
Prologas 


Niujorkas, 1990 


J: grįžta į Palmetą. 

Stovėdama prie savo biuro lango Džeidė Speri pataisė užuo- 
laidas ir pažvelgė per dvidešimt aukštų žemyn į šurmuliuojan- 
tį eismą prie Linkolno centro. Šaltas vėjas talžė gatvių kampus 
su tokia pat jėga, kaip ir miesto autobusai, spjaudantys nuo- 
dingus dūmus į užterštą orą. Taksi automobiliai tarsi geltoni 
pašėlę vabalai nardė tarp užgrūstų eismo juostų. Nelėtindami 
žingsnio pėstieji, suspaudę savo mantą, skubėjo gatve. 

Kai Džeidė persikėlė į Niujorką, jai buvo sunku priprasti 
prie nuolatinio šio miesto šurmulio. Iš pradžių gatvių san- 
kryžos atrodė pavojingos. Stovėdama ant judrios gatvės ša- 
ligatvio Manhatano centre Džeidė jausdavo didžiausią siau- 
bą ir spėliodavo, kas pirmas ją „nukirs“ - grėsmingas taksi, 
gremėzdiškas miesto autobusas ar iš užpakalio spaudžianti 
žmonių minia, kurią erzino atvykėlė, kalbanti taip pat lėtai, 
kaip ir nesiryžtanti bėgti per gatvę. 

Džeidė tada staiga palenkdavo galvą ir puldavo kliūtį - ši- 
taip ji elgdavosi ir susidūrusi su kitais iššūkiais. Ji nebuvo to- 
kia greita ir neišgirsdavo ar neprabildavo taip pat staigiai, kaip 
vietiniai, tačiau niujorkiečiai Džeidės nebaugino - tiesiog jie 
buvo kitokie. Džeidė buvo neįpratusi gyventi sambrūzdyje. 

Ji užaugo aplinkoje, kur karštą vasaros dieną judriausia bū- 
tybė gali būti laumžirgis, sklendžiantis virš jūros potvynio 
užlietos pelkės. 

Tačiau iki atvykdama į Niujorką ji įprato daug dirbti ir 
aukotis. Tad Džeidė prisitaikė ir išgyveno, nes jos atkaklus 
Pietų Karolinos išdidumas buvo toks pat ryškus kaip ir kalba. 

Šiandien viskas atsipirko. Už tūkstančius valandų, praleis- 
tų planuojant, sudarinėjant grafikus ir sunkiai dirbant, pa- 
galiau buvo atlyginta. Niekas nesužinos, kiek Džeidė praliejo 
ašarų, kad galėtų grįžti į savo gimtąjį miestą. 

Ji grįžta į Palmetą. 

Ten yra žmonių, kurie turi išpirkti didelę kaltę, ir Džei- 
dė pasirūpins, kad jie taip padarytų. Žalos atlyginimas, apie 
kurį svajojo Džeidė, tapo ranka pasiekiamas. Dabar ji turi ga- 
lių įvykdyti tai, ko troško. 

Džeidė vis dar žiūrėjo pro langą, tačiau beveik nematė, kas 
vyksta apačioje, gatvėje. Jai prieš akis siūbavo jūros pakran- 
tės žolė. Džeidė užuodė aštrų druskingo oro ir svaigų ma- 
gnolijų dvelksmą, burnoje pajuto paprasto kaimiško maisto 
skonį. Vietoj dangoraižių išniro aukštos pušys; plačios gatvės 
virto vangiai tekančiais kanalais. Džeidė prisiminė jausmą, 
kuris apimdavo įkvepiant sunkų ir tokį tirštą orą, kad jis nė 
nepajėgdavo sujudinti gležnų ispaniškų samanų, nukarusių 
nuo senųjų ąžuolų šakų. 

Ji grįžta į Palmetą. 

Ir kai ten atvyks, užvirs pats tikriausias pragaras. 


Pirmas skyrius 


Palmetas, Pietų Karolina, 1976 


— |B velnio netikiu! 

— Kaip Dievą myliu. 

— Meluoji, Pačetai. 

— Lamarai, kaip manai? Ar aš meluoju? Ar gali gera kekšė 
užmauti tau gumytę naudodamasi tik burna? 

Lamaras Grifitas pašaipiai pažvelgė į savo geriausius drau- 
gus, Hačą Džolį ir Nilą Pačetą. | 

— Nežinau, Nilai. Ar ji gali? 

— Nevertėjo tavęs klausti, - nusišaipė Nilas. - Juk niekada 
nesi buvęs pas kekšę. 

— O tu buvai? - nusikvatojo Hačas. 

— Taip, buvau. Daug kartų. 

Trys abiturientai sėdėjo vietinėje pieno kavinėje. Hačas su 
Lamaru buvo įsitaisę ant vieno vinilu dengto suolo, Nilas — 
išsidrėbęs ant kito plastiku dengto stalo kitapus. 

— Netikiu nė vienu žodžiu, - pareiškė Hačas. 

— Mane pas ją nusivedė mano senis. 

Apie tai pagalvojęs Lamaras susiraukė. 

— Tikriausiai buvo nedrąsu? 

— Nė velnio. 


Hačas pašaipiai pažvelgė į Lamarą. 

- Kvaily, jis meluoja, - atsigręžęs į Nilą paklausė: - Kur yra 
tas viešnamis? 

Nilas pažvelgė į savo atvaizdą lange veidrodiniais stiklais. 
Išvydo dailų savo veidą. Tamsiai gelsvų plaukų sruogos karo- 
jo virš antakių, gaubiančių seksualias žalias akis. Kaštoninės 
ir baltos spalvos uniforminis mokyklos švarkas buvo nerū- 
pestingai užmestas ant pečių. 

— Nesakiau, kad jis mane nusivedė į viešnamį. Aiškinau, 
kad nusivedė pas kekšę. 

Hačas Džolis buvo ne toks patrauklus kaip jo draugas Ni- 
las. Stambus, nerangus vaikinas plačiais kaulėtais pečiais ir 
ryškiais rausvais plaukais. Hačo ausys statmenai styrojo gal- 
vos šonuose. Palinkęs arčiau jis apsilaižė putlias lūpas. Tyliu 
sąmokslininko balsu paklausė: 

— Nori pasakyti, kad čia, mūsų mieste, yra kekšė? Kas ji? 
Kuo vardu? Kur gyvena? 

Nilas tingiai nusišypsojo bičiuliams. 

— Manote, išduosiu jums tokią paslaptį? Nespėsiu nė 
mirktelėti, o jūs jau belsitės į jos duris ir apsikvailinsite. Man 
bus gėda prisipažinti, kad jus pažįstu. 

Nilas mostelėjo ranka padavėjai ir visiems užsakė dar vyš- 
ninės kolos. Kai gėrimai buvo atnešti, Nilas iš uniforminio 
švarko kišenės išsitraukė sidabrinę gertuvę, dosniai šliūkš- 
telėjo alkoholio į savo stiklą, paskui pasiūlė draugams. Hačas 
irgi įsipylė viskio. 

Lamaras atsisakė: 

— Ne, ačiū. Man pakaks. 

— Niekingas bailys, - niekinamai pareiškė Hačas ir alkūne 
bakstelėjo draugui į pilvą. 

Nilas vėl įsikišo gertuvę į švarko kišenę. 

— Mano senis tvirtina, kad vyrui niekada negana dviejų 
dalykų: viskio ir moterų. 

— Amen, - pritarė Hačas, kuris sutikdavo su visais Nilo pa- 
reiškimais. 

— Tu nesutinki, Lamarai? - erzino Nilas. 

Tamsiaplaukis vaikinas gūžtelėjo pečiais. 

— Sutinku. 

Nilas nepatenkintas susiraukė ir atsilošė į kavinės suolo 
atkaltę. 

— Lamarai, imi prie mūsų nepritapti. Jeigu nepajėgi, teks 
tave palikti. 

Tamsiose Lamaro akyse suspindo nerimas. 

— Ką turi galvoje sakydamas „nepajėgiu“? 

— Siausti. Sugulti su kekšėmis. Pasigerti. 

— Jo mamytei nepatinka, kai sūnelis blogai elgiasi, - nu- 
sišaipė Hačas moteriškai pasikišdamas stambias rankas po 
smakru ir sumirksėdamas. 

Jo falcetas nuskambėjo juokingai. Lamaras rimtai surea- 
gavo į pašaipą. 

— Praėjusį penktadienį aš vėmiau taip pat kaip judu! - su- 
šuko jis. - Ar ne aš šią vasarą tavo lieptas pavogiau arbūzus, 
Nilai? Ar ne aš atnešiau purškiamų dažų, kai mes ant pašto 
sienos rašinėjome grafičius? 

Bičiulio aistringas teisinimasis prajuokino Hačą su Nilu. 
Nilas palinko per stalą ir paplekšnojo Lamarui skruostą. 

— Buvai iš tiesų šaunus, Lamarai. Tikrai. 

Nepajėgdamas išlikti rimtas jis vėl prapliupo kvatotis. 

Kaulėti Hačo pečiai virpėjo iš juoko. 

— Tu privėmei daugiau už mudu su Nilu kartu paėmus, La- 
marai. Ką tavo mama vakar rytą manė apie pagirias? 

- Ji nesužinojo, kad blogai jaučiuosi. Aš nesikėliau iš lovos. 

Vaikinai nuobodžiavo. Sekmadienio vakarai visada buvo 
nuobodūs. Išdykusios mergaitės ilsėdavosi po šeštadienio 
bakchanalijų ir nenorėjo, kad jas kas nors trukdytų. Pavyz- 
dingos mergaitės eidavo į bažnyčią. Sekmadieniais nevykda- 
vo jokių sporto varžybų. Tą vakarą vaikinams nesinorėjo nei 
gaudyti krabų, nei žvejoti. 

Tad Nilas, nepamainomas vadas ir strategas, susisodino 

kitus du bičiulius į savo sportinį automobilį, ir jie važinė- 
josi Palmeto gatvėmis ieškodami linksmybių. Tačiau kelis 
kartus pervažiavę pagrindine gatve vaikinai mieste nerado 
nieko įdomaus. 

— Gal važiuojame paslampinėti po Walmarto parduotu- 
vę? - pasiūlė Lamaras. 

Kiti du bičiuliai sutartinai pareiškė: 

— Ne. 

— Žinau, - pagautas įkvėpimo tarė Nilas. - Važiuokime į 
kurią nors nigerių bažnyčią. Ten visada būna linksma. 

— Aha, - paprieštaravo Hačas purtydamas liepsningais 
plaukais vainikuotą galvą, - tėtis grasino man nudirti kailį, 
jeigu dar sykį ten pasirodysime. Kai buvome paskutinį kartą, 
vos nekilo rasinės riaušės. 

Hačo tėvas Fricas buvo miesto šerifas, jam dažnai tekdavo 
vaikinų sąžinės balso vaidmuo. 

Paskutinė viltis buvo vėl nuvažiuoti į pieno kavinę vilian- 
tis, kad ten nutiks kas nors įdomaus. Kol vaikinai užsakinės 
ir padoriai elgsis, kavinės vadovai jų neišmes. Žinoma, kils 
tikra velniava, jeigu Nilas bus nutvertas su viskio buteliu 
švarko kišenėje. 

Nilo tėvas Ivanas prieš sūnui išeinant iš namų liepė neim- 
ti alaus. 

— Kodėl? - nustebo Nilas. 

— Todėl, kad vakar rytą man paskambino Fricas. Jis buvo 
gerokai suirzęs. Sakė, kad penktadienį vakare Hačas grįžo 
namo dvokdamas alkoholiu ir kad tu parūpinai alaus. Fricas 
aiškino, kad šerifo sūnus negali važinėti girtas po miestą ir 
šėlti. Dorai Džoli irgi klius. Prižadėjau pasirūpinti, kad taip 
nebūtų. 

— Na, ir? 

- Aš rūpinuosi, - sumaurojo Ivanas. - Šįvakar neliesk alaus. 

— Jėzau, - suaimanavo Nilas ir trinktelėjęs durimis išėjo 
iš namų. 

Įlipęs į automobilį jis sukikeno ir paplekšnojo per vidinę 
švarko kišenę, ten buvo paslėpęs brangaus kukurūzų viskio 
gertuvę. Ivanas jo nepasiges. 

Tačiau dabar džiūgavimas, kad pavyko apmauti senolį, 
išblėso. Hačas šlamštė antrą mėsainį. Jo elgesys prie stalo 
Nilui kėlė pasibjaurėjimą. Hačas rijo taip, tarsi valgytų pa- 
skutinį kartą, žiaumodamas didelius kąsnius, triukšmingai 
čepsėdamas ir nesivargino kramtydamas nekalbėti. 

Lamaras visada buvo ištižėlis. Jis nuolat dėl ko nors neri- 
maudavo, ir Nilas bičiulį pakentė tik dėl jo nuolankumo. Vi- 
sai smagu po ranka turėti mulkį, kuriam gali krėsti šunybes 
ir užgaulioti. Lamaras mielas ir ganėtinai išvaizdus, bet Nilui 
jis tėra atpirkimo ožys. 

Šįvakar Lamaras buvo kaip visada paniuręs ir sudirgęs. 
Kai tik kas nors į jį kreipdavosi, bičiulis krūptelėdavo. Nilas 
įtarė, kad Lamaras šitaip krūpčioja todėl, jog gyvena su ma- 
myte. Toji sena žiežula gali bet kurį priversti krūpčioti. 

Mairadžeinė Grifit save vertino labai aukštai, nes buvo ki- 
lusi iš Kovanų. Kadaise Kovanams priklausė medvilnės plan- 
tacijos, didesnių už jas nebuvo nuo Savanos iki pat Čarlstono. 
Tačiau tai buvo labai seniai, ir šiandien niekas jų neprisime- 
na. Kovanams atėjo sunkūs laikai, ir dauguma jų išmirė. Se- 
nasis plantacijos namas vandenyno pakrantėje vis dar stovi, 
bet jo nuosavybės teisė seniai atimta, namas nebetinkamas 
gyventi. 

Tačiau Mairadžeinė atkakliai, tarsi nuogaiša paršiukas pa- 
skutinio spenelio, laikėsi įsikibusi savo mergautinės pavardės. 
Kaip beveik visi trijų kaimyninių apygardų gyventojai, Maira- 
džeinė dirbo Pačeto sojų pupelių fabrike. Ji trynėsi alkūnėmis 
kartu su spalvotaisiais, į kuriuos geresniais laikais nesiteiktų 
nė nusispjauti. Mairadžeinė tol kankino savo vyrą, kol varg- 
šelis pasimirė. Pamatęs Lamaro tėvo kūną karste, Ivanas pa- 
reiškė, kad vargeta per daugelį metų šypsosi pirmą sykį. 

„Jėzau, - pagalvojo Nilas, - nenuostabu, kad Lamaras, gy- 
vendamas su tokia harpija, yra amžinai išsigandęs.“ 

Nilas džiaugėsi, kad jo motina mirė, kai jis dar buvo kūdi- 
kis. Berniuką augino auklės, daugiausia spalvotosios iš Pal- 
meto rajono, ir auklėjo tol, kol Nilas užaugo per didelis, kad 
auklės pajėgtų jį mušti, o berniukas jau gebėjo vožti atgal. 
Nilo motina Rebeka Florė Pačet buvo šviesiaplaukė, blyškaus 
veido ir blogiausia sugulovė, kokią Ivanas kada nors yra turė- 
jęs, ar bent jau taip aiškino tėvas, kai berniukui parūpo mo- 
tinos prigimtis. 

— Rebeka buvo daili mažytė, bet ją dulkinti - tas pat, kas 
kišti savo daiktą į ledų maišelį. Tačiau ji man davė tai, ko no- 
rėjau, - ištaręs šiuos žodžius, Ivanas patapšnojo Nilui per 
žandą. - Sūnų. 

Nilui atrodė, kad pakanka klausyti ir vieno iš tėvų, nors 
Ivanas buvo atlaidus ir dažniausiai nusigręždavo, kai tik Ni- 
las įsiveldavo į nemalonumus. Ivanas sumokėdavo Nilo bau- 
das už greičio viršijimą ir atlygindavo nuostolius, kai Nilas ką 
nors suniokodavo arba pavogdavo parduotuvėje. 

- Ar žinai, kas yra mano tėtis! - šaukė Nilas ūkinių prekių 
pardavėjui, kuris neseniai jį nutvėrė vagiant. 

Šerifas Fricas Džolis iškvietė į parduotuvę Ivaną, kad šis 
užglaistytų padėtį. Nilas išėjo iš parduotuvės nešinas pavog- 
tu medžiokliniu peiliu, išdidžiai šypsodamasis, tuo sukelda- 
mas suirzusio pardavėjo įsiūtį. Vėliau pardavėjas pamatė, kad 
visos keturios jo automobilio padangos supjaustytos. 

Nilas ir šįvakar norėjo panašiai pasismaginti. 

— Pamaldos baigėsi, - nutraukė Nilo apmąstymus Lamaras. 

Būrys jaunuolių sugužėjo į pieno kavinę. Nilas išsyk nu- 
sprendė, kad vaikinai yra Jėzų mylintys mulkiai, todėl ne- 
verti jo dėmesio. Tačiau jis liepsningu ir tiriamu žvilgsniu 
nužvelgė kiekvieną merginą. Vien tokio žvilgsnio pakakdavo 
pažadinti merginų savimeilę ir sapnuoti svajingus sapnus. 

Be to, niekada ne pro šalį parengti dirvą, kurią vėliau gali 
tekti arti. Kurį nors vakarą Nilui gali desperatiškai trūk- 
ti draugijos ir jam prireiks vienos šių merginų. Jeigu Nilas 

paskambins, mergina prisimins jo geidulingą žvilgsnį. Kartą 
Nilas gyrėsi galintis vos per penkias minutes bažnytinio cho- 
ro sopraną paversti kekše. 

— Sveikas, Nilai. Sveikas, Lamarai. Sveikas, Hačai. 

Prie vaikinų prisiartino Dona Di Monro ir atsistojo stalo 
gale. Iš įpročio Nilas perbėgo akimis merginos kūną nuo kojų 
iki galvos. 

— Sveika, Dona Di. Ar šįvakar tapai išganyta? 

— Aš jau ir taip esu išganyta, bet tu, Nilai Pačetai, tikrai 
degsi pragare. 

Vaikinas nusijuokė. 

— Po velnių, teisybė. Nekantraudamas laukiu, kol ten pa- 
"teksiu. Sveika, Florena. 

Viena kartu su Dona Di atėjusių merginų prieš kelias sa- 
vaites buvo Valentino dienos šokiuose golfo klube. Tą vakarą 
ne iš kažin ko buvo galima rinktis, tad Nilas ėmė flirtuoti su 
mergina, nors įprastai būtų jos net nepastebėjęs. Vaikinas 
šoko su ja tol, kol ši pradėjo tirpti - tiesiogine prasme. Kai 
Nilas išsivedė ją į lauką ir pakišo ranką po suknele tarp šlau- 
nų, ištraukė sudrėkusius pirštus. Kaip tik pačią įdomiausią 
akimirką išdygo ieškantis merginos tėvas. 

Dabar Nilas nuleido akis ir geidulingu balsu paklausė: 

— Ar šįvakar turėjai nuodėmių, kurias reikėjo išpažinti, Flo- 
rena? Gal pastaruoju metu mėgavaisi nedoromis mintimis? 

Mergina išraudo iki plaukų šaknų, kažką nerišliai sumur- 
mėjo ir nuskubėjo prie būrelio bažnyčią lankančių draugių, 
su kuriomis atėjo. 

Dona Di liko stovėti prie vaikinų. Ji buvo įžūli mergina 
tamsiomis spindinčiomis akimis ir garsėjo sąmoju, kuris 
kartais būdavo storžieviškas. Deja, Dona Di buvo ne itin iš- 
vaizdi. Jos plaukai buvo tiesūs ir ploni. Mergina buvo juos 
perskyrusi sklastymu per vidurį, ne dėl to, kad jai patiko, bet 
todėl, kad tik šitaip buvo įmanoma sušukuoti. Jos smailus 
profilis susiliejo į vieną tašką, jame susitiko šnervės ir vir- 

šutinė lūpa. Donos sąkandis buvo netaisyklingas, akys ne- 
ramiai lakstė, tad mergina priminė draugiškai nusiteikusią 
žiurkę. Ji jautė simpatiją Hačui, bet šis, kaip įprastai, nekrei- 
pė į Doną Di dėmesio. 

— Pažiūrėkite, kas atvyko, - tarė Hačas atkreipdamas Nilo 
dėmesį į stovėjimo aikštelę už lango. - Ponas moksleivių 
prezidentas. 

Visi stebėjo, kaip Garis Parkeris stato automobilį į laisvą 
vietą. Nuolatinė jo draugė Džeidė Speri sėdėjo priekinėje sė- 
dynėje prisiglaudusi prie vaikino. 

— Su juo atvažiavo šauniausia moksleivė. 

Nilas, nesuprasdamas, ar Lamaras iš jo tyčiojasi, pagiežin- 
gai pažvelgė į bičiulį. Tikriausiai, ne. Nilas nuo visų slėpė, kad 
domisi Džeide Speri. 

— Tas automobilis nieko vertas, - pareiškė Hačas. 

— Regis, Džeidei tai nė motais, - įsiterpė Lamaras. 

— Žinoma, kad ne, pataikūne, - įgėlė jam Dona Di. - Džei- 
dė įsimylėjusi Garį, ir jai visai nesvarbu, kad vaikinas plikas 
kaip tilvikas. Einu su jais pasisveikinti. Iki pasimatymo. 

Nilas paniuręs pro langą stebėjo Garį su Džeide. Garis, 
matyt, pasakė ką juokinga, nes Džeidė nusijuokė, atsišliejo į 
vaikiną ir smilkiniu pasitrynė jam į smakrą. 

— Po velnių, kaip ji gundo, - suaimanavo Hačas. - O jis - 
tik prakeiktas fermeris. Kas Džeidę prie jo traukia? 

— Jo protas, - atsakė Lamaras. 

— O gal Džeidei daro įspūdį didelis Gario plūgas? - pajuo- 
kavo Hačas. 

Lamaras nusijuokė. Nilas buvo nebylus tarsi akmuo. Neju- 
dėdamas ir nemirksėdamas jis stebėjo, kaip Garis, prieš ati- 
darydamas automobilio dureles ir išlipdamas, švelniai pabu- 
čiuoja Džeidę į lūpas. Bučinys buvo nekaltas, šaltokas. Nilui 
jau ne pirmą sykį parūpo, ar kas nors yra Džeidę bučiavęs 
rimtai - pavyzdžiui, kaip bučiuoja jis. 

Džeidė buvo neginčijamai dailiausia Palmeto gimnazijos 
mergina. Dailiausia mergina, kaip ir prašmatniausi drabužiai 

bei prabangiausias automobilis, turi priklausyti Nilui Pače- 
tui. Jo senolis čia buvo turtingiausias ir įtakingiausias. Ma- 
tyt, niekas apie tai nepasakė panelei Džeidei Speri. 

Kad ir koks aukštas būtų Gario intelekto koeficientas, Ni- 
las niekaip negalėjo suprasti, kodėl Džeidė pasirinko ne jį, o 
tokį nuskurdusį fermerį kaip Garis. Mergina ne tik juo nesi- 
domėjo, bet Nilui susidarė įspūdis, kad Džeidė juo bjaurisi. 
Dėl nesuprantamo atvirkštinio snobiškumo Džeidė jį laikė 
prastuoliu. Ak taip, ji visada būdavo mandagi, - Džeidė su 
visais šitaip elgdavosi, - tačiau po plonu mandagumo šydu 
Nilas aptiko panieką, kuri jį graužė. 

Galbūt Džeidė nežino, ką praranda. Gal nesupranta, kad 
išsirinko ne patį geriausią. Galbūt atėjo metas jai tai sužinoti. 
— Eime, - netikėtai paragino Nilas lįsdamas iš už stalo. 

Jis numetė pinigų už visų vaikinų gėrimus bei Hačo mė- 
sainius ir nupėdino prie durų. 

Išėjęs į lauką, Nilas patraukė prie langelio, pro kurį lanky- 
tojai užsako valgius išsinešti. Jam nereikėjo klausti Hačo su 
Lamaru, ar šiedu sutinka eiti kartu. Vaikinai nusekė iš pas- 
kos, Nilas žinojo, kad jie šitaip pasielgs. 


—8 


Dona Di atidarė Gario Parkerio automobilio dureles keleivio 
pusėje ir įslinko šalia Džeidės. 

— Nežinojau, kad tu čia ateisi, - tarė Džeidė. — Galėjai iš 
bažnyčios važiuoti kartu su mumis. 

- Ir būti šuniui penkta koja? Ne, ačiū. 

Donos Di balse nebuvo girdėti pagiežos. Abi merginos ne- 
perskiriamos nuo pat pirmos dienos vaikų darželyje. Nors 
kiekvienam, matančiam jas kartu, buvo aišku, kad Džeidė 
nustelbia Doną Di, ši nejautė jokios pagiežos savo patrau- 
klesnei ir tobulesnei draugei. 

— Ką manai apie šio vakaro pamokslą? - paklausė Dona 
Di. - Ar jautei Dievą kvėpuojant tau į sprandą kaskart, kai 
kunigas ištardavo žodį „sanguliavimas ? 

Džeidei ši pamokslo tema buvo nesmagi, bet ji atsakė ramiai: 

— Neturiu dėl ko jaustis nusidėjusi. 

— Tačiau... - mėgino prieštarauti Dona Di. 

Džeidė sunkiai atsiduso. 

- Žinojau, kad nevertėjo tau pasipasakoti, jog mudu su 
Gariu apie tai kalbėjome. 

— O ne, tu apie tai rėkte rėkei! - sušuko Dona Di. - Judu 
su Gariu kartu jau treji metai. Visi mano, kad judu tai darėte 
milijonus kartų. 

Džeidė prikando lūpą. 

— Mano mama galvoja tą patį. Mudvi su ja susibarėme 
prieš Gariui šįvakar atvažiuojant manęs paimti. 

— Ir kas čia tokio? - atšovė Dona Di paimdama iš Džei- 
dės rankinės lūpdažį ir dažydamasi lūpas. - Tu nuolat barie- 
si su savo mama. Man nesmagu tai sakyti, Džeide, bet tavo 
mama - tikra kalė. 

- Ji nesupranta, kad aš myliu Garį. 

- Žinoma, supranta. Čiair visa bėda. Mama nenori, kad tu 
jį mylėtum. Ji mano, kad gali rasti geresnį už Garį. 

— Už jį geresnio nėra. 

- Žinai, ką turiu galvoje, - aiškino Dona Di vis dar raus- 
damasi Džeidės rankinėje. - Ji norėtų, kad susirastum kokį 
nors turtingą ir įtakingą, žinai - tokį kaip Nilas. 

Džeidė pasibjaurėjusi nusipurtė. 

— Nieko sau laimė. 

— Kaip manai, ar jis tikrai grabaliojo Floreną golfo klube 
per Valentino dienos šokius? Gal ji tik gyrėsi? Dažnai ji tik 
mala liežuviu. 

— Nemanau, kad verta girtis, jog Nilas Pačetas tave gra- 
baliojo. 

— Na, tuesi išimtis. 

— Ačiū Dievui. 

— Nilas dailus, - pareiškė Dona Di. 

— Negaliu jo pakęsti. Pažvelk į jį. Nilas mano esąs labai kietas. 

Merginos stebėjo, kaip Nilas su draugužiais apsupa Garį, 
šis stovėjo eilėje, kad užsakytų maisto išsinešti. Nilas porą 
kartų kumštelėjo Gariui į petį, o kai šis liepė liautis, atsistojo 
boksininko stovėsena. 

— Koks jis koktus, - pasibjaurėjo Džeidė. 

— Taip. Norėčiau, kad Hačas su juo taip dažnai nesitrainiotų. 

Ne paslaptis, kad Dona Di buvo beprotiškai įsimylėjusi 
Hačą Džolį. Ji atvirai rodė savo širdį. Džeidė manė, kad Ha- 
čas ir atrodo, ir elgiasi tarsi stuobrys, bet bijodama įskaudinti 
draugę niekada garsiai savo nuomonės nereiškė. 

Džeidė taip pat nesakė Donai Di, kad Hačas ne sykį kvietė 
ją į pasimatymą. Ji atsisakydavo, nes turėjo Garį. Tačiau net 
jeigu ir neturėtų nuolatinio draugo, niekada neitų į pasima- 
tymą su Haču, kad neužgautų Donos Di. 

— Tau nepatinka Hačas, tiesa? - paklausė draugės Dona Di. 

— Ne, jis man patinka. 

Tiesą sakant, dėl Hačo Džeidė jausdavosi nepatogiai. Jie- 
du kartu lankė trigonometrijos pamokas, ir Džeidė dažnai 
užklupdavo Hačą spoksant į ją. Kai tik taip atsitikdavo, vai- 
kinas išrausdavo taip, kad net nesimatydavo jo strazdanų, o 
tada, slėpdamas sutrikimą, pasipūsdavo. 

— Ko jam trūksta? - paklausė Dona Di, ir jos balse pasigir- 
do teisinimosi gaidelė. 

— Nieko. Tikrai. Tik pasirinko netikusius draugužius. 

- Kaip manai, Džeide, ar jis pakvies mane į išleistuvių va- 
karą? Mirsiu, jeigu nepakvies. 

— Nemirsi, - suirzusi atšovė Džeidė. Nesulaukusi draugės 
užuojautos Dona Di atrodė tokia nusiminusi, kad Džeidė iš- 
syk pakeitė toną. - Atleisk, Dona Di. Tikiuosi, Hačas tave pa- 
kvies. Tikrai. 

Abiturientų išleistuvės, turėsiančios įvykti gegužę, jau 
dabar atrodė trivialios ir vaikiškos. Džeidei jos reiškė tik tai, 
kad jiedviem su Gariu teks dar palaukti, kol galės pradėti gy- 
venti savo gyvenimą. Ji tikrai nieko nesitikėjo iš to vakaro, 

nors galbūt taip jautėsi todėl, kad turėjo porą - Garį. Kitaip 
nei Donai Di, Džeidei nereikėjo jaudintis, kad patirs pažemi- 
nimą tą iškilmingą vakarą pasirodydama be poros. 

— Neįsivaizduoju, kad Hačas galėtų pakviesti kurią kitą. 
Kaip tu manai? - susirūpinusi paklausė Dona Di. 

— Ne, - atsakė Džeidė dirstelėdama į laikrodį. - Kodėl jis 
taip gaišuoja? Turiu iki dešimtos grįžti namo, antraip mama 
vėl ims bartis. 

— Tau reikia laiko, kad galėtumėte kur nors sustoti, ar 
ne? - paklausė Dona Di akylai nužvelgdama draugę. Paskui 
sušnibždėjo: - Kai judu su Gariu kur nors išsiruošiate, turbūt 
beprotiškai jaudiniesi jo geisdama? 

— Taip, - sutiko Džeidė suvirpėdama. - Ir dėl to mes turi- 
me liautis tai darę. 

— Nebūtinai. 

Džeidė suraukė dailius tamsius antakius. 

— Dona Di, kodėl mudu negalime to daryti, jeigu Garis ir 
aš mylime vienas kitą? 

— Niekada nesakiau, kad negalite. 

— Tačiau kunigas taip sako. Ir Biblija. Ir mano mama. Visi. 

- Visi sako, kad sanguliavimas... 

— Nevartok šio žodžio. Jis bjaurus. 

— Kaip tu tai pavadintum? 

— Mylėjimusi. 

Dona Di gūžtelėjo pečiais. 

— Koks skirtumas? Kad ir kaip ten būtų, visi tvirtina, kad 
mylėtis ne santuokoje yra nuodėmė, bet ar kas nors iš tiesų 
tuo tiki? - Dona Di papurtė galvą, apvainikuotą tamsiais tie- 
siais plaukais. - Nemanau. Galvoju, kad visi, išskyrus mus, 
nusideda kaip pašėlę ir velniškai smagiai leidžia laiką. Jei tu- 
rėčiau galimybę, aš sanguliaučiau. 

— Tikrai? - paklausė Džeidė laukdama draugės patvirti- 
nimo. 

— Jeigu Hačas pasiūlytų, gali neabejoti, kaipmat sutikčiau. 

Džeidė pro priekinį stiklą pažvelgė į Garį ir pajuto, kaip 
kaista iš pasitenkinimo, susipynusio su nerimu. 

— Galbūt tai nėra nuodėmė. Gal mudviem su Gariu reikėtų 
nustoti klausyti kunigo ir vadovautis instinktais. Ak, aš neži- 
nau, - sudejavo ji. - Mudu nežinia kiek apie tai kalbėjome ir 
esame tik labiau nusivylę negu prieš tai. 

— Dėl Dievo meilės, - sumurmėjo Dona Di. - Grįžtu į 
vidų. Iki. 

— Palauk, Dona Di, - sulaikė draugę Džeidė čiupdama už 
rankovės. - Gal pyksti? 

— Ne. 

— Tavo žodžiai skambėjo piktai. 

— Viešpatie, Džeide. Norėčiau turėti tokių bėdų kaip tu. 
Kaip būtų gerai, jeigu ir mano plaukai būtų tamsūs ir savaime 
banguotųsi, o veido oda būtų nepriekaištinga. Norėčiau, kad 
mano akys būtų didelės ir žydros, blakstienos - kilometrinės. 
Norėčiau turėti vaikiną, kuris dustų išvydęs mano kūną, bet 
tuo pat metu mane gerbtų. Norėčiau, kad mano smegenys 
būtų kaip kompiuteris ir kad gaučiau stipendiją studijuoti 
universitete. 

— Aš dar negavau stipendijos, - paprieštaravo Džeidė 
stengdamasi sumenkinti draugės komplimentus. 

— Tačiau gausi. Tereikia tik luktelėti. Tau visada viskas 
sekasi, Džeide. Štai kodėl mane velniškai erzina, kai girdžiu 
tave inkščiant. Tu neturi dėl ko skųstis. 

Esi nuostabi nė nesistengdama tokia būti. Esi išmintinga. 
Populiari. Tikriausiai mūsų laidos vardu sakysi atsisveikini- 
mo kalbą, o jeigu ne tu, tai vaikinas, kuris dievina žemę, ku- 
ria tu vaikštai, ir orą, kuriuo kvėpuoji. Jeigu norite dulkintis, 
kol neteksite sąmonės, taip ir padarykite. Jei nenorite, nesi- 
dulkinkite. Tačiau apie tai daugiau nė žodžio, gerai? 

Išsakius viską, kas gulėjo ant krūtinės, Donai Di pritrūko 
oro. Tylesniu balsu ji pridūrė: 

— Turėtum man mokėti už tai, kad esu geriausia tavo drau- 
gė, Džeide. Žinok, tai nelengvas darbas. 

Ji pagriebė savo rankinę, išlipo ant šaligatvio ir uždarė au- 
tomobilio dureles. 


—80 


— Sveikas, Gari, - apsimestinai draugišku tonu pasisveiki- 
no Nilas. 

Jį mėgdžiodami draugiškai pasisveikino ir Lamaras bei 
Hačas. 

— Sveiki, - atvirai ir nuoširdžiai šypsodamasis atsakė Ga- 
ris. - Kas gero? 

— Nieko ypatinga, - atsakė Nilas. - Ar jau ką nors girdėjai 
dėl savo stipendijos? 

— Kol kas ne. Džeidė irgi. Tačiau žinia gali ateiti bet kurią 
akimirką. 

— Gari, ar norite, kad ant ledų užbarstyčiau riešutų? - pa- 
klausė padavėja pro langelį. 

- Žinoma. 

- Žinoma, - pakartojo Nilas su pietietišku akcentu. Jis pa- 
žvelgė į automobilį, kuriame sėdėjo Džeidė. - Džeidei labai 
patinka riešutai“. Dideli. 

Hačas nusikvatojo net apsiseilėdamas. Lamaras suprunkštė. 

Šypsena Gario veide išnyko. 

— Liaukis, Nilai, - piktai perspėjo jis per petį dirstelėda- 
mas į automobilį. 

Nilas nekaltai iškėlė rankas. 

— Pajuokavau. Nejaugi nesupranti juokų? 

Jis žaismingai kumštelėjo Gariui į petį. 

Garis piktai suvirpėjo. 

— Tik ne tada, kai kalbama apie Džeidę. 

— Prašau, Gari, - tarė padavėja pro langelį paduodama dvi 
deserto porcijas. - Viena porcija irisinių ir viena šokoladinių. 
Iš viso doleris ir penkiasdešimt centų. 


ši Žodžių žaismas. Nuts (angl.) - riešutai ir kiaušiai. (Čia ir toliau - 
vert. past.) 

— Ačiū. 

Garis sumokėjo, ištraukė iš dėklo dvi popierines servetė- 
les ir paėmė ledų desertą į kiekvieną ranką. Jis nusigręžė nuo 
langelio, bet jam kelią pastojo Nilas. Hačas su Lamaru apsu- 
po Garį iš šonų. 

— Kuri porcija yra Džeidės? 

Nesuprasdamas tariamai nekalto klausimo tikslo Garis 
gūžtelėjo pečiais ir atsakė: 

- Irisinė. 

Ant abiejų desertų pūpsojo po ryškiai raudoną vyšnią. Ni- 
las paėmė vyšnią už kotelio ir ištraukė iš plaktos grietinėlės. 
Jis įsidėjo uogą į burną, paskui teatrališku judesiu ištraukė 
kotelį. Vaikinas pavoliojo vyšnią burnoje, paskui sukando 
ją priekiniais dantimis, kad matytųsi. Žiūrėdamas tiesiai į 
Džeidę jis dviprasmiškai suleido dantis į uogą, paskui, prieš 
prarydamas, su gašliu pasitenkinimu ją sukramtė. 

Atsigręžęs į Garį Nilas nusišaipė: 

— Pasakyk savo merginai, kad suvalgiau jos vyšnią“. 

— Ak, tu šunsnuki! Dabar suėsk tai. 

Garis sugrūdo vieną desertų pasipūtusiam Nilui į veidą. 
Šis, netikėtai užkluptas, susvirduliavo atatupstas ir pasprin- 
go uždribusia ant veido lipnia mase. Garis pasinaudojo šia 
proga. Užkišęs savąjį kulną už Nilo, jis stipriai trūktelėjo ir 
pargriovė atbulą ant šaligatvio. 

Tada Garis palinko virš Nilo: 

— Užčiaupk savo purviną srėbalynę ir nedrįsk kalbėti apie 
Džeidę. 

Jis numetė antrą deserto porciją Nilui ant kelių ir nu- 
žingsniavo prie savo automobilio. 

Pašokęs Nilas ėmė grasinti: 

— Užmušiu tave už tai, Parkeri. Dar niekam nėra pavykę 
išsisukti už tokius dalykus. - Tada Nilas suprato, kad atrodo 
juokingai, ir nukreipė įsiūtį į kitus. - Jėzau Kristau! - sušuko 


* Praryti vyšnią taip pat reiškia atimti nekaltybę. 

jis savo bičiuliams, kurie, išvydę Nilą nugalėtą, kiurksojo tar- 
si mietą prariję. - Ar taip ir stovėsite susikišę pirštus į šikną? 
Padėkite man. 

Hačas su Lamaru puolė prie Nilo siūlydami jam nosines ir 
popierines servetėles. Švariai nusišluostęs Nilas įsiutęs pa- 
žvelgė į tolstantį Gario automobilį. Galbūt šis fermeris mano 
esąs nugalėtojas, bet netrukus jo laukia staigmena. 


Antras skyrius 


— Reikėjo man jį prikulti beveik negyvai. 

— Tu savo įrodei, Gari, - nusijuokė Džeidė prisiminusi 
apstulbusį Nilo veidą, kai jam iš nosies varvėjo minkštas 
kremas. 

— Kodėl aš jam nedaviau to, ko jis iš tiesų nusipelnė? 

— Todėl, kad nesi toks neandertalietis kaip jis. Kumščiavi- 
masis žemina tavo orumą. Be to, jų buvo daugiau. Būtų tekę 
grumtis su Hačuir Lamaru. 

— Aš jų nebijau! 

Džeidei dingtelėjo, kad skirti tiek daug dėmesio įrodinė- 
jant savo vyriškumą juokinga, bet stengėsi paglostyti Gario 
savimeilę. 

— Prašau nustoti dėl to graužtis. Nilas šito nevertas, - kiek 
patylėjusi ji paklausė: - Ką jis pasakė, kad tu taip supykai? 

-— Tai, kas jam būdinga, - išsisukinėdamas atsakė Garis. - 
Vieną savo šlykščių užuominų. Jo galva - tai srutų duobė. Jis 
tave įžeidė, - vaikinas trenkė kumščiu sau į delną. - Dieve, 
jis tikras šunsnukis. Man nesvarbu, kad jis turtingas, Nilas — 
tiesiog šliužas. 

— Jeigu tai žinai, kodėl leidi jam gadinti mūsų kartu lei- 
džiamą laiką? Man netrukus reikia grįžti namo. 

Gario plaukai buvo minkšti ir rudi, švelnios akys gintaro 
spalvos. Jo veide švelnumą galėjai išvysti dažniau negu pyk- 
tį. Išgirdus švelnų Džeidės priekaištą, Gariui veido raumenys 

atsipalaidavo ir jis vėl tapo įprastai mielas. Vaikinas pirštais 
paglostė Džeidei skruostą. 

- Tu teisi. Žinia, kad pavyko sugadinti mūsų vakarą, Nilą 
pradžiugintų. Tiesiog negaliu pakęsti, kai iš jo nepraustos 
burnos pasigirsta tavo vardas. 

Džeidė perbraukė pirštais bičiulio plaukus. 

— Myliu tave, Gari Parkeri. 

— Aš irgi tave myliu. 

Karštai ir aistringai bučiuodamas Garis užkišo ranką už 
juosmens ir ankštoje priekinės sėdynės erdvėje prisitraukė 
Džeidę kaip įmanoma arčiau savęs. Jis buvo pastatęs auto- 
mobilį nuošalioje kelio, vingiuojančio palei potvynių sufor- 
muotą pelkę, vietoje. 

Vasario vakaras buvo drėgnas ir šaltas. Automobilyje buvo 
šilta ir darėsi vis karščiau. Netrukus aprasojo langai. Džeidė 
ir Garis sunkiai alsavo, jų dailūs jauni kūnai liepsnojo geis- 
mu, kurį kunigas pasmerkė pamoksle. Garis suleido pirštus 
į tankius juodus Džeidės plaukus. Kitą ranką pakišo jai po 
megztiniu. 

— Džeide? - mergina drėgnomis iš geismo akimis pažvelgė 
į savo išrinktąjį. - Žinai, kad tave myliu, tiesa? 

Ji paėmė Gario ranką ir uždėjo sau ant krūties. 

- Žinau, kad mane myli. 

Jiedu pradėjo draugauti prieš metus. Prieš tai Džeidę į 
mokyklos šokius ir vakarėlius lydėdavo vaikinai su tėvais. 
Penktadienio vakarais ji susitikdavo su vaikinais kine, bet 
kartu visada būdavo Dona Di. Iki pradėdama draugauti su 
Gariu Džeidė su vaikinais neturėjo jokių artimesnių santy- 
kių, be susikabinimo už rankų ir atsitiktinių, nekaltų bučinių 
linkint labos nakties. Ji to ir nenorėjo. 

Per antrąjį pasimatymą Garis praskleidė Džeidės lūpas ir 
giliai ją pabučiavo. Vienos merginos tvirtino, kad joms tai la- 
bai patinka; kitos sakė, kad jas pykina vien apie tai pagalvo- 
jus. Po to vakaro Džeidė tvirtai tikėjo, kad pastarųjų merginų 
niekas niekada giliai nebučiavo. Gario liežuvis, judantis jos 

burnoje, sukėlė tokį malonų pojūtį, kokio Džeidei anksčiau 
nebuvo tekę patirti. 

Kelis mėnesius jų glamonės apsiribojo šiais didžiulį pasi- 
tenkinimą teikiančiais bučiniais. Jaunuolių artumas stiprė- 
jo palengva, pradinė fizinė trauka brendo ir virto stipresniu 
jausmu. Džeidė troško pajusti Gario delną ant savo krūties 
gerokai anksčiau, negu vaikinas išdrįso jį ten uždėti. Iš pra- 
džių Garis ją liesdavo per drabužius, paskui pradėjo kišti po 
jais ranką ir liesti nuogą odą. Dabar Džeidės krūtis užpildė 
švelniai glamonėjantį Gario delną. Jaunuoliai sutramdė nesi- 
varžymo pojūtį, kuris buvo apėmęs bučiuojantis, kad iki galo 
pajustų glamonių malonumą. Garis lūpomis perbraukė Džei- 
dės lūpas, kai ši praskleidė jo odinę striuką ir ėmė atseginėti 
marškinius. Džeidė delnais glostė glotnią, tvirtą vaikino krū- 
tinę. Užkišęs ranką už nugaros Garis įgudusiu judesiu, kurį 
ištobulino dažnai kartodamas, atsegė liemenėlę. Vaikinas pa- 
lietė spenelius. Nuo švelnių pirštų glamonių jie sustandėjo. 

Džeidė iš pasitenkinimo sumurmėjo. Kai Garis prie vieno 
spenelio prispaudė pražiotą burną ir palietė jį liežuviu, Džei- 
dė tyliai ir ilgesingai suaimanavo: 

— Gari, aš noriu mylėtis. 

— Žinau, žinau. 

Džeidės pėdkelnės buvo standžiai aptempusios kojas, bet 
Garis prakišo po jomis ranką į tankias, dabar susiplojusias 
garbanas. Tik kelias paskutines savaites jaunuoliai leisda- 
vo sau nueiti taip toli. Jausti Gario pirštus, glamonėjančius 
slapčiausią kūno vietą, Džeidei buvo nauja ir nuostabu. 

Ji prikando lūpą sulaikydama besiveržiančias malonumo 
aimanas. Džeidės krūtys nuo švelnių Gario glamonių liežu- 
viu pasidarė labai jautrios. Ji norėjo verkti iš džiaugsmo ir 
dalytis savo kūnu su mylimuoju. Šįvakar Džeidė nusprendė 
atsidėkoti už malonumą, kurį taip nesavanaudiškai jai teikė 
Garis. Jai patiko aukštas, tvirtas, atletiškas vaikino kūnas, 
norėjo pažinti jį artimiau. Įkišusi ranką tarp šlaunų Džeidė 
nedrąsiai prispaudė delną prie kelnių užtrauktuko. 

Garis staigiai atlošė galvą ir trūkčiojamai įkvėpė. Jo gla- 
monėjanti ranka vis dar buvo po pėdkelnėmis. 

— Džeide? 

Ji buvo sumišusi, bet vis tiek neatitraukė rankos. 

— Hmm? 

— Neprivalai to daryti. Nenoriu, kad galvotum, jog aš to 
tikiuosi. 

- Žinau. Tačiau aš to noriu. 

Ji tvirčiau prispaudė delną. 

Pašnibždomis kartodamas merginos vardą Garis karštli- 
giškai atseginėjo saugos diržą, sagą bei užtrauktuką ir nedrą- 
siai nukreipė jos ranką į kelnių vidų. Jaunuolio oda po apa- 
tiniais drabužiais buvo karšta. Varpa sukietėjusi. Džeidė ją 
apkabino pirštais. Mergina nustebo, kad Gario varpa tokia 
didelė. Žinoma, ji galėjo tai spėti, tačiau per drabužius jausti 
prie pilvo pūpsantį neaiškų daiktą visai ne tas pat, kas su- 
gniaužti delne visiškai sustandėjusį organą. 

Kol Garis aistringai bučiavo, Džeidė droviai tyrinėjo jo su- 
standėjusią varpą. Nuo merginos glostymo aukštyn žemyn 
Gariui pritrūko kvapo. Jis aimanuodamas ištarė Džeidės var- 
dą ir įkišo pirštą tarp storų merginos lytinių lūpų. 

Slankiojantis viduje vaikino pirštas Džeidei sukėlė iki šiol 
nepatirtą pojūtį. Ji pakėlė klubus aukštyn norėdama prisi- 
artinti prie Gario ir kažko nepasiekiamo. Vaikinas vėl paju- 
dino pirštą. Džeidei pasirodė, kad ją nutvilkė Nepriklauso- 
mybės dienos fejerverkų ugnys. Visa apatinė jos kūno dalis 
dilgčiojo. 

— Gari? - tai buvo nuostabus atradimas, ir Džeidė norėjo 
apie jį papasakoti, kartu pasidžiaugti. - Gari? - jos ranka tvir- 
čiau suspaudė vaikinui varpą. 

Tyliai aimanuodamas sudirgęs Garis atsitraukė nuo Džei- 
dės ir atsisėdo. Jis nustūmė merginos delną nuo savo kelių. 

— Liaukis. Jeigu nesiliausi, prikrėsiu nesąmonių. 

— Man tai nesvarbu, - sušnibždėjo Džeidė. 

— O man svarbu, - sukryžiavęs rankas ant vairo jis pasitry- 

nė kaktą į pabalusius krumplius. - Džeide, man tai įkyrėjo. 
Aš to labai noriu. 

Malonus dilgčiojimas liovėsi. Džeidei pasidarė gaila. Tas 
dilgčiojimas buvo pritrenkiantis, gniaužiantis kvapą, beveik 
bauginantis, bet Džeidė norėjo sužinoti, kas jį sukelia. Ar tai 
orgazmas? 

Tačiau Džeidei labiausiai rūpėjo Garis, kuris, ji tuo neabe- 
jojo, buvo sudirgęs labiau. Ji prisišliejo prie vaikino ir delnu 
paglostė jam kaktą. 

— Nežinau, kas blogiau, - dusliu balsu guodėsi Garis, - vi- 
sai tavęs neliesti ar liesti iki tol, kol pradedu taip tavęs geisti, 
kad sopa visas kūnas. 

— Ko gero, būtų kur kas blogiau, jeigu visai neliestum. 
Bent jau man. 

— Man tai irgi būtų pragaras. Tačiau toliau negalime šitaip 
tęsti. 

— Tada netęskime. 

Pakėlęs galvą Garis pažvelgė į ją. Kelias akimirkas jo rudos 
akys tyrinėjo merginos veidą. Tada jis nuleido žvilgsnį ir ap- 
gailestaudamas papurtė galvą. 

— Negalime, Džeide. Tu man esi geriausia, ką turiu. Nega- 
liu to sunaikinti. 

— Argi tai bus sunaikinta, jeigu pasimylėsime? 

— Ojeigu tu pastosi? 

— Nepastosiu, jeigu saugosimės. 

- Tačiau vis tiek gali pastoti. Tada mūsų galimybės ištrūkti 
iš čia, - jis smakru parodė į priekinį stiklą, - bus lygios nuliui. 
Aš turėsiu Ivanui Pačetui auginti sojų pupeles, o tu dirbti jo 
prakeiktame fabrike. Visi sakys, kad neturėjau daugiau proto 
už savo tėtį, ir bus teisūs. 

Mažųjų Parkerių skaičius nuolat augo, tad mieste buvo 
juokaujama, kad Gario tėtis Otis nežino, kada baigti. Tai 
buvo viena gėdingų dėmių, kurių Garis norėjo atsikratyti. 

Jis prisitraukė Džeidę prie krūtinės ir įrėmė smakrą jai į 


pakaušį. 

— Negalime rizikuoti galimybe susikurti geresnį gyvenimą. 

— Jeigu dabar pasimylėsime, gal nesugriausime savo ateities. 

— Tačiau aš bijau gundyti likimą. Gerai jaučiuosi tik tada, 
kai esu su tavimi, Džeide. Visą kitą laiką esu labai vienišas. 
Skamba beprotiškai, tiesa? Kaip galiu jaustis vienišas namie 
turėdamas šešis jaunesnius brolius ir seseris? Tačiau taip yra. 

Kartais galvoju, kad esu pamestinukas ir iš tiesų nepri- 
klausau savo tėvams. Mano tėtis susitaikė su laukais, kuriuos 
užlieja potvyniai, derliumi, kuris supūva, ir pardavinėja savo 
produkciją tokiame feodaliniame mieste kaip Palmetas. Jam 
labai nepatinka, jog yra vargšas ir neišprusęs, bet jis nieko 
nedaro, kad išsikapstytų. Tėtis priima bet kokį mėšlą, kurį 
jam pastumia Ivanas Pačetas, ir dar džiaugiasi jį gavęs. 

— Ką gi, aš neturtingas, bet išprusęs. Nė už ką nesileisiu 
bauginamas Pačetų. Nebūsiu toks kaip tėtis, kuris susitaikė 
su esama padėtimi tik todėl, kad taip buvo visada. Aš kuo 
nors tapsiu. Žinau, kad galiu tą padaryti, Džeide, be to, tu 
man padedi, - jis paėmė merginos ranką, prispaudė jos delną 
sau prie lūpų ir kalbėdamas toliau neatitraukė. - Tačiau šiuo 
metu labai bijau tave apvilti. 

— Tu nieku gyvu manęs neapviltum. 

— Vieną gražią dieną tu gali nuspręsti, kad toliau vargti ne- 
verta, kad nori vaikino, kuriam nereikia daug triūsti ir kuris 
neprivalo nieko įrodyti. Tokio kaip Nilas. 

Džeidė ištraukė ranką ir piktai sužaibavo akimis. 

— Daugiau man šito nesakyk. Tai panašu į mano mamos 
kalbas, o tu žinai, kaip aš pykstu, kai ji ima planuoti mano 
gyvenimą. 

— Galbūt jos žodžiuose yra tiesos, Džeide. Tokia daili mer- 
gina kaip tu nusipelno turtingo ir užimančio aukštą socialinę 
padėtį vaikino, kuris galėtų jai po kojomis pakloti visą pasau- 
lį. Kaip tik tai aš ir noriu padaryti. Kas bus, jeigu tu neteksi 
kantrybės anksčiau, negu aš pajėgsiu tai pasiekti? 

— Paklausyk manęs, Gari Parkeri. Socialinė padėtis man 
visiškai nerūpi. Aš netrokštu prabangaus gyvenimo. Pati tu- 

riu ambicijų, kurios nepriklauso nuo to, myliu aš tave ar ne. 
Kaip ir tavo, mano šeima gėdingai nusigyveno. Po savo kojo- 
mis noriu tik to pasaulio, kurį pati susikursiu, - ji sušvelni- 
no toną ir apsivijo rankomis vaikinui kaklą. - Pasaulio, kurį 
mudu kartu sukursime. 

— Ar žinai, kad esi nepaprasta? - Garis tvirtai užsimerkė 
ir aistringai sušnibždėjo: - Dieve, kaip džiaugiuosi, kad išsi- 
rinkai mane. 

Namas, kuriame Džeidė gyveno su savo mama, buvo pasta- 
tytas netrukus po Antrojo pasaulinio karo kariškiams, kurių 
bazės buvo išsidėsčiusios prie laivybos kanalų, apgyvendinti. 
Per trisdešimt metų namai baltais langų rėmais nušiuro. Pa- 
stelinių spalvų apdaila jau atrodė ne linksmai ir prabangiai, o 
neskoningai ir pigiai. 

Kitaip nei kiti namai gatvėje, Sperių namas buvo tvarkin- 
gas. Mažas, tik su dviem miegamaisiais ir viena vonia. Sve- 
tainė buvo stačiakampė, su siaurais langais, užtrauktais sto- 
romis užuolaidomis. Tai buvo vienintelis kambarys name su 
kilimine danga. Nebrangūs baldai buvo nepriekaištingai šva- 
riai užlaikomi, nes Velta Speri aistringai nekentė bet kokios 
nešvaros. Ji namie neaugino kambarinių gėlių, nes šios augs 
atviruose vazonuose su žeme. Vienintelis svetainės patogu- 
mas buvo spalvotas televizorius, kurį Velta nusipirko išsimo- 
kėtinai iš Sears parduotuvės. 

Kai Džeidė grįžo, motina sėdėjo fotelyje ir žiūrėjo televi- 
zorių. Velta kritiškai nužvelgė dukterį ieškodama išdavikiškų 
ženklų, kad ši nederamai elgėsi su tuo Parkeriu. Motina nie- 
ko nepastebėjo, bet Džeidė užtektinai sumani, kad mokėtų 
paslėpti įkalčius. 

Nepasisveikinusi motina prikišo: 

— Vos spėjai grįžti iki savo komendanto valandos. 

— Tačiau spėjau. Dabar tik dešimt valandų. 

— Pamaldos jau kaži kada baigėsi. 


30 + Sandra Brown 


— Mudu nuvažiavome į pieno kavinę. Ten visi buvo susi- 
rinkę. 

— Jis tikriausiai čia vairavo viršydamas greitį, kad spėtų 
laiku tave parvežti. 

Veltai nepatiko nuolatinis Džeidės vaikinas ir ji, jeigu tik 
galėdavo, niekada nevadindavo jo vardu. 

— Jis neviršijo greičio. Garis vairuoja labai atidžiai. Tu tai 
žinai, mama. 

— Nesiginčyk su manimi, - pakėlė balsą motina. 

— O tuliaukis peikusi Garį. 

Velta nekentė Gario, nes, kaip ji tvirtino, Džeidė per daug 
laiko leido ne su ja, o su tuo vaikinu. Tiesą sakant, Veltos an- 
tipatiją lėmė Gario kilmė. Jis buvo fermerio, auginančio sojų 
pupeles, sūnus. Parkeriai jau dabar turėjo per daug vaikų, bet 
maždaug kas dešimt mėnesių susilaukdavo vis kito, kas Vel- 
tai kėlė pasibjaurėjimą. 

Otis Parkeris buvo amžinai prasiskolinęs bendrovės kredi- 
to unijai. Velta tai žinojo, nes dirbo unijos biure mašininke ir 
dokumentų tvarkytoja. Velta ne itin gerbė tuos, kurie neturi 
pinigų. 

Džeidė gali pastoti nuo to Parkerio. Velta vylėsi, jog duktė 
yra pakankamai protinga ir neleis, kad taip atsitiktų, deja, 
mergina iš tėvo paveldėjo ne tik pritrenkiamai dailią išvaiz- 
dą, bet ir romantišką aistringą būdą. 

Veltos žvilgsnis nukrypo į įrėmintą nuotrauką stalo gale. 
Iš jos žvelgė žydros besišypsančios Ronaldo Sperio akys - vi- 
siškai tokios pat kaip Džeidės. Ant jo tamsių garbanų nerū- 
pestingai pūpsojo kareiviška kepurė. Ant kaklo kabojo Kon- 
greso garbės medalis. Kiti medaliai, bylojantys apie Ronaldo 
šaunumą bei drąsą Korėjos kare, buvo prisegti prie karinės 
uniformos krūtinės kišenės. 

Kai Palmeto šaunus karo didvyris grįžo namo, Veltai buvo 
šešiolika. Mažame Pietų Karolinos miestelyje dar niekada 
nebuvo tokio garsaus įvykio. Visi gyventojai susirinko pa- 
sitikti į stotį atpūškuojančio traukinio. Miestelio numylė- 

tiniui, atvykusiam tiesiai iš Vašingtono, kur jis vaišinosi ir 
linksminosi, buvo patiestas raudonas kilimas. Ronaldas net 
turėjo galimybę paspausti ranką prezidentui. 

Velta buvo su juo supažindinta per miesto šokius, sureng- 
tus Ronaldo garbei užsienio karų veteranų salėje. Tą patį va- 
karą, šokdama pagal Pati Peidž ir Frenko Sinatros melodijas, 
Velta nusprendė ištekėti už Ronaldo Sperio. 

Dvejus metus ji begėdiškai persekiojo išrinktąjį, neatstojo 
tol, kol šis pasipiršo. Kad niekas nesutrukdytų, Velta pasirūpi- 
no atšokti vestuves praėjus vos savaitei po Ronaldo piršlybų. 

Deja, Palmete nebuvo Šiaurės Korėjos komunistų. Prabė- 
gus keleriems metams po pergalingo grįžimo namo Ronal- 
das vis dar nežinojo, ko toliau griebtis gyvenime. Nors vyras 
buvo pribloškiamai patrauklus, jis visiškai nesiekė pasipelny- 
ti iš garbės medalio, kaip tai padarė Audis Merfis. Ronaldas 
netroško tapti kino žvaigžde. 

Būdamas našlaitis ir be skatiko, jis įstojo į kariuomenę tik 
todėl, kad turėtų kur miegoti ir ką valgyti. Ronaldas buvo pa- 
vyzdingas kareivis, nes visada kas nors jam pasakydavo, ką 
ir kada reikia daryti. Jo karininkai įsakydavo šaudyti į stuo- 
brius komunistus ir Ronaldas tai darė, nes buvo puikus šau- 
lys. Kai vieną popietę nušlavė dvidešimt du korėjiečius, nė 
nesitikėjo, kad už šiuos veiksmus pelnys medalį. 

Vyras buvo populiarus. Jis turėjo charizmą ir magnetiz- 
mą, kurie įprastai traukia žmones. Ronaldas Speris visiems 
patiko. Tačiau linksmindamasis su vyrukais ir pasakodamas 
smagias istorijas biliardo salėse pinigų neuždirbsi. Ronaldas 
keliavo iš vieno beprasmio, neperspektyvaus darbo į kitą. 

Kaskart, kai Ronaldas pradėdavo naują darbą, Veltos nuo- 
taika pakildavo. Galbūt šis darbas pavers juos turtuoliais. 
Garbės medalis kaipmat sukeldavo pagarbą, bet neatnešė 
nei turtų, nei socialinio pripažinimo, kurio troško Velta. Net 
Garbės medalis nepadės įsitvirtinti pietinių valstijų ben- 
druomenėje, jeigu neturi garsaus senelio, o kartu ir daugybės 
šeimos pinigų. 

Velta šeimoje buvo ketvirtas vaikas iš devynių. Jos tėvas 
dirbo žemės pusininku, kol krito negyvas paskui ariamąjį 
mulą, palikdamas skurstančią motiną ir visus palikuonis, ku- 
rie dar nebuvo sukūrę šeimų. Šeima maisto ir pastogę galėjo 
gauti tik iš kitų malonės. 

Panieka Veltą žeidė labiau negu skurdas ir alkis. 

Kai laurų vainikas ant Ronaldo galvos ėmė vysti, Velta 
įtarė, kad žmonės juokiasi jiems už nugaros. Ji plūdo Ronal- 
dą, kad šis prarado vienintelę galimybę išgarsėti ir susikrau- 
ti turtus. Ji vyrui grasino ir pataikavo, bet Ronaldas tiesiog 
neturėjo noro uždirbti pragyvenimui. Velta nesutiko leisti 
Ronaldui vėl stoti į kariuomenę. Tai būtų per žema, reikštų 
prisipažinimą, kad pralaimėjai, aiškino ji. 

Visai nežinodama, ko griebtis, Velta jau buvo nusprendu- 
si palikti Ronaldą, kai po šešerių bevaisių metų ėmė lauktis 
Džeidės. Velta vylėsi, kad kūdikis paskatins vyrą imtis ko 
nors garbingo, kas primintų jo ankstesnę kario sėkmę. Ta- 
čiau gimus Džeidei, ne kam kitam, o Veltai teko įsidarbinti 
Ivano Pačeto fabrike. 

Paskutiniuosius dešimt gyvenimo metų Ronas tai rasdavo 
darbą, tai jo netekdavo, didžiulės svajonės niekada neišsi- 
pildydavo, pažadai buvo skiedžiami vis gausesniu alkoholio 
kiekiu. 

Kartą, kai Džeidė buvo mokykloje, o Velta darbe, Ronaldas 
žuvo valydamas savo šautuvą. Laimė, šerifas Džolis jo mirtį 
paskelbė atsitiktine. Vietinė Užsienio karų veteranų draugi- 
ja paaukojo Veltai ir Džeidei pinigų, kad jos galėtų nuvykti 
į Arlingtono nacionalines kapines Vašingtone, kur Ronaldas 
Speris turėjo būti palaidotas kaip didvyris. 

Dabar žvelgdama į vyro nuotrauką Velta nejautė nė lašelio 
ilgesio. Ronas iki pat mirties buvo dailus, mielas ir aistringas, 
tačiau kokia iš to nauda Veltai? 

Antra vertus, Džeidė iki šiol ilgėjosi tėvo. Velta piktinosi, 
kad duktė švelniai puoselėja tėvo atminimą, lygiai kaip ir pavy- 
dėdavo jų abipusio aklo žavėjimosi, kai Ronaldas buvo gyvas. 

Ronaldas dažnai pasisodindavo Džeidę ant kelių ir saky- 
davo: 

— Tau viskas seksis, mano lėlyte. Turi mano išvaizdą ir ma- 
mos stuburą. Niekada nebijok, ir viskas bus gerai. 

Džeidė siekė, kad būtų geriau nei gerai. Džeidė ketino su- 
kurti geresnę šeimą negu motina. 

— Neseniai skambino Nilas Pačetas, - tarė mama pirmą 
kartą nusišypsodama Džeidei grįžus. - Jis tikrai žavus. 

— Jis - glitėsis. 

Ryžtingas Džeidės pareiškimas suglumino Veltą. 

— Bjauru šitaip kalbėti. 

— Nilas yra bjaurus. 

— Bjaurus? Pusė gimnazijos mergaičių leistų nukirsti deši- 
nę ranką, kad tik Nilas joms paskambintų. 

— Tai tegul pusė mergaičių jį ir turi. 

— Esu tikra, kad dar ne per vėlu jam paskambinti. 

Džeidė papurtė galvą. 

— Maniki rytojaus dar reikia perskaityti vieną istorijos va- 
dovėlio skyrių. 

— Džeide, - įsakmiai šūktelėjo Velta, kai mergina patraukė 
į savo miegamąjį. - Nemandagu neatsakyti į telefono skam- 
butį, ypač kai skambina toks žmogus kaip Nilas. 

— Nenoriu kalbėti su Nilu, mama. 

— Su tuo Parkeriu prakalbi ištisas valandas. 

Džeidė prikando lūpą, kiek palaukė ir tik tada tarė: 

— Man reikia mokytis. Labanakt. 

Velta išjungė televizorių, nusekė paskui dukrą į jos kam- 
barį ir įsikibo į duris Džeidei nespėjus jų uždaryti. 

— Tu per daug laiko leidi mokydamasi. Tai nenatūralu. 

Džeidė nusivilko sijoną, megztinį ir tvarkingai pakabino 
siauroje spintoje. 

- Turiu mokytis tik labai gerais pažymiais, jeigu noriu 
gauti stipendiją. 

— Stipendiją, - sušvokštė Velta. - Tu tik apie ją ir galvoji. 

— Nes tai vienintelis būdas patekti į universitetą. 

— Mano nuomone, tokiai dailiai merginai kaip tu mokytis 
universitete - tik tuščias laiko gaišimas. 

Džeidė nusisuko nuo spintos ir atsigręžė į motiną. 

— Mama, nenoriu vėl dėl to ginčytis. Aš stosiu į universite- 
tą, ir man nesvarbu, ar tu pritarsi, ar ne. 

— Kalbu ne apie pritarimą. Tiesiog manau, jog tai nebūtina. 

- Būtina, jeigu noriu padaryti karjerą. 

- Iššvaistysi daugybę laiko bei pinigų, o galiausiai vis tiek 
ištekėsi. 

— Dabar moterys gali ir ištekėti, ir daryti karjerą. 

Velta perėjo per kambarį, pirštais suėmė Džeidei smakrą 
ir pakreipusi dukters galvą ant kaklo pamatė nedidelę rausvą 
dėmelę. Ji niekinamai nužvelgė ir dėmelę, ir dukterį. 

— Kaip tau pavyks ištekėti už padoraus žmogaus, jeigu 
pastosi nuo Parkerio? 

— Nuo Gario nepastosiu. Be to, jis yra padoriausias žmo- 
gus, kokį pažįstu. Kaip tik už Gario ketinu tekėti, mama. 

— Džeide, berniukai prikalbina mergaites daryti neleisti- 
nus dalykus aiškindami, kad jas myli. Jeigu tu tai atiduosi 
tam vaikinui, nė vienas vertas dėmesio vyras tavęs nenorės. 

Džeidė klestelėjo ant lovos krašto, pažvelgė į motiną ir 
liūdnai papurtė galvą. 

— Mama, aš „to“ niekam nedaviau. O kai duosiu, tai bus 
Garis, ir šitaip pasielgsiu todėl, kad mudu mylime vienas kitą. 

— Esi per jauna, kad žinotum, kas yra meilė, - sušnarpštė 
Velta. 

Žydros Džeidės akys suspindo ryškiau - tai buvo kylančio 
įtūžio Ženklas. 

- Taip nekalbėtum, jeigu pasakyčiau, kad esu įsimylėjusi 
Nilą Pačetą. Ragintum mane visais įmanomais būdais jį pri- 
sivilioti... net jeigu reikėtų mylėtis su juo. 

— Jeigu už jo ištekėtum, bent jau būtum kažkas šiame 
mieste. 


— Aš esu kažkas! 

Velta sugniaužė kumščius. 

— Esi visiškai tokia pati kaip tavo tėvas, - idealistė, skrai- 
dai padebesiais. 

— Nieko bloga turėti tikslų. 

- Tikslų? - nusišaipė Velta. - Juokingas žodis, skatinantis 
pakalbėti apie tavo tėvą. Jis per visą gyvenimą nepasiekė nė 
vieno savo tikslo. Per visus mūsų vedybinio gyvenimo metus 
nepadarė nieko prasmingo. 

- Jis mane mylėjo, - atšovė Džeidė. - O gal tau tai atrodo 
neprasminga? 

Velta apsigręžė ir įsitempusi nužingsniavo prie durų. Prieš 
išeidama tarė: 

— Kai buvau tavo metų, ištekėjau už miesto didvyrio. Da- 
bar atsirado tavo Garis. Išvaizdus, puikus sportininkas, kla- 
sės prezidentas - ar mergina gali norėti daugiau? - Velta 
nusijuokė: -Paklausyk manęs: didvyriai laikini, Džeide. Jie 
išblunka tarsi pigios užuolaidos. Vienintelis dalykas, kuris iš 
tiesų ką nors reiškia, - pinigai. Kad ir kiek apdovanojimų pel- 
nytų tas Parkeris, iš tiesų jis visada liks senojo Očio Parkerio 
pirmagimis. Aš tau trokštu geresnio nei jis. 

- Ne, mama, - tyliai paprieštaravo Džeidė. - Tu trokšti 
geresnio sau. 

Velta išeidama smarkiai trinktelėjo durimis. 

Džeidė sėdėjo ant aukštos kėdės ir kramsnojo trapios tešlos 
sausainį. Batelių kulniukus ji buvo užkišusi už chromuoto 
žiedo, gaubiančio kėdės kojas. Ant kelių gulėjo atverstas che- 
mijos vadovėlis. 

Po pamokų ir pusę dienos šeštadieniais Džeinė triūsė 
brolių Džonsų universalinėje parduotuvėje. Šiokiadieniais ji 
atvykdavo ketvirtą ir dirbdavo, kol Velta ją paimdavo važiuo- 
dama pakeliui iš fabriko namo, įprastai apie šeštą valandą. 

Pamaina buvo neilga, bet tai teikė galimybę Pitui, pasku- 
tiniajam gyvam iš trijų brolių savininkų, pabūti su sergan- 

čia žmona slaugos namuose, o Džeidė šiek tiek užsidirbdavo 
smulkioms išlaidoms. 

Šios rūšies parduotuvės ėmė nykti. Kietmedžio grindų 
lentas dengė panaši į vašką plėvelė, ji susidarė nuo citrininio 
aliejaus, daugelį dešimtmečių naudojamo plaušinėms šluo- 
toms drėkinti. Šalčiausiomis žiemos popietėmis senukai su- 
sirinkdavo galinėje patalpoje aplink pilvotą krosnį ir šniaukš- 
dami kramtomąjį tabaką arba žaisdami domino aptarinėda- 
vo padėtį pasaulyje. 

Ant lubose įtvirtintų kablių virbais žemyn kabojo šakės. 
Lankytojai čia galėjo apsirūpinti viskuo, kas reikalinga ar- 
kliui arba ką tik gimusiam kūdikiui, nusipirkti kortų malką, 
lošimo kauliukus arba Bibliją. Dėl prekių ir pirkėjų įvairovės 
šioje parduotuvėje dirbti buvo įdomu. 

Džeidė stengėsi visą dėmesį sutelkti į skaitomą medžiagą, 
bet jos mintys nuo chemijos nuklysdavo į asmenines bėdas, 
pirmiausia į motiną, kuri nenorėjo nei rimtai žiūrėti į dukros 
meilę Gariui, nei į jos karštą troškimą iš gyvenimo gauti dau- 
giau, negu įprasta: vyrą, namus ir vaikų. 

Šeima Džeidei buvo svarbi ir ji norėjo ją sukurti. Tačiau 
mergina siekė daugiau. Diduma jos klasės mergaičių jau susi- 
taikė su mintimi, kad teks dirbti Ivanui Pačetui, kol ištekės ir 
susilauks vaikų, kurie savo ruožtu dirbs Nilui. Jiedu su Gariu 
turėjo tikslą ištrūkti iš šio niūraus užburto rato. 

Galbūt sąmoningai, o gal ir ne, Ronas Speris savo dukrai 
įkvėpė drąsos, kurios trūko jam pačiam, ir pažadino troškimą 
susikurti geresnį negu tėvų gyvenimą. Bent jau šiuo klausi- 
mu ir Džeidė, ir motina sutarė. Tačiau skyrėsi jų galutiniai 
tikslai... bei priemonės jiems pasiekti. Džeidė nuogąstavo, 
kad šių skirtumų niekada nepavyks suderinti, ypač kai kal- 
bama apie Garį. 

Tą nykią popietę Garis irgi kėlė Džeidei nerimą. Nė vienas 
jaunuolių negavo jokios žinios iš stipendijų tarybų, į kurias 
kreipėsi. Dėl šios priežasties ir dėl nepatenkinto seksualinio 
alkio bei mokykloje Nilo keliamo pragaro keršijant už nutiki- 

mą prie pieno kavinės abu jaunuoliai tapo sudirgę ir pykda- 
vosi dėl menkniekių. 

Jiems reikėjo prasiblaškyti. Galbūt, jeigu šį savaitgalį bus 
šilta, jiedu galės surengti iškylą į paplūdimį arba išvažiuo- 
ti kur nors toliau, tai padėtų atsipalaiduoti ir vėl su viltimi 
žvelgti į ateitį. 

Džeidė vis dar buvo paskendusi apmąstymuose, kai sus- 
kambo durų varpelis. Pakėlusi galvą nuo vadovėlio mergi- 
na išvydo pro duris įgriūvančią Doną Di. Draugės skruostai 
liepsnojo, krūtinė kilojosi gaudant orą. 

Džeidė pašoko, ir jos chemijos vadovėlis garsiai trinktelė- 
damas nukrito ant grindų. 

— Kas atsitiko? 

Dona Di sumojavo rankomis sau prieš veidą ir kelis sykius 
giliai įkvėpė. 

— Aš ką tik iš mokyklos. Ponas Patersonas paprašė pasilik- 
ti ir padėti jam sutvarkyti kelias bylas. 

— Na, ir? 

— Tu gavai. Stipendiją. 

Džeidei suspurdėjo širdis. Ji nedrįso patikėti savo ausi- 
mis, todėl dar sykį paklausė: 

— Gavau? Stipendiją? 

Dona Di skubiai palinksėjo galva. 

— Į Pietų Karolinos valstijos universitetą. 

— Iš kur žinai? Ar esi tikra? 

— Mačiau ant pono Patersono rašomojo stalo laišką. Jis at- 
rodė labai oficialus, supranti, su aukso antspaudais, užraitais 
ir taip toliau. Ant jo pamačiau tavo pavardę ir tarsi netyčia 
numečiau ant grindų siekdama aplanko, kurį turėjau... 

— Dona Di! 

— Na, gerai jau, gerai. Aš perskaičiau laišką. Dekanas ar 
kažkas kitas sveikino mūsų direktorių Palmeto gimnazijoje 
parengus du tokius puikius mokinius. 

Džeidė išpūtė akis. 

- Du? 

Dona Di išskėtė rankas ir suklykė: 

— Garis irgi gavo stipendiją! 

Tada abi draugės ėmė spiegti. Plodamos rankomis jos šo- 
kinėjo tol, kol ant prekystalio pradėjo barškėti stikliniai indai 
su želiniais saldainiais. 

— O Dieve. Ak, negaliu tuo patikėti! Kiek? Ar ten parašyta 
kiek? 

— Laiške parašyta: „Visa mokslo stipendija.“ Ar tai reiškia, 
kad už viską bus sumokėta? 

— Nežinau. Tikiuosi. Ak, jaučiuosi labai dėkinga ir už tai, 
kiek bus skirta, - gaudydama kvapą džiaugėsi Džeidė. - Rei- 
kia pranešti Gariui. Ar jis dar buvo mokykloje? Gal matei jį 
stadione? Lengvosios atletikos komanda ruošiasi sezonui - 
treniruojasi kasdien po pamokų. 

— Ne. Ponui Patersonui pasakiau, kad blogai jaučiuosi ir 
turiu išeiti. Nubėgau į stadioną ieškoti Gario. Norėjau, kad jis 
atvažiuotų drauge su manimi, ir mudu kartu tau praneštume 
šią Žinią. 

— Galjis buvo persirengimo kambaryje? 

Dona Di papurtė galvą. 

— Aš klausiau. Marvis Hibsas pasakė, kad matė, kaip Garis 
išvažiavo. 

Džeidė pažvelgė į sieninį laikrodį su švytuokle. Aplink jį 
kabėjo laikrodžiai su gegutėmis, jie netrukus turėjo išmušti 
pusę šešių. 

— Kartais ponas Džonsas grįžta prieš šešias. Esu tikra, kad 
šiandien jis man leis išeiti keliomis minutėmis anksčiau. 

— Kodėl? 

— Kad pasakyčiau Gariui. 

— Tai kodėl jam tiesiog nepaskambini? 

— Noriu jam pranešti pati. Nuveši mane iki Gario namų? 
Dona Di, prašau! 

— Galbūt jis jau žino, - ginčijosi draugė. - Esu tikra, kad 
dekanas ir judviem atsiuntė laiškus. Tikriausiai rasi jį namie. 

- Teisybė. Tačiau Parkeriai gyvena kaimo vietovėje. Kar- 

tais laiškai juos pasiekia diena vėliau. Be to, turiu jį pamatyti. 
Šiandien. Dabar. Prašau, Dona Di. 

— Gerai. O kaip tavo mama? Kas bus, kai ji čia atvažiuos 
tavęs paimti? 

— Ponas Džonsas jai pasakys, kur nuvažiavau. 

— Tavo mama supyks, jeigu Gariui praneši anksčiau negujjai. 

- Tada jai teks būti supykusiai. Garis privalo sužinoti pirmas. 

Senasis ponas Džonsas nežinojo, kaip elgtis, kai jį, po 
kelių minučių įžengusį į parduotuvę, išskėstomis rankomis 
puolė Džeidė Speri. Mergina stipriai apkabino savininką ir 
pabučiavo į raukšlėtą skruostą. 

— Pone Džonsai, atsitiko šis tas labai svarbaus. Žinau, kad 
dar anksti, bet gal galėtumėte mane išleisti dabar? Kitą vaka- 
rą atidirbsiu. Prašau! - tarsi žirnius į sieną greitakalbe išbėrė 
Džeidė. 

— Ką gi, matydamas, kaip tu spirgi, turiu išleisti. 

— Ačiū! Ačiū! 

Džeidė dar sykį pabučiavo senuką į skruostą ir nėrė į galinį 
kambarį pasiimti vadovėlių, palto ir rankinės. Iš susijaudini- 
mo mergina nejautė šalčio, tad tik susuko paltą prie krūtinės 
į gumulą, pakėlė nuo grindų chemijos vadovėlį ir nudūmė 
prie pagrindinių parduotuvės durų. Donos Di dėmesį kai- 
pmat patraukė neseniai išdėlioti vitrinoje matiniai akių vokų 
šešėliai. Džeidė nusitempė draugę prie durų. 

— Iki rytojaus, pone Džonsai. Kai mama atvažiuos manęs 
paimti, prašau pasakyti, kad išvykau su Dona Di ir namie bū- 
siu maždaug po valandos. Taip pat jai pasakykite, kad sužino- 
jau labai gerą naujieną. 

— Būtinai. 

— Dar sykį ačiū. Iki. 

— Merginos, būkite atsargios. Girdite? 

Kliūdamos viena už kitos draugės išskubėjo prie durų ir 
šaligatviu nudūmė iki Donos Di automobilio. Džeidė nusvie- 
dė savo mantą ant galinės sėdynės ir įlipo vidun, Dona Di 
sėdo prie vairo. 

Ji išvengė kelių šviesoforų, ir netrukus draugės skriejo 
dviejų eismo juostų plentu. Vakaras buvo niūrus, ūkanotas, 
bet merginos atidarė langus ir visu garsu paleido radiją. 

Juo labiau draugės tolo nuo miesto, juo skurdesnis vėrė- 
si kraštovaizdis. Jos pravažiavo pro tokius nušiurusius būs- 
tus, kad juos vargiai buvo galima pavadinti namais. Stogai ir 
priemenės įsmukę. Langai užklijuoti popieriumi, neremon- 
tuojamos langinės prasižiojusios. Priekiniuose kiemuose rū- 
dijo seni automobiliai ir nenaudojami žemės ūkio padargai, 
aplink lesinėjo liesos vištos. Taip buvo iki pat pakrantės, van- 
denynas tyvuliavo už kelių kilometrų. Toliau Atlantas buvo 
nusėtas nedidelių salų. 

Šios uždaros bendruomenės gyveno tarsi ne dvidešimta- 
me amžiuje. Aplink tvyrojo skurdas. Daugumoje namų net 
nebuvo vandentiekio nei kanalizacijos. Vandenyno salas nuo 
kranto skyrė potvynių suformuotos pelkės, jose veisėsi ligas 
platinantys vabzdžiai, kamuojantys vargo slegiamą pietinių 
valstijų bendruomenės dalį. Čia vis dar siausdavo blogo mai- 
tinimosi ir prastų higienos sąlygų sukeltos ligos, jau išnaikin- 
tos daugelyje Vakarų šalių. 

Džeidė pagalvojo, kad šios valstijos dalies ekonomikos 
būklė apverktina. Todėl nenuostabu, kad Garį taip slėgė čia 
tarpstanti ekonominė nelygybė. Parkeriai daugeliu požiūriu 
buvo skurdžiai, bet, palyginti su daugeliu kitų, jie gyveno tar- 
si karaliai. 

Pidmonte, pietinėje Karolinos dalyje, klestinti pramonė 
sunkiai skynėsi kelią į šį žemumų regioną. Pagrindinis vers- 
las pakrantėje buvo turizmas, poilsio kompleksų statytojai 
dažnai priešindavosi minčiai plėtoti pramonę, nes jos kelia- 
ma tarša galėjo sudarkyti turtuolių kurortus. Tokie fermeriai 
kaip Otis Parkeris mėgino sudurti galą su galu dirbdami išse- 
kintą ir potvynių nuniokotą žemę, o tokie despotai kaip Iva- 
nas Pačetas tuko iki paskutinio lašo išsunkdami visus kitus. 

Tokią padėtį reikėjo keisti. Galbūt Džeidė su Gariu taps 
pirmtakais, pirmąja naujųjų Pietų karta, pionieriais... 

— Velnias! 

Draugės keiksmas nutraukė kilnias Džeidės svajones. 

— Kas atsitiko? 

— Baigėsi benzinas. 

— Ką? - paklausė Džeidė ir negalėdama patikėti pažvelgė į 
kuro lygio matuoklį. 

— Gal nesupratai? Baigėsi benzinas. 

Dona Di leido automobiliui siauru kelkraščiu riedėti savo 
eiga, kol šis galiausiai sustojo. Džeidė sutrikusi įsistebeilijo į 
draugę. 

— Kodėl neapsirūpinai benzinu? 

— Iš susijaudinimo prieš išvažiuojant iš miesto pamiršau 
pažiūrėti į kuro lygio matuoklį. 

— Ką dabar darysime? 

— Lauksime, kol kas nors pravažiuos pro šalį. 

— Nuostabu! - Džeidė atsilošė sėdynėje ir dviem pirštais 
suspaudė tarpuakį. 

Trumpai patylėjusi Dona Di tarė: 

— Klausyk, padariau klaidą. Visi šiame pasaulyje, išskyrus 
tave, turi teisę kartkartėmis klysti. Žinau, kad nekantrauji 
pamatyti Garį, ir suprantu kodėl. Atsiprašau. 

Draugės atsiprašymas sugėdino Džeidę. Jeigu ne Dona Di, 
ji nė nebūtų žinojusi apie stipendiją. 

— Ne, tai aš atsiprašau, - Džeidė purtė Donai Di ranką, kol 
draugė atsigręžė ir pažvelgė į ją, tada atsiprašydama nusišyp- 
sojo. - Nenorėjau tau priekaištauti. 

Donos Di burnoje, per mažoje jos dantims, sušvito šypsena. 

- Gerai. 

Tada abi nusijuokė. 

-— Tai bent pakliuvome į spąstus! - sušuko Dona Di. Iškišu- 
si galvą pro atidarytą langelį ji teatrališkai suriko: - Padėkite! 
Padėkite! Dvi gražios panelės apimtos nevilties! 

— Kvaiša, įtrauk galvą į automobilį. Sušlapsi plaukus. 

Dona Di išjungė priekinius žibintus, kad neiškrautų aku- 
muliatoriaus, ir draugės ėmė laukti kokio nors automobilio. 


42 Sandra Brawn 


Saulė nusileido dar prieš joms išvažiuojant iš miesto. Kaimo 
kelyje buvo tamsu. Prabėgo penkiolika minučių, bet pro šalį 
nepravažiavo jokia mašina, ir Džeidė ėmė nerimauti. 

— Nėra labai šalta, ir dulksna liovėsi. Gal grįžkime į miestą 
pėsčiomis? 

Dona Di pažvelgė į draugę taip, tarsi ši būtų netekusi proto. 

- Iki jo keli kilometrai. 

— Galime bent jau nueiti iki artimiausio namo, kuriame 
yra telefonas. 

Dona Di baimingai dirstelėjo per petį. 

— Tu nori koketiškai nužingsniuoti į vieną tų nigerių lūš- 
nų? Ne-a. Nieku gyvu. Galime neištrūkti iš ten gyvos. 

— Kodėl manai, kad jie kelia grėsmę tik todėl, jog yra juo- 
daodžiai? Užsukti pas juos ne pavojingiau, negu važiuoti pa- 
keleivinga mašina. Niekada nežinai, kas sustos. 

— Aš jau verčiau rizikuosiu stabdyti pravažiuojančią 
mašiną. 

Merginos ir toliau ginčijosi, kol Dona Di galiausiai parodė 
į kelią. 

— Automobilio šviesos! - ji atidarė dureles, nužingsniavo į 
kelio vidurį ir šaukdama ėmė mojuoti rankomis virš galvos. 
Ei! Ei! Sustokite! 

Sportinio automobilio vairuotojas tyčia padidino greitį. 
Dona Di ryžtingai apžergė vidurinę kelio juostą ir nesijudino 
iš vietos. Automobilis slysdamas sustojo vos per kelis centi- 
metrus nuojos. 

— Nilai Pačetai, šunsnuki! - suriko Dona Di. - Vos manęs 
neužmušei. 

Nilas atitraukė koją nuo stabdžių ir leido automobiliui 
laisvai riedėti, kol šis atsitrenkė į liesas Donos Di blauzdas. 
Mergina keikdamasi pasitraukė kelis žingsnius. Hačas ir La- 
maras staugdami kvatojosi automobilyje. 

Pro pravirą Donos Di automobilio langą Nilas pamatė 
Džeidę. 

— Kąjūs, dvi jaunos damos, sumanėte? 

— Mudvi važiavome į Gario namus, bet man baigėsi benzi- 
nas, - paaiškino Dona Di. - Gal įpiltum? 

Hačas garsiai, tarsi būtų iššovusi patranka, atsiraugėjo. 

- Jau neturime. 

Dona Di pažvelgė į jį deginamu žvilgsniu. 

— Tai gal bent galite pavėžėti iki miesto ir išleisti prie dega- 
linės? Iš ten paskambinsiu tėčiui, ir jis mus parveš. 

Hačas pravėrė dureles keleivio pusėje ir rangydamas iš sė- 
dynės išlipo į lauką. 

— Gražiai paprašyk, - paerzino jis. 

Lamaras, kuris kaip visada sėdėjo gale, palinko į priekį. 

— Žinok, kad mes už dyką nevežiojame. 

— Kokie jūs šaunuoliai, - sarkastiškai nusišaipė Dona Di. - 
Tikrai jumis žaviuosi. 

Džeidė išsigandusi žiūrėjo, kaip Nilas išlipa iš savojo ir 
svirduliuodamas apeina Donos Di automobilio priekį. Ne- 
kreipdamas dėmesio į purvą kelkraštyje jis priėjo prie durelių 
keleivio pusėje ir atidarė. 

- Išlipk. 

— Nuo tavęs dvokia kaip iš alaus statinės, - išlipusi prikišo 
Džeidė. 

— Po pamokų išgėrėme kelis bokalus alaus, paskui nuva- 
žiavome žvejoti. 

— Ar ką nors sugavote? 

— Kol kas ne. 

Džeidei nepatiko gaidelės vaikino balse, bet ji nutarė ne- 
kreipti į tai dėmesio. Atsargiai, kad neprisiliestų, ji apėjo Nilą 
ir nužingsniavo prie kitų. Nuo to vakaro prie pieno kavinės 
Nilas priekabiavo prie Džeidės dažniau nei įprastai, lanky- 
davosi jos namuose ir tyčia pastodavo kelią mokyklos kori- 
doriuose. Džeidė kaip įmanydama vengė Nilo. Susidūrus su 
juo merginai pašiurpdavo oda, o po incidento sekmadienio 
vakarą prieš kelias savaites Džeidė jau nesistengė slėpti savo 
antipatijos. 

Nilas Pačetas gimė turėdamas galimybių, kurias laikė ne 
tik savaime suprantamomis, bet ir skirtomis švaistyti. Džei- 
dė negalėjo pakęsti tokio švaistūniškumo, ypač kai tokiam 
stropiam vaikinui kaip Garis teko branginti kiekvieną pa- 
lankią progą. Mokykloje Nilas tinginiavo, trukdė kitiems ir 
įžūliai provokavo mokytojus jį sukirsti arba nubausti. Dau- 
gumos mokytojų sutuoktiniai arba giminaičiai dirbo Ivanui. 

Džeidė buvo įsitikinusi, kad Nilas šitaip elgiasi ne tik dėl 
visiems paaugliams būdingo polinkio krėsti eibes. Kai kurie 
jo pokštai peržengdavo šelmiškumo ribas ir būdavo tiesiog 
žiaurūs. Jo žodžiuose ir poelgiuose buvo galima įžvelgti 
įgimtą piktavališkumą ir menkadvasiškumą. Džeidė galvojo, 
kad Nilas yra kur kas pavojingesnis, nei žmonės mano. Jos 
pasibjaurėjimą iš dalies lėmė vidinis baimės instinktas. 

— Kaip mes visi čia tilpsime? - paklausė Dona Di pro prie- 
kinį stiklą įtariai apžiūrinėdama automobilio vidų. 

— Aš sugalvojau, - atšovė Nilas ir pastūmė į priekį vairuoto- 
jo sėdynę. - Lipk į galą kartu su Lamaru, - paliepė jis Džeidei. 

Automobilyje nebuvo galinės sėdynės, tik tarpas po pasvi- 
rusiu galiniu langu. Džeidė sudvejojo. 

— Gal aš verčiau palauksiu Donos Di automobilyje. 

— Viena, čia? - suspiegė Dona Di. 

— Tai neturėtų trukti ilgiau kaip pusvalandį, - aiškino 
Džeidė. - Aš tikrai galiu palaukti. 

— Lipk. 

— Džeide, Nilas teisus, - įtikinėjo Dona Di. - Negali čia 
tamsoje laukti viena. Lipk į galą kartu su Lamaru. Aš atsisė- 
sių Hačui ant kelių. 

Regis, draugei patiko ši mintis. 

Džeidei nebuvo noro džiūgauti. Ji jautėsi labai nesmagiai, 
bet paskui suprato, kad elgiasi kvailai. Nilas vairuoja tarsi iš 
pragaro sprunkantis šikšnosparnis, bet tikriausiai būryje bus 
saugiau, negu lietingą naktį vienai styroti tuščiame plente. 

Ji perlipo per sėdynę ir kartu su Lamaru, kuris pasistengė 
palikti kaip įmanoma daugiau vietos, įsispraudė į ankštą tarpą. 


— Sveika, Džeide. 

- Sveikas, - nusišypsojo Lamarui mergina. 

Vaikinas nuolat atsiprašinėja ir labai nori įsiteikti, tad 
Džeidei jo pagailo. Ji niekaip negalėjo suprasti, kodėl Lama- 
ras sukiojasi aplink Nilą. 

Nilas įslinko prie vairo ir uždarė dureles. 

— Hačai, lipk. 

Šis pakluso įsakymui. 

Dona Di priėjo prie automobilio iš keleivio pusės. Nespė- 
jus jai įlipti, Nilas paliepė Hačui: 

— Uždaryk dureles. 

Hačas uždarė ir klausiamai pažvelgė į Nilą. 

— O kaip Dona Di? 

Nilas padidino variklio apsukų skaičių. 

— Ji lieka čia. 

Dona Di sugriebė durų rankenėlę, bet Nilas persilenkė per 
Hačo krūtinę ir nuspaudė užrakto mygtuką. 

- Įleisk mane, mulki! - šaukė Dona Di talžydama automo- 
bilio langą. 

— Nilai, mums nederėtų jos čia palikti, - atsargiai paprieš- 
taravo Hačas. 

— Užsičiaupk! 

— Įleiskite ją! - Džeidė pranėrė pro tarpą tarp sėdynių ir 
pasilenkė per Hačo kelius siekdama durų rankenėlės. - Dona 
Di, atidaryk dureles! Paskubėk! - Ji ištraukė užrakto mygtu- 
ką, bet Nilas įjungė sankabą, ir automobilis nėrė pirmyn. — 
Jeigu ji nevažiuoja, aš irgi liksiu! - sušuko Džeidė. 

Jai dabar labiau rūpėjo ne įleisti Doną Di į vidų, o ištrūkti 
iš automobilio, tad Džeidė vėl pamėgino pasiekti durų ran- 
kenėlę. 

— Laikyk jos rankas, Hačai. 

Nors Nilas pavojingai apgręžė automobilį slidžiame nuo 
alyvos bei dulksnos kelyje, balso nepakėlė. Jo ledinė ramybė 
Džeidei kėlė siaubą. 

— Nel 

Ji mėgino išsivaduoti iš Hačo gniaužtų. Džeidė mojavo 
rankomis, daužė Hačui delnus, bandė prasibrauti tarp sėdy- 
nių ir bent jau pasiekti durų rankenėlę. 

Alkūne ji pataikė Nilui į ausį. 

— Jėzau! Nejaugi negali jos sutramdyti, Lamarai? Dėl Die- 
vo meilės, man reikia vairuoti. 

Lamaras sugriebė Džeidę per liemenį. Ji suklykė ir kulnu 
spyrė į galinį langą. Tada Džeidė puolė stverti pavarų per- 
jungimo svirties, bet Nilas tvojo per riešą karatė smūgiu, ir 
merginai ranka nutirpo. Priekinių žibintų šviesoje Džeidė 
pamatė šmėstelint Donos Di siluetą. Ji tankiai mirksėdama 
stovėjo kelyje. 

— Dona Di, gelbėk! 

Hačas sugriebė Džeidę už riešų ir nepaleido. Lamaras sti- 
priai apkabino per liemenį. Automobilis nėrė į tamsą. 

— Išleiskite mane! 

— Ką tu darai, Nilai? - paklausė Hačas. 

- Noriu truputį pasilinksminti, - atsakė šis ir įjungė penk- 
tą pavarą. 

— Lauke velniškai tamsu, - su nerimu tarė Lamaras. 

— Nori išlipti? 

— Ne, aš tik... 

— Tada užsičiaupk. 

Nilo draugužiai klusniai nutilo. 

Džeidė mėgino susitvardyti ir nuslopinti baimę. Šie vaiki- 
nai nėra svetimi — ji juos pažįsta visą gyvenimą. Lamaras su 
Haču yra kvailiai, bet iš esmės malonūs. Tačiau Nilas gali būti 
pavojingas. 

— Mes važiuojame ne miesto pusėn, - tarė Hačas. - Kur 
ją veži? 

- Juk ji važiavo pas Garį, ar ne? 

— Tai mes važiuojame į Gario namus? - dvejodamas pa- 
klausė Lamaras. 

— Hačai, prašau paleisti mano riešus, - ramiai paprašė 
Džeidė. - Man skauda. 

— Atleisk. 

Hačas paleido riešus, o Lamaras patraukė rankas nuo lie- 
mens. 

— Mes tave tik vežame į Gario namus, Džeide, - paaiškino 
jis kikendamas. - Tada jis galės tave nuvežti iki Donos Di au- 
tomobilio. Jo tėtis tikriausiai turi benzino talpą, kurią nau- 
doja savo traktoriui. 

Džeidė pažvelgė į Lamarą, bet nenusišypsojo. Įsivyravo 
tyla. Jeigu tai būtų įprastas pasivažinėjimas, visi baksnotų 
vienas kitą, laidytų juokelius, aptarinėtų rytdienos chemijos 
testą. Dėl įtemptos tylos Džeidė pasijuto dar nejaukiau. Jeigu 
geriausi Nilo draugužiai sutrikę, tikrai yra dėl ko nuogąstauti. 

— Netrukus reikės išsukti iš plento, - perspėjo Hačas, bet 
Nilas neperjungė žemesnės pavaros. - Maždaug už penkias- 
dešimties metrų į dešinę, Nilai. 

Automobilis praskriejo pro siaurą kaimo keliuką, kuris 
baigėsi prie Parkerių ūkio. 

— Ką darai? - paklausė Džeidė žvelgdama į dailų Nilo pro- 
filį. - Išleisk mane. Nuo sankryžos nueisiu pėsčia. 

— Nilai, ką, po velnių, sugalvojai? - paklausė Hačas. 

— Pirmiausia noriu stabtelėti. 

Džeidei širdis suspurdėjo iš baimės. Prieš valandą ji džiū- 
gavo dėl geros žinios apie stipendiją; dabar nuo įtampos jai 
sudrėko ir atšalo delnai. 

Nilas pasuko į kelią kairėje, jį vargu ar buvo galima šitaip 
vadinti. Negrįstas ir duobėtas provėžas supo išdžiūvę aukštų 
piktžolių stiebai. Priekinių žibintų šviesa šokinėjo aukštyn 
žemyn tarsi plūdurai audringoje jūroje. 

— Grįžtame prie kanalo? - paklausė Lamaras. 

- Taip. 

— Ko? 

— Kai ką pamiršau, - atsakė Nilas. 

Hačas nepatikliai pažvelgė į draugužį, bet nutylėjo. Artė- 
jant prie vandens, žemė tapo pelkėta. Nilas sustabdė auto- 
mobilį. Jis išjungė variklį, bet neužgesino priekinių šviesų. 

— Visi lipkite lauk. 

Atidaręs dureles jis žengė į dumbliną dirvą. Padvejojęs Ha- 
čas pasielgė taip pat. Džeidė išgirdo jį klausiant: 

— Ką mes čia veikiame? Nilai? Ką pamiršai? 

Lamaras stumtelėjo ją alkūne. 

— Verčiau išlipk. Jeigu Nilas ką nors sumano, verčiau jam 
nesipriešinti. Kitaip jis pasiunta. 

- Jis gali ant manęs siusti, jeigu nori. Man nesvarbu. 

Nilas nuėjo prie automobilio galo, atrakino bagažinę ir pa- 
kėlė jos dangtį. 

— Liepiau visiems išlipti. 

— Eik po velnių. 

— Lamarai, padėk man. 

Nilas pagriebė Džeidę už rankos. Ji to nesitikėjo ir suriko 
iš skausmo, kai vaikinas trūktelėjo ją į priekį. Lamaras kils- 
telėjo merginą už sėdmenų. Jeigu Džeidė nebūtų pastačiusi 
kojos ant žemės, būtų veidu griuvusi į purvą. 

Džeidė atsitiesė, sužaižaravo akimis į Nilą ir išsilaisvino iš 
jo gniaužtų. 

— Patrauk rankas! 

— O jeigu nepatrauksiu? Tavo vaikinas vėl mane primuš 
dviem ledų porcijomis? - nusišaipė Nilas, tada nusigręžė ir 
priėjo prie dėžės su ledu, paslėptos išdžiūvusioje žolėje. 

— Nori alaus? 

— Ne. 

— Hačai? Lamarai? 

Nilas atidarė dėžę, išėmė tris skardines alaus ir nelaukda- 
mas, kol draugai atsakys, numetė jiems po vieną. Jis atidarė 
savąją ir nugėrė didelį gurkšnį. Hačas su Lamaru tarsi bež- 
džionės pakartojo tą patį. 

Džeidė atsirėmė į galinį automobilio buferį pabrėžtinai 
nekreipdama dėmesio į vaikinus ir pasitrynė sustirusias nuo 
drėgmės bei šalčio rankas. Išlipdama iš Donos Di automobi- 
lio ji nepagalvojo, kad reikia pasiimti paltą ir knygas. 

Vakaras buvo labai tamsus. Žemi, pritvinkę vandens de- 
besys užklojo mėnulį. Džeidė girdėjo netoliese lėtai tekant 
vandenį, bet matė tik mažą priekinių žibintų skleidžiamos 
šviesos nutviekstą lopinėlį. Pūtė nestiprus, bet smelkiantis 
iki kaulų vėjas. 

Nilas baigė gerti alų. Kumštyje sumaigęs skardinę nusvie- 
dė ją į pomiškį siauro kanalo krante. Aplink mėtėsi daugiau 
skardinių. 

— Ar jau galime važiuoti? - paklausė Džeidė stengdamasi 
kalbėti įsakmiai, nors drebėjo iš šalčio. 

Nilas neskubiai prisiartino prie jos. 

- Dar ne. 

— Kodėl? 

— Todėl, kad prieš išvažiuodami, - nutęsė jis pietietiška 
tarme, - mes trise tave išdulkinsime. 


Trečias skyrius 


D: Di Monro kankino dvejonės. Būdama saugi namie ir 
nežinodama, kur yra Džeidė, mergina jautėsi nesmagiai. Jei- 
gu Džeidė būtų grįžusi namo, tikrai būtų paskambinusi. 

Dona Di savo automobilyje laukė tik penkias minutes, kai 
sustojo dideliu automobiliu važiuojanti fermerių šeima ir 
pasiūlė pavežti merginą į miestą. Tėtis atvyko į aptarnavimo 
stotį, pripildė kanistrą benzino ir nuvežė prie automobilio. 
Dona Di grįžo į Palmetą neprabėgus nė dvidešimčiai minučių 
nuo to laiko, kai trys vaikinai dingo su Džeide. 

Dona Di vis dar jautė pagiežą, kad buvo palikta viena. Kaip 
vaikinai drįso nuvažiuoti ir palikti ją likimo valiai? Ir kodėl 
Nilas neišleido Džeidės iš automobilio, nors draugė aiškiai 
pasakė, kad viena su juo nenori važiuoti? Nilą Pačetą reikia 
pastatyti prie sienos ir nušauti tiesiai į tarpuakį. 

Hačas, kaip įprasta, nemurmėdamas vykdė tai, ką liepė 
Nilas. Doną Di erzino mintis, kad Hačui ji visai nerūpi ir 
vaikinas drįso palikti ją vieną tuščiame kelyje, kur galėjo už- 
pulti visokios padugnės. Žinoma, jeigu Hačas Džolis būtų ją 
pagriebęs ir nusivežęs į nakties glūdumą, būtų labai roman- 
tiška. Dona Di apie tai dažnai svajodavo. Tai, kad Nilas su 
Lamaru vilktųsi kartu, jeigu Hačas ją pagrobtų, menkintų šio 
nuotykio žavesį, bet Dona Di vis tiek pavydėjo Džeidei. 

Būdama viena savo miegamajame Dona Di spėliojo, kokių 
reikia imtis žygių dėl Džeidės. Ar Nilas parvežė draugę iki tos 

vietos, kur ją paėmė, nulakdino į miestą ar nugabeno tiesiai į 
Gario namus? Yra tik vienas būdas sužinoti. Dona Di paėmė 
telefoną ir pradėjo rinkti Parkerių numerį. O jeigu Džeidės 
ten nėra? Turint galvoje nesenas peštynes su Nilu prie pieno 
kavinės, Garis ne juokais pašėltų sužinojęs, ką Nilas padarė. 

Dona Di nenorėjo pridaryti Džeidei nemalonumų nei su 
Gariu, nei su mama. Kaip ir nenorėjo, kad kas nors pyktų ant 
draugės. Tačiau Dona Di nenurims, kol nesužinos, kas atsiti- 
ko. Galiausiai apsisprendusi ji paskambino. 


- Išvažiavo? 

— Taip, Velta, - atsakė Pitas Džonsas. - Iš slaugos namų 
grįžau truputį prieš šešias. Džeidė ir toji Monro netvėrė savo 
kailyje. Kai sutikau išleisti Džeidę anksčiau, merginos kaip 
akis išdegusios nėrė pro duris. Džeidė pasakė, kad bus namie 
maždaug po valandos ir praneš gerą naujieną. 

Veltai nepatiko staigmenos, net ir malonios. Ji ypač ne- 
norėjo staigmenų šįvakar. Velta buvo pavargusi. Ji visą dieną 
praleido palinkusi virš rašomojo stalo, todėl skaudėjo strė- 
nas. Velta buvo išalkusi. Ji norėjo parvažiuoti namo, paval- 
gyti, ilgai pasilepinti vonioje ir gulti į lovą. 

Veltai buvo vos keturiasdešimt, ji taip ir atrodė, bet kai su- 
čiaupdavo lūpas, kaip dabar, galėjai duoti ir truputį daugiau. 

— Džeidė niekur neina be mano leidimo. 

Pitas Džonsas sukikeno. 

- Įvyko šis tas svarbaus. Džeidė iš čia išskriejo beveik ne- 
siekdama kojomis žemės. 

— Ar ji pasakė, kokia ta gera žinia? 

— Ne. 

— Ką gi, ji netrukus parsiras, - prisiverstinai abejingai tarė 
Velta. Nėra prasmės pilti vandens ant paskalų malūno. - 
Ačiū, pone Džonsai. Labanakt. 

Važiuodama namo Velta atidžiai dairėsi ieškodama gatvė- 
se Donos Di automobilio. Kai tik Donos Di tėvai davė jai tą 


52 » Sandra Brown 


kledarą, merginos tapo per daug nepriklausomos. Kaip tik 
dėl to Velta niekada neleisdavo Džeidei imti automobilio, ne- 
bent duktė paaiškindavo, kur važiuoja ir kaip ilgai užtruks. 
Apie merginas, turinčias nežabotą laisvę, žmonės turi prastą 
nuomonę. 

Kol parvažiavo namo, Velta visai suirzo. Pašto dėžutė buvo 
pilna korespondencijos, bet Velta buvo per daug pavargusi ir 
pikta, kad pajėgtų ją išrūšiuoti. Ji nė nedirstelėjusi numetė 
šūsnį laiškų ant virtuvinio stalo. Velta buvo ką tik išlipusi iš 
vonios, kai suskambo telefonas. 

— Klausau. 

- Labas, ponia Speri. Čia Dona Di. Gal pakviestumėte 
Džeidę? 

— Ponas Džonsas sakė, kad ji su tavimi! 

—- Hmm, taip, ji buvo. Ar dar negrįžo? 

— Dona Di, noriu, kad man nedelsdama viską paaiškin- 
tum. Džeidė išėjo iš parduotuvės prieš šešias, o dabar beveik 
devynios. Kur ji? 

— Mudvi važiavome į Gario namus ir mums baigėsi benzinas. 

— Kodėl tokiu metu važiavote pas Parkerius? 

— Džeidė norėjo šį tą pasakyti Gariui. 

— Ar to nebuvo galima padaryti telefonu? 

— Ponia Speri, nekamantinėkite manęs, gerai? - suinkštė 
Dona Di. - Privalote tai išgirsti iš Džeidės. Beje, mums benzi- 
nas baigėsi pusiaukelėje. Pro šalį važiavo Nilas Pačetas. Kartu 
su juo buvo Hačas ir Lamaras. Jie, hmm, jie nusivežė Džeidę. 

— Kur? 

— Nežinau. Jie nuvažiavo ir paliko mane vieną. Manau, 
pajuokavo, bet tai pats šlykščiausias pokštas, kokį Nilas yra 
kada nors iškrėtęs. 

— Tu dabar namie? 

— Taip, jau senokai, - mergina paaiškino, kaip grįžo į mies- 
tą. - Maniau, Džeidė jau bus grįžusi namo... žinote, kad arba 
Nilas, arba Garis bus ją parvežę. Kai mačiau juos paskutinį 
sykį, jie važiavo Parkerių fermos link. 

— Ką gi, jos čia nėra, ir aš nieko nežinau. 

— Kaip manote, ar Džeidei nieko nenutiko? - nerami pa- 
klausė Dona Di. 

- Jeigu Nilas ją išleido prie Gario namų, Džeidė tikriausiai 
prarado laiko pojūtį. Pastaruoju metu man teko ją barti, kad 
nesilaiko komendanto valandos. 

— Kodėl ji neatvažiavo manęs paimti? 

— Kiek laiko ten buvai viena? 

— Neilgai. 

— Tikriausiai, kai ji atvažiavo, tu jau keliavai į miestą. 

- Turbūt, bet gal jums arba man derėtų paskambinti Ga- 
riui į namus ir įsitikinti, kad Džeidė ten. Anksčiau neskambi- 
nau, nes Garis su Nilu labai nesutaria. Gariui nepatiktų, jeigu 
sužinotų, kad Nilas pavežė Džeidę. 

— Na, jeigu Džeidė pas jį, tada Garis ir taip žino, ar ne? 

— Teisybė, - sutiko Dona Di staiga supratusi. - Galbūt Ga- 
ris siunta, o Džeidė mėgina viską užglaistyti. 

— Dėl to nesijaudink, Dona Di. Aš pati paskambinsiu Par- 
keriams. Labanakt. 

Velta svarstė, ar verta skambinti Parkeriams, ir galiausiai 
nusprendė to nedaryti. Jeigu Džeidė su Gariu, ji saugi, ojeigu 
duktė su Nilu Pačetu, kam liūdinti Garį. Jeigu Garis nesuži- 
nos, jam neskaudės širdies. 

Veltos lūpų kampučiuose suspindo šypsena ir pilkose aky- 
se sužibo retai pasirodanti kibirkštėlė. Jeigu Džeidė su Nilu, 
dar geriau. Vakaras vaikino bendrijoje gali pakeisti dukters 
nuomonę apie kai kuriuos dalykus. Galbūt ji supras, kaip 
svarbu sukinėtis tarp tinkamų žmonių ir kaip kur kas sma- 
giau įsimylėti turtingą vaikiną, o ne vargšą. 

Viską įvertinus, tai gali būti geriausia, kas Džeidei gali 
nutikti. 


Jeigu Džeidė būtų galėjusi rinktis, tikriausiai būtų likusi gu- 
lėti pelkėtoje žemėje prie kanalo, kol mirtų iš alkio, troškulio 

arba nuo šalčio. Tačiau jos išlikimo instinktas buvo per daug 
stiprus. Mergina nesuvokė, kaip ilgai ji gulėjo susirietusi tar- 
si vaisius įsčiose apdujusi nuo patirto smurto. 

Už ją verkė debesys. Migla, kuri visą dieną krito su pertrū- 
kiais, dabar virto nemaloniu lietumi. Sušalusi, pažeminta ir 
įsiutusi ji galiausiai išsitiesė ir pajėgė atsistoti keturpėsčia. 

Nušliaužusi kelis metrus Džeidė rado batelį, kurį nuspyrė, 
kai buvo užpulta. Tamsoje ji graibydama nesėkmingai ieškojo 
antro. Nesvarbu. Dabar niekas nesvarbu. Ji netrukus mirs. 

Ne, tai ne visai tiesa. Nes jos ryžtas pasistengti, kad Ha- 
čas Džolis, Lamaras Grifitas ir Nilas Pačetas būtų nubausti už 
tai, ką jai padarė, buvo tvirtesnis už norą išgyventi. 

Ši mintis degino sielą tarsi ugnimi. Džeidė vargais nega- 
lais atsistojo ir nusilpusiomis rankomis pamėgino susisupti 
į palaidinę. Jos sagos buvo išplėštos. Džeidei pavyko tik iš 
naujo užsisegti liemenėlę. Jai gėlė krūtis. 

Debesys uždengė mėnulio šviesą. Tamsoje buvo neįmano- 
ma ką nors įžiūrėti. Atkištomis rankomis Džeidė tarsi akla 
apgraibomis ėjo proskyna ir susiorientavo tik tada, kai su- 
klupo giliose provėžose, kurias Nilo automobilis paliko dum- 
blinoje žemėje. 

Vėl parpuolusi keturpėsčia ji ropojo provėžomis suvok- 
dama, kad jos galiausiai atves į plentą. Kažkoks naktinis pa- 
daras iššliaužė iš pomiškio ir kirto Džeidės taką. Ji skubiai 
atitraukė rankas, iš baimės susirietė į kamuolį ir užgniaužusi 
kvapą ėmė klausytis. Praslinko kelios minutės. Neišgirdusi 
nieko daugiau, tik savo sunkius širdies dūžius, ir nepastebė- 
jusi jokio judėjimo aukštoje žolėje, juosiančioje siaurą kelią, 
Džeidė vėl ėmė ropoti provėžomis atsargiai pakaitomis dė- 
liodama delnus ant šaltos pažliugusios žemės. Ji vilko kelius 
tol, kol šie ėmė skaudėti taip pat kaip ir visas kūnas. Lietus, 
prasiskverbęs pro apykaklę, tekėjo nugara, šlapi plaukai pri- 
lipo prie galvos. 

Ne kartą buvo kilusi mintis pasiduoti. Džeidė norėjo tie- 
siog atsigulti ir numirti, nes vos per kelias valandas jos gy- 

venimas tapo bjaurus ir niūrus. Mergina nenorėjo pripažinti 
nei to, kas jai nutiko, nei kęsti sukrečiančių padarinių. 

Regis, kad prabėgo daugybė valandų, kol ji pasiekė palei 
plentą besidriekiantį griovį. Paropojusi į priekį Džeidė ranka 
palietė dangą. Dusliai, bet džiaugsmingai sušukusi ji užsi- 
ropštė ant plento ir išsitiesė visu ūgiu, tarsi norėdama jį ap- 
kabinti kaip piligrimas, pagaliau pasiekęs stebuklingą šven- 
tyklą. Džeidė skruostu jautė kietą kelio dangą, bet vis tiek 
priglaudė veidą, kad pailsėtų. 

Jeigu jai pavyko nusigauti iki čia, nukeliaus ir į miestą, į 
ligoninę, į šerifo biurą. Ačiū Dievui, ji liko gyva ir galės pra- 
nešti apie nusikaltimą. Hačą, Lamarą ir Nilą rasti bus nesun- 
ku. Jeigu Džeidei pavyks greitai pasiekti miestą, skriaudikai 
netrukus atsidurs už grotų. 

Dar nepailsėjusi ir nepasirengusi atsistoti Džeidė prisiver- 
tė pakilti. Genama poreikio nubausti smurtautojus ji nusvir- 
duliavo į kelio vidurį. Žingsniuoti balta brūkšnine linija bus 
mažiau pavojinga, negu eiti apgraibomis nelygiu kelkraščiu. 

Keliaudama Džeidė mėgino apskaičiuoti, kiek užtruks pa- 
siekti Palmetą. O galjai vertėtų nusigauti tik iki pirmo namo? 
Iš ten galėtų išsikviesti pagalbą. 

Mama tikriausiai pyksta ir nerimauja. Velta visada no- 
rėdavo žinoti, kur yra Džeidė bet kurią akimirką. Dona Di 
tikriausiai kam nors pranešė, kad Džeidė buvo pagrobta, - 
nebent ją pačią irgi išžagino. | 

— O Dieve, ne, - sušnibždėjo pati sau Džeidė. 

Ji su viltimi įsivaizdavo, kaip savanoriai jau ieško draugių, 
šukuodami visą apygardą. Galbūt kai Džeidė pasieks miestą, 
trys užpuolikai jau bus suimti. 

Džeidė nepastebėjo jos vos nepervažiavusio automobilio. 
Ji buvo taip paskendusi apmąstymuose, kad neatkreipė dė- 
mesio į blausias artėjančias priekinių žibintų šviesas. 

Nilas! Jis grįžo. Nenaudėlis dar nesuimtas. Jis sugrįžo vėl 
skriausti Džeidės, galbūt nužudyti, kad ji negalėtų liudyti 
prieš jį. 

Džeidė nusvirduliavo per plentą ir nėrė į griovį. Jo dugne 
buvo iki kelių užsistovėjusio bjauriai dvokiančio vandens. 
Šalti glitėsiai sunkėsi pro nuogus merginos kojų pirštus. Ta- 
čiau baimė buvo stipresnė negu pasišlykštėjimas. 

Apimta panikos ir verkšlendama Džeidė brovėsi pro nen- 
dres bei pomiškį, kuris, regis, taikėsi įsikibti į merginos sijo- 
no apsiuvus. Pasiekusi spygliuotos vielos tvorą Džeidė pritū- 
pė slėpdamasi už stulpo ir stengdamasi būti nematoma. 

Automobilis sulėtino greitį ir ėmė lėtai važiuoti kelkraš- 
čiu. Kai priekiniai žibintai apšvietė merginą, automobilis 
sustojo. 

— Ne, ne, - Džeidė įtraukė galvą ir sukryžiavusi kraujuo- 
jančias rankas, kurias susibraižė į gervuoges griovyje, užsi- 
dengė krūtinę. 

— Panele, panele, ką jūs čia veikiate tokiu vėlyvu metu? - 
balsas buvo juodaodžio. Vyriškis ištiesė rankas. - Panele, aš 
jūsų nenuskriausiu. Kas jums atsitiko? 

Priekinių žibintų šviesoje matėsi tik neryškus siluetas, 
bet Džeidė pajėgė įžiūrėti kombinezoną ir užsmauktą fetrinę 
skrybėlę. Vyriškis vėl ištiesė jai rankas. Šįsyk Džeidė nesusi- 
gūžė. Jis pakišo rankas Džeidei po pažastimis, tvirtai pakėlė 
ir ištraukė iš griovio. 

Laikydamas plaštaką po Džeidės ranka vyras atidarė dure- 
les keleivio pusėje ir padėjo įlipti į jo seną pikapą. Surūdiju- 
sios durelės užsitrenkė triukšmingai barškėdamos. Šis garsas 
rėžė ausį. Viduje buvo sausa, bet šildytuvas neveikė. Džeidė 
ėmė nevaldomai drebėti. 

— Kurjūs traukėte, panele? - paklausė vyras sėsdamas prie 
vairo. - Ar jūs čia kur nors apsistojote? 

— Gal galėtumėte nuvežti mane į ligoninę? 

Džeidė nepažino savo balso. Nuo rėkimo jis pasidarė dus- 
lus. Hačas savo dideliu delnu buvo užspaudęs Džeidei burną. 
Merginos riksmas kėlė nerimą Lamarui. 

- Į ligoninę? Žinoma, panele. Dabar tiesiog pailsėkite. Vis- 
kas bus gerai. 

Džeidė paklausė patarimo. Ji atlošė galvą į sėdynę ir už- 
simerkė. Dabar ji saugi. Skruostais riedėjo iš užmerktų akių 
besisunkiančios karštos ašaros. Mergina tyliai verkė senovi- 
niam sunkvežimukui dardant plentu. 

Ji arba užsnūdo, arba trumpam prarado sąmonę, nes pa- 
sirodė, kad automobilis išsyk sulėtino greitį ir sustojo. Vyras 
išlipo ir apėjęs pikapą atidarė Džeidei dureles. 

- Ačiū, - sušnibždėjo mergina, kai vyriškis padėjo jai išlipti. 

Atsidūrusi ant žemės Džeidė pajuto skausmingai tvinkčio- 
jant apatinę kūno dalį. Ji susvyravo ir turėjo įsikibti į stulpą, 
kad nepargriūtų. Užsimerkusi Džeidė priglaudė skruostą prie 
šalto metalinio paviršiaus ir laikė tol, kol svaigulys aprimo. 

- Ačiū, - pakartojo ji. 

Džeidė atsigręžė į vyrą, kuris buvo toks malonus ir ją iš- 
gelbėjo, bet sunkvežimukas jau tolo atbulas. 

— Palaukite. 

Ji užsidengė akis nuo priekinių žibintų šviesos, bet nepa- 
jėgė įžiūrėti, kaip atrodo mašina. Priekyje registracijos nu- 
merio nebuvo. Kai pikapas įvažiavo į pagrindinį kelią, vai- 
ruotojas įjungė priekinę pavarą, ir automobilis nudardėjo į 
lietingą tamsą. Džeidė įtarė, kad skubiai pasišalindamas jos 
geradaris tik apsisaugojo nuo tų, kurie padarytų skubotas iš- 
vadas, jog kaip tik jis susijęs su išžaginimu. Deja, Palmete vis 
dar buvo daug tokių, kurie panašiomis aplinkybėmis pirma 
pultų veikti, o tik paskui imtų klausinėti. | 

Džeidė dvejodama artinosi prie slankiojamųjų durų, virš 
kurių tamsoje švietė neoninis užrašas „Skubios pagalbos 
skyrius“. Durys prasivėrė. Už jų akinamai švietė baltai mels- 
va fluorescentinė šviesa. Džeidė bijojo atsidurti toje šviesoje, 
tad tik įslinko pro duris ir laukė, kol kas nors ją pastebės. Prie 
rašomojo stalo šnekučiavo ir juokėsi dvi slaugytojos bei vy- 
ras, tikriausiai valytojas. 

Džeidė tikėjosi, kad noriai praneš apie išžaginimą, bet da- 
bar, kai netrukus teks tai padaryti, ją apėmė baimė. Tai tik 
pirmas iš daugybės žingsnių siekiant, kad būtų įvykdytas 

teisingumas. Tačiau norėdama pasiekti tikslą Džeidė buvo 
pasiryžusi iškęsti visus sunkumus bei keblumus, su kuriais 
teks susidurti. 

Palikusi paskui save purvo brydę ji sukaupė drąsą ir nu- 
sliūkino prie rašomojo stalo. 

- Atleiskite, - į ją nukrypo trys poros akių. - Ar galite man 
padėti? 

Išvydusiųjų Džeidę veidai kelias akimirkas buvo nustėrę 
iš siaubo. Valytojas pasitraukė, viena slaugytojų stvėrė tele- 
foną, kita apėjo rašomąjį stalą ir paslaugiai parėmė Džeidę 
ranka. 

— Kas tau nutiko, brangute? Patekai į avariją? 

— Aš buvau išprievartauta. 

Slaugytoja veriamai ją nužvelgė. 

— Išprievartauta? Čia, Palmete? 

— Prie kanalo, greta pakrantės greitkelio. 

— Jėzau Marija! 

Džeidę labai trikdė valytojas, kuris gaudė kiekvieną jos 
žodį ir spoksojo į krūtis, jos buvo matyti pro prasižiojusią pa- 
laidinę. Kita slaugytoja kalbėjo telefonu. 

— Daktare Harvi, jūsų reikia skubios pagalbos skyriuje. Ką 
tik atvyko mergina. Sako buvusi išžaginta. 

— Aš iš tiesų buvau išžaginta, - lūžinėjančiu balsu patvirti- 
no Džeidė, jausdama, kad tuoj pravirks. 

Ak, kad tas valytojas nustotų į ją spoksojęs! 

— Eikš čia, brangioji, ir lauk gydytojo. Gal man kam nors 
paskambinti? 

— Tik tada, kai išsivalysiu. 

Slaugytoja nuvedė Džeidę į mažą apžiūrų kabinetą ir 
aplink stalą užtraukė lengvą banguotą, tarsi geltonas para- 
šiutas širmą. 

— Dieve, Dieve, kaip tu atrodai. Nusivilk tuos drabužius. 
Visus. Daktaras turės apžiūrėti tavo dubenį, supranti. Apsi- 
vilk štai tą, - ji padavė Džeidei ligoninės chalatą su baltomis 
ir mėlynomis juostomis. 

- Ar jūs negalite to padaryti? - drebančiu balsu paklausė 
Džeidė. 

— Ką padaryti, brangute? - slaugytoja dėliojo nerūdijan- 
čiojo plieno instrumentus. Jie atrodė atstumiamai ir baugi- 
namai. 

— Apžiūrėti. 

Džeidė nenorėjo, kad šalia būtų vyras, kuris ją liestų. Mer- 
gina manė nepajėgsianti praskėsti kojų ir pasirodyti vyrui. 

— Deja, brangute, negaliu. Tai jis apdraskė tau rankas? 

— Jie. Jų buvo trys. 

Apimta siaubo slaugytoja sušnibždėjo: 

— Juodaodžiai? 

— Ne, baltieji. 

Regis, slaugytoja pajuto palengvėjimą. 

— Paskambinsiu šerifui. Daktaras netrukus ateis. 

Slaugytoja nuėjo už širmos ir paliko Džeidę vieną. Ji iš 
lėto, skausmingai nusimetė drabužius. Permirkusią, sudras- 
kytą palaidinę, sijoną ir liemenėlę numetė ant grindų į krūvą. 
Apatinių kelnaičių, pėdkelnių ir batelių Džeidė jau neturėjo. 

Ryškioje šviesoje ji apžiūrėjo savo kūną kumščiais spaus- 
dama lūpas, kad nerėktų. Džeidė buvo purvina. Kojos nuo ke- 
lių iki pėdų aplipusios purvu. Rankos iki kraujo apdraskytos. 
Maudė kelius bei delnus, jie irgi buvo aplipę purvu ir kruvini. 

Blogiausia, kad pilvas ir oda tarp šlaunų buvo išterliota li- 
pniu skysčiu, kurį jos kraujas nuspalvino rausvai. Džeidė jau- 
tėsi esanti šlykštesnė už spjaudyklę. Skubiai pagriebusi ant 
stalo stovintį nerūdijančiojo plieno indą ji ėmė žiaukčioti. 

— Panelė, hmm, Speri? 

Iš už širmos pasigirdo vyriškas balsas. Pro ploną audeklą 
ryškėjo atėjusiojo siluetas. Džeidė paspringo tulžimi ir atsi- 
kosėjo jausdama, kaip dega burna. 

— Dabar privalau jus apžiūrėti, panele Speri. 

— Luktelėkit... valandėlę. 

Džeidė ėmė grabalioti chalatą ir galiausiai užsimovė jį per 
galvą. Chalato skvernai vos dengė šlaunis. Ji užlipo ant ap- 

žiūrų stalo ir užklojo audeklu šlaunis stengdamasi užsidengti 
kaip įmanydama labiau. 

— Prašom ateiti. 

Džeidės laukė nemaloni staigmena - gydytojas buvo labai 
jaunas. Veidas buvo toks skaistus, kad, matyt, jam nereikėjo 
dažnai skustis. Akys pašaipiai spindėjo. Džeidė tikėjosi išvys- 
ti kokį nors mielą šeimos gydytoją, kaip iš garsaus Normano 
Rokvelo paveikslo - pražilusį, pagyvenusį poną su žaviu pil- 
vuku ir akiniais. 

Gydytojas tikriausiai pajuto Džeidės antipatiją. Jis iš visų 
jėgų stengėsi atrodyti gailiaširdis, galbūt todėl, kad Džeidei 
nesukeltų isterijos priepuolio. 

— Panele Speri, jums teks šiek tiek pakentėti. Aš jus apžiū- 
rėsiu, nufotografuosiu polaroidu ir užduosiu kelis klausimus. 
Kai kurie jų, bijau, bus nemalonūs. Tad pirmiausia pradėki- 
me nuo jų, gerai? 

Perėjęs prie reikalo jis atvertė metalinį ligos istorijos ap- 
lanko viršelį ir iš kišenės ant balto chalato krūtinės išsitrau- 
kė rašiklį. 

— Vardas, pavardė? 

— Džeidė Elizabet Speri. 

— Amžius? 

— Aštuoniolika. 

— Gimimo data? 

Gydytojas įrašė reikiamus duomenis oficialios formos lan- 
geliuose; tada, kaip ir buvo perspėjęs, ėmė uždavinėti nepa- 
togius klausimus. 

— Kada paskutinį kartą jums buvo mėnesinės? 

— Neatmenu. 

— Man reikia žinoti. Bent jau apytikriai. 

Džeidė pasitrynė smilkinius ir susimąstė. Tada pasakė ti- 
kėtiną datą. Gydytojas užrašė. 

— Ar sergate venerinėmis ligomis? 

Šis klausimas pribloškė Džeidę. 

— Atsiprašau? 

— Ar esate sirgusi venerinėmis ligomis arba turėjusi lytinių 
santykių su jomis užsikrėtusiu asmeniu? 

Džeidė pratrūko pykčiu: 

- Iki šio vakaro buvau skaisti! 

Tą akimirką ji suprato, kad šįvakar prarado nekaltybę dau- 
giau negu viena prasme. 

— Suprantu. Gerai, - gydytojas tai įrašė ligos istorijoje. — 
Ar vyras... 

— Vyrai. Aš jau sakiau slaugytojai, kad jų buvo trys. Ar 
slaugytoja jums nepasakė? 

— Atleiskite, ne. Trys? 

- Trys. 

- Ar kiekvienas jų į jus įsiskverbė? 

Džeidė prikando drebančią apatinę lūpą. 

- Taip. 

— Esate tikra? 

- Taip! 

— Visi trys išleido sėklą? 

Džeidė vėl vos nepravimo. Nurijusi didžiulį karčios tulžies 
gniutulą mergina sušvokštė: 

- Taip. 

— Ar esate tikra, panele Speri? - skeptiškai paklausė gydy- 
tojas. - Noriu pasakyti, kad jeigu buvote skaisti, galėjote ir 
nesuprasti. 

Džeidė dėbtelėjo į gydytoją, bet neturėjo jėgų ilgai pykti. 
Sugniuždyta ji nusvarino pečius. 

— Tai padarė... visi trys. 

Gydytojas paleido antgalį, šis nukrito ant ligos istorijos, ir 
įsikišo rašiklį į kišenę. Iškišęs galvą pro širmą pasikvietė į pa- 
galbą slaugytoją. Ši padėjo Džeidei atsigulti, paskui įstatė jos 
kojas į šaltas metalines kilpas. Gydytojas užsimovė gumines 
pirštines ir timptelėjo jas prie riešų. Tada atsisėdo ant žemos 
kėdutės apžiūros stalo gale ir nukreipė akinamai ryškią švie- 
są. Gydytojas palietė nubrozdintas merginos šlaunis ir pra- 
skėtė plačiau. Džeidė pasipiktinusi tyliai aiktelėjo. 

— Panele Speri, perspėjau, kad teks šiek tiek pakentėti. Pa- 
sistengsiu, kad neskaudėtų. 

Kai gydytojas pakėlė galvą iš jos tarpukojo Džeidė nepa- 
jėgė pažvelgti jam į akis. Džeidė tvirtai užsimerkė ir pajuto, 
kaip gydytojas į ją įkiša kažką kietą, šaltą ir grasų. Ji įsikibo į 
dengto stalo kraštus. 

— Pamėginkite atsipalaiduoti. Jūs pasielgėte teisingai. La- 
bai gerai, kad neparbėgote namo ir prieš atvykdama čia neiš- 
simaudėte po dušu. 

Visiškai apsinuoginusi prieš gydytoją ir slaugytoją Džei- 
dė nepajėgė pratarti nė žodžio. Jos oda palietus buvo šalta ir 
lipni, bet iš drovumo įkaito kraujagyslės. Galvoje dunksėjo, 
ausyse aidėjo širdies dūžiai. 

— Galėtumėte juos atpažinti? 

- Žinoma, galėčiau. 

- Ką gi, bent tai gerai. Jiems teks už tai atsakyti. Žinoma, 
jeigu jums pakaks tvirtybės ir prieš teismo posėdį neatsiim- 
site kaltinimų. 

— Man pakaks tvirtybės, - iškošė Džeidė pro sukąstus 
dantis. 

— Na štai, baigiau. Dar apžiūrėsiu gaktos plaukus. Ne visi 
jie jūsų. Kelis paimsiu ir perduosiu į laboratoriją. 

Džeidė susirietė ir buvo užsimerkusi tol, kol pajuto, kad 
slaugytoja iškelia jos kojas iš kilpų ir padeda atsisėsti. Gy- 
dytojas apelsinmedžio pagaliuku paėmė mėginius iš jos pa- 
nagių, tada nusimovė pirštines ir numetė jas į šiukšlių dėžę. 

— Dabar pasėdėkite prieš širmą, - paprašė gydytojas ir pa- 
ėmė polaroidą. Tada paliepė slaugytojai padėti merginai pa- 
sitaisyti chalatą. 

Kelias minutes Džeidė buvo fotografuojama iš priekio ir 
nugaros. Nors Džeidė vilkėjo chalatą, bet jautėsi kaip nuoga. 
Gydytojas nufotografavo jos veidą, pečius, krūtis, pilvą, šlau- 
nis, sėdmenis, visas kūno vietas, kuriose buvo įdrėskimų arba 
mėlynių. Jų buvo nedaug. Nilas šiuo atžvilgiu buvo atsargus. 

— Iš kur tie įdrėskimai ant rankų ir kelių? 

Džeidė papurtė galvą. 

- Jie atsirado vėliau, kai ropojau plentu. 

— Gerai. Surašysiu pranešimą ir nunešiu mėginius į labo- 
ratoriją. Tokiu vėlyvu metu ten nieko nebus, bet laboratorija 
rytą juos tuoj pat ištirs. Duosime jums operacinės pižamą, 
nes jūsų drabužius irgi atiduosime laboratorijai. 

Džeidė linktelėjo. 

- Ačiū. 

Gydytojas pasiėmė įkalčius ir išskubėjo. 

— Eime su manim, brangute. 

Slaugytoja atitraukė širmą ir nužingsniavo prie durų. 

Džeidė stovėjo dvejodama ir nesąmoningai tampydama 
trumpą chalatą. 

- Šitaip apsivilkusi? Chalatas vos dengia man užpakalį. 

— Čia ligoninė. Niekas nekreips dėmesio. 

Džeidė pagalvojo, kad valytojas atkreips dėmesį. Tačiau, 
regis, kitos išeities nėra. Paskui slaugytoją ji išsekė į koridorių 
ir tipeno mažais žingsneliais, kad neprasiskleistų chalatas. 

— Tau pasisekė, kad daktaras Harvis atvyko iš didelio mies- 
to ligoninės. Jis žino, ką reikia daryti, - paaiškino slaugytoja. 

Jos abi pro besisukančias duris su užrašu „Tik ligoninės 
personalui įžengė į didelį poilsio kambarį, jame kelios slau- 
gytojos gėrė kavą ir kramsnojo užkandžius iš prekybos auto- 
matų. Jos smalsiai nužvelgė Džeidę, pėdinančią savo slaugy- 
tojai iš paskos. 

- Štai čia, - tarė slaugytoja praverdama duris į moterų 
persirengimo kambarį. - Rankšluosčius ir visa kita, ko tau 
reikia, rasi spintoje šalia dušo kabinos. Ten pat - ir vienkarti- 
nių makšties plovimo priemonių paketėlių. 

Džeidė pamanė, kad slaugytoja galėtų kalbėti ir tyliau. 
Slaugės poilsio kambaryje spoksojo į ją. 

— Niekada nesu plovusi makšties, - sušnibždėjo ji. 

— Nieko ypatinga. Nurodymai parašyti ant dėžutės. 

Džeidė įslinko pro duris. Kaip ir sakė moteris, viskas, ko 
reikia, buvo spintoje. Ji nusivilko ligoninės chalatą ir įlipo į 

dušo kabiną. Laimė, vanduo buvo karštas. Džeidė tol suko 
čiaupą į karštąją pusę, kol vanduo ėmė plikinti. Tada pradėjo 
mėgautis geliančiomis, karštomis, kokias tik galėjo ištverti, 
čiurkšlėmis. Vanduo valė ir grynino. Džeidė norėjo nuo kūno 
nuplauti šlykščius skriaudėjų pėdsakus. Nustebo, kad taip il- 
gai išlaikė juos ant savo odos ir neprarado proto. 

Išsimuilinusi tris sykius ji užkėlė vieną pėdą ant indo su 
skystu muilu ir išsiplovė tarpkojį. Jį taip skaudėjo, kad Džei- 
dei iš akių pabiro ašaros, bet mergina tol gramdė, kol paraudo 
oda. Ji negrabiai pasinaudojo skysčiu makščiai plauti ir apsi- 
džiaugė tai padariusi. Galiausiai Džeidė šampūnu išsitrinko 
galvą, kad išplautų prilipusį dumblą, ir kelis sykius karštu 
vandeniu praskalavo burną. 

Išsimaudžiusi pasijuto geriau, nors žinojo, kad jau nieka- 
da nesijaus visiškai švari. Džeidė buvo suteršta - psichiškai, 
fiziškai ir emociškai. Ji jau niekada nebus tokia, kokia buvo. 
Ši mintis ir kėlė nerimą, ir siutino. 

Džeidė nusišluostė ir susupo plaukus į šiurkštų rankšluos- 
tį. Ant viršutinės spintos lentynos gulėjo dvi sulankstytos 
žalios pižamos. Antroji paimta pižama jai tiko. Popierinius 
antbačius reikėjo užsimauti ant batelių, bet Džeidė juos užsi- 
rišo ant basų kojų. 

Ji baikščiai pravėrė duris ir apžvelgė poilsio kambarį. Jos 
slaugytoja viena sėdėjo ant sofos ir per televiziją žiūrėjo po- 
kalbių laidą. Išvydusi Džeidę ji pakilo. 

— Gal ko nors nori? Kolos? Kavos? 

— Ne, ačiū. 

— Man paskambino iš registratūros. Atvyko šerifo pava- 
duotojas ir nori pasikalbėti su tavimi. 

— Esu pasirengusi. 

Einant grindimis antbačiai šlamėjo. Kai Džeidė ir slaugy- 
toja prisiartino prie skubios pagalbos skyriaus registratūros, 
šerifo pavaduotojas šnekučiavosi su valytoju ir daktaru Har- 
viu. Teisėsaugos pareigūnas nusismaukė skrybėlę ant pakau- 
šio, atsistojo valdinga poza ir įtariai pažvelgė į Džeidę. 

— Panelė Speri? 

- Taip. 

— Prašom sėsti štai čia. 

Džeidė nedrąsiai atsisėdo ant levandų spalvos vinilinės 
sofos. Šerifo pavaduotojas klestelėjo į kėdę priešais merginą. 
Daktaras Harvis liko stovėti prie sofos galo. Šerifo pavaduo- 
tojas, ne ką vyresnis už gydytoją, iš savo uniforminio švarko 
kišenės išsitraukė nedidelį spirale įrištą bloknotą. 

— Pasak daktaro Harvio, jūs tvirtinate, jog šįvakar buvote 
išžaginta. 

Apstulbusi Džeidė pažvelgė į abu vyrus. 

— Kodėl visi be paliovos kartoja, kad aš „tvirtinu“ arba „sa- 
kau“, jog buvau išžaginta. Nejau manote, kad meluoju? 

— Palaukite. Niekas jūsų neapkaltino melagyste. Tiesiog 
mėginu išsiaiškinti, kas įvyko. Nusiraminkite, gerai? 

Džeidė susitvardė. Tai buvo nelengva. Ji turėjo pasitelk- 
ti visas savitvardos atsargas, kad neimtų šaukti. Valytojas 
ir slaugytojos vėl susibūrė netoliese aplink rašomąjį stalą. 
Džeidė nelaikė savęs paranoike už tai, kad spėjo, jog visi su- 
sispietusieji šnibždasi apie ją. Kartkartėmis kuris nors iš su- 
sibūrusiųjų dirstelėdavo jos pusėn, paskui skubiai nusukda- 
vo žvilgsnį į šalį ir tęsdavo slapukišką pokalbį. 

- Jūsų vardas ir pavardė? - paklausė šerifo pavaduotojas. 

Džeidei ėmė tavaruoti akyse. Ji suprato, kad tvenkiasi 
ašaros. 

— Aš buvau išžaginta, - pabrėždama žodžius tarė ji. - Mano 
žagintojai vaikštinėja laisvėje, o aš esu žeminama ir įžeidinėja- 
ma, - ji trūkčiojamai įkvėpė. - Jau pasakiau gydytojui savo var- 
dą, pavardę, adresą, gimimo datą ir taip toliau. Galjums derėtų 
paklausti, kas man nutiko šįvakar ir kas įvykdė nusikaltimą? 

— Viskam ateis laikas, - atsakė šerifo padėjėjas. Jam Džei- 
dės ašaros nepadarė jokio įspūdžio. - Vykdau standartinę po- 
licijos procedūrą reaguodamas į šį skundą. Panele, jeigu byla 
pateks į teismą, tikriausiai nenorite, kad advokatai kabinėtų- 
si prie formalumų? 

— Verčiau atsakykite į jo klausimus, panele Speri, - tyliai ir 
mandagiai patarė gydytojas. - Šitaip bus greičiau. Gal atnešti 
jums ko nors atsigerti? 

— Ne, ačiū. 

- Jei norite, galiu duoti raminamųjų. 

Džeidė ryžtingai papurtė galvą. Vėl nukreipusi dėmesį į 
šerifo pavaduotoją ji abejingai atsakė į standartinius klau- 
simus. 

— Dabar apie šį vakarą, - atsikosėjęs tarė šerifo pavaduo- 
tojas. - Daktarui Harviui sakėte, kad jus užpuolė ir išžagino 
trys vyrai. 

- Taip. 

- Jie buvo ginkluoti? 

- Ne. 

— Ne? Jie nebuvo į jus nukreipę pistoleto ar kito ginklo? 

— Jie įveikė mane ir laikė prispaudę prie žemės. 

— Hmm. Ar jie visi buvo į jus įsiskverbę? 

— Tai yra parašyta mano ataskaitoje, pavaduotojau, - pa- 
slaugiai įsiterpė gydytojas. 

— Aš vykdau apklausą, daktare, ačiū. Atsakykite į mano 
klausimą, panele Speri. 

— Taip, - atsakė Džeidė, - jie visi... įsiskverbė... ir užbaigė 
aktą. 

— Ar buvote išžaginta per išeinamąją angą? 

— Ne, nebuvo, - vėl įsiterpė gydytojas, nes klausimas taip 
apstulbino Džeidę, kad ji prarado žadą. 

— Ar buvote verčiama užsiimti oraliniu seksu? 

Džeidė papurtė ir iš lėto nuleido galvą. 

- Ne. 

— Kurjūs tariamai buvote užpulta? 

Tariamai? Šis žodis suerzino Džeidę, bet ji atsakė į klausimą. 

— Prie kanalo, šalia pakrantės greitkelio. Nemanau, kad 
tas šalutinis kelias kaip nors vadinasi. Tai tik suplūktas ta- 
kas. Galiu nuvesti tiesiai prie jo. Ten galėtume rasti kai ką iš 
mano aprangos, nebent užpuolikai viską paėmė. 

- Ar galėtumėte policijos departamentui apibūdinti taria- 
mus užpuolikus? 

— Galiu kur kas daugiau, pavaduotojau. Galiu pasakyti jų 
pavardes. 

- Jūs žinote jų pavardes? 

- Taip, žinoma. 

— Ką gi, tai mums bus didelis palengvinimas. Rėžkite. 

Šerifo pavaduotojas nekantriai įrėmė pieštuką į bloknotą. 

— Lamaras Grifitas. 

Pieštukas triukšmingai krebždėjo per popierių. Tada, iš 
nuostabos pakreipęs galvą į šoną, šerifo pavaduotojas per- 
skaitė tik ką užrašytą pavardę. Jis pažvelgė į Džeidę. 

— Mairadžeinės Grifit sūnus? 

— Lamaras Grifitas, - tvirtai pakartojo mergina. - Nilas 
Pačetas, - pavaduotojo veidas išblyško. Jis nervingai aplaižė 
lūpas. - Ir Hačas Džolis. 

Kelias akimirkas pareigūnas spoksojo į merginą. Paskui 
palinko į priekį ir beveik liesdamas Džeidės veidą nosimi su- 
šnibždėjo: 

- Jūs iš manęs šaipotės, tiesa? 

Džeidė pagriebė iš jo rankų bloknotą, pieštuką ir liniuota- 
me popieriuje didžiosiomis spausdintinėmis raidėmis parašė 
tris pavardes. Baksnodama į užrašą pieštuku ji sušuko: 

- Štai mane išžaginusių vyrų pavardės. Jūsų pareiga pasi- 
rūpinti, kad jie būtų suimti ir įgrūsti į kalėjimą. 

Šerifo pavaduotojas sunkiai nurijo seilę ir pažvelgė į gydy- 
toją tarsi ieškotų pagalbos. 

— Panele, e, e... 

— Speri! - suriko Džeidė. 

— Panele Speri, jūs tikriausiai kalbate nerimtai. 

— Kaip tik kalbu labai rimtai. 

— Jūs kažką supainiojote. 

— Nilas, Hačas ir Lamaras pagrobė mane iš draugės auto- 
mobilio, nusivežė į nuošalią vietelę ir visi trys mane išžagino. 
Paskui jie mane ten paliko, - Džeidė pašoko. - Kodėl sėdite 

nieko neveikdamas ir nutaisęs kvailą veidą? Sužinokite, kas 
nutiko Donai Di. Sučiupkite tuos vaikinus! Uždėkite jiems 
antrankius! Įgrūskite juos į kalėjimą! 

— Panele Speri, - gydytojas paėmė ją už rankos, vėl nuvedė 
prie sofos ir davė ženklą slaugytojai. - Gal vis dėlto atneškite 
jai raminamųjų. 

— Aš jų negersiu, - išpyškino Džeidė nusipurtydama gydy- 
tojo ranką. Tada tarė šerifo pavaduotojui: - Jeigu nepajėgiate 
sulaikyti trijų nusikaltėlių, paskambinkite tam, kuris pajėgs. 

— Nesąmonės, panele. Jūs tik ką mano viršininko sūnų pa- 
vadinote žagintoju. 

— Teisingai. Hačas prievartavo antras. Jis buvo šiurkščiau- 
sias. Ir stambiausias. Jis vos manęs nesutraiškė. 

Džeidė nejučia taip tvirtai suspaudė kumščius, kad net 
ėmė skaudėti. Pažvelgusi į nutrintus delnus ji išvydo įsispau- 
dusius keturis pusmėnulius. 

— Gal verčiau paskambinkite šerifui, - patarė gydytojas. 

— Dieve švenčiausias, - suaimanavo pavaduotojas neno- 
riai stodamasis. - Manęs tai visai nedžiugina. Kils tikra vel- 
niava, kai šerifui Džoliui pasakysiu, kad jo ir Ivano Pačeto 
sūnūs kaltinami išžaginimu. 

Po valandos Džeidė sėdėjo viena apklausų kambaryje. Jame 
dvokė užsisenėjusiais tabako dūmais ir nerimo prakaitu. Še- 
rifo pavaduotojas ją iš ligoninės nuvežė tiesiai į teismo rū- 
mus ir uždarė į kambariuką, tarsi norėdamas nusiplauti ran- 
kas nuo šio bjauraus reikalo. 

Džeidė buvo įsitikinusi, kad, kol viskas baigsis, reikalai 
taps dar bjauresni. Teisinis procesas bus skausmingas, bet 
užgauliojimai, kuriuos Džeidei teks patirti, bus dar skaus- 
mingesni. Kaip ji papasakos Gariui? 

Dabar apie tai nepajėgė galvoti, nes bijojo išprotėsianti. 
Pirmiausia reikia spręsti neatidėliotinus dalykus - pavyz- 
džiui, sužinoti, kas nutiko Donai Di. Džeidė baiminosi dėl 

draugės saugumo. Gal vaikinai, palikę ją, grįžo ir tą patį 
padarė Donai Di. Galbūt kaip tik toks ir buvo Nilo sumany- 
mas - atskirti drauges ir padaryti jas visiškai bejėges. Galbūt 
Dona Di yra stipriai sužalota ir guli be sąmonės kur nors pa- 
lei greitkelį. O gal ji negyva. 

Neramias merginos mintis pertraukė į kambarį įėjęs šeri- 
fas Fricas Džolis. Jis vilkėjo ne uniformą, o mėlynus džinsus 
ir ant flanelinės pižamos palaidinės užmestą maskuojamąją 
medžioklinę striukę. Matyt, šerifą prikėlė iš lovos. Iš jo sma- 
kro ir skruostų styrojo rusvos žandenos. 

— Labas vakaras, Džeide. 

— Sveiki, šerifai Džoli. 

Mergina parduotuvėje jam dažnai parduodavo kramtomo- 
jo tabako. Jie visada bendravo bičiuliškai. Dabar stambaus 
sudėjimo šerifas klestelėjo kėdėn priešais Džeidę ir įsirėmė 
delnais į subraižytą juos skiriantį stalą. 

— Kaip suprantu, šįvakar prisivirei košės. 

- Aš košės neprisiviriau, šerife Džoli. 

— Papasakok. 

— Gal palaukime, kol čia atvyks mano mama? - Džeidė 
nenorėjo daugiau negu vieną sykį kartoti pasakojimą. - Li- 
goninės gydytojas pažadėjo jai paskambinti ir pasakyti, kad 
susitiktų su manimi čia. 

Šerifo pavaduotojas neleido Džeidei paskambinti pačiai. 

— Velta jau yra operatyvinės grupės kambaryje ir nekan- 
trauja, - atsakė šerifas. - Tačiau aš norėčiau išgirsti tavo pa- 
sakojimą anksčiau, negu čia atvesime tavo mamą. 

— Kodėl mane uždarėte apklausų kambaryje? 

— Nes jis patogus, ir čia nėra pašalinių ausų. 

Mergina nepatikliai pažvelgė į šerifą. 

— Aš nieko neleistino nepadariau. 

— Niekas ir nesako, kad padarei. Kas atsitiko? 

Šerifas žvilgsniu įveikė Džeidę. Ji nuleido akis į stipriai su- 
nertus delnus ir giliai įkvėpė. 

— Kai Donai Di baigėsi benzinas, prie mūsų privažiavo Ni- 
las, Lamaras ir Hačas. Jie mane jėga išsivežė Nilo automobi- 
liu. Vaikinai nugabeno mane į tą vietą, kur ankstyvą popietę 
gėrė alų, žvejojo, ir... - Džeidė pakėlė akis ir pažvelgė į šeri- 
fą. - Jie mane paeiliui išžagino. 

Šerifas ilgai žiūrėjo į merginą netardamas nė žodžio. 

— Bijau, kad Dona Di irgi sužalota, - pridūrė Džeidė. 

— Pavaduotojas man sakė, kad klausinėjai apie ją. Paskam- 
binau Donai Di į namus. Ji namie. Jai nieko bloga neatsitiko. 

Džeidė su palengvėjimu atsikvėpė. 

— Ačiū Dievui. 

Šerifas vėl prabilo tyliu ir pasitikėjimą skatinančiu balsu: 

- Tu pateikei gana rimtą kaltinimą vaikinams, Džeide. 

- Išžaginimas - rimtas nusikaltimas. 

— Man sunku patikėti, kad jie galėtų iškrėsti ką nors pa- 
našaus. 

— Man irgi buvo sunku patikėti. Tokiu metu vakar nė ne- 
būčiau pagalvojusi, jog tai apskritai įmanoma. 

— Ką gi, - atsiduso šerifas, - papasakok viską, kaip buvo. 


Hotvirtas skyrius 


| FR kambarys vis dar skendėjo tamsoje, kai tėvas įsiveržė 
triukšmingai atverdamas duris. Ivanas išsyk priėjo prie lo- 
vos, nutraukė antklodę ir stipriai smogė delnu Nilui per nuo- 
gą užpakalį. 

— Ak, tu šunsnuki! 

Nilas nusirito į kitą lovos pusę ir pašoko. Tėvas ir sūnus 
stovėjo vienas prieš kitą skirtingose lovos pusėse. Nilas buvo 
nuogas. Ivanas mūvėjo trumpikes ir vilkėjo senamadiškus 
berankovius baltus medvilninius marškinėlius. Jo pasišiaušę 
žili plaukai styrojo ant galvos į visas puses. Tačiau tėvas neat- 
rodė juokingai. Jo rūstus žvilgsnis buvo grėsmingas. 

— Kokio velnio nori? - paklausė Nilas rankomis įsiremda- 
mas į siaurus klubus. 

Vaikinas buvo pasišiaušęs, mieguistas ir paniuręs. Už pui- 
kų tvirtą kūną jis labiau turėjo būti dėkingas genams negu 
mankštinimuisi. Šis kūnas sporto salėse rodydavo puikius 
rezultatus, bet Nilas per daug nesistengdavo, nebent verčia- 
mas būtinybės. Vaikinas manė, kad jam tiesiog priklauso tu- 
rėti liekną, tvirtą kūną. 

— Man tik paskambino Fricas, - tarė sūnui Ivanas. 

— Na, ir kas? Dabar vidurnaktis. Aš grįžtu į lovą. 

— Nė velnio! 

Nilas buvo beveik palietęs galva pagalvę, kai Ivanas sugrie- 
bė jį už plaukų ir pakėlė. Tėvas spyrė sūnui į užpakalį. Nilas 

svirduliuodamas atsitrenkė į sieną. Vaikinas atsigręžė ir atsta- 
tė kumščius pasiruošęs kautis. 

— Ar šįvakar išprievartavai merginą? 

Nilas kaipmat nuleido kumščius. 

— Nė velnio nesuprantu, apie ką kalbi. 

— Kalbu apie Džeidę Speri, kuri dabar yra teismo rūmuose 
ir kaltina tave ją išprievartavus. Štai apie ką kalbu, - Ivanas 
griežtai bedė smiliumi sūnui į krūtinę. - Verčiau pasakyk 
man visą tiesą, vaikine, - suriaumojo Ivanas tokiu balsu, kad 
būtų prižadinęs net numirėlį. 

Nilo žvilgsnis lakstė po prieblandoje skendintį miegamąjį, 
trumpai sustodamas prie kelių daiktų, kol galiausiai įsmigo į 
persikreipusį Ivano veidą. 

— Jeigu tvirtina buvusi išprievartauta, pasiutusiai meluoja. 

— Vadinasi, žinai, apie ką aš kalbu, tu, mažas niekingas 
šunsnuki! 

— Aš nemeluoju! - sušuko Nilas. - Hačas, Lamaras ir aš pa- 
ėmėme ją kartu su mumis pažvejoti. Išgėrėme alaus. Pajuo- 
kavome. Ji pasidarė draugiška - noriu pasakyti, labai drau- 
giška, tėti. Ji pati paprašė ir gavo tai, ko norėjo. 

Ivanas deginte degino sūnų akimis, kuriose, tarsi stiklo 
šukėse, atsispindėjo brėkštanti aušra. 

— Niekai. Toji Sperių mergina nėra baltaodė kekšė. Ji neat- 
plėšiamai prilipusi prie to Parkerio. Ko ji galėtų norėti išjūsų, 
trijų pajuokos vertų menkystų? 

Nilas patyliukais nusikeikė ir suleido pirštus į plaukus. 

— Sakau tau, tėti, ji pati paprašė. Ji tik vaidina, kad yra įsi- 
mylėjusi Parkerį, ir tiek, bet, vos tik pasitaiko proga, vizgina 
prieš mane uodegą. O kai pasirodo jos vaikinas, Džeidė vėl 
pasipučia ir elgiasi su manimi tarsi su šunies šūdo krūva, į 
kurią įlipo. Manai, aš ketinu taikstytis su tokiomis nesąmo- 
nėmis? Po velnių, ne! Vakar vakare nusprendžiau leisti jai 
patirti tikro vyro skonį. Jeigu ji nori tai vadinti išprievartavi- 
mu, jos reikalas. 

— Taip, po velnių! - Ivanas stebėtinai kantriai klausėsi 
Nilo aiškinimo. - Dabar tai ne tik jos reikalas. Ji įpainiojo 
šerifą. Ir mane. 

Nilas tingiai pasikasė tarpkojį. 

— Ką žadi daryti? 

- Visiškai nieko. 

— Kaip tai? 

Nilo pasipūtimas ėmė bliūkšti. 

— Nieko nedarysiu tol, kol nusižeminsi ir papasakosi, kas 
įvyko. Tu išprievartavai tą merginą? 

Nilas įsitempęs gūžtelėjo pečiais. 

— Teko būti šiurkštokam, - ir skubiai pridūrė: - Tačiau ži- 
nau, kad ji to norėjo. 

— O kaip Hačas su Lamaru? 

— Jie irgi norėjo pasismaginti, - išsiviepė vaikinas. - Aš 
nesavanaudis. 

Ivanas už tokį įžūlumą vos susilaikė nevožęs sūnui atža- 
garia ranka, bet nusprendė neeikvoti jėgų ir nuleido ranką. 

— Galiu suprasti, kad tai padarė Hačas. Tačiau neįsivaiz- 
duoju, kaip tas Mairadžeinės bukagalvis įsispraudė merginai 
į tarpkojį. 

— Lamarą teko pakurstyti, bet jam viskas gerai pavyko. 

Pasigirdo beldimas į duris. Tėvas ir sūnus atsigręžę išvydo 
ant slenksčio tarnaitę Eulą. 

— Ar jau norėsite rytinės kavos, pone Pačetai? 

— Ne! - amtelėjo Ivanas. - Kai norėsiu kavos, pasakysiu. 

— Taip, pone, aš tik paklausiau. 

Tarnaitė nuėjo. Kurį laiką Ivanas spoksojo į tuščią tarpdu- 
rį, paskui tarė Nilui: 

—- Kodėl nenuvažiavai į nigerių kvartalą ir neišsirinkai 
merginos, kuri laikytų savo sterblę užčiauptą? Kodėl tau rei- 
kėjo ištratinti tą Speri? 

- Ji to nusipelnė, štai kodėl. 

— Viešpatie, na ir velniava. 

Nilas abejingai priėjo prie lovos ir užsimovė džinsus, ku- 
riuos vakar vakare buvo numetęs ant lovos paminos. 

— Ką ketini daryti, tėti? 

— Dar nežinau. Leisk pagalvoti, - Ivanas ėmė žingsniuoti 
palei lovą. - Žinai, kad tave galėtų ilgam pasodinti, jeigu būsi 
nuteistas už išprievartavimą? 

— Na, tai nesąmonė, - sumikčiojo Nilas. — Šūdniekis. Ne- 
galima uždaryti į kalėjimą vyruko už tai, kad jis išdulkino 
merginą, kurią jau velniškai seniai reikėjo išdulkinti. 

— Aš tai žinau. Tu irgi, - atsakė Ivanas. - Tiesiog privalėsi- 
me pasirūpinti, kad visi taip manytų. 

— Na, aš nė velnio neketinu sėsti į kalėjimą. Ten nigeriai 
dulkina baltaodžius vaikinus per subinę. Privalai ko nors 
griebtis, tėti. 

— Nutilk ir leisk man pagalvoti! - suriko Ivanas. Netikėtai 
jis skėlė sūnui smarkų antausį. - Ak tu, šlykštus šunsnuki! 
Sugadinai man dieną. 


—8s- 


Džeidė priglaudė galvą prie rankų, sudėtų ant stalo apklau- 
sų kambaryje. Jai peršėjo akis, tarsi į jas būtų pribirę smėlio. 
Mergina teismo rūmuose buvo laikoma visą naktį. Jai buvo 
leista tik kartą nueiti į tualetą, bet šerifo pavaduotojas paly- 
dėjo pirmyn ir atgal. Džeidė jautėsi tarsi būtų suimta, nors, 
jos supratimu, niekas nesirengė sučiupti užpuolikų. 

Džeidė dusyk kuo smulkiau papasakojo savo istoriją šeri- 
fui Džoliui. Pasakodama antrą kartą ji nepakeitė nė žodelio, 
palyginti su pirmuoju liudijimu. Puiki merginos atmintis 
visada labai praversdavo mokykloje. Šįvakar ji pasitelkė at- 
mintį, kad tiksliai papasakotų, kaip vyko grupinis išžagini- 
mas. Kad ir kokios nemalonios buvo smulkmenos, Džeidė 
jų negražino. 

Šerifas, nors ir neužgauliai, stengėsi ją supainioti. 

— Džeide, kai aš neseniai išvažiavau, Hačas buvo namie. 


Skandalas + 75 


— Nenumanau, kur jis yra dabar, tik žinau, kur Hačas buvo 
ir ką veikė šįvakar maždaug septintą valandą. 

— Tu tvirtini, kad tada tai ir įvyko? 

— Kaip tik tada tai įvyko. Tuo metu Hačo nebuvo namie, 
tiesa? 

- Jis parvažiavo apie devintą ir sakė, kad buvo su Nilu bei 
Lamaru. 

— Teisybė. Ir jie mane išžagino. 

Fricas stambiu delnu persibraukė įraudusį veidą įtempda- 
mas apdribusią odą. 

— Kaip paaiškinsi, ką veikei tarp septintos valandos, kada 
tave tariamai išžagino, ir to laiko, kai atvykai į ligoninę? Tai 
buvo... - jis dirstelėjo į pavaduotojo bloknotą. - Į ligoninę tu 
atvažiavai vienuoliktą trisdešimt keturios. 

— Kai jie mane paliko, ilgai gulėjau. Paskui nuropojau iki 
greitkelio. Kai man už nugaros pasirodė automobilis... 

— Regis, sakei, tai buvo pikapas. 

— Teisybė, taip sakiau. Tačiau iš pradžių maniau, kad tai 
Nilo automobilis. Mane apėmė panika ir aš mėginau pasi- 
slėpti griovyje. Juodaodis vyras prikalbino mane išlįsti iš 
griovio ir sėsti į jo sunkvežimuką. Jis mane atvežė į ligoninę. 

— Jis tau nepasakė savo pavardės? 

— Ne. 

— Ir negalėtum jo apibūdinti? 

- Buvo tamsu. Žinau tik tiek, kad jis buvo su skrybėle ir 
vilkėjo kombinezoną. 

- Šitaip gali atrodyti bet kuris vyras Pietuose. Keista, ko- 
dėl jis neužėjo kartu su tavimi į ligoninę, jeigu buvo toks pa- 
slaugus. Kodėl jis tiesiog išnyko kaip dūmas? 

— Jeigu jūs būtumėte iš čia kilęs juodaodis ir vežtumėte į 
skubios pagalbos skyrių merginą, kuri buvo išžaginta, ar jūs 
lūkuriuotumėte, šerifai Džoli? 

Šerifas iš mandagumo apsimetė susikrimtęs. Paskui tarė: 

— Kai kurios baltaodės moterys verčiau mirtų, negu leistų- 
si išžaginamos juodaodžio. 

Džeidė pakilo nuo kėdės, apėjo aplink, įsikibo į viršutinį 
skersinį ir atsistojo prieš kitoje stalo pusėje sėdintį šerifą. 

— Manote, kad mane pagriebė ir išžagino juodaodis, o aš 
noriu jūsų sūnų ir du jo draugus paversti atpirkimo ožiais? 
Tokia jūsų versija? 

— Privalau išnagrinėti visas galimybes, Džeide. Ypač kai 
mano sūnus yra kaltinamas padaręs sunkų nusikaltimą. 

— Ką gi, tai kodėl užuot kankinęs mane nepaklausiate savo 
sūnaus? 

— Ketinu tą padaryti. 

Netrukus po šio pokalbio šerifas leido užeiti Džeidės 
motinai. Velta visada kruopščiai rūpinosi savo išvaizda, tad 
Džeidė apstulbo išvydusi motiną netvarkingą ir susivėlusią. 
Ji įsiveržė į apklausų kambarį vos neparversdama šerifo. 

— Džeide! Kas atsitiko? Niekas man nieko nesako. Kur tu 
buvai? 

Šiuo metu Džeidė mažiausiai norėjo būti klausinėjama. 
Mergina troško, kad ją apkabintų ir guostų, kad be išlygų pri- 
tartų. Tačiau motina reikalavo atsakymų. Džeidė spėjo, kad 
motina dėta elgtųsi taip pat, bet dėl to nė kiek nepalengvėjo. 

Džeidės pasakojimo Velta išklausė bejausmiu veidu. Kurį 
laiką ji sutrikusi spoksojo, paskui abejingai paklausė: 

- Išžaginta? 

— Taip, mama. 

Velta negrabiai atkišo ranką ir nubraukė neklusniomis 
bangomis prie dukters veido prilipusių plaukų sruogas. 

— Kas tai padarė? 

Kai Džeidė papasakojo, Velta staigiai atitraukė ranką, tar- 
si dukters plaukai būtų nutrenkę ją elektra. 

— Tai... tai beprotybė, Džeide. Tu šiuos vaikinus pažinojai 
visą gyvenimą. Jie negalėtų šitaip pasielgti. 

— Tačiau pasielgė, mama, - merginos akys prisipildė aša- 
rų. - Nejaugi tu manimi netiki? 

- Žinoma, Džeide. Žinoma, tikiu tavimi. 

Džeidė taip nemanė, bet neturėjo nei jėgų, nei noro prie- 
kaištauti. Šerifui pageidaujant ji dar kartą viską papasakojo 
savo motinai. Kai mergina baigė pasakoti, šerifas išėjo paža- 
dėjęs grįžti. 

Likusios vienos dukra ir motina viena kitai nieko reikš- 
mingo nepasakė. Velta paklausė, kaip duktė jaučiasi, ir Džei- 
dė tiesiog atsakė „gerai“, nes klausimas buvo absurdiškas. 
Velta daugiau nepalietė dukters. 

Auštant pasirodė šerifo pavaduotojas ir pasiūlė Veltai 
puodelį šviežios kavos. Džeidė paprašė limonado, kad sudrė- 
kintų skaudančią gerklę. Ryti iš dalies buvo skausminga dėl 
nepralietų ašarų, šios susitvenkė gerklėje. 

Staiga apklausų kambario durys plačiai atsivėrė ir Džeidė 
pakėlė galvą, ji suprato, kad nuo išsekimo buvo užsnūdusi. 
Mergina tyliai ir baimingai sušuko, kai pro duris pirmas įėjo 
Nilas Pačetas. 

Ji ėmė negiliai ir trūkčiojamai kvėpuoti, tarsi būtų bėgusi. 

— Ką jis čia veikia? 

Paskui Nilą įžengė Ivanas Pačetas ir šerifas Džolis. 

- Jūs švaistotės rimtais žodžiais, panele, - kreipėsi į Džei- 
dę Ivanas. - Kai Fricas man paskambino ir pasakė, kas vyks- 
ta, aš pareikalavau, kad jūs mano sūnui pareikštumėte kalti- 
nimus į akis. Sveika, Velta. 

"Džeidės motina, išvydusi Ivaną, reagavo panašiai kaip 
Džeidė, pamačiusi Nilą. 

— Sveikas, Ivanai. 

- Šiedu jaunuoliai šįryt sukėlė tikrą erzelynę, ar ne? 

- Taip. 

— Aš nieko nesukėliau! - pareiškė Džeidė prieštaraudama 
Ivano ketinimams paversti jos motiną sąjungininke prieš 
blogai besielgiančius vaikus. - Tai man buvo padaryta. Aš su 
tuo neturiu nieko bendra. 

— Liaukis, Džeide, - įsikišo Nilas pagaliau kreipdamasis 
į merginą. - Dėl Dievo meilės, negi iš tiesų manai, kad kas 
nors patikės, jog buvai išprievartauta? 

— Niekam nereikia tikėti mano žodžiais. Pakanka pažiū- 
rėti į ligoninėje darytas nuotraukas. Laboratoriniai tyrimai 
patvirtins mano žodžius. 

Vaikinas atsisėdo stalo kampe. 

— Nesakau, kad to nebuvo, - ramiai tarė jis. - Tik teigiu, 
kad tu labai laisvai interpretuoji tai, kas įvyko. 

— Visiškai ne! 

Jeigu kėdės atkaltė būtų buvusi paslanki, Džeidė būtų pa- 
sitraukusi toliau nuo Nilo. Išvaizdus vaikinas Džeidei atrodė 
labai atgrasus. 

— Gerai, visi nurimkite, - perėmė valdžią į savo rankas še- 
rifas Džolis. - Nilai, prašau ateiti čia, - jis parodė į vietą prie 
sienos. - Ivanai, tu sėsk į tą kėdę. 

Ivanas atsisėdo ir dirstelėjo į Veltą. 

- Šiandien gausi mokamą išeiginę. 

— Ačiū. 

Džeidė sužaižaravo akimis į motiną įsiutusi už Ivanui Pa- 
četui rodomą pagarbą. 

— Dabar, Džeide, - tarė Fricas vėl atkreipdamas į save mergi- 
nos dėmesį, - dar kartą papasakok savo istoriją Ivanui ir Nilui. 

Šis prašymas atėmė Džeidei drąsą. Ji dvejojo, ar pajėgs 
Nilo ir jo tėvo akivaizdoje papasakoti intymias išžaginimo 
smulkmenas. Tačiau, kai byla pateks į teismą, jai reikės pasa- 
koti dar didesnei auditorijai. 

Ivanas ją atlaidžiai stebėjo, bet Džeidė nekaltame vyro 
žvilgsnyje pamatė slypinčią piktdžiugą. Nilas stovėjo atsirė- 
męs į sieną, sukryžiavęs rankas ant krūtinės. Vaikinas paten- 
kintas šypsojosi. 

— Taip, Džeide, norėčiau išgirsti, kaip aš tave išžaginau. 

Pašaipus vaikino tonas suerzino Džeidę. Nilui nepavyks 
lengvai išsisukti dėl to, ką jai padarė, net jeigu šią bjaurią tie- 
są tektų pasakoti tūkstantį kartų. 

Gurkštelėjusi drungno limonado, kurio anksčiau atnešė 
šerifo padėjėjas, Džeidė papasakojo visą istoriją nuo to, kaip 
Donai Di baigėsi benzinas, iki savo atvykimo į ligoninę. 

— Dabar tik liko, - tyliai tarė, - surašyti mano liudijimus. 

— Ar jau radote tą paslaptingą nigerį? - paklausė Frico 
Ivanas. 

Šerifas papurtė galvą. 

— Džeidė nenurodė nieko konkretaus, kas padėtų jį atpažinti. 

— Hmm, - Ivano lūpas iškreipė pasitenkinimo šypsena. 

- Jis iš tiesų buvo, - primygtinai tvirtino Džeidė. - Tokios 
būklės nebūčiau pajėgusi pėsčia ateiti į miestą. 

— Kaip tik tai tėtis ir nori pasakyti, - įsiterpė Nilas. - Tavo 
„būklė“ nebuvo tokia bloga, kaip nori mus įtikinti. Turėjai 
daug laiko grįžti pėsčia į miestą. Taip ir pasielgei. Eidama at- 
gal sušalai kojas. Tikriausiai galvojai apie Parkerį ir apie tai, 
ką jis pamanys sužinojęs apie mūsų vakarėlį. 

Džeidė pašoko nuo kėdės. 

— Nedrįsk tarti jo vardo! Tu nevertas net jo puspadžio. 
Verčiau leisiuosi tavo išžaginama antrąsyk, negu sutiksiu, 
kad į tai būtų įpainiotas Garis. 

— Džeide, dėl Dievo meilės, sėskis, - tramdė ją Velta su- 
griebdama už rankos ir įstumdama į kėdę. 

Ivanas užsidegė cigarą, atsainiai pamojavęs užgesino deg- 
tuką ir numetė jį ant grindų. 

— Nilai, tau nereikia atsakyti į jokius kaltinimus, - paaiš- 
kino šerifas Džolis. 

- Aš nieko prieš. Ji meluoja. 

— Ivanai, tu tikrai nenori paskambinti savo advokatui? 

— Mes atsisakėme šios teisės, Fricai. Kam trukdyti jį taip 
anksti? Mes neturime ko slėpti. Klausk berniuko, ko tik, po 
velnių, panorėsi. 

— Kas nutiko, kai jūs privažiavote prie Donos Di ir Džei- 
dės? - kreipėsi į Nilą Fricas. 

— Kaip ir pasakojo Džeidė, - atsakė vaikinas. - Mes pasiū- 
lėme ją pavežti. Ji pati savo noru įlipo į mano automobilį. Ji 
net turėjo perlipti per priekinę sėdynę, kad kartu su Lamaru 
įsitaisytų gale. 

— Tujos nevertei lipti į automobilį? 

— Po velnių, ne. 

— Nesipriešinau todėl, kad maniau, jog važiuos ir Dona 
Di, - skubiai patikslino Džeidė. - Pamačiusi, kad vaikinai 
ketina ją palikti, mėginau sprukti, bet jie nei leido Donai Di 
įlipti, nei man išlipti. 

Nilas nusijuokė. 

— Mes tik pajuokavome. Tariamas pagrobimas, supranta- 
te? Mes tiesiog išdykavome, - jis dėstė savo versiją. - Džeidė 
išlipo ir sėdėjo, o mes tuo metu gėrėme alų. 

— Nebuvo kur eiti, - paaiškino mergina. - Kai tu tai pasakei 
ir aš suvokiau, ką ketini daryti, puoliau bėgti. Pasakyk jiems, 
Nilai. Žinai, kad tai tiesa. Aš mėginau nuo tavęs pabėgti. 

— Nilai, ką tu jai pasakei? - paklausė Fricas. 

— Pasakiau, kad mes ją išdulkinsime. 

Velta prispaudė ranką prie krūtinės ir užsikėlė koją ant 
kojos. Ivanas užsitraukė cigarą. Fricas pasitrynė smilkinį. 

— Tai patvirtina Džeidės pasakojimą. 

— Kaip tik tada aš apsigręžiau ir pasileidau kelio link, - aiš- 
kino Džeidė. - Tačiau toli nenubėgau. Nilas sugriebė mane už 
plaukų ir parvertė ant žemės. 

Vaikinas nejučiomis gūžtelėjo pečiais. 

— Ji pasakė kažką panašaus į „Nė velnio“, bet juokėsi. 

— Nieko panašaus nesakiau ir tikrai nesijuokiau, nes bu- 
vau apimta siaubo. 

— Dėl trijų draugų? - nepatikliai prunkštelėjo Ivanas. 

- Ji iš tiesų pasileido bėgti, - aiškino Nilas, - bet ne iš visų 
jėgų, tarsi norėdama, kad ją pagautume. Aš tikrai sugriebiau 
už plaukų. Mudu susistumdėme. Ji apsimestinai priešinosi — 
viskas buvo tik vaidyba. 

— Melas, - dusliai sušnibždėjo Džeidė ir energingai papur- 
tė galvą. - Melas. Jis mane mušė, nuplėšė mano... - staiga jai 
į galvą atėjo netikėta mintis. Mergina pažvelgė į Nilo dumblu 
išterliotus džinsus - vaikinas juos mūvėjo vakar vakare. - Jis 
nuplėšė man pėdkelnes, paskui kelnaites ir susigrūdo jas į 
džinsų kišenę. Patikrinkite jo kišenę. 

— Nilai? - Fricas galva davė ženklą vaikinui parodyti, kas 
yra kišenėje. 

Ivanas atsuko galvą ir per petį pažvelgė į Nilą, kai šis įkišo 
ranką į dešinę džinsų kišenę. Vaikinas ištraukė geltonas biki- 
nio kelnaites. Jas atpažinusi Velta užsidengė burną slopinda- 
ma iš nuostabos kilusią aimaną. 

Nilas kupinomis gailesčio akimis spoksojo į Džeidę. 

— Tu man jas liepei pasilikti kaip suvenyrą, brangioji. 
Atmeni? - tyliai tarė jis. 

— Jis meluoja! 

Džeidė pašoko nuo kėdės, apibėgo aplink stalą ir kėsinosi 
apdraskyti pašaipų vaikino veidą. Ją sulaikė Fricas, sugriebęs 
už liemens. 

Prasivėrė durys, pro jas įkišo galvą šerifo pavaduotojas. 

- Šerife, ar pas jus viskas gerai? 

— Viskas puiku, - nuramino pavaduotoją Fricas. 

- Šerife, hmm, dėl tų laboratorijos ataskaitų. 

— Taip, norėčiau perskaityti oficialią ataskaitą, kai tik ji 
bus parengta. 

— Kaip tik dėl to, šerife Džoli, - nervingai sumindžikavo 
pavaduotojas. - Kaip tik tai atėjau pranešti. Suteptus drabu- 
žius ir visa kita per klaidą išmetė. Visas panelės Speri įkalčių 
rinkinys šįryt buvo sudegintas ligoninės krematoriume. 

Išgirdus šią žinią, Džeidę apleido jėgos. Suglebusi ji atsi- 
rėmė Fricui į ranką ir leidosi nuvedama atgal į kėdę. Skaus- 
mingai surikusi mergina sukniubo. Visi jos išžaginimo įkal- 
čiai sunaikinti. Net jeigu skubios pagalbos skyriaus gydytojas 
liudytų jos naudai, jis tegalėtų pažymėti, kad mergina turėjo 
lytinių santykių ir kad jie, regis, buvo šiurkštūs. Per kryžmi- 
nę apklausą gydytojo liudijimas būtų pripažintas niekiniu. 
Be to, gydytojas negalėtų atpažinti Džeidės užpuolikų. 

Tai, kas buvo pasakyta šiame kambaryje, negalės būti pa- 
naudota kaip įrodymai teisme - net Nilo prisipažinimas, kad 
jis kūniškai pažino Džeidę. Jis galėtų visiškai pakeisti savo 

pasakojimą ir neigti, kad apskritai yra susijęs su šiuo inciden- 
tu. Nuo šiol Džeidei teks vienai įrodinėti savo teisybę. 

Tačiau pro juodos nevilties skraistę sušvito vilties spindu- 
lėlis. Džeidė staiga pakėlė galvą. 

— Dona Di. 

— Kas? - paklausė atsigręždamas į ją šerifas Džolis. 

— Paskambinkite Donai Di. Ji patvirtins, kad aš priešinau- 
si. Dona Di matė, kaip aš grūmiausi norėdama išlipti iš auto- 
mobilio. Ji patvirtins, kad aš nuvažiavau su jais ne savo noru. 

Fricas pažvelgė į laikrodį ir tarė savo pavaduotojui: 

— Paskambink į Džo Monro namus. Pasistenk sugauti šią 
merginą, kol ji dar neišvažiavo į mokyklą. Pasakyk jai, kad 
užsuktų čia, bet neaiškink kodėl. 

Pavaduotojas užsimaukšlino skrybėlę ir nėrė pro duris. 
Visi įsitaisė laukti. Velta paėmė nuo stalo Džeidės kelnaites 
ir įgrūdo į rankinę. Ivanas paprašė kavos, jos jam atnešė ver- 
giškai nuolanki darbuotoja. Nilas išėjo iš kambario prekybos 
automate nusipirkti kolos. Kad jo nematytų, Džeidė padėjo 
galvą ant rankų ir užsimerkė. 

Mergina labai norėjo miego. Ji norėjo nusimesti žalią ope- 
racinės pižamą ir kvailus antbačius. Džeidė norėjo susišu- 
kuoti ir išsivalyti dantis. Ji norėjo nuošaliai paverkti dėl to, 
ko negrąžinamai neteko - savo nekaltybės. 

— Gari, Gari, - tyliai aimanavo Džeidė. 

Vaikinas jos nekaltins, kad buvo išprievartauta, bet Džei- 
dė buvo ne tokia naivi, kad tikėtų, jog tai neturės neigiamos 
įtakos jų santykiams. Galvoti apie tai, kiek pakenks, buvo la- 
bai skaudu, todėl Džeidė mėgino sutelkti dėmesį kitur. 

— Ar seniai man dirbi, Velta? - išgirdo Džeidė Ivaną klau- 
siant jos motinos. 

Nilo tėvas vis dar papsėjo tą šlykštų cigarą. Nuo dūmų 
Džeidę supykino. 

- Seniai. 

— Būtų apmaudu, jeigu dėl šio nesusipratimo tektų išsi- 
skirti. 

Džeidė pažvelgė į Pačetą vyresnįjį. 

— Nemėginkite jos bauginti, pone Pačetai. Tikiuosi, mano 
mama daugiau nė dienos nedirbs jūsų pasmirdusiame fabri- 
ke. Nenoriu pinigų, kuriuos ji ten uždirba, kad galėtų sumo- 
kėti už maistą ir mano drabužius. 

Įprastai Džeidė su suaugusiaisiais šitaip niekada nekalbė- 
davo. Tačiau ji tapo žiauraus ir skausmingo išpuolio auka ir 
kaip bet kuris sužeistas žvėris kirto atgal. 

Ivanas nukratė cigaro pelenus ant grindų. Rūsčiai smerk- 
damas jis suraukė kaktą. 

— Patarčiau savo dukrai uždėti antsnukį, Velta. Ji tikra aš- 
trialiežuvė. 

Velta atsigręžė į Džeidę ir sušnibždėjo: 

— Nutilk! Kodėl stengiesi dar labiau pabloginti padėtį? 

Tuo metu šerifas Džolis į kambarį įvedė Doną Di. Ji baimi- 
nosi eiti į vidų. Tamsių merginos akių žvilgsnis šokinėjo nuo 
vieno veido prie kito. Galiausiai sustojo prie Džeidės. 

— Kas čia dedasi? Kas atsitiko? Kodėl tu šitaip apsirengusi? 

— Prašau užeiti į vidų, Dona Di. 

Šerifas ją stumtelėjo ir pritraukė laisvą kėdę. 

— Sėskis. Norime tau užduoti kelis klausimus. 

— Apie ką? - merginos balsas iš baimės dėl nežinios virpė- 
jo. - Kas atsitiko? Ar kas nors nužudytas? 

— Nieko panašaus neįvyko, - atsakė Fricas stengdamasis 
nuraminti sudirgusią merginą. - Vakar vakare atsitiko bėda. 
Tu galėtum mums kai ką paaiškinti. 

— Aš? Kokia bėda? 

- Kažkas atsitiko po to, kai vakar vakare baigėsi tavo auto- 
mobilio benzinas, - paaiškino šerifas. 

— Aš sėkmingai grįžau namo. 

— Tačiau Džeidė - ne. 

Dona Di atsigręžė į Džeidę. 

— Kas atsitiko? Atrodai siaubingai. 

— Aš buvau išprievartauta. 

Dona Di aiktelėjo. Mažos jos akutės išsiplėtė. 

- Išprievartauta? O Dieve, Džeide, tikrai? Išprievartauta? 

— Taip ji tvirtina, - su pietietišku akcentu nutęsė Nilas. 

Dona Di staigiai atsigręžė į jį. 

— Džeidė buvo su tavimi. Kaip ji galėjo būti išprievartauta? 

- Jis tai padarė! Mane išprievartavo jis, Hačas ir Lamaras. 

Doną Di apėmė siaubas. 

— Hačas tave išprievartavo? - sušvokštė ji. 

— Ji meluoja, - pareiškė Nilas. 

— Nutilkite, - tarsi botago kirtis nuskambėjo šerifo Džolio 
balsas. - Visi. Tai mano sritis. Aš čia vadovauju ir uždavinėju 
klausimus. 

Šerifas nutilo norėdamas įsitikinti, kad Džeidė ir Nilas 
sutramdyti, tada kreipėsi į Doną Di, ši tankiai mirksėdama 
spoksojo į Džeidę. 

Džeidė stebėjo, kaip draugės tamsių akių žvilgsnis slenka 
jos susitaršiusiais plaukais, apdraskytomis rankomis ir ligo- 
ninės pižama. 

- Išprievartavo? - be garso paklausė Dona Di arba bijoda- 
ma šerifo, arba visiškai negalėdama patikėti. 

Iš jaudulio Džeidės gerklėje įstrigo gumulas. Ji beviltiškai 
linktelėjo galvą. 

— Dona Di, - kreipėsi šerifas, palaukęs, kol mergina vėl at- 
kreips į jį dėmesį, - Džeidė tvirtina, kad vaikinai atvažiavo 
tuo metu, kai judvi buvote įstrigusios pakrantės greitkelyje. 
Tavo draugė teigia buvusi prikalbinta lipti į Nilo automobilį, 
bet paskui, kai paaiškėjo, kad tave ketina palikti, jai nebuvo 
leista išlipti. Džeidė sako, kad ji įnirtingai grūmėsi norėdama 
pasprukti iš automobilio. Ji teigia, kad rėkė ir spardė užpaka- 
linį langą. Nilas tikina, kad visa tai buvo tik pokštas. Jis sako, 
kad Džeidė tai suprato. Žinau, kad negali liudyti apie tai, kas 
vyko vėliau, bet norėčiau išgirsti, kaip, tavo nuomone, vaiki- 
nai buvo nusiteikę, kai nusivežė Džeidę. 

Ivanas palinko per stalą ir uždėjo delną Donai Di ant rankos: 

— Suprask, mes neneigiame, kad vaikinai su ja pasilinks- 
mino, - Dona Di pervėrė Džeidę aštriu žvilgsniu. - Jie visi tai 

padarė paeiliui. Nilas dėl to prisipažino. Tačiau Džeidė, tu- 
rėdama laiko viską apgalvoti, nusprendė apkaltinti vaikinus, 
kad jie tai padarė prievarta. Kaip manai, ar tai sąžininga? 

- Ivanai, - griežtai pertraukė jį Fricas, - leisk klausinėti man. 

Su vis didesniu nerimu Džeidė stebėjo, kaip palengva kei- 
čiasi Donos Di veido išraiška. Vos tik įėjusi į kambarį drau- 
gė buvo suglumusi ir nustebusi. Vėliau, išgirdusi, kad Džeidė 
buvo užpulta, Dona Di į draugę žvelgė su užuojauta. Tačiau 
dabar Dona Di į Džeidę žiūrėjo beveik įtariai. Ivanas Pačetas 
tyčia sukėlė šį įtarumą išryškindamas seksualinį aspektą ir su- 
menkindamas smurtą. Jis, kaip ir visi kiti, žinojo, ką Dona Di 
jaučia Hačui, ir sėkmingai kurstė merginos pavydo liepsnas. 

— Dona Di, aš nekalta, - karštai aiškino Džeidė lūžinėjan- 
čiu balsu. - Aš nieko nedariau, kad juos išprovokuočiau. Net 
nenorėjau kartu su jais važiuoti. Tu ten buvai ir tai žinai. Jie 
mane privertė. 

— Dona Di? 

Net ir atsukusi galvą į šerifą mergina nenuleido akių nuo 
maldaujančio Džeidės veido. Galiausiai ji pažvelgė į Fricą. 

— Man regis, jie buvo išgėrę. 

— Tai Nilas irgi prisipažino. Ar jie buvo agresyvūs? Priešiš- 
kai nusiteikę? Ar kaip nors grasino? 

Dona Di nervingai apsilaižė lūpas. 

— Ne. Jie elgėsi įprastai. Na, vaidino šaunuolius. Kaip visada. 

— Papasakok, kas buvo, kai įlipau į automobilį, — paragino 
Džeidė. - Matei, kaip su jais grūmiausi. 

Draugė metė į Džeidę nekantrų žvilgsnį ir tik tada rio, 

- Ji teisi. 

Pajutusi palengvėjimą Džeidė sudribo kėdėje. Ji užsimer- 
kė ir pirmą sykį po daugelio ilgų kankinančių valandų giliai ir 
raminamai įkvėpė. Pagaliau atsirado užtarėja, patvirtinanti 
Džeidės pasakojimą. 

— Kai Džeidė įlipo į automobilį, - pasakojo Dona Di, - ji 
ėmė talžyti langus. 

— Teisybė. Atmenate, aš jums tai sakiau. 

— Ar ji stengėsi ištrūkti? - paklausė šerifas nekreipdamas 
dėmesio į Džeidę. 

— Aha. Lamaras ją laikė gale. Džeidė norėjo prasiprausti 
tarp sėdynių ir sugriebti durų rankenėlę arba pavarų svirtį. 
Nilas talžė jai per rankas. Regis, Hačas sugriebė ją už riešų. 

— Taip ir buvo. Pažvelk. 

Džeidė atkišo riešus, ant kurių buvo matyti tamsūs krau- 
josruvų žiedai. 

Išvydęs merginos riešus šerifas Džolis susiraukė. Spokso- 
damas į grindų plyteles sau tarp batų jis įnirtingai kramtė 
lūpą. Paskui pažvelgė į Ivaną. 

— Vadinasi, vaikinai ją išsivežė jėga. 

— Taip! - sušuko Džeidė. 

— Aš to nesakiau, - įkandin triumfuojančio Džeidės šūks- 
nio dusliai nuskambėjo Donos Di žodžiai. 

— Ką? - Džeidė su baime pažvelgė į draugę. 

— Automobilyje iš tiesų vyko grumtynės, - suskubo aiškin- 
ti Dona Di, - bet vaikinai tiesiog kvailiojo, suprantate? Jie 
erzino Džeidę - kaip ir mane palikdami vieną kelyje. 

Džeidė pašoko nuo kėdės. 

— Ką tu kalbi, Dona Di? 

— Sėskis, Džeide. 

— Galėtum ir liautis, - nuobodžiaudamas pareiškė Nilas. 

— Džeide, elgiesi nelogiškai, - perspėjo dukterį Velta. 

— Ji sako netiesą ir tai žino! 

Iš nevilties praradusi savitvardą Džeidė pirštu kaltinamai 
bedė į draugę. 

Daiktiniai įkalčiai buvo sunaikinti - Džeidė buvo įsitiki- 
nusi, kad tai įvyko neatsitiktinai, - vienintelė jos viltis, kad 
skriaudėjai sulauks kaltinamojo nuosprendžio, buvo liudyto- 
jai. Dona Di buvo netiesioginė išpuolio liudytoja, bet draugė 
galėjo paremti Džeidės tvirtinimą, kad ši buvo jėga priversta 
likti Nilo automobilyje. Šis ir gydytojo liudijimas bet kuriems 
prisiekusiesiems sukeltų pagrįstų abejonių. 

Džeidė trinktelėjo nubrozdintais delnais į stalą ir palinko 
prie Donos Di. 

- Žinau, kad mėgini apginti Hačą, bet jis - prievartauto- 
jas. Jis mane išprievartavo, - tarė ji aiškiai ištardama kiekvie- 
ną žodį. 

— Hačas negalėjo to padaryti. 

— Tačiau padarė! 

Dona Di atsitraukė nuo Džeidės ir atsargiai dirstelėjo į še- 
rifą Džolį. 

— Tai viskas, ką žinau. Ar jau galiu eiti? 

— Dona Di, nesielk šitaip, - maldavo Džeidė, kai šerifas pa- 
traukė ją į šalį ir padėjo Donai Di pakilti nuo kėdės. Ji sugriebė 
draugės ranką, bet Dona Di išsivadavo iš Džeidės gniaužtų. - 
Hačas nenusipelno, kad jį gintum, - suriko Džeidė. - Jis mane 
nuskriaudė. Dėl Dievo meilės, Dona Di, pasakyk jiems tiesą. 

Dona Di apsigręžė. Merginos akys liepsnojo. 

— Tiesą? Gerai, pasakysiu jiems tiesą, - ji kreipėsi į kitus, 
esančius kambaryje: - Prieš kelias savaites Džeidė prisipa- 
žino, kad pavargo laukti vedybų, kurios leistų turėti lytinių 
santykių. Ji sakė norinti prikalbinti Garį Parkerį pradėti juos 
dabar, - Dona Di pagiežingai pažvelgė į Džeidę. - Manau, kad 
vakar vakare tau pavyko, tiesa? Tris sykius! Vieną su Nilu, 
vieną su Lamaru ir vieną su... su Haču. 

Džeidė norėjo prabilti, bet buvo per daug sudirgusi, kad 
pajėgtų išleisti garsą. Dona Di paskutinį sykį pervėrė ją kupi- 
nu neapykantos žvilgsniu ir triukšmingai išžygiavo pro duris. 

Kai mergina trinktelėjo durimis, kambaryje įsivyravo mir- 
tina tyla. Pirmasis prakalbo Nilas: 

— Sakiau, kad ji pati to norėjo. 

Šerifas piktai dėbtelėjo į vaikiną, bet Džeidė buvo per daug 
priblokšta, kad tai pastebėtų. 

— Nilai, - tarė Fricas, - tu gali eiti. Ivanai, palauk manęs 
lauke. Noriu pasikalbėti prieš tau išvykstant. 

Kildamas nuo kėdės Ivanas guodžiamai uždėjo ranką Vel- 
tai ant peties. 

— Jaunimas mus privertė velniškai pasijaudinti, tiesa? — 
tarė jis ir išsekė paskui Nilą. 

— Tu vis dar gali pateikti kaltinimus, Džeide. 

Mergina ne išsyk suvokė šerifo žodžius. Ją pribloškė Do- 
nos Di išdavystė. 

— Ką? 

— Ar nori apkaltinti vaikinus dėl išprievartavimo? 

- Taip. 

Fricas skubiai dirstelėjo į Veltą, paskui vėl į Džeidę. 

— Patariu ilgai ir gerai pagalvoti prieš pasirašant doku- 
mentus. 

— Neturiu apie ką galvoti, - atšovė mergina. - Mane išprie- 
vartavo, ir už tai turės iškentėti tiek pat, kiek aš, - Donos Di 
šmeižtas skaudino beveik taip pat kaip ir išprievartavimas. 
Pareikšdama, kad jie visi sumokės už tai, ką padarė, širdies 
gilumoje Džeidė turėjo galvoje ir draugę. 

Šerifas sunkiai atsiduso ir patraukė prie durų. 

— Gerai. Važiuokite namo. Aš pasirūpinsiu, kad atspaus- 
dintų dokumentus, ir atsiųsiu juos vėliau. 

Šerifas Džolis nužingsniavo per budinčiųjų kambarį, ten šiuo 
metu gužėjo pareigūnai, pradedantys dienos pamainą. Pajutę 
blogą viršininko nuotaiką visi stengėsi nesipainioti jam po 
kojų. Tiesą sakant, jam paliktas platus takas. Visi suko žvilgs- 
nius į šalį, kai šerifas nudrožė į savo kabinetą, kuriame jo lau- 
kė Ivanas Pačetas. 

Įėjęs Fricas uždarė duris. Ivanas mėgavosi spurga - mirkė 
ją į kavą ir vienu kąsniu atsikąsdavo trečdalį gardumyno. 

— Velniškai skanios spurgos, Fricai. 

— Ar tik apie jas šįryt galvoji, Ivanai? 

Fricas klestelėjo į kėdę. Atsirėmęs alkūnėmis į rašomąjį 
stalą perbraukė pirštais tankius banguotus plaukus. Moky- 
kloje vienas šmaikštuolis pasityčiojo iš Frico, sušuko: „Ei, 
raudonplauki!“ Vargšelis po tokių patyčių vos liko gyvas. 
Daugiau niekas nedrįso šitaip pravardžiuoti Frico. 

Ivano Pačeto negąsdino nei Frico jėga, nei bendruomenė- 
je užimama padėtis. Vos tik panorėjęs Ivanas galėjo padaryti 
taip, kad Fricas būtų išrinktas šerifu arba pašalintas iš šių 
pareigų. Abu vyrai puikiai tai žinojo. 

Fiziškai Ivanas buvo ne toks patrauklus. Jo žili plaukai pa- 
lengva ėmė retėti. Ivanas buvo vidutinio ūgio ir svorio, ne 
itin raumeningas, bet ir ne gležnas. Jo drabužiai buvo nei 
konservatyvūs, nei rėžiantys akį, tik patogūs. 

Tačiau Ivano akys buvo įspūdingos. Jose atsispindėjo aro- 
gancija, kurstoma žinojimo, kad jis yra neginčijamai turtin- 
giausias ir įtakingiausias žmogus trijose apygardose ir kad 
jas, jeigu tik panorės, gali valdyti kaip savo karalystę. Ivano 
akys spindėjo tarsi ledas, bet svaidė ugnies žaibus. Ši ugnis 
bylojo apie jį užvaldžiusį grobuonišką godumą. 

Ivanui Pačetui patiko būti tokiam, koks yra, ir jis buvo pa- 
sirengęs padaryti viską, kad tik išsaugotų tironišką valdžią 
savo karalystėje. Tai, kad jo bijomasi, Pačetui patiko labiau 
negu seksas, azartiniai lošimai ar net pinigai. Jis auklėjo 
sūnų, kad šis užaugtų visiškai toks kaip tėvas. 

Pačetas nulaižė cukraus glajų nuo žiedais neapmaustytų 
pirštų. Ivano nuomone, žiedus mūvi tik pederastai. 

— Nebijau tau, Fricai, pasakyti, kad man nepatinka, ką matau. 

- Ir ką tu matai? 

— Tavo antakiai trūkčioja. Jie trūkčioja tada, kai dėl ko 
nors sunerimsti. 

— Ką gi, velniškai apgailestauju, Ivanai, - irzliai atsakė Fri- 
cas, - bet aš iš tiesų nerimauju, kai mano berniukas kaltina- 
mas išžaginęs merginą. Tai man kelia siaubingą susirūpinimą. 

— Tie kaltinimai bus atmesti. 

— Galbūt. Tačiau mergina mane beveik įtikino. Džeidė 
nėra kokia nors šiukšlė, norinti pasipelnyti iš trijų gerai ži- 
nomų vaikinų. Kam jai išsigalvoti? Džeidė daili, protinga ir 
yra ryžtingai nusiteikusi ką nors gyvenime pasiekti. Kokia jai 
nauda kelti smarvę, jeigu tai netiesa? 

— Iš kur man, po velnių, žinoti? - atšovė Ivanas išsiduoda- 
mas, kad širsta. - Galbūt ji nori dėmesio. O gal tiesiog vaiki- 
nas ją paliko, ir Džeidė tikisi šitaip jį susigrąžinti. 

— Tu tuo tiki ne daugiau už mane, Ivanai. Puikiai žinai, 
kad čia esama kur kas daugiau nei žaismingumo, kuris vėliau 
tapo nevaldomas, - Fricas įdėmiai nužvelgė Pačetą. - Kažkas 
ligoninėje buvo tau skolingas, tiesa? Ir šįryt tu tai priminei. 

Ivanas nė nemirktelėjo. 

- Tikrai nori to paklausti, šerife? Tikrai nori žinoti? 

— Man baisu pagalvoti apie tai, kad naikinami policijos 
įkalčiai. Nuo to man norisi vemti. 

Ivanas palinko į priekį. Jo akys spindėjo. 

— Ar nori, kad ir Hačas būtų apkaltintas išžaginimu? 

- Po velnių, žinoma, ne. 

— Tada atsipalaiduok, - patarė Ivanas. Darbais patvirtin- 
damas savo žodžius jis atsilošė kėdėje ir gurkštelėjo kavos. — 
Tuojau pasirūpinta. Po dienos kitos viskas sprogs kaip muilo 
burbulas. 

Fricas baimingai dirstelėjo į duris. 

— Toji mergina ketina pateikti oficialų kaltinimą. 

— Ji apsigalvos. 

— Ojeigu ne? 

— Apsigalvos. 

— Ojeigu ne? - beveik rėkte pakartojo Fricas. 

Ivanas tyliai sukikeno. 

- Jeigu ji neatsiims kaltinimo, paversime ją meluojančia 
kekše. 

Nuo tokių žodžių Fricą net supykino. 

— Kas patikės, kad Džeidė yra tokia? 

— Nespėjus man suja susidoroti, - aiškino Ivanas grėsmin- 
gai pašnairavęs, - visos apygardos vyrukai pradės tvirtinti, 
kad Džeidė jiems visiems nučiulpė, ir visi nuoširdžiai patikės 
kiekvienu niekšišku žodžiu. 

Fricui pasidarė negera. 

— Atleisk man, Ivanai, - stodamasis tarė jis, - esu čia nuo 
vidurnakčio. Dabar važiuosiu namo, išsimaudysiu po dušu ir 
ką nors užkrimsiu. 

Ivanas irgi pakilo. 

- Žinai, kuo man šioje istorijoje sunkiausia patikėti? Kad 
mažajam šikniui Lamarui galėjo atsistoti. Sumokėčiau, kad 
galėčiau tai pamatyti, - juokdamasis jis paplekšnojo Fricui 
per petį. Šis iš visų jėgų stengėsi nesusigūžti ir nenustumti 
Ivano rankos. - Nilas pasakojo, kad Hačas ją puolė tarsi rujo- 
jantis kuilys. Ką tavo berniukas pasakys? 

— Aš su juo dar nekalbėjau. Paskambinau Dorai ir pasa- 
kiau, kad neišleistų Hačo į mokyklą. Tai dar viena priežastis, 
dėl kurios nekantrauju grįžti namo. Norėčiau iš Hačo išgirsti, 
kad jis nesmurtavo prieš merginą. 

Ivanas sugriebė Fricą už rankos ir prisitraukė prie savęs, 
nors šerifas buvo gerokai už jį stambesnis. 

— Paklausyk, ką pasakysiu, šerife, - sušvokštė jis. - Man 
nė velnio nerūpi, ką tau pasakys arba ko nepasakys Hačas, 
nebus jokių viešų prisipažinimų - nei ant liudytojų pakylos, 
nei prie baptistų bažnyčios altoriaus, niekur. Girdi? Ar gerai 
mane supratai? 

— Ivanai, jeigu jie kalti... 

— Kalti kaip mano prosenelės subinė. Kalti dėl ko? Kad 
pasidulkino? Nuo kada jauniems lytiškai susijaudinusiems 
vyrukams dulkintis yra nusikaltimas? Paskui mergina trupu- 
tį išsigando, - Pačetas gūžtelėjo pečiais. - Manau, tai galima 
suprasti. Mūsų berniukai, matyt, buvo ne itin galantiški. Ta- 
čiau mergina nesužalota. Ji tai išgyvens. Jeigu mūsų vaikai 
pateks į kalėjimą, jų gyvenimas bus sužlugdytas. 

Ivanas prikišo veidą prie pat Erico. 

— Mano berniukas nepraleis nė vienos suknistos dienos 
kalėjime dėl kažkokios pasakėlės. Man visai nerūpi, ar Hačą 
etiškai. Pamiršk šį incidentą dabar, Ericai. Dabar. 

Ivanas paleido šerifą ir pasitraukė nuo jo per žingsnį, tada 
ranka perbraukė slidžius nuo kremo plaukus. Pačetas atsipa- 
laiduodamas pajudino pečius. Paskui žvaliai ir plačiai nusišyp- 
sojęs pravėrė duris ir iš lėto nužingsniavo į patrulių kambarį. 

Fricas stebėjo išeinantį Ivaną jausdamas jam neapykantą 
už pasipūtėlišką pasitikėjimą savimi, moralės stoką ir žavė- 
damasis Pačeto neišsenkančia drąsa. Fricas amtelėjo pavar- 
dę. Netrukus prieš jį išdygo tarnautoja. 

— Klausau, pone. 

— Kai baigsi spausdinti skundą, nuvežk pas Sperius ir pa- 
lik jį ten, - nutaisęs kaip įmanydamas grėsmingesnį žvilgsnį 

Jeigu kada nors išgirsiu bent žodelį, kad tu išplepėjai, kas pa- 
rašyta skunde, skaudžiai pasigailėsi - turiu galvoje visą tavo 
likusį gyvenimą. 

Tarnautoja nurijo seilę. 

— Klausau, pone. 

Fricas linktelėjo galvą žinodamas buvęs puikiai suprastas. 

— Jeigu kas nors klaustų, būsiu po valandos. 

Grįžti namo Fricui tereikėjo penkių minučių. Jis gyveno 
vos už kelių kvartalų nuo Palmeto centro, kur stovėjo aukš- 
čiausias daugiaaukštis, „Piliečių pirmasis nacionalinis ban- 
kas“, bet jis tebuvo šešių aukštų. Mieste buvo dešimt tūks- 
tančių gyventojų, bet dešimtkart daugiau gyveno apygardos 
kaimiškose vietovėse. 

Kvartalas, kuriame įsikūrė Džoliai, buvo senas ir pato- 
gus. Fricas su Dora čia nusipirko namą, kai dar buvo jauna- 
vedžiai ir tikėjosi daugybės vaikų, kuriuos ketino apgyven- 
dinti daugybėje miegamųjų. Deja, netrukus po to, kai gimė 
Hačas, Dorai prisimetė kiaušidžių auglys, ir jai teko visiškai 
pašalinti gimdą. Vieną laisvų miegamųjų Dora pavertė siu- 
vimo kambariu; kitame Fricas su Haču laikė žūklės ir me- 
džioklės įnagius. 

Dora virtuvėje plovė indus, kai Fricas įėjo pro galines du- 
ris ir nusivilko striukę. 

— Labas. Ar kavinukas dar neišjungtas? 

Dora Džoli buvo aukšta, liekna moteris. Kadaise kitus 
džiuginusi savo puikia nuotaika dabar ji niūriai susitaikė su 
likimu, nes tapo nevaisinga. Ji puikiai tvarkėsi namuose, bet 
jau nebuvo mylinti, linksma mergina, kokią vedė Fricas. 

Dora nusišluostė rankas į indų šluostę. 

— Kas čia vyksta, Fricai? Kodėl tave vidurnaktį iškvietė į 
teismo rūmus? Kodėl neleidai Hačui eiti į mokyklą? 

Fricas įsipylė kavos. 

— Kur jis? 

— Viršuje, savo miegamajame. Jis elgiasi taip pat keistai 
kaip ir tu. Paruošiau pusryčius, bet jis beveik nieko nevalgė. 
Kažkas jums abiem nutiko. Noriu žinoti kas. 

— Ne, Dora, tu to nenori žinoti. Patikėk, nenori. Palik visa 
tai ramybėje. 

Padėjęs nebaigtą gerti kavos puodelį ant porcelianinės 
indų džiovyklos Fricas išėjo iš virtuvės. Hačo miegamojo an- 
trame aukšte durys buvo uždarytos. Fricas ryžtingai pasibel- 
dė vieną sykį, paskui atidarė duris ir įėjo į vidų. 

Hačas buvo apsirengęs, tačiau be batų. Jis sėdėjo ant ne- 
paklotos lovos ir niūriai spoksojo prieš save. Šlakuota vaiki- 
no oda atrodė labiau pablyškusi nei įprastai. Vakar vakare jis 
aiškino, kad skruostą persirėžė į šaką. Dabar Fricas žinojo 
tiesą, ir nuo rando ant sūnaus veido jį supykino. 

Hačas atsargiai stebėjo, kaip tėvas prisiartina prie lovos ir 
atsisėda ant krašto. 

— Mama sakė, kad nevalgei pusryčių. 

— Ne, tamsta. 

— Gal sergi? 

Vaikinas pasukiojo šenilinės antklodės spurgą ir lakoniš- 
kai gūžtelėjo pečiais. Fricas buvo apklausęs per daug įtaria- 
mųjų, kad neatpažintų kaltės, kai ją užuosdavo. Tėvą ėmė dar 
labiau pykinti. 

— Na, vaikine, kas tau nutiko? 

— Nieko. 

— Baik išsisukinėti, verčiau klok, kaip viskas buvo. 

— Kas? 

Fricas neteko kantrybės. 

— Aš iš paskutiniųjų stengiuosi tavęs neprikulti. Būk iš- 
mintingesnis ir papasakok. Pasistenk negauti į kailį, nes, bi- 
jau, tu šito nusipelnei. 

Hačas palūžo. Vaikinas ėmė nervingai gurkti seilę. Jo krūti- 
nė kilojosi. Platūs pečiai pradėjo drebėti. Rodės, kad jis netru- 
kus arba prapliups ašaromis, arba apsivems. Galiausiai išsunkė: 

— Spėju, kad žinai apie Džeidę. 

— Žinau, kad ji vakar vakare, apie pusę dvylikos, pateko į 
ligoninę. 

— Pusę dvylikos! - sušuko Hačas. 

— Džeidė sako, kad nežinomas juodaodis ją paėmė prie 
griovio palei pakrantės greitkelį ir atvežė į ligoninę. Mergina 
tvirtina, kad tu, Nilas ir Lamaras ją kartu išprievartavote. 

Hačas kilstelėjo kelius, įsirėmė į juos alkūnėmis ir ėmė del- 

"nais trinti akis. 

— Nežinau, kas man pasidarė, tėti. Kaip Dievą myliu, nesu- 
pratau, ką padariau, kol viskas nebuvo baigta. 

Fricas staiga pajuto sunkumą, jis užgulė krūtinę tarsi be- 
tono maišas. Užgeso paskutinė tuščia vilties, kad mergina 
melavo, kibirkštėlė. Jis sunkia ranka pasitrynė veidą. 

— Tu išprievartavai tą merginą? 

— Aš nenorėjau, - sukūkčiojo Hačas. - Kažkas mane, mus 
visus, apsėdo. Regėjosi, kad stoviu nuošalyje ir stebiu, kaip 
pats tai darau. Negalėjau patikėti, kad taip elgiuosi, bet ne- 
pajėgiau sustoti. 

Fricas klausėsi, kaip sūnus lemena apie incidentą. Kie- 
kvienas kaltinamasis žodis tarsi virbas smigo jam į galvą. 
Hačo pasakojimas beveik pažodžiui sutapo su Džeidės. 

— Ir jūs ją tiesiog palikote? - paklausė Fricas, kai Hačas 
pagaliau nutilo. 

— Ką dar galėjome padaryti? Nilas sakė... 

— Nilas sakė! - šaukdamas pertraukė sūnų Fricas. - Ar vi- 
sada vadovaujiesi tuo, ką sako Nilas? Ar pats nepajėgi gal- 
voti? Nilas pasiūlė: „Išprievartaukime Džeidę Speri“, ir tu 
išsitraukei pimpalą. Jeigu Nilas pasakytų: „Hačai, dabar nu- 
sipjauk kiaušius ir suvalgyk“, ar taip ir padarytum? 

— Na, juk tu irgi klausai Ivano, tiesa? 

Fricas vos neskėlė sūnui antausio. Jis net pakėlė ranką, 
bet paskui nuleido. Nuoga Hačo žodžių tiesa neleido tėvui 
trenkti. Dėl ko jis norėjo mušti? Ar norėjo nubausti Hačą, ar 
save dėl to, kad graužia sąžinė? Prislėgtas Fricas nuleido ran- 
ką ir nusvarino galvą. 


96 +» Sandia Brown 


Kiek patylėjęs, Hačas tarė: 

- Atleisk, tėti. Aš to nenorėjau. 

- Nieko, sūnau. Šįryt netinka išsisukinėti nuo tiesos, kad 
ir kokia bjauri ji būtų. 

— Ar mamai pasakei apie... Džeidę? - Ericas papurtė gal- 
vą. - Mane pasodins į kalėjimą? 

— Ne, jeigu man pavyks tave išsukti. Nenoriu, kad kitas ka- 
linys tau padarytų tai, ką tu su draugais vakar vakare padarei 
tai merginai. 

Hačas tarsi kūdikis suraukė didelį, vyrišką veidą. Jis ėmė 
garsiai ir dusliai raudoti. Fricas negrabiai apkabino sūnų ir 
patapšnojo per petį. 

— Aš to nenorėjau, tėti. Kaip Dievą myliu. Man labai gaila. 

Fricas juo patikėjo. Tėvas netgi įtarė, kad Hačui patinka 
Sperių mergina, ir šis tikrai nenorėtų jos nuskriausti. Sūnus 
visa savo esybe nėra piktavalis. Vienas jis niekada nesmur- 
tautų. Tačiau Hačas buvo su Nilu, kuris visus ir sukurstė. 
Nilas visada būna kurstytojas. Fricas jau seniai tikėjosi pa- 
našios nelaimės, tik nežinojo, kokia ji bus. Net ir lakiausiose 
fantazijose nenumatė, kad ši neganda bus tokia pavojinga. 

Nilo siela buvo iškrypusi. Ivanas įkalė sūnui galvon, kad 
jis yra ypatingas, ir vaikinas tuo patikėjo. Siekiant pasiten- 
kinimo Nilui neegzistavo jokių kliūčių. Jis griebė viską, ko 
geidė, ir niekada neatsakė už savo veiksmus. Todėl vaikinas 
ėmė tikėti, kad žmonių įstatymai jam negalioja. 

Fricas nesistebėjo, kad Nilas geriausiais draugais pasirinko 
Hačą su Lamaru. Visų pirma, jie vieninteliai iš visos klasės pa- 
kentė Nilą. Antra, abu buvo nuolaidūs. Juodu niekada nemaiš- 
taudavo ir darydavo viską, ko įsigeisdavo Nilas. Vaikinai Pačeto 
bijojo labiau nei bet kurio autoriteto, taip pat ir tėvų. Nilas klas- 
tingai pasinaudojo vaikinų savimeile bei saugumo stoka, kad 
paverstų juos aklai ištikimais ir visiškai klusniais parankiniais. 

Fricas žinojo, kad Ivanas gali užglaistyti šį incidentą. Jis 
per daug sykių matė, kaip Ivanui sėkmingai pavyksta nešva- 
rios machinacijos, ir neabejojo Pačeto galia. Net jeigu byla pa- 

tektų į teismą, - tokia tikimybė labai menka, - Palmeto apy- 
gardoje vaikinai niekada nebūtų nuteisti. Bent pusė prisie- 
kusiųjų būtų Pačeto darbuotojai, o kitą pusę Ivanas papirktų. 
Džeidės Speri reputacija būtų viešai sužlugdyta. 

Ne, Hačas nekeliaus į kalėjimą. Tačiau tokios klaidos taip 
lengvai kaip lentoje kreida parašytų žodžių neištrinsi. Fricas 
buvo gana religingas, tad bijojo pragaro. Tačiau jis nelabai ti- 
kėjo, kad, norint patekti į pragarą, būtina numirti. Nusidėjė- 
lis gali pragarą kęsti Žemėje. 

— Spėju, vaikine, kad gailėsies kur kas labiau gerokai anks- 
čiau, negu viskas baigsis. Man dėl to baisu. 

Fricas žinojo, kad šitaip elgdamasis kenkia sūnui ir daro 
didelę nuodėmę prieš tą merginą. Vienintelė alternatyva — 
leisti, kad dėl šios kvailos klaidos Hačo gyvenimas būtų su- 
žlugdytas. Ar tėvas gali šitaip pasielgti? To jau per daug. Fri- 
cas tik galėjo tikėtis, kad nesulauks tos dienos, kai Hačui teks 
išpirkti nuodėmę. 

— Tiesiog laikyk liežuvį už dantų, - patarė jis sūnui. - Su 
niekuo apie tai nesikalbėk. Juo mažiau žmonių žinos, juo ge- 
riau. Mudu su Ivanu tuo pasirūpinsime. 


—-— 


Nors menki saulės spinduliai prasiskverbė pro aukštai ky- 
bančius plonus debesis, kai Džeidė ir Velta grįžo, namie tvy- 
rojo prieblanda ir buvo vėsu. Pro ventiliacijos angas lubose 
srūvantis šiltas oras dvelkė pasvilusiomis dulkėmis. 

Džeidė koridoriumi patraukė savo miegamojo link. Stovė- 
dama ant slenksčio mergina spoksojo į gerai pažįstamą kam- 
barį. Per dvidešimt keturias valandas, kol Džeidės nebuvo 
miegamajame, viskas jame liko nepaliesta. Tačiau pati Džei- 
dė, deja, pasikeitė negrįžtamai. 

Milžiniška netektis užgriuvo merginą tarsi potvynio ban- 
ga. Džeidė jau ėmė priprasti prie gailesčio priepuolių, bet kie- 
kvienas jų buvo naujas, kitoks ir siaubingai kankino. Džeidei 
teks išmokti juos įveikti. 

— Džeide, gal tau ką nors paruošti? Kakavos? Ko nors už- 
kąsti? 

Mergina atsigręžusi pažvelgė į motiną. Veltos veidas buvo 
ramus, bet žvilgsnis tuščias. Motina tik iš reikalo stengėsi 
būti paslaugi. Džeidė ilgėjosi tėvo, kuris pasisodindavo dukrą 
ant kelių ir sūpuodavo girgždančioje senoje kėdėje. Niekada 
nieko nebijok, Džeide. 

— Ne, ačiū, mama. Užkrimsiu ką nors vėliau, kai išsimau- 
dysiu ir persirengsiu. 

— Manau, mudviem reikėtų pasikalbėti. 

— Tikrai? 

— Nebūk įžūli, Džeide, - amtelėjo Velta ir pasipiktinusi at- 
sistojo. - Būsiu virtuvėje. 

Ji apsigręžė ant kulnų ir nužingsniavo koridoriumi. 

Džeidė uždarė miegamojo duris ir nusimetė operacinės 
pižamą. Ji netyčia pamatė savo atvaizdą tualetinio stalelio 
veidrodyje. Norėdama paslėpti nuogą kūną nuo savo pačios 
akių mergina susisupo į rankšluostį. 

Ji prileido vonią karšto vandens, pasinėrė iki kaklo, pas- 
kui panardino galvą. Džeidei kilo noras giliai įkvėpti, įtraukti 
į plaučius plikinančio vandens ir baigti gyvenimą. 

Tačiau ji, suprantama, to padaryti negalėjo. Džeidei trūko 
ne drąsos, kad pajėgtų nusižudyti; jai trūko ramybės. Ji ne- 
nurims tol, kol neįvykdys teisingumo. Tai suvokusi Džeidė 
aiškiai pamatė, ką turi veikti toliau. 

Velta laikėsi savo žodžio. Kai Džeidė išėjo iš miegamojo, 
motina laukė virtuvėje. Sėdėdama prie nedidelio kvadratinio 
stalelio ji maišė cukrų puodelyje tirpios kavos. Džeidė prisi- 
pylė stiklinę pieno ir atsisėdo prie motinos. 

- Šerifo pavaduotojas atvežė šiuos dokumentus. Jis pata- 
rė tau juos perskaityti prieš grįžtant į teismą. 

Džeidė netardama nė žodžio spoksojo į pailgą baltą voką 
ant stalo. 

— Nesuprantu, kaip galėjai įsivelti į tokį dalyką, Džeide, - 
prabilo Velta. - Tikrai nesuprantu. 

Džeidė gurkštelėjo pieno. 

— Tačiau tau nederėtų dar labiau bloginti padėties patei- 
kiant oficialius kaltinimus tiems vaikinams. 

Velta iš plastikinio laikiklio stalo viduryje išsitraukė po- 
pierinę servetėlę ir nusausino į lėkštelę išsipylusią kavą. 

Džeidė sutelkė dėmesį į stiklinę pieno priešais ir leido 
motinos žodžiams tekėti tarsi vandeniui nugludintais akme- 
nimis. Mergina visa tai galėjo iškęsti tik pasitraukdama iš 
dabarties ir mintimis persikeldama į ateitį, kur viskas bus 
kitaip. 

— Ar gali įsivaizduoti, kokią įtaką mums turės išprievarta- 
vimo byla? - Velta pasitrynė rankas, tarsi nuo šios minties 
jos kūnu būtų perbėgęs šiurpas. - Tu būsi prisimenama visą 
likusį gyvenimą. Žmonės pamirš, kad tavo tėtis buvo apdo- 
vanotas Garbės medaliu. Kaskart, kai tik bus paminėtas tavo 
vardas, jis bus siejamas su šiuo nelaimingu incidentu. 

Menkinantys motinos žodžiai trukdė Džeidei susikaupti. 
Ji užsimerkė ir atsilošusi nusvarino galvą. Sukaupusi valią 
mergina užgniaužė piktas pastabas, kurių buvo pritvinkusi 
krūtinė ir kurios veržėsi būti išsakytos. 

- Šerifas daugeliu požiūriu buvo teisus, Džeide. Tikiu, 
kad širdies gilumoje jis tau trokšta tik gero. Tikrai. Jeigu tai 
paviešinsime, visiems kils nemalonumų. Ivanas tikrai išmes 
mane iš darbo. Jis negalės leisti man toliau dirbti, jeigu mūsų 
vaikai teismo salėje atsidurs priešingose barikadų pusėse. Ką 
mudvi darysime, jeigu aš neteksiu darbo? 

Velta nutilo, kad įkvėptų oro ir gurkštelėtų kavos. 

- Tik jūs keturi žinote, kas nutiko iš tiesų. Tie vaikinai pa- 
sakos visiškai kitokius dalykus, Džeide. Tau teks savo versiją 
priešpriešinti jų pasakojimui. Trys prieš vieną. Kaip manai, 
kuo žmonės patikės? Jie sakys, kad tu pati pasiprašei į Nilo 
automobilį. 

Velta smiliaus nagu pabarškino į stalą. 

- Žaginimo auka visada būna pati apkaltinta. Galbūt tai 
neteisinga, bet taip yra. Žmonės sakys, kad esi graži ir pati 

tai žinai. Jie tvirtins, kad staipeisi prieš tuos vaikinus, kol šie 
prarado savitvardą. 

Žmonės, kurie tave gyrė, kad esi puiki mokinė ir gera 
krikščionė, pradės į tave žiūrėti visai kitaip. Kai kurie galbūt 
net ims skleisti apie tave melą vien dėl to, kad taptų svarbiais 
paskalų šaltiniais. Netrukus nei tu, nei aš šiame mieste nega- 
lėsime vaikščioti pakelta galva. 

Velta atsiduso. 

— Tada gali atsisveikinti su bet kokiomis viltimis ištekėti 
už solidaus žmogaus. Noriu, kad apie tai pagalvotum prieš 
atverdama burną. 

Džeidė pakilo, nuėjo prie plautuvės ir išpylė neišgertą pie- 
ną. Tada atsigręžė į motiną. 

— Aš apsigalvojau, mama. Nepateiksiu kaltinimų. 

Velta prasižiojo, paskui beveik nusišypsojo. 

— Ak, Džeide, aš... 

— Palauk, mama, nieko nesakyk. Noriu, kad žinotum, ko- 
dėl jų nepateiksiu. Apsigalvojau ne dėl tavo ar šerifo Džolio 
duotų patarimų. Man taip pat nerūpi, ar Ivanas Pačetas tave 
šiandien po pietų išmes iš darbo. Tiesą sakant, jeigu neturė- 
jai drąsos jam pasipriešinti ir išeiti iš darbo pati, visai nesi- 
gailėčiau, jeigu Pačetas tave atleistų. Negaliu pakęsti minties, 
kad nuo jo priklausau. Man visai nerūpi, kokie būtų teismo 
proceso padariniai tavo arba mano reputacijai. Man nerūpi, 
ką galvoja kiti. To, kuris patikės šiuo šlykščiu melu, nuomonė 
man išsyk tampa bevertė. 

Vienintelė priežastis, dėl kurios nenoriu bylinėtis, yra Ga- 
ris. Apie mūsų santykius būtų imta viešai kalbėti. Svetimi 
žmonės juos aptarinėtų prie išdžiaustytų skalbinių. Negalė- 
čiau ištverti žinodama, kad mūsų tyra ir tikra meilė paverčia- 
ma bjauriu ir gėdingu dalyku, iš ko galima šaipytis. 

Per daug myliu Garį, kad leisčiau jam patirti tokią šlykš- 
tynę. Ar įsivaizduoji, kaip jis jaustųsi sužinojęs, kad trys 
vaikinai... išsituštino manyje? - ašaros ėmė riedėti Džeidės 
skruostais. Regis, krūtinėje, tarsi žemėje, atsivėrė plyšys, ir 

iš merginos lūpų išsiveržė aimana. - Ne, mama, tu nepajėgi 
įsivaizduoti, ką tai reikštų Gariui, bet aš galiu. Gariui kiltų 
noras juos užmušti. Jis galbūt net pamėgintų tai padaryti ir 
šitaip pakenktų sau. 

Sumanus advokatas, - o Ivanas pajėgus pasamdyti patį 
geriausią, - galėtų iškviesti Garį į teismą duoti parodymų 
apie mano charakterį. Vaikinas arba turėtų viešai aptarinė- 
ti mūsų artimus santykius, arba melagingai liudyti, kad juos 
nuslėptų. Aš neleisiu, kad taip atsitiktų, - Džeidė ryžtingai 
nusišluostė ašaras. - Be to, aš supratau, kad teismas tik nu- 
tolintų tai, kas neišvengiama. 

— Ką turi galvoje? - paklausė Velta. 

— Aš pasirūpinsiu, kad jie už tai sumokėtų. Kokiu nors 
būdu, kada nors aš sulauksiu teisingumo, - merginos ašaros 
kaipmat išdžiūvo. - Kokia prasmė bylinėtis, jeigu jie tikrai 
bus išteisinti? Kam versti Garį kentėti? Vaikinui ir taip bus 
skaudu, kai aš jam apie tai papasakosiu. O norėdama jį ap- 
saugoti turėsiu tai pasakyti, - niūriai pridūrė Džeidė. - Beje, 
mama, mudu gavome stipendijas. Laiškas atėjo vakar. Aš va- 
žiavau pas Garį pranešti geros žinios, bet Donai Di baigėsi 
benzinas. 

Ištikusi neteisybė atėmė Džeidei jėgas. Susmukusi ji atsi- 
rėmė į indų džiovyklą. 

Velta pakilo nuo kėdės ir žvaliai nusipurtė rankas. 

— Kad ir kokių turi priežasčių, džiaugiuosi girdėdama, jog 
ketini susitaikyti su likimu. Būtų geriausia, jeigu visa tai pa- 
mirštum. 

Džeidė staiga pakėlė galvą. Iš jos žydrų akių gelmės tryško 
stipri energija. Nors mergina stovėjo ramiai, jos kūnas buvo 
įsitempęs ir drebėjo. 

— Aš to niekada nepamiršiu. 

Per antrą pamoką Lamaro marškinių pažastys sudrėko nuo 
prakaito. Jis buvo susinervinęs, nusiminęs ir sutrikęs. 


Nilas su Hačų į mokyklą neatėjo. Vien dėl to vaikinas jau- 
tėsi nesmagiai. Jis ir pats norėjo likti namie, bet tada būtų 
tekę sugalvoti motinai kokią nors priežastį. Lamaras, kai tik 
buvo įmanoma, vengė bendrauti su Mairadžeine, ypač jei- 
gu tai būdavo susiję su veidmainiavimu. Motina užuosdavo 
melą per penkiasdešimt žingsnių. 

Per visuotinį susirinkimą direktorius ponas Patersonas 
visiems mokiniams paskelbė, kad abiturientai Garis Parkeris 
ir Džeidė Speri gavo stipendijas studijuoti universitete. Visi 
sutartinai paplojo. 

- Žinau, kad norite pasveikinti šiuos puikius mokslei- 
vius, - kalbėjo direktorius per mokyklos radijo mazgą. — 
Deja, Džeidės šiandien nėra, bet nepamirškite pasveikinti, 
kai ji grįš į mokyklą. 

Išgirdęs, kad Džeidės nėra, Lamaras pradėjo ne juokais 
prakaituoti. Per pertrauką koridoriuje jis sutiko Garį Parke- 
rį, bet apsimetė jo nematąs, kad nereikėtų kalbėti. Ar pajėgs 
Lamaras kada nors pažvelgti Gariui į akis po to, ką padarė 
jo merginai? Vakar vakare jis slapta didžiavosi savo seksua- 
liniais laimėjimais. Tačiau išaušus dienai suprato, kad ši sėk- 
mė - tai Džeidės skriauda. 

Matydamas, kaip Garis mandagiai priima klasės draugų 
sveikinimus, Lamaras pajuto dar didesnę kaltę. Apimtas gėdos 
ir siaubo jis nėrė į artimiausią berniukų tualetą ir išsivėmė. 

Ketvirta pamoka buvo kartu su Dona Di. Įėjęs į klasę La- 
maras pajuto palengvėjimą, kai pamatė Doną Di sėdint suole, 
bet šis palengvėjimas buvo trumpas. Kai mergina pažvelgė 
Lamarui į akis, vaikinui skrandį sutraukė spazmai. 

Ji žino. 

Iš tiriančio Donos Di žvilgsnio Lamaras suprato, kad ji 
viską žino. Mergina kažkaip sužinojo, kas vyko, kai Lamaras 
su draugais ją paliko vieną kelyje. Nuo šio žvilgsnio Lamaras 
pasijuto blogiau, negu klausydamas motinos begalinių tiradų 
apie kurį nors iš daugybės savo trūkumų. Vaikinas pasijuto 
viešai išstatytas, kaip nuogas. Jis norėjo nušliaužti į kokią 

nors skylę ir pasislėpti. Tačiau Lamarui teko kęsti penkias- 
dešimt penkias anglų kalbos pamokos minutes. Jos tiksėjo 
kankinamai lėtai. 

Tačiau kas papasakojo Donai Di? Tikriausiai Džeidė. Bet 
kada? Kaip? Kai Lamaras matė Džeidę paskutinį kartą, mer- 
gina gulėjo ant žemės parietusi kelius prie smakro. Jis prisi- 
minė, kaip pagalvojo, kad būtų geriausia, jeigu Džeidė dabar 
mirtų. Tada niekas negalėtų paliudyti, ką jis padarė. Motina 
niekada nesužinotų. Žinoma, Lamaras šią mintį kaipmat nu- 
vijo, kol Viešpats jo dar neišgirdo ir nenubaudė. 

Matyt, Džeidė buvo ne taip smarkiai sužalota, kaip atro- 
dė. Tačiau kaip ji grįžo į miestą? Ar ji kam nors papasakojo, 
kas nutiko prie kanalo? Tikriausiai, taip, nes Dona Di žino. 
O Dieve. Jeigu žino Dona Di, kiti irgi sužinos ir galiausiai 
apie tai išgirs Lamaro motina. Jo laukia bausmė. Kad ir ką 
sakė Nilas, bausmės išvengti nepavyks. 

Dabar tikriausiai žino ir šerifas Džolis. Jis yra doras žmo- 
gus, nors į šį reikalą įsivėlęs ir Džolio sūnus. Šerifas pasielgs 
taip, kaip dera. Bet kurią akimirką pro klasės duris gali įsi- 
veržti apkūnus šerifo pavaduotojas mojuodamas pistoletu ir 
Lamaro Grifito arešto orderiu. 

Kraujas ištekėjo Lamarui iš galvos taip greitai, jog vaiki- 
nas buvo priverstas nuleisti ją ant suolo, kad neapalptų. Oda 
pasidarė lipni. Lamarą vėl supykino. 

Vaikinas visai rimtai svarstė, kad reikėtų bėgti iš klasės, 
nudumti tiesiai į miesto centrą ir pulti prie kojų apygardos 
prokurorui maldaujant pasigailėti. Verčiau jis išduos drau- 
gus, taps valstijos liudytoju, pasidarys amžinu Ivano Pačeto 
priešu, bus užrakintas kartu su vagimis, suteneriais ir seriji- 
niais žudikais, negu patirs nevaldomą motinos rūstybę. 

Taip jau įvyko, kad Lamaras praleido progą beprotiškai 
dumti durų link. Kol mokiniai turėjo skaityti Aleksandrą 
Popą, Dona Di priėjo prie mokytojos stalo ir pasiprašė išlei- 
džiama pas mokyklos slaugytoją. 

— Kas nutiko? - paklausė mokytoja. 


— Blogai jaučiuosi. Na, suprantate. 

Dona Di pažvelgė į mokytoją žvilgsniu, bylojančiu, kad jai 
mėnesinės. 

- Žinoma, brangioji. Eik namo ir atsigulk užsiklojusi šil- 
doma antklode. 

Lamaras slapta stebėjo, kaip Dona Di išeina. Uždarydama 
klasės duris ji pažvelgė vaikinui tiesiai į akis, bet Lamaras ne- 
pajėgė suprasti, ką reiškia šis nebylus ženklas. Regis, Dona Di 
norėjo jam patarti laikyti liežuvį už dantų. 

Kai baigėsi pamokos, Lamaras linkstančiais keliais vos 
pajėgė nusigauti iki automobilio. Nežinodamas, ką daryti ar 
kur sužinoti atsakymus, jis nuvažiavo pas Nilą į namus. 

Pačetų namas stovėjo prabangiame kvartale. Nuo greit- 
kelio jo link per mišką vingiavo skalda grįstas kelias. Gerai 
prižiūrima pievelė prie namo buvo plati tarsi futbolo aikštė. 
Nuo saulės namą užstojo tankios senų ąžuolų šakos. Jų ša- 
knys vingiavo žeme tarsi sustingusios lavos upeliai. 

Dviejų aukštų plytinis namas buvo įspūdingas, bet Maira- 
džeinė Grifit apie jį kalbėjo su panieka. 

— Senasis Rufusas Pačetas neturėjo nė lašelio skonio. Jis 
namą suprojektavo taip, kad išilgai verandos rikiuotųsi aš- 
tuonios kolonos, kai būtų pakakę ir šešių. Rufusas norėjo 
suerzinti tėtį pasistatydamas didingesnį negu mūsų namą. 
Toks pretenzingumas prasčiokiškas, - dažnai kartodavo ji. 

Tačiau neseniai motina prieštaraudama pačiai sau pa- 
reiškė: 

— Kokia gėda, kad Ivanas leidžia tam dailiam namui nykti. 
Jam reikia moteriškos rankos. Ivanas jau seniai turėjo vesti 
antrą kartą. Toji Jula, kuri dirba pas jį, nevalyva šeimininkė. 
Ji tingi ir įžūli. 

Lamarui pakako nuovokumo laikyti liežuvį už dantų ir ne- 
klausti motinos, iš kur ji visa tai iškapstė. Vaikino žiniomis, 
motina niekada nebuvo peržengusi Pačetų namų slenksčio. 
Daugybę kartų ji buvo čia atvežusi Lamarą, bet niekas nieka- 
da nepakvietė motinos užeiti į vidų. 

Ivano tėvas Rufusas turtus susikrovė iš medvilnės. Ce- 
mento skiedinys, sutvirtinantis šio namo pastelinių spalvų 
plytas, persunktas medvilnės rinkėjų bei valytojų ir planta- 
cijų pusininkų prakaitu. Rufusas buvo išmintingas. Kol jo 
amžininkai besitraukiančioje rinkoje derėjosi su brokeriais 
dėl papildomo cento už medv :Inės ryšulį, jis ėmė auginti sojų 
pupeles. Dauguma medvilnės augintojų, kaip ir Mairadžei- 
nės šeima, neteko visko. Jie pardavė savo sklypus Rufusui 
dešimtsyk pigesne kaina tik tam, kad pajėgtų sumokėti že- 
mės mokestį, ir jau nebepajėgė jos dirbti. 

Rufusas visur godžiai supirkinėjo žemę. Nekreipdamas 
dėmesio į kolegų patyčias jis ir toliau sėjo sojų pupeles. Kai 
atėjo tinkamas laikas, Rufusas pastatė fabriką, kad pats ga- 
lėtų gaminti šalutinius produktus. Rufusui mirus Ivanas pa- 
veldėjo visas žemes, fabriką ir kartu su šiais turtais susijusią 
galią. Kada nors Nilas irgi viską paveldės. Paskui - jo sūnus. 

Lamaras ne pavydėjo draugui, o, atvirkščiai, jautė palen- 
gvėjimą, kad jo nelaukia tokia didelė atsakomybė. Jis buvo 
auklėjamas pasipūtėliška Kouvanų šeimos dvasia ir atvirai 
manė, kad šis pasipūtimas destruktyvus bei kvailas. Ką gera 
jis atnešė Kouvanams? Liko tik keli tolimi Mairadžeinės — 
buvo dilgi, gobši ir savanaudė - pusbroliai bei pusseserės. Ve- 
lioniui Lamaro tėvui, kurio vaikinas iki šiol ilgėjosi, gyventi 
su ja buvo tikras pragaras. Galbūt jiedu būtų buvę laiminges- 
ni, jeigu Mairadžeinė jaunystėje būtų skurdusi. 

Prisiartinęs prie namo Lamaras pamatė nesąs vienintelis 
Nilo svečias. Apskritoje prievažoje stovėjo Hačo automobilis. 

Duris atidarė Jula. Prieš įžengdamas į marmuro vestibiulį 
Lamaras stropiai nusivalė kojas. 

— Sveika, Jula. Ar Nilas namie? 

- Jis su Haču viršuje, savo miegamajame. 

Lamaras plačiais laiptais užbėgo į viršų ir atidarė antras 
duris kairėje už galerijos. Nilas sėdėjo ant grindų nugara atsi- 
rėmęs į lovą. Hačas buvo susmukęs fotelyje. Lamaras nusiste- 
bėjo, kad Nilas atrodo taip kaip visada, bet Hačo strazdanos, 

regis, per naktį patamsėjo. O gal oda po jomis nenatūraliai 
išblyško? Vaikino žande ryškiai raudonavo brėžis. 

- Sveikas, - kreipėsi į Lamarą Nilas. - Užeik. Nori alaus? 

— Ne, ačiū. 

Hačas nepratarė nė žodžio. Vaikinai susižvelgė, bet dėl 
nuodėmingos paslapties, kuria dabar dalijosi, Lamarui buvo 
sunku žiūrėti draugams į akis. Matyt, Hačas jautėsi taip pat. 

Nilas atrodė ramus. 

— Kaip šiandien sekėsi mokykloje, Lamarai? 

— Lyg ir gerai. 

— Ar įvyko kas nors reikšminga? - paklausė Nilas gurkšte- 
lėdamas alaus. 

— Ne, - atsakė Lamaras ir kiek patylėjęs pridūrė: - Ponas 
Patersonas pranešė, kad Garis ir... ir Džeidė gavo stipendijas 
studijuoti universitete. 

Lamaras slapčia dirstelėjo į Hačą. Šis dar labiau išblyško. 

— Ką tu sakai? - nutęsė Nilas. - Tai bent naujiena. Jie- 
dviem pasisekė. 

Hačas išsiropštė iš fotelio ir keikdamasis priėjo prie lango. 
Nilas, stebėdamas Hačą, vėl gurkštelėjo alaus. 

— Kas drasko tau subinę? Ar nesidžiaugi, kad jiedu gavo 
stipendijas? - pašaipiai paklausė Nilas. 

Hačas piktai atsigręžė. 

— Ar mes apie tai net nepasišnekėsime? Ar tiesiog apsime- 
tinėsime, kad nieko neįvyko? 

Dabar, kai Hačas apie tai prabilo, Lamaras pajuto palen- 
gvėjimą, kad pagaliau gali su kažkuo pasikalbėti. 

- Jėzau, aš visą dieną buvau mirtinai išsigandęs. 

- Išsigandęs? Ko? - su pašaipa paklausė Nilas. 

— Kad patekome į bėdą, ko gi daugiau. 

Nilas išsitiesė ir papurtė galvą, tarsi Lamaro nerimas jį 
būtų sugluminęs. 

— Juk vakar sakiau, kad mums jokios bėdos nebus. Lama- 
rai, ar manęs nesiklausai, kai tau ką nors aiškinu? Mes nepa- 
darėme nieko bloga. 

Lamaras dirstelėjo į Hačą. Šis buvo ne toks ramus kaip 
Nilas, bet nedrįso prabilti, kad nepasirodytų bailys ir neuž- 
sitrauktų Nilo nemalonės. Lamaras neturėjo kuo pasikliauti, 
tad sukaupė paskutinius drąsos likučius ir išpyškino: 

— Kai kam tai gali atrodyti kitaip, Nilai. 

— Kam? 

— Tiems, kurie apie tai išgirs. 

— Okasjiems pasakys? Džeidė? - Nilas suprunkštė. - Vargu. 

— Ji papasakojo mano tėčiui, - įsiterpė Hačas. 

— Papasakojo tavo tėčiui? - pakartojo Lamaras spigiu cy- 
piančiu balsu. Vaikinui keliai sulinko ir jis su trenksmu su- 
smuko ant grindų. - Ką jis dabar darys? 

— Nieko, - atšovė aiškiai suirzęs Nilas ir pakilęs iš kartono 
pakuotės išsitraukė skardinę alaus. Kai vaikinas ją atidarė, 
alaus putos aptaškė jam ranką. Nusipurtęs putas Nilas pa- 
reiškė: - Žinote, judu man rimtai įkyrėjote. Jei vaizduosite, 
kad esate dėl ko nors kalti, visi pamanys, jog taip ir yra. 

— Galbūt mes ir esame kalti, - jausdamas veriantį Nilo 
žvilgsnį pradėjo Lamaras, kuris jautėsi tarsi prie polistireno 
smeigiamas vabzdys, bet turėjo išdrožti, kas jam gulėjo ant 
krūtinės, kitaip būtų sprogęs. - Kad ir ką sakytum, Nilai, ne- 
manau, jog Džeidė norėjo, kad mes ją... na, supranti. 

— Gališsikraustei iš proto? - iš Hačo lūpų išsprūdo žodžiai, 
tarsi būtų susitvenkę burnoje ir neišlaikę spaudimo. - Kvaily, 
žinoma, ji to nenorėjo. Ji priešinosi kaip pašėlusi katė. Mes ją 
išprievartavome. Tai aišku kaip dieną. 

— O Jėzau, - svirduliuodamas suaimanavo Lamaras. 

Jis pajuto, kad tuoj paleis vidurius, ir išsigando, jog gali 
pridergti. Vargšelį vėl ėmė pykinti. Tačiau nieko baisaus, jei- 
gu jis dabar užsitrauks gėdą. Lamaras vis tiek mirs, vos tik 
motina sužinos gandus apie nusikaltimą. 

— Nutilk! - sušvokštė Nilas. - Abu užsičiaupkite, - paliepė 
ti mulkiai. Merginos visada kalba tokias nesąmones. Taip, 
Džeidė priešinosi. Negi manote, kad Džeidė nori, jog mes vi- 

siems pasakytume, kad ji savo noru sutiko su mumis visais 
dulkintis? Kad mes kitiems vyrukams nepapasakotume, kaip 
lengvai Džeidė yra sukalbama, ji turėjo sugalvoti šią nesąmo- 
nę ir mus apjuodinti. Ar nesuprantate? 

Hačas desperatiškai ieškojo bet kokio, kad ir paties men- 
kiausio, šiaudo, į kurį galėtų įsikibti. Lamaras irgi norėjo 
patikėti Nilo žodžiais, bet kai tik bičiulis pradėdavo kalbėti 
logiškai, Lamaras prisimindavo, su kokia jėga Džeidė prie- 
šinosi ir kokia ji atrodė išsigandusi, kai jiedu su Haču laikė 
merginą, kol Nilas su ja santykiavo. 

Hačas atžagaria ranka nusišluostė suprakaitavusią kaktą. 
Jo oda priminė glaistą, aptaškytą rūdžių spalvos dažais. 

— Galbūt mums nederėjo jos ten palikti. 

— Tačiau ji sėkmingai grįžo į miestą, ar ne? 

— Kaip jai pavyko grįžti? - paklausė Lamaras. 

Nilas papasakojo, ką žinojo pats ir kas rytą paaiškėjo teis- 
mo rūmuose. 

— Man atrodo, kad Dona Di žino, - pareiškė Lamaras, kai 
Nilas baigė pasakoti. 

— Dona Di mus užtarė, - paaiškino Nilas. - Ji puikiai žinojo, 
kad Džeidė supranta, kas jos laukia, kai lipo į automobilį su tri- 
mis pusgirčiais gašliais patinais. Galbūt mums derėjo pasikvies- 
tiir Doną Di į savo vakarėlį, - čepsėdamas nusišaipė vaikinas. - 
Nors nemanau, kad Dona Di būtų tokia pat puiki, kaip Džeidė. 
Tokios puikios apželtukės man dar nebuvo teke ragauti. 

Lamaras nudelbė žvilgsnį į savo delnus, suglebusius ant 
kelių. Vaikinui nepaprastai norėjosi juos nusiplauti. 

— Dona Di siuto ant Džeidės, kad ji tave išdulkino, - aiškino 
Nilas Hačui. - Beveik buvo matyti, kaip šis įsiūtis garuoja jai 
iš ausų. Ji tikrai tave įsimylėjusi. Ar negalėtum būti malonus 
merginai, Hačai? Leistum jai paragauti to, ko davei Džeidei. 

Hačas sugniaužė didžiulius kumščius. Vaikino veidas at- 
gavo spalvą. Tiksliau, jis išraudo kaip burokas. Hačas būdavo 
nekantrus su visais, išskyrus Nilą, bet viskam ateina pirmas 
kartas. Lamarui iš baimės užgniaužė kvapą. 

Matyt, Hačas nusprendė nesikivirčyti su Nilu. Išmušęs 
vaikino veidą karštis nuslopo, kumščiai atsipalaidavo. 

— Važiuoju namo, - pareiškė jis žirgliodamas per kambarį. 

Nespėjus Hačui prieiti prie durų, kelią jam pastojo Nilas. 

— Tikrai nusivilsiu, jeigu paaiškės, kad du geriausi mano 
draugai tėra cypsintys viščiukai, - jis perspėjamai nužvelgė 
ir Hačą, ir Lamarą. - Šįryt Džeidė sujudino širšių lizdą, bet 
dabar viskas nurimo. Mano senis neseniai paskambino ir pa- 
sakė, kad Džeidė pranešė Fricui, jog kaltinimų nepateiks. Tai 
beveik prisipažinimas, kad ji pati to prašė, - abu bičiuliai ne- 
pratarė nė žodžio, todėl Nilas pasitikslino: - Tiesa? 

Abu vaikinai neryžtingai susižvelgė. Galiausiai Lamaras 
išlemeno: 

— Kaip pasakysi, Nilai. 

— Gerai, dabar abu atsikvėpkite. 

— Tėtis man porai savaičių uždėjo namų areštą, - paaiški- 
no Hačas. - Pasimatysime vėliau. 

Kai Hačas išėjo, Nilas iškėlė rankas ir pasirąžė plačiai nu- 
sižiovaudamas. 

— Senis šįryt išvertė mane iš lovos saulei dar nepatekėjus. 
Visą dieną tinginiavau, - paėmęs alaus skardinę Nilas ją iš- 
tuštino vienu mauku. - Gal nori važiuoti pamėtyti į krepšį 
arba dar ko nors? 

— Ne, aš, ee, irgi turiu važiuoti namo, - atsakė Lamaras 
pakildamas, jis pažaidė su striukės užtrauktuku, susigrūdo 
rankas į kišenes, paskui vėl jas ištraukė. - Ar mano mama 
apie tai sužinos, Nilai? 

— Kodėl klausi? - tarsi krokodilas nusišypsojo Nilas. - Bijai? 

— Velniškai teisingai, - prisipažino Lamaras sukikendamas. 

Nilas paplekšnojo bičiuliui tarp menčių. 

— Ji nesužinos. O jeigu ir sužinotų, kas čia tokio? Pasidul- 
kinai. Baisus čia daiktas. 

Staiga jis sugriebė Lamarą už sėdmenų ir tyliai sušnibždėjo: 

— Vyruti, tu kaip reikalas jai įšvirkštei. Velniškai tavimi di- 
džiuojuosi. 

Prieš paleisdamas Nilas dar sykį įgnybo draugui į užpakalį 
ir atsainiai nusijuokė. 

Lamaras atsisveikino ir patraukė laiptų link. Dėl aukštų 
namo lubų čia jis jautėsi mažas ir tarsi įkalintas narve. Vaiki- 
nas trumpai stabtelėjo atgauti kvapą. Atsirėmęs į baliustradą 
pajuto, kad vėl gausiai prakaituoja. Prakaito lašeliai ištryško 
ant viršutinės lūpos. Delnai buvo glitūs ir šalti. 

Lamaras apstulbo dėl dar vieno dalyko: jo pimpalas buvo 
kietas. Labai kietas. Taip atsitiko išgirdus pagyrimą apie tai, 
koks jis buvo seksualiai šaunus vakar vakare. Lamaras neži- 
nojo, ar dėl to džiaugtis, ar vėl apsivemti. 


Šoštas skyrius 


Garis Parkeris tykojo prie Donos Di automobilio moksleivių 
aikštelėje, vos tik nuskambėjo skambutis, skelbiantis pusę 
keturių. Vaikino įtarimai, kad Dona Di jo vengia, pasitvirti- 
no. Išvydusi Garį ji vos neišmetė knygų. 

— Gari! K-kodėl tu nebėgioji stadione? 

— Noriu su tavimi pasikalbėti, Dona Di. 

— Apie ką? - paklausė mergina numesdama knygas ant 
galinės sėdynės ir sėsdama už vairo, kad galėtų kuo greičiau 
pasišalinti. 

Garis įkišo ranką pro praviras dureles ir ištraukė degimo 
raktelį. 

- Ei, ką... 

— Noriu sužinoti, kas atsitiko Džeidei. 

— Džeidei? - tarsi aidas pakartojo Dona Di. 

— Džeidei. Džeidei Speri, tavo geriausiai draugei. 

Merginos veidas staiga tapo nedraugiškas. 

- Ir ką nori apie ją sužinoti? 

— Kodėl jos taip ilgai nėra mokykloje? Kas jai atsitiko? 
Kaskart, kai paskambinu, jos motina sako, kad Džeidė serga. 
Džeidė visiškai nekalba su manimi. Ar ji taip rimtai serga? Tu 
ją matei? 

— Nemačiau nuo praėjusios savaitės, - trumpai atsakė 
Dona Di. - Jeigu motina sako, kad serga, manau, taip ir yra. 

— Vadinasi, ir tu nekalbėjai su Džeide? 

— Ne. 

— Negaliu tuo patikėti, Dona Di. Juk tu - geriausia jos 
draugė. 

— Otu -jos vaikinas. Jeigu ji nekalba su tavimi, kodėl tu- 
rėtų kalbėti su manim? Prašau atiduoti raktelius. Turiu va- 
žiuoti namo. 

Dona Di atkišo delną, bet Garis nekreipė į tai dėmesio. 

— Nori pasakyti, kad mėginai pasikalbėti su Džeide, bet ji 
nesutiko? 

Mergina suirzo, jos smulkus veidelis tapo neryžtingas. 

— Klausyk, Gari, puikiai žinai, kad mudvi išsiskyrėme ir 
nesikalbame. 

Negalėdamas patikėti Garis pažvelgė į Doną Di. 

— Juokauji. 

- Visai ne. 

— Dėl ko judvi išsiskyrėte? 

— Negaliu sakyti. O dabar, prašau... - ji atkišo delną paim- 
ti raktelių, bet vaikinas juos patraukė toliau. - Gari, atiduok 
raktelius! 

— Tik tada, kai man paaiškinsi, kas čia, po velnių, vyksta! 

Paprastai Garis būdavo ramaus būdo. Dabartinį jo pyktį 
sukėlė neviltis ir baimė. Kelias dienas vaikinas jautė, kad kaž- 
kas yra ne taip. Klasės draugai į jį žvelgė šnairuodami. Kelis 
sykius pokalbiai pašnibždomis nutildavo Gariui prisiartinus. 
Džeidė paslaptingai susirgo. Nuo tada, kai jis sužinojo apie 
stipendiją, viskas pradėjo klostytis keistai. Nors tvirtų įrody- 
mų neturėjo, nuojauta vaikinui kuždėjo, kad kažkas mėgina 
sugriauti jam gyvenimą. 

— Kas atsitiko Džeidei? - paklausė Garis. 

- Jeigu nori sužinoti apie Džeidę, tai jos ir klausk, - atšovė 
Dona Di pagriebdama raktelius Gariui nespėjus jos sulaikyti. 

Tačiau pro pravertą langelį Garis nutvėrė Doną Di už 
rankos. 

— Ar tai kaip nors susiję su Nilu? 

Dona Di taip staigiai apsigręžė, kad net trakštelėjo kaklas. 

— Kodėl klausi? 

— Dėl to, kad Nilas yra ypač bjaurus. Staiga jis pradėjo su 
manimi elgtis tarsi su draugužiu, tačiau taip dirbtinai, kad 
akivaizdžiai matyti. Tarsi jis norėtų man iškrėsti kokį pokštą, 
kurio dar nežinau. 

Dona Di sutrikusi aplaižė lūpas. Jos žvilgsnis neramiai 
lakstė. Mergina atrodė patekusi į spąstus, tad Gariui vidinis 
basas skausmingai kuždėjo, kad jis nesuklydo. 

— Ar netikėtas Nilo draugiškumas man yra kažkaip susijęs 
su Džeide? 

— Man reikia važiuoti. 

— Dona Di! 

— Man reikia važiuoti, - pakartojo mergina. 

Ji įjungė variklį ir neatsigręždama nėrė iš stovėjimo aikš- 
telės. 

— Po velnių! 

Garis nubėgo prie savo automobilio. Šią popietę jis ne są- 
moningai nusprendė praleisti treniruotę, bet tiesiog sureaga- 
vo į neįveikiamą poreikį nedelsiant pasimatyti su Džeide. Jis 
pamatys merginą, net jeigu tektų išlaužti duris. 

Džeidė atpažino Gario automobilio burzgesį. Priėjusi prie 
svetainės lango stebėjo, kaip bičiulis atbėga takeliu ir dusyk 
pabeldžia į duris. Nejučiomis ji sudejavo iš ilgesio, paskui su- 
sitvardė ir atidarė duris. 

— Džeide! 

— Sveikas, Gari. 

Vaikino veide suspindo platus šypsnys. Buvo akivaizdu, 
kad jis labai džiaugiasi ir jaučia palengvėjimą matydamas 
Džeidę. 

— Atrodai normaliai, tik esi truputį pablyškusi ir sublogusi. 

— O ko tu tikėjaisi? 

— Nežinau, - susigraužęs atsakė jis. - Gal atvirų, kraujuo- 
jančių žaizdų. 

Garis pagriebė Džeidę už rankų ir karštai apkabino. Regis, 
jis nepastebėjo, kad mergina neištirpo jo glėbyje, kaip būda- 
vo anksčiau. 

— Privertei mane labai nerimauti, - sušnibždėjo Garis 
glausdamasis Džeidei prie kaklo. - Džiaugiuosi, kad pa- 
sveikai. 

Ji išsilaisvino iš glėbio ir atbula peržengusi slenkstį pa- 
kvietė Garį užeiti į vidų. Vaikinas nedrąsiai dirstelėjo per petį. 

- Tikrai manai, kad galiu užeiti? Tavo mamos nėra namie. 

— Nieko baisaus. 

Turint galvoje susiklosčiusias aplinkybes, Džeidė mažiau- 
siai jaudinosi, kad sulaužys vieną geležinių Veltos taisyklių. 

Kai mergina uždarė duris, Garis vėl prisitraukė ją prie sa- 
vęs ir nužvelgė alkanomis akimis. 

— Kas tau yra, Džeide? Tikriausiai rimtai sirgai? Mama 
sakė, jog esi per daug pasiligojusi, kad galėtum prieiti prie 
telefono. 

— Aš jai liepiau taip tau pasakyti, - Džeidė mįslingai pa- 
žvelgė į bičiulį. - Sėskis, Gari. 

Atgręžusi vaikinui nugarą ji nuėjo prie kėdės ir atsisėdo. 
Kai Džeidė pažvelgė į Garį, suprato, jog šis yra sutrikęs, kad 
ji neatsako į jo dėmesį. Džeidei ir pačiai buvo sunku supras- 
ti save. Švelnūs Gario prisilietimai jai priminė kitus, visai 
nešvelnius. Nors protu Džeidė suvokė skirtumą, bet kūnas, 
regis, nepajėgė atskirti glamonių nuo kankinimų, kuriuos 
sukėlė užpuolikai. Greičiausiai Džeidė turėjo būti už tai dė- 
kinga, nes dabar nereikėjo slopinti fizinio geismo, o tai pa- 
lengvins jos uždavinį. 

Garis priėjęs atsiklaupė prie kėdės ir tvirtai suėmė suner- 
tas merginos rankas. 

— Džeide, aš nieko nesuprantu. Kas, po velnių, vyksta? 

— Ko nesupranti? 

— Nieko. Kodėl nebuvai mokykloje? Kodėl nekalbėjai su 
manimi? 

- Sirgau. 

— Taip sunkiai, kad negalėjai prieiti prie telefono ir ištarti: 
„Alio“? 

Džeidė stengėsi kalbėti šaltai: 

— Turiu tau kai ką papasakoti, Gari. 

— O Jėzau, ne, - dusliai sušnibždėjo vaikinas, prišokęs vei- 
du įsikniaubė Džeidei į kelius ir ėmė glamžyti jos dygsniuotą 
chalatą. - Ar sergi nepagydoma liga? Greitai mirsi? 

Džeidei suspaudė širdį. Nesusitvardžiusi ji perbraukė pirš- 
tais banguotus rudus Gario plaukus, kurie tarsi gyvi apsivijo 
jos pirštus. Džeidė švelniai glostė bičiuliui viršugalvį. Iš ger- 
klės išsiveržė aimana; tai buvo anksčiau sulaikytosios aidas. 

Prieš pradėdama skausmingą pokalbį Džeidė kilstelėjo 
Gariui galvą. 

— Aš nemirsiu, - Garis pirštų galiukais perbraukė merginai 
veidą. - Tiesiog... - ji kelis sykius nesėkmingai mėgino pradė- 
ti pasakojimą, paskui išpyškino: - Buvau sukrėsta emociškai. 

Garis pakartojo šiuos žodžius, lyg jie būtų ištarti svetima 
kalba. 

— Dėl ko? 

— Jaučiau per didelę įtampą. 

— Mokykloje? - vaikinas nubraukė plaukų sruogą jai nuo 
veido. Džeidė nuslopino staiga kilusį norą skruostu prisi- 
glausti jam prie delno. - Dabar, kai gavome stipendijas, ši 
įtampa turėtų atslūgti. Ei! Nuo to laiko, kai pranešė šią žinią, 
mudu nesimatėme. Sveikinu. 

— Tave taip pat. 

— Kaip mudu tai atšvęsime? —- Garis perbraukė delnu 
merginai krūtis. Vaikino akys tapo svajingos. - Žinau, kaip 
aš norėčiau. 

— Ne! - šaižiai suriko Džeidė susitraukdama nuo bičiulio 
prisilietimo. 

Vaikinas taip apstulbo, kad Džeidė kildama nuo kėdės len- 
gvai pastūmė jį į šalį. Merginos judesiai buvo trūkčiojantys ir 
padriki, tarsi būtų ką tik išmokusi vaikščioti. 

— Džeide? 

Mergina atsigręžė į jį. Garis suglumęs žiūrėjo į draugę. 

— Ar nesupranti, ką mėginu tau pasakyti? Mane slėgė 
įtampa ne tik dėl stipendijos, bet ir dėl kitų dalykų. Pirmiau- 
sia dėl mūsų. 

— Apie ką, po velnių, kalbi? 

Džeidė suprato, kad tempdama gumą tik pablogins padė- 
tį. Neįmanoma to padaryti nesukeliant skausmo Gariui arba 
sau. 

— Esi išmintingas, - tarė ji tyčia nutaisydama nekantrų 
balsą. - Nejaugi nemoki skaityti tarp eilučių? Negi turiu vis- 
ką aiškiai pasakyti? Ar nepajėgi suprasti, ką mėginu tau pa- 
sakyti? 

Garis pašoko, užsidėjo rankas ant siaurų klubų ir pakreipė 
galvą. 

— Ar mėgini nutraukti mūsų santykius? 

— Aš... taip, aš manau, mums reikia pailsėti vienam nuo 
kito. Mūsų santykiai nuėjo per toli, tapo nebevaldomi. Priva- 
lome atsitraukti. 

Vaikinui nusviro rankos. 

— Negaliu tuo patikėti. Džeide! 

Jis prisiartino prie draugės ir mėgino ją apkabinti. Džeidė 
nustūmė jo rankas. 

— Gari, daugiau negaliu kęsti tos seksualinės įtampos, ku- 
rią man sukeli. 

— Tarsi tu man nekeltum seksualinės įtampos! - sušuko 
vaikinas. 

- Žinoma! Žinau, kad keliu. Tai ir noriu pasakyti. Nė vienam 
mūsų nesveika kurstyti laužą, kurio nepajėgiame užgesinti. 

— Vos prieš kelias savaites siūlei pradėti šį laužą gesinti. 

— Apsigalvojau. Mums derėtų palaukti, reikia laiko teisin- 
gai nuspręsti, - Džeidė paskubomis apsilaižė. - Tačiau net ir 
to nepakanka. Mums reikia pradėti draugauti su kitais. Mudu 
nebuvome išsiskyrę nuo tada, kai tapome pakankamai suau- 
gę, kad galėtume draugauti. Noriu, kad tu... imtum draugauti 
su kitomis merginomis. 

Kurį laiką Garis be žado spoksojo į merginą. Paskui įtariai 
prisimerkė. 

— Tai kažkaip susiję su Nilu Pačetu, tiesa? 

Džeidei regėjosi, kad prieš ją atsiveria spąstai. Ji pasijuto, 
tarsi kristų į juodą tuštumą. 

— Ne, - dusliu balsu paneigė Džeidė. 

Garis jos siaubą, matyt, klaidingai palaikė kaltės jausmu. 

— Nė velnio, - pašaipiai atšovė vaikinas. - Jis jau dau- 
giau kaip savaitę yra prie manęs prisisiurbęs. Nuo tada, kai 
tu susirgai, Nilas elgiasi taip, lyg žinotų malonią paslaptį, 
kurią nekantrauja atskleisti. Dabar žinau, kas tai. Jis nori 
man nušluostyti nosį. Tu buvai nuėjusi su juo į pasimaty- 
mą, tiesa? 

— Ne. 

— Nemeluok. Kai paminėjau jo vardą, Dona Di irgi atrodė 
labai nusikaltusi. Ar dėl to judvi susipykote? 

— Su Dona Di? - neigdama paklausė Džeidė. 

- Šiandien po pamokų ją pasigavau. Dona Di manęs vengė 
beveik taip pat stropiai kaip ir tu. 

— Kąji pasakė? 

— Nesijaudink. Ji tavęs neišdavė, - Garis papurtė galvą. - 
Vadinasi, tu galiausiai pasidavei Nilo žavesiui, kuriam niekas 
nepajėgia atsispirti. Tavo motina turėtų džiaugtis. 

Džeidė taip energingai papurtė galvą, kad aplink veidą ap- 
sivijo tamsūs plaukai. 

— Ne. Aš jo nekenčiu. Tu tai žinai, Gari. 

- Tik taip sakai, - vaikinas vos pajėgdamas tramdyti įsiūtį 
ėmė siūbuoti ant pirštų galų. - Galbūt man derėtų pačiam 
jo paklausti, - jis apsigręžė durų link, bet nespėjo žengti nė 
poros žingsnių, kai Džeidė sugriebė jį iš nugaros. 

— Ne, Gari, ne. Laikykis nuo jo atokiau. 

Vaikinas piktai apsigręžė ir prisitraukė Džeidę prie savęs. 

- Jeigu norėjai mane apgaudinėti, kodėl išsirinkai Pačetą? 

— Tu klysti, Gari. Prašau negalvoti... 

— Pačetą, dėl Dievo meilės! 

Garis taip staiga paleido Džeidę, kad ši susvirduliavo ata- 
tupsta. Tada triukšmingai atidarė duris ir išžirgliojo į lauką. 

— Gari! 

Vaikinas neatsigręežė, nors Džeidė šaukė jį vardu, kol šis 
nuėjo iki savo automobilio už pusės kvartalo. Virtuliuodama 
grįžo į vidų ir susmuko prie durų. Tramdomos ašaros pratrū- 
ko upeliais. Ji verkė tol, kol ašarų neliko, tada ėmė sausai, 
kankinamai kūkčioti. 

Iš pradžių Garis norėjo važiuoti tiesiai į Pačetų namus ir akis 
į akį pasikalbėti su Nilu. Sąžiningoje kovoje jis tikriausiai 
gerai aptalžytų Nilui šonus, bet Garis neketino šiam niek- 
šui suteikti malonumą išsiduodamas, kad tas jį išprovokavo. 
Verčiau jis leis tam pasipūtėliui ir toliau vaikščioti sušiktai 
sileisti iki Nilo lygio. 

Kol grįžo namo, Gario pyktį pakeitė neviltis. Kai įvažiavo 
į kiemą, kaimiškas namas atrodė bjauresnis nei kada nors. 
Vaikinas nekentė šio seno namo apsilaupiusiais dažais ir 
smengančia priemene. Jis nekentė vištų, lesinėjančių kieme, 
ir dvokiančio kiaulių aptvaro. Garis negalėjo pakęsti savo jau- 
nesnių brolių ir seserų juoko, kai šie atbėgę įsikibo į kojas ir 
trukdė eiti per purviną kiemą. 

— Gari, mama sakė, kad tu šįvakar privalai man padėti iš- 
spręsti aritmetikos uždavinius. 

— Gari, neleisk, kad Stivas sekiotų paskui mane. 

— Gari, ar gali mane nuvežti į miestą? 

— Nutilkite! 

Šešios poros apstulbusių akių žiūrėjo į brolį. Garis ap- 
žvelgė ratu jį apsupusius vaikus negalėdamas pakęsti jų 
švytinčių pasitikėjimu ir meile veidų. Gal jie mano, kad Ga- 
ris - šventasis? 

Nustūmęs vaikus sau iš kelio ir išbaidęs vištas vaikinas 
per kiemą nubėgo į kluoną. Ten surado tamsų kamputį, ku- 

riame parkrito ant šieno ir rankomis užsidengė veidą. Jo šir- 
dyje kunkuliavo ilgesys, neapykanta ir meilė. 

Garis troško kuo greičiau išsinešdinti iš čia. Jis negalėjo 
pakęsti skurdo, bjaurasties, purvo, kamšaties. Tačiau vaiki- 
nas mylėjo savo šeimą. Dažnai svajonėse jis regėdavo save čia 
grįžtantį kaip dosnų Kalėdų Senelį, dalijantį visiems gėrybes. 
Tačiau atsakomybės, kad šios svajonės taptų tikrove, našta 
buvo sunki. Dažnai Gariui kildavo noras tiesiog išnykti. 

Žinoma, jis niekada to nebūtų padaręs. Ne tik dėl to, kad 
jame buvo giliai įsišaknijęs pareigos jausmas, bet ir dėl Džei- 
dės. Tik dėl merginos Garis galėjo pakęsti šį šlykštų gyveni- 
mą, nes Džeidė teikė vilčių, kad šitaip bus ne visada. Džeidė 
buvo visų jo vilčių pamatas. 

— Dieve, - suaimanavo Garis. 

Kaip jis ištvers be Džeidės? „Džeide, - nusiminęs galvo- 
jo Garis, - kas nutiko tau, mums, mūsų ateičiai?“ Jiedu kar- 
tu ketino baigti mokslus, paskui grįžti į Palmetą ir padaryti 
miesto bendruomenę lygesnę. Dabar, regis, Džeidė perbėgo į 
kitą barikadų pusę - pas Pačetus. Kaip ji galėjo? 

— Gari? 

Tėvas įžengė pro plačias kluono duris. Otui Parkeriui dar 
nebuvo penkiasdešimties, bet jis atrodė bent dešimčia metų 
vyresnis. Lieknas, gyslotas, silpnas vyras amžinai nusviru- 
siais pečiais. Tėvo kombinezonas laisvai karojo ant kaulėto 
kūno. Jis rado sūnų tamsiame kampe, ant rūgščiai kvepian- 
čio šieno kaugės. 

— Gari? Vaikai skundėsi, kad tu su jais negražiai elgiesi. 

— Ar galiu čia bent valandėlę ramiai pasėdėti? 

— Kas nors nutiko mokykloje? 

— Ne! Tiesiog noriu pabūti vienas, - Garis norėjo ant ko 
nors išlieti savo pyktį, ir tėvas buvo patogus taikinys. - Ar 
gali nors kartą palikti mane ramybėje? - suriko vaikinas. 

— Gerai, - sutiko Otis ir apsigręžė išeiti. - Tik nepamiršk 
pašerti paršo. 

Garis pašoko sugniaužęs kumščius. 

— Klausyk, seni, daugiau to suknisto paršo nešersiu. Man 
mirtinai atsibodo šerti kiaules. Man norisi vemti nuo rėkian- 
čių vaikų, kurių tu prisidarei, nes neužteko proto apsisaugoti. 
Man įkyrėjo šie namai ir tavo dvokianti nesėkmė. Man norisi 
vemti nuo mokyklos, mokytojų ir kalbų apie stipendijas, kai 
iš tiesų tai niekam nė velnio nerūpi. Čia būti tikra nelaimė. 
Čia nieko nepasieksi. Nieko. 

Išliejęs pyktį, išsekęs jaunuolis parklupo ant purvinų šiau- 
dų ir pravirko. Tik po kelių akimirkų pajuto, kaip šiurkšti 
tėvo ranka purto petį. 

— Regis, reikėtų gurkštelėti šio gėrimo. 

Otis padavė sūnui stiklainį skaidraus skysčio. Garis dvejo- 
damas jį paėmė, atsuko dangtelį ir pauostė. Tada gurkštelėjo. 
Naminis viskis nudegino vidurius. Kosėdamas ir švokšdamas 
vaikinas grąžino stiklainį Očiui, šis nugėrė didelį gurkšnį. 

— Mamai apie jį nesakyk. 

— Iš kur gavai? 

— Matyt, laikas tau sužinoti apie Džordžę. Tai miela nige- 
rė, kurijau daugelį metų varo naminį viskį. Už jį prašo ne per 
daug. Kad ir kaip ten būtų, tik jį aš ir pajėgiu įpirkti. Laikau 
paslėpęs ana ten, po senu balnu, jeigu kada tau prireiktų, kai 
manęs nebus šalia, - Otis rūpestingai užsuko dangtelį. - Turi 
bėdų dėl moters? 

Garis abejingai gūžtelėjo pečiais, nors priminimas apie 
Džeidę vidurius nudegino smarkiau negu naminis viskis. 

— Tai tikriausiai vienintelis Dievo kūrinys, galintis vyrą iš- 
vesti iš proto ir priversti kalbėti taip audringai, kaip ką tik 
kalbėjai tu, - Otis griežtai pažvelgė į sūnų. - Man nepatinka, 
kaip šnekėjai apie savo mažuosius brolius ir seseris, nes to- 
kiais žodžiais įžeidi savo mamą. 

- Atsiprašau. Aš nenorėjau. 

— Norėjai. Tačiau privalai žinoti, kad visi mūsų vaikai buvo 
pradėti iš meilės. Mudu visais didžiuojamės, - tėvo akys apsi- 
ašarojo. - Mudu ypač didžiuojamės tavimi. Negaliu suprasti, 
iš kur tu toks protingas atsiradai. Manau, tu mūsų gėdijiesi. 

— Nesigėdiju, tėti. 

Atsidusęs Otis tarė: 

— Nesu toks bukas, Gari, kad nesuprasčiau, kodėl niekada 
nepasikvieti draugų čia, į namus. Labai aišku kodėl. Klausyk, 
mudu su mama norime, jog tu išsimokslintum ne todėl, kad 
paskui rūpintumeisi mumis ir mūsų vaikais. Norime, kad iš- 
trūktum iš čia dėl vienintelės priežasties - tu pats to labai 
trokšti. Nenori būti toks nevykėlis kaip aš. Mano vardu tėra 
tik šis menkas žemės lopinėlis, ir tai, po velnių, labai nedaug. 
Net ne aš, o mano tėtis jį įsigijo. Kaip įmanydamas stengiausi 
jį išlaikyti. 

Garis vos neužspringo priekaištaudamas sau už išsprūdu- 
sius žodžius. Otis pajuto jo graužatį ir atlaidžiai patapšnojo 
sūnui per kelį, paskui stodamasis į jį atsirėmė. 

— Judu su Džeide susikivirčijote? - Garis linktelėjo. - Ką 
gi, viskas nurims. Moterys kartkartėmis privalo pasibarti, 
antraip jos nebūtų moterys. Kaijos apsiašaroja, tiesiog reikia 
jas trumpam palikti vienas, - davęs šį išmintingą patarimą 
tėvas nupėdino durų link. - Artėja vakarienė. Reikia baigti 
visus ūkio darbus. 

Garis stebėjo, kaip tėvas išeina. Siūbuodamas kreivomis 
kojomis jis sliūkino per niūrų kiemą, užterštą sulaužytais 
žaislais ir vištų išmatomis. Vaikinas delnais užsidengė veidą 
trokšdamas, kai juos nuleis, atsidurti už milijonų kilometrų 
ir išsivaduoti nuo savo įsipareigojimų. | 

Visi, taip pat ir šeimos nariai, iš Gario tikėjosi per daug. 
Jis buvo pasmerktas žlugti net nepradėjęs šių lūkesčių teisin- 
ti. Kad ir kokie milžiniški būtų vaikino laimėjimai, jis nieka- 
da nepajėgs patenkinti visų lūkesčių. Niekada nebus pakan- 
kamai geras ir turtingas. Garis niekada nebus Nilas Pačetas. 

Dėl Dievo meilės, ar Džeidei buvo būtina bėgti pas Nilą? 
Na, ir kas, kad jis mieste turtingiausias. Džeidė žino, koks Ni- 
las lėkštas. Kaip ji gali leistis jo liečiama? Žvelgdamas į apleis- 
tą aplinką Garis kaipmat raao atsakymą: Nilas Pačetas nieka- 
da nebuvo atėjęs į mokyklą vištų išmatomis išterliotais batais. 

Apmaudas graužė vaikiną tarsi išgertas stiprus viskis. 
Džeidė dar pasigailės. Netrukus ji paršliauš pas Garį. Nilas 
ją tiesiog sužavėjo, ir tiek. Tai ilgai netruks. Džeidė iš tiesų 
myli tik jį, Garį. Tai, kas juodu sieja, yra per daug nuoširdu ir 
tvirta, kad būtų galima lengvai atsikratyti. Anksčiau ar vėliau 
Džeidė grįš į protą. Kol kas Garis... ką? 

Atsakomybės jausmas pakėlė savo bjaurią galvą ir privertė 
Garį atsistoti. Vaikinas nuėjo šerti paršo. 


veptintas sHurius 


— Sakau, Džeide. 

Džeidė nusigręžė nuo rakinamos spintelės prispaudusi va- 
dovėlius prie krūtinės. Dabar su ja kalbėjosi tiek mažai ben- 
draklasių, kad mergina ir nustebo, ir nudžiugo, jog kažkas — 
kad ir kas - į ją kreipėsi. 

Faktai buvo migloti, bet Palmeto gimnazijoje sklandė gan- 
dai, kad Džeidė buvo neištikima Gariui Parkeriui susidėda- 
ma su Nilu Pačetu. Buvo kalbama, kad dėl dvigubo Džeidės 
žaidimo Garis ją pametė. Per du su puse mėnesio Džeidė iš 
trokštamiausios baigiamosios klasės merginos virto kone 
raupsuotąja. Klasės draugai, pasinėrę į smagų mokslo pabai- 
gos sūkurį, Džeidės vengė. 

Šie gandai pasklido ir už gimnazijos sienų. Jie prasiskver- 
bė į plačiąją visuomenę. Kai kalbos pasiekė Pito Džonso au- 
sis, senukas atleido merginą iš darbo neįtikinamai teisinda- 
masis, kad labiau nori darbuotojo vaikino. 

Namie buvo ne ką geriau. Velta skundėsi, kad darbe su ja 
elgiamasi nedraugiškai. 

— Girdėjau, kaip bendradarbiai šnibždasi apie tave. Ar ne- 
sakiau, kad už tai, kas atsitiko, būsi kaltinama tu? Reikėjo pa- 
prašyti, kad tas juodaodis vyras parvežtų tave tiesiai namo. 
Vykti į ligoninę buvo didelė klaida. Šitaip pasielgdama tu nu- 


lėmei savo ir mano likimą. 

Džeidė neturėjo su kuo pasidalyti savo skausmu. Ji nie- 
kada neatleis išdavystės Donai Di. Matyt, Dona Di jai irgi 
neatleido už tai, kad sužadino Hačui lytinį geismą. Drauges 
skiriančios bedugnės niekada nepavyks įveikti, bet Donos Di 
nebuvo kuo pakeisti, tad praradusi geriausią draugę ir patikė- 
tinę Džeidė jautėsi tarsi netekusi rankos. 

Tačiau karčiausiai Džeidė kas vakarą verkdavo dėl to, kad 
prarado Garį. Iš vaikino elgesio buvo aišku, kad jis patikėjo 
apie Džeidę sklandančiais gandais. Bičiulio pyktis ir neviltis 
buvo puiki dirva bjauriems įtarimams, kuriuos Nilas Pačetas 
pasėjo ir puoselėjo. Veikdamas subtiliai, tarsi rojaus žaltys, 
Nilas ir toliau kankino Garį užuominomis. Jis tarsi medžio- 
klinis šuo sekiojo paskui Džeidę, o pikta išvaizda bylojo, kad 
jiedu su Džeide turi kažkokią bjaurią paslaptį. Nilo dvipras- 
mybės Džeidei kėlė šleikštulį. Tačiau labiausiai mergina ne- 
kentė niekšo už tai, kad šis piktdžiugiškai kankina Garį. Bi- 
čiulio pasitikėjimas savimi ir išdidumas buvo talžomi taip pat 
skausmingai, kaip neseniai buvo kankinamas Džeidės kūnas. 

— Sveika, Patricija, - pasisveikino Džeidė su mergina, ku- 
riai pakako drąsos nepaisyti daugumos nuomonės ir ją už- 
kalbinti. 

Patricija Votli buvo apkūni, išsiblukinusi peroksidu plau- 
kus ir pašėlusi. Džeidė neatmena, kad būtų su ja kalbėjusi 
nuo žemesniųjų klasių laikų, kai buvo aiškiai nubrėžta ta- 
koskyra tarp gerų ir blogų mergaičių. Iki šiol merginos buvo 
priešingose jos pusėse. 

Patricijos motina neseniai išsiskyrė ketvirtą kartą ir įnir- 
tingai ieškojo penkto vyro. Aktyviai įsitraukusi į meilės rei- 
kalus motina būdavo tokia užsiėmusi, kad Patricija buvo pa- 
likta likimo valiai. Tad mergina per aštuoniolika metų sukau- 
pė didelę gyvenimo patirtį. 

— Suprask, neturiu jokių pašalinių minčių, - sušnibždėjo 
Patricija palinkusi arčiau Džeidės, - bet ar tu nėščia? 

Džeidės pirštų, laikančių vadovėlius, krumpliai pabalo. 

— Žinoma, ne. Kodėl klausi? 

Patricija nekantriai ir truputį su užuojauta sučepsėjo. 

— Sakau, Džeide, klausdama neturiu jokių pašalinių min- 
čių, bet aš atpažįstu požymius, supranti? Aš pati dusyk bu- 
vau nėščia. 

Džeidė nuleido galvą ir išsiblaškiusi įkišo nykštį į sidabri- 
nę bloknoto spiralę. 

— Aš tik blogai jaučiausi, ir tiek. 

— Kiek praėjo laiko? 

Džeidė pajuto, kaip jai sugniaužė paširdžius. 

— Du mėnesiai. 

— Jėzau! Juk tave visi laiko išmintinga. Mergaite, tau liko 
nedaug laiko. Privalai ko nors skubiai imtis. 

Džeidė vijo šalin mintis apie tai, ką galėtų reikšti vėluojan- 
čios mėnesinės. Ji nė nesvarstė, ką darytų, jeigu pasitvirtin- 
tų pati blogiausia nuojauta. 

— Tujo atsikratysi, tiesa? 

— Aš... negalvojau apie... 

— Ką gi, jeigu nuspręsi atsikratyti, aš galiu padėti, - pasi- 
siūlė Patricija. 

— Kodėl? 

— Ar tai Nilo Pačeto kūdikis? 

Patricija buvo girdėjusi gandus. Džeidė gūžtelėjo pe- 
čiais leisdama suprasti, kad nėra tikra, kieno kūdikį nešio- 
ja po širdimi. 

— Na, jeigu tai Nilo Pačeto darbas, aš tau noriu padėti. 

Patricija išsitraukė iš pakelio cigaretę ir prisidegė, nors 
mokykloje rūkyti buvo draudžiama. Atlošusi galvą išpūtė dū- 
mus į lubas. 

— Tas šunsnukis tą patį man padarė vasarą, kai baigiau aš- 
tuntą klasę. Tai buvo mano pirmas nėštumas. Mama visiškai 
pasiuto. Tuometis mano patėvis atsisakė mokėti už abortą, 
tad mama nuėjo pas Nilo senį prašyti pinigų. Gal nori cigare- 
tę? Tau palei žiaunas truputį pažaliavę. 

Džeidė ranka nuvaikė cigaretės dūmus sau nuo veido. 

— Ne, ačiū. 

- Apie ką aš? Ak, taip. Taigi senasis Ivanas davė mums pen- 
kis šimtus dolerių. Nuvykau pas Džordžę į nigerių kvartalą. 
Ji ima tik penkiasdešimt, tad mudvi su mama iš to pasipelnė- 
me. Ar nori žinoti? - paklausė ji akivaizdžiai suirzusi. - Mano 
senė susigvelbė visus pinigus iki paskutinio suknisto cento. 
Kad ir kaip ten būtų, mielai pakalbėsiu su Džordže apie tave. 
Ji yra savotiška ir nesutinka priimti merginų be rekomenda- 
cijų, supranti? Be to, ji slapukauja, nes nenori, kad nukentėtų 
jos kitas verslas. 

— Koks kitas verslas? 

Patricija ėmė kalbėti tyliau: 

— Ji ne tik daro abortus, bet užsiima ir kitu verslu, nors yra 
laikoma siuvėja. Jeigu neturi daug pinigų ir nenori, kad kas 
nors apie tai sužinotų, Džordžė yra tinkamiausia tai padary- 
ti, - Patricija vėl užsitraukė cigaretę. - Klausyk, žinau, turi 
daug ką įvertinti. Gali liepti man atsiknisti ir aš atsiknisiu. 
Tai visai ne mano bėda, supranti? 

- Ačiū už pasiūlymą, Patricija, bet aš turiu apie tai pagal- 
voti. Net nesu tikra... kad to prireiks. 

Patricija dirstelėjo į Džeidės pilvą ir gūžtelėjo pečiais. 

- Žinoma, suprantu, vaikeli. Pirmą sykį man ir pačiai kin- 
kos drebėjo. Tačiau mano senė pasakė, kad nė už ką nesutiks 
į savo namus įsileisti spiegiančio vaikigalio. Be to, Nilas Pače- 
tas yra toks suskis, kad nė viena sveiko proto moteris neno- 
rėtų nuo jo turėti nesantuokinių vaikų. 

Nuo šios minties Džeidei pasidarė negera. 

— Aš tau pasakysiu, kai nuspręsiu, Patricija. Ačiū. 

Ji nuskubėjo į artimiausią tualetą. Po kelių minučių Džei- 
dė išėjo iš kabinos. Apimta silpnumo ji pasilenkė virš praus- 
tuvo, panardino rankas į šaltą vandenį ir apsišlakstė veidą. 

— Čia ne kūdikis, - sušnibždėjo ji išblyškusiam atspindžiui 
veidrodyje. - Nieko nėra. Tai tik gleivės. 


Skandalas * al 


Nuo to laiko kaskart, kai tik Džeidė koridoriuje sutikdavo Pa- 
triciją, ši nebyliai klausdama kilstelėdavo antakį. Džeidė ap- 
simesdavo nepastebinti, nors Patricija ją privertė prisipažin- 
ti, kad yra dar vienas grėsmingas išprievartavimo padarinys. 

Džeidė buvo nėščia. 

Ji vis dar nenorėjo galvoti apie vaisių kaip žmogų, kaip 
kūdikį. Mergina norėjo apsispręsti tik tada, kai gaus atesta- 
tą, tai turėjo įvykti vos po kelių savaičių. Tačiau gyvybė joje 
vystėsi. 

Džeidė labai rūpestingai rinkosi drabužius. Tačiau jeigu 
atspėjo Patricija, netrukus pastebės ir kiti. Mergina labiau- 
siai baiminosi, jog kas nors savo įtarimais pasidalys su Gariu. 
Jis privalo niekada nesužinoti. Nėštumas būtų neginčijamas 
įrodymas, kad Džeidė buvo su kuo kitu. Ar Džeidei pavyktų 
baigti mokyklą neišsiduodant Gariui apie nėštumą? Ar verta 
pamėginti? 

Džeidė vis dėlto buvo išrinkta sakyti sveikinimo kalbą 
savo klasės vardu. Garis turėjo sakyti atsisveikinimo kalbą. 
Džeidė labai juo didžiavosi, bet nedrįso pati pasveikinti vai- 
kino. Garis draugavo su kita mergina, ir kai Džeidė atsitik- 
tinai sutikdavo jį koridoriuje, vaikinas kaskart nusukdavo 
žvilgsnį į šalį. 

Garbė būti antrąja klasėje Džeidei reiškė paguodos prizą, 
kuriuo mergina didžiavosi. Ilgi mokymosi ir atkaklaus darbo 
metai atnešė rezultatą. Džeidė šios garbės nusipelnė beveik 
nesulaukusi tėvų paramos. Po velnių, ji neleis, kad Nilas su 
savo draugužiais atimtų iš jos ir šį laimėjimą. 

Stovėdama prie mikrofono ir kalbėdama susirinkusie- 
siems per mokyklos baigimo iškilmių repeticiją Džeidė no- 
rėjo pažvelgti savo užpuolikams į akis. Jie neišvys Džeidės 
įbaugintos. Niekšai išprievartavo jos kūną ir sugadino repu- 
taciją, bet Džeidė išsaugos orumą. 

Tačiau kas bus, jeigu iškilmių dalyviai, prisidengę gravi- 
ruotomis programėlėmis, prunkš dėl Džeidės nėštumo, kurį 
ji nesėkmingai mėgino paslėpti. 

Per mokslo metų pabaigos šokių vakaro savaitę, kol drau- 
gės karštai ruošėsi šiam svarbiam savaitgaliui, Džeidė kan- 
kinosi dėl savo bėdos. Per pertrauką viena auklėtojų palausė 
Džeidės: 

— Su kuo eisi į šokių vakarą, Džeide? 

— Aš į jį neisiu, ponia Trenton. 

— Neisi? Niekas tavęs nepakvietė? 

— Ne. 

Nilas ją kvietė, bet Džeidė padėjo telefono ragelį nė ne- 
suteikdama jam garbės išgirsti atsakymą į atsainų kvietimą. 
Akiplėša netgi drįso pakviesti į dvigubą pasimatymą, kuria- 
me, be judviejų, būtų Dona Di su Haču. 

Ponia Trenton atidžiai nužvelgė merginą. 

— Norėčiau, kad šią savaitę užsuktum į mano kabinetą, 
Džeide. Manau, mudviem reikia pasikalbėti. 

Ji žino. 

Žingsniuodama mokyklos koridoriumi Džeidė suprato, 
kad neteko galimybės rinktis, ar veikti dabar, ar palaukti. Ji 
beveik pajuto palengvėjimą. Džeidė daugiau nebesikamuos 
dėl šios dilemos ir nebesvarstys, ką galėtų rinktis. Ji tiesiog 
privalo veikti, atlikti, kas būtina, ir kuo greičiau viską baigti. 
Po pamokų ji susirado Patriciją Votli. 


—-—£ 


Džeidė retai lankydavosi šioje miesto dalyje - ir, žinoma, 
niekada viena. Norint patekti į šį rajoną reikėjo kirsti gele- 
žinkelio bėgius, pravažiuoti pro apleistą sandėlį ir jau nebe- 
naudojamą medvilnės valymo mašiną. Tik tada atsidurdavai 
„nigerių kvartale“. 

Prieš kelerius metus Velta buvo pasamdžiusi juodaodę 
drabužiams lyginti. Kai motina su dukra nuvažiuodavo pas 
darbininkę, Velta liepdavo Džeidei likti automobilyje ir su 
niekuo nesikalbėti. Po kelių mėnesių Velta nusprendė, kad 
per brangu samdyti darbininkę drabužiams lyginti. 

— Be to, - nugirdo Džeidė motiną aiškinant draugei, — 
mane mirtinai gąsdina kelionės į tą miesto dalį. Niekada ne- 
žinai, ką jie gali iškrėsti. 

Būdama vaikas Džeidė nesuprato, ko Velta baiminasi per- 
kirtusi geležinkelį. Niekas niekada neprisiartino prie jų au- 
tomobilio, su jomis nesikalbėjo, nerodė nė menkiausio dė- 
mesio ir negrasino. Tiesą sakant, drabužių lygintoja visada 
Džeidei perduodavo kelis arbatinius pyragaičius, suvyniotus 
į popierinę servetėlę. Sluoksniuotus, riebius, auksaspalvius 
cukrumi apibarstytus skritulėlius - vien juos pamačius bur- 
noje prisirinkdavo seilių. Tačiau Džeidei taip ir neteko jų 
paragauti. Velta neleisdavo dukrai valgyti pyragaičių ir juos 
išmesdavo vos tik parvažiavusi namo. 

Džeidė pastatė motinos automobilį po kaučiukine mirta 
už kvartalo nuo Patricijos nurodyto namo. Įspraudusi lapelį 
Džeidei į delną Patricija sušnibždėjo: 

— Paskambinsiu Džordžei ir pasakysiu, kad lauktų tavęs. 
Pasiimk pinigų. 

Džeidė žingsniavo suskilinėjusiu, duobėtu šaligatviu pa- 
slėpusi pinigus, kurių didžioji dalis buvo sutaupyta dirbant 
Pito Džonso parduotuvėje, rankinėje, pakištoje po pažastimi. 
Mergina gėdijosi prisipažinti, kad ir į ją įsiėdė Veltos prieta- 
ringa paranoja juodaodžių atžvilgiu. Ji žengė nuleidusi akis 
ir praeidama pro nedidelių namelių, siauruose sklypeliuose 
sienomis prisiglaudusių vienas prie kito, eilę nesidairė nei į 
kairę, nei į dešinę. 

Džordžės namas atrodė visiškai taip pat kaip ir kiti. Nors 
iš baimės krėtė šaltis, o nuo sąžinės graužimo mušė karštis, 
Džeidei tapo smalsu, kas vyksta už šių namų sienų. Namas 
buvo tik dviejų kambarių pločio, bet ilgas, tad galinis prie- 
butis baigėsi beveik lygiai su gatvele už pastato. Kadaise jis 
buvo nudažytas, bet dabar iš baltų dažų liko tik prisimini- 
mai. Žalios dervuotos drobės stogas buvo sulopytas ir apsi- 
laupęs. Nuo surūdijusio metalinio kamino per išorinę sieną 
driekėsi ruda dėmė. 

— Neapsigauk spręsdama pagal išvaizdą, - perspėjo Džeidę 
Patricija. - Senoji Džordžė yra turtinga nigerė. Panorėjusi ji 
galėtų šantažuoti pusę apygardos. 

Iš gatvės atrodė, kad namie nieko nėra. Sunkios naktinės 
užuolaidos buvo užtrauktos ant visų langų. Sukaupusi drąsą 
Džeidė nužingsniavo šaligatviu priešais namą, įžengė į prie- 
butį ir pabeldė į tinkleliu dengtų durų staktą. 

Džeidė nugara pajuto daugybės pasislėpusių akių žvilgs- 
nius, bet tikino save, jog tai tik vaizduotės vaisius. Ji nedrį- 
so atsigręžti, kad nuvytų šalin arba patvirtintų savo nuo- 
gąstavimus. 

Staiga mergina suvokė, kad gatvėje daugiau nieko nėra — 
pro šalį nevažiuoja automobiliai, priekiniuose kiemuose ne- 
žaidžia vaikai, jaunos mamos šaligatviais nevežioja vežimė- 
liuose kūdikių. Džordžės gyvenamajame rajone į baltuosius 
įsibrovėlius buvo žvelgiama su tokia pat baime, su kokia bal- 
tieji drįsdavo čia pasirodyti. Greta kitų dalykų, jiedu su Gariu 
svajojo pakeisti apgailėtiną rasinę atskirtį. 

Pagrindinės durys iš lėto atsivėrė, ir Džeidė pro tinklelį 
pirmą sykį apžiūrėjo Džordžę. Moteris buvo kur kas jaunes- 
nė, negu Džeidė tikėjosi, o gal tik jaunai atrodė, nes jos vei- 
das buvo lygus, be raukšlių. Putlias lūpas ryškino plytų spal- 
vos lūpdažis. Akys - neramūs juodmedžio skrituliai. Džordžė 
buvo aukšta ir tokia laiba, kad rankos ir kojos panėšėjo į voro. 
Plaukai buvo kirpti trumpai ir glotniai, jie tarsi kepuraitė 
dengė galvą. Džordžė vilkėjo alyvų spalvos medvilninę palai- 
dinukę. Džeidė pajuto palengvėjimą pamačiusi, kad moteris 
nepriekaištingai švari. 

Ji sausai nurijo seilę. 

— Esu Džeidė. Patricija tikriausiai jums dėl manęs skam- 
bino? 

Džordžė atitraukė tinkleliu dengtas duris, ir Džeidė įžen- 
gė į vidų. Name, kitaip negu baiminosi Džeidė, nebuvo justi 
nemalonių kvapų. Įdomu, ką Džordžė laiko tuose stiklainiuo- 
se? Koridoriuje stovėjo pilnos jų dėžės. 

Moteris ranka davė Džeidei ženklą eiti pirmai. Mergina 
koridoriumi, dalijančiu namą per pusę ir besidriekiančiu tie- 
siai nuo pagrindinių durų iki galinių, nužingsniavo gilyn. 

Tyloje sieninio laikrodžio tiksėjimas aidėjo neįprastai gar- 
siai. Iš virtuvės atsklido šaižus, bet tylus užvirusio arbatinu- 
ko švilpimas. 

Džordžė ranka parodė į kambarį kairėje. Jame, be stalo, 
uždengto balta gumuota paklode, stovėjo tik senovinė ema- 
liuota medicininė spinta. Džeidė stabtelėjo ant slenksčio. 

— Ko pas mane atvykote? 

Nuo pašnibždomis ištartų žodžių mergina krūptelėjo, 
nors moteris ją gąsdino mažiau negu stalas, uždengtas bal- 
ta gumuota paklode, ir medicininė spinta su nerūdijančiojo 
plieno instrumentais, galinčiais suluošinti visam gyvenimui 
arba nužudyti. 

— Man reikia sutvarkyti vieną reikalą, - kimiu balsu atsakė 
Džeidė. 

Džordžė atkišo delną. Iš pradžių šis gestas Džeidę suglu- 
mino, bet kai suprato, ką jis reiškia, ėmė raustis rankinėje 
piniginės, išėmė penkis dešimties dolerių banknotus ir su- 
dėjo juos į rausvą Džordžės delną. Moteris buvo užtektinai 
profesionali, kad pinigus paimtų iš anksto, bet ir taktiška, 
nes tiesmukai jų neprašė. Doleriai dingo jos sijono kišenėje; 
Džordžė už juos Džeidei nepadėkojo. 

— Prašau nusimauti kelnaites ir gulti ant stalo. 

Džeidė ėmė kalenti dantimis. Dabar, kai atėjo metas, ją 
apėmė siaubas. Mergina nerangiai padėjo rankinę ant stalo 
galo, pakišo rankas po sijonu, nusimovė kelnaites ir išlipo iš 
jų. Pasilenkdama pakelti drabužėlio paklausė: 

— Ar reikia visiškai nusirengti? 

- Tik tada, kai jus apžiūrėsiu. Gali būti, kad aš to nedarysiu. 

— Kodėl? - Džeidė bijojo būti atstumta lygiai taip pat, kaip 
ir baiminosi aborto. - Privalote tai padaryti. Juk jau paėmėte 
mano pinigus. 

— Prašau gultis, - nešiurkščiai paliepė moteriškė. 

Džeidė atsigulė. Džordžė pakėlė merginai sijoną ir su- 
lankstė ant krūtinės apnuogindama apatinę kūno dalį. Džei- 
dė nusigręžusi žiūrėjo į tuščią sieną. 

— Kai kurios merginos pas mane ateina per vėlai, - paaiš- 
kino Džordžė. Ji uždėjo delnus ant Džeidės pilvo ir ėmė ma- 
sažuoti. - Negaliu padėti, jeigu jos laukia per ilgai. 

— Man dar ne vėlu. Klausiau Patricijos. 

— Pamatysime. 

Džordžė ir toliau užsimerkusi maigė Džeidei pilvą. Tik del- 
nais ji tyrinėjo ertmę tarp Džeidės dubens kaulų nuo bambos 
iki gaktos trikampio. Galiausiai patenkinta parodė Džeidei 
nykštį ir nuleido sijoną. 

Mergina atsisėdo ant stalo krašto, jos kojos nepatogiai ka- 
daravo. Gumuota paklodė buvo vėsi. Po nuogu Džeidės užpa- 
kaliu ji atrodė keista ir priminė ligoninę. Džeidė stengėsi apie 
tai negalvoti. 

— Ar atliksite? 

— Tai Pačeto sūnaus vaikas? 

— Tai ne vaikas, - užginčijo Džeidė. - Tai... niekas. 

— Ar Nilas Pačetas jį pradėjo? 

— Nesu tikra. Jų buvo trys. Vienas jų - Nilas. Kiti du - jo 
draugai, - mergina pažvelgė Džordžei į akis. - Jie mane iš- 
prievartavo. 

Moteris ilgai žiūrėjo į Džeidę. Paskui tyliai tarė: 

— Maniau, kad prievartauja tik juodaodes merginas. Nusi- 
renkite. Aš jums padėsiu. 


——8 


Džeidė iš lėto mažais, atsargiais žingsneliais tipeno šaliga- 
tviu. Jos delnai buvo šalti, lipnūs, kūną krėtė karštis. Mergi- 
na tai drebėjo iš šalčio, tai prakaitavo. Džordžė ją įkalbinėjo 
taip greitai neišeiti, bet Džeidė užsispyrė. Leidosi prieblanda. 
Džeidei teks sugalvoti įtikinamą paaiškinimą, kodėl pavėla- 
vo, kai prie fabriko paims Veltą, bet šiuo metu mergina ne- 
kvaršino sau dėl to galvos. 

Drebančiomis rankomis Džeidė atrakino automobilio du- 
reles. Ji ilgai sėdėjo spoksodama pro priekinį stiklą į fuksijų 
žiedus ir svarstė. Tada, pasijutusi truputį geriau, įjungė vari- 
klį ir išsuko į gatvę, važiavo tol, kol Džordžės namas liko toli 
užpakalyje. 

Ji privalo pamatyti Garį. 

Džeidė save įtikinėjo, jog blogiausia, kas gali nutikti, - tai, 
kad Garis jos išsižadės, ir vaikinas tai jau padarė. Tačiau jeigu 
ji papasakos viską, kas nutiko tą vakarą, pateiks faktus, kurių 
Garis nežino, vaikinas galbūt ją supras. 

Įsivaizduodama, kaip Gario rankos su meile globėjiškai 
ją apkabina, Džeidė stipriau paspaudė greičio pedalą. Kodėl, 
klausė mergina savęs, ji taip ilgai nepasakė tiesos? Garis ją 
pažinojo geriau už visus kitus. Jeigu Džeidė būtų jam atvėru- 
si širdį, vaikinas tikrai būtų supratęs, kad ji tapo auka. Džeidė 
būtų paaiškinusi, kad tylėdama mėgino apsaugoti bičiulį nuo 
viešos paniekos. Tačiau jis vis tiek buvo niekinamas, tad tylė- 
jimas buvo ir neveiksmingas, ir nereikalingas. 

Kokia prasmė leisti Nilui, Hačui ir Lamarui leisti kištis į 
judviejų gyvenimą? Jie su Gariu stiprūs, jauni ir protingi. 
Kartu, saugiai globojami meilės, jiedu galės pamiršti šį nuti- 
kimą, išvykti iš Palmeto ir kurti ateitį. 

Džeidę baugino mintis apie lytinį aktą. Tačiau Garis yra 
švelnus. Jis kantriai lauks, kol išsisklaidys Džeidės baimė ir 
nenoras. 

Mergina neturėjo iliuzijų, kad dabar gyvenimas bus len- 
gvas. Ji daug ko tikėjosi iš Gario. Garis turės susitaikyti su 
nemalonia žinia. Jeigu vaikinas tikrai ją myli, - o Džeidė tu- 
rėjo tuo tikėti, - jis su tuo susitaikys. Garis draugauja su kita, 
bet kaskart, kai Džeidė jį pamatydavo ir bičiulis nespėdavo 
pasislėpti po abejingumo kauke, rudose akyse ji pamatydavo 
tokį pat skausmingą ilgesį, kokį jautė pati. Mintis apie tai su- 
teikė drąsos, ir Džeidė per prieblandą nuskubėjo pas bičiulį. 

Parkerių namas švytinčiais langais priminė iš moliūgo iš- 
skaptuotą Helovino žibintą. Džeidė matė, kaip ponia Parker, 

išgirdusi įvažiuojantį ir sustojantį automobilį, pažvelgia pro 
virtuvės langą. Vakaras buvo šiltas, malonus, Gario jaunes- 
nieji broliai ir seserys vis dar žaidė kieme. Otis traktoriumi iš 
laukų važiavo namo. 

Lipdama iš automobilio Džeidė nustebo, kad linksta ke- 
liai. Kvaila nervintis dėl to, kad pamatys Garį. Išsiskyrimas 
įskaudino vaikiną taip pat kaip ir ją. Džeidė vylėsi, jog ir Ga- 
ris nekantrauja susitaikyti. 

Ponia Parker pamojavo ranka pro tinkleliu dengtą virtu- 
vės langą. 

— Džeide, kur slapsteisi? Nemačiau tavęs šimtą metų! 

- Žinau, - atsakė mergina po daugelio mėnesių pirmą sykį 
nusišypsodama ir apkabindama Gario sesutes. Bent jau bi- 
čiulio šeima norėjo ją vėl priimti į savo tarpą. - Labai jūsų 
visų pasiilgau. 

- Žinai, Džeide, Džojis pagaliau išmoko sisioti į puoduką. 

— Nuostabu! 

— Tačiau jis vis tiek kartais turi mūvėti sauskelnes. 

— Aš jau moku čiuožti, Džeide. 

Į kiekvieną naujieną mergina reagavo perdėtai džiūgauda- 
ma dėl mažmožių, kurie vaikams buvo labai svarbūs. 

- Kur jūsų vyresnysis brolis? 

Gario automobilis stovėjo kieme, tad Džeidė žinojo, kad 
vaikinas kur nors netoliese. 

- Jis kluone. 

— Mama jam liepė prieš vakarienę pašerti paršą. 

— Norėčiau jį pamatyti, - tarė Džeidė švelniai atstumdama 
vaikus. 

— Pasiliksi vakarienės? 

— Nežinau. Pamatysime. 

— Mama! - sušuko vienas berniukų. - Ar Džeidė gali pasi- 
likti vakarienės? 

Atsargiai, kad į ką nors neįliptų, žingsniuodama per kiemą 
Džeidė pamojavo Očiui. Gario tėvas nukėlė skrybėlę ir svei- 
kindamasis kilstelėjo ją virš galvos. Šiltas Gario šeimos narių 

sutikimas padrąsino Džeidę. Namiškiai arba negirdėjo gandų 
apie ją, arba nenorėjo jais tikėti. 

— Gari? Gari? - pašaukė bičiulį Džeidė įėjusi į vidų pro pla- 
čias duris. Didžiuliame kluone akys stengėsi prisitaikyti prie 
tamsos. Jautėsi sodrus šieno kvapas. - Kur tu? Ką čia tamso- 
je veiki? 

Vaikinas nieko neveikė - jis siūbavo ant per gegnes per- 
mestos virvės, kuria pasikorė. 


Aštuntas skyrius 


Atlanta, 1981 


Dienas Berkas gulėjo viešbučio lovoje mūvėdamas tik frako 
kelnes ir tingiai pešiojo plaukus ant krūtinės spoksodamas į 
vonios duris, pro kurias turėjo išdygti jo nuotaka. Vyras jau- 
tėsi gerokai apsvaigęs, nors išgėrė tik vieną taurę šampano, 
kuris laisvai liejosi per Debros ir jos tėvų iškeltą sutuoktuvių 
puotą. Niuberiai buvo geriantys baptistai. Kadangi jie dos- 
niai aukojo bažnyčiai, kunigas nusigręžė, kai buvo iššautas 
šampanas. 

Tačiau Dilonas buvo girtas iš meilės ir laimės. Prisiminęs, 
kaip Debra šliūkštelėjo šampano jam ant rankos, kai jiedu 
susikibo už parankių ir tostu pasveikino vienas kitą, Dilonas 
nusišypsojo. Nekreipdama dėmesio į svečius Debra koketiš- 
kai nulaižė gėrimą. 

Dilono močiutė visada patarinėjo susirasti merginą baptistę. 

— Dažniausiai jos būna religingos, - aiškino senolė, - bet 
jų, kitaip nei katalikių, nekankina kaltės jausmas. 

Kalbant apie Debrą, močiutė Berk buvo teisi. Debros mo- 
ralė tvirta kaip plienas, bet mergina buvo neįtikėtinai jaus- 
minga. Iš savo didelės ir triukšmingos šeimos ji išmoko atvi- 
rai, be gėdos ir drovumo reikšti jausmus. 

Dabar Dilonas nekantriai laukė tos nevaržomos ir nesa- 
vanaudės meilės. Mintys apie tai jį sužadino. Išnuomotos 


kelnės tapo nepatogiai ankštos. Dilonas pakilo iš lovos ir 
prabangiu kilimu nužingsniavo prie lango, pro kurį atsivėrė 
panoraminis Atlantos centro vaizdas. Tvyrojo prieblanda; 
visame mieste mirksėjo žiburiai. Dilonas patenkintas įkvėpė 
oro ir išpūtė plačią krūtinę. Dieve, gyvenimas tikrai gali būti 
puikus. Dilono gyvenimas toks ir yra. Pradžia buvo netvirta, 
bet fortūna galiausiai pasivijo Diloną. 

Išgirdęs prasiveriančias vonios duris Dilonas atsigręžė ir 
išvydo Debrą, užlietą auksinės miglos. Šviesūs žmonos plau- 
kai priminė persišviečiančią aureolę. Debrai artinantis jos 
krūtys, pridengtos dramblio kaulo spalvos naktiniais marš- 
kiniais, gundomai liūliavo. Su kiekvienu žingsniu seksualus 
audinys priglusdavo prie kūno paryškindamas trikampį tarp 
šlaunų. 

Dilonas prisitraukė žmoną prie savęs ir negalantiškai 
karštai pabučiavo įsprausdamas liežuvį tarp pražiotų lūpų - 
ir pajuto burnos skalavimo skysčio skonį. 

— Skalavai burną? 

— Tavo žiniai, taip. Išsivaliau dantis, vos tik išlipusi iš vonios. 

— Tu maudeisi? - paklausė Dilonas kramsnodamas šiltą, 
kvapnų žmonos kaklą. 

— Manau, nuotakoms įprasta išsimaudyti prieš patiekiant 
save vyrams. 

— Gal nori, kad aš išsimaudyčiau po dušu? 

— Ne, - atsakė Debra atsidusdama ir palenkdama galvą, 
kad Dilonui būtų lengviau pasiekti jos kaklą. - Noriu, kad da- 
rytum tik tai, ką darai dabar. 

Dilonas sukikeno. 

— Kertu lažybų, kad nori daugiau, - jis nuleido delnus ant 
krūtų ir krumpliais vedžiojo per spenelius tol, kol šie sustan- 
dėjo. - Matai? Aš buvau teisus, - apkabinęs jis prisitraukė 
žmoną prie savęs ir ėmė aistringai bučiuoti. Kai galiausiai pa- 
kėlė galvą, tarė: - Myliu tave, Debra. 

Dilonas ją įsimylėjo beveik iš pirmo žvilgsnio. Jiedu susi- 
pažino pirmąją rudens semestro dieną Džordžijos technolo- 

gijos universitete. Būdami absolventais abu užsirašė į aukš- 
tesnio lygio anglų kalbos kursą. Dilonas jį pasirinko kaip fa- 
kultatyvų. Debrai, studijuojančiai kalbas, anglų kalbos ištakų 
kursas buvo privalomas. 

Išgirdęs vos kelis sumoterėjusio profesoriaus žodžius, Di- 
lonas suprato, kad jam teks iškęsti vargus keičiant mokymosi 
grafiką. Jis neįsivaizdavo galįs visą semestrą kas savaitę virš- 
kinti tris valandas per nosį skaitomas profesoriaus paskaitas. 

Tada, pavėlavusi penkias minutes, į auditoriją įlėkė De- 
bra. Jos šviesūs plaukai buvo sutaršyti vėjo, skruostai įraudę. 
Gaudydama kvapą, nes lėkė per dvi pakopas, teisinosi nega- 
lėjusi rasti auditorijos. 

Dilonas išsyk įsimylėjo merginą ir ėmė jos aistringai geisti. 

Po paskaitos jis alkūnėmis prasiyrė pro kitus studentus 
vaikydamasis vieną, kuri pakeitė jo nusistatymą dėl moky- 
mosi grafiko. 

— Sveika, - tarė jis prisigretindamas prie Debros Niuberi. 

Merginos vardą Dilonas įsiminė, kai ji prisistatė profeso- 
riui, šis suirzo, kad Debra pertraukė jo paskaitą. 

Ji pažvelgė į vaikiną žydromis kaip Karibų jūra akimis. 

- Sveikas. 

— Ar kam nors priklausai? 

Jaunuoliai priėjo laiptus. Debra atsigręžė į Diloną. 

— Nesupratau. 

Patraukęs merginą atgal, kad jiedu netrukdytų kitiems 
studentams praeiti, Dilonas pakartojo klausimą. 

— Aš priklausau sau, - atsakė Debra tokiu tonu, kuriuo di- 
džiuotųsi net Glorija Stainem. 

- Jokio nuolatinio vaikino, vyro ar dar ko nors reikšmingo? 

— Ne. Tačiau nesuprantu, kodėl tau tai rūpi. 

— Kaip tik tai ir norėjau paaiškinti. Ar norėtum su manimi 
sugulti į lovą? 

— Nežinau. Ar turėčiau? 

Ji galėjo nekreipti į Diloną dėmesio ir tiesiog nužings- 
niuoti laiptais žemyn. Galėjo užpykti ir skelti jam antausį. 

Galėjo įsižeisti ir išdrožti moralą apie moterų diskriminaciją. 
Tačiau Debros reakcija buvo kaip tik tokia, kokios Dilonas ir 
tikėjosi, - beveik visiška kapituliacija. Debra tai suprato kaip 
pokštą. Dilonas uždavė klausimą taip plačiai šypsodamasis, 
kad mergina įsižeisti tiesiog negalėjo. 

Daugumai moterų patiko Dilono išvaizda. Vaikinas tai ku- 
kliai pripažino, nes galų gale ne jis atsakingas už savo gražų 
veidą. Už tai atsakinga genetika. Rudas akis Dilonas laikė sa- 
vaime suprantamu dalyku, bet moterys manė, kad auksiniai 
taškučiai jose neįprasti ir gundantys. Moterys tvirtino, kad 
pavydi Dilonui jo ilgų juodų blakstienų ir rusvų plaukų, vasa- 
rą išblunkančių saulėje. 

Kai Debra dar sykį jį nužvelgė, Dilonui pirmą kartą po ku- 
rio laiko tikrai parūpo, ką moterys galvoja apie jo išvaizdą. 
Matyt, merginai Dilonas pasirodė patrauklus ir vertas flirto. 
Jiedu nenuėjo į lovą, bet nusprendė kartu išgerti kavos ir jau 
buvo bebaigią antrą puodelį, kai Debra pasiteiravo, kuo vardu 
jos naujasis pažįstamas. Iš pradžių vardas jai nerūpėjo. 

Jiedu kartu į lovą nuėjo tik per Padėkos dieną. Jaunuoliai 
dažnai susitikinėdavo ir jų pasimatymai įprastai baigdavosi 
aistringomis glamonėmis bei lytinių organų dirginimu ran- 
komis. Sukaupęs visą valią Dilonas prisiversdavo neprašyti 
daugiau. 

Tą popietę, kai po milžiniškos Padėkos dienos puotos jau- 
nuoliai tvarkėsi Niuberių virtuvėje, Debra pasiūlė:: 

— Dilonai, pasimylėkime. 

Negaišdamas vaikinas išsitempė ją iš namų, kuriuose buvo 
prigužėję giminių, ir nusivežė į artimiausią motelį. 

— Turėjai pasakyti, kad esi nekalta, - sušnibždėjo Dilonas, 
kai viskas buvo baigta. 

Matydama dvejonę draugo veide Debra prisislinko arčiau. 

— Nenorėjau, kad mane laikytum keistuole. 

— Žinai, ką tai reiškia, tiesa? 

— Kad rytą manęs negerbsi? - išdykėliškai paklausė ji. 

— Ne. Tai reiškia, kad mudu privalome susituokti. 

— Tikėjausi tai išgirsti iš tavęs. 

Sutuoktuves jie atidėjo septyniems mėnesiams, kad pir- 
ma spėtų baigti universitetą, be to, Debra visada svajojo apie 
tradicines vestuves, vyksiančias birželį. Pasirengimas ren- 
giniui, kuriame dalyvaus penki šimtai svečių, irgi reikalavo 
nemažai laiko. 

Dabar, kai pompastiška ceremonija baigėsi, Dilonas pakė- 
lė savo nuotaką ant rankų, nusinešė į lovą ir švelniai paguldė. 

— Gal juos nusivilkti? - paklausė rodydama į naktinius 
marškinius. 

— Dar ne. Tikriausiai labai daug už juos sumokėjai. Tokius 
naktinius derėtų vilkėti ilgiau negu keturiasdešimt penkias 
sekundes. Be to, - pridūrė jaunikis, - man patinka juos liesti. 

Jis delnu perbraukė Debrai pilvą ir pabučiavo į juslias 
lūpas. Po didžiuliais delnais žmona atrodė tarsi lėlė su ju- 
dančiomis kūno dalimis, kurios norėjo atsidurti kaip tik to- 
kioje padėtyje, kokioje buvo. Dilonas niekada nesinaudojo 
Debros troškimu suteikti jam malonumą ir visada elgėsi at- 
sargiai, kad nesukeltų skausmo. Dilonas atsargiai, per daug 
nespausdamas, delnais suėmė Debrai siaurą krūtinę ir pri- 
sitraukęs žmonos pilvą sau prie veido pabučiavo jį per slidų 
audeklą. 

— Hmm, - suaimanavo Debra, kai vyras paguldė ją ant pa- 
galvių. - Mylėk mane dabar, Dilonai. 

- Aš jau myliu. 

Nors Dilono erekcija buvo tokia pilna, kad net skaudėjo, 
jis norėjo, kad pirmieji judviejų kaip vyro ir žmonos lytiniai 
santykiai būtų neskuboti ir įspūdingi. Dilonas visą gyvenimą 
laukė, kol pajus vienybę su kitu žmogumi. Debra ir buvo tas 
žmogus. Šį įvykį reikia tinkamai pažymėti. 

Išskėtęs pirštus ant šonkaulių jis pakišo nykščius po 
krūtimis, paskui perbraukė per nedidelius spenelius. Šilko 
sluoksnis tarp Dilono ir Debros odos tik sustiprino malonu- 
mą, kurį jis patyrė glamonėdamas ir sulaukdamas žmonos 
pritarimo. 


Skandalas + 141 


Atsakydamas į pašnibždomis ištartą prašymą Dilonas del- 
nais suėmė vieną krūtį ir lūpomis sukandęs spenelį ėmė jį ri- 
tmingai čiulpti, paskui liežuviu sukėlė tikrą erotinį stebuklą. 

— Dilonai, prašau... 

Dilono delnas nuslydo Debrai tarp šlaunų. Ji pakėlė klu- 
bus į viršų ir Veneros kalva ėmė trintis į vyro apverstą delną. 
Dilonas tikriausiai būtų tam atsispyręs, jeigu Debra nebūtų 
atsegusi jam kelnių ir išlaisvinusi erekcijos. 

— Jėzau, - suaimanavo jis, kai Debra nykščio galu palietė 
jautrią varpos viršūnę. 

Tad jų vestuvių iškilmės buvo baigtos Dilonui nenusimo- 
vus frako kelnių, o Debrai nenusivilkus naktinių marškinių. 
Vėliau jie nusirengė nuogi ir gulėjo apsikabinę vienas kitą pla- 
čioje lovoje, nors abiejų geismas buvo patenkintas tik laikinai. 

— Turiu gražiausią visame pasaulyje vyrą. 

Debra išsipleikė Dilonui ant krūtinės glamonėdama ją 
pražiota burna ir liesdama nosimi standžius plaukus. 

— Gražiausią? - skeptiškai paklausė jis. - Vargu. 

Žmona atkakliai palingavo galvą. 

— Gražiausią. 

Ji pabučiavo Dilonui spenelį ir nusijuokė, kai šis sukriuk- 
sėjo iš malonumo. 

— Aš tave sugadinau. Iki susipažindama su manimi buvai 
puiki mergina, - erzino ją Dilonas. 

— Tai buvo iki tada, kol nežinojau, ko man trūksta. 

Kai Debra sutiko tuoktis, Dilonas leido sau patikėti, kad 
mergina galbūt tikrai jį myli, nors Debra tai tvirtino nesu- 
skaičiuojamą daugybę kartų. Jam negalėjo nusišypsoti tokia 
didelė laimė. Dilonas nebuvo vertas tokios gražios ir nesu- 
gadintos merginos kaip Debra Niuberi. Jis nenusipelnė, kad 
Debros šeima besąlygiškai jį priimtų. Krimsdamasis dėl šito 
Dilonas galiausiai sukėlė barnį. 

Kivirčo įkarštyje Debra paklausė: 

— Kokią baisią paslaptį slepi ir bijai, kad ją sužinojusi nu- 
stosiu tave mylėti? 

— Esu teistas, - išpyškino Dilonas. - Kaip manai, ar tavo 
tėvai norėtų turėti žentą, kuris sėdėjo kalėjime? 

— Nežinau, ką apie tai galvoti, kol man visko nepapasako- 
jai, Dilonai. 

Vaikino tėvai žuvo, kai jam buvo vos aštuoneri. 

— Jie važiavo manęs paimti iš vasaros stovyklos ir pateko 
į sumautą eismo nelaimę. Sunkvežimis pakrypo. Tėvų auto- 
mobilis pateko po juo. 

Kadangi niekas daugiau negalėjo Dilono pasiimti, jis buvo 
atiduotas tėvo motinos globon. 

— Močiutė Berk labai stengėsi, bet aš buvau piktas vaikas. 
Kol mama ir tėtis buvo gyvi, viskas klojosi gerai. Tėtis buvo 
geras šeimos galva. Mama - dėmesinga ir mylinti. Tai, kad 
tėvai žuvo, atrodė neteisinga ir jų, ir mano atžvilgiu. 

Pradėjau šėlti mokykloje. Gauti labai blogus pažymius. 
Nekenčiau močiutės, kad mėgina man atstoti tėvus, nors 
dabar, kai jau per vėlu, suprantu, kokia didžiulė našta tada 
jai buvau. Galiausiai supratau, kad tai - mano likimas ir kad 
turiu savo padėtimi naudotis kaip įmanoma geriau. Kelerius 
metus viskas klostėsi palankiai. 

Paskui, kai man sukako keturiolika, susirgo močiutė. Jai 
teko gulti į ligoninę. Kai paklausiau, ar jos liga rimta, gydy- 
tojai ėmė taukšti nesąmones apie Dievo valią. Kaip tik tada 
supratau, kad mirs ir mano močiutė. Ją reikia pagirti, nes se- 
nolė man išrėžė tiesiai šviesiai: „Gaila, kad turiu tave palikti, 
Dilonai, bet tai ne mano valioje.“ 

Kai močiutė mirė, mane įvaikino svetima šeima. Aš jų ne- 
kenčiau. Su manimi buvo dar penki vaikai. Be paliovos girdė- 
jau apie karą kažkokiame Vietname, bet to karo net nebuvo 
galima lyginti su kova, kuri vyko tarp vaikų namuose, ypač 
tarp mumis besirūpinančios sutuoktinių poros. Ne sykį ma- 
čiau, kaip vyras muša žmoną. 

Sulaukęs šešiolikos pabėgau. Pamaniau, kad gyventi vie- 
nam bus geriau, negu likti su įtėviais. Man turėjo būti paskir- 
ti globos pinigai, bet dėl jų buvau vedžiojamas už nosies, kol 

Tai man atrodė tik menka nesėkmė. Buvau tikras, kad pajėg- 
siu gyventi savarankiškai, bet, žinoma, negalėjau, tad buvau 
priverstas vogti, kad nemirčiau iš bado. 

Galiausiai įkliuvau ir buvau išsiųstas į „probleminių vaikų 
ūkį“, kitaip sakant, į kalėjimą. Nuo pat pirmos dienos kūriau 
planus, kaip iš jo pabėgti. Mėginau dusyk. Po antro karto 
mane žiauriai sumušė vienas auklėtojų. 

— Kaip siaubinga, - užjaučiamai sušnibždėjo Debra. 

Dilonas jai kreivai nusišypsojo. 

— Iš pradžių ir aš taip maniau. Vėliau auklėtojas man pa- 
aiškino, jog, prieš sakydamas ką nors, kas turėtų įstrigti man 
galvoje, jis privalo sulaukti mano besąlygiško dėmesio. Au- 
klėtojas sakė, jog man iškrito velniškai sumautos kortos, bet 
tik nuo manęs priklauso, kaip aš jomis žaisiu. Galiu ir toliau 
krėsti eibes, kol galiausiai pateksiu į kalėjimą iki gyvos gal- 
vos, arba galiu viską pakeisti ir priversti aplinkybes veikti 
savo naudai. 

— Tu, žinoma, paklausei jo patarimo. 

— Pataisos namuose baigiau gimnaziją. Kai iš jų išėjau, au- 
klėtojas parūpino man darbą komunalinių paslaugų bendro- 
vėje, kur turėjau braižyti įvairias schemas. Algos užteko su- 
mokėti už mokslą universitete ir būstą. Visa kita tu jau žinai. 

Debra pažvelgė į jį su lengvu apmaudu. 

- Ir tai viskas? Tai ir yra tavo bjauri, paslaptinga praeitis? 

— Ar to negana? 

— Dilonai, tu buvai vaikas. Padarei kelias klaidas. 

Vyras atkakliai papurtė galvą. 

— Aš buvau jau ne vaikas, kai sulaukiau aštuonerių ir suži- 
nojau, kad mano tėvams buvo nukirstos galvos. Nuo tada esu 
atsakingas už viską, ką padariau. 

— Gerai, kai kurios tavo klaidos buvo rimtesnės negu 
įprastos, jų padariniai skaudesni. Nesmerk savęs per daug. 
Tu pakilai virš savo jaunystės klaidų. Norėčiau susitikti su 
tuo auklėtoju ir padėkoti, kad atvedė tave į tiesos kelią. 

— Aš irgi norėčiau, kad tu su juo susitiktum. Deja, netru- 
kus po to, kai išėjau iš pataisos namų, kitas vaikas per auklė- 
jimo valandėlę subadė jį peiliu, paskui stovėjo ir žiūrėjo, kol 
vyras mirtinai nukraujavo. Taigi, - apibendrino Dilonas, — 
neturiu ką pakviesti į šias prašmatnias vestuves, kurias tau 
ruošia mama. 

— Tu būsijose, - atsakė Debra jį apkabindama. - Su tavimi 
esu labai laiminga, todėl mano šeimai daugiau niekas nerūpi. 

Niuberiai jau seniai gyveno turtingųjų kvartale. Debros 
tėvai buvo kilę iš gausių šeimų, pati Debra turėjo tris bro- 
lius ir dvi seseris. Visi, išskyrus vieną seserį, buvo susituokę, 
todėl per bet kokį šeimos susibūrimą sugužėdavo daugybė 
tetų, dėdžių, pusbrolių ir pusseserių. 

Dabar, kai jiedu gulėjo kartu ilsėdamiesi po vedybinių 
lytinių santykių, Dilonas leido sau malonumą mėgautis ne- 
paprasta sėkme. Jis įgijo universiteto diplomą, kuris suteiks 
daug galimybių. Dilonas tapo didelės ir mylinčios šeimos, ko 
niekada neturėjo anksčiau, nariu. Jo žmona protinga, miela, 
linksma ir seksuali. 

Už plaukų jis pakėlė Debros galvą sau nuo krūtinės ir at- 
gręžė jos veidą į save. 

— Verčiau liaukis kramsnojusi. 

— Tau nepatinka? 

— Man taip patinka, kad gali gauti daugiau, negu prašai. 

— Tai neįmanoma, - nusišypsojusi ji nuslinko iki pilvo ir 
pabučiavo. - Dilonai? 

- Hmm? 

- Išmokyk mane, žinai, na, mylėti tave burna. 

Dilonas staiga išplėtė mieguistai primerktas akis. Išsky- 
rus tą laiką, kai buvo pataisos kolonijoje, sekso galimybę jis 
visada laikė savaime suprantama. Nuo pat pirmo karto jam 
buvo siūlomasi. 

Vieną rytą per vasaros atostogas, kai dar mokėsi mokyklo- 
je, Dilonas išgirdo beldžiant į galines močiutės namų duris ir 
jas atidarė. 

Ponia Čandler, kaimynė, buvo jauna ir linksma. Mote- 
ris didelėmis akimis bei krūtimis turėjo ilgas kojas, kurios 
dažnai matydavosi, nes ji mūvėjo trumpais šortais, išryški- 
nančiais tarpukojo plyšį ir sėdmenis. Ponios Čandler vyras 
vairavo „Safeway“ bendrovės sunkvežimį ir beveik nebūda- 
vo namie. Kamuojama nuobodulio ji dažnai lankydavosi pas 
Berkus. 

— Sveikas, Dilonai. Ar močiutė namie? 

Ponia Čandler puikiai žinojo, kad močiutės namie nėra, 
nes prievažoje nebuvo jos automobilio. Būdamas užsispy- 
ręs trylikametis Dilonas jautė pagundą tai išpyškinti. Tačiau 
toks poelgis būtų buvęs šiurkštus, o močiutė buvo išmokiusi 
jį mandagiai elgtis. 

— Močiutė išvažiavo į parduotuvę, - paaiškino berniukas. 

— O varge, - nusiminusi sumirksėjo ponia Čandler. - Ji 
sakė užeiti pasiimti kuponų, kuriuos man iškirpo. Gal žinai, 
ką močiutė su jais padarė? 

— Jie koridoriuje, ant stalelio. 

— Ar galėčiau juos dabar paimti? Pati susiruošiau į parduo- 
tuvę ir prisiminiau neturinti kuponų. 

Dilonas suprato, kad moteris vėl meluoja. Ji nebuvo tin- 
kamai apsirengus važiuoti pirkti maisto. Jos drabužiai buvo 
skirti sugundyti. Iš smalsumo berniukas atstūmė tinkleliu 
dengtas duris. Ponia Čandler krypuodama įvingiavo į vidų. Ji 
nežengė nė žingsnio koridoriaus stalelio link. 

- Vaje, vaje, Dilonai, nė nepastebėjau, koks tu didelis už- 
augai. 

Jauname berniuko kūne siautė hormonų audra, galva 
spengė iš geismo. 

— Tuesi didelis. Tikrai. 

Berniuko žvilgsnis nukrypo į moters krūtis. Pro aptemptą 
baltą medvilnės palaidinę aiškiai švietė areolės. 

Netrukus palaidinė buvo nusimesta, o ponia Čandler nu- 
kreipė bebarzdį Dilono veidą prie savo rausvų spenelių ir ėmė 
jais baksnoti berniukui lūpas. Močiutė Berk įvairavo į prieva- 

žą kaip tik tą akimirką, kai jauna ir neištikima vyrui kaimynė 
tyrinėdama įgrūdo ranką Dilonui į šortus. 

Po dviejų dienų ponia Čandler tapo tokia atkakli, kad nė 
nebijojo rizikuoti, jog bus nutverta darant nuodėmę. Ji įsmu- 
ko pro galines duris tuo metu, kai Dilono močiutė po pietų 
buvo prigulusi nusnūsti. Pridėjusi smilių prie sučiauptų lūpų 
ji davė ženklą eiti į Dilono miegamąjį. Sąmokslininkams slen- 
kant koridoriumi iš praviro miegamojo sklido tylus močiutės 
knarkimas. 

Vos tik Dilonas uždarė savo kambario duris, ponia Čan- 
dler puolė jį tarsi išbadėjusi katė. Dilonui trūko rafinuotumo, 
kuris ateina tik su patirtimi, tad berniukas taip pat godžiai 
geidė moters. Kai Dilonas į ją įsiskverbė, ponia Čandler buvo 
lipni ir karšta. Netrukus berniukas išsikrovė su didžiausiu 
malonumu. Kai viskas baigėsi, ponia Čandler nusiskundė tik 
dėl vieno - kad jis per greitai išleido sėklą. 

Patapšnojusi Dilonui per ranką pažadėjo: 

— Mudu tai ištaisysime. 

— Kaip? - paklausė berniukas spoksodamas į moterį rim- 
tomis rudomis akimis. - Kaip mes tai ištaisysime? - sušnibž- 
dėjo. - Ką man reikėjo daryti? Parodyk. 

Vaiko susirūpinimas buvo toks netikėtas, o domėjimasis 
toks nuoširdus, kad moteris net pravirko. Iki rudens ponia 
Čandler mokė Diloną, kaip reikia ją patenkinti, ir skundėsi, 
kad „gorila , už kurio buvo ištekėjusi, nė nežino, nei kur „tai“ 
yra, nei kam „tai“ skirta. 

- Jis tik dulkina mane tol, kol taip ima skaudėti visą kūną, 
kad vos galiu paeiti, ir mano šitaip įrodęs esąs fantastiškas 
meilužis. 

Dilonas buvo stropus mokinys. Jis išmoko patenkinti ir 
suteikti moteriai tai, ko reikia ir ko ji nori. Jis visada jausda- 
vo sąžinės priekaištus, kad ponia Čandler yra kito vyro žmo- 
na. Tai, ką jiedu darė, buvo nedora. Berniukas ne sykį buvo 
sau pažadėjęs, kad liausis. Tačiau vos tik ji ateidavo susijaudi- 
nusi ir trykšdama geismu, Dilonas nepajėgdavo atsispirti pa- 

gundai ir pasinaudoti proga. Be to, Dilonas nesijautė privaląs 
būti dėmesingas sunkvežimio vairuotojui. Užmušęs jo tėvus 
tas vyras po šiurpios avarijos liko gyvas ir sveikas. 

Netrukus po Darbo dienos ponia Čandler atėjo pranešti Di- 
lonui ir jo močiutei, kad vyras perkeliamas dirbti į kitą vietą. 

— Kitą savaitgalį mudu išvažiuojame į Litl Roką. 

— Kaip gerai, kad jos atsikratėme, - sumurmėjo močiutė 
stebėdama, kaip ponia Čandler eina per rožyną, skiriantį jų 
kiemus. 

Dilonas įdėmiai pažvelgė į močiutę spėliodamas, ar ji visą 
vasarą žinojo, kas kiekvieną popietę vyksta berniuko miega- 
majame, kol močiutė snaudžia savajame. Jiedu daugiau ne- 
bekalbėjo apie ponią Čandler. 

Tačiau Dilonas jos niekada nepamiršo. Jis spėjo, kad vyrai 
niekada nepamiršta pirmos moters, su kuria patyrė kūniškus 
malonumus. Berniukas ponios Čandler kūnu pasinaudojo 
kaip eksperimentine laboratorija, bet dėl to nesijautė kaltas. 
Ji pati siekė Dilono ir patirdavo tiek pat pasitenkinimo, kaip 
ir berniukas, o kartais net ir daugiau. 

Ponios Čandler pamokas Dilonas pritaikė mokykloje su 
lengvai sukalbamomis mergaitėmis - dauguma buvo už jį vy- 
resnės. Tada viena „įseserių priglaudusioje Diloną šeimoje 
irgi pasinaudojo įbrolio patirtimi. Ji buvo stambi, mergaitei 
iš burnos sklido nemalonus kvapas, jos oda buvo nesveika, 
tad įseserė jautė nepaprastą dėkingumą už švelnumą, kurį 
Dilonas jai kasnakt rodydavo. Gatvėse sutiktos merginos 
buvo visko persisotinusios, ir nuotykiai su jomis Dilonui be- 
veik nedarė jokio emocinio poveikio. 

Kai vaikinas buvo paleistas iš pataisos mokyklos ir įstojo į 
universitetą, buvo gašlus lyg ožys. Jam vėl padėjo prigimtis. 
Vaikinas ir psichologiškai, ir fiziškai buvo ne pagal metus su- 
brendęs. Jo potencialas, kurį pastebėjo ponia Čandler, kai Di- 
lonui buvo trylika, atsiskleidė: jaunuolis buvo aukštas, lieknas, 
gražus ir visų mėgstamas. Jis lengvai susidraugaudavo su jau- 
nais vyrais ar nusiviliodavo į lovą geidžiamas bendrakurses. 


148 + Sandra Biewn 


Pirmoji moteris, su kuria Dilonas išmėgino oralinį seksą, 
buvo kekšė, kurią studentų klubas pasamdė greitukams. Ji 
aptarnavo standartiškai: pakraipė papus, greitai nučiulpė, 
paskui už tai paprašė dešimt dolerių. Nuo tada buvo ir kitų 
kartų, tačiau dauguma moterų su šiuo ypatingu mylėjimosi 
būdu sutikdavo klusniai ir nuolankiai, tarsi jo reikėtų tikėtis, 
bet malonumo jis neteiktų. Dar niekada moteris, žvelgdama 
į Diloną meiliai ir su ilgesiu, neprašė pamokyti šio būdo. Jis 
švelniai perbraukė pirštais Debrai plaukus ir tyliai tarė: 

— Tu neprivalai to daryti. 

Nuotaka sutrikusi pažvelgė į jaunikį. 

- Aš noriu. Ar droviesi? 

Dilonas nusijuokė supratęs, kad iš tiesų drovisi. 

— Truputį. 

— Aš noriu tai atlikti teisingai. 

— Nėra nei teisingo, nei klaidingo būdo. 

— Tačiau vis tiek teisingas skiriasi nuo teisingesnio, - ji 
truputį pakėlė Diloną ir priglaudusi lūpas prie jo lūpų su- 
šnibždėjo: - Išmokyk mane teisingesnio būdo. 

Gerokai vėliau Dilonas pažvelgė į šalia ramiai miegančią 
savo nuotaką. Ji buvo tokia graži, kad net gniaužė gerklę. Ne- 
gana to, Debra - puikus žmogus. Bet kokia klasta jai svetima. 

Dilonas buvo vienintelis vyras, užvaldęs jos kūną, ir šią 
privilegiją jis vertino su pagarba. Debra atidavė jam savo šir- 
dį ir patikėjo savo meilę. Debra pasikliovė, kad Dilonas visą 
likusį gyvenimą užtikrins jos finansinį ir emocinį saugumą. 
Didžiausias iššūkis, su kuriuo Dilonui teks susidurti, - būti 
tokiam, kokio Debra nori ir kokio jai reikia. 

Tamsiame ir tyliame kambaryje Dilonas pats sau griežtai 
sušnibždėjo: 

— Nesusimauk. 


Dovintas skyrius 


- D. Berkai, Pilotas nori jus matyti nedelsiant. 

Juokais atidavęs pagarbą Dilonas leido praeinančiai se- 
kretorei, šūktelėjusiai jam pertvaromis atskirto biuro, kuria- 
me Dilonas dirbo kartu kitais trimis konstruktoriais, tarp- 
duryje, suprasti, kad išgirdo pranešimą. Jis numetė pieštu- 
ką ir kumščiu užsidengė burną, tada patyliukais nusikeikė 
nekreipdamas dėmesio į vogčiomis laidomus bendradarbių 
žvilgsnius. 

Dilonas pakilo ir pagriebė ant kėdės atkaltės pakabintą 
švarką. Nesivargindamas nuleisti paraitotų marškinių ran- 
kovių sugrūdo rankas į švarką ir išžirgliojo iš biuro. Tai vienas 
iš šimtų biurų, sudarančių stambų kompleksą, priklausantį 
Talahasio „Piloto statybų pramonės“ bendrovei. Bendrovės 
pavadinimas klaidino, nes ji neturėjo nieko bendra su aviaci- 
ja. Projektavimo ir statybos firma buvo pavadinta jos įkūrėjo 
ir vyriausiojo vadovo Foresto G. Piloto vardu. Buvo kalbama, 
kad Forestas G. yra garsiojo Poncijaus Piloto palikuonis ir 
kad jis paveldėjo savo protėvio polinkį nukryžiuoti. 

Regis, šiandien Dilonas Berkas taps jo auka. 

— Pilotas netrukus ateis, pone Berkai. Prašom sėsti. 

Sekretorė galva parodė kėdę priimamajame prie vidinės 
šventovės. 

Dilonas piktai klestelėjo į kėdę. Jis siuto ant savęs už va- 
karykštį poelgį. Matyt, vienas Piloto šnipų pranešė, kad Dilo- 

nas kritikavo šeimininką. Pilotui nepatikdavo, kai jo gretose 
būdavo reiškiamas nepasitenkinimas. Jo tranų armija triū- 
sė paskirtuose koriuose ir niekam neskelbė savo nuomonės 
apie vadovybę. Iki vakardienos Dilonas laikėsi šios nerašytos 
taisyklės. 

Iš pradžių Dilonas džiaugėsi, kad jį pasamdė „Piloto staty- 
bų pramonė“, bendrovė buvo gerai žinoma visuose JAV pie- 
tryčiuose. Nei jis, nei Debra neprieštaravo, kad reikės keltis į 
kitą miestą. Tai atrodė tarsi judviejų medaus mėnesio tąsa. Iš 
pradžių alga nebuvo fantastinė, bet Dilonas buvo įsitikinęs, 
kad netrukus išsikovos didesnę. Jis įtikinėjo save, kad vos 
tik kuris nors viršininkas pastebės jo galimybes, bendrovė 
stengsis tenkinti jo norus, kad tik Dilonas neatitektų konku- 
rentams. Jis svajojo apie svaiginantį kilimą iki pat viršūnių. 

Tačiau viskas klostėsi ne taip. Bendrovė samdė daugybę 
jaunų inžinierių, ką tik baigusių universitetą. Nė vienam ne- 
buvo suteikta galimybė kilti aukštyn. Dilonas nepateko į aukš- 
čiausiąją lygą ir negavo didelės algos. Debra tvirtino esanti ne- 
paprastai laiminga, nors Dilonas spėjo, kad žmonai tikriausiai 
trūksta prabangos, kuria ją buvo apgaubęs tėvas. Debra nusi- 
pelnė daugiau negu jų ankštas vieno miegamojo butas. 

Regis, laikas sustojo. Dilonas darėsi vis nekantresnis. Jis 
norėjo labai daug ką padaryti, o „Piloto statybų pramonėje“ 
įgyvendinti savo planus nebuvo galimybių. Jis būtų palikęs 
bendrovę jau prieš kelis mėnesius, bet nedarbo lygis buvo 
labai aukštas. Dilonas negalėjo sau leisti netekti darbo, kol 
nesusiras perspektyvios vietos. 

Suskambo skambutis ant sekretorės rašomojo stalo. 

— Galite užeiti, pone Berkai, - šaltai mandagiai tarė se- 
kretorė. 

Artindamasis prie grėsmingų durų Dilonas pasitaisė kakla- 
raištį. Jis ryžtingai sugriebė bronzinę rankeną ir pravėrė duris. 

Pilotas sėdėjo prie brėžinio, kurį nagrinėjo, dirstelėjo į Di- 
loną per sidabrinių skaitymo akinių rėmelių viršų ir galvos 
linktelėjimu pakvietė sėstis į kėdę kitoje jo rašomojo stalo 

pusėje. Dilonas nesileido įbauginamas Piloto žvilgsnio. Jis 
tylėjo ir laukė. Galiausiai Pilotas prabilo: 

— Suprantu, kad esate mumis nepatenkintas, pone Berkai. 

Jeigu Diloną ruošiasi išmesti, jis nieko nepraras kalbėda- 
mas atvirai. Tegul Pilotas paspringsta, jeigu jam nepatiks tai, 
ką nori pasakyti Dilonas. Jis žinojo, kad Debra pirmoji jį pa- 
rems už tai, kad išklojo, ką mano. 

— Teisybė. Nesu. 

- Aš noriu, kad mano darbuotojai būtų patenkinti. Tada 
darbo vieta tampa malonesnė. 

— Neketinau kenkti. Pamačiau tai, kas man nepatinka, iš- 
sakiau savo nuomonę, ir tiek. 

Pilotas nusiėmė akinius ir susimąstęs drobine nosinaite 
ėmė valyti stiklus. 

— Kodėl nusiminėte, kad ponas Greisonas buvo paskirtas 
vyresniuoju klinikos projekto inžinieriumi? 

- Aš nenusiminiau, o supykau. Savo viršininkui įteikiau 
oficialų prašymą būti paskirtas šiam darbui. Jis mane užti- 
krino, kad prašymas pateks ant jūsų rašomojo stalo. 

- Ir jis pateko. 

- Štai kaip, suprantu. Jūs mane atmetėte ir pasirinkote 
Greisoną. 

— Ponas Greisonas bendrovėje dirba jau dešimt metų. Jūs 
buvote priimtas tik pernai, tiesiai iš Džordžijos technologijos 
universiteto. Jūsų pažymiai ir darbo pavyzdys, kurį pateikėte 
kartu su prašymu priimti, buvo ganėtinai įspūdingi, kad jus 
pasamdytume, tačiau vis tiek dar esate naujokas, - Pilotas 
skėstelėjo rankomis. - Ponas Greisonas turi daugiau patirties. 

— O aš turiu daugiau gabumų. 

Nekuklus Dilono atvirumas nustebino viršininką. Jis 
trumpai nusijuokė. 

- Ir, kaip matau, daugiau įžūlumo. 

— Kai priėmėte į darbą, - toliau dėstė Dilonas, - pažadėjo- 
te suteikti galimybę dirbti prie aktualių projektų. Ši klinika — 
tai trečias darbas statybų aikštelėje, kurį pralaimiu nė kiek ne 

aukštesnės kvalifikacijos vyrams. Atvirai sakant, jaučiu, kad 
jų kvalifikacija yra netgi žemesnė negu mano. Jūsų pareigų 
paaukštinimo sistema yra sumauta, pone Pilotai. Už sunkų 
darbą ir talentą reikėtų skatinti, o ne grūsti į mažas stiklines 
dėžes, kurias vadinate biurais. 

— Pone Berkai... 

— Esu inžinierius statybininkas. Noriu statyti. Kai kiti ber- 
niukai piešė automobilius ir lėktuvus, aš piešiau ateities pas- 
tatus ir stengiausi sugalvoti, kaip juos pastatyti. 

Įpykes jis pakilo nuo kėdės ir ėmė žingsniuoti po kabinetą. 

— Tai, ką darau ten, - pareiškė Dilonas mostelėdamas ran- 
ka durų pusėn, - dariau pirmame kurse Džordžijos technolo- 
gijos universitete. 

— Kai kas braižymą „Piloto statybų pramonėje“ laiko tikru 
saldainiuku. | 

— Visą dieną sėdėti prie braižymo lentos ir laukti, kol iš- 
muš penkias, - tai ne mano įsivaizduojamas kupinas iššūkių 
darbas. Beje, po kelerių metų brėžinius braižys kompiuteriai. 
Konstruktoriai taps operatoriais, barškinančiais klaviatūrą. 

Pilotas atsilošė kėdėje. 

— Kaip jūs įsivaizduojate kupiną iššūkių darbą, pone Berkai? 

— Dirbti kartu su architektu, samdyti visus subrangovus, 
vadovauti visam projektui. Noriu būti statybų aikštelėje nuo 
tos akimirkos, kai iškasamas pirmas kastuvas žemių, iki tada, 
kai įsukama paskutinė elektros lemputė. 

— Tada negaliu jums duoti tokio darbo. 

Nors tikėjosi būti atleistas, išgirdęs šiuos žodžius Dilonas 
nustėro. Jėzau, ką jis manė sprausdamas save į kampą, iš 
kurio beveik neįmanoma ištrūkti? Ką jis dabar darys? Kaip 
išlaikys save ir žmoną? 

— Pirmas kastuvas žemių jau iškastas. 

Dilonas sumirksėjo, kad vėl galėtų gerai matyti Pilotą. 

- Pone? 

- Tiesą sakant, prieš sustabdant projektą dėl blogo vado- 
vavimo jau buvo sumontuotos metalo konstrukcijos. 

— Nesuprantu. 

— Sėskitės, pone Berkai, - kai Dilonas atsisėdo, Pilotas 
aiškino toliau: - Kol niršote ant manęs, kad nedaviau jums 
klinikos projekto, svarsčiau jūsų kandidatūrą kitam darbui. 

Dilonas sunkiai nurijo seilę, bet išmintingai nepratarė nė 
žodžio. 

— Kitaip, negu manote, - pareiškė Pilotas, - jūsų darbas 
buvo pastebėtas. Taip pat ir gebėjimas būti lyderiu. Didžiuo- 
juosi, kad pajėgiu užuosti ryškų, ambicingą jauną talentą. 
Kaip sakėte, vieni būna patenkinti dirbdami griežtai regla- 
mentuotą darbą. Kiti ne. Jūs esate vienas pastarųjų. 

Deja, vien ambicijų, jaunystės ir talento nepakanka. Tikrai 
sėkmei reikia išsiugdyti kantrybę ir savidrausmę. Už įžūlu- 
mą turėčiau kaipmat atleisti jus iš darbo. Tačiau taip nepa- 
sielgsiu, pirmiausia dėl to, jog esate per daug vertingas, kad 
atiduočiau jus savo konkurentams. Antra, todėl, kad darbui, 
kurį turiu galvoje, reikia žmogaus, turinčio užtektinai drą- 
sos būti įžūliam, kai priverčia aplinkybės. Tad manau, dabar 
metas prasižioti ir pasakyti, ar domina projektas, kurį ketinu 
jums pasiūlyti. 

Dilonui pavyko išsaugoti orumą. 

- Žinoma, labai domina. 

— Prieš kalbant toliau, turiu perspėti, kad šis darbas turi 
vieną didelį trūkumą. 

„Taip ir turėtų būti“, - niūriai pagalvojo Dilonas. Velnias 
visada pasiima tai, kas jam priklauso. Kas nors gera visada 
būna susiję su tokiu pat blogiu - toks buvo Niutono dėsnio 
Dilono variantas. Tai buvo dangiškojo taškų skaičiuotojo ba- 
lanso sistema. Tačiau negali būti nieko blogiau, kaip grįžti 
prie braižymo lentos į tą stiklinę dėžę. Judėjimas visada yra 
priimtinesnis už stagnaciją. 

— Esu pasiryžęs grumtis beveik su bet kuo, pone Pilotai. 

Tą vakarą Dilonas parnešė namo gėlių puokštę, kepalą duo- 
nos iš kepyklos ir butelį vyno. 

— Kokia proga? - gaudydama kvapą paklausė Debra, kai 
Dilonas ją paleido karštai pabučiavęs. 

— Kas bus vakarienei? 

— Mėsainiai. Kodėl klausi? 

— Gerai, nes nupirkau raudonojo vyno. 

— Regis, tu pakeliui į namus išgėrei visą butelį, - tarė ji 
apuostydama Diloną. - Elgiesi labai keistai. Vyras, parnešan- 
tis namo dovanų pirmaisiais vedybinio gyvenimo metais, yra 
toks pat įtartinas kaip ir Trojos arklys. Ar susiradai meilužę? 

— Be abejonės, - Dilonas nuleido delnus žmonai ant užpa- 
kalio ir prisitraukė prie savęs. - Seksualiausią mergšę, kokia 
tik kada nors yra buvusi Atlantoje. 

— Mažą seną mane? 

— O ką gi daugiau, pyragiuk. Taigi, - gašliai šypsodamasis 
paklausė: - Ar nori dulkintis? 

— Aha. 

Jiedu nusivijo vienas kitą į miegamąjį, nusimetė drabu- 
žius ir pasimylėjo. Paskui, kol Debra gaudė kvapą gulėdama 
tarp suglamžytų paklodžių, Dilonas išsėlino iš kambario, grį- 
žo su parneštomis namo dovanomis ir išdėliojo prieš žmoną. 

— Ką šie trys dalykai turi bendra? - paklausė jis. 

- Visi jie tinka kyšiams. 

- Šaunu. Spėk dar kartą. 

— Darbe tikriausiai buvo nepaprastai sėkminga diena. Kas 
vyksta? 

— Matyt, teks susirasti kitą merginą, kad galėčiau pažaisti. 

— Gerai, gerai. Gėlės, vynas, duona, - garsiai svarstė De- 
bra. - Ar tai kaip nors susiję su sporomis, puvenomis ar kuo 
panašiu? 

Dilonas papurtė galvą. 

— Ne tiek svarbu gėlės, kiek kaspinai, kuriais jos surištos. 

— Raudona, balta ir dryžuota mėlyna, - uždainavo Debra. - 
Mano šalie, tai apie tave, mieloji žeme... 

— Kokios dar šalies vėliavoje yra raudona, balta ir mėlyna 
spalva? 

— Anglijos. 

- Kitos. 

Debra paėmė butelį ir perskaitė etiketę. Tada klausiamai 
pažvelgusi į Diloną tarė: 

— Prancūzijos? 

Vyras plačiai nusišypsojo. 

— Sveikinu, mergaite! Laimėjai didįjį prizą. 

— Ir koks jis? 

— Dveji, o gal ir daugiau metų Paryžiuje. 

— Dilonai? 

— Tiksliau, netoli Paryžiaus - Versalyje, kur stovi rūmai. 
Manau, neprieštarausi, kad gyvensime Paryžiaus prie- 
miestyje? 

Debra suklykė: 

— Dilonai, ką tu kalbi? 

Vyras papasakojo apie Piloto pasiūlytą darbą. 

— Tai tarptautinės draudimo bendrovės užsakymas. Jie 
statė naują biurų kompleksą savo pagrindinei būstinei Eu- 
ropoje. Paaiškėjo, kad rangovas nekompetentingas, ir darbai 
sustojo, kol bus rastas naujas. 

— Pilotas dalyvavo šio projekto konkurse? 

— Taip. Dabar Pilotui reikia, kad ten nuvyktų inžinierius, 
kuris išsiaiškintų ir ištaisytų klaidas. | 

- Ir Forestas G. Pilotas išsirinko tave. 

Dilonas skėstelėjo rankas atidengdamas savo nuogą kūną 
ir bergždžiai stengdamasis atrodyti kuklus. Debra puolė 
prie vyro. Šis apvirto aukštielninkas ir sumaigė prancūzišką 
batoną. 

— Ar gali patikėti, kad Pilotas gyvenimą Prancūzijoje laiko 
trūkumu? - paklausė Dilonas. - Jis nežino, kad pagrindinis 
mano žmonos gyvenimo siekis yra nuvykti į Prancūziją ir pa- 
tobulinti kalbos įgūdžius. 

— Tujam tai pasakei? 

— Ei, aš nesu kvailys. Suvaidinau nepatenkintą, kad teks 
gyventi užsienyje, ir pasakiau, jog man turės mokėti daugiau, 
jeigu sutiksiu su šiuo siūlymu. 

— Kąjis atsakė? 

— Pakėlė algą šimtu dolerių per savaitę. 

Pagauti džiaugsmingos aistros jiedu vėl pasimylėjo. Mė- 
sainius, kuriuos Debra ketino patiekti vakarienei, pakeitė 
sumaigytas batonas ir butelis drungno vyno. Sunaikinę pa- 
skutinius trupinėlius ir ištuštinę paskutinius lašus Dilonas ir 
Debra gulėjo ant išbarstytų suniokotų gėlių ir suglebę aptari- 
nėjo saulėtą ateitį. 

Kraustymasis buvo tikras košmaras. Reikėjo gauti pasus ir 
vizas, atsisveikinti su verkiančiais artimaisiais ir pasirūpin- 
ti milijonais kitų nebaigtų darbų. Visu tuo rūpinosi Debra, 
nes Dilonui reikėjo susipažinti su nebaigtu projektu, kurio 
ėmėsi. Jis nekantravo kuo greičiau pradėti. Dilonas nuvyko 
į Prancūziją anksčiau už Debrą, kad rastų būstą, ir po trijų 
savaičių pasitiko žmoną Šarlio de Golio oro uoste. 

Išėjusi iš muitinės Debra puolė vyrui į glėbį, ir jiedu tvirtai 
apsikabino. Lydėdamas žmoną per judrų tarptautinį oro uos- 
tą Dilonas be paliovos kartojo, kaip jos pasiilgo. 

— Neapgausi manęs, Berkai, - erzino vyrą Debra, kai jie- 
du įžengė į automobilių stovėjimo aikštelę. - Tikriausiai per 
pastarąsias tris savaites turėjai daugybę meilužių prancūzių. 

Juokdamasis Dilonas nusivedė ją prie automobilio. 

— Ar tai mūsų? - negalėdama patikėti paklausė Debra. 

— Bijau, kad taip. 

- Jis toks mažytėlaitis. 

- Tik su tokiu automobiliu galima išgyventi čionykščiame 
eisme. Reikia vinguriuoti, antraip įstrigsi ne vienai valandai. 

Debra palygino ankštą automobilį su ilgomis vyro kojomis. 

— Artuįjį telpi? 

- Čia ankšta. Dėl to turiu tau kai ką pasakyti, - paskui iš- 
kilmingai pridūrė: - Aš jau negaliu turėti vaikų. 

Debra priglaudė delną jam prie tarpukojo. 

— Man tai nerūpi tol, kol šis daiktas veikia. 

Dilonas trumpai nustėro dėl tokio viešo flirto, bet Debra 
priminė, kad jiedu yra Prancūzijoje ir kad prancūzai garsėja 
pakantumu įsimylėjėliams. 

Dilonas ėmė teisintis dėl buto trečiame aukšte pastate su 
liftu, kuriuo jis nepasitikėjo ir liepė Debrai niekada nesinau- 
doti. Tai buvo siauras vėjų gairinamas namas su keturiais bu- 
tais kiekviename aukšte. 

— Tai geriausia, ką man pavyko rasti, - atsiprašinėjo Di- 
lonas atrakindamas ir plačiai atverdamas duris. - Viskas čia 
labai brangu. 

Tai, kas Dilonui atrodė senoviška ir nepatogu, Debrai buvo 
neįprasta ir žavu. 

— Mes turime balkoną! - sušuko ji pribėgdama prie lango 
ir atidarydama langines. 

— Tačiau vaizdas iš jo nekoks. 

Iš balkono buvo matyti liūdnai apleistas kiemas. Tačiau 
vos po kelių savaičių vazonuose ant palangių sužydėjo De- 
bros pasodintos raktažolės. Vidinių sienų plyšius ji uždengė 
spalvingais kelionių plakatais, iš paklodžių pasiūtais apvalka- 
lais paslėpė senamadiškus baldus. Netrukus butas virto na- 
mais, kurių Dilonas būtų nesutikęs mainyti net į greta esan- 
čius Versalio rūmus. 

Savaitgaliais paryžiečiai traukdavo į kaimą palikdami 
miestą tokiems turistams kaip Berkai. Jiedu pastatydavo au- 
tomobilį miesto pakraštyje ir naudodavosi metro. Netrukus 
Berkai puikiai išmoko nardyti tarp daugelyje lygių išsidėsčiu- 
sių požeminių stočių. Kaip išalkę gurmanai per puotą jiedu 
godžiai mėgavosi viskuo, kas prancūziška. Dilonas ir Debra 
įsimylėjo Šviesų Miesto vaizdus, kvapus ir garsus. Jiedu lan- 
kė muziejus, parkus, istoriškai svarbius visuomeninius pa- 

status, rasdavo nuošalias kavines, kuriose net amerikiečiams 
buvo pateikiamos nuosaikios sąskaitos už puikų valgį. 

Katedrose su vitražo langais jiedu ieškodavo nuošalumo, 
kad galėtų pasibučiuoti, o ne melstis. Amerikietiški dešrai- 
niai nublankdavo, palyginti su tais, kurie buvo pardavinėja- 
mi Monmartre greta originalių paveikslų. 

Pažymėdami pirmąją vedybų sukaktį Dilonas su Debra 
praleido ilgą savaitgalį vyno krašte ragaudami vietinius vy- 
nus tol, kol apgirto ir tapo sentimentalūs, ir nakvodami ma- 
žuose viešbučiuose, kur pūkų patalai buvo tokie pat praban- 
gūs, kaip ir padažai, tiekiami jaukiuose valgomuosiuose. 

Tačiau jų rojuje buvo ir žaltys. 

Jo vardas buvo Haskelas Skanlanas. Dilonas buvo vy- 
resnysis inžinierius, atsakingas už statybą. Haskelas tvarkė 
verslo reikalus - algas, pirkimus ir apskaitą. Dilonas su juo 
buvo trumpai susitikęs Talahasyje ir vylėsi, kad pirmas įspū- 
dis pasikeis, kai jie nuvyks į Prancūziją. Dėl Debros jis tikėjo- 
si, kad pavyks susidraugauti su Haskelu ir jo žmona. 

Deja, paaiškėjo, kad Haskelas Skanlanas užsienyje yra 
toks pat bjaurus kaip ir tėvynėje. Nė vienas statybininkas 
negalėjo jo pakęsti. Skrupulingai tikrindamas laiką Haskelas 
mažindavo atlyginimus darbininkams, jeigu jie pavėluodavo 
net ir trisdešimt sekundžių. Kai meistras kreipėsi į Diloną dėl 
algos pakėlimo, šis, jo nuomone, pagrįstą pageidavimą per- 
davė Haskelui Skanlanui. Haskelas tvirtai atsisakė net svars- 
tyti šį klausimą. 

— Dėl Dievo meilės, pakelk jiems atlyginimą! - sušuko Di- 
lonas po pusvalandį trukusių karštų ginčų. 

— Visiems vienodai? 

— Visiems vienodai. 

— Tai juos paskatins vėliau prašyti dar daugiau. 

— Po velnių, Haskelai, jie prašo padidinti algą tik dvidešim- 
čia centų už valandą. 

— Padaugink. Paskui sudėk. 

— Gerai, tada pakelk jiems algą dešimčia centų už valandą. 
Tai parodys mūsų geranoriškumą ir galbūt net paskatins pas 
mus likti. Praėjusią savaitę netekau dviejų gerų stalių, nes 
prie naujai statomos sporto arenos jie gali uždirbti daugiau. 

— Vietoj tų stalių buvo priimti kiti. 

— Tačiau aš sugaišau kelias dienas su jais kalbėdamasis ir 
formindamas į darbą. Man nepatinka tuščiai leisti dienas. 
Pastatas turi būti baigtas kitą vasarą. Aš ketinu jį užbaigti 
anksti pavasarį. 

— Kodėl? 

— Todėl, kad Debra nėščia. Nors mums čia labai patinka, 
norėčiau, kad kūdikis gimtų namie. 

— Asmeniniai interesai neturėtų užgožti bendrovės. 

— Užsikrušk. 

Haskelas tik sučepsėjo. 

— Gali svaidytis tokiais žodžiais, jeigu dėl to jausiesi ge- 
riau. Patikėk, tai nepakeis mano nusistatymo. 

Dilonas dar pasisvaidė tokiais ir kur kas riebesniais žo- 
džiais, kol klausimas galiausiai buvo išspręstas. 

— Man nepatinka, kad tenka nepaisyti subordinacijos, - 
pasiguodė jis Debrai per vakarienę. - Tačiau tas žmogus yra 
centus skaičiuojantis bjaurybė, nematantis nieko, tik galuti- 
nę sumą. Regis, jis nepajėgia suprasti, kad kuo greičiau pasta- 
tysime pastatą, tuo daugiau pinigų sutaupysime bendrovei. 

— Galbūt tu pagrįstai pažeidei subordinaciją, - ramino De- 
bra. - Negali dirbti efektyviai, jeigu nuolatos tenka bartis su 
žmogumi, kuris tau aiškiai pavydi. 

— Pavydi? 

Kartą Debros pakviesti Haskelas su žmona atėjo vakarie- 
nės, tad Debra turėjo progą juos stebėti. 

— Dilonai, pažvelk tiesai į akis. Jis labai norėtų būti toks, 
koks tu. Esi gražus, jis - ne. Esi aukštas, stiprus ir vyriškas, 
o Haskelas - išblyškęs menkas išglebėlis. Nepaisant kalbos 
barjero, tu su vyrais gerai sutari, o iš Haskelo jie šaiposi. Juk 

pats sakei, kad jie prancūziškai Haskelą vadina žodžiu, ku- 
ris mūsiškai reiškia „šiknaskylę“. Nemanau, kad jis patinka 
ir Žmonai. 

Vyras nusivaipė išreikšdamas šykštų pritarimą. 

-- Galbūt tu ir teisi, bet viena yra apibrėžti problemą, kita - 
ją išspręsti. 

— Paskambink Pilotui. Surizikuok. 

— Paskelbti ultimatumą: arba Haskelas, arba aš? - Dilonas 
papurtė galvą. - Dar nesu pasirengęs šitaip rizikuoti. Haske- 
las bendrovėje dirba seniau, o Pilotas labai vertina senbuvius. 
Jeigu jis pasirinks Haskelą, aš negalėsiu baigti pastato. Man 
reikia ne tik darbo - noriu pamatyti savo statinį užbaigtą, 
kad pajusčiau pasitenkinimą. 

Kitą savaitę Dilonas prarado du metalo konstrukcijų dar- 
bininkus. Jis įsiuto, kai Haskelas atsisakė skirti biudžetą, ku- 
ris Dilonui leistų derėtis. 

- Jie tik bando tavimi manipuliuoti. 

— Eik po velnių! 

Dilonas skubiai pasišalino, kad kumščiu netrenktų į apgai- 
lėtiną Haskelo snukį. Jis nusprendė, kad kitos išeities nėra ir 
reikia skambinti Pilotui. 

Pilotas buvo nepatenkintas. 

- Tikrai nemaniau, kad man reikės rūpintis asmeniniais 
dviejų vadinamųjų profesionalų konfliktais. 

— Atleiskite, kad jus dėl to trukdau, bet jeigu Haskelas ir 
toliau laikys užspaudęs bendrovės piniginę, aš neteksiu kva- 
lifikuotų statybininkų. Būsiu priverstas samdyti antrarūšius 
darbininkus ir manau, kad nei jūs, nei aš to nenorime, tiesa, 
pone Pilotai? 

Kuri laiką viešpatavo tyla, girdėjosi tik elektrostatinis 
traškesys. Galiausiai Pilotas tarė: 

- Pasakyk jam, kad aš įgaliojau visiems pakelti algą dešim- 
čia centų už valandą. 

— Gal penkiolika? 

— Dvylika, ir tai viskas, Berkai. Daugiau manęs nevelk į 

šiuos kivirčus. Tave paskyriau atsakingu už šį projektą, tad ir 
būk atsakingas. 

Pilotas padėjo ragelį Dilonui nė nespėjus padėkoti. Dilo- 
nas įtikinėjo save, kad toks poelgis - geras ženklas. Kitaip 
galėtų atrodyti, kad Pilotas remia numylėtinius, o ne vado- 
vaujasi sveika verslo logika. 

Haskelui Skanlanui taip neatrodė. 

— Nubėgai verkšlenti pas tėtuką? - kandžiai paklausė jis, 
kai Dilonas papasakojo apie pokalbį su Pilotu. 

— Pasakiau jam, kas, mano nuomone, yra geriausia šiam 
projektui. 

— Na, žinoma, - piktai atšovė Haskelas. - Žiūrėdamas į 
tave Pilotas mato savo atspindį, tik jaunesnį. Po plonu auk- 
siniu sėkmės sluoksniu jis yra toks pat akiplėšiškas ir neiš- 
auklėtas kaip tu. Jis didžiuojasi, kad viską pasiekė pats. Tad 
neapsigauk manydamas, kad šį ginčą laimėjai tik dėl savo 
nuopelnų. Jį laimėjai tik todėl, kad tenkindamas savimeilę 
mūsų bosas suklydo. 

Dilonas vis dėlto laimėjo, tad Haskelo nuomonė jam nerū- 
pėjo. Po kelių šalto, bjauraus lietaus dienų reikalai statyboje 
per visus rudens mėnesius klostėsi sklandžiai. Dilonas ne- 
prarado daugiau darbininkų, nes šie žinojo, kad atlyginimai 
buvo pakelti jo pastangomis. 

Darbininkai, regis, vertino Dilono gebėjimą įsiminti var- 
dus, taip pat kaip ir jie papasakoti nešvankų anekdotą ir jo 
nuovoką, kada reikia ir kada ne kištis į privačius ginčus. Dilo- 
nas iš darbininkų reikalavo tiek pat, kiek iš savęs. Jis rizikuo- 
davo, ardavo viršvalandžius, kartu su darbininkais valgyda- 
vo atsineštus priešpiečius ir pelnė pagarbą už tai, kad su jais 
bendrauja, o ne laikosi nuošaliai. 

Dilonas norėjo savo pastatą pažinti iki smulkmenų - kie- 
kvieną kniedę, kiekvieną kabelį, kiekvieną plytą, - o ne už- 
sidaryti savo vagonėlyje. Jis tikrino kiekvieną statybos eta- 
pą. Dėl aukštų reikalavimų jam dar sykį teko susikivirčyti su 
Haskelu Skanlanu. 

— Kas čia, po velnių? - piktai paklausė Dilonas pirštinėto- 
se rankose laikydamas elektros laido gabalą. 

Nelaimingas elektrikas, kurio atsitiktinai paklausė Dilo- 
nas, atsargiai apžvelgė ratu jį apsupusius stebėtojus ir maty- 
damas, kad niekas nesiryžta jam padėti, skubiai ėmė aiškinti 
prancūziškai. 

Dilonas nieko nesuprato. Jis pakratė laidą vyrui prieš nosį. 

— Čia ne tokie laidai, kokius užsakiau. Kur juos gavai? 

Vienas elektrikų kalbėjo darkyta anglų kalba. Jis paplekš- 
nojo Dilonui per ranką. Dilonas piktai apsigręžė. 

— Ką? 

Vyras parodė sukrautas laidų rites. Trumpai jas apžiūrėjęs 
Dilonas kreipėsi į stovinčius be darbo vyrus. 

— Šio šūdo neinstaliuokite. Supratote? 

Darbininkas, kuris buvo ir vertėjas, perdavė paliepimą 
kitiems. 

Užsimetęs vieną sunkią ritę ant peties Dilonas krovininiu 
liftu nusileido į pirmą aukštą, tada įsiveržė pro vagonėlio du- 
ris. Prie kompiuterio sėdintis Haskelas nevalingai krūptelėjo 
pasirodžius netikėtam įsibrovėliui. Išvydęs Diloną jis susi- 
raukė nepatenkintas dėl kolegos barbariško elgesio. 

— Noriu žinoti, kas čia, po velnių! 

Ritė sunkiai trinktelėjo ant Haskelo rašomojo stalo. Iš ne- 
tikėtumo vyras pastūmė atgal savo darbo kėdę su ratukais. 

— Ką tu sau leidi? - suspiegė Haskelas. - Paimk tą daiktą 
nuo mano rašomojo stalo. 

Dilonas abiem delnais apkabino metalinę ritę ir palinko 
virš jos. 

— Klausyk, menkas šūdvabali. Priversiu tave suvalgyti 
kiekvieną šio šlamšto centimetrą, jeigu man išsamiai nepa- 
aiškinsi, kodėl nepirkai to, ką prieš kelis mėnesius parašiau 
paraiškoje. Turi dešimt sekundžių. 

- Tavo užsakyti laidai tris kartus brangesni negu šie, — 
šiek tiek atsipeikėjęs atkirto Haskelas. 

— Mano užsakyti laidai yra tris kartus geresni ir saugesni. 

— Šie atitinka vietines statybos normas. 

- Jie neatitinka manųjų, - pro sukąstus dantis iškošė Di- 
lonas. 

- Jeigu nežinočiau, kad jie yra užtektinai... 

— Nė velnio tu nežinai. Pastate bus daugybė įvairiausios 
šiuolaikinės elektronikos. Kad išvengtume katastrofos, pri- 
valome išvedžioti pačius geriausius laidus. 

Dilonas pagriebė telefoną ir nusviedė nieko nesuprantan- 
čiam buhalteriui ant kelių. 

— Dabar pakrutink savo perdžiūvusią subinę ir pateik tokį 
užsakymą, kokį aš tau perdaviau. Noriu, kad medžiagos būtų 
pristatytos ne vėliau kaip rytoj, kitaip visus elektrikus, kurie 
dabar dykinėja be darbo, atsiųsiu masturbuotis ant tavo ra- 
šomojo stalo. 

Haskelas pašoko, ir telefonas barškėdamas nukrito ant 
grindų. 

— Nedrįsk šitaip su manimi kalbėti. 

— Tiesiog privalau, - Dilonas galva mostelėjo į ant grindų 
gulintį telefoną. - Negaišk. Užsakyk. 

— Neužsakysiu. Mano pareiga rūpintis išlaidų mažinimu. 

- Sutinku, jeigu tai nekenkia pastato patikimumui. Šiuo 
atveju kenkia. 

— Mano užsakytų laidų kokybė gera ir, pasak vietinės val- 
džios, jie saugūs. 

— Ką gi, pasak Dilono Berko, jie - šlamštas. Aš jų savo pas- 
tate neinstaliuosiu. 

— Savo pastate? - nusišaipė Haskelas įžūliai šypsodamasis. 

— Užsakyk laidus, kurių aš pageidavau, Skanlanai. 

— Ne. 

Dilonui, kaip ir bet kuriam kitam, patiko harmonija, tad 
jis vengdavo kivirčų, kai tik tai būdavo įmanoma. Tačiau jis 
neketino mažinti savo pirmojo projekto standartų. Taip pat 
nenorėjo vėl kreiptis į Pilotą, kuris jam jau buvo liepęs imtis 
atsakomybės. 

— Arba tuojau pat skambini, - ramiai perspėjo jis, - arba 
esi atleistas iš darbo. 

Smailus Haskelo smakras atvipo. 

— Tu negali manęs atleisti. 

— Galiu, po velnių. 

— Tikrai? Pažiūrėsime, ką šiuo klausimu pasakys ponas 
Pilotas. 

— Esu tikras, kad pamatysime. Kol kas esi nušalintas nuo 
šio projekto. Ir jeigu nenori, kad išmalčiau tau snukį, laikykis 
nuo manęs atokiau, kol išnyksi visam laikui. 


— 


Debrą kamavo nuobodulys. Pirmuosius kelis mėnesius Pran- 
cūzijoje ji taupiai puošė butą ir, kiek leido galimybės, jai tas 
pavyko. 

Jiedu su Dilonu kalbėjo, kad Debrai reikėtų rasti darbą, 
bet tai buvo neįmanoma. Angliškose mokyklose nebuvo lais- 
vų darbo vietų mokytojams, o parduotuvių savininkai noriau 
samdė saviškius negu amerikiečius. Tad dieną ji leisdavo lai- 
ką skaitydama, vaikštinėdama siauromis žaviomis gatvelė- 
mis ir rašydama ilgus laiškus daugybei savo artimųjų. Ji pra- 
dėjo ilgėtis namų ir pasidarė nerami, nors stengėsi tai slėpti 
nuo Dilono. Ji iš visų jėgų stūmė šalin depresiją. 

Nėštumas Debrą atjaunino. Ji nejautė jokių nemalonių ša- 
lutinių poveikių ir prisiekinėjo, kad dar niekada taip puikiai 
nesijautė. Debra buvo kupina energijos. Kasdien jiedu su Di- 
lonu gėrėdavosi subtiliais jos kūno pokyčiais. Šis naujas inty- 
mumas dar labiau sustiprino judviejų jausmus. 

Kad greičiau bėgtų laikas, kol gims kūdikis, Debra užsirašė 
į valgių gaminimo kursus, jie vyko visai netoli namų. Grupėje 
buvo dar keturios moterys ir du vyrai, visi pensinio amžiaus. 
Kursų lankytojai ir atrodanti kaip močiutė šefė tupinėjo 
aplink Debrą tarsi perekšlės vištos. Tad Debra dienas leisda- 
vo arba kursuose, arba mažytėje savo buto virtuvėje taikyda- 
ma įgytas žinias, arba netolimuose turguose, kur pirkdavo 

maisto produktų, reikalingų Dilonui įrodyti savo kulinari- 
nius gebėjimus. Debra grįždavo namo apsikrovusi pirkiniais 
ir keldavosi girgždančiu liftu, kuriuo naudotis Dilonas buvo 
uždraudęs. 

Vieną popietę ji vos neįkliuvo, nes grįžo namo vos kelio- 
mis sekundėmis anksčiau negu vyras. Jis ją kaipmat apkabi- 
no ir tvirtai pabučiavo į šaltas lūpas. Tada plačiai šypsodama- 
sis paleido ir tarė: 

- Važiuokime į Šveicariją. 

— Šveicariją? 

— Taip, žinai, tai tokia šalis, kuri ribojasi su Prancūzija, 
ten yra daug ožkų, Alpių mergaitė Heidė, sniego kalnuose ir 
skamba tirolietiškos dainos. 

- Suprantama, kad žinau Šveicariją. Atmeni mūsų savait- 
galį Ženevoje? 

— Ar ten mūsų kambario lubose buvo įtaisytas veidrodis? 

— Vadinasi, prisimeni. 

— Kaip galėčiau pamiršti? - sumurkė Dilonas vėl ją apka- 
bindamas. 

Abiejų lūpos susiliejo naujame bučinyje. 

— Mums nereikia veidrodžių lubose, - sušnibždėjo Debra, 
kai Dilonas ją galiausiai paleido. 

— Tačiau mums reikia kur nors išvažiuoti ir atšvęsti. 

— Ką? 

— Šiandien atleidau Haskelą Skanlaną. 

Debros šypsena išblėso. 

Dilonas papasakojo, kas įvyko. 

— Man velniškai nepatinka, kad turėjau imtis kraštutinių 
priemonių, bet jis man nepaliko kitos išeities, - Dilonas įdė- 
miai žiūrėjo į susirūpinusį žmonos veidą. - Manai, pasielgiau 
neteisingai? 

— Kaip tik manau, kad pasielgei labai teisingai. Deja, mano 
nuomonė nėra tokia svarbi kaip Foresto G. Piloto. 

— Todėl ir noriu dar šįvakar išvykti į Šveicariją. Jeigu jis 
sutiks su mano sprendimu, mudu praleisime nuostabų sa- 

vaitgalį Alpėse. Jeigu pakeis, turėsiu pasielgti principingai 
ir išeiti iš darbo, tada mudu neišgalėsime keliauti į Šveicari- 
ją. O jeigu jis mane išmes, taip pat neturėsime pinigų tokiai 
kelionei. Tad kol dar esu pelningai įsidarbinęs ir puikiai jau- 
čiuosi, pasiųskime viską po velnių ir keliaukime. 

Ekspresu jie nuvažiavo iki Lozanos, paskui persėdo į kitą 
traukinį, vykstantį į Cermatą. Jiedu juokavo su studentais, 
paplepėjo su močiute iš Montrė, kuri mezgė kepuraitę dešim- 
tam vaikaičiui, ir užkandžiavo maistu, kurio Debra apdairiai 
pasiėmė. 

Dilonas išgėrė iš butelio stipraus raudonojo vyno, jo pa- 
siūlė vienas studentų, bet griežtai atsisakė užsirūkyti mari- 
huanos. Kai prieš juos sėdinti pora ėmė glėbesčiuotis, Dilo- 
nas su Debra nusprendė, kad jiedu gali pasielgti taip pat, ir 
pradėjo glamonėtis ir bučiuotis, kol užmigo. 

Cermate Dilonas slidinėjo nuo patyrusiesiems skirtų šlai- 
tų. Debra buvo nėščia, todėl to daryti negalėjo, taigi vaikštinė- 
jo po žavingas parduotuvėles ir stebėjo nesibaigiantį turtuolių 
paradą. Jiedu su Dilonu pasivėžino arklių tempiamomis rogė- 
mis ir stebėjo, kaip čiuožėjai sidabru žvilgančiomis pačiūžo- 
mis čiuožia ant užšalusio tvenkinio. Abu mėgavosi sūrio fon- 
diu, sočia juoda duona, baltuoju vynu ir šveicarišku šokoladu. 

Grįžtant traukiniu namo Dilonas prisitraukė žmoną prie 
savęs ir priglaudė jos galvą sau po smakru. 

— Tai buvo mūsų tikrasis medaus mėnuo. 

— O kuo tau netiko kelionė į Bermudus? 

— Tiko. Tačiau tada tu buvai tik nuotaka. Dabar esi žmo- 
na, -jis pakišo delną Debrai po paltu ir uždėjo ant išsipūtusio 
pilvo. - Myliu tave. 

Kol jiedu Lozanoje laukė kito traukinio, Debra nusipirko 
pakuotę aspirino. 

— Prastai jauties? - paklausė Dilonas. 

— Skauda gerklę. 

Iki Paryžiaus Debra miegojo neramiai ir dažnai prabusda- 
vo krečiama šalčio. 

Dilonas priglaudė delną žmonai prie kaktos. 

— Tu visa degi. Išgerk dar aspirino. 

— Nenoriu to daryti nepasitarusi su gydytoju. Aspirinas 
gali pakenkti kūdikiui. 

Kai jiedu pasiekė Paryžių, Dilonas buvo ne juokais suneri- 
męs, nors Debra įtikinėjo, kad gerklę skauda tiesiog nuo kal- 
nų oro. Pirmadienio rytą perpildytomis gatvėmis jis skubiai 
nuvežė žmoną pas ginekologą - atvyko į gydytojo kabinetą 
dar tik jam atsidarant. Labai maloni ir rūpestinga slaugytoja 
nuvedė Debrą į apžiūrų kabinetą ir paprašė Dilono palaukti 
už durų. Dilonui tai nepatiko, bet jis buvo priverstas laukti. 
Kai keli laukiantys pacientai nusuko žvilgsnius į šalį, Dilonas 
suprato, kad tikriausiai atrodo kaip ištvirkėlis. Keliaudamas 
jis nesiskuto ir traukinyje visiškai nemiegojo. 

Galiausiai Dilonas buvo nuvestas į privatų gydytojo ka- 
binetą. 

— Madam Berk gerklė labai bjauri, - laužyta anglų kalba su 
ryškiu akcentu paaiškino gydytojas. - Aš... - jis parodė jude- 
sį, kuris atliekamas imant tepinėlį. 

— Jis paėmė tepinėlį, - nusišypsodama paaiškino Debra. 

— Streptokokinė angina? - paklausė Dilonas. - Neįsižeis- 
kite, daktare Gotjė, bet jeigu tai rimta, galbūt rekomenduo- 
tumėte specialistą. 

— Sutinku, - linktelėjo gydytojas. - Palaukime rezultatų iš 
laboratorijos. Rytoj turėtume žinoti. 

— Esu tikra, kad viskas bus gerai, - ramino susirūpinusį 
vyrą Debra. - Gydytojas man išrašė antibiotikų. Šiandien gu- 
lėsiu lovoje ir leisiu tau mane slaugyti. 

Dilonas pamėgino jai nusišypsoti, bet Debra atrodė tokia 
nesveika, kad jis nepajėgė šito padaryti. Jis parvežė Debrą 
namo, paguldė į lovą, paskui su receptais nubėgo į artimiau- 
sią vaistinę už dviejų kvartalų. Debra išgėrė kapsulę su puo- 
deliu arbatos ir nugrimzdo į gilų miegą. 

Tik tada Dilonas prisiminė turįs paskambinti į darbą. Jis 
pasikalbėjo su meistru, kurį buvo paskyręs laikinai vadovauti 

prieš išvykdamas praėjusį penktadienį. Prancūzas užtikrino, 
kad viskas klostosi gerai, ir paragino likti namie su sergan- 
čia žmona. Visą ilgą dieną Dilonas praleido prie Debros lovos 
nusnausdamas kėdėje ir pažadindamas ją tik tada, kai reikė- 
davo gerti vaistus. 

Nepaisydama karščiavimo ir blogos savijautos Debra pajė- 
gė juokauti, kai Dilonas nešė ją į tualetą nusilengvinti. 

— Gerai, kad tai man nutiko ne devintą nėštumo mėnesį. 
Tada nepajėgtum manęs pakelti. 

Dilonas vakarienei suvalgė sumuštinį, bet nepajėgė pri- 
šnekinti žmonos suvalgyti ką nors daugiau negu puodelį jau- 
tienos sultinio. 

— Gerklė jau mažiau skauda, - aiškino Debra. - Tik esu labai 
silpna. Man reikia naktį gerai išsimiegoti. Regis, tau miegas irgi 
nepakenktų, - tarė ji glostydama delnu apžėlusį Dilono smakrą. 

Naktį Dilonas pabudo. Tamsoje sugraibė laikrodį ant nak- 
tinio stalelio. Debrai reikėjo duoti kapsulę vaistų. Jis įjungė 
šviesą. 

Ir suriko. 

Debros lūpos buvo pamėlusios, ji gulėjo labai ramiai. 

— O Dieve! O Jėzau! Debra! Debra! 

Permetęs koją jis apžergė žmoną per šlaunis ir priglaudė 
ausį prie krūtinės. Išgirdęs plakant širdį Dilonas iš palengvėji- 
mo sukūkčiojo. Tačiau Debra buvo labai silpna ir vos kvėpavo. 

Dilonas iššoko iš lovos ir nesisegiodamas užsitempė dra- 
bužius. Basomis kojomis jis įsispyrė į sportinius batelius. Paė- 
męs Debrą, įsuptą į antklodę, ant rankų jis nubėgo per tamsų 
butą ir triukšmingai įsiveržė į koridorių. Pavojingai skubėda- 
mas jis nulėkė laiptais žemyn. Ar reikėtų kviesti greitąją, ar 
pačiam vežti Debrą į ligoninę? Galiausiai Dilonas nusprendė 
važiuoti pats įtikinėdamas save, kad, kol ras telefono numerį 
ir savo ribota prancūzų kalba paaiškins, kokia pavojinga yra 
žmonos būklė, gali būti per vėlu. 

— Dieve, ne, ne, - riaumojant vėjui išsiveržė Dilonui iš ger- 
klės, kai jis iš namo nubėgo prie automobilio. 

Jis pasodino Debrą priekinėje sėdynėje. Moteris pasviro 
į šoną, ir Dilonas gergždžiančiu balsu vėl ėmė prašyti Dievo 
pagalbos. 

Dilonas apytikriai žinojo, kur yra artimiausia ligoninė, ir 
nudūmė ton pusėn. Padangos žviegė besitrindamos į grindi- 
nį, kai automobilis dideliu greičiu įveikdavo staigius posū- 
kius, o jų keliamas garsas aidu atsimušdavo nuo tylių pas- 
tatų. Dilonas vairavo kaire ranka, dešine glostė Debrai riešą 
ir be paliovos kartojo, kad niekada jai neatleis, jeigu Debra 
sumanys mirti. 

Skubios pagalbos personalas išsyk suprato, kad Debros 
būklė sunki, ir skubiai išvežė ją lovoje su ratukais. Dilonas tu- 
rėjo bėgti, kad neatsiliktų. Prie durų su užrašu, kurio Dilonas 
nepajėgė perskaityti, jam kelią pastojo žmonės. Dilonas ne- 
suprato, ką jie sako, tad nustūmė į šalį ir mėgino prasibrauti 
pro duris paskui lovą su ratukais. Galiausiai jį sutramdė ir nu- 
tempė į laukiamąjį, kur angliškai kalbanti slaugytoja pagra- 
sino, kad Dilonas bus išvarytas iš ligoninės, jeigu nenurims. 

— Nurimti! - dusliai suriko Dilonas. - Mano žmona mirš- 
ta, ojūs norite, kad nurimčiau? Noriu būti su ja. 

Slaugytoja buvo nepalenkiama ir galiausiai jai pavyko 
prikalbinti Diloną užpildyti įvairiausias formas, reikalingas 
guldant į ligoninę. Tada, paliktas vienas, Dilonas vaikštinėjo 
pirmyn atgal, kol per daug išseko ir neteko galvos, kad galėtų 
žengti dar bent vieną žingsnį, tad klestelėjo į kėdę: 

Jis nusvarino galvą, giliai įbedė nykščius į akiduobes ir 
meldė Dievą, kurio buvimu nebuvo iki galo įsitikinęs, bet, 
nors tai paradoksalu, juo nepasitikėjo. Ko dar ši savanaudiš- 
ka dievybė iš jo pareikalaus? Ar jis per mažai išsižadėjo? Iš 
Dilono buvo atimti visi, kuriuos jis mylėjo: tėvai, močiutė, 
kolonijos auklėtojas, kuris berniukui rodė ypatingą dėmesį. 

Diloną persekioja prakeiksmas. Žmonės, saugokitės. Jeigu 
pamilsite Diloną Berką, mirsite. 

— Ne, ne, - suaimanavo Dilonas. - Tik ne Debrą. Prašau, 
ne Debrą. Neatimk jos, dilgus šunsnuki. 

Dilonas derėjosi su neregima galia, žadėjo paaukoti bet ką, 
jeigu Debra bus išgelbėta. Jis pažadėjo dorai gyventi, mai- 
tinti alkanus ir aprengti nuogalius. Prisiekė daugiau niekada 
nieko neprašyti, jei ši maža paslauga bus padaryta - „Leisk 
jai gyventi.“ 

— Mesjė Berkas? 

Dilonas staigiai kilstelėjo galvą. Greta stovėjo gydytojas. 

- Taip? Mano žmona? Ar ji... 

- Ji pasveiks. 

— O Dieve, - sukūkčiojo Dilonas ir atrėmė galvą į šaltas 
laukiamojo sienos plyteles. - O Dieve. 

— Jai kilo alerginė reakcija į daktaro Gotjė išrašytus antibi- 
otikus. Niekas dėl to nekaltas, - skubiai pridūrė gydytojas. - 
Mes konsultavomės su daktaru Gotjė. Iš Jungtinių Valstijų 
atsiųstoje jos ligos istorijoje neparašyta, kad jūsų žmona 
alergiška šiems... 

— Klausykite, neketinu su niekuo bylinėtis, - pertraukė jį Di- 
lonas stodamasis. - Debra gyva ir pasveiks. Tik tai man terūpi. 

Dilonas pajuto tokį palengvėjimą, kad jam net sulinko ke- 
liai. Viskas įvyko per greitai. Gyvybė yra brangi ir trapi. Vieną 
akimirką esi čia, o kitą tavęs jau nėra. Iš kiekvienos sekun- 
dės reikia išspausti viską, kas įmanoma, nes niekada nežinai, 
kada prasivers bedugnė. Dilonas tai prisimins. Reikės apie šį 
atradimą pasakyti Debrai. Tai bus judviejų filosofija, kuria 
vadovaudamiesi jie gyvens ir perduos savo... 

Staiga laimingos Dilono mintys nutrūko. 

— Daktare, - sušvokštė jis. Nors žinojo, koks bus atsaky- 
mas, vis tiek privalėjo paklausti. Iš pasibaisėjimo sukepo lū- 
pos ir išdžiūvo gerklė. - Daktare, nieko nepasakėte apie kūdi- 
kį. Ar jam nieko nenutiko? 

— Apgailestauju, mesjė Berkai. Kūdikiui negalėjome niekuo 
padėti. Jis jau buvo negyvas, kai madam Berk atvyko pas mus. 

Nieko nematančiomis akimis Dilonas spoksojo į gydytoją. 
Jis derėjosi dėl Debros gyvybės, bet neapibrėžė derybų sąly- 
gų. Dabar sužinojo, kokia yra žmonos gyvybės kaina. 


Došimtas Skyrius 


Morgantaunas, Pietų Karolina, 1977 


D. Mičelas R. Hironas, Pietų Karolinos Morgantauno Dande- 
rio koledžo studentų reikalų ir finansinės paramos dekanas, 
atsivertė Džeidės Speri prašymo aplanką ir per apverstą po- 
pieriais bei knygomis rašomąjį stalą perdavė merginai lapelį: 

— Pateikite jį iždininkui, kai užsiregistruosite. 

Džeidės žvilgsnis nuo dekano nukrypo į gautą standaus 
popieriaus lapelį. Koledžo pastato fone buvo atspausdintas 
jos čekis. Mergina sumirksėjo, kad galėtų įžiūrėti skaičius, 
bet net ir tai nepadėjo. | 

- Šios sumos pakaks sumokėti už mokslą, knygas ir ki- 
tiems mokesčiams, - paaiškino dekanas. - Už pragyvenimą 
turėsite mokėti pati, bet universitetas su malonumu pateiks 
jums nebrangių butų sąrašą. 

Džeidei ausyse dundėjo, tad ji beveik negirdėjo dekano 
žodžių. 

— Aš... aš nežinau, kaip jums padėkoti, dr. Hironai. 

— Galėsite man padėkoti stengdamasi iš visų jėgų. Atka- 
kliai mokykitės. Išnaudokite savo galimybes. Paverskite savo 
tikslus tikrove. 

— Taip, taip, būtinai, - iš palengvėjimo ir džiaugsmo mer- 
gina pratrūko kvatoti. Ji staigiai pakilo ir vos nepargriuvo. - 
Ačiū! Jūs nesigailėsite. Jūs... 

— Nėra už ką, panele Speri. Manau, kad Danderio koledžui 
jūs būsite tikras lobis. Esame nedideli, bet mūsų akademinė 
reputacija puiki. Mes didžiuojamės savo studentų stropumu 
ir sąžiningumu. 

Aplinkybės privertė Džeidę atsisakyti Pietų Karolinos 
valstijos universiteto stipendijos. Daugiau nei metus padir- 
busi didelėje parduotuvėje, prekiaujančioje su nuolaidomis, 
ji ėmė ieškoti finansinės pagalbos kituose universitetuose ir 
koledžuose. Mergina dar sykį pažvelgė į čekį rankoje vos ga- 
lėdama patikėti, kad jis tikras. 

Baigdamas pokalbį dr. Hironas atsistojo ir padavė ranką. 

— Būčiau dėkingas, jeigu apsilankytumėte, kai būsite pri- 
imta. Man įdomu, kokius kursus pasirinksite pirmam semes- 
trui. Dėstytojai asmeniškai domisi kiekvienu studentu. 

— Būtinai ateisiu pas jus, prižadu. Dar sykį ačiū, - Džeidė 
nuskubėjo durų link. Jas atidariusi mergina per petį dirstelė- 
jo į dekaną. - Ak, ir padėkokite kitiems stipendijų komiteto 
nariams. 

— Būtinai. Sudie, panele Speri. 

— Sudie. 

Ilgas koridorius už dekano kabineto buvo tuščias ir tylus. 
Iš džiaugsmo Džeidei norėjosi rėkti į aukštas gotiškas skliau- 
tuotas lubas, bet jai pavyko susitvardyti. Tačiau vis tiek nu- 
bėgo iki durų koridoriaus gale kur kas nerūpestingiau, nei 
derėtų senovinės architektūros pastate. 

Atsidūrusi lauke Džeidė leido energijai išsiveržti. Ji atsi- 
rėmė į įspūdingą koloną su kaneliūromis, ilgai žiūrėjo į kvitą, 
paskui, tarsi džiūgaujanti šykštuolė, prispaudė jį prie krūti- 
nės. Tada saugiai įsidėjo į rankinę, išėjo iš šešėlyje skendinčio 
administracinio pastato priebučio su kolonomis ir pasinėrė į 
vėlyvos vasaros saulės šviesą. 

Dabar šviesa atrodė ryškesnė ir draugingesnė nei tada, 
kai įsitempusi įžengė į pastatą. Prie apželdintų šaligatvių žy- 
dinčios gėlės buvo nuostabios. Dangus nepaprastai žydras, 
debesys balti, be jokių tamsių dėmelių. Anksčiau Džeidė ne- 

atkreipė dėmesio, kokia ryškiai žalia yra žolės spalva, o gal 
Danderio koledžo studentų miestelio žolė yra ypatinga? 

Džeidė jautėsi tarsi Dorotė iš „Ozo šalies burtininko“, kuri 
iš nespalvoto pasaulio staiga buvo perkelta į gyvai spalvingą. 
Džeidė iškentėjo tikrą pragarą, bet išniro kitoje jo pusėje ir 
suprato, kad dėl gyvenimo vis dėlto verta pakovoti. 

Džeidei bėgant pro biblioteką suskambo studentų mies- 
telio koplyčios laikrodžio bokšto varpai. Mergina buvo ku- 
pina ramybės ir optimizmo, šito nebuvo patyrusi nuo tada, 
kai ją išžagino. Šiandien jai suteikta puiki galimybė viską 
pradėti iš naujo. 

Džeidės automobilis nenoriai užsivedė ir dar nenoriau vir- 
šijo penkiasdešimties kilometrų per valandą greitį savo nepa- 
sitenkinimą išreikšdamas mirksinčia jutiklio, registruojančio 
variklio temperatūrą, lempute. Automobilis vos ištvėrė kelio- 
nę iš Savanos į Morgantauną. Važiuoti reikėjo kelias valandas, 
todėl Džeidė atvyko viena diena anksčiau. Užsiregistravusi 
motelyje „Transporto kiemas pušų paunksnėje“, kitą dienos 
dalį mergina leido susipažindama su koledžo bendruomene. 

Studentų miestelis sudarė miesto, kuris Džeidei pasirodė 
žavus ir savitas, branduolį. Vienintelė miestelio įstaiga buvo 
koledžas, vienintelis dangoraižis - administracijos pastatas 
su kupolu. Studentų miestelį supo dailūs įspūdingų namų, 
kuriuose gyveno koledžo dėstytojai, kvartalai. Morgantauno 
komercinis rajonas buvo kompaktiškas ir pakankamas mies- 
to gyventojų poreikiams tenkinti. 

Kur jos gyvens? Ar pavyks netoli studentų miestelio rasti 
nebrangų butą, kad Džeidė galėtų į paskaitas eiti pėsčiomis, 
o Velta naudotis automobiliu? Rudens semestras prasidės tik 
po mėnesio, bet iki to laiko reikia daug ką padaryti. Ko ieško- 
ti pirmiausia - darbo ne visai dienai ar būsto? 

Džeidė pastatė automobilį prieš trečią namelį ir ėmė šaipytis 
iš savęs, kad vėl pradėjo nerimauti. Šiandien jai reikėtų atsipa- 
laiduoti ir švęsti. Paskirta stipendija - tai pirmas žingsnis galu- 
tinio tikslo - pamatyti, kaip nubaudžiami Gario žudikai, - link. 

Nilas Pačetas, Hačas Džolis ir Lamaras Grifitas ne tik ją 
išžagino, bet ir yra atsakingi už Gario savižudybę. Jei tik 
Džeidės ryžtas pasiekti, kad teisingumas būtų įvykdytas, su- 
silpnėdavo, pakakdavo prisiminti ant virvės kybantį Gario 
kūną. Smurtaudamas, pasitelkdamas klastą bei melą Nilas 
su savo sėbrais privedė vaikiną iki savižudybės. 

Džeidė nenurims, kol niekšai neatsakys už savo nusi- 
kaltimus. Kerštas ateis negreitai. Tai bus lėtas, varginantis 
procesas, kuris galbūt užtruks ne vienus metus, bet Džeidė 
tam buvo pasirengusi. Dr. Hirono ir jo komiteto pastangomis 
Džeidė ėmė artėti prie šio tikslo. 

Tikėdamasi, kad namelio durys bus užrakintos, Džeidė 
nustebo, kai jos plačiai atsidarė. | 

— Mama? Gavau! 

Džeidė įžengė į nedidelį priplėkusį kambarėlį. Lange įmon- 
tuotas oro kondicionierius dūzgė pūsdamas šaltą orą, bet 
naudos iš jo buvo nedaug. Džeidė išsyk atkreipė dėmesį į tris 
dalykus. Prie motinos kojų stovėjo sukrautas lagaminas. Ki- 
toje lagamino pusėje stovėjo vyras, kuriuo Džeidė ėmė bjau- 
rėtis. Ir nešiojamame lopšyje verkė jos sūnelis Greihemas. 

Džeidė stabtelėjo tarpduryje mėgindama įminti mįslę, 
ką galėtų reikšti sukrautas lagaminas. Veltos žvilgsnis buvo 
akmeninis ir įžūlus. Vyro akys lakstė ir vengė susitikti su 
Džeidės žvilgsniu. Mergina norėjo pareikalauti, kad vyras pa- 
siaiškintų, bet viršų paėmė motiniški instinktai. Numetusi 
rankinę ant lovos ji paėmė ant rankų verkiantį kūdikį. Ji pri- 
glaudė Greihemą prie krūtinės. 

- Ššš, brangusis. Kas yra? Mamytė grįžo. Viskas gerai, - ji 
supo kūdikį tol, kol šis nustojo verkti, tada kreipėsi į moti- 
ną: - Kąjis čia veikia? 

Vyro vardas ar pavardė buvo Harvis. Džeidė neprisimi- 
nė. Ji tyčia išmetė šį vyrą iš galvos suplėšydama jo vizitinę 
kortelę ir sviesdama skutelius jam į veidą. Džeidė pareiškė, 
kad, jeigu Harvis savo noru neišeis iš palatos, ji pareikalaus, 
kad jis būtų išvarytas. Nors Harvis prisistatė kaip privačios 

įvaikinimo agentūros įkūrėjas ir direktorius, Džeidė jo kar- 
jerą vertino kitaip. Jis su įvaikinimo agentūra turi tiek pat 
bendra, kiek prekeivis narkotikais su vaistininku. 

Harvį rado Velta. Motina pasakė, kad Harvis - tai visų 
judviejų vargų - konkrečiai, nesantuokinio Džeidės vaiko — 
sprendimas. Nepasitarusi su Džeide Velta atitempė jį į ligoni- 
nę jau kitą dieną po to, kai gimė Greihemas. Harvis už kūdikį 
pasiūlė kelis tūkstančius dolerių. 

— Už baltą vyriškos lyties kūdikį be jokių defektų versle 
mokama aukščiausia kaina, - paaiškino Harvis. 

Tai išgirdusi Džeidė ėmė šaukti, dėl to sutriko kitos paci- 
entės ir sunerimo slaugytojos. 

Piktai žvelgdama į motiną Džeidė tvirčiau prispaudė kūdi- 
kį prie krūtinės. 

— Sakiau tau gerokai anksčiau, negu gimė Greihemas, kad 
niekada neduosiu jo įvaikinti. Tą patį pakartojau, kai kūdikis 
gimė. Ir tada, ir, žinoma, dabar esu tvirtai nusistačiusi. Pa- 
prašyk, kad tavo draugas išeitų, kitaip iškviesiu policiją. 

— Harvis čia yra ne dėl tavęs ir ne dėl tavo kūdikio, - atkir- 
to Velta. 

Džeidė įtariai nužvelgė motiną ir jos draugą. 

— Tada ką jis čia veikia? Kaip jis sužinojo, kur mus rasti? 

— Aš jam vakar vakare paskambinau ir pasakiau, kur esame. 

— Kodėl? 

Tvirtai prispaustas Greihemas pradėjo rangytis, bet Džei- 
dė jo nepaleido. Kad ir ką sakė motina, mergina baiminosi, 
jog kūdikį iš jos atims. Deja, bėdos nesuartino dukters ir 
motinos. Per pastaruosius metus judviejų netvirti santykiai 
nuolat blogėjo. Džeidės nuolatinis rūpestis gauti išsimoksli- 
nimą erzino Veltą. Jos nuomone, nesantuokinio vaiko klau- 
simą galima išspręsti tik susiradus vyrą. 

— Grįžkime į Palmetą, Džeide, - kartą vasaros pradžioje 
pasiūlė Velta, kai judviejų nuotaikos buvo tokios pat audrin- 
gos ir tvankios kaip oras. - Ten bent jau būsime atstumtosios 
pažįstamoje aplinkoje. Jeigu su jais elgtumeisi pusiau pado- 

riai, esu įsitikinusi, kad vienas iš tų trijų vaikinų prisipažintų 
esąs Greihemo tėvas ir tave vestų. 

Džeidė vos netrenkė motinai. 

— Geriausia, kad tai padarytų Nilas Pačetas? 

— Na, gyventi jo puikiame name būtų kur kas geriau negu 
šioje lindynėje! - sušuko Velta plačiai išskėsdama rankas, kad 
parodytų jų varganą butą Savanoje. - Visų pirma, to nebūtų 
atsitikę, jeigu tu su Nilu būtum buvusi mandagesnė. 

Džeidė pagriebė Greihemą, išbėgo į lauką ir negrįžo namo, 
kol kilo audra. Daugiau Velta niekada neužsimindavo apie 
grįžimą į Palmetą, tad Džeidė manė, kad motina atsisakė šios 
minties. Matyt, taip ir buvo, bet Velta sukūrė naują planą, 
kažkaip susijusį su Harviu. 

— Tu vis dar man nepaaiškinai, ką jis čia veikia, - priminė 
Džeidė. 

— Nuo tos dienos, kai susitikome ligoninėje, mudu su Har- 
viu nuolat matydavomės. Žinoma, slapta. 

Džeidė dar stipriau apkabino Greihemą. Ar jiedu surez- 
gė planą, kaip iš jos atimti sūnų? Ar jiedu mėgins pareikšti, 
kad Džeidė - prasta motina? Džeidė neleis, kad taip atsitiktų. 
Niekas iš jos neatims kūdikio. 

— Harvis buvo padorus ir nekreipė dėmesio į tavo šiurkš- 
tumą, - porino Velta. - Prisimindama sceną, kurią sukėlei 
ligoninėje, negaliu įsivaizduoti, kodėl Harvis toks atlaidus. 
Matyt, jis labai geros širdies, - Velta atsigręžė į vyriškį ir nu- 
sišypsojo. - Kad ir kaip ten būtų, kai vakar čia atvykome, su- 
pratau, kad tau čia labai patinka. Nepaisydama mano norų, 
tu esi velniškai užsispyrusi ir pasiryžusi čia studijuoti. Tad 
vakar vakare, kai nuvažiavai pirkti mėsainių, paskambinau į 
Savaną Harviui ir sutikau su jo siūlymu. 

Priblokšta Džeidė pakartojo tarsi aidas: 

— Jo siūlymu? Nori pasakyti: siūlymu tuoktis? 

— Taip, - įžūliai atsakė Velta. - Mudu laukėme, kol grįši, 
kad galėtume išvažiuoti. 

Džeidė spoksojo į juos negalėdama patikėti, paskui pra- 
pliupo kvatoti. 

— Mama, turbūt juokauji! Tu pabėgi iš namų su šiuo niek- 
šeliu? Pasakyk, kad tai pokštas. . 

— Tai ne pokštas, gali būti tikra. Harvis surinko mano 
daiktus iš buto Savanoje ir atvežė čia. Jei kas nors liko, gali 
pasilaikyti sau. Eime, Harvi. Mudu ir taip ilgai laukėme. 

Harvis - jis nepratarė nė žodžio - paėmė lagaminą ir pasu- 
ko prie durų. Velta nusekė įkandin. 

— Mama, palauk! 

Džeidė paguldė Greihemą į lopšį, nubėgo paskui motiną ir 
pasivijo ją prie pilko sedano. 

— Gališprotėjai? - paklausė duktė. - Negali šitaip pabėgti. 

— Esu suaugusi. Galiu daryti, ką tik noriu. 

Džeidė atsitraukė. Velta svaidėsi žodžiais, kuriuos Džeidė 
pati buvo neseniai ištarusi, ir ne sykį, pavyzdžiui, tada, kai 
pranešė motinai, kad ryžosi pasilikti kūdikį. 

— Nedaryk to, - karštai sukuždėjo Džeidė. - Žinau, kad 
taip elgiesi tik todėl, kad mane suerzintum, mama. Man ta- 
vęs reikia. Prašau neišeiti. 

— Teisybė, tau manęs reikia. Labai blogai, kad reikia, Džei- 
de. Tu pati prisišaukei visas bėdas. Neketinu prižiūrėti tavo 
kūdikio, kai tu kasdien sėdėsi koledže. 

Džeidė pamėgino prabilti kitaip: 

— Pamiršk, kad man reikia tavo pagalbos prižiūrint Grei- 
hemą. Aš kitaip susitvarkysiu, - skubiai pridūrė ji. - Tačiau, 
mama, pagalvok, ką visa tai reiškia tau. 

— Tau sunku pripažinti, kad vyras mane laiko patrauklia? 

— Žinoma, ne. Tačiau galbūt tu to taip nori, kad matai tai, 
ko iš tiesų nėra. Pamąstyk. Bent jau duok sau laiko geriau jį 
pažinti. 

— Daugiau laiko nebėra, Džeide. Jau seniai turėjau pasirū- 
pinti savimi. Pavargau mokėti už tavo klaidas. Per tave turėjau 
mesti darbą, parduoti namą ir persikelti gyventi visiškai kitur. 

— Ne aš dėl to kalta, = dusliai ir įskaudinta paprieštaravo 
duktė. 

— Leidaisi išprievartaujama, paskui užsispyrusi laikei kū- 
dikį, kai visiems būtų buvę geriausia, jeigu būtum jo atsi- 
kračiusi. 

— Tai nebūtų buvę geriausia man, mama. Aš norėjau Grei- 
hemo. Aš jį myliu. 

— Ką gi, o Harvis myli mane, - atkakliai tvirtino Velta. - Po 
viso to, ką teko iškentėti, Harvis nori, kad aš puikiai leisčiau 
laiką. 

Džeidė jautėsi atsakinga už savo motiną. Jos, kaip duk- 
ters, pareiga įsikišti, kad būtų išvengta nelaimės, net jeigu 
dėl to tektų motiną įžeisti. Verčiau motiną įskaudinti, negu 
leisti, kad jos gyvenimas būtų sužlugdytas. 

— Jis tavęs nevertas, mama, - įrodinėjo Džeidė. Ji su pa- 
nieka pažvelgė į riebius Harvio plaukus ir blizgantį kostiu- 
mą. - Jis pelnosi iš žmonių jausmų, prekiauja gyvybe. Ar už 
tokio vyro tu nori tekėti? Tėtis buvo apdovanotas Garbės me- 
daliu. Jis buvo didvyris. Kaip tu gali net pagalvoti apie... 

— Tavo didvyris tėvas nusižudė, Džeide. 

— Netiesa! 

Velta pagiežingai prisimerkė. 

— Viskas tarp mūsų buvo gerai, kol atsiradai tu. Tada Ro- 
nas nebegalėjo pakęsti gyvenimo kartu su mumis ir ištaškė 
sau smegenis. Taigi, tave ženklina dvi savižudybės, Džeide. 
Tiesą sakant, nuo pat tos dienos, kai buvai pradėta, tu man 
nešei tik bėdas. Neketinu iki dienų galo plaukti tame sraute. 

Motina pastūmė Džeidę į šalį, atidarė keleivio dureles ir 
įsėdo į automobilį. 

Harvis triukšmingai užtrenkė dureles, paskui apėjo auto- 
mobilį ir įsitaisė prie vairo. Kol jiedu pavažiavo atbuli, paskui 
nutolo, Velta buvo nusigręžusi nuo dukters. 

— Mama, palauk! - šaukė Džeidė vydamasi automobilį, bet 
šis jau dūmė tolyn. - Mama! 

Džeidė sekė akimis automobilį, kol šis visai išnyko, tada 
dar ilgai žiūrėjo pavymui, bet iš nuostabos stingulio ją priža- 
dino Greihemo verksmas. 

Išsiblaškiusi mergina nuklumpino į varganą namelį. Su- 
sierzinęs Greihemas mojavo putliomis rankutėmis. Vaikas 
buvo prasižiojęs, burnoje matyti tik du dantukai. Ulbėdama 
Džeidė pakeitė vystyklus. Matyt, skubėdama susikrauti daik- 
tus ir iškeliauti su Harviu Velta nesivargino pakeisti vystyklų. 

Džeidė su kūdikiu atsisėdo ant lovos ir supo laukdama, 
kol sušils buteliukas. Kai mišinukas sušilo, ji įkišo čiulptu- 
ką Greihemui į burną. Jis ėmė godžiai čiulpti. Dėl nepasoti- 
namo kūdikio apetito Džeidė atjunkė jį nuo krūties gerokai 
anksčiau, nei buvo emociškai pasirengusi liautis žindyti. 

Putliais pirštukais vaikas įsikibo į motinos palaidinę. Kol 
vaikas žindo guminį čiulptuką, Džeidė laikė jį priglaudusi 
prie savęs, kad atrodytų, jog maitina savo kūnu. 

Džeidei taip ir liks mįslė, kaip toks gražus ir mielas vaikelis 
galėjo būti pradėtas per bjaurų išžaginimą. Ji retai Greihemo 
pradėjimą siedavo su tuo incidentu, nes, jeigu taip elgtųsi, 
būtų priversta spėlioti, kieno sėkla išdygo jos kūne. Džeidė 
nenorėjo to žinoti. 

Greihemo pradėjimą Džeidė atskyrė nuo išžaginimo tą po- 
pietę, kai buvo Džordžės namuose. Moteris gyrėsi Džeidei ne 
tik tuo, kad moka tiksliai naudotis medicininiais instrumen- 
tais, bet ir instinktyviu gebėjimu pažinti žmones. Tą popietę 
Džordžės instinktai pakuždėjo, kad reikia jaunos išsigandu- 
sios merginos paklausti, ar ji tikrai nori atsikratyti kūdikio. 

— Jūs ne iš tų merginų, kurios įprastai ateina pas mane, 
panele Speri. Net toji šiukšlė Patricija Votli taip sakė. Tikrai 
norite tai padaryti? 

Kaip tik tą akimirką Džeidė suprato nenorinti. Tarsi mos- 
telėjus burtų lazdele, vaisius jos įsčiose staiga tapo nesusijęs 
su išžaginimu. Džeidėje augantis kūdikis buvo jos. Mergina jį 


akimirksniu pamilo iš visos širdies. 

Šis atradimas sukėlė tokį emocinį poveikį, kad Džeidė ap- 
alpo ant gumuota paklode dengto Džordžės stalo. Pusvalandį 
ji nevaldomai kūkčiojo ne iš sielvarto, bet dėl palengvėjimo, 
kad atsikratė kankinamo sprendimo, kuris ją persekiojo jau 
kelias savaites. 

Po šio jausmų proveržio Džeidę apleido jėgos, ir ji ėmė 
drebėti. Galiausiai mergina susitvardė, padėkojo Džordžei už 
sugaištą laiką ir išėjo. Džordžė pasiliko penkiasdešimt dole- 
rių: už neryžtingos merginos atkalbėjimą nuo aborto mote- 
ris ėmė tiek pat, kiek ir užjo atlikimą. 

— Ar jau atsiraugėsi? - paklausė Džeidė ištraukdama čiulp- 
tuką Greihemui iš burnos. Vaikas ėmė maištauti, bet netrukus 
nurimo, kai Džeidė ėmė plekšnoti per nugarą, kol kūdikis ska- 
niai atsiraugėjo. - O Viešpatie! - sušuko Džeidė. - Čia tai bent! 

Kūdikis pažvelgė į motiną ir plačiai nusišypsojo. Visą 
Džeidės kūną tarsi į veną suleisti narkotikai užliejo meilės 
banga. Ji perbraukė nykščiu apatinę vaiko lūpytę ir nušluostė 
pieną, susimaišiusį su seilėmis, nučiulpė jį nuo savo nykščio, 
tada vėl priglaudė Greihemą prie krūtinės ir atkišo buteliuką. 

Sukrėsta ir pajutusi silpnumą nuo užplūdusių jausmų 
Džeidė tą dieną išėjo iš Džordžės namų su atgijusia viltimi. 
Jeigu ji viską paaiškins Gariui, - tai turėjo padaryti tą patį va- 
karą, kai buvo išprievartauta, - vaikinas supras. Garis yra la- 
bai švelnus ir ją myli, jis sutiks su Džeidės sprendimu palikti 
kūdikį. Jiedu išvažiuos iš Palmeto, susituoks ir sieks bendrų 
svajonių. Garis augins kūdikį kaip savą, ir niekas kitaip ne- 
galvos. Sukūrusi šiuos planus Džeidė nudūmė į Gario namus. 

Tačiau kaip tik čia ji visada norėdavo pasukti minčių tėk- 
mę. Kelias į Gario ūkį vesdavo tiesiai į kluoną ir primindavo 
šiurpų vaizdą, kuris ten laukė Džeidės. 

— Jeigu tik būtum pasitikėjęs manimi truputį ilgiau, - 
sušnibždėjo ji į švelnų Greihemo skruostą. - Kodėl tai pa- 
darei, Gari? 

Žinoma, Džeidė žinojo kodėl. Žlugo vaikino tikėjimas ja. 
Sužlugdžiusieji šį tikėjimą gyvi ir sveiki, bet ne amžinai. 

Vienu požiūriu Dievas buvo gailestingas. Greihemas buvo 
nepanašus nė į vieną iš užpuolikų. Vaiko veido bruožai ne- 
išdavė, kas yra tėvas. Plaukai buvo tamsūs ir banguoti kaip 
Džeidės. Akys žydros ir išoriniai kampučiai truputį kilstelėję 
aukštyn. Putlus veidelis panėšėjo tik į Ronaldo Sperio, vyriš- 
kąją pačios Džeidės atmainą. Mergina džiaugėsi, kad kūdikis 
panašus į jos tėvą. 

Džeidė seniai abejojo, ar tėvas žuvo atsitiktinai. Tačiau iš- 
girdusi tiesą iš motinos pasijuto sukrėsta. Velta visada karš- 
tai neigė, kad jos vyras sąmoningai mirtinai susižalojo. Tai 
pripažindama ir pareikšdama, jog dėl tėvo mirties kalta Džei- 
dė, motina parodė, kokią gilią antipatiją jaučia dukrai. 

Ar gyvendama su dukra Velta buvo tokia beviltiškai nelai- 
minga, kad nusprendė pabėgti su tokiu niekšeliu kaip Har- 
vis? Regis, taip. Džeidė labai troško prisiminti apie motiną ką 
nors mielo, kad galėtų įsikibti į šiuos prisiminimus. Tačiau, 
kitaip negu tėvas, motina Džeidei nepaliko jokių brangių pri- 
siminimų. 

Kai Greihemas pavalgė, Džeidė neguldė jo į lopšį, o vis dar 
laikė priglaudusi prie savęs, taip dažnai elgdavosi, kai jai pri- 
reikdavo žmogiškos šilumos. Skausmas, kad Velta pabėgo, 
šiek tiek atlėgo, ir Džeidė palengva ėmė suvokti šio motinos 
poelgio padarinius sau ir Greihemui. 

Džeidė teturėjo vieną drabužių pamainą ir apie trisdešimt 
dolerių. Tiek vos pakaks grįžti į Savaną. Kaip ji viena sugebės 
iš Savanos persikelti į Morgantauną? 

— Ką mudu darysime, Greihemai? - paklausė Džeidė įbes- 
dama nosį į saldžiai kvepiantį sūnelio kaklą. - Ką darysime? 

Paprasčiausia būtų parvažiuoti į Savaną ir grįžti į ankstes- 
nį darbą pažadant pačiai sau, kad, kai tik sukaups užtektinai 
pinigų, tęs mokslus. 

Tačiau dabar, kai padidės išlaidos dėl vaiko priežiūros, 
taupyti bus kur kas sunkiau. Nepadaryti darbai kaupsis; sva- 
jonė atkeršyti tols. 

Ne, Džeidė negali leisti, kad tai įvyktų. 

Turi būti išeitis. Jeigu ji neatsiras savaime, Džeidė ją su- 
kurs. Ji negali išleisti iš rankų šios galimybės. Džeidė jau pa- 
aukojo vieną stipendiją ir neketina prarasti antros. 


Vionuoliktas skyrius 


Du skambutis nuaidėjo per visą didingą karaliaus Jurgio 
stiliaus namą. Raudonos plytos buvo puoštos baltomis, jas 
paryškino juodos blizgios langinės ant visų langų. Namas 
stovėjo gerokai atokiau nuo gatvės, skrupulingai prižiūrimo- 
je pievelėje. Rytą palaistyta automatine drėkinimo sistema 
žolė vis dar žvilgėjo. 

Matydama tokią prabangą Džeidė susidrovėjo. Ji prie- 
kabiai nužvelgė savo sijoną vildamasi, kad raukšlės ne itin 
matyti. Mergina aplaižė pirštus ir paskutinį sykį nušluostė 
apsiseilėjusią Greihemo burnytę. Kaip tik tuo metu duris ati- 
darė smulki šviesiaplaukė moteris. Džeidė spėjo, kad ji ką tik 
įžengė į penktą dešimtį. 

— Labas rytas, - pasisveikino moteris, ir jos pilkų akių 
žvilgsnis kaipmat nukrypo į Greihemą. Paskui ji maloniai nu- 
sišypsojo Džeidei. - Kuo galiu padėti? 

— Labas rytas. Ar jūs ponia Hiron? 

Moteris linktelėjo. 

- Taip. 

— Esu Džeidė Speri. Atsiprašau, kad trukdau taip anksti, 
bet norėjau susitikti su dekanu Hironu, kol jis neišvyko į dar- 
bą, - pasiimti Greihemą su savimi į studentų miestelį buvo 
rizikingiau, negu atsivežti jį į dekano namus. - Gal dekanas 
vis dar namie? 

— Jis pusryčiauja. Užeikite. 

— Verčiau palauksiu čia, priemenėje, - dvejodama atsakė 
Džeidė. - Aš dekano ilgai negaišinsiu. 

— Nesivaržykite, prašau užeiti. Ar tai jūsų berniukas? Jis 
žavus. 

Moteris nusivedė Džeidę per gražius, jaukius kambarius. 
Kartu su šeimininke ji perėjo per saulėtą virtuvę, kur nuo 
kankinamai gardaus kiaušinienės su šonine kvapo merginai 
burnoje prisikaupė seilių. Pastarosiomis dienomis Džeidė 
mito daugiausia ryžių dribsniais ir sumuštiniais su žemės 
riešutų sviestu. Ji neprisiminė, kada paskutinį sykį valgė 
karšto maisto. 

Moterys įžengė įstiklinton priemenėn, kuri ėjo aplink visą 
namą. Dekanas Hironas baigė pusryčiauti prie stiklinio stale- 
lio metalinėmis kojomis. Kaip ir tą dieną, kai susitiko jo kabi- 
nete, dekanas vilkėjo rudą kostiumą ir ryšėjo kaklaraištį, bet 
Džeidė galėjo nesunkiai jį įsivaizduoti apsirengusį megztiniu 
su zomšos lopais ant alkūnių ir apsmukusiomis kelnėmis 
blizgančiu užpakaliu. 

Žilstelėję plaukai gaubė plinkančią galvą tarsi laurų vai- 
nikas. Iš ausų styrojo plaukų kuokšteliai. Šnervės irgi buvo 
gerokai apžėlusios. Tačiau šis plaukuotumas buvo ne atstu- 
miantis, o žavus. Dekano veidas buvo malonus, žvilgsnis 
draugiškas, šypsena miela. Kai žmona įvedė Džeidę, Hironas 
smalsiai pakėlė akis. Jis išsitraukė drobinę servetėlę, kurią 
buvo užsikišęs už marškinių apykaklės, ir pakilo. 

— Panelė Speri, jei neklystu? Maloni staigmena. 

— Ačiū. 

Ji perkėlė Greihemą ant kairės rankos ir padavė dešinę. 
Kai paspaudė rankas, dekanas parodė kėdę priešais save ir 
pakvietė sėstis. 

Džeidė sutriko ir nežinojo, kaip elgtis. Rankinės dirželis 
grasinosi nuslysti nuo peties, o Greihemas rangėsi siekdamas 
nusvirusio Bostono paparčio, kabančio virš galvos, lapo. 

— Ne, ačiū, daktare Hironai, tikrai negaliu užsibūti. Atsi- 
prašau, kad trukdau jus per pusryčius, bet, kaip sakiau poniai 

Hiron, man reikėjo jus pamatyti, kol dar neišvažiavote į stu- 
dentų miestelį. 

— Turiu laiko dar vienam puodeliui kavos. Labai norėčiau, 
kad prisidėtumėte. Kete, prašau... Panele Speri? 

Dekanas vėl mostelėjo kėdės link. Džeidė klestelėjo į ją ne 
dėl to, kad nenorėjo pasirodyti nemandagi, bet todėl, jog vie- 
noje rankoje laikyti Greihemą, o kita saugoti slystantį ranki- 
nės dirželį, reikėjo tokio sumanumo, kuriuo galėtų pasigirti 
ne kiekvienas patyręs žonglierius. 

— Ačiū. Atleiskite, kad šitaip įsiveržiau. Man derėjo pa- 
skambinti... ne, Greihemai! - Džeidė kaip tik laiku spėjo at- 
imti iš sūnaus ir neleisti valgyti jo nuplėštų paparčio lapų. - 
Atleiskite. Tikiuosi, jis nesužalojo augalo. 

— Panele Speri, jūs atsiprašote jau trečią kartą nuo tos aki- 
mirkos, kai įžengėte į kambarį. Tokia per didelė atgailos dozė 
man kelia nerimą. 

— Man irgi, - pritarė Ketė Hiron, ji grįžo nešina mažu pa- 
dėklu. Ant jo buvo puodelis su lėkštele ir lėkštė užkandžių. 
Joje puikavosi meliono skiltelė, susukta į plonytį itališko 
kumpio griežinėlį, ir keksas su mėlynėmis. 

— Ak, nenorėjau, kad jūs... 

— Gal išgertute arbatos, o ne kavos? 

Džeidė nenorėjo įžeisti šeimininkų atmesdama rodomą 
svetingumą. Be to, jos skrandis garsiai gurgė. 

— Prašau arbatos, - tyliai tarė ji. - Ar tai per daug neap- 
sunkins? 

— Visiškai ne. Aš ją jau užplikiau. 

Ketė Hiron nuėjo atnešti arbatos. Džeidė droviai nusišyp- 
sojo studentų reikalų dekanui. 

— Ačiū už svetingumą. 

— Nėra už ką. Sviesto? 

Jis padavė „Vaterford“ krištolinę sviestinę. Tepdama svies- 
tą ant šilto kekso Džeidė padavė Greihemui čiulptuką, kurį 
visada nešiodavosi su savimi. Regis, vaikas buvo patenkintas 
žiaumodamas jį, tad Džeidė galėjo pusryčiauti. 

Ponia Hiron pripylė puodelį kvapios jazminų arbatos ir at- 
sisėdo prie stalo. 

— Kuo vardu kūdikis? 

— Greihemas. 

— Greihemas. Man patinka. Labai neįprastas vardas, tiesa, 
brangusis? 

— Aha. Panelė Greihem yra jauna moteris iš Palmeto, apie 
kurią tau pasakojau. 

- Ak, taip. Žinote, panele Speri, Mičas Palmete turi tolimų 
giminaičių. 

Džeidė apstulbusi pažvelgė į dekaną. Per ankstesnį susiti- 
kimą jis neužsiminė apie Palmetą. Mergina nenorėjo klausti 
Hironų: „Ar pažįstate..“ Kuo mažiau bus pasakyta apie Pal- 
metą, tuo geriau, nes Džeidė nenorėjo nieko meluoti. 

Laimė, Greihemas atitraukė visų dėmesį. Jis padaužė 
čiulptuku į stalo kraštą, paskui numetė jį ant grindų ir pa- 
griebė blizgantį sidabrinį šaukštelį. Džeidė pakėlė čiulptuką, 
bet vaikui šaukštelis buvo skanesnis. 

Žiūrėdama, kaip vaikas seilėja šaukštelį, Ketė nusijuokė. 

— Jis nieko tam senam šaukšteliui nepadarys, gali kramty- 
ti, kiek širdis geidžia. 

Dekanas Hironas atidžiai pažvelgė į Džeidę. 

— Kai buvote pas mane prieš kelias savaites, rodos, neužsi- 
minėte, jog turite sūnelį. 

— Ne, pone, nesakiau. 

- Žinoma, tai ne mano reikalas. Stipendijų komitetas irgi 
nebūtų kitaip balsavęs. 

Džeidė nusišluostė lūpas drobine servetėle. 

— Bijau, kad tai jūsų reikalas, daktare Hironai. Kaip tik to- 
dėl šįryt esu čia, - ji atsidarė rankinę, ištraukė čekį ir per sta- 
lą pastūmė dekano link. - Apgailestaudama turiu atsisakyti 
stipendijos. 

Pirmoji ilgą ir nejaukią tylą nutraukė ponia Hiron. 

— Panele Speri, apie jus žinau iš savo vyro pasakojimo. 
Jūs jam padarėte palankų įspūdį. Tačiau aš galiu palikti jus 

vienus, kad aptartumėte šį reikalą privačiai, jeigu tai padės 
jaustis laisviau. 

Džeidę sugraudino šios moters jautrumas. 

— Nereikia, ponia Hiron. Beje, daugiau neturiu ką pridur- 
ti, - ji vėl užsimetė rankinės diržą ant peties, pakėlė nuo kelių 
Greihemą ir pakilo. - Labai ačiū už pusryčius. 

— Valandėlę, panele Speri, - sulaikė ją dekanas. - Prašom 
sėsti, - jis palaukė, kol Džeidė atsisėdo. Sunėręs rankas po 
smakru vyriškis tiriamai nužvelgė merginą. - Atvirai sakant, 
esu apstulbęs ir nusivylęs. Retai tenka matyti tokią vertą vi- 
sos stipendijos kandidatę kaip jūs arba tokią laimingą, kai 
stipendija paskiriama. Jūs skriste išskridote iš mano kabi- 
neto. Kas atsitiko per tą laiką, kai matėmės paskutinį sykį? 

Džeidė norėjo įtikinamai pameluoti, bet žiūrint Hironams 
į akis tai padaryti buvo neįmanoma. Taip, abu buvo smalsūs, 
bet šią bjaurią žmogišką savybę švelnino ne toks jau dažnas 
dalykas - nuoširdus susirūpinimas. 

— Mano mama pabėgo iš namų, - matyt, Hironai laukė 
ne tokio atsakymo, tad Džeidė paaiškino išsamiau: - Mano 
mama rūpindavosi Greihemu, kol būdavau darbe. Ketinau 
dirbti po paskaitų ir savaitgaliais, bet dabar nepajėgsiu su- 
mokėti ir už vaiko priežiūrą, ir už būstą. 

— Žinoma... 

Džeidė papurtė galvą neleisdama dekanui pertraukti. 

— Patikėkite, apsvarsčiau visus variantus. 

Išeidama iš darbo Savanoje ji kas savaitę važinėjo į Mor- 
gantauną ieškoti būsto, darbo ir priimtinos vaikų priežiūros 
įstaigos. Džeidės paieškos buvo bergždžios. 

— Visos vaikų priežiūros įstaigos, apie kurias galėčiau gal- 
voti, - prisipažįstu, kad esu labai smulkmeniška, - ne mano 
kišenei, net jeigu jų darbo laikas gerai dera su mano paskaitų 
tvarkaraščiu. Maža to, atvykstant studentams rudens semes- 
trui, nepajėgiau rasti darbo. Mama man jau nepadeda, todėl 
šį semestrą mokytis negaliu. 

Džeidė nuleido akis norėdama paslėpti baimę. Ant kortos 
buvo pastatyta net tik jos studijų karjera, bet ir pragyvenimo 
šaltinis. Džeidės viršininkui Savanoje trūko kantrybė, kad 
Džeidė taip dažnai prašosi išleidžiama iš darbo, ir jis ją atlei- 
do. Prieš pabėgdama iš namų Velta ištuštino menką judviejų 
taupomąją sąskaitą ir pasiėmė visus pinigus, kurie buvo likę 
pardavus namą Palmete. 

Džeidei tebuvo likę dvidešimt dolerių. Dvylika šįvakar rei- 
kės sumokėti už kambarį „Transporto kieme pušų paunks- 
mėje“. Rytoj Džeidė neturės nė skatiko. Tikriausiai teks mal- 
dauti ankstesnio viršininko Savanoje pasigailėjimo ir prašyti, 
kad ją vėl priimtų į darbą. 

— Atsisakyti stipendijos - gana drastiškas žingsnis, panele 
Speri, - tarė dekanas Hironas. 

- Sutinku, bet šiuo metu neturiu kitos alternatyvos. Tai 
neatgrasins manęs siekti išsilavinimo, daktare Hironai. Pri- 
žadu. Turiu priežasčių kaip įmanoma greičiau gauti diplomą. 

— Ir kokios tos priežastys? 

- Asmeninės. 

Išgirdęs atžarų atsakymą dekanas susiraukė. 

— Kodėl padavėte prašymą gauti stipendiją Danderio ko- 
ledže? 

— Norite žinoti tiesą? 

- Iki šiol buvote skausmingai atvira. 

— Jis buvo vienas iš kelių trijų valstijų teritorijoje, kur dar 
nebuvau mėginusi. Daugybė kitų koledžų ir universitetų at- 
sisakė man suteikti finansinę paramą. Ši aukštoji mokykla 
susijusi su Bažnyčia, todėl pasiklioviau Danderio krikščioniš- 
ku labdaringumu. 

— Ojeigu mes būtume atmetę jūsų prašymą, ką tada būtu- 
mėt dariusi? 

— Ką ir dabar ketinu - nepaliaudama mėginčiau. 

Dekanas Hironas atsikosėjo. 

— Ar teisingai spėju, kad Greihemo tėvas... 

— Greihemo tėvas miręs. 

Žmonės visada norės žinoti. Šis atsakymas atrodė papras- 
čiausias. Džeidė abejojo, ar Hironai tuo patikėjo, bet daugiau 
nesmalsavo. 

— Aš žinau darbą, - netikėtai tarė Ketė Hiron. - Brangu- 
sis, - kreipėsi ji atsigręždama į vyrą, - juk pažįsti Dorotę Dei- 
vis. Ji yra tos parduotuvės, kurioje perku daugumą drabužių, 
savininkė. - Džeidei ji tarė: - Dar vakar panelė Dorotė man 
sakė, kad ieško žmogaus, kuris tvarkytų apskaitą. Ji skun- 
dėsi, kad akys taip nusilpo, jog nebepajėgia įžiūrėti sąskaitų. 

— Tai manęs nestebina. Sena žiežula tikriausiai perkopė 
aštuoniasdešimt. 

Ketė pliaukštelėjo vyrui per ranką. 

— Neklausykite jo, Džeide. Panelė Dorotė yra šiurkštoka, 
bet iš tiesų labai geros širdies. Kad būtų sėkmės lydima vers- 
lininkė, ji privalo elgtis griežtai. Ar jus domintų toks darbas? 

— Mane domina bet kas, ponia Hiron. Be to, pasirinkau 
studijuoti verslo administravimą. Tačiau vien darbo nepa- 
kanka. Dar neradau nei tinkamos vaikų priežiūros įstaigos, 
nei būsto. 

— Be abejonės, ką nors rasite. 

Džeidė pagalvojo apie dvidešimt dolerių piniginėje. Ji net 
nepajėgs palikti užstato, kad galėtų įsikelti į butą. 

— Bijau, kad ne, ponia Hiron. 

Studentų reikalų dekanas dirstelėjo į laikrodį ir pakilo. 

— Jeigu dabar neišvažiuosiu, pavėluosiu. Laikas pakalbėti 
apie reikalą iš esmės. 

Jis nuleido vešlius antakius bergždžiai stengdamasis atro- 
dyti griežtas. 

— Panele Speri, esu įsitikinęs, kad esate per daug išdidi 
pripažinti, jog ne dėl savo kaltės atsidūrėte skurde. Man dar 
neteko kalbėti su jaunu žmogumi, kuris būtų labiau už jus 
pasiryžęs studijuoti. Tik labai svarbios aplinkybės galėjo nu- 
slopinti jūsų entuziazmą ir pasiryžimą. Žaviuosi jūsų išdidu- 
mu. Antra vertus, - valdingu balsu, kuris prikeldavo daugybę 
snaudžiančių studentų, tarė jis, - per didelis išdidumas gali ir 

pakenkti. Laikas pamiršti išdidumą, parodyti savo silpnybę ir 
kažkam suteikti garbę jums padėti. 

Esu tikras, kad Ketė sugebės jus įtaisyti į atsiradusią pas 
panelę Deivis laisvą darbo vietą, nors jumis dėtas nenoriai 
sutikčiau su šiuo siūlymu. Panelė Deivis yra kandi, sudžiū- 
vusi senė, ji per Kalėdas neduoda dykai net popieriaus dova- 
noms vynioti. Jeigu pajėgsite pas ją dirbti, būsite verta šven- 
tosios vardo. 

Galiausiai, jeigu dar nepastebėjote, Ketės akys nušvinta 
kaskart, kai ji pažvelgia į Greihemą. Deja, mudu neturime 
vaikų. Neabejoju, kad Ketė vaiką nepataisomai išlepins, kol 
būsite su mumis. 

— Su jumis? - sušuko Džeidė. - Ak, bet aš... 

— Patylėkite, panele Speri. Aš dar nebaigiau, o laikas spau- 
džia. Jūs, matyt, nežinote, kad Ketė ir aš dažnai priimame 
į savo namus vienam semestrui studentą, kuris to nusipel- 
no. Šiemet nutarėme neimti, nes pernai pavasario semestrą 
patyrėme nemalonumų: jaunuolis pabėgo su pora sidabrinių 
žvakidžių. Man svarbu ne tos prakeiktos žvakidės, bet tai, 
kad nepasitvirtino mano gebėjimas teisingai įvertinti žmo- 
nes. Jūs šį pasitikėjimą atkūrėte. 

Tad, jei neketinate vogti sidabro, galite su sūnumi gyventi 
tiek ilgai, kiek panorėsite. Kad ir kaip ten būtų, laikysiu asme- 
niniu įžeidimu, jeigu šiandien, baigiantis registracijai, pirma- 
kursių sąraše neišvysiu jūsų pavardės. Po velnių, jūsų atesta- 
tas beveik tobulas, tad netęsti lavinimosi dėl tokios menkos 
priežasties kaip pinigų stygius būtų pasibjaurėtinas intelekto 
švaistymas. Kete, vakarienei labai noriu keptų austrių. 

Stačiokiškai mostelėjęs ranka dekanas išėjo. 

Ketė Hiron patapšnojo Džeidei ranką. 

— Kartais jis toks būna, bet jūs prie to priprasite. 

Kolumbija, Pietų Karolina, 1978 


— L Hačai! Maniau, kad numirei ar ką. Užeik, bjaurus 
šunsnuki! 

Nilas Pačetas atvėrė bičiuliui duris. Hačas įėjo į užverstą 
priekinį kambarį. 

— Labai užsiėmęs? 

— Po velnių, ne. Džiaugiuosi, kad užsukai. Lamarai! - su- 
šuko Nilas. - Turime draugų, - radęs tuščią tarpą tarp Lonės 
Anderson ir komandos „Dalaso kaubojai“ palaikymo grupės 
merginų plakatų jis kumščiais pabeldė į sieną. - Pasiimk ana 
tą kėdę, Hačai, ir sėskis. Nori alaus? 

— Taip, ačiū. 

— Maniau, esi treniruotėje, pone Sportininke. 

Nilas trinktelėjo bičiuliui per petį ir nuėjo į virtuvę atnešti 
alaus. 

- Treniruojuosi, po velnių, - Hačas paėmė iš Nilo skardi- 
nę šalto alaus, gurkštelėjo ir garsiai atsiraugėjo. - Ak, puiku. 
Sveikas, Lamarai. 

Iš koridoriaus išniro Lamaras. Jis ryšėjo turkišku raštu 
išmargintą kaklaraištį, nors mūvėjo kelnes nukirptomis kleš- 
nėmis ir vilkėjo berankovius marškinėlius. Rankoje vaikinas 
laikė teniso raketę. 

— Sveikas, Hačai. Kaip sekasi futbolo treniruotės? 

— Šiemet komandai einasi prastai. Į taurės varžybas nepa- 
kliūsime. Išsipakuoji? 

Lamaras padėjo raketę ir nusirišo kaklaraištį. 

— Stengiuosi susitvarkyti miegamąjį. 

— Ar verta vargti? - paklausė Hačas atsidrėbdamas nutriu- 
šusiame fotelyje. - Po savaitės viskas čia vėl bus apšnerkšta. 
Man taip patinka. 

Jau antrus metus Nilas su Lamaru kartu nuomojosi butą 
ne studentų miestelyje. Namas buvo senas, erdvus ir pakan- 
kamai toli nuo kaimynų, tad policijos niekas nekviesdavo, kol 
vakarėliai nevirsdavo tikru šėlsmu. Pirmame kurse Hačui ne- 
buvo leidžiama gyventi kartu su bičiuliais, nes jis buvo futbo- 
lo komandos narys ir privalėjo įsikurti sportininkų bendra- 
butyje. Jis pavydėjo draugams laisvės ir nevaržomos namų 
atmosferos. 

— Pernai pavasarį Mairadžeinė, atvažiavusi padėti susi- 
krauti daiktų, žvilgtelėjo į vidų ir vos neapalpo, - sukikeno 
Nilas. - Jeigu mano senio, kuris ją sugavo griūvančią aukš- 
tielninką, nebūtų buvę šalia, ant priekinio priebučio būtume 
turėję jos kūno apybrėžas. Žinai, kaip Vilis Kojotas palieka 
savo kūno formos skylę, kai krinta ant dykumos smėlio? 

Iš galinio stalo stalčiaus jis išsitraukė cigaretę su narkoti- 
kais, prisidegė ir dusyk užsitraukė. Nilas pasiūlė ir Hačui, bet 
šis liūdnai atsisakė. 

— Verčiau ne. Dona Di tai užuodžia per kilometrą. Tačiau 
išgersiu dar vieną skardinę alaus. 

Nilas perdavė cigaretę Lamarui, šis užsitraukė ir nervin- 
gai, nedrąsiai nusišypsojo Nilui. Nilas grįžo iš virtuvės ir pa- 
davė Hačui kitą skardinę alaus. 

- Žmonelė laiko tave su trumpu pavadėliu, ar ne? - pa- 
klausė Nilas susigrąžindamas ir užsitraukdamas cigaretę. — 
Esi visiškas kvailys, kad vedei, kai turime šią apželtukių fer- 
mą, vadinamą universitetu. 

— Nėra taip blogai, - sumurmėjo Hačas. 

Nilas pridėjo delną prie ausies. 

— Koks ten triukšmas, Lamarai? 

— Kur? 

— Ar negirdi? Lyg barškėtų metalo rutulys ir grandinė. 

— Eik po velnių, - Hačas išgėrė antrą skardinę ir sumaigė ją 
kumštyje. - Aš bent jau galiu kas vakarą išsikrauti. 

— Aš irgi, - nutęsė Nilas, - bet man nereikia jų vesti. 

Hačo pirmas pasimatymas su Dona Di įvyko per mokyklos 
baigimo vakarėlį. Tam tikru atžvilgiu Hačas jautėsi įsiparei- 
gojęs ją pakviesti. Regis, Dona Di to tikėjosi - ir abu žinojo 
kodėl, nors niekada to neaptarinėjo. Tą vasarą, kai baigė mo- 
kyklą, Hačas, jeigu nebūdavo su Nilu ir Lamaru, laiką leisda- 
vo su Dona Di. 

Hačui Dona Di visada šiek tiek patiko, bet paskui ėmė pa- 
tikti labiau. Bjaurūs Nilo atsiliepimai apie merginą kaskart, 
kai Hačas su ja susitikdavo, darėsi vis mažiau svarbūs. Nors 
Dona Di, žinoma, nepasižymėjo grožiu, bet buvo linksma, 
miela ir aiškiai parodė, kad yra atsidavusi Hačui. Sekmadie- 
niais ji niekada nepraleisdavo pamaldų, bet jau per antrą pa- 
simatymą Hačo ranka atsidūrė Donos Di liemenėlėje ir gla- 
monėjo spenelius, o per trečią Dona Di ranka masažavo Hačo 
organą. 

Kaip tik Dona Di pasiūlė įsitaisyti galinėje Hačo automo- 
bilio sėdynėje, kai liepos ketvirtąją visame mieste buvo su- 
rengta šventė su fejerverkais paplūdimyje. 

— T-tačiau aš nepagalvojau... Noriu pasakyti, Dona Di, kad 
neturiu gumytės. 

— Nieko tokio, Hačai. Aš tave taip myliu, kad man net ne- 
svarbu. 

Hačas įtikinėjo save, kad, jeigu Donai Di nesvarbu, jog ji 
netrukus praras nekaltybę, jis neturėtų būti karštas saugoji- 
mosi nuo nėštumo šalininkas. Ar ne Nilas sykį jam sakė, kad 
skaisti mergina negali pastoti? Be to, Hačas buvo truputį iš- 
gėręs ir labai lytiškai susijaudinęs, o Dona Di buvo tokia vel- 
niškai klusni, kad geismas įveikė sveiką protą. Nuo to karto 
Hačas visada nešiojosi prezervatyvų tam atvejui, jeigu Dona 

Di vėl įsigeistų meilės. Kaip paaiškėjo, jam prezervatyvų pri- 
reikdavo per kiekvieną pasimatymą. 

— Ar dulkiniesi su Dona Di? - paklausė Nilas per Darbo 
dienos šventinį savaitgalį, kai vaikinai vėžinosi vandens sli- 
dėmis. 

— Ne, - pamelavo Hačas. - Ji šauni mergina. Tu tai žinai. 

Nilas skeptiškai pažvelgė į bičiulį. 

— Negi geriausias draugas turi nuo manęs paslapčių? Jei 
dar nejįlindai į jos kelnaites, kodėl su ja leidi tiek daug laiko? 

— Regis, pavydi, Nilai? 

Lamaras šia pastaba norėjo pajuokauti. Tačiau Nilo veidas 
iš įsiūčio patamsėjo. Jis susikrovė daiktus ir išvažiavo namo. 
Hačui su Lamaru neliko nieko kita, kaip nutraukti šventę. 

Kai Dona Di džiaugsmingai pranešė Hačui, kad jai pavyko 
įveikti stojimo į universitetą reikalavimus, vaikinas šią žinią 
sutiko apimtas prieštaringų jausmų. Jaunuolis norėjo, kad 
Dona Di studijuotų, ir žinojo, kad jos ilgėsis, jeigu jam ne- 
pavyks įstoti, bet Nilas turėjo jam ir Lamarui kitų didingų 
planų. 

— Sukelsime tokią velniavą, kad ji bus įrašyta į aukštojo 
mokslo analus, - žadėjo įkaušęs Nilas. - Išbarškinsime visas 
studentes, kurios geba pajudėti. 

Per pirmąjį semestrą Hačui pavyko žongliruoti tarp 
įtempto tvarkaraščio futbolo komandoje - jis buvo saugas, 
Donos Di norų tenkinimo, paskaitų ir Nilo lūkesčių pateisini- 
mo. Futbolo aikštėje jis darydavo tai, kas liepiama, ir žaidimo 
planą vykdyti palikdavo galiniams gynėjams. Kelias pirmo 
kurso paskaitas Hačas lankė kartu su Dona Di, todėl visas 
užduotis raštu už jį atlikdavo draugė. Už šią paslaugą Dona 
Di tikėjosi meilės, kurią Hačas noriai dalijo, kai nebūdavo per 
daug išsekęs. 

Po šeštadienio varžybų ir iki sekmadienio vakaro jis lėbau- 
davo Nilo namuose. Čia niekada netrūkdavo žolės, alkoholio 
ir merginų. Dėl vieno tokių ištvirkavimo savaitgalių kilo pir- 
mas rimtas barnis tarp Hačo ir Donos Di. 

— Bibliotekoje nugirdau trijulę merginų aptarinėjant pra- 
ėjusio savaitgalio orgiją, - guodėsi Dona Di šniurkščiodama į 
popierinę nosinaitę. - Šviesiaplaukė su kraujosruva nuo bu- 
činio ant kaklo pasakojo draugėms, jog gulėjo su raudonplau- 
kiu futbolininku, bet buvo tokia girta, kad neprisimena jo 
vardo. Žinau, kad tai buvai tu, Hačai. Esi vienintelis raudon- 
plaukis pirmakursis universiteto futbolo komandos narys. 
Man aiškinai, kad pas Nilą nieko nedarydavai, tik išgerdavai 
kelias skardines alaus. Ar miegojai su ta šviesiaplauke? 

Hačas beveik girdėjo, kaip Nilas ragina jį sugulti, kad tik 
šviesiaplaukė nuliptų Nilui nuo sprando. Užuojautos ir sąžinės 
verčiamas jis liūdnai pažvelgė Donai Di į akis ir prisipažino: 

— Tikriausiai taip, Dona Di. Ten kartais padėtis tampa ne- 
valdoma. 

Dona Di raudodama sukniubo, o Hačas sutriko ir pasijuto 
visiškai bejėgis. Jis nerangiai apkabino merginą. 

— Atleisk, mieloji. Tai nieko nereiškė. Būti su kita ne tas 
pat, kas būti su tavimi. Aš... aš tave myliu. 

Vaikinas beveik negalėjo patikėti savo ausimis, bet Dona 
Di jį išgirdo labai aiškiai. Ji atlošė galvą ir pažvelgė ašaroto- 
mis akimis. 

— Myli mane, Hačai? Ar tikrai? 

Hačą suglumino jo paties ištarti žodžiai. Nespėjus susi- 
vokti, jaunuoliai ėmė kalbėti apie sužieduotuvių žiedą per 
Valentino dieną ir vestuvių varpus birželį. Kai Hačas grįžo 
namo į Palmetą pranešti tėvams, Fricas, pasikvietęs sūnų į 
šalį, pasidalijo nerimu. 

— Esi labai jaunas tuoktis, sūnau, - tarė jis. 

— Žinau, tėti, bet ji labai nori. 

— O tu? 

— Taip, žinoma. Na, tikriausiai. Na, taip. 

— Ar tuokiesi todėl, kad ją myli? 

- Žinoma. Dėl ko gi dar? 

Tėvas ir sūnus nejaukiai susižvelgė. Tada Fricas nusileis- 
damas atsiduso: 

— Ką gi, jei esi tikras, kad kaip tik to nori. 

Vestuvės įvyko antrą birželio savaitgalį. Trys dienos prieš 
vestuves Dona Di su Haču nuotakos tėvų namuose apžiūri- 
nėjo gautas dovanas. Dona Di padėjo į šalį ką tik atidarytą 
didkepsnių peilių rinkinį ir dovanų pakavimo kaspiną paka- 
bino ant paltų kabyklos, kuri jau buvo pilna satino kaspinų. 

— Hačai? 

— Hmm? 

Vaikinas žiaumojo ponios Monro paruoštą sumuštinį su 
virta dešra. 

— Noriu tavęs kai ko paklausti. 

— Rėžk. 

Dona labai kruopščiai užrišo naują kaspiną ant paltų ka- 
byklos - ji pradėjo treniruotis dar per pirmąjį mergvakarį. 

— Prieš žmonėms susituokiant viskas turėtų būti išklota 
atvirai, tiesa? 

Hačas nuo pirštų galiukų nulaižė bulvinių traškučių druską. 

— Ko gero. 

— Noriu paklausti apie tą vakarą, kai nusivežėte Džeidę 
prie kanalo. 

Hačas sustingo neatitraukdamas pirštų nuo lūpų. Jis iš 
lėto nuleido ranką ir atsigręžė į Doną Di, nors nedrįso pa- 
žvelgti sužadėtinei į akis. Ryjant seilę ryškus Adomo obuolys 
kilojosi aukštyn žemyn. 

— Ką nori sužinoti? 

— Džeidė melavo, tiesa? Tu jos neišprievartavai? 

Dona Di atsigręžusi pažvelgė Hačui į akis. 

Vaikinas svarstė, ar sakyti tiesą, ar tai, ką norėjo išgirsti 
Dona Di. Reikės prisipažinti, arba kad išprievartavo, arba kad 
geidė geriausios savo sužadėtinės draugės. Kito kelio nėra. 

- Žinoma, kad tai nebuvo išprievartavimas, - sumurmėjo 
Hačas. - Ji mus pažinojo. Koks čia išprievartavimas? 

— Arji mėgino jus sulaikyti? 

Vaikinas sunkiai gūžtelėjo plačiais pečiais. 

— Ji, ee... žinai, kaip merginos kartais sako, kad nenori, 
bet iš tiesų geidžia? 

Dona Di nusuko žvilgsnį į šalį. 

— Ar tujos geidei, Hačai? Noriu pasakyti, kad norėjai tai su 
ja padaryti, kitaip tau nebūtų atsistojęs. 

Hačas sumindžikavo ant svetainės kilimo didelėmis pė- 
domis. 

— Viskas buvo ne taip, Dona Di. Kaip Dievą myliu. Tai 
buvo... beprotiška. Po velnių, nežinau, kaip dar tau paaiškin- 
ti, - jis nekantriai skėstelėjo rankas atverstais aukštyn del- 
nais. - Nebuvo taip, kad aš staiga sugalvojau išdulkinti Džei- 
dę, supranti? 

— Suprantu, - Dona Di trūkčiojamai įkvėpė oro, paskui iš 
lėto iškvėpė. - Visada maniau, kad Džeidė meluoja sakyda- 
ma, jog jūs ją privertėte. Ji tiesiog taip gundė, kad tu nepajė- 
gei susivaldyti, tiesa? Esi žmogus. Vyras. Vyro kantrybė nėra 
begalinė. 

Hačas nekreipė dėmesio į tankiai mirksinčias Donos Di 
akis, o ši dėjosi nepastebinti prakaito lašelių ant viršutinės 
sužadėtinio lūpos. Nė vienas jų nebuvo nuoširdus, bet ramy- 
bės dėlei būtina toliau apgaudinėti vienas kitą ir pačius save. 

Per vestuvių puotą Nilas prisėlino prie Hačo ir sušnibždėjo: 

— Labai rekomenduoju vyriausiąją pamergę. 

— Tai Donos Di pusseserė. 

— Man nesvarbu, kieno ji pusseserė, mergina dulkinasi 
kaip triušis, - Nilas bakstelėjo jam į šonkaulius. - Pagalvok, 
kaip gali būti smagu per giminės sambūrius. 

— Tu beprotis, - suurzgė Hačas nusimesdamas Nilo drau- 
giškai ant peties uždėtą ranką. 

- Ei, vyruti! Ar ši santuoka pakeis tavo gyvenimo būdą? 
Velniškai nenorėčiau pamatyti, kaip tai įvyks. 

Tą akimirką Hačas nusprendė būti ištikimas savo žmonai. 
Kad ir kiek bičiuliai viską gražintų norėdami nuraminti savo 
sąžinę, Dona Di pamelavo, kad išgelbėtų juos nuo kaltinimo 
išžaginimu. Merginos pavydas Džeidei pateisinamas, nors 

to nei Hačas, nei Dona Di niekada nepripažino. Juodu rišo 
bendra nuodėmė, ir Hačas nenorėjo jos didinti tapdamas ne- 
ištikimu vyru. Turint galvoje Džeidei sukeltas nelaimes, išti- 
kimybė nebuvo per aukšta kaina už jas. 

Pasibaigus povestuvinei kelionei į Hiltono Rago salą Ha- 
čas dirbo tėčio šerifo departamente, kol atėjo metas vykti į 
komandos treniruotes. Dona Di nekantravo įsikurti Kolum- 
bijoje. Hačo nuomone, žmonos instinktas sukti lizdą buvo 
perdėtas. Vakar vakare, kai sutuoktiniai kambaryje su šlako 
sienomis krovė iš dėžės porceliano indus, Dona Di pareiškė 
ketinanti susimažinti studijų krūvį. 

— Šitaip sutaupysime pinigų, kuriuos išleistume mano 
mokslams. Šiaip ar taip, nesu itin galvota, Hačai. Ką veiksiu 
baigusi humanitarinius mokslus ir biologiją? Aš jau dabar 
apie tai žinau tiek, kiek man reikia, tiesa? 

Dona Di žaismingai suspaudė vyrui sėklides. 

— Tikiuosi, vis dar geri tabletes? 

- Žinoma. Kodėl klausi? 

Hačas pastebėjo, kad žmona atsakydama nežiūri jam į akis. 

— Nes dabar mums nereikia kūdikio, kurį tektų prižiūrėti. 

- Žinau, kvaileli. 

— Tėvams prižadėjau, kad, jeigu mudu susituoksime, uni- 
versiteto nemesiu. Šiemet pasirinkau sudėtingus dalykus. 
Treneris barasi, kad per mažai stengiuosi. Dabar nebegaliu 
prisiimti daugiau įsipareigojimų. 

Dona Di liovėsi kraustyti indų dėžę, apkabino vyrą ir iš 
lėto pabučiavo. 

— Atsižvelgiant į tai, ką tau padariau, ar nesupranti, kad 
tavo laimė pirmiausia priklauso nuo manęs? 

Štai ir vėl - subtili užuomina, kad Dona Di uždengė jį savo 
krūtine, kai Hačui labiausiai to reikėjo. Ar visą bendrą gyve- 
nimą ši paslaptis bus vertinimo matas? Ta niūri mintis per- 
sekiojo Hačą visą naktį ir šią popietę atginė prie Nilo durų. 
Bendraudamas su Nilu ir Lamaru Hačas jausdavosi, tarsi 
būtų grįžęs į nusikaltimo vietą. Tai irgi priminė skaudamo 


Skandalas + 199 


danties tyrimą. Kuo dažniau Hačas susitikdavo su bičiuliais, 
tuo labiau dėl to nerimavo. Bėda ta, kad jis nepajėgė šių susi- 
tikimų nutraukti. 

— Kaip laikosi Dona Di? - paklausė Lamaras. - Nemačiau 
jos po judviejų vestuvių. 

Nuo marihuanos Lamaras apsvaigo. Jis išsipleikė ant fo- 
telio, vieną ploną koją užmetęs ant ranktūrio. 

— Puikiai. Liepė jums abiem perduoti linkėjimų. 

Nilas paėmė nepradarytą viskio „Jack Daniels“ butelį, nu- 
suko kamštį ir gurkštelėjo tiesiai iš kakliuko. 

— Donai Di pasakei, kad eini čionai? 

- Žinoma. 

- Ir ji pasitiki tavimi, kai būni su mumis? - piktdžiugiškai 
paklausė Nilas. - Pasirodo, ji dar bukesnė, negu maniau. 

Hačui kraujas mušė į galvą. Jis pašoko. 

— Dona Di nėra buka. Ji sako, kad tu esi šūdžius, ir aš ma- 
nau, kad Dona Di teisi. 

Tai išpyškinęs Hačas patraukė durų link. 

Nilas išsirangė iš fotelio ir pastojo Hačui kelią. 

— Neišeik supykęs, - ramindamas tarė jis. - Tiesiog šiaip 
sau iš tavęs pasišaipiau. Pasilik. Kelios merginos iš „Delta 
gama draugijos žadėjo ateiti ir padėti apsitvarkyti. Ir jos su- 
tvarkys ne tik kambarius, - šnairuodamas pridūrė Nilas. - Jų 
bus daugiau, nei mudu su Lamaru pajėgsime susidoroti. 

— Ne, ačiū, - irzliai atsakė Hačas. - Važiuoju namo pas 
žmoną. 

Jis mėgino apeiti Nilą, bet šis, nors išgėręs ir prisirūkęs 
marihuanos, vis dar buvo mitrus ir pajėgus mąstyti. 

— Vyruti, ar tu kada nors jai išsimokėsi tą skolą? 

Hačas sustingo. 

— Skolą? 

— Neapsimesk kvailiu. Kalbu apie atsilyginimą Donai Di už 
tai, ką ji mums padarė. 

Hačas metė skubų, kaltą žvilgsnį į Lamarą, bet šis nusu- 


ko akis. 

— Nesuprantu, ką paistai. 

— Puikiausiai supranti, - atkirto Nilas bjauriai nusijuok- 
damas. - Stengiesi atsilyginti Donai Di, kad pamelavo šitaip 
apsaugodama tavo subinę nuo kalėjimo. Iš pradžių ją išdulki- 
nai. Paskui vedei. Dabar vaidini klusnų šunelį. 

— Užsičiaupk. 

— Ji tikrai galėjo suleisti nagus į tave, jeigu būtų žinojusi, 
kaip smaginaisi su geriausia jos drauge. Ar ne, Lamarai? - pa- 
klausė Nilas dirstelėdamas į kitą vaikiną, kuris atrodė apgai- 
lėtinai. - Mudu puikiai praleidome laiką, bet turbūt senasis 
Hačas manė, jog Džeidė buvo supakuota kaip dovana tik jam. 

Hačas prikišo savo negražų veidą prie pat Nilo. 

— Esi nesveikas šunsnukis, Nilai. Daugiau nenoriu su tavi- 
mi turėti jokių reikalų. 

Jis nustūmė Nilą ir išsiveržė pro duris. Lamaras šūktelėjo 
Hačui pavymui: 

- Ei, Hačai, Nilas nieko bloga neturėjo galvoje. Neišeik. 

Hačas neatsigręždamas žingsniavo tolyn. 

— Vis tiek grįši! - sušuko Nilas pro tinkleliu dengtas du- 
ris. - Žinai, kas yra saldumynų parduotuvės savininkas. Kai 
tik jų užsimanysi, grįši. 

Vos tik Hačas triukšmingai išėjo, Lamaras pasitraukė į 
savo kambarį palikdamas Nilą šūkauti ir siautėti vieną. Nilas 
retai netekdavo kantrybės, bet kai tai atsitikdavo, Lamaras 
jo bijodavo. Vaikinas negalėjo pasakyti, kas labiau gąsdina, - 
Nilo įniršio priepuoliai ar grėsminga tyla. Kai Nilas nutildavo 
ir nurimdavo, o pyktis kunkuliuodavo bičiulio širdyje tarsi 
siera pragare, jo įsiūtį buvo beveik galima užuosti. 

Lamarui labai nepatiko gyventi šiame name, bet jis netu- 
rėjo drąsos to pasakyti Nilui ir išsikelti. Per vasaros atostogas 
jis krimtosi. Lamaras svajojo, kad motina paprašys pereiti į 
kitą universitetą arba pasiūlys metus pabūti namie ir tik pas- 
kui tęsti mokslus. Jis norėjo, kad kažkas - bet kas - sutruk- 
dytų dar vienus metus gyventi Nilo valdose. 

Tačiau nieko panašaus neįvyko, o Lamaras niekaip nepa- 
jėgė sukaupti drąsos ir pasakyti Nilui, kad nori gyventi kitur. 
Vaikinas nuolankiai iš Palmeto atsigabeno savo mantą į seną- 
jį namą, kurį bičiuliai išsinuomojo antriems metams. Palei jo 
miegamojo sienas vis dar riogsojo krūvos lagaminų ir dėžių, 
kurias reikėjo iškrauti. Neturėdamas noro kraustyti daiktus, 
Lamaras atsigulė ant lovos ir ranka užsidengė akis. Dabar, 
kai Hačas atsiskyrė, Lamarui beveik neliko vilties kada nors 
pabėgti nuo Nilo. Nežinia, ko griebtųsi Nilas, jeigu Lamaras 
jam pasakytų, kad nori išsikelti kitur. Tad, regis, vaikinas 
įstrigo šiuose namuose. 

Vakarėlis truko ištisą parą. Niląs apsupo save žmonėmis, 
kurie tvirtino jį mėgstą. Lamaras įtarė, kad tiems žmonėms 
labiau patinka ne pats Nilas, o tai, ką jis parūpina. Lamaras iš- 
siaiškino ir tai, kad ne vienas vadinamųjų draugų taip pat kaip 
ir jis bijo įžeisti Nilą. Jie Nilo kvietimus priimdavo iš baimės. 

Namų durys visada buvo atviros nepažįstamiesiems, ieš- 
kantiems sekso, alkoholio ir nestiprių narkotikų. Dėl nuola- 
tinio malonumų ištroškusių studentų srauto Lamaras retai 
kada galėdavo pabūti vienas. Net kai pasišalindavo į savo 
kambarį ir uždarydavo duris, kas nors įsvirduliuodavo ieško- 
damas tualeto ar tuščios lovos, kurioje galėtų susiporuoti. 

Vos tik pagalvojęs apie devynis nesiliaujančių puotų mė- 
nesius Lamaras pasijusdavo pavargęs. Nilas pavydėjo visko, 
kas galėjo silpninti jo tironiją, primestą draugams: Jis reika- 
lavo absoliučios ištikimybės ir nuolatinio buvimo šalia. Štai 
kodėl šiandien įsiuto ant Hačo. Tiesą sakant, Nilas pavydėjo, 
kad Dona Di atima didžiąją Hačo laiko dalį. 

Primindamas incidentą su Džeide Nilas atvėrė gilią žaiz- 
dą. Visi trys bičiuliai stengėsi nepripažinti, kad tai apskritai 
įvyko. Net kai Garis Parkeris pasikorė, o Džeidė su motina 
išvyko iš Palmeto, jie vengė šiuos incidentus sieti su tuo, kas 
įvyko prie kanalo tą vėsų, niūrų vakarą. Kad ir kaip vaikinai 
stengėsi pokalbiuose vengti šio klausimo, jis vis tiek iškilda- 
vo. Gerai pagalvojus, kaip tik Nilas dažniausiai jį primindavo. 

Ar Nilas naudojosi šiuo incidentu, nors tuo kaltino Doną 
Di? Kai tik Nilas ko nors įsigeisdavo, jis išsyk primindavo tą 
nelemtą įvykį. Šie priminimai padėdavo Nilui valdyti bičiu- 
lius. Kaip ilgai? - klausė savęs Lamaras. Visą gyvenimą? Nuo 
šios minties jį iki kaulų smegenų persmelkė šiurpas. Lamaras 
nenorėjo būti Nilo patyčių objektu. Apsaugok Viešpatie, jei- 
gu Nilas kada nors sužinotų, jog Lamaras įsimylėjo. 

Vaikinas ne tik nenorėjo dar dvejus metus gyventi su Nilu, 
bet ir buvo nusiminęs, kad turi palikti savo naująją meilę — 
Palmeto pagrindinės mokyklos aštuntų klasių anglų kalbos 
mokytoją. Jiedu atsitiktinai susipažino kino teatre. Per pir- 
mąjį pasimatymą visa romantika apsiribojo tuo, kad po filmo 
jiedu nuėjo išgerti kavos, bet kalbėjosi iki vėlumos. Vieną va- 
karą, pasivažinėjęs vandenyno pakrantėje, Lamaras mikčio- 
damas prisipažino: 

— Negaliu tavęs parsivežti namo. Gyvenu su motina. 

Jaunuoliai sutarė slapta susitikinėti motelyje. Ten Lama- 
ras prarado skaistybę, jeigu neskaičiuoti to karto, kai išžagi- 
no Džeidę. Lamaro draugai buvo klaidingai įsitikinę, kad jis 
jau seniai užsiiminėja seksu, todėl vaikinas negalėjo griauti 
šio mito ir kam nors pasipasakoti apie puikiausią savo gyve- 
nime naktį. 

Jis viską skrupulingai laikė paslaptyje, o dalijantis būstu 
su Mairadžeine tai buvo nemažas žygdarbis. Motinai buvo 
visai nesvarbu, kad Lamaras jau metus gyveno ne namie; ji 
norėjo, kad sūnus atsiskaitytų už kiekvieną minutę. Gerasis 
angelas sutrukdė jai sužinoti apie incidentą su Džeide Speri. 
Mairadžeinė pirmoji pasmerkė Džeidę, kai Garis nusižudė. 
Šis pasmerkimas buvo neteisingas, todėl Lamarą kamavo są- 
žinė, ir vaikinas svarstė, ar nereikėtų motinai šio to paaiškin- 
ti. Tačiau jis nusprendė taikstytis su sąžinės priekaištais ir 
išmintingai niekam neprasitarė apie tai, ką žino. 

Lamaras iki šiol negalėjo patikėti, kad jam nusišypsojo 


laimė ir saugiai pavyko išvengti nemalonumų. Jausdamasis, 

tarsi saugiai gyventi jam skirta nedaug laiko, Lamaras ypač 
saugojosi, kad motina nesužinotų apie jo meilę. 

Dabar Lamaro sąžinę graužė dvi nuodėmės. Niekada ne- 
pavyksta išsisukti nuo bausmės už nusižengimus. Lamaras 
už savo piktadarybes buvo pasmerktas dar metus kęsti Nilo 
tironiją. 

Vaikinas prisivertė atsikelti ir pasirengti vakarui. Jam tik- 
rai vertėjo išsikrauti daiktus prieš atvykstant „Delta gama“ 
draugijos narėms. Antraip merginos jo daiktus nukiš ten, kur 
Lamaras negalės rasti. Nilas to tikėjosi, taigi Lamaras truputį 
apsvaigs nuo narkotikų, truputį pasigers, tikriausiai atsives 
kurią nors merginą į sayo miegamąjį ir užsiims seksu. 

Neseniai Lamaras ėmė vadovautis principu, kad, norint 
išgyventi žiauriame pasaulyje, reikia daryti, kas privalu, nors 
ir nepatinka. 


Tryliktas skyrius 


Morgantaunas, Pietų Karolina, 1977-1981 


- L: bent sunkus buvo egzaminas! 

Džeidė nusišypsojo kolegai studentui, šis pasivijo ją išei- 
nančią iš Gamtos mokslų fakulteto pastato. 

- Egzaminas išties buvo sunkus. 

Bokšto laikrodis išmušė keturias. Medžiai metė ilgus įs- 
trižus šešėlius ant studentų miestelio pievelės, lengvi rudens 
lapai ritinėjosi genami gaivaus šalto vėjo. 

— Biologija niekada nebuvo mano pašaukimas. Beje, esu 
Henkas Arnetas. 

— Malonu susipažinti, Henkai. Džeidė Speri. 

— Sveika, Džeide, - tarė vaikinas draugiškai nusišypsoda- 
mas. - Manai, kad išlaikei egzaminą? 

— Aš stipendininkė. Privalau gauti geresnį pažymį, ne tik 
išlaikyti. Mano vidurkis turi būti bent jau ne žemesnis kaip 
trys“. 

Vaikinas švilptelėjo. 

— Tikriausiai nelengva. 

— Jeigu gamtos mokslai - ne tavo pašaukimas, tai kas? — 
paklausė Džeidė stengdamasi palaikyti pokalbį. 


* JAV aukštosiose mokyklose taikoma keturių balų sistema (vert. past.). 

— Menas. Bet kada madam Kiuri iškeisčiau į Monė. Nejau 
manai, kad Pikasas žinojo, kaip dauginasi klumpelės? 

Džeidė nusijuokė. 

— Aš studijuoju verslą. 

— Hmm, - vaikinas kilstelėjo antakius, tarsi jos žodžiai 
būtų padarę jam įspūdį. - Iš tavo veido spėčiau, kad studijuoji 
muziką. Na, gal literatūrą. 

— Ne, rinkodarą ir vadybą. 

— Jėzau, instinktai mane visiškai apvylė. Tikrai nepagalvo- 
jau, kad tu kada nors būsi magnatė. 

Džeidė jo žodžius priėmė kaip dviprasmišką komplimentą. 

— Na, čia aš turiu sukti, - jaunuoliai sustojo prie dvie- 
jų grįstų šaligatvių sankryžos. - Buvo malonu susipažinti, 
Henkai. 

— Taigi, man irgi. Klausyk, hmm, ketinau išgerti puodelį 
kavos. Ką tu į tai? 

— Skamba viliojamai, bet aš einu į darbą. 

— Kur dirbi? 

- Tikrai turiu bėgti, Henkai. Viso. 

Nespėjus vaikinui sulaikyti Džeidės, ši apsigręžė ir nubė- 
go į automobilių stovėjimo aikštelę. 

Henkas Arnetas sekė ją akimis, kol mergina dingo iš aki- 
račio. Jis buvo ramaus būdo, aukštas, ilgakojis ir kalbėjo 
su sodriu pietietišku akcentu. Vaikino pečiai buvo platūs ir 
kaulėti, tankius, banguotus rausvai rudus plaukus jis dažnai 
surišdavo į uodegėlę. Henkas buvo patrauklaus, bet ne kino 
žvaigždės grožio veido, žiburiukai jo rudose akyse buvo ža- 
vūs. Dauguma vaikino drabužių buvo pirkti „blusų turguje“, 
jis juos vilkėjo elegantiškai, bet neatrodė moteriškas. 

Vienas Henko privalumų buvo atkaklumas. Turėjo gerą 
humoro jausmą, todėl gyvenimo keistybės Henką ne erzino, 
o linksmino. Džeidė visa tai atrado pirmais mokslo Dande- 
rio koledže metais. Ilgainiui Henkas įprato po biologijos pas- 
kaitos palydėti Džeidę iki automobilio. Tai buvo paskutinė 
paskaita prieš darbą, taigi Džeidė visada turėdavo įtikinamą 

priežastį atsisakyti išgerti kavos. Nors Henkas Džeidei labai 
patiko, ji neteikė vaikinui vilčių, kai šis subtiliai užsimindavo 
apie draugystę. 


—— 


Dekanas Mičas Hironas perspėjo teisingai - panelė Dorotė 
Deivis buvo ne iš tų darbdavių, su kuriais lengva sutarti. Ji 
niekada neturėjo vyro - ir tuo didžiavosi, - tad buvo reikli ir 
skrupulinga. Panelės Dorotės parduotuvėje buvo galima ap- 
rengti moteris nuo pat gimimo iki laidotuvių. Savininkė pati 
buvo apžiūrėjusi kiekvieną, net menkiausią, prekę ir galėjo iš 
atminties pasakyti daugumos jų inventorinį numerį. Parda- 
vėjos panelės Dorotės siaubingai bijojo. 

Būdama dalykiška ir stropi Džeidė pelnė panelės Dorotės 
palankumą. Savininkei patiko, kad Džeidė yra „ne taip kaip 
dauguma, nuovoki mergina . Džeidė laiką parduotuvėje leido 
išmintingai stengdamasi sužinoti viską, kas įmanoma, apie 
drabužių ir kitų tekstilės gaminių gamybą bei rinkodarą, taip 
pat apie kasdienį vadovavimą verslui. 

Mergina nusprendė, kad, norėdama sužlugdyti Pačetus, 
privalo juos pulti ekonomikos fronte. Džeidė norėjo iš Pačetų 
atimti tai, kas jiems svarbiausia, - pinigus ir su jais susijusią 
įtaką. Mergina troško nepataisomai sugadinti jų galios maši- 
ną. Didžiausias Džeidės tikslas buvo sukelti Palmete ekonomi- 
nį perversmą, kuris atneštų naudos gyventojams, bet sugriau- 
tų Pačetų monarchiją. Ji nepuoselėjo iliuzijų, kad tai padaryti 
bus lengva. Prieš pradėdama įgyvendinti šį tikslą Džeidė pri- 
valo tapti gudri, sumani ir įgyti daugiau galių, negu turi Pače- 
tai. Nuo šiol visa jos veikla skirta pasirengimui grįžti ir sunai- 
kinti Pačetus. Džeidė kas rytą pabusdavo apie tai galvodama ir 
užmigdavo mėgaudamasi pergale, nors ši ateis dar negreitai. 

Jeigu ne Nilas, Džeidė nebūtų buvusi išprievartauta, tad 
pagrindiniai merginos taikiniai buvo skriaudikas ir jo tėvas. 
Ji neketino leisti Hačui, Donai Di ir Lamarui lengvai išsisuk- 
ti, bet jie žlugs dėl to, kad bus sunaikinti Pačetai. 

Svetima pavarde Džeidė užsiprenumeravo dienraštį Pal- 
metto Post ir davė nurodymą, kad laikraštis būtų siunčiamas į 
jos pašto dėžutę studentų miestelyje. Jame buvo skelbiamos 
aktualiausios vietinės naujienos. Vasarą Džeidė perskaitė 
skelbimą apie Donos Di ir Hačo sutuoktuves. Mergina spėlio- 
jo, ar draugė turėjo tris pamerges, vilkinčias rausvas sukne- 
les, kaip visada svajojo. Į Hironų namus Džeidė laikraščių ne- 
sinešdavo baimindamasi, kad šeimininkai sužinos, jog savo 
gimtajame mieste ji yra persona non grata. Ten gyvenantys 
Mičo giminaičiai, matyt, išties yra „tolimi“, nes dekanas su 
jais nebendraudavo - nei skambindavo, nei vykdavo į svečius 
ir net nesiųsdavo gimtadienio atvirukų. Apie Palmetą nieka- 
da nebuvo kalbama, tačiau praėjo ne vienas mėnuo, kol Džei- 
dė atsikratė baimės, kad jos paslaptis paaiškės. Hironai tapo 
labai svarbūs jai ir Greihemui, todėl Džeidė nenorėjo, kad kas 
nors pakenktų jų santykiams. 

Hironai už kambarį ir maistą ėmė iš Džeidės tik penkias- 
dešimt dolerių per mėnesį, bet ir šis mokestis buvo skirtas tik 
neužgauti merginos išdidumo. Panelė Dorotė Džeidei parduo- 
davo drabužius su dešimties procentų nuolaida. Tačiau rengti 
sparčiai augantį Greihemą, vedžioti pas gydytoją patikrinti ir 
paskiepyti buvo brangu. Teko skaičiuoti kiekvieną centą. 

Džeidė itin brangino darbą, tad buvo nelabai patenkinta, 
kai vieną popietę Dorotės parduotuvės sandėlyje netikėtai iš- 
dygo Henkas Arnetas.. 

Džeidė atsitiesė nuo dėžės su veliūro chalatais, ją buvo 
pradėjusi iškrauti. 

— Ką čia veiki? Prašau išeiti. Aš prarasiu darbą. 

— Nebijok, Džeide. Senė tavęs neatleis. Pasakiau, kad turiu 
tau skubią žinią nuo buto šeimininko. 

— Daktaro Hirono? Kokią žinią? 

Kai Henkas nusišypsojo, jo veidą išvagojo daugybė raukšlelių. 

— Gyveni pas dekaną Hironą? Tik pagalvokite, - jis pasika- 
sė galvą. - Man nė į galvą nešovė ieškoti dėstytojų namuose. 
Išnaršiau visus bendrabučius ir studenčių draugijų namus. 

— Ak, tie tavo nešvarūs, niekingi pokštai! - Džeidė visada 
išsisukinėdama atsakinėjo į vaikino klausimus apie savo gy- 
venamąją vietą. Šįsyk Henkas ją pergudravo, bet ant vaikino 
negalima pykti. - Dabar, kai gavai tai, dėl ko atvykai, prašau 
išeiti. Negaliu prarasti šio darbo. 

— Tyliai išeisiu, bet su viena sąlyga. 

- Jokių sąlygų. 

— Tebūnie, kaip nori-tu. 

Henkas atsisėdo ant panelės Dorotės rašomojo stalo krašto 
ir nugvelbė obuolį iš krepšelio su vaisiais, juos panelė Dorotė 
valgydavo tiesiog skrupulingai, nes vaisiuose gausu skaidulų. 

Džeidė susirūpinusi dirstelėjo į sandėlio duris beveik tikė- 
damasi, kad jos darbdavė audringai įsiverš mojuodama atlei- 
dimo lapeliu. 

— Kokia sąlyga? - sušnibždėjo ji. 

— Rytoj, prieš biologijos paskaitą, privalai su manimi iš- 
gerti kavos. Ir nesakyk, kad tau yra kita paskaita, nes mačiau 
tave tuo metu studijuojančią bibliotekoje. 

— Panele Speri! 

Panelės Dorotės balsas paskatino Džeidę priimti kvietimą 
ir išvaryti Henką, paslėpusį obuolį po striuke, lauk. Išeida- 
mas vaikinas žvaliai atidavė pagarbą panelei Dorotei. 

Siauros savininkės šnervės iš pasipiktinimo suvirpėjo. 

— Kas tas įžūlus jaunuolis? 

Džeidė mikčiodama surezgė įtikinamą paaiškinimą, bet 
širdyje juokėsi pagalvojusi, koks įžūlus tas Henkas Arnetas. 

Kitą dieną jaunuoliai susitiko išgerti kavos, ir tai tapo jų 
įpročiu. Henkas kviesdavo į pasimatymus siūlydamas pava- 
karieniauti, nueiti į kiną, koncertą, bet, didžiam jo nusivy- 
limui, Džeidė visada atsisakydavo. Kiti jaunuoliai studentų 
miestelyje irgi persekiojo Džeidę, bet ji šaltai atmesdavo vai- 
kinų meilinimąsi. Tik Henkas elgėsi su ja draugiškai, negrės- 
mingai ir neseksualiai, tad Džeidė galėjo tai pakęsti. 

Baigiantis Kalėdų atostogoms, saulėtą popietę, Džeidė 
žaidė galiniame kieme su Greihemu. Ją pašaukė Ketė. 

— Turi draugų. 

Henkas atliuoksėjo per kiemą ir klestelėjo ant žolės greta 
Džeidės. 

— Sveika. Kelias dienas vėluoju, bet linksmų Kalėdų ir lai- 
mingų Naujųjų. 

— Tau taip pat. 

— Ar Kalėdų Senelis tau buvo geras? 

— Per geras, - atsakė Džeidė prisiminusi trikdantį Hironų 
dosnumą, į kurį ji negalėjo atsakyti tuo pačiu. - Anksti grįžai 
iš Vinstono-Seilemo. 

Vaikinas gūžtelėjo pečiais. 

— Namie nebuvo ką veikti, tik valgyti. Mama pareiškė, kad 
atrodau sublogęs ir ėmėsi mane penėti. Priminiau jai, kad vi- 
sada buvau lieknas, bet ji vis tiek kimšo man maistą. Dabar 
galbūt nevalgysiu iki Velykų. Džeide, kas šis vaikas? 

Vaikino žodžiai liejosi vienas po kito, bet uždavęs šį klau- 
simą jis staiga nutilo. Pakreipęs galvą tarsi šunytis, žiūrintis į 
kalbantį šeimininką, jis klausiamai pažvelgė į Džeidę. 

— Tai mano sūnus. Jo vardas Greihemas. Pasisveikink su 
Henku, Greihemai. 

Berniukas per žolę nukrypavo prie Henko ir tekštelėjo 
jam per nosį. 

— Ei! - šūktelėjo Henkas ir iškėlė abu kumščius, tarsi reng- 
tųsi boksuotis su vaiku, paskui lengvai stuktelėjo jam į pilvuką. 

Greihemas nusijuokė. 

— Esu netekėjusi ir niekada nebuvau, Henkai. 

— Aš neklausiau. 

— Tačiau norėjai. 

— Ar jo tėvas tau svarbus? 

— Man Greihemo tėvas neegzistuoja. 

Henkas maloniai nusišypsojo ir pargriuvo ant žolės kartu 
su savimi pargriaudamas ir vaiką. Greihemui toks išdykėliš- 
kas žaidimas patiko. Garsus berniuko juokas prišaukė Ketę, 
moteris atėjo pažiūrėti, kas čia vyksta. Ji pakvietė Henką pa- 
silikti vakarienės. 

- Velniškai tavęs ilgėsiuosi, - guodėsi Henkas niūriai spok- 
sodamas pro priekinį savo automobilio stiklą. Lijo - pliaupė 
smarkus, įkyrus pavasario lietus. - Jeigu mano mama nekel- 
tų pragaro, pasilikčiau vasaros semestrui. 

— Negali to daryti, Henkai. Tik ne dėl manęs. 

Džeidė sėdėjo jo folksvageno, jį vaikinas buvo nudažęs 
kaip boružę, keleivio sėdynėje. Henkas atsigręžęs įsistebei- 
lijo į ją. 

— Džeide, aš viską darau dėl tavęs. Negi iki šiol nesupratai? 

Džeidė nuleido akis. 

— Jau prieš kelis mėnesius tau sakiau, kad mudu būsime 
tik draugai. Tik tiek. Aš puikiai prisimenu tą pokalbį. Jis įvy- 
ko išsyk, kai grįžai po Kalėdų atostogų. Mudu ruošėmės tam 
biologijos... 

— Atmenu, atmenu, - irzliai tarė vaikinas. 

— Nekaltink manęs, jeigu dabar jautiesi nusivylęs. Buvau 
su tavimi nuoširdi nuo pat pradžios. 

Džeidė siekė atidaryti dureles, bet Henkas sugriebė ją už 
rankos. 

— Nebuvai nuoširdi, Džeide. Pasakei man, kad nori tik 
draugauti, bet nepaaiškinai kodėl. Galiu tik spėti, kad tai yra 
kaip nors susiję su Greihemu. 

Džeidė ryžtingai papurtė galvą. 

— Klausyk, Džeide. Aš beprotiškai myliu tą vaiką. Man vi- 
sai nerūpi, kas jo tėvas. Labai norėčiau būti jo tėčiu. 

— Henkai, prašau, nereikia, - suaimanavo Džeidė. - Dau- 
giau nieko nesakyk. Aš negaliu atsakyti į tavo jausmus. 

— Iš kur žinai? 

- Žinau. 

- Kodėl, Džeide? Pasakyk. Žinau, kad tau patinku. 

— Tu man labai patinki. 

— Tačiau... kas? 

Mergina nusigręžė ir nieko neatsakė. 

— Džeide, - vaikinas ilgais plonais delnais suėmė jai vei- 
dą. - Kažkoks niekšas tave įskaudino. Jis sudaužė tau širdį. 
Leisk man tai ištaisyti, gerai? Aš tave taip myliu, kad galiu 
užglaistyti visas tavo patirtas kančias. 

Džeidė prikando apatinę lūpą ir papurtė galvą, kiek leido 
tarsi gniaužtai ją laikantys vaikino delnai. 

— Tu esi tokia graži. Jėzau, aš tave myliu. 

Henkas nuleido galvą ir pirmą kartą pabučiavo Džeidę. 
Jo lūpos buvo minkštos ir švelnios, nekėlė jokios grėsmės, 
bet Džeidės širdis ėmė dunksėti. Ji jautėsi sukrėsta ir su- 
stingo iš baimės. Henkas bučiavo jos veidą lūpomis brauk- 
damas per akių vokus bei skruostikaulius ir šnibždėdamas, 
kad Džeidė yra labai graži, geidžiama ir kad jis labai nori su 
ja pasimylėti. 

Paskui Henkas grįžo prie Džeidės lūpų. Ji kelis sykius 
trumpai įkvėpė, paskui visiškai nekvėpavo, kai vaikinas tvir- 
čiau prispaudė savąsias ir mėgino praskirti Džeidės lūpas. 
Vis dar suakmenėjusi Džeidė nepajėgė jo nustumti. Henkas 
klaidingai suprato, kad tai padrąsinimo ženklas. Jis pakreipė 
galvą ir braukdamas lūpomis praskleidė Džeidės lūpas. 

Merginos kūnas įsitempė. Henkas atitraukė delnus nuo 
galvos, uždėjo ant pečių ir masažuodamas pirštais mėgino 
sumažinti įtampą. Paskui paėmė vieną Džeidės delną ir pri- 
glaudė sau prie skruosto. Kitą užsidėjo ant šlaunies. 

Henkas pradėjo trūkčiojamai kvėpuoti, iš gerklės gelmių 
sklido tylūs alkani garsai. Tačiau vaikinas stebėtinai tvardė- 
si mėgindamas pabučiuoti giliau ir sulaukti Džeidės atsako. 
Džeidė atsitraukė. Henkas buvo švelniai atkaklus. 

Vaikino liežuvis nebuvo nei atgrasus, nei despotiškas, bet 
kai jis įsiskverbė į burną, Džeidė iš pasibjaurėjimo ir baimės 
ėmė verkšlenti. Ji prisiminė ne aistringai švelnius Gario bu- 
činius, o tik tuos, kuriuos patyrė, kai buvo žaginama. Ji už- 
dėjo delnus Henkui ant pečių. Klaidingai supratęs merginos 
reakciją Henkas ją tvirtai apkabino, prispaudė prie durelių ir 
palinko arčiau. 

— Ne! - suriko Džeidė jį nustumdama, purtydama galvą ir 
maldaudama nekankinti. Ji pradėjo kimiai, kankinamai rau- 
doti. - Liaukis. Prašau, ne. O Dieve! 

— Džeide? - mirtinai išsigandęs Henkas mėgino apkabinti 
merginą, bet ši susigūžė atsirėmusi į automobilio dureles. — 
Atleisk. Neketinu tavęs skriausti. Džeide? 

Jis pirštais braukė Džeidei plaukus, kol ji nurimo. Galiau- 
siai mergina pakėlė galvą ir pažvelgė į vaikiną išplėstomis, 
kupinomis baimės akimis. 

— Juk sakiau, kad negaliu. 

— Nieko tokio, Džeide. 

Džeidė primygtinai norėjo viską paaiškinti. 

— Negaliu šitaip būti su tavimi. Nė su vienu vyru. Niekada. 
Nesitikėk. Tad negaišk laiko mėgindamas. 

Vaikino akyse dingo žiburiukai, bet švelnumas liko. Jis 
kreivai šyptelėjo ir menkindamas save gūžtelėjo pečiais. 

— Tai mano laikas. Galiu jį eikvoti kaip noriu. 

Henkas palydėjo Džeidę iki pagrindinių durų ir atsisveiki- 
no prižadėdamas visą vasarą parašyti bent kartą per savaitę. 
Įėjusi į vidų Džeidė atsišliejo į duris ir užsimerkė. 

— Džeide, gal su Henku norėtumėt pyrago ir kavos? 

Ketė atėjo į vestibiulį iš namo gilumos ir nutilo išvydusi 
sutrikusią Džeidę. 

— Henko su manimi nėra, Kete. Jis prašė su jumis abiem 
atsisveikinti ir sakė nekantraująs judu pamatyti rudenį. 

— Ak, maniau, kad jis trumpam užeis. 

— Ne. Kaip Greihemas? Ar jis netriukšmaudamas atsigulė? 
Eisiu patikrinti. 

Kai Džeidė ėjo pro Ketę, ši ranka sulaikė merginą. 

— Kas atsitiko, Džeide? Nusiminei, kad Henko nebus visą 
vasarą? O gal judu susikivirčijote? 

Džeidė susmuko ant trečios laiptų pakopos, delnais užsi- 
dengė veidą ir nelinksmai nusijuokė. 

— O Viešpatie, norėčiau, kad viskas būtų taip paprasta. 

Ketė atsisėdo vienu laipteliu žemiau, atitraukė merginai 
nuo veido delnus ir motiniškai susirūpinusi pažvelgė. 

— Kas yra, Džeide? Ar gali apie tai kalbėti? 

— Kur Henkas? Kas čia vyksta? - paklausė prie jų priėjęs 
Mičas. 

Ant pižamos jis buvo užsivilkęs vasarinį chalatą. Džeidė 
tik dabar pastebėjo, kad Ketė buvo apsirengusi gulti į lovą, o 
moters viršugalvyje styrojo keli plaukų suktukai. Šeiminin- 
kai nėjo miegoti ir laukė jos. 

Hironai Džeidei buvo tikresni tėvai nei tie, kurie pagimdė. 
Ronaldas Speris reiškė ne ką daugiau negu medalį dėžutėje, 
nuotrauką, šiltus, bet tolimus prisiminimus. Džeidė kelis sy- 
kius mėgino aptikti motiną, bet nesėkmingai. Velta - arba 
Harvis - gerai paslėpė pėdsakus. Matyt, ji nusiplovė rankas 
dėl Džeidės ir Greihemo. Išsiskyrus su motina merginai vos 
neplyšo širdis, bet jai pavyko su tuo susitaikyti ir Džeidė vy- 
lėsi, kad Velta rado bent trupinėlį laimės. 

Džeidė tikrai rado laimę. Nuo tos dienos, kai Hironai pri- 
mygtinai pakvietė ją su Greihemu persikelti į jų namus, sve- 
tingi šeimininkai su Džeide elgėsi kaip su savo tikra dukra, 
nors reikalavo juos vadinti vardais. Greihemas Ketės vardą 
ištardavo maždaug kaip „Kef'. Mičą jis vadino „tata“. 

Dienos virto savaitėmis, savaitės mėnesiais, ir netrukus 
Džeidė nepajėgė įsivaizduoti savo gyvenimo be Ketės ir Mičo. 
Jiedu su Greihemu gavo du didelius kambarius antrame 
aukšte. Ketė jiems ruošdavo ištaigingus valgius. Dailus na- 
mas, kuris iš pradžių buvo prieglauda, ilgainiui tapo namais. 

Ketė piniginėje nešiojosi Greihemo nuotraukas ir tarsi 
močiutė girdavosi kiekvienu vaiko laimėjimu. Hironai gerbė 
Džeidės privatumą ir niekada neklausinėjo apie Greihemo 
tėvą, nors mergina buvo įsitikinusi, kad jie apie tai spėlioja. 
Jeigu supažindinant Džeidę ir Greihemą su Hironų draugais 
kildavo keblumų, į juos arba niekas nekreipdavo dėmesio, 
arba Ketė Hiron taktiškai užglaistydavo padėtį. Džeidė Hi- 

ronams jautėsi labai skolinga ir žinojo, kad niekada nepajėgs 
išsimokėti, bet vylėsi, kad jie su Greihemu šeimininkams irgi 
teikia džiaugsmo. Jeigu ne Hironų dosnumas, Džeidės gy- 
venimas būtų pakrypęs visai kita linkme. Ji ne tik nebūtų 
įstojusi į koledžą, bet ir, kas yra kur kas svarbiau, nebūtų pa- 
tyrusi Hironų meilės, pripažinimo bei užuojautos. 

Sėsdamas į kėdę prie mažo fojė stalelio Mičas paklausė: 

— Ponios, ar man pasakysite, kas čia vyksta? 

- Šįvakar kažkas nutiko tarp Džeidės ir Henko. 

Džeidė pavargusi nusišypsojo. 

— Ne, Kete. Tarp mudviejų šįvakar nieko nenutiko. Nie- 
kas niekada nenutiks. Čia ir yra visa bėda, - ji giliai įkvėpė. — 
Deja, Henkas mane įsimylėjo. 

— O tujam tuo pačiu neatsakai? - švelniai paklausė Ketė. 

— Aš jį labai myliu kaip draugą. 

- Įsimylėjusiam vaikinui būti tik draugu - skaudus smū- 
gis, - įsiterpė Mičas. 

- Žinau, - liūdnai sutiko Džeidė. - Jau prieš kelis mėnesius 
mėginau jam paaiškinti, kad tai beviltiška. Raginau draugau- 
ti su kitomis merginomis. Žinojau, kad jam bus skaudu mane 
matyti, bet Henkas nenorėjo nieko girdėti. Dabar įvyko blo- 
giausia, ir dėl to man plyšta širdis. 

- Aresi tikra, kad jo niekada nepamilsi? - viltingai paklau- 
sė Ketė. - Jis toks gero būdo vaikinas, ir tu jį tiesiog pakerė- 
jai. Galbūt po išsiskyrimo šią vasarą... 

Džeidė tik papurtė galvą. 

- Ašjo... nieko neįsimylėsiu. 

Hironų veidus apniaukė susirūpinimas. Jeigu Džeidė galė- 
tų jiems pasakyti visą tiesą, pajustų milžinišką palengvėjimą. 
Tačiau ji nenorėjo, kad kas nors sužinotų apie išprievartavi- 
mą. Džeidė suprato, kad jausis auka visą gyvenimą kaip ir ki- 
tos. Net jeigu aukos buvo visiškai nekaltos kaip Džeidė, į jas 
visada žvelgiama smalsiai ir įtariai, tarsi joms būtų išdeginta 
gėdos žymė. Džeidė gyveno kamuojama nuolatinės baimės, 
kad Hironai apie ją sužinos. Šeimininkai tikriausiai ją laiky- 

tų ne nusidėjėle, o ta, prieš kurią buvo įvykdyta nuodėmė, 
bet Džeidė nenorėjo rizikuoti. Kaskart, kai kildavo noras iš- 
sipasakoti Hironams, Džeidė primindavo sau, kad jos klasės 
draugai, geriausia draugė ir net motina ja suabejojo. 

— Esu pavargusi, - tarė Džeidė pakildama. - Labanakt. 

Prieš lipdama į viršų mergina apkabino abu šeimininkus 
vildamasi, kad šie gerbs jos privatumą. Hironai daugiau nie- 
ko neklausinėjo. 


—8-- 


Net ir mokydamasi per vasaros semestrą Džeidė sugebėjo 
ilgas valandas leisti parduotuvėje, kol taip pat gerai kaip pa- 
nelė Dorotė susipažino su prekėmis ir klientais. Vasaros pa- 
baigoje Džeidė tapo tokia nepamainoma, kad panelė Dorotė 
atleido buhalterę ir patikėjo apskaitą Džeidei. 

— Man reikia daugiau pinigų, - tyliai, bet tvirtai pareiškė 
Džeidė. - Bent jau papildomų penkiasdešimties dolerių per 
savaitę. 

Jos sutarė dėl algos pakėlimo keturiasdešimčia dolerių. 
Jeigu Džeidę ištiktų dar viena krizė, ji buvo pasiryžusi išgy- 
venimui turėti daugiau negu dvidešimt dolerių. 

Kartu su Hironais jai pavyko ištverti siaubingus Greihe- 
mo antruosius metelius. Ketė patraukdavo toliau nuo vaiko 
visus daiktus, kuriuos buvo galima sudaužyti arba sulaužy- 
ti. Po pietų, kai Mičas grįždavo iš studentų miestelio, jis pa- 
dėdavo iškrauti perteklinę Greihemo energiją išsivesdamas 
berniuką į tolimus pasivaikščiojimus. Kad ir koks būtų oras, 
jie susikibę rankomis žingsniuodavo savo gyvenamojo rajono 
šaligatviais. Mičas aptarinėdavo su vaiku visatos stebuklus, 
tarsi šis ką nors suprastų. Greihemas klausydavosi. Iš šių 
ekskursijų jie parsinešdavo ką nors įdomaus - gilių, vikšrų, 
puokštę pienių valgomojo stalui papuošti. 

Henkas grįžo rudenį. Džeidė nustebo, kad labai nudžiu- 
go išvydusi vaikiną. Kaip ir buvo žadėjęs, Henkas parašyda- 
vo bent kartą per savaitę. Jo laiškai buvo pilni naujienų ir 

linksmi, be to, vaikinas visada įdėdavo originalų piešinį Grei- 
hemui. Jiedu beveik visą mėnesį susitikinėjo kasdien, tada 
Džeidė vėl grįžo prie judviejų santykių klausimo. 

— Henkai, tikiuosi nepamiršai, ką tau sakiau pavasarį? 

— Ne, - atsakė vaikinas. - O tu ar pamiršai, ką aš tau sakiau? 

Džeidė beviltiškai pažvelgė į bičiulį. 

— Tačiau jaučiuosi kalta. Tau reikėtų linksmintis. Turėtum 
užmegzti kitus santykius, kurie... teiktų kur kas didesnį pa- 
sitenkinimą. 

Henkas sukryžiavo ilgas rankas ant krūtinės. 

— Mėgini užuominomis pasakyti, kad man reikėtų su kuo 
nors sugulti? 

— Taip. 

— Kai panorėsiu, sugulsiu, gerai? Kol kas vienintelė mote- 
ris, su kuria norėčiau mylėtis, turi kažkokių bėdų. Kol ji jas 
išspręs, esu pasiryžęs kaip nors išsiversti. 

— Henkai, aš niekada šių bėdų neišspręsiu. Nenoriu, kad tu 
būtum nelaimingas. 

— Aš esu laimingas. Verčiau būsiu su tavimi ir nesidulkin- 
siu, negu dulkinsiuosi su kuo nors ir svajosiu, kad tai būtum 
tu. Logiška? 

— Nė iš tolo. 

Vaikinas nusijuokė, bet jo akys buvo rimtos. 

— Tačiau kai ką man gali padaryti. 

— Ką? 

— Kreiptis profesionalios pagalbos. 

— Nori pasakyti, į psichiatrą? 

— Arba psichologą ar psichoanalitiką, - jis pakramtė apati- 
nę lūpą, paskui pridūrė: - Džeide, suprask, aš visai nekaman- 
tinėju, bet jaučiu, kad patyrei kažkokią traumą, dėl kurios 
bjauriesi vyrais. Aš teisus? 

— Ne vyrais. Vyrai man patinka. 

— Tada bijai lytinio artumo. Kai norėjau su tavimi pasimy- 
lėti, buvai ne pasišlykštėjusi, o išsigandusi. 

Džeidė nei prieštaravo, nei sutiko, bet žvilgsnį buvo nu- 
sukusi į šalį. 

— Jeigu su kuo nors apie tai pakalbėtum, galbūt tas žmo- 
gus padėtų tai įveikti. 

— Nepuoselėk jokių vilčių. 

— Nepakenktų pamėginti. 

Daugiau jie šio klausimo neaptarinėjo, bet Henkas Džei- 
dės galvoje pasėjo sėklą. Ji atsargiai pasvėrė visus privalu- 
mus ir trūkumus. Viena kliūtis buvo išlaidos. Džeidė neno- 
rėjo investuoti pinigų į profesionalią psichologinę pagalbą 
turėdama mažai vilčių, kad šios investicijos atsipirks. Kita 
kliūtis buvo pats Henkas. Jeigu Džeidė pradės lankytis pas 
kalauti daugiau, negu Džeidė gali duoti. Be to, pagrindinis 
Džeidės gyvenimo tikslas - ne sėkmingai užmegzti santykius 
su vyru, o atkeršyti už Gario mirtį. Stengdamasi įveikti savo 
fobiją Džeidė gali išleisti iš akių pagrindinį tikslą. 

Pranašumas, žinoma, buvo akivaizdus. Džeidė vėl galėtų 
tapti „normali“. 

Tik praėjus metams po šio pokalbio Džeidė užsirašė į pir- 
mą susitikimą su psichologu. Kelias savaites šį sprendimą ji 
laikė paslaptyje. Kai galiausiai pasisakė Henkui, šis nutvėrė 
Džeidę už pečių, stipriai suspaudė ir sušuko: 

— Puiku! Nuostabu! 

Pirmieji susitikimų rezultatai nebuvo nei puikūs, nei nuos- 
tabūs. Aptarinėjant išprievartavimą su psichologu atsivėrė 
žaizdos, kurias, vylėsi Džeidė, laikas jau turėjo prideginti. Iš 
kiekvieno susitikimo Džeidė išeidavo jausdamasi vėl išprie- 
vartauta. Tačiau prabėgus keliems mėnesiams, ji įgijo pasiti- 
kėjimo, jog kada nors galės atsikratyti baimės. Jeigu tai kada 
nors įvyktų, Džeidė džiaugtųsi lygiai taip pat kaip Henkas. 

Vieną žvarbią, audringą popietę, kai mokėsi antrame kur- 
se, Džeidė šaligatviu parbėgo namo ir įėjo į vidų. 

— Kete? Mičai? Greihemai? Mamytė grįžo! - sušuko ji. — 
Kur visi? 

Greihemas išsirito į fojė ir apsikabino mamą per kelius. 
Regis, vaikas auga kasdien. Jis trykšte tryško energija. 

Džeidė pasilenkė ir apkabino berniuką. 

— Kur Ketė? 

— Parduotuvėje. 

— Tai tu čia esi su tata? - paklausė ji išsinerdama iš palto. 

— Tata miega. 

— Miega? 

Džeidė priėjo prie Mičo kabineto, pašaukė vardu ir neiš- 
girdusi atsiliepiant pajuto didėjantį nerimą. 

— Mičai? 

Džeidė sustingo ant kambario, palei kurio sienas rikiavosi 
knygų lentynos, slenksčio. Nors ir žinojo, kad Hironas jos jau 
negirdi, Džeidė tyliai pakartojo: 

— Mičai? 

Šeimininkas sėdėjo prie savo rašomojo stalo su atversta 
knyga ant kelių, galva buvo pakrypusi į šoną. Akivaizdu, kad 
Mičas mirė. 

Tą vakarą Džeidė ir Ketė tyliai gedėjo kambaryje, kuriame 
mirė Mičas, apsuptas savo mylimų knygų. Ketę taip sukrėtė 
netektis, kad laidotuvėmis teko rūpintis Džeidei. 

Ji pranešė koledžo kancleriui, parašė skelbimą į vietinį lai- 
kraštį ir nuvežė Ketę į laidojimo biurą išrinkti karsto. Vėliau, 
kai Ketė nuėjo į savo miegamąjį, Džeidė priiminėjo draugus, 
atvykusius pareikšti užuojautos ir atvežusius maisto. 

Jauno istorijos profesoriaus žmona savanoriškai pasisiū- 
lė pasirūpinti Greihemu, kol baigsis laidotuvės. Džeidė su 
džiaugsmu priėmė šį siūlymą žinodama, kad vaikas nuolat 
painiosis po kojomis, o daugybė nepažįstamų žmonių, atei- 
nančių į namus ir išeinančių iš jų, berniuką trikdys. Be to, 
kaskart, kai vaikas paklausdavo, kur tata, Ketė ir Džeidė pa- 
jusdavo, tarsi kas joms būtų įsmeigęs peilį. 

Henkas sukiojosi netoli. Jis rūpinosi įvairiais reikalais, 
kai prireikdavo, ir atlikdavo visus darbus, kurių niekas kitas 
nepajėgdavo padaryti. Laidotuvių dieną jis atvažiavo anksti. 

Džeidė, apsivilkusi juodą suknelę aukšta atlenkiama apykakle 
ir pasidabinusi dirbtinių perlų vėriniu, pasitiko vaikiną prie 
durų. Merginos plaukai buvo glotniai surišti į uodegėlę prie 
sprando ir perrišti juodu aksominiu kaspinu. Nežymūs liūde- 
sio ir nuovargio šešėliai paakiuose tik paryškino žydras akis. 

Džeidė nusivedė Henką į virtuvę, kur jau buvo užplikiusi 
kavos. Paduodama puodelį tarė: 

— Ketė viršuje, rengiasi. Ko gero, vertėtų ją paraginti. Ketė 
nieko nepajėgia rasti. Ji labai išsiblaškiusi. Hironai buvo su- 
situokę trisdešimt trejus metus, tad Ketė jaučiasi tarsi vėjo 
ir bangų nešama. Jie buvo tokia nuostabi pora. Mičas visada 
buvo toks... 

Džeidės balsas užlūžo, pečiai suglebo ir ji leidosi Henko 
apkabinama. Vaikino glėbyje buvo malonu. Henkas delnais 
glostė nugarą ir į ausį šnibždėjo paguodos žodžius. Jis buvo 
šiltas. Henko kvepalai buvo kerintys ir pažįstami. Džeidei pa- 
tiko skruostu jausti šiurkštų vaikino vilnonį švarką. 

Mergina net nespėjo suvokti, kada šis apkabinimas pakei- 
tė jos asmenybę. Kaip ir patarė psichologė, Džeidė stengėsi 
sukaupti dėmesį į viską, kas teikia kūnišką malonumą, ir gal- 
voti tik apie malonius bei gerus dalykus. Kaip tik tai ji jautė 
būdama Henko glėbyje. 

Džeidė pakėlė galvą ir sutrikusi pažvelgė į vaikiną. Šis jai 
švelniai šypsojosi, tarsi skaitydamas Džeidės mintis. Hen- 
kas iš lėto priglaudė delną Džeidei prie skruosto ir paglostė 
krumpliais, tada nykščiu dusyk perbraukė lūpas ir švelniai 
pabučiavo. 

Džeidės širdis daužėsi kaip pašėlusi, bet ne iš baimės. Ji 
nesustingo, nenusigręžė ir nesukrūpčiojo. Henkas pakėlė 
galvą ir palaukė duodamas Džeidei laiko paprieštarauti. Ne- 
išgirdęs prieštaravimo jis giliai atsiduso ir ėmė lūpomis gla- 
monėti Džeidės lūpas. 

— Henkai? 

— Tik neliepk liautis, - paprašė jis. 

— Neketinau, - atsakė Džeidė žengdama artyn. 

Suaimanavęs Henkas ją apkabino, prisitraukė arčiau ir 
savo lūpomis praskyrė Džeidės lūpas. Tada liežuviu perbrau- 
kė jai per dantis. 

— Džeide? - sušnibždėjo jis. - Džeide? 

Suskambo durų skambutis. Džeidė sukrutėjo. Henkas ją 
paleido ir atsitraukė. 

— Po velnių. 

Džeidė užgniaužusi kvapą nervingai jam nusišypsojo. 

— Atsiprašau. 

Eidama durų link ji nevalingai apsilaižė lūpas ragaudama 
Henko bučinį. Skonis buvo visai neblogas. Tiesą sakant, gana 
puikus. Nedora galvoti apie tokius dalykus Mičo laidotuvių 
dieną, bet Džeidė nekantraudama laukė, kada vėl bus su 
Henku vieni du. 

Tačiau atidarius duris šypsena Džeidės veide sustingo. 
Prieš ją stovėjo vienas prievartautojų. 


Hoturioliktas skyrius 


M iradžeinė Kovan-Grifit buvo taip apstulbusi, tarsi kas jai 
būtų į veidą šliūkštelėjęs kibirą šalto vandens. 

- Esi toji Sperių mergina, - kaltinamai pareiškė ji. - Ką čia, 
po galais, veiki? 

Džeidė nevalingai įsitvėrė į bronzinę durų rankeną ir įsi- 
spitrėjo į Lamarą. Per ketverius metus vaikinas beveik nepa- 
sikeitė. Dabar jo plaukai buvo ilgesni, kūnas sustambėjęs, tad 
Lamaras labiau panėšėjo į vyrą, o ne į berniuką. Tačiau tam- 
sių vaikino akių žvilgsnis vis dar buvo atsargus, nervingas ir, 
kai jis nustebęs žiūrėjo į Džeidę, vis dar atsiprašantis. 

— Galime užeiti? - pašaipiai paklausė Mairadžeinė. 

Džeidė atplėšė žvilgsnį nuo Lamaro ir pažvelgė į jo mo- 
tiną. Mairadžeinė paseno negražiai. Raukšlėtame persikrei- 
pusiame veide išryškėjo bjaurūs jos asmenybės brūožai. Ji 
mėgino tai paslėpti mėgėjiškai pasitelkdama kosmetiką. Re- 
zultatas buvo apgailėtinas. Ryškūs mėlyni vokų šešėliai buvo 
susikaupę raukšlelėse, lūpdažiai sutekėjo į suskeldėjusių 
lūpų griovelius. 

Džeidė pasitraukė į šalį ir galvos linktelėjimu pakvietė 
juos į fojė. Priekaištingai trūkčiodama nemokšiškai dažyto- 
mis lūpomis Mairadžeinė kritiškai nužvelgė Džeidę nuo gal- 
vos iki kojų. 

— Neatsakei, kodėl atidarei mano pusbrolio namų duris. 

— Aš čia gyvenu, - paaiškino Džeidė. 

— Džeide? - mergina suakmenėjusi atsigręžė į iš namo gi- 
lumos ateinantį Henką. Mairadžeinė su aiškiu siaubu spok- 
sojo į uodegėlėn surištus vaikino plaukus. - Esu Henkas Ar- 
netas, — prisistatė jis paduodamas ranką Lamarui. - Ar jūs 
buvote daktaro Hirono draugai? 

— Mičelas buvo mano antros eilės pusbrolis, - lediniu bal- 
su pareiškė Mairadžeinė. - Kur našlė? 

Iš jos balso tono buvo galima spėti, kad, Mairadžeinės 
nuomone, žmonės, kurie apskritai nemoka nieko daryti, da- 
bar tvarkosi prastai. 

— Pranešiu Ketei, kad atvykote, - tarė Džeidė ir pasuko 
laiptų link. - Henkai, gal galėtum... 

Džeidė nutilo ir neaiškiai mostelėjo svetainės link. Hen- 
kas keistai pažvelgė į ją. Matyt, jis pastebėjo, jog čia kažkas 
ne taip, bet net ir blogiausi bičiulio spėjimai nė iš tolo nebūtų 
atspindėję to, ką pajuto Džeidė, kai atidariusi duris išvydo 
Lamarą. 

Greitai apsigręžusi Džeidė užbėgo laiptais aukštyn. Viršu- 
je ji atsirėmė į sieną ir prispaudė kumščius prie lūpų. Džeidė 
stipriai užsimerkė, bet pro akių vokus skverbėsi spalvoti lo- 
pai. Ausyse spengė. 

Ketveri metai. Per juos poveikis turėjo atbukti. Tačiau, 
išvydus Lamarą, Džeidės širdyje taip sukunkuliavo įsiūtis, 
kad ji norėjo nagais draskyti skriaudėjui veidą ir kumščiais 
jį talžyti. Džeidė norėjo jį taip smarkiai sužaloti, kaip buvo 
sužalota pati. Jai stebuklingai pavyko susitvardyti, bet nuo 
minties, kad su Lamaru yra po tuo pačiu stogu, Džeidei buvo 
koktu. Ji norėjo išsiprausti plikinamai karštoje vonioje ir nu- 
sigramdyti, kaip padarė, kai buvo išžaginta. 

Tačiau Džeidei neliko nieko kita, kaip kęsti. Dėl Ketės ji 
negalėjo kelti spektaklio. Šiandien ji Ketei reikalinga. Ženg- 
dama tarsi per sapną Džeidė prisiartino prie šeimininkų mie- 
gamojo durų ir pasibeldė. 

— Kete, apačioje yra svečių. 

— Prašau užeiti. 


Skandalas + 223 


Ketei nesisekė užsisegti juodos suknelės aukštos apyka- 
klės. Džeidė priėjo iš nugaros ir užsegė. Ketė pažvelgė į save 
veidrodyje. 

— Mičas negalėdavo pakęsti, kai apsivilkdavau juodai. Sa- 
kydavo, kad ši spalva man per daug dramatiška, - ji klausia- 
mai pakreipė galvą. - Kaip manai, ar tai buvo komplimentas? 

Džeidė įrėmė smakrą moteriai į petį, prisiglaudė prie jos ir 
pažvelgė į abiejų atspindį veidrodyje. 

- Žinoma, tai buvo komplimentas. Jis jus laikė žavia. 

Ketė nusišypsojo virpančiomis lūpomis. 

— Kartais pamirštu, kad jo nėra, Džeide. Atsigręžiu ką nors 
jam pasakyti, tada prisimenu ir vėl pajuntu visa apimantį 
skausmą. Žinai, tai tarsi kraujuojanti žaizda. 

Džeidė labai puikiai tai žinojo. Kaip tik šitaip ji jautėsi, kai 
vos prieš valandėlę atidarė duris Lamarui Grifitui. 

— Ką tik iš Palmeto atvyko Mairadžeinė Grifit. Ji laukia 
jūsų apačioje. 

Ketė kažko ieškojo ant tualetinio stalelio. 

— Kur mano nosinė? Noriu tos, kurią Mičas man nupirko 
tą vasarą, kai mudu buvome nuvykę į Austriją. 

Siuvinėta nosinaitė gulėjo gerai matomoje vietoje. Džeidė 
ją paėmė ir padavė Ketei. 

— Mairadžeinė sakė esanti Mičo pusseserė. 

— Turi galvoje Mairadžeinę Kouvan. 

— Jos ištekėjusios pavardė Grifit. 

— Pamiršau. Ne itin gerai ją pažįstu. Mičas negalėjo jos pa- 
kęsti. Regis, jos ir Mičo motinos buvo pusseserės. Nematėme 
jos jau daugelį metų, bet Mairadžeinė yra iš tų moterų, kurios 
jaustųsi paniekintos, jeigu joms nebūtų pranešta asmeniškai. 
Paskambinau jai tą vakarą, kai Mičas mirė. 

— Ponia Grifit ir... ir jos sūnus Lamaras mane išvydę buvo 
beveik tokie pat priblokšti, kaip ir aš, kai juos įleidau. 

Ketė liovėsi ieškojusi laikrodžio tarp įvairių daiktų, išmė- 
tytų ant tualetinio stalelio. Net ir gedėdama vyro Džeidės 
balse ji išgirdo nenuoširdumą. 

— Iš Palmeto išvykau susiklosčius ne pačioms maloniau- 
sioms aplinkybėms, Kete. Buvo kilęs... skandalas. Norėčiau, 
kad apie jį išgirstumėte iš manęs pirmos, jeigu Grifitai suma- 
nytų apie tai kalbėti. 

Ketė piktai sumirksėjo. 

— Verčiau jie patylėtų. 

— Ir nenoriu, kad Grifitai sužinotų apie Greihemą. Palmete 
niekas apie jį nežino, ir dėl tam tikrų priežasčių norėčiau, kad 
taip ir būtų. 

— Man negali jų pasakyti? 

Džeidė nusuko žvilgsnį į šalį ir papurtė galvą. 

— Džeide, - tarė Ketė duodama merginai ranką, - Mičas 
tave mylėjo. Niekas negali to pakeisti. Jeigu būčiau žinojusi, 
kad Mairadžeinė tau sukels nemalonių prisiminimų, nebū- 
čiau jai skambinusi. 

Abi moterys apsikabino. 

— Ačiū, - padėkojo Džeidė. 

Susikibusios už rankų jos nusileido į apačią ir įžengė į sve- 
tainę. Mairadžeinė sustingusi sėdėjo ant sofos krašto. Lama- 
ras įsitaisė kėdėje, regis, jis buvo įsitempęs ir jautėsi nejau- 
kiai. Henkas vaikštinėjo palei langus. Vaikinas su palengvėji- 
mu atsikvėpė, kai kambaryje pasirodė Ketė su Džeide. 

— Dar kažkas atvažiuoja, - tarė Henkas. - Einu atidarysiu 
duris. 

Eidama per kambarį pasisveikinti su Mairadžeine Ketė 
nepaleido Džeidės rankos. 

— Ačiū, kad atvažiavai, Mairadžeine. Sveikas, Lamarai. Mi- 
čas džiaugtųsi, kad judu atvykote. Kaip suprantu, jūs jau pa- 
žįstami su Džeide. 

— Tai jau tikrai, - atsakė Mairadžeinė griežtai pažvelgda- 
ma į Džeidę, bet Ketė nekreipė į tai dėmesio. 

- Džeidė su mumis gyvena jau ilgiau negu trejus metus, - 
paaiškino Ketė. - Mičas ją laikė dukra, kurios mudu niekada 
neturėjome. Jis ją dievino, aš irgi. Džeide, gal atneštum pa- 

dėklą kavos, kad svečiai galėtų pasivaišinti? Atsiprašau, Mai- 
radžeine. Turiu pasisveikinti su naujai atvykusiaisiais. 

Ketė kaip visada sumaniai išsisuko iš keblios padėties. Ne- 
trukus Grifitus apsupo kiti svečiai, atvykę pareikšti pagarbą 
prieš laidotuves. Džeidė buvo užsiėmusi pasitikdama žmo- 
nes prie durų ir pildydama kavinukus. 

Per laidotuvių apeigas studentų miestelio koplyčioje ji 
beveik pamiršo netikėtą Lamaro ir jo motinos apsilankymą. 
Ketės pageidavimu, ji sėdėjo šalia našlės įsmeigusi žvilgs- 
nį į gėlėse skendintį karstą. Kolegoms sakant šlovinančias 
Mičą kalbas, Džeidę užplūdo prisiminimai apie ją priglaudu- 
sį dekaną. Jis buvo gerbiamas mokslininkas, mylintis vyras, 
malonus ir mylintis įtėvis jai ir senelis Greihemui. Be Mičo 
įtakos Džeidės ir Greihemo gyvenimas jau nebus toks pat. 
Jiedviem su sūneliu siaubingai trūks Hirono. 

Prie kapo žmonės gyrė Džeidę už stiprybę, kuri labai pa- 
dėjo Ketei. Merginos akys buvo sausos, tad niekas negalėjo 
atspėti, kiek ašarų ji praliejo širdyje. Regėjosi, diena tęsiasi 
be galo. Nesibaigiantis Mičo draugų ir kolegų srautas atvyko 
į namus pareikšti užuojautą našlei. Minia neišsiskirstė iki su- 
temų. Atėjus vakarui liko tik keli svečiai. Kai jie išvyko, Ketė 
ir Džeidė pagaliau liko vienos. 

— Manau, reikėtų eiti pasiimti Greihemą. 

— Kodėl jam neleidus praleisti ten dar vieną naktį. Jie pa- 
siūlė. Žinai, kad Greihemu gerai pasirūpinta, o tu visą dieną 
buvai ant kojų. Žinau, kad esi pavargusi. 

— Esu išsekusi, - prisipažino Džeidė susmukdama ant 
sofos šalia Ketės ir nusiaudama juodos zomšos aukštakul- 
nius. - Tačiau esu tikra, kad ne labiau už jus. 

- Tiesą sakant, man patiko kalbėti apie Mičą. Jis tiek daug 
reiškė daugybei žmonių. 

Džeidė paėmė Ketės ranką ir suspaudė tarp savo delnų. 

— Tikrai. 

Kurį laiką abi tylėjo, paskui Ketė tarė: 

— Nepastebėjau, kada išvyko Henkas, ir nespėjau padėkoti 
už tai, ką jis padarė per pastarąsias porą dienų. 

- Ašjį išsiunčiau kartu su pagyvenusių žmonių pora iš Bir- 
mingamo. Jie dar nebuvo gavę kambario motelyje ir, regis, 
nežinojo, kur jį rasti. Jūs buvote užsiėmusi su kažkuo kitu, 
tad Henkas negalėjo atsisveikinti. 

- Jis labai puikus vaikinas. 

— Tikrai. Labai puikus, - moterys vėl nutilo, paskui Džeidė 
tarė: - Ačiū, kad pagelbėjote su ponia Grifit ir Lamaru. Sten- 
giausi laikytis nuo jų kuo atokiau, kol abu išvyko. 

— Tai pagiežingai raganai pavyko mane nutverti, kai išėjau 
iš tualeto. Ji sugriebė mane už rankos ir paklausė, ar žinau 
apie skandalą, dėl kurio tu buvai išvaryta iš Palmeto. Atsa- 
kiau, kad ji mano namuose bus nepageidaujama, jeigu ketina 
apie tave pasakyti ką nors blogo. 

Ketė nerimastingai suraukė glotnius antakius. 

— Džeide, ar dėl to „skandalo“ Palmete vengi romantiškų 
ryšių su Henku? 

Džeidė išsirišo juodą kaspiną iš plaukų ir pasipurtė, kad 
šie pasileistų. Glostydama pirštais ji apžiūrinėjo juodą akso- 
mą. Paskui tyliai paaiškino: 

— Kai mokiausi paskutinėje gimnazijos klasėje, mane iš- 
prievartavo trys vaikinai. Vienas jų buvo Lamaras Grifitas. 

Nors Džeidė neketino to sakyti, jai pasirodė, kad dabar 
kaip tik tinkamas metas viską paaiškinti Ketei. 

- Žinoma, Mairadžeinė to nežino. Ji tik yra girdėjusi, kad 
esu atsakinga už savo vaikino savižudybę. 

Žodžiai ėmė lietis nevaržomai, tarsi kažkas būtų išgrio- 
vęs užtvanką. Jie veržėsi iš Džeidės krūtinės beveik pusva- 
landį. Mergina savo istoriją pasakojo nejausmingai, beveik 
mechaniškai, nes sau ją kartodavo, kai tik ryžtas atkeršyti 
imdavo blėsti. Kai Ketė atsipeikėjo nuo šoko, ji tyliai pravir- 
ko į nosinę. 

— Ak, Džeide, - sukūkčiojo moteris, kai mergina baigė pa- 
sakoti, - labai džiaugiuosi, kad man visa tai papasakojai. Tau 

nereikėjo šio sielvarto nešioti vienai. Tai daug ką paaiškina. 
Kaip tavo motina galėjo palikti tave ir Greihemą? 

— Ji abejojo dėl mano nekaltumo ir nekentė manęs, kad 
nelikau Palmete ir nepriverčiau vieno iš vaikinų prisipažinti 
Greihemo tėvu ir mane vesti. 

— O Dieve! Kaip ji drįso tai siūlyti? 

Pasilenkusi Džeidė apkabino Ketę. 

— Jūs - pirmoji, kuri nuoširdžiai patikėjo mano žodžiais 
apie tai, kas įvyko. Žinau, kad Mičas irgi būtų patikėjęs. Daug 
sykių gundžiausi judviem papasakoti. Dabar džiaugiuosi, kad 
to nepadariau, nes Mičas ir Lamaras - giminės. 

— Aš taip pat džiaugiuosi, kad Mičo nėra su mumis ir jis 
negalėjo išgirsti tavo pasakojimo. Jis... - Ketė nutilo ir pri- 
spaudė delną prie krūtinės. - Ak, bet norėčiau, kad jis čia 
būtų, Džeide. Kaip aš ištversiu daugiau jo nematydama, ne- 
girdėdama jo balso, negalėdama jo paliesti? 

— Nereikėjo man išpasakoti savo bėdų. Tik ne šįvakar. 

— Ne. Mičas irgi būtų tave paraginęs tai padaryti. Tavo pa- 
sakojimas mudvi dar labiau suartino, ir Mičas to būtų norėjęs. 

Džeidė laikė apkabinusi Ketę, kol moteriškės ašaros išseko. 

— Dabar einu į viršų, Džeide, - dusliai ištarė Ketė pakilda- 
ma. - Labanakt. 

— Ar jums viskas bus gerai? 

Ketė pavargusi nusišypsojo. 

— Ne. Tačiau privalau pabūti viena... su juo... galutinai at- 
sisveikinti. 

Kai Ketė užlipo į viršų, name pasidarė neįprastai tylu. Ei- 
dama per kambarius surinkti popierinių servetėlių ir stikli- 
nių Džeidė pagalvojo, kad labai apsidžiaugtų, jeigu parsivestų 
namo Greihemą, šis keltų triukšmą ir šėltų. Tai palengvintų 
tuštumą, kuri liko po Mičo. 

Džeidė nebuvo tikra, ar kada nors pajėgs įeiti į Mičo kabi- 
netą neįsivaizduodama jo sudribusio kėdėje. Taip elgtis ne- 
valia, perspėjo save mergina. Ji turi prisiversti įsivaizduoti 
Mičą sklaidantį kurią nors savo mėgstamą knygą arba einan- 

tį šaligatviu susikabinusį rankomis su Greihemu, arba pasa- 
kojantį savo nuostabias istorijas. 

Durų skambutis nutraukė jos mintis. Džeidė dirstelėjo į 
koridoriuje kabantį veidrodį ir tik tada atidarė duris. 

— Džeide... 

Ji pamėgino užtrenkti duris, bet Lamaras spėjo jas nutverti. 

-- Prašau, Džeide. Leisk su tavimi trumpai pasikalbėti. 

Džeidė piktai žvelgė į atvykėlį, o jos krūtinė aukštai kilojo- 
si su kiekvienu įkvėpimu. 

— Eik šalin. 

— Prašau, Džeide. Visą dieną stengiausi rasti tinkamą pro- 
gą su tavimi pakalbėti. 

— Tinkamos progos niekada nebus, juo labiau šiandien. 

Džeidė vėl pamėgino uždaryti duris, bet Lamaras įsisprau- 
dė į tarpdurį. | 

— Jėzau, Džeide, nejaugi manai, kad man buvo lengva čia 
ateiti? 

— Supranti, negaliu žinoti, nes nesu nieko išprievartavusi. 
Negaliu žinoti, sunku ar lengva paskui pažvelgti savo aukai į 
akis, nors, regis, tu ir tavo draugai ramiausiai kasdien maty- 
davote mane mokykloje. Todėl negaliu įsivaizduoti, kodėl tau 
šįvakar buvo sunku čia ateiti. 

Lamaras atrodė labai nelaimingas. 

— Kadir ką man sakytum, aš nusipelniau piktesnių žodžių, 
Džeide. Dievas žino, kad negaliu atitaisyti to, ką mes padarė- 
me. Tačiau leisk man su tavimi pasikalbėti - tik kelias minu- 
tes. Tiek teprašau. 

Džeidė įleido jį į vidų - galbūt todėl, kad vaikinas pripaži- 
no, jog tai, kas iš tiesų įvyko prie kanalo, buvo padaryta prieš 
jos valią. Kai Džeidė pagalvojo apie tai vėliau, ši priežastis 
buvo vienintelė, dėl kurios ji įleido Lamarą. 

Įėjęs į vidų vaikinas tyliai uždarė paskui save duris. 

— Kur ponia Hiron? 

- Viršuje. 

— Gal galime kur nors prisėsti? 

— Ne, - Džeidė sukryžiavo rankas ant krūtinės - tai buvo 
nevalingas gynybos gestas. - Klok, dėl ko čia atėjai, Lamarai. 

Vaikinas dabar buvo patrauklesnis negu tada, kai mokė- 
si gimnazijoje, bet toks pat neryžtingas. Jis nesiginčijo su 
Džeide. 

— Džeide, tai, ką mes tau padarėme... 

— Jūs pargriovėte mane į purvą, laikėte mano rankas ir ko- 
jas ir paeiliui išprievartavote. Štai ką jūs padarėte, Lamarai. 

— O Jėzau, - suaimanavo vaikinas. 

— Matyt, tavo prisiminimai apie tą vakarą migloti. Mano 
ne. Nilas kelis sykius man smogė liepdamas užsičiaupti. 
Šiurkščiausias buvo Hačas. Jis mane labiausiai sužalojo. 

Koridoriaus sietyno šviesoje Lamaro oda atrodė pažaliavusi. 

— Tu dvejojai, bet pasielgei taip pat kaip ir kiti. 

— Neturėjau kitos išeities, Džeide. 

— Neturėjai kitos išeities? O ką galėjau rinktis aš? 

— Ką galėjau padaryti norėdamas tai sustabdyti? Primušti 
Nilą ir Hačą? - vaikinas trumpai nusijuokė. - Žinoma. Dabar 
tai galiu įsivaizduoti. Nejaugi nesupranti? 

— Ne, - atsakė Džeidė ir sužaižaravo akimis. - Nes net jei- 
gu ir negalėjai sustabdyti, neprivalėjai dalyvauti. Galėjai likti 
ir man padėti. Galėjai išdrįsti patvirtinti mano pasakojimą 
apie tai, kas įvyko. 

— Nilas mane būtų užmušęs. 

— Tu stovėjai nuošaly ir leidai, kad mano reputacija būtų 
sutrypta. Nieko nesakei, kai Nilas tyčiojosi iš Gario ir galiau- 
siai paskatino jį nusižudyti. 

— Negalėjau nieko sakyti, Džeide. Turėjau derintis prie 
Nilo. Apgailestauju, - vaikino akyse suspindo ašaros. - Tu esi 
stipri. Visada buvai stipri. Žmonės tave gerbia. Tu nežinai, ką 
reiškia turėti tik du draugus. 

- Žinau, ką reiškia neturėti nė vieno! 

Paskutiniaisiais mėnesiais gimnazijoje visi, be Patricijos 
Votli, jos vengė. 

Lamaras nuoširdžiai lemeno atsiprašinėdamas: 

— Negali įsivaizduoti, ką reiškia būti po Nilo padu. Tik šie- 
met man pagaliau pavyko nuo jo pasitraukti, ir tai ne juokais 
įsiutino Nilą. Mudu gyvenome kartu tame sename name... 

— Manęs tai nedomina. 

— Na, kadir kaip ten būtų, aš išsikrausčiau pernai pavasarį 
prieš baigiantis semestrui, ir Nilas nekalbėjo su manimi ke- 
lias savaites. Jis taip pat elgėsi, kai Hačas vedė. Beje, ar žinai, 
kad jis vedė Doną Di Monro? 

— Jiedu verti vienas kito. 

— Hačas porą metų žaidė futbolą. Nilas jam net pavydulia- 
vo dėl komandos. Po trečio kurso Hačas visus nustebino įsto- 
damas į karinį jūrų laivyną. Nilas aiškino, kad Hačas tiesiog 
nori pabėgti nuo Donos Di, nes ši jį persekioja reikalaudama 
padaryti vaiką. Dabar jie gyvena Havajuose, bet girdėjau, jog 
ketina grįžti čia, į žemyną. Hačas vis dar nėra tėtis. 

Galbūt jis yra tėtis. Nuo šios minties Džeidė pasipurtė. 

— Ar dėl to čia atėjai, Lamarai? Kad papasakotum, kaip se- 
kasi mano prievartautojams? 

— Džeide, aš vos neapalpau, kai tu šįryt atidarei duris. Iš 
baimės netekau amo. 

— Baimės? - paklausė mergina karčiai nusijuokdama. - Bi- 
jojai, kad galiu tave užmušti? 

— Ne, dar blogiau. Bijojau, kad smerkiamai besi į mane 
pirštu ir pradėsi šaukti „prievartauja“. 

— Kartą mėginau, bet tai nepadėjo. 

— Tavo panieką galima pateisinti. 

— Ką gi, ačiū, Lamarai. Džiaugiuosi, kad man pritari. 

— Ne tai norėjau pasakyti. 

Vaikinas nuleido galvą, nudelbė žvilgsnį į grindis ir giliai 
atsiduso. 

— Gal jau keliauk. 

— Aš dar nepasakiau to, ką atvykau pasakyti. 

Džeidė nužvelgė Lamarą ramiu žvilgsniu, kuris bylojo, kad 
ilgiau atidėlioti negalima. 

— Noriu, kad suprastum, kodėl... kodėl aš su jais važiavau 
tą vakarą. Tuo metu Hačas būtų padaręs viską, ką liepia Ni- 
las. Be to, manau, Hačas buvo tavimi susižavėjęs. 

— Kaip drįsti aukštinti išprievartavimą mėgindamas jį pa- 
vaizduoti kaip romantišką nuotykį! - Džeidė nuleido rankas 
ir sugniaužė kumščius. - Vienintelis skirtumas tarp to, ką 
man padarėte, ir žmogžudystės, yra tas, kad aš vis dar gyva. 
Ir jeigu Nilas būtų tau su Haču liepęs mane nužudyti, tikriau- 
siai būčiau mirusi. 

Vaikinas akimis maldavo pakantumo. 

— Viskas, ką pasakei, yra tiesa, Džeide. Tai buvo nusikal- 
timas, smurtinis atpildo aktas už tai, kad Garis peštynėse 
prie pieno kavinės pranoko Nilą. Bent jau Nilui tai reiškė at- 
pildą. Be to, Nilas nuolat girdavosi, kaip tu staipaisi prieš jį. 
Manau, Nilas negalėjo pakęsti, kad tu išsirinkai Garį, o ne jį. 
Hačui... - Lamaras gūžtelėjo pečiais. - Turiu savų teorijų, bet 
tik Hačas žino, kodėl prisidėjo. 

Vaikinas nutilo ir giliai įkvėpė. 

— Man tai buvo vyriškumo testas. Turėjau jiems ir sau įro- 
dyti, kad esu vyras. Deja, nepavyko. 

Džeidė griežtai nužvelgė jį. Lamaras pakėlė galvą ir pa- 
žvelgė merginai tiesiai į akis. 

— Esu homoseksualus, Džeide, - vaikinas pašaipiai nusi- 
juokė. - Klasikinis atvejis - silpnavalis tėvas, despotiška mo- 
tina. Mano įtarimai apie tai, koks esu, pasitvirtino pirmame 
kurse, kai buvau moraliai puolęs ir dažnai dulkindavausi, bet 
man tai ne itin patiko. Kitą vasarą Palmete susipažinau su 
vyru. Jis dėstė pagrindinėje mokykloje ir buvo užkluptas gla- 
monėjantis mokinį berniukų tualete. Mano motina nė nej- 
tarė, kaip aš buvau sukrėstas, kai ji paskambino norėdama 
supažindinti su šviežiausiomis vietinėmis naujienomis ir pa- 
pasakojo bjaurią istoriją apie mano meilužį. Matyt, jis lytiš- 
kai susijaudindavo supažindindamas su seksu tokius jaunus 
atsivertėlius kaip aš. Mano pirmoji meilė baigėsi tragiškai. 

— Mano irgi. 

— Taip, - pritarė Lamaras ir nusuko akis į šalį. - Universi- 
tete radau naujų draugų ir meilužių. Vienas ėmė pavyduliauti 
dėl mano sekso su moterimis per Nilo bakchanalijas. Jose da- 
lyvaudavau tik dėl to, kad nenorėjau, jog Nilas sužinotų, koks 
esu. Apsaugok, Viešpatie, jeigu tai kada nors sužinotų mano 
motina. Ar įsivaizduoji, kokia būtų jos reakcija, jog Kouvanų 
šeimos medis žus dėl to, kad jos sūnus - gėjus. 

Galbūt Greihemas yra Kouvanas, bet Mairadžeinė to nie- 
kada nesužinos. 

— Aš vis dar slapstausi, - prisipažino Lamaras. - Tačiau kai 
šiandien pamačiau tave, panorau, kad žinotum. Pagalvojau, 
kad tai gali padėti paaiškinti, kodėl padariau tai, ką padariau. 

Kurį laiką Džeidė žiūrėjo į jį jausdama liepsnojančią pa- 
nieką. 

— Atvykai čia ne dėl to, kad ką nors paaiškintum mano 
naudai, Lamarai. Prisipažinai dėl savo juodos nuodėmės, 
nes nori, kad aš tau atleisčiau. Ką gi, tau nepasisekė. Tavo 
seksualinė orientacija nepateisina išprievartavimo. Tu ne tik 
smurtavai prieš mane, bet ir esi kaltas dėl Gario mirties. Net 
jeigu galėčiau tau atleisti už pirmą nusikaltimą, nė velnio 
nesiruošiu dovanoti už antrąjį. Ne, Lamarai, kol būsiu gyva, 
jausiu pagiežą. 

Iki to laiko, kai tave šįryt pamačiau, klaidingai maniau, 
kad laikas užgydė žaizdas. Tačiau kai tu pasirodei, viskas 
grįžo, siaubingai ir gyvai. Vėl pasijutau gulinti ant nugaros 
šaltame purve ir maldaujanti jūsų trijų, kad to nedarytumė- 
te, - Džeidė grėsmingai prisimerkė. - Niekada to nepamiršiu, 
o kol prisiminsiu, tau nebus atleista. 

Lamaras įsistebeilijo į tašką už Džeidės peties. Dailų vaiki- 
no veidą aptemdė liūdesys ir rezignacija. Galiausiai jo žvilgs- 
nis vėl nukrypo į merginą. 

— Tikėjausi, kad taip pasakysi. Maniau... vyliausi... kad 
verta pamėginti, - jis pasuko durų link, bet sustojo ir grįžo. — 
Manau, kad nebus geriau, jeigu pasakysiu, kad apgailestauju. 

— Ne. 

Vaikinas prislėgtas linktelėjo galvą, išėjo ir uždarė duris. 
Džeidė nuskubėjo prie jų ir užrakino. Ji spaudė galvą į kietą 
medį tol, kol pradėjo skaudėti. Galvoje aidėjo pašaipūs prie- 
vartautojų žodžiai. Nilas laikė ją už rankų ir ragino Lamarą 
pradėti. Hačas, šnopuodamas nuo ką tik patirtos iškrovos, iš- 
vadino Lamarą pidaru už lepumą. Tramdydama ašaras Džei- 
dė atsigręžė nugara į duris ir slydo jų vėsiu paviršiumi, kol 
užpakaliu pasiekė grindis. Ji palenkė galvą ant kelių ir, kaip 
tą vakarą, graudžiai suaimanavo: 

— Ne, prašau, nedaryk to. 

Tačiau Lamaras vis tiek tai padarė ir paskui atrodė nepa- 
prastai besididžiuojąs savimi. Kaip jis drįso dabar pas ją at- 
eiti, kad palengvintų savo sąžinę, atskleistų kankinamą pa- 
slaptį ir prašytų atleidimo? 

Tikriausiai Lamaras manė, kad ji kaip niekur nieko pamir- 
šo tą incidentą. Jis nežinojo, kad net po kelių psichologinės 
pagalbos mėnesių Džeidė nepajėgia priimti vyro meilės ir į ją 
atsakyti. Tas vakaras Džeidės sieloje buvo neišdildomai išde- 
gintas kaip įdagas. Džeidei niekada nepavyks jo atsikratyti. 
Tai bausmė iki gyvos galvos, kuria Džeidė negalės su niekuo 
pasidalyti, net su tokiu brangiu jai žmogumi kaip Henkas. 

Dėl susiklosčiusių aplinkybių Džeidei šiandien pavyko 
išvengti Henko. Tačiau rytoj ji turės paaiškinti, kad nieka- 
da nepajėgs savo meilės išreikšti fiziškai. Ji nesugebės būti 
tokia, kokios nori ir nusipelno Henkas. Šįsyk Džeidė privalo 
priversti jį patikėti ir su tuo sutikti. 

Merginos širdį suspaudė tamsus kaip naktis juodulys. Ją 
apgaubė namų tyla. Džeidė gailėjosi Greihemo, kuris daugiau 
niekada neturės tatos. Jai plyšo širdis dėl Ketės, netekusios 
vyro ir geriausio draugo. Ji gailėjosi Henko ir širdies skaus- 
mo, kurį privalės sukelti vaikinui. 

Atšiaurią naktį Džeidė beveik pavydėjo Mičui, susiradu- 
siam amžino poilsio vietą. 


234 + Sandia Brown 


Džeidė baigė Danderio koledžą būdama pirmūnė. Per di- 
plomų teikimo iškilmes ji viešai padėkojo velioniui dekanui 
daktarui Mičelui Hironui už jai parodytą pasitikėjimą. Ketė 
padarė daugybę Džeidės, vilkinčios kepuraitę bei mantiją, 
nuotraukų ir surengė jos garbei priėmimą. 

Tą dieną, kai Džeidė paskutinį sykį išėjo iš. panelės Doro- 
tės Deivis parduotuvės, senutės nugara buvo tiesi kaip visa- 
da, bet akyse spindėjo ašaros. 

— Gali tekti parduoti parduotuvę, - šniurkščiojo senolė. - 
Prireiks ne vienos savaitės, kol rasiu, kas tave pakeis. 

Panelė Dorotė iš tiesų norėjo pasakyti, kad ji niekada neras 
pamainos Džeidei, ir abi tai žinojo. Pastaraisiais darbo metais 
Džeidė vadovavo visai parduotuvės veiklai. Jai buvo pavaldžios 
kitos darbuotojos. Panelė Dorotė vadovavo tik simboliškai. 

— Noriu tau kai ką duoti, - panelė Dorotė padavė Džeidei 
baltą voką. 

Jame buvo čekis, kurį panelė Deivis išrašė pirmą kartą po 
daugelio metų. 

— Penki tūkstančiai dolerių! - sušuko Džeidė perskaičiusi 
čekyje iškeverzotą sumą. 

— Tu juos užsidirbai. Jeigu būčiau užrašiusi testamentu, 
prakeikti advokatai būtų pasiglemžę, - vaidingai pareiškė 
senolė. 

— Nežinau nė ką sakyti. 

— Pasakyk sudie. Juk išvyksti, tiesa? 

Bijodama sulaužyti trapius panelės Dorotės kaulus Džeidė 
ją apkabino ne taip stipriai, kaip norėjo. Ji ilgėsis parduotu- 
vės ir ekscentriškos savininkės, bet nė iš tolo ne tiek, kiek 
jai bus ilgu Ketės. Palikti Ketę bus kur kas skaudžiau, negu 
išsiskirti su motina. 

Parvažiavusi namo Džeidė sustabdė automobilį prievažoje 
ir sėdėdama prisiminė tą rytą, kai įžūliai laiptais atsinešė Grei- 
hemą. Berniukas išbėgo pro tas pačias duris. Jis buvo tvirtas, 
airiškai žydromis akimis, su vos pastebimai įskeltu smakru. 

— Ketė nori žinoti, kodėl tu sėdi automobilyje. 

„Nes man baugu eiti į vidų ir pranešti naujieną ,- mintyse 
atsakė Džeidė. Vaikui ji paaiškino: 

- Laukiu, kol mano geriausias berniukas ateis ir mane išsives. 

— Aš? 

— O kas gi daugiau? Ką šiandien veikei? 

Einant prie namo vaikas čiauškėjo apie „Sezamo gatvę ir 
kelionę į vietą, kurioje „daug gėlių“. 

— Daigyną, - paaiškino Ketė, nugirdusi jų pokalbio pabai- 
gą. Visi trys sugužėjo į virtuvę, kurioje Džeidė įprastai bū- 
davo su Kete, kai ruošdavo vakarienę. - Nupirkau sprigių į 
vazonus ant priebučio. 

— Gėlės ten gražiai atrodys. Kokios jos spalvos? 

Džeidė stengėsi palaikyti pokalbį gyvą, bet kai jis prigeso, 
suprato, kad dėl to kalta ne Ketė, oji pati. Nebegalima ilgiau 
atidėlioti to, kas neišvengiama. 

— Kete, turiu jums kai ką pasakyti. 

— Spėliojau, kodėl vis kalbi užuolankomis. Išsyk supratau, 
kad kažką mintiji. 

Ji atsisėdo prie stalo priešais Džeidę. Greihemas spalvino 
didelę knygą, pro lūpų kamputį iškišęs liežuvį. 

— Nežinau, kaip dar jums tai pasakyti, tik rėžti tiesiai švie- 
siai, - tarė Džeidė ir giliai įkvėpė. - Priėmiau darbo drabužių 
siuvimo įmonės Šarlotėje siūlymą. 

- Šiaurės Karolinoje? 

— Taip. Tikėjausi rasti ką nors arčiau Morgantauno, bet, 
kaip žinote, vienintelė įstaiga čia - koledžas. Darbas geras, 
ir pradinė alga solidi. Dirbsiu tiesiogiai su viceprezidentu ir 
būsiu atsakinga už pirkimus, - ji pažvelgė į Ketę nebyliai pra- 
šydama suprasti. - Mudu su Greihemu turėsime išsikelti, bet 
proga yra per daug gera, kad jos atsisakyčiau. 

Džeidė buvo pasirengusi sugauti Ketę, jeigu ši apalptų iš 
sielvarto apsipylusi ašaromis. Tačiau našlės veidas nušvito 
tarsi kalėdinė eglutė. 

— Man labai patinka mintis apie permainas. Kada išvyks- 
tame? 


| Denktoliktas skyrius 


Talahasis, Florida, 1983 


Beveik visi transatlantinio skrydžio keleiviai užmigo per 
kino filmo vidurį. Dilonas užmigti negalėjo. Ekonominės kla- 
sės sėdynės buvo suprojektuotos ne jo stoto vyrui. Jam tik 
pavyko atremti galvą į sėdynės atlošą ir užsimerkti. 

Išgirdęs, kaip sujuda Debra, Dilonas atsigręžė patikrinti. 
Žmona apkamšė antklodę ant miegančio jų sūnaus, pažvelgė 
į Diloną ir nusišypsojo. 

- Jis - geras keliauninkas, - sušnibždėjo Debra. - Niekas 
nepatikėtų, kad tai pirmas vaiko skrydis. 

Šešių mėnesių Čarlis gulėjo ant nugaros minkštai pamuš- 
tame krepšyje. Kai kūdikis per miegus sušniaukrojo, dievi- 
nantys jį tėvai vėl pažvelgė vienas į kitą ir nusišypsojo. 

— Pasistenk nors truputį nusnausti, - pašnibždomis pa- 
tarė Dilonas tiesdamas ranką per juos skiriančią sėdynę ir 
glostydamas Debrai plaukus. - Kai atskrisime į Atlantą, tavo 
šeima mums neduos nė valandėlės ramybės. 

- Juokauji? Jie bus taip apakę nuo Čarlio, kad į mus visai 
nekreips dėmesio. 

Debra pasiuntė bučinį, patogiau susirangė po oro bendro- 
vės antklode ir užsimerkė. 

Dilonas ir toliau žiūrėjo į ją kupina meilės širdimi, tada 
prisiminė, kaip prieš pusantrų metų vos per plauką pavy- 

ko išsaugoti žmonos gyvybę. Daugelį mėnesių po ligos, dėl 
kurios jiedu neteko kūdikio, Debrą kamavo sunki depresija. 
Jos tėvai atvyko į Prancūziją ir padėjo slaugyti fizinių kančių 
kamuojamą dukterį. Niuberiai buvo su dukra, kol galėjo, pas- 
kui patikėjo ją Dilonui, bet jis jautėsi nepajėgus padėti įveikti 
žmonos liūdesį. 

Debros nedomino ankstesnė veikla nei kulinarijos kursai. 
Ji jau netvarkė buto. Grįžęs vakare iš darbo jį sutvarkydavo 
Dilonas. Debra miegodavo ištisas dienas. Regis, tai buvo vie- 
nintelis būdas ištverti širdgėlą. 

Dilonas gedėjo prarasto kūdikio pasinerdamas į darbą. Jo 
panacėja buvo fizinė įstanga. Išsekimas jam teikė laikiną už- 
simiršimo prieglobstį. Debra nerado būdų savo kančiai pa- 
lengvinti. Ji net nesutikdavo apie tai kalbėti su Dilonu, kai 
šis mėgindavo paliesti nemalonų klausimą vildamasis, jog 
šnekėjimas gali padėti išsikrauti. Dilonas pasikalbėjo su gi- 
nekologu, šis patarė duoti Debrai laiko. 

— Madam Berk patyrė sunkų emocinį stresą. Privalote būti 
suja kantrus. 

Dilonas buvo tikras kantrybės įsikūnijimas. Tačiau jį er- 
zino vadinamųjų profesionalų banalybės. Bėgo savaitės, o 
Debros būklė negerėjo, tad Dilonas svarstė, kad būtų gerai ją 
kuriam laikui išsiųsti namo. Vyras tikėjosi, kad didelė šeima 
pakels žmonos dvasią ir grąžins jai optimizmą. 

Tačiau Dilonas niekaip negalėjo prisiversti jai tai pasiū- 
lyti. Jam buvo sunku matyti žmoną, abejingai spoksančią į 
vieną tašką, bet visai jos nematyti būtų dar blogiau. Neturė- 
damas kitos išeities, Dilonas apsišarvavo kantrybe, kaip ir 
siūlė gydytojas. 

Tuo metu vienintelė Debros manija buvo seksas. Kai tik 
jos kūnas sugijo, Debra ragino Diloną mylėtis, nors siautu- 
lingą poravimąsi Dilonas vargu ar būtų pavadinęs mylėjimu- 
si. Šį aktą skatino ne aistra ar geismas, o neviltis. Nė vienas 
sutuoktinių nesiekė malonumo. Dilonas norėjo prasiskverbti 

pro žmonos pačios sau primestą vienatvę. Debra norėjo kaip 
įmanoma greičiau vėl pastoti. 

Jiedu negaišdavo laiko glamonėms. Kasnakt abu supra- 
kaitavę braškino lovą pašėlusiai poruodamiesi. Paskui Dilo- 
nas jausdavo tuščias ir nelinksmas, bet vis tiek tai darydavo, 
nes tos kelios minutės būdavo vienintelės per visą dieną, kai 
Debra rodydavo gyvybės požymius. 

Kartais Dilonui iš nevilties kildavo noras rautis plaukus 
nuo galvos ir jis galėdavo pasiguosti tik sakydamas: „Man 
bent jau nereikia susidurti su Haskelu Skanlanu.“ Forestas G. 
Pilotas pakeitė Dilono įsakymą atleisti buhalterį, bet paskyrė 
jį į kitas pareigas Valstijose. Tai Diloną tenkino. Jam nerūpė- 
jo, nei ką Skanlanas veikia, nei kur yra, kad tik nesipainiotų 
po kojomis. Skanlaną pakeitė kur kas sukalbamesnis prancū- 
zas, nepriekaištingai kalbantis angliškai. 

Tą dieną, kai pasitvirtino, kad Debra nėščia, moteris neat- 
pažįstamai pasikeitė. Vos tik Dilonas po darbo įžengė pro du- 
ris, Debra puolė jam į glėbį. Šis jausmų protrūkis buvo toks 
netikėtas, kad Dilonas pargriuvo aukštielninkas. Debra užvir- 
to ant jo juokdamasi, kaip per tą pražūtingą išvyką į Cermatą. 

— Aš nėščia, Dilonai. Aš nėščia. 

Dilonui nespėjus atsigauti iš nuostabos Debra prasegė jam 
marškinius ir ėmė godžiai bučiuoti krūtinę bei kaklą. Jiedu 
pasimylėjo ant grindų - ir tai vyko kaip kadaise, aistringai, 
meiliai ir švelniai. 

Berkų gyvenimas vėl tapo saulėtas, tarsi kas būtų nutrau- 
kęs storą uždangą. Viskas buvo puiku, bet Diloną per visą De- 
bros nėštumą persekiojo jo amžinas priešas - pesimizmas. 
O jeigu vėl įvyks tragedija? Debrą vėl gali ištikti depresijos 
priepuolis, kurį ištverti nė vienam nepakaks ryžto. Artėjant 
septintajam mėnesiui - kaip tik per jį Debra prarado pirmą 
kūdikį - Dilono nerimas virto panika. Vieną vakarą jis neti- 
kėtai pareiškė: 

- Išsiunčiu tave namo, kad gimdytum ten, ir nenoriu gir- 
dėti jokių atsikalbinėjimų. 


Skandalas + 239 


— Aš esu namie. 

— Puikiai žinai, ką turiu galvoje. Į Džordžiją. Pas tavo 
mamą. Ji pasirūpins, kad tu nesijaudintum, kaip ir turi būti. 
Noriu, kad mūsų kūdikis gimtų Amerikos žemėje. 

Debra gudriai pažvelgė į vyrą. 

— Pagaliau įsitaisei, ar ne? 

— Ką? 

— Meilužę. Mūsų kaimynė apačioje tvirtina, kad visi pran- 
cūzai turi meilužes. Ji mane perspėjo, kad ir tu netrukus per- 
imsi šį įprotį, ypač dabar, kai mano kūnas nebėra gracingas ir 
gundantis. 

— Esi velniškai gundanti, - suurzgė Dilonas uždėdamas 
delną ant jos pūpsančio pilvo. Tada pakėlė į viršų palaidinę ir 
pabučiavo įsitempusią odą. Paskui jo lūpos pakilo iki lieme- 
nėle neuždengtų krūtų. - Tu pati perėmei kai kuriuos pran- 
cūzų įpročius, - sušnibždėjo Dilonas liežuviu braukdamas 
per tamsų spenelį. 

- Visos mano liemenėlės per mažos. 

Debra suėmė krūtis delnais ir atkišo Dilonui. Jis burna 
glamonėjo žmonai krūtis, kol susipynusios abiejų aimanos 
įrodė, kad kaimynė iš apačios klysta. 

Vėliau, kai Debra gulėjo Dilonui ant krūtinės, o jo ranka 
buvo globėjiškai uždėta ant žmonos pilvo, ji mieguistai pa- 
klausė: 

— Kada ketini sukrauti mano mantą ir išsiųsti pas mamą? 

— Pamiršk, - atsiduso Dilonas ir pabučiavo ją į ausį. - Tu 
niekur nevyksi. 

Tik laikydamas rankose besirangantį ir klykiantį nauja- 
gimį sūnų, Dilonas pagaliau atsipalaidavo ir nebebijojo įno- 
ringo likimo. Tėvui Čarlzas Dilonas Berkas buvo tikras ste- 
buklas. Nuo tos akimirkos, kai jį pamatė, Dilonas pasijuto 
apsvaigęs nuo savo kūdikio ir tėvystės apskritai. 

Dilonui ir toliau sekėsi darbe. Draudimo bendrovės pasta- 
tas buvo baigtas, ir visi buvo juo patenkinti. Pats Forestas G. 
Pilotas atskrido iš Floridos jo apžiūrėti. Dilonui pasirodė, kad 

Pilotas gerokai paseno ir yra kažko įsitempęs, bet savininkas 
pagyrė Diloną už puikų darbą ir savo pripažinimą išreiškė pi- 
nigine premija. 

— Imk šešias savaites mokamų atostogų. Tiek laiko turėtų 
pakakti persikelti ir vėl grįžti į darbą. 

Prieš vykdami į Talahasį Berkai ketino bent dvi savaites 
praleisti Atlantoje su Niuberiais ir leisti jiems gerai susipa- 
žinti su jauniausiu vaikaičiu. Dilonas buvo įsitikinęs, kad 
Forestas G. su juo sieja dideles viltis. Juk Dilonas pranoko 
senyvo vyro lūkesčius. 

Atlošęs galvą ant kietos sėdynės pagalvėlės Dilonas paten- 
kintas užsimerkė. Per reaktyvinių variklių gausmą jis girdėjo 
ramų Debros kvėpavimą ir mielus gerklinius garsus, kuriuos 
miegodamas skleidė Čarlis. 


—-—-—8 


— Ką visa tai, po velnių, reiškia? - sumaurojo Dilonas. - 
Kur Forestas G.? Ką tu veiki už šio rašomojo stalo? 

Haskelas Skanlanas atsilošė ištaigingame odiniame krėsle 
ir pasipūtęs pažvelgė į Diloną. 

— Turiu garbės pranešti, kad ponas Pilotas čia jau nebedirba. 

Dilonas turėjo iš visų jėgų tvardytis, kad nepastumtų ra- 
šomojo stalo, nesugriebtų Skanlano už gležno kaklo ir nepa- 
smaugtų. Tai buvo velniškas šokas, kurį Dilonas patyrė pir- 
mą dieną grįžęs į darbą. 

Automobilių aikštelėje pamatęs nepažįstamą užrašą, Di- 
lonas vylėsi, kad jis tik reiškia naują bendrovės pavadinimą 
ir emblemą. Tačiau vos tik įėjęs į buvusį Foresto G. kabinetą 
susidūrė su nemalonia staigmena. Pasikeitė „Piloto statybų 
pramonės“ savininkai bei vadovybė - prie bendrovės vairo 
dabar stojo Haskelas Skanlanas. 

Dilonas rūsčiai pažvelgė į savo seną priešą. 

— Kas nutiko Forestui G.? 

Skanlanas ilgais pirštais braukė žvilgantį rašomojo stalo 
paviršių. 

— Tavo globėjas išėjo į pensiją. 

— Jis be mūšio nebūtų užleidęs šios kėdės, - nusišaipė Di- 
lonas. 

— Taip, buvo šiek tiek nemalonumų, - pripažino Skanlanas 
nenuoširdžiai perkreipdamas veidą. - Keista, kad tu apie tai 
neskaitei laikraščiuose. 

— Buvau užsiėmęs šeimos įsikūrimo reikalais. Kas nutiko? 

— Bendrovė, kuriai tu dabar dirbi, nusprendė, kad su turi- 
mu turtu galima padaryti daugiau, negu įstengė ponas Pilotas. 

— Kitaip sakant, tai buvo nedraugiškas užgrobimas. Kon- 
glomeratas išgrūdo Forestą G. lauk, - Dilonas prisimerkęs 
pažvelgė į Skanlaną. - Įdomu, kas teikė informaciją iš vidaus? 

Skanlanas bjauriai išsiviepė. 

— Stengiausi kaip įmanydamas padėti naujiems savininkams. 

— Neabejoju, - nusišaipė Dilonas. - Esu tikras, kad bučia- 
vai jiems subines tol, kol paskaudo lūpos. 

Skanlanas pašoko nuo krėslo, jo akys įnirtingai lakstė, 
skruostai išsipūtė tarsi gyvatės. Dilonas palinko per stalą. 

— Na, Skanlanai, vožk man. Prašau. Suteik man svarią 
priežastį sumalti tave į šipulius. 

Skanlanas pasitraukė atatupstas. 

— Jeigu vertinate savo darbą, patarčiau pagalvoti, kaip į 
mane kreipiatės, pone Berkai. Perėmę vadovavimą mes neat- 
leidome nė vieno darbuotojo, bet tai yra neišvengiama. Ne- 
prieštarausiu, jeigu pirmasis atleistas būsite jūs. 

Dilonui kilo pagunda liepti Skanlanui užsikrušti ir paskui 
triukšmingai išeiti. Tačiau ką tai jam duos? Pinigų stygiaus 
jis nejautė, nes buvo gavęs dosnią Foresto G. premiją. Tačiau 
persikeldamas Dilonas patyrė daug išlaidų. Talahasyje nebus 
lengva rasti darbą, o Dilonas negali prašyti Debros vėl persi- 
kelti į kitą vietą, kai jo šeima ką tik įsikūrė čia. 

Berkai nusprendė nepirkti namo, kol geriau nesusipažins 
su miestu, o jį išsinuomoti tvarkingame, respektabiliame rajo- 
ne. Kiemas buvo mažesnis, negu norėjo Dilonas, ir jame augo 
tik vienas medis. Tačiau Debra, regis, namu buvo patenkinta. 


242 » Sandra Brown 


Kol kas būtų kvaila kąsti į ranką, kuri juos maitina. 

— Ką man gali pasiūlyti? - suurzgė Dilonas. 

Skanlanas timptelėjo kelnių klostes ir atsisėdo. Paėmęs 
aplanką atsivertė ir smiliumi perbėgo per skaičių stulpelį. 

- Ak, antrame aukšte yra laisva atitverta darbo vieta. Nu- 
meris 1120. Gali savo reikmenis atsigabenti šiandien ir pra- 
dėti darbą rytoj. 

— Tu mane vėl statai prie braižymo lentos? - sušuko Dilo- 
nas. - Ką tu, po velnių, sumanei? 

— Tai kol kas vienintelė neužimta darbo vieta. Gali sutikti 
arba atsisakyti. 

Dilonas nešvankiai prancūziškai nusikeikė. 

— Turbūt nereikia aiškinti, - pridūrė Skanlanas, - kad už 
braižytojo pareigas mokama mažiau negu už darbą statybų 
aikštelėje, tad tavo atlyginimas bus sumažintas, kad atitiktų 
užimamas pareigas. 

— Tau tikriausiai tai labai patinka, - pareiškė Dilonas. 

Skanlanas patenkintas nusišypsojo. 

— Nepaprastai. 

— Negaliu grįžti prie braižymo lentos. Turėtų būti dar koks 
nors darbas. 

Skanlanas akimirką tiriamai žiūrėjo į Diloną, paskui ap- 
suko krėslą ir iš už jo nugaros sienoje įmontuotos spintos iš- 
traukė aplanką. 

— Tiesą sakant, kaip tik prisiminiau vieną dalyką. Mes 
neseniai Misisipės valstijoje įsigijome nekilnojamojo turto, 
kurį reikia iš pagrindų atnaujinti, kad būtų galima produkty- 
viai ir pelningai panaudoti. Ar tai tave domina? 


——-—8 


Dilonas apibendrino savo paaiškinimą Debrai: 

— Arba turiu priimti siūlymą dirbti Misisipėje, arba vėl 
grįžti prie braižymo lentos, - jis trenkė kumščiu sau į delną. - 
Nežinau, kodėl nevožiau tam šunsnukiui ir neišėjau. 

— Jau nebesi gatvių mušeika. Dabar tu - šeimos vyras, 
specialistas, kuris neleis tokiems glitiems niekšeliams kaip 
Skanlanas savęs nugalėti. 

— Dabar šio glitaus niekšelio rankose visi tūzai, ir jis tą 
velniškai gerai žino. Kai iš jo išėjau, pamėginau susitarti dėl 
darbo pokalbių. Paskambinau ne mažiau kaip dvidešimt kar- 
tų. Atsakymas buvo tas pats. Niekas neturi darbo. Niekas ne- 
samdo naujų darbuotojų. 

- Jeigu atmesime, kad trokšti nusukti Skanlanui sprandą, 
ką dar nori daryti? 

— Nežinau, Debra, - Dilonas susmuko ant sofos ir pavar- 
gęs pasitrynė akis. - Velniškai nenoriu vėl grįžti prie braižy- 
mo lentos. 

— Tada priimk kitą darbo siūlymą ir mes visi persikelsime 
į Misisipę. 

Dilonas paėmė Čarlį Debrai nuo kelių ir priglaudė sau prie 
krūtinės. Kūdikis sugriebė tėvo smilių. 

— Turiu kitą variantą. Jis nėra nuostabus, bet, atmink, tai - 
tik laikinai. 

Kai Dilonas išdėstė kitą planą, Debra paklausė: 

— Kur tu gyvensi? 

— Vagonėlyje, statybos aikštelėje. Man pakaks gulto, mažo 
šaldytuvo ir kaitrinės plokštės. 

— O kaip tualetas? 

— Naudosiuosi išnuomotais. O pastate, kuriame dirbsiu, 
yra dušinė. Skanlanas davė brėžinius, kad susipažinčiau prieš 
nuspręsdamas. 

Džeidės veidas nespindėjo entuziazmu. 

— Namo važinėsi kiekvieną savaitgalį? 

— Būtinai. Prisiekiu. 

— Nesuprantu, kodėl mes visi negalėtume persikelti į Mi- 
sisipę. 

— Nes Skanlanas tikriausiai atims iš manęs darbą, vos tik 
mes įsikursime. Jis gali mus versti be galo kilnotis iš vienos 
vietos į kitą. 

— Tačiau tokia padėtis irgi neapibrėžta, - graudžiai pasi- 
guodė Debra. - Jis gali tave ten laikyti amžinai. 

Dilonas ryžtingai papurtė galvą. 

— Aš prie šio darbo emociškai neprisirišiu, kaip buvau pri- 
sirišęs prie to pastato Versalyje. Išeisiu iš jo tą pačią akimir- 
ką, kai tik išgirsiu, kad atsirado laisva darbo vieta. Visame 
mieste palikau prašymus. Netrukus kas nors privalo atsiras- 
ti. Skanlanas man neatleido už tai, kad Prancūzijoje atėmiau 
iš jo valdžią. Jis atsikeršijo Forestui G. ir dabar leidžia man 
rinktis: arba imtis prasto darbo, arba vėl grįžti į tą stiklinį 
narvą. Skanlanas tikisi, kad grįšiu prie braižymo lentos, nes 
taip būtų lengviau, bet aš nenoriu tam šunsnukiui suteikti 
pasitenkinimo. 

Viena ranka laikydamas Čarlį, kita Dilonas prisitraukė 
žmoną ir pabučiavo jai į smilkinį. 

- Patikėk manimi, Debra. Taip bus geriausia. Savaitės bėgs 
taip greitai, kad nė nespėsi manęs pasiilgti. 

Deja, Dilono planas savaitgaliais važinėti namo nebuvo 
nei toks laikinas, nei lengvas, kaip jis vylėsi. Gyvenimo są- 
lygos Misisipėje buvo varganos, bet Dilonas nieko nesakė 
Debrai, nes jis iš visų jėgų stengėsi būti teigiamai nusiteikęs. 

Pabaigos nebuvo matyti. Dėl neįprastai lietingo rudens 
statybų aikštelės visuose JAV pietuose stovėjo tuščios. La- 
bai daug darbuotojų buvo atleista. Niekas nenorėjo samdyti 
statybų inžinieriaus, kad ir koks jis būtų gabus, ambicingas 
ir ryžtingas. 

Kol jiedu su Debra gyveno Atlantoje, Dilonas nusipirko 
naują automobilį, jį paliko žmonai, o pats ilgas keliones į Mi- 
sisipę ir iš jos sukardavo naudotu motociklu. Jis parvykdavo 
namo kiekvieną penktadienio vakarą ir turėdavo išvykti se- 
kmadienį po pietų. Dilonas vos spėdavo pailsėti po alinančio 
savaitgalio prieš pirmadienio rytą. 

Darbas buvo neįdomus. Daugiausia reikėjo iš naujo įreng- 
ti interjerą. Dilonas pakeitė griūvančias sienas, perstatė by- 
rančias lubas, iš naujo paklojo grindų dangą. Pastatas buvo 

senas ir bjaurus, net kai bus baigtas, vis tiek liks senas ir 
bjaurus. Tačiau Dilonas veikė vadovaudamasis tokiais pat 
griežtais standartais, tarsi būtų remontavęs naują pastatą. 
Jis vadovavo tvirta ranka ir reikalavo, kad darbininkai visiš- 
kai atsiduotų darbui. Be to, Dilonas neketino duoti Skanla- 
nui kozirių į rankas. Tas šunsnukis galės pažeminti Dilono 
pareigas arba atleisti dėl įžeistos savimeilės, bet tik ne dėl 
prasto darbo. 

Tokia padėtis Dilono šeimai kėlė papildomų rūpesčių. Jie- 
du bendraudavo tik savaitgaliais, todėl tekdavo juos planuo- 
ti, o tai mažino džiaugsmą. Namų ūkio darbai, kurių nepa- 
jėgdavo atlikti Debra, guldavo ant Dilono pečių. Paprastai jis 
būdavo ne prieš šiuos rūpesčius, bet dabar brangų kiekvieno 
šeštadienio laiką Dilonas gaišdavo dirbdamas nuobodžius 
darbus, kai jam iš tiesų norėjosi tik išsimiegoti, pasimylėti su 
žmona ir žavėtis sparčiai augančiu sūnumi. 

Nors Berkus supo tokios pat jaunos šeimos, jie su niekuo 
nebendravo. Tai ėmė slėgti Debrą. Ji ištisas savaites leisdavo 
viena su dar vienų metų neturinčiu sūnumi. Debra beprotiš- 
kai mylėjo Čarlį ir buvo puiki motina, bet neturėjo galimybių 
saviraiškai ir nebuvo linkusi dalyvauti bendruomenės, kurio- 
je gyveno, veikloje. Dilonas pastebėjo sunkėjančios depresi- 
jos požymius, ir tai jį gąsdino. 

Vieną sekmadienio vakarą, ruošdamasis ilgon kelionėn į 
Misisipę, jis apkabino žmoną. 

— Kitą penktadienį pasiimsiu išeiginę ir parvyksiu namo 
viena diena anksčiau. Kaip manai, ar galėsi tai pakęsti? 

Debros šypsena buvo baikšti, bet švytinti. 

— Ak, Dilonai, ar tikrai? Būtų nuostabu. 

- Šį savaitgalį padariau ne visus namų ūkio darbus iš tavo 
sąrašo. Kitą savaitę turėsiu pakankamai laiko viską užbaigti 
ir dar patinginiauti. Pasamdyk šeštadienio vakarui auklę Čar- 
liui prižiūrėti. Mudu pasipuošime ir išeisime pasilinksminti. 
Pavakarieniauti. Pašokti. Į kiną. Ko panorėsi. 

— Myliu tave, - tarė Debra įbesdama nosį į vyro marškinių 
apykaklę. 

Jiedu dar pabuvo apsikabinę ir bučiavosi tol, kol reikėjo 
arba vėl pasimylėti, arba išvažiuoti. Apgailestaudamas Dilo- 
nas paėmė motociklininko šalmą. Debra nusekė paskui jį iki 
durų nešina Čarliu, kuris jau išmoko atsisveikindamas pamo- 
juoti ranka. 

Dilonas nedrįso oficialiai Skanlano prašyti išeiginės die- 
nos, tad papirko vieną subrangovų, kad šis pasirūpintų reika- 
lais, kol jo nebus. Tai Dilonui kainavo tik dėžę alaus. 

Ketvirtadienį vakare jis paskambino Debrai. 

— Tikiuosi, skambini ne pasakyti, kad neatvažiuosi? - ne- 
ramiai paklausė žmona. 

- Ak tu, nepatiklioji. Žinoma, atvažiuosiu, - tada pridūrė 
tylesniu balsu su Graučo Markso akcentu: - Tikiuosi, šį sa- 
vaitgalį daug kas įvyks. - Debra sukikeno. - Ką veiki? 

— Ruošiu tau kelias staigmenas. 

— Hmm. Nekantrauju sužinoti. Ar ten mano sūnus triukš- 
mauja? 

- Jis spiegia, nes žino, kad kalbu su tavimi. 

— Pasakyk jam, kad būsiu po kelių valandų. 

— Būk atsargus, Dilonai. Oras čia siaubingas. 

— Netrukus atsirasiu. 

Atšiaurus oras negalėjo sulaikyti Dilono nuo kelionės, bet 
tikrai ją sulėtino. Floridos pusiasalyje oras rekordiškai atšalo. 
Pliaupė lietus. Kartais šlapdribos gabalėliai atsitrenkdavo Di- 
lonui į šalmo antveidį. Gniaužiantys motociklo vairą pirštai, 
nors ir apmauti odinėmis pirštinėmis, suledėjo. Kai Dilonas 
galiausiai atvažiavo, Talahasis jam atrodė mielas kaip niekada. 

Vos tik Dilonas pravėrė namų duris, iš virtuvės atsklido 
viliojantys kvapai. Valgomojo stalo viduryje stovėjo gyvų gė- 
lių puokštė ir šokoladinis pyragas su glajumi užrašytu Dilono 
vardu. Ant viryklės lėtai virė troškinys. 

— Debra? - Dilonas numetė ant kėdės šalmą bei pirštines 
ir patraukė į namo gilumą, kur buvo miegamieji. - Tu vonio- 

je? - jis patikrino Čarlio kambarį, bet lopšys buvo tuščias. — 
Ką judu sumanėte? Ar tai irgi staigmena? 

Dilonas pravėrė miegamojo duris ir stabtelėjo pažiūrėti į 
ramiai susirangiusius ant lovos žmoną ir sūnų. Čarlis buvo 
įsitaisęs Debrai po pažastimi. Auksiniai žmonos plaukai buvo 
gražiai išsidraikę ant pagalvės. Dilonui iš meilės dilgtelėjo 
širdį. Debra visiškai išseko, kad jam paruoštų ypatingą sa- 
vaitgalį. Jis priėjo prie lovos, atsisėdo ant krašto ir paglostė 
nepriekaištingai dailų Debros skruostą. 

Kaip tik tada Dilonas suprato, kad žmona ir sūnus nemiega. 


———85> 


Haskelas Skanlanas dažnai dirbdavo iki vėlumos vaikydama- 
sis sėkmės, bet vieną vakarą jis darbe liko vėliau negu įpras- 
tai. Stovėjimo aikštelėje buvo likęs tik jo automobilis. 

Iš šešėlių išniro aukšta žmogysta ir pastojo Haskelui ke- 
lią. Nespėjus jam net sušukti iš nuostabos, kumštis su baisia 
jėga trenkė Skanlanui į burną nulauždamas priekinius dan- 
tis ir atlošdamas galvą taip smarkiai, kad paskui jam teko du 
mėnesius nešioti įtvarą. Nespėjus Skanlanui parkristi ant 
žemės, žmogysta nutvėrė jį už apykaklės ir smogė dar sykį. 
Nuo antro smūgio lūžo žandikaulis. Paskutinis smūgis buvo į 
pilvą, nuo jo trūko blužnis. 

Tik savaitę pragulėjęs ligoninėje, tai netekdamas sąmo- 
nės, tai vėl ją atgaudamas, Skanlanas pajėgė pranešti poli- 
cijai, ką jis įtaria dėl šio brutalaus ir, regis, neišprovokuoto 
užpuolimo. 

Policijos patrulinis automobilis sustojo prie Skanlano nu- 
rodyto namo. Į durų skambutį niekas neatsiliepė. Du parei- 
gūnai apklausė kaimynę. 

— Po dvejų laidotuvių, - paaiškino ši, - jis čia buvo tik ke- 
lias dienas. 

- Laidotuvių? 

— Jo žmona ir sūnus mirė uždusę prieš tris savaites. Atme- 
nate tą nenormalų atšalimą ir apledėjimą? Ponia Berk prieš 

guldama nusnūsti pirmą sykį per šildymo sezoną įjungė dujų 
krosnį. Jos ventiliacija veikė netvarkingai, tad motina ir sū- 
nus mirė miegodami. Ponas Berkas juos rado, kai grįžo namo. 

— Gal žinote, kur jis dabar? 

— Nemačiau jo daugiau kaip savaitę. Veikiausiai jis darbe. 

Pareigūnai turėjo kratos orderį, tad įėjo į namą. Rodos, 
kad nuo to lemtingo incidento čia niekas nebuvo liesta. Ant 
valgomojo stalo vazoje su dvokiančiu užsistovėjusiu vande- 
niu liko nuvytusių gėlių puokštė. Greta jos gulėjo šokoladinio 
pyrago likučiai, kurių dar nebuvo suėdusios skruzdėlės. 

Statybos aikštelėje Misisipės valstijoje niekas nematė 
pono Berko nuo to ketvirtadienio vakaro, kai jis išvažiavo 
namo. Jo bendradarbiai pareiškė apgailestaują dėl žmonos ir 
sūnaus mirties. 

- Jis beprotiškai mylėjo tą vaiką, - aiškino vienas bendra- 
darbis. - Nuolat apie jį kalbėdavo. 

— Kokie buvo jo santykiai su žmona? 

— Jos nuotrauka tebėra vagonėlyje, kur ponas Berkas ją 
paliko. Jis jos neskriaudė, jeigu to norėjote paklausti. 

Byla dėl smurto prieš Haskelą Skanlaną taip ir nebuvo iš- 
kelta. Vienintelis įtariamasis dingo. Atrodė, jis tiesiog nuo 
visko nusišalino. 


Šošioliktas skyrius 


Palmetas, Pietų Karolina, 1987 


- O ikdiuias pidaras! Ar gali pagalvoti? 

Nilas Pačetas negalėdamas patikėti papurtė galvą ir gurkš- 
telėjo vandeniu skiesto amerikietiško viskio. 

Žinia apie Lamarą pribloškė Hačą Džolį ne mažiau negu 
Nilą. Tik Hačas nebuvo toks tiesmukas. 

— Pastaruosius kelerius metus nedažnai būdavau kartu su 
Lamaru, - tarė jis. - Tu matydavaisi kur kas dažniau. 

— Ką tai, po velnių, turėtų reikšti? - gindamasis paklausė 
Nilas. 

— Po galais. Nieko neturėtų reikšti, nebent tai, kad aš su 
juo nedažnai bendravau. Ar per tuos metus nepastebėjai, kad 
jis pasikeitė? | 

— Ne, ir tai gali reikšti tik viena. 

— Ką? 

— Kad jis visą laiką buvo gėjus, - paaiškino Nilas. - Visus 
tuos metus, kai buvo prie mūsų prilipęs tarsi šlapias lapas, jis 
buvo žydras. Kai apie tai pagalvoju, mane nukrečia šiurpas. 
Aš gyvenau su tuo vyruku. Jėzau! 

Iki šios akimirkos Dona Di pokalbyje nedalyvavo. 

— Niekinga šitaip kalbėti apie ką tik mirusį žmogų. Man 
visai nesvarbu, kad Lamaras buvo gėjus, man jis - vis tiek 
žmogus. Jis buvo mūsų draugas. Man jo gaila. 

Nilas suprunkštė. 

— Hačai, tau reikėtų pasikalbėti su savo senute. Paaiškin- 
ti jai kelis dalykus. Jeigu jai gaila gėjų, galbūt tavajai derėtų 
persikelti į San Fransiską, kaip padarė Lamaras. 

- Žinai, - toliau porino Nilas, - tai man turėjo būti pir- 
mas signalas. Iš pradžių Lamaras išsikelia iš namo, kuriame 
mudu gyvenome, paskui užsiplieskia vykti į Kaliforniją, kai 
tik baigsime universitetą. Kuris sveiko proto žmogus, jeigu 
jis nėra pidaras, norėtų gyventi tarp tų iškrypėlių? Jau tada 
turėjau suprasti, kad Lamaras - pidaras. 

Dona Di jau norėjo prabilti, bet Hačas perspėjamai pažvel- 
gėįją ir paklausė: 

— Ar liko dar nors kiek to jūrų moliuskų dažinio, mieloji? 

Įsižeidusi Dona Di iš kambario triukšmingai nužygiavo į 
virtuvę. Ji dažnai būdavo suirzusi. Pastaruoju metu Dona Di 
užsidegė noru persikelti į didesnį namą. Šį jiedu nusipirko 
grįžę iš Hačo tarnybos Havajuose. Namas buvo ne ką geres- 
nis už tą, kurį turėjo karinėje bazėje, bet prašmatnesnio Džo- 
liai nusipirkti neįstengė. 

Be to, Dona Di namą - greta daugybės kitų dalykų - nau- 
dojo tik savo blogai nuotakai pateisinti. Hačas nekreipė dė- 
mesio į iš virtuvės sklindančių tarškančių indų bei trankomų 
spintų durelių garsus ir įpylė savo svečiams. 

Nilas vis dar kalbėjo apie neseniai mirusį Lamarą. 

- Žinai tą ligą, nuo kurios jis mirė... kaip ji vadinasi? 

— AIDS, - tarė Dona Di, grįžusi į kambarį nešina padėklų 
su dažiniu ir traškučiais. 

— Tėtis sako, kad ja susirgti gali tik gėjai. Ja užsikrečiama 
dulkinant vienam kitą į subinę. Kaip jums tai patinka? 

Hačas panardino traškutį į dažinį. Didžioji dalis jo futbo- 
lininko raumenų virto riebalais ir susikaupė apie pilvą, bet 
Hačas ir toliau kimšo su sportininko apetitu. 

— Laikraštyje rašoma, kad jis mirė nuo plaučių uždegi- 
mo, - žiaumodamas pilna burna suvapėjo Hačas. 

— Tai Mairadžeinė nori, kad visi tuo patikėtų, - atšovė Ni- 

las. - Ji net nepalaidojo Lamaro čia, Kouvanų kape, kuriuo 
taip velniškai didžiuojasi. Jis buvo kremuotas Kalifornijoje. 
Pelenų krūvelė tikriausiai buvo tik tokio aukščio, - jis parodė 
maždaug penkių centimetrų tarpą tarp delnų. - Girdėjau, kad 
pabaigoje Lamaras nesvėrė nė penkiasdešimties kilogramų. 

Nilas nusijuokė. 

— Jėzau, ar galite įsivaizduoti, kokios buvo jo laidotuvės? 
Turėjo būti tikra intermedija - būrelis žydrųjų sėdi ir verkš- 
lena. „Ak, Viešpatie, nežinau, ką dabar darysiu be savo bran- 
gaus Lamaro', - falcetu ištarė Nilas. 

Dona Di pašoko. 

- Esi ir visada buvai pimpalas, Nilai Pačetai. Atsiprašau. 

Ji vėl išėjo iš kambario. Netrukus visi išgirdo garsiai trink- 
telinčias miegamojo duris. 

Nilas apsilaižė liežuviu lūpas. 

— Tavo senutė tapo verta pajuokos, Hačai. 

Hačas dirstelėjo ta kryptimi, kuria ką tik piktai pasišalino 
Dona Di. 

— Man tenka dirbti viršvalandžius, o jai vienai naktį nėra 
labai smagu. 

Vienintelis darbas, kurį Hačui pavyko gauti, kai demobili- 
zavosi iš karinio jūrų laivyno, buvo sojų pupelių gamykloje. 
Dona Di piktinosi, kad vyras dirba Pačetams, bet Nilui Hačas 
to nenorėjo sakyti. Jis niekada nesvarstė galimybės vėl studi- 
juoti aukštojoje mokykloje. Nei jeigu ir turėtų pinigų, Hačui 
nebuvo noro. 

Dona Di dirbo registratore ginekologo kabinete. Vienas 
šio darbo privalumų buvo tas, kad Dona Di gaudavo nemoka- 
mą gydymą ir patarimų. Džoliai jau buvo vedę dešimt metų, 
bet Dona Di niekaip negalėjo pastoti. Ji su nevaisingumu ko- 
vojo taip fanatiškai, kad Hačą tai išmušė iš vėžių. 

Ne vienus metus jis mėgino įtikinti žmoną pakeisti nuo- 
monę. 

— Tu nesupranti! - šaukdavo Dona Di. - Jeigu neturėsime 
kūdikio, nebus jokios priežasties mums būti kartu. 

Hačui toks teiginys atrodė nelogiškas, bet jis toliau ne- 
siginčijo, nes ginčai visada baigdavosi muštynėmis, ir Ha- 
čas dėl to labai prastai jausdavosi. Jis suprato, kad čia pasi- 
reiškia moteriški hormonai, kurių vyrai nepajėgia suprasti. 
Hačo motiną kamavo ta pati neganda, nes ji norėjo turėti 
daugiau vaikų. 

Bent kartą per savaitę Dona Di grįždavo namo su straips- 
niu apie naują reprodukavimosi būdą nevaisingoms poroms. 
Pagal šį revoliucinį būdą Hačas visada turėdavo elgtis taip, 
kad jausdavosi nepatogiai ir pažemintas. 

Arba jie dulkindavosi, kol Hačui paskausdavo kiaušiai, 
arba jis turėdavo masturbuotis į plastiko maišelį, arba Dona 
Di vaikščiodavo su termometru burnoje, o kai metas būdavo 
tinkamas, ji sakydavo: „Dabar“, ir Hačas turėdavo santykiau- 
ti, net jeigu tuo metu būdavo vidurnaktis arba sekmadienio 
pietūs. Kartą Dona Di net užklupo Hačą, kai šis tuštinosi, ir 
pabeldė į tualeto duris pareikšdama: 

— Nesivargink užsimauti kelnių. Metas. 

Hačui tokia žmonos taktika buvo visai neromantiška. Jis 
manė, kad neturėtų peikti Donos Di už šią maniją. Džoliai 
neturėjo vaikų ne dėl Hačo kaltės. Jo sperma buvo gera. Visi 
gydytojai, su kuriais pora konsultavosi, tvirtino tą patį: Dona 
Di negali pastoti. Tačiau Dona Di buvo pašėlusiai užsispyrusi 
pagimdyti kūdikį, tarsi norėtų įrodyti pasauliui, Hačui ir pa- 
čiai sau, kad gali tai padaryti. Hačas baiminosi, kad ši Donos 
Di manija turėti kūdikį kažkaip susijusi su Džeidės Speri iš- 
žaginimu. Jis nenorėjo įsitikinti, kad Doną Di skatina kaltės 
jausmas, todėl niekada apie tai neužsimindavo. 

Nilas ištuštino stiklą amerikietiško viskio ir pastatė jį ant 
kavos stalelio krašto. 

— Tu per anksti vedei, Hačai. Ar aš tau nesakiau? Tačiau 
tu nenorėjai klausyti. Dabar esi įstrigęs namie su žmona, ku- 
riai kažkas įkando į uodegą, o aš vis dar linksminuosi, - jis 
patenkintas sučepsėjo. - Kasnakt vis kita katytė, - palinkęs 
pirmyn jis prabilo tyliau: - Eikš su manimi šįvakar. Sukelsi- 

me tikrą pragarą, kaip senais gerais laikais. Manau, tai tin- 
kamiausias būdas atsisveikinti su mūsų draugužiu Lamaru. 

— Ne, ačiū. Pažadėjau Donai Di, kad eisime į kiną. 

— Gaila, - atsiduso Nilas, pakilo ir nuslinko durų link. - 
Beje, mano senis teiravosi apie tavo mamą. Kaip jai sekasi? 

— Kaip ir reikėjo tikėtis. Pagaliau ji pardavė namą ir nusi- 
pirko mažesnį. Ji turi veiklos bažnyčioje, supranti, kad kaip 
nors leistų laiką, nes dabar nebereikia rūpintis tėčiu. 

Prieš metus, kai šerifas Fricas Džolis apžiūrinėjo sudegusį 
pastatą, įlūžo sija. Krisdamas vyriškis susilaužė klubą ir ne 
vieną mėnesį pragulėjo ligoninėje. Net ir grįžęs namo jis ne- 
atgavo ankstesnių jėgų, prasidėjo komplikacijos ir galiausiai 
šerifas mirė nuo infekcijos. 

— Pasakyk jai, kad mano tėtis prašo paskambinti, jeigu ko 
nors prireiktų. 

— Ačiū, Nilai. Perduosiu jai šią žinią. Ji bus dėkinga. 

— Mažiausia, ką mano tėtis gali padaryti, - tai pasirūpin- 
ti tavo mama. Tavo tėtušis manajam padarė daug paslaugų. 
Žinai... - jis patapšnojo Hačui per marškinių kišenę, - visada 
pravartu šerifo tarnyboje turėti nešališką žmogų. Kaip tau 
patinka darbas fabrike? 

— Tikras šūdas. 

Nilas sukikeno ir lengvai stuktelėjo Hačui per petį. 

— Eik pas savo senutę. Atsiprašyk už savo draugą pim- 
palą. Dar neteko sutikti moters, kuri neištirptų išgirdusi 
atsiprašymą. 

Hačas tarsi susierzinęs šuo papurtė didelę rudaplaukę galvą. 

— Pasakyk man, ką turėjai galvoje klausdamas apie darbą 
fabrike. 

Nilas susiraukė, tarsi nenorėtų atskleisti paslapties. Tada 
tyliau ištarė: 

- Metas kam nors tavimi pasirūpinti, Hačai. Šerifas, per- 
ėmęs tavo tėčio pareigas, yra toks siaurašiknis, kad vaikščio- 
damas girgžda. Mano tėtis galvoja, kad šerifo tarnybai reikia 
šviežio kraujo. Dabar supranti, kur link suku? 

— Aš? - taip pat tyliai, prisitaikydamas prie sąmokslinin- 
kiško Nilo tono paklausė Hačas. 

Nilas plačiai nusišypsojo. 

— Pagalvok, kokį malonumą suteiktum savo gedinčiai ma- 
mai, jeigu pasektum tėčio pėdomis. 

— Kai išėjau iš karinio jūrų laivyno, padaviau prašymą pri- 
imti į šerifo pavaduotojus. Tada man buvo atsakyta. 

Nilas įsisprendė rankomis į šonus ir palingavo galvą, tarsi 
suerzintas kvailo vaikiščio. 

— Bėda ta, kad tu niekuo netiki, Hačai. Ar Pačetams kada 
nors yra nepavykę pasiekti tai, ko jie nori? Vienas kitas žodis, 
ir poslinkis įvyksta. 

— Jeigu turėčiau geresnį darbą, namie, žinoma, būtų kur 
kas lengviau, - Hačas dirstelėjo ton pusėn, kur jo laukė pa- 
niurusi Dona Di. - Padaryčiau beveik bet ką, kad tik gaučiau 
darbą šerifo tarnyboje. 

Nilas jam gudriai nusišypsojo ir patapšnojo per skruostą. 

— Kaip tik to mes ir tikimės, Hačai. Kaip tik to ir tikimės. 


—8>— 


Kai Nilas grįžo namo, Ivanas su stiklu viskio „Jack Daniels“ 
sėdėjo poilsio kambaryje. Įžengęs į kambarį Nilas nudrožė 
tiesiai prie gėrimų spintos. Išlaikydamas įtampą jis iš lėto su- 
simaišė gėrimą. 

Ivanas, kuriam pabodo laukti, numetė į šalį laikraštį ir pa- 
klausė: 

— Na, arjis užkibo? 

— Tėti, jis prarijo masalą tarsi išbadėjęs šamas. 

Ivanas delnu trinktelėjo į odinės sofos porankį. 

— Po velnių! Tai gera žinia. Nekantrauju asmeniškai iš- 
grūsti tą šunsnukį, kuris dabar ten sėdi. Žinoma, viską reikės 
daryti lėtai. Hačas pradės dirbti pavaduotoju ir paskui kops 
aukštyn. Sakykim, po metų, ilgiausiai po pusantrų, vietinė 
teisėsauga atsidurs mūsų rankose. 

Nilas atidavė tėvui pagarbą su stiklu rankoje. 

— Gal tu ir senas, bet vis dar turi parako parakinėje. 

— Senas, po velnių! - sumaurojo Ivanas. - Aš vis dar galiu 
pergudrauti, apgerti ir pranokti sanguliaujant dvidešimčia 
metų jaunesnius už save vyrus. 

— Gal teisingiau būtų sakyti: kai kuriuos dvidešimčia metų 
jaunesnius už tave vyrus, - nusišaipė Nilas. 

Ivanas sužaibavo akimis. 

— Klausyk, berniuk. Jeigu kalbėsime apie gėrimą ir kekšes, 
tu, regis, tvarkaisi neblogai. Tačiau nepamiršk gudravimo. 
Per mažai dirbi. Darbą turi iškelti aukščiau už viskį ir mote- 
ris, kitaip paskęsi dar nė neįbridęs į vandenį. 

- Aš dirbu, - niūriai teisinosi Nilas. - Šią savaitę gamyklo- 
je buvau tris dienas. 

— O kitas keturias praleidai zulindamas naujo automobi- 
lio, kurį tau nupirkau, padangas. 

— Kokia prasmė man rodytis fabrike? Juk viršininkas esi 
tu. Be to, tu atmeti visus mano siūlymus. 

Suirzęs Ivanas pastūmė tuščią stiklą. 

— Įpilk man viskio. 

Nilas padarė, kas buvo liepta, bet ne itin mandagiai. 

Ivanas gurkštelėjo gėrimo. 

— Kol kas nematau reikalo leisti pinigus verslui tobulin- 
ti ar plėsti. Tačiau pastaruoju metu dažnai galvodavau apie 
mūsų ateitį ir nusprendžiau, kad tau metas vesti. 

Nilo ranka su pakeltu prie burnos aukštu stiklu sustingo. 
Jis pažvelgė tėvui į akis. 

— Ką tu nusprendei? 

— Tau metas vesti. 

— Užsikrušk. 

— Tokio tavo akiplėšiškumo nepakęsiu, - suriaumojo Iva- 
nas kumščiu trenkdamas į porankį. - Kol kas tu sugebi tik 
greitai vairuoti automobilį, be saiko gerti ir trankytis su 
laisvo elgesio moterimis, - buku smiliumi jis bedė į sūnų. - 
Jeigu nori, kad žmonės tave gerbtų ir bijotų, pirmiausia pri- 
valai vesti. 

— Kodėl manai, kad norėčiau ant savo sprando užsikarti 
verkšlenančią žmoną? Šis gyvenimas tinka tokiems kvai- 
liems šunsnukiams kaip Hačas. Man patinka toks gyveni- 
mas, kokį turiu dabar. 

— Tada, matyt, tau nė motais gandai apie Lamarą ir tave. 

Nilas kaipmat pasišiaušė. 

— Kokie gandai? 

Įsitikinęs, kad sūnus jo dėmesingai klauso, Ivanas atsipa- 
laidavęs atsilošė į sofos pagalves. 

- Judu nuo pat vaikystės bėgiojote kartu. Žmonėms bus 
sunku patikėti, kad tu nežinojai, jog Lamaras - gėjus, - Iva- 
nas iš padilbų pažvelgė į sūnų. - Ir man pačiam kyla toks 
klausimas. 

— Klok, ką turi galvoje, seni, - grėsmingu tonu pareiškė 
Nilas. 

— Judu gyvenote kartu, vieni. Dabar apie Lamaro iškrypimą 
žinoma viešai, tad netrukus žmonės pradės spėlioti apie tave. 

Nilo pyktį galėjai pastebėti tik siaurai primerktose akyse. 

— Tas, kuris mane galėtų palaikyti žydrium, yra beprotis. 
Vien šiame mieste ne mažiau kaip šimtas moterų velniškai 
gerai žino, kad esu normalus. Tu tiesiog puti miglą į akis, kad 
paklusčiau tavo valiai. 

Ivanas ir toliau kalbėjo ramiai: 

— Pats man pasakojai, kad mokydamiesi universitete judu 
su Lamaru turėjote moterų. Žmonės gali pamanyti, kad šis 
merginėjimas tebuvo maskuotė. 

Tėvas gurkštelėjo viskio nenuleisdamas nuo sūnaus tiria- 
mo žvilgsnio. 

— Tas Mairadžeinės vaikis yra prisidirbęs labiau nei šlykš- 
tus ožys. Nenoriu, kad žmonės taip pat kalbėtų apie mano 
sūnų, - jis gudriai linktelėjo galvą. - Žmona tokius gandus 
užgniaužtų kaipmat. Būtų dar geriau, jeigu prabėgus devy- 
niems mėnesiams po vestuvių atsirastų kūdikis, - Ivanas 
giliai patenkintas įkvėpė ir apsidairė. - Man velniškai nesi- 
norės mirti, vyruti. Nenoriu atsisakyti nieko, kas man pri- 

klauso, - tėvas vėl gudriai pažvelgė į sūnų. - Galėčiau iš šio 
pasaulio pasitraukti kur kas maloniau, jeigu žinočiau, kad po 
savęs palieku dinastiją. 

Ivanas labai piktdžiugiškai pažvelgė į Nilą. 

— Vienintelė kliūtis tarp manęs ir nemirtingumo garanti- 
jos esi tu. Tad pasistenk paplušėti ir padaryti sūnų bei pavel- 
dėtoją. 

— Dievas mato, kad šioje srityje esu labai patyręs. 

Ivanas šią keistą pastabą priėmė kaip nuolaidą. Jis paėmė 
Čarsltono laikraščio The Post and Courier visuomenės gyveni- 
mo puslapius, kuriuos buvo pradėjęs skaityti, kai atėjo Nilas, 
ir atkišo sūnui. Pirmame puslapyje buvo išspausdintos jaunų 
moterų, vilkinčių puošnias baltas sukneles, nuotraukos. 

— Atėjo pirmą kartą pasirodančių aukštuomenėje panelių 
sezonas, - glaustai pareiškė Ivanas. - Išsirink kurią nors. 

Marla Sju Pikens buvo tobula: šviesiaplaukė, žydraakė ir bap- 
tistė. Motinos kilmė buvo nepriekaištinga. Marlos Sju tėtis ir 
jo verslo partneris susikrovė turtus iš metalo laužo gaminda- 
mi vamzdžius. Ivanui patiko, kad merginos giminėje aristo- 
kratiškumas buvo susipynęs su šiurkščiu vertelgiškumu. 

Marla Sju buvo trečias vaikas ir vienintelė duktė. Jos vy- 
resnysis brolis turėjo paveldėti metalo vamzdžių verslą. Kitas 
brolis buvo gydytojas ir praktikavo Čarlstone. 

Pati Marla Sju buvo ramaus būdo mergina, ji šeimos tur- 
tus ir savo pačios grožį laikė savaime suprantamais dalykais. 
Mergina buvo įstojusi į moterų laisvųjų menų koledžą Brin 
Maure, bet troško tik sėkmingai ištekėti, būti malonia namų 
šeimininke ir užauginti tokią pačią nepriekaištingą kaip ji 
naują Pietų Karolinos gyventojų kartą. 

Marlos Sju ateities planai buvo kuriami ne tiek iš tušty- 
bės, kiek iš naivumo, nes tariamai išprususi mergina buvo ne 
itin protinga. Ivanas tai irgi vertino kaip pranašumą. Jis nuo- 
širdžiai pritarė Nilo pasirinkimui, grindžiamam tik merginos 

išvaizda. Marla Sju netyčia talkino vyresniojo Pačeto užma- 
čioms - įsimylėjo Nilą per pirmą judviejų pažinties vakarą. 

Garsus Čarlstono aukštosios visuomenės atstovas buvo 
skolingas Ivanui Pačetui. 

— Laikysiu, kad skola grąžinta, jeigu per pažintį man ir 
mano berniukui gausi kvietimus į vieną tų aukštuomenės de- 
biutančių pasilinksminimų. 

Pirmą vakaro dalį Pačetai viską stebėjo laikydamiesi ato- 
kiau. Marlą Sju buvo nesunku išskirti iš kitų. Ji spindėjo taip 
pat ryškiai, kaip ir deimantų vėrinys ant jos liekno aristokra- 
tiško kaklo. Apsvaigęs nuo šampano ir apimtas optimizmo 
Ivanas patapšnojo Nilui per nugarą, kai juodu stebėjo Marlą 
Sju šokančią valsą. 

— Na, vaikine, ką manai? 

Nilas iš padilbų nužvelgė merginą ir pamiršo visus skrupulus. 

— Jos papai nuliniai. 

— Klausyk, vaikine! Kai tik ji ištars „taip“, galėsi nupirkti 
visą komplektą didelių. 

Nilas pakvietė Marlą Sju šokio ir pažėrė visą savo žave- 
sį, kuriuo garsėjo. Mergina patikėjo kiekvienu apskaičiuotos 
gražbylystės skiemeniu. Ji droviai šypsojosi, raudo ir nuošir- 
džiai apsidžiaugė, kai Nilas kukliai tarė: 

— Labai norėčiau tau kada nors paskambinti, bet tu ti- 
kriausiai esi per daug užsiėmusi, kad kalbėtum su tokiu pras- 
čioku iš Palmeto kaip aš. 

— Ak, ne, nesu tokia užsiėmusi! - su kvapą gniaužiančiu 
atvirumu pareiškė Marla Sju. Paskui vos girdimai pridūrė: — 
Na, žinoma, jeigu tu to nori. Labai norėčiau kada nors su ta- 
vimi pasikalbėti, Nilai. 

— Aš tau per senas. 

— Ak, aš taip nemanau. Visiškai. Dešimt metų nieko ne- 
reiškia. 

Kitą dieną Marla Sju gavo du tuzinus baltų rožių, paskui 
sulaukė telefono skambučio. Jaunuoliai sutarė susitikti prieš- 
piečių. Po pasimatymo Nilas jai neskambino visą savaitę. 

— Visa tai yra programos dalis, - ramino sūnus Ivaną, kurį 
šis apskaičiuotas delsimas erzino. 

Nilo strategija pasirodė esanti veiksminga. Marla Sju ap- 
sidžiaugė iki ašarų jį išgirdusi ir pakvietė sekmadienį pava- 
karieniauti Čarlstone kartu su savo šeima. Nilas elgėsi labai 
mandagiai, pagarbiai atsakinėjo į tėvo kausimus. Meilikavo 
motinai ir jos brolienėms, kol šias buvo galima lengvai apvy- 
nioti aplink pirštą. 

Nilas iš visų jėgų stengėsi nutaisyti abejingą veidą. Tėvas 
teisus - nėra malonesnio dalyko, kaip manipuliuoti žmonė- 
mis. Išskyrus galbūt seksą, o su Marla Sju kol kas jokio sekso 
nebuvo. 

Ivanas įsakė jos nesuteršti. 

— Ši mergaitė dar tikrai neprarado rūtų vainikėlio. Palauk 
iki vedybų nakties. 

— Gal manai, kad esu bukaprotis? - suirzęs paklausė Ni- 
las. - Marla Sju tiki, jog aš ją per daug gerbiu, kad sugulčiau 
prieš vestuves. Jai sukasi galva nuo minties, kad pajėgia 
mane šitaip valdyti. 

Kad iškrautų šio piršimosi keliamą įtampą lytiniame gy- 
venime, vaikinas naudodavosi Palmete gyvenančios moters, 
turinčios nepasotinamą lytinį alkį ir vyrą, kurio darbas buvo 
toks, kad reikėdavo dažnai keliauti, paslaugomis. 

Nilas matydavosi su Marla Sju taip dažnai, kaip leisdavo 
merginos studijos. Jo tarpmiestinių telefono pokalbių sąs- 
kaita buvo baisi, gėlėms jis leisdavo milžiniškus pinigus. Ta- 
čiau investicijos pasiteisino. Nilas buvo pakviestas praleisti 
visą savaitgalį Čarlstone su Marla Sju. Apsiginklavęs trijų 
karatų briliantu Nilas kukliai paprašė merginos suteikti jam 
garbę ir tapti jo žmona. Kaip ir buvo galima tikėtis, Marla Sju 
išsyk ištarė „taip . 

Vedybos turėjo tapti reikšmingiausiu aukštosios visuo- 
menės metų įvykiu. Nilui nepavyko manipuliuoti tik nuota- 
kos motina, ji norėjo, kad viskas vyktų pagal garsiąją Emilę 
Post - rašytoją, etiketo žinovę. Kai atėjo vedybų savaitgalis, 

Nilui visa ši afera jau buvo įgrisusi ir jis norėjo kuo greičiau 
pradėti gyventi įprastą gyvenimą. 

Jiedu su Ivanu vedybų šventei - ji prasidėjo penktadienį 
pusryčiais jaunosios ir jaunojo garbei jaunosios senelių iš 
motinos pusės namuose - apsistojo Čarlstono viešbutyje. 

- Tik pagalvok, - sušnibždėjo Nilui į ausį Marla Sju, - rytoj 
būsime tik mudu. Vieni. 

Nilas atsiduso ir apkabino sužadėtinę. 

— Nekalbėk apie tai, brangioji, kitaip man atsistos čia, tavo 
močiutės salone. 

Nors Marla Sju buvo auklėjama konservatyviai, tokios 
Nilo kalbos jai patiko. 

Nilas tvirtai apsikabino savo išrinktąją. Kaip tik tada jis 
pastebėjo kitame kambario gale merginą. Ji pažvelgė į Nilą 
šaltai, drąsiai, ir šis išsyk suprato, kad tai kvietimas. Nilui 
stebint ji panardino pirštą į indą su vandeniu vynui atvėsinti, 
tada įsikišo į burną ir lėtai ištraukė. Nilui pasistojo. 

— Nilai! - tyliai suspiegė Marla Sju parausdama. - Elkis 
gražiai. 

— Tada tu manęs negundyk, - atšovė jaunikis leisdamas 
Marlai Sju galvoti, kad tai ji sužadino erekciją. 

Netrukus prie judviejų priėjo toji mergina. 

— Kada mane supažindinsi su jaunikiu, Marla Sju? 

— Ak, Nilai, čia mano vaikystės draugė. Ji - mano vyriau- 
sioji pamergė. 

Nilas neišgirdo merginos vardo, bet tai buvo nesvarbu. Jis 
jos akyse perskaitė kvietimą. 

— Labai džiaugiuosi pagaliau su tavimi susipažinusi, - su 
pietietišku akcentu nutęsė mergina. 

Jiedu paspaudė rankas. Atitraukdama savąją mergina be- 
vardžiu pirštu paglostė Nilui delną. 

To penktadienio vakarą, užėjus sutemai, visi vestuvių 
puotos dalyviai susirinko į repeticiją didelės baptistų bažny- 
čios salėje, kur neatsiginanti klausimų dekoratorė jau dėliojo 
gėlių krepšius ir sietynus. Kaskart, kai Nilo žvilgsnis nukryp- 

davo į vyriausiąją pamergę, jis vis labiau įsitikindavo, kad 
šios pareigos jai suteiktos per klaidą. Jeigu ji dar mergaitė, 
tada Nilas moka skraidyti; o jos laidomi žvilgsniai anaiptol 
ne garbingi. Nilas sužinojo, kad merginos tėtis - pono Piken- 
so verslo partneris. Nilas turėjo žavėtis mergina, kuriai pa- 
kanka įžūlumo taip atvirai koketuoti ir sumanumo neįkliūti. 

Iš bažnyčios automobilių vilkstinė nuvažiavo kelis kvar- 
talus į restoraną, kuriame Ivanas iškėlė vestuvių repeticijos 
puotą. Tėvas negailėjo pinigų. Renginys buvo prabangus. Iva- 
nas elgėsi kaip tobulas šeimininkas. Su aukštai iškelta šam- 
pano taure jis apsiašarojo ir pareiškė: 

— Jeigu tik Nilo mama galėtų šįvakar būti čia ir atšvęsti 
tokį laimingą įvykį, būtų tiesiog nuostabu. Sūnau, tikiuosi, 
kad tu ir tavo brangi nuotaka Marla Sju patirsite bent lašelį 
tos laimės, kurią patyrėme mudu su Rebeka. 

Kol Nilas oriai gurkšnojo vyną atsiliepdamas į sentimen- 
talų tostą, vyriausioji pamergė, pakišusi ranką po servetėle, 
užtiesta jaunikiui ant kelių, glamonėjo jam sėklides. 

Kai vakarienė oficialiai baigėsi, visi užsiėmė linksmybė- 
mis. Tarp svečių sukiojosi ir naujai išrinktas Palmeto apygar- 
dos šerifas Hačas Džolis, jis buvo Nilo vyriausias pabrolys. Jie 
su žmona šoko pagal instrumentinio trio griežiamą muziką. 

Marla Sju apžiūrinėjo vestuvių dovanas su džiaugsmo 
klyksmais išvyniodama vieną brangenybę po kitos. Vyriau- 
sioji pamergė išeidama iš salės prasibrovė pro Nilą tyčia jį 
užkliudydama. 

— Atsiprašau, - gundomai sušnibždėjo ji. 

Nilas palaukė maždaug šešiasdešimt sekundžių, tada pasi- 
lenkė prie nuotakos ir atsiprašė: 

— Turiu kai ką padaryti. 

— Ką? 

Jis suėmė delnais Marlos Sju veidą. 

— Nuotakos neturėtų uždavinėti smalsių klausimų, jeigu 
nenori sugadinti vestuvių staigmenos. 

Jos žydrose akyse suspindo žiburiukai. 

- Aš tave labai myliu. 

— Aš tave irgi. 

Nilas švelniai pabučiavo nuotaką ir nuvingiavo per minią. 
Jis beveik priėjo prie durų, kai kelią staiga pastojo Hačas su 
Dona Di. 

— Regis, ji - puiki mergina, - tarė Dona Di. - Kur kas geres- 
nė, negu tu nusipelnai. 

- Žinai, Dona Di, tu turi dviašmenį liežuvį, - atšovė Ni- 
las. - Keista, kad dar nesupjaustei Hačo pimpalo griežinėliais. 

— Apsišik, Nilai. 

Hačas mėgino juos sutaikyti. 

— Regis, susigiminiuosi su tikrai puikia šeima, Nilai. Ro- 
dos, kad jos giminės dėl tavęs yra pamišę. 

Kažkur šiame pastate Nilo laukė karšta moteris. Pavojus 
būti sučiuptam tik dar labiau masino. Šiai intrigai buvo nej- 
manoma atsispirti. Nilas nekantravo rasti pamergę. 

— Jauskitės kaip namie, gerai? Tėtis šiam pobūviui išleido 
apskritą sumelę. Gerkite, kiek širdis geidžia. 

Nespėjus Džoliams sulaikyti Nilo, šis išėjo pro duris. Ats- 
kira salė, kurioje vyko pobūvis, buvo šalia fojė. Dešinėje buvo 
matyti trumpas koridorius. Nilas vos nepraėjo pro moterų 
tualetą, bet jo durys prasivėrė. Jam kviesdama šypsojosi vy- 
riausioji pamergė. 

— Kur taip ilgai užtrukai? Jau maniau, neateisi. 

Nilas įsmuko į moterų tualetą ir užrakino paskui save du- 
ris. Prieblandoje skendinti patalpa priminė brangų viešnamį 
su gėlių raštais išmargintu kartūnu ir į auksinius rėmus įsta- 
tytais veidrodžiais. Nilui vos spėjus apžvelgti patalpą jį apka- 
bino pamergė. Abiejų lūpos susiliejo į godų bučinį. 

— Tu - tikra beprotė, - sušnibždėjo Nilas aistringai bučiuo- 
damas merginai kaklą. - Matyt, labai nekenti Marlos Sju. 

— Aš dievinu Marlą Sju, - atkirto mergina rangydamasi 
prie Nilo, atplėšdama jo marškinių sagas ir glamonėdama 
glotnią jo krūtinę aštriais nagais bei drėgnu šelmišku liežu- 
viu. - Tai mano hobis, tik tiek. Kai kurios merginos kolekcio- 

nuoja muzikines dėžutes ar senovinius butelius. Aš kolekci- 
onuoju jaunikius. 

Pakėlęs sijoną ir sugriebęs už sėdmenų Nilas suprato, kad 
mergina segi kojinių diržą ir mūvi kojines, bet yra be kelnai- 
čių. Tada stipriai prisitraukė ją prie savo išpampusio kelnių 
praskiepo. 

Kadangi Nilo rankos buvo užimtos, mergina prasegė savo 
šilkinės suknelės liemenę ir ėmė trinti nuogas krūtis į vaiki- 
no iškrakmolytus marškinius. Nuo trinties jos speneliai su- 
standėjo. Nilas palenkė galvą ir vieną apžiojo. Mergina atsegė 
jam kelnių praskiepą ir numovė trumpikes, kad visiškai išsi- 
laisvintų standi Nilo varpa. 

— Mmm, - suaimanavo mergina glostydama Nilo organą. 

— Tujo nori, mažute, - sušnibždėjo Nilas. - Štai, imk. 

Jis uždėjo delnus merginai ant pečių ir parklupdė priešais 
save. Ji tarsi prostitutė išsyk paėmė į burną. Nilas suleido 
pirštus merginai į plaukus ir atkišo į priekį šlaunis. Atlošęs 
galvą į duris jis siūbavo pirmyn ir atgal atsiduodamas aistrin- 
giems pojūčiams. 

Mergina ištraukė galvą iš Nilo gniaužtų. 

- Atleisk. Nė už ką neketinu visko taip greitai užbaigti. 

Ji atatupsta pasitraukė prie apmušto suolo ir atsigulė iš- 
kėlusi kelius. Nilas svirduliuodamas užvirto ant jos. Įsikniau- 
bes veidu į krūtis ėmė jas šiurkščiai masažuoti ir įsiskverbė 
į merginos kūną. Kuo įnirtingiau jis judėjo, tuo labiau, regis, 
tai patiko merginai. Jiedu vienu metu patyrė orgazmą. Nilas 
įkando merginai į krūtį, kad nuslopintų riksmą. 

Paskui jie dar kurį laiką gulėjo susiglaudę ir sunkiai šno- 
puodami. Kai Nilas galiausiai pasitraukė nuo merginos, ji 
atsisėdo, nusibraukė nuo akių plaukus ir apžiūrėjo dantų žy- 
mes ant krūties. 

— Ak tu, šunsnuki! 

Sukikenęs Nilas susirinko drabužius, nuėjo prie praustu- 
vo, nusiplovė rankas ir suglostė plaukus. Prie durų jis atsigrę- 
žė į merginą. Ji vis dar netvarkingai tysojo ant suolo. 

— Patariu prieš grįžtant į pobūvį nusiprausti, - tarė Nilas 
galva parodydamas jos dubenį. - Tu tiesiog dvoki sperma. 
Kai Nilas atrakino ir atidarė duris, jo laukė nemaloni stai- 


gmena. Ant slenksčio rūsčiu veidu stovėjo Ivanas. 


=> 


— Mažas kvailas čiulpike! - sumaurojo Ivanas. 

Vos tik jie paliko vestuvių repeticiją, Ivanas pradėjo plūs- 
ti sūnų už neprotingą poelgį. Taip pasielgti buvo beprotiška, 
bet ir labai smagu. Taip, Nilas jaunikis, bet dar nemiręs. Nė 
vienas nors kiek kraujo turintis vyras, jaunesnis negu devy- 
niasdešimt penkerių, nebūtų atsispyręs tokiam dykai pasiū- 
lytam nuotykiui. 

Nilą su mergina užklupo tik Ivanas. Daugiau niekas ju- 
dviejų nepasigedo. Nilas grįžo į pobūvį, apkabino savo nuo- 
taką ir draugams bei šeimos nariams atlaidžiai stebint pa- 
bučiavo. Vyriausioji pamergė neišplepės. Kas bloga nutiko? 
Nilui senio pyktis buvo nereikalingas, o jo įsiūčio priepuoliai 
vaikiną ėmė erzinti. 

— Tiesą sakant, tėti, čiulpikė buvo ji, - ramiai atšovė Nilas. 

Ivanas paleido automobilio vairą ir atžagaria ranka trenkė 
sūnui per burną. Smūgis Nilui buvo visiškai netikėtas. 

— Kas čia, po velnių! - sušuko jis. - Daugiau taip niekada 
nesielk. 

— Tai tu daugiau taip kvailai niekada nesielk. Tratinti pa- 
mergę, kai kitoje patalpoje yra nuotaka ir jos šeima, - sumur- 
mėjo tėvas. - Ką tu, po velnių, manei? Tuo savo kvailu pasi- 
rodymu galėjai viską sužlugdyti. 

— Tačiau nesužlugdžiau! - rėkte išrėkė Nilas. - Todėl užsi- 
čiaupk. 

— Tavo bernvakariui pasamdžiau tris kekšes. Negalėjai pa- 
laukti dar valandą? 

— Ketinu išpešti viską, ką galima gauti už tavo pinigus, bet 
kertu lažybų, kad nė vienos tavo pasamdytos kekšės triukai 

neprilygsta malonumui, kurį patiri vestuvių išvakarėse dul- 
kindamas savo nuotakos vyriausiąją pamergę. 

Atrodė, kad Ivanas vėl trenks sūnui. Tačiau jis tik įsikibo 
į vairą ir stipriau nuspaudė greičio pedalą. Tėvas su sūnumi 
važiavo į viešbutį, ten Nilo pabroliai buvo pakviesti atšvęsti 
paskutinę viengungišką savo bičiulio naktį. 

— Žinai, kad nusprendžiau tave apvesdinti ne įgeidžio pa- 
gautas, - sumaurojo Ivanas. - Jeigu norėčiau tik vaikaičių 
augintojos, būtume Palmete tau radę padorią merginą. Mes 
išrinkome šią merginą todėl, kad jos tėčio kišenės išklotos 
šimto dolerių banknotais. Kai Marlai Sju sukaks dvidešimt 
penkeri, ji gaus nemenką pinigų sumelę, didžioji jos dalis ati- 
teks tau. Tačiau kaip manai, ar ji patikės tau bent penkis cen- 
tus, jeigu tu tualetuose dulkinsi jos drauges? 

— Palauk, palauk, - susijaudinęs pertraukė tėvą Nilas. — 
Juk nemanai, kad pakeisiu savo gyvenimo būdą tik todėl, kad 
vedžiau? Jeigu taip manai, labai klysti. 

Ivanas nukreipė žvilgsnį į sūnų, bet greičio nesumažino. 

— Man visiškai nesvarbu, ar tu tratinsi visas gražuoles 
nuo Čarlstono iki Majamio. Tiesiog pasitelk sveiką protą. Su 
žmona elkis, tarsi ji būtų porceliano servizas, kurį naudoji 
tik ypatingomis progomis. Kartkartėmis padovanok jai mažų 
dovanėlių. Padaryk jai vaikų, kad būtų užsiėmusi. Tada ga- 
lėsi dulkinti, ką tik įsigeisi, ir ji dėl to nepurkštaus. Tačiau, 
dėl Dievo meilės, nedemonstruok savo neištikimybės jos aki- 
vaizdoje. 

Nilą šis pamokslas papiktino. Vienintelis dalykas, kurį jis 
išmanė, buvo moterys. 

— Klausyk, seni, pats žinau, kaip reikia elgtis su moterimi, 
supranti? 

— Tu tik manai, kad žinai. 

— Tik jau neaiškink man... tėti! 

Tačiau Ivanas nespėjo pamatyti atvažiuojančio prekinio 
traukinio. 


coptynioliktas skyrius 


Los Andželas, 1991 


- Greihemai? Čia aš. 

— Sveika, mama! Ar jau matei kurią nors kino žvaigždę? 

Džeidė, parietusi po savimi kojas, nusišypsojo į telefono 
ragelį. Ji įsivaizdavo keturiolikmečio Greihemo veidą. Ant 
antakių turėtų kristi kuokštas banguotų tamsių plaukų. Po 
jais žaižaruoti žydros akys. 

— Kol kas ne, bet šiandien tau nupirkau suvenyrą. 

Ji dirstelėjo į „Los Andželo avinų komandos sportinius 
marškinėlius, juos nupirko anksčiau. 

— Kokį? 

— Palauk, tada pamatysi. 

- Arjis kietas? Man patiks? 

— Jis superkietas ir tau labai patiks. 

Ji pasiteiravo, kaip sekasi namie. Vaikas užtikrino, kad 
sklandžiame tvarkaraštyje nėra jokių sutrikimų. Ketė Hiron 
buvo organizatorė iš prigimties. 

— Ar Niujorke vis dar lyja? 

— Taip, - nusiminęs patvirtino Greihemas. - Tiesiog pliaupia. 

- Blogai. Čia puikus oras ir šviečia saulė. 

— Ar buvai paplaukioti vandenyne? 


— Neturėjau laiko. 

— Mama? Ar mes būtinai turėsime keltis į tą miestą Pietų 
Karolinoje? 

Džeidės šypsena išblėso. Sūnaus nenoras persikelti kitur 
jai kėlė didelių rūpesčių. 

— Juk žinai atsakymą, Greihemai. Kodėl nuolat klausi? 

— Ten aš neturėsiu pažįstamų, - prislėgtas sumurmėjo 
berniukas. - Turėsiu palikti visus savo draugus. 

Kuo labiau artėjo kraustymosi iš Niujorko diena, tuo daž- 
niau vykdavo šis pokalbis. Greihemas žinojo, kad projektas 
svarbus motinos karjerai. Tačiau vaikas - apskritai niekas — 
nežinojo asmeninių Džeidės sumetimų. 

Ankstesnius persikėlimus berniukas sutiko neprieštarau- 
damas. Sulaukus paauglystės draugystė tapo prasmingesnė. 
Vaikas nenorėjo palikti draugų. 

- Susirasi naujų draugų, Greihemai. 

— Ten nėra ką veikti. 

— Netiesa. Palmetas netoli vandenyno. Galėsi traukti į pa- 
plūdimį kada tik užsinorėsi. Mudu eisime žvejoti ir gaudyti 
krabų. 

— Man krabai nepatinka. 

Džeidė šiuos žodžius praleido negirdomis. 

— Dabar Palmeto mokyklose yra futbolo komandos - aš 
jau pasitikrinau. Galėsi ir toliau žaisti. 

— Tačiau tai bus ne tas pat. 

— Ne. Tai bus ne tas pat. Palmetas labai skiriasi nuo di- 
dmiesčio. 

— Tai skylė. 

Viskas. To nuginčyti neįmanoma. Palyginti su Didžiuoju 
Obuoliu*, Palmetas iš tiesų yra skylė. Kurį laiką patylėjusi 
Džeidė džiaugsmingai pareiškė: 

— Rytoj susitinku su rangovu. Palinkėk man sėkmės. 

— Sėkmės. Tikiuosi, kad galėsi jį pasamdyti. Beje, mama, 
būk atsargi. Kalifornijoje yra tikrų keistuolių. 


* Taip vadinamas Niujorkas. 

— O Niujorke nėra? 

— Čia juos bent galima lengvai atpažinti. 

— Aš visada esu atsargi, - užtikrino Džeidė. - Tikiuosi 
sutvarkyti savo reikalus per porą dienų ir grįžti namo. Tada 
galėsime kartu papramogauti ir sugalvoti ką nors ypatinga. 
Sutarta? 

— Sutarta. 

Kai Džeidė padėjo ragelį, ją apėmė namų ir sūnaus ilgesys. 
Kartais Greihemas rodydavo ožius, bet apskritai jis buvo to- 
bulas vaikas. Metams bėgant berniukas vis labiau ją savinosi 
ir siekė globoti, tai Džeidę ir linksmino, ir graudino. 

Greihemas jau buvo aukštesnis už motiną. Prie to rei- 
kėjo priprasti. Berniukas buvo stiprus, sportiškas ir nepa- 
prastai energingas. Džeidė slapta didžiavosi sūnaus fiziniu 
patrauklumu, bet jei kas nors tai pastebėdavo, pabrėždavo, 
kad didžiuojasi vaiko intelektu ir būdu. Greihemas turėjo 
puikų humoro jausmą ir buvo jautrus, tai Džeidei teikė pa- 
sitenkinimą. 

Džeidė rimtai žiūrėjo į vaiko nenorą palikti draugus, mo- 
kyklą ir persikelti į kitą valstiją - kitą pasaulį. Jis persikels tik 
po kelių mėnesių - nepaliks mokyklos nepasibaigus semes- 
trui. Motina vylėsi, kad atėjus laikui berniukas bus psicholo- 
giškai pasirengęs, nors jam buvo suteikti daugiau nei metai 
apsiprasti su šia mintimi. 

Džeidė gyvai prisiminė pernykštę žiemą, kai buvo patvir- 
tintas projektas Palmete. Jos pranešimas bendrovės „GSS“ 
direktorių tarybai buvo nepriekaištingas. Džeidė buvo taip 
nuodugniai išnagrinėjusi klausimą, kad savo argumentus pa- 
rėmė surinktų statistinių duomenų arsenalu. Į priekabius di- 
rektorių tarybos narių klausimus ji atsakinėjo aiškiai ir išsa- 
miai, kad įgytų pasitikėjimą, bet nepasirodytų pataikaujanti. 
Ji stengėsi ne žūtbūt parduoti savo projektą, o leido kalbėti 
faktams ir skaičiams. 

Džordžas Stainas, vyriausiasis vadovas, buvo paskutinis 
„GSS“ įkūrėjo palikuonis. Nors vyrui buvo beveik aštuonias- 

dešimt, jis vis dar vadovavo konglomeratui, įsteigtam, kai 
Čarlis Čaplinas buvo ryškiausia kino žvaigždė. Iš pradžių 
susivienijimas buvo tik viena plieno gamykla, bet per kelis 
dešimtmečius nuolat plėtėsi. Dabar po „GSS“ „skėčiu būrėsi 
daugybė bendrovių visame pasaulyje, konglomeratą sudarė 
šimtai komercinių ir techninių įstaigų. 

„GSS“ įprastai nupirkdavo sunkiai besiverčiančias bendro- 
ves ir arba jas panaikindavo, arba reorganizuodavo jų veiklą, 
kad taptų pelningos. Iš pradžių Džeidę pasamdė išanalizuoti 
tris tekstilės gamyklas, kurias įsigijo „GSS“. Išsamiai atliktas 
vertinimas atvedė Džeidę į posėdį, galintį nulemti jos karjerą. 

Džeidė tarybai rekomendavo uždaryti tris esamas gamy- 
klas ir pastatyti naują, didesnę ir techniškai pažangesnę. Keli 
tarybos nariai pritariamai sumurmėjo. Ponas Stainas, kurio 
pageltusios rankos ir plika galva buvo išmarginta senatvės 
dėmelių, į Džeidę žiūrėjo gana ilgai. Jo kūną nuniokojo lai- 
kas, bet žvilgsnis buvo skvarbus kaip dvidešimtmečio. 

— Regis, neketinate keisti savo nuostatos, panele Speri. 

— Neketinu. Esu įsitikinusi, kad tai vienintelis būdas ben- 
drovei „GSS“ uždirbti pinigų tekstilės versle. O Pietų Karoli- 
noje esantis Palmetas - puiki vieta gamyklai, nes miestas yra 
netoli laivybos kanalo. Ar gali būti dar geresnis būdas paten- 
kinti savo laivybos interesus ir pasiekti užsienio rinkas? 

— Ką pasakysite apie šių gamyklų vadovaujantį personalą? 
Arjų irgi tiesiog atsikratysime? 

— Nieku gyvu. Siūlau juos perkelti į Palmetą arba, jeigu jie 
šį siūlymą atmes, sumokėti šešių mėnesių išeitinę pašalpą, 
kai uždarysime gamyklas. 

Baigiantis aptarimui Stainas pasiūlė balsuoti. Džeidės pla- 
nui buvo vieningai pritarta. 

— Puiku, panele Speri, - tarė Stainas suskaičiavęs iškeltas 
rankas, - projektas jūsų. Pavadinsime jį „Tekstilė“, ar ne? 

— Taip, - patvirtino Džeidė, profesionaliu elgesiu steng- 
damasi paslėpti nepaprastai pakilią nuotaiką. - Norėčiau jį 
pavadinti „TeksTilė“. 

Projekto „TeksTilė“ kuriamasis etapas vyko jau ilgiau nei 
metai. „GSS“ teisininkai patyliukais nupirko žemės sklypą. 
Maža balsų persvara Palmeto miesto taryba patvirtino de- 
talųjį planą. Dirbdama kartu su Deividu Sefrinu, „GSS“ re- 
miamu statybų vykdytoju, Džeidė pasamdė architektą ir jau 
turėjo brėžinius. 

Į Los Andželą ji atvyko pasamdyti generalinio rangovo. 
Kai šis gyvybiškai svarbus darbas bus padarytas, viskas bus 
parengta. Tada ji persikels į Palmetą - tai miesto gyvento- 
jams, be abejonės, bus tikras šokas - ir netrukus prasidės 
žemės kasimo darbai ruošiantis pastato statybai. Džeidė pra- 
dės vadovaujančio personalo, kuris sutiks su šiuo siūlymu, 
perkėlimo procedūrą. 

Kai Džeidė pradėjo dirbti „GSS“, tarp bendrovės vadovų 
kilo tikras sąmyšis. Tik keli vyrai ir dar mažiau moterų buvo 
priimti į viceprezidento pareigas. Prireikė laiko, kad Džeidė 
savo verslininkės įžvalgumu įtikintų kitus, jog jos jaunystė 
ir patrauklumas neprasilenkia su kompetencija. Iš pradžių 
partneriai vyrai atsargiai jos vengdavo, įtariai šniukštinėda- 
vo stengdamiesi išsiaiškinti, kokios yra Džeidės ambicijos ir 
ar ji nekelia grėsmės jų asmeniniams siekiams. 

Kolegos šniukštinėjo ir dėl kitų priežasčių. 

Jos kojos buvo smalsiai aptarinėjamos baruose ir ben- 
drovės sporto salės vyrų persirengimo kambariuose. Keli jų, 
viengungiai ir vedę, buvo pareiškę norą ištyrinėti ilgas, lie- 
knas Džeidės šlaunis iki pat viršaus. Deja, nė vienam pasiry- 
žėliui nebuvo leista net pabraidžioti tuose vandenyse. 

Per savo karjerą verslo pasaulyje Džeidė nekreipė dėmesio 
į smulkias apkalbas ir seksualias užuominas. Jos asmeninis 
gyvenimas klostėsi be nuotykių. Džeidė stengėsi neįsitraukti 
į neišvengiamą politikavimą bendrovių viduje. Su kolegomis 
ji elgėsi draugiškai, bet objektyviai. Mergina visą dėmesį sky- 
rė darbui. 

Labai greitai Džeidė bendrovėje „GSS“ įrodė, kad yra drąsi, 
ir už tai buvo įvertinta - paskirta vadovauti „TeksTilės“ ga- 

myklai. Tačiau niekas - nei Džordžas Stainas, nei kas nors ki- 
tas - nežinojo, koks gyvybiškai svarbus šis žingsnis yra pačiai 
Džeidei. Ji norėjo, kad viskas sektųsi, kad naujoji „TeksTilės“ 
gamykla būtų šiuolaikiška ir sulauktų komercinės sėkmės. 
Tačiau niekas negalėjo atspėti, kad aistringas Džeidės siekis 
grįžti į Palmetą su „GSS“ vėliava yra labiau susijęs su asmeni- 
niais nei su profesiniais motyvais. 

— Netrukus, - sušnibždėjo Džeidė pakildama iš baro kė- 
dės, kurioje ilsėjosi kalbėdama su Greihemu. 

Ji nuėjo prie lango. Džeidė pasirinko šį viešbutį, nes kito- 
je gatvės pusėje, statybų aikštelėje, įtemptai virė darbas. Ki- 
tiems viešbučio svečiams tai galėjo atrodyti trūkumas, bet už- 
sakydama viešbutį Džeidė pageidavo nepatrauklaus vaizdo. 

Į Los Andželą ji atvyko prieš tris dienas ir išsyk ėmė sekti, 
kas vyksta statybų aikštelėje, užsirašinėti smulkmenas bei 
įspūdžius. Džeidė tokio savo elgesio nelaikė gudrybe, o tik 
protinga verslo praktika. Ji nesąžiningoje Palmeto ekonomi- 
koje norėjo sėkmingai sukelti sumaištį ir negalėjo leisti jokių 
atsitiktinumų. 

„TeksTilei“ buvo labai svarbu rasti tinkamą statybos ben- 
drovę ir statybų vykdytoją, kuris įpusėjus darbams nenu- 
spręstų, kad Palmetas nepatinka, ir nepasitrauktų arba - ko 
Džeidė baiminosi labiausiai - nenorėtų dirbti vadovaujant 
moteriai. Kadangi Džeidė ketino prižiūrėti kiekvieną „Teks- 
Tilės“ gamyklos aspektą, jai reikėjo pačių ištikimiausių 
sąjungininkų. Sau Džeidė kėlė labai griežtus reikalavimus 
būti protingiausiai ir ištvermingiausiai. Ją supantys žmo- 
nės privalo būti nė kiek ne prastesni - ypač statybininkas. 
Ilgą laiką šis statybininkas ir Džeidė bus vieninteliai „GSS“ 
atstovai Palmete. 

Prieš išvykdama iš Niujorko Džeidė įsidėjo labai šiuolai- 
kiškus žiūronus. Dabar jais naudojosi vertindama darbus ki- 
tapus gatvės. Džeidė norėjo susipažinti su kasdiene rangovo 
veikla. Ar laikomasi darbų saugos priemonių? Ar be reikalo 
neeikvojamos medžiagos? Ar darbininkai stropūs, ar vangūs? 

Nukreiptų į priešingą gatvės pusę, į tą patį, kaip ir jos 
viešbučio, šešioliktą aukštą žiūronų automatinio fokusavimo 
mechanizmas kaipmat priartino statybininkus taip, jog ro- 
dėsi, kad juos galima paliesti ranka. Buvo pietų pertrauka. 
Darbuotojai nerūpestingai laidė juokelius atsukinėdami ter- 
mosus ir vyniodami sumuštinius. Komanda atrodė linksma; 
tai buvo geras ženklas, bylojantis apie statybų vadovo nuo- 
pelnus. Akies krašteliu Džeidė pastebėjo kažką judant ir tru- 
putį pakreipė žiūronus. 

Tai buvo jis. 

Šis vyras patraukė Džeidės dėmesį, kai ji pirmą kartą pa- 
kėlė žiūronus ir nukreipė juos į nebaigtą statyti pastatą. Jau 
tris dienas jis žadino Džeidės smalsumą. Kitaip nei kiti, jis 
per pietų pertrauką nesiilsėjo. Regis, jis niekada nenustygs- 
ta vietoje ir neleidžia tuščiai laiko su bendradarbiais. Vyras 
plušėjo be paliovos, savarankiškai, sutelkęs visą dėmesį į 
darbą. 

Dabar jis pritūpęs nagrinėjo brėžinius. Pakilęs vėjo gūsis 
atpūtė kukurūzų dribsnių pakelį jam prie kojos. Džeidė pa- 
matė, kaip sukrutėjo vyro lūpos, kai šis paspyrė maišelį at- 
gal darbininkų ratelio link. Vienas jų pakėlė pakelį ir skubiai 
įgrūdo į priešpiečių dėžutę. 

„Gerai“, - mintyse pagyrė vyrą Džeidė. Švara darbo vietoje 
buvo viena Džeidės keliamų sąlygų. 

Ji pamatė viską, ką norėjo, bet kažkodėl neskubėjo nu- 
leisti žiūronų. Vyro atsiskyrėliškumas sudomino Džeidę. Ji 
niekada nebuvo mačiusi šio vyro be tamsių saulės akinių. Jis 
buvo apsivilkęs panašiai kaip vakar ir užvakar: mūvėjo senus 

„Levis“ džinsus, dėvėjo išblukusius raudonus marškinėlius, 
avėjo aulinius batus ir mūvėjo darbines pirštines. Vyro ran- 
kos buvo lygios ir raumeningos, oda gražiai tamsiai rusvai 
įdegusi. Nors oras buvo švelnus, būdingas Pietų Kaliforni- 
jai, per galingus žiūronus Džeidė pajėgė įžvelgti prakaitą ant 
vyro tankių krūtinės plaukų, nuo jo ant marškinėlių išryškė- 
jo sudrėkęs trikampis. 

Džeidei toliau stebint, vyras nusiėmė šalmą, kad nubrauk- 
tų atgal saulėje išblukusius rudus karčius, šie beveik siekė pe- 
čius. Kai jau ketino vėl užsidėti šalmą, vyras pakreipė galvą ir 
pažvelgė į viešbutį. Jis, regis, žiūrėjo tiesiai į Džeidės langą, 
tarsi ji būtų pašaukusi. Džeidė suvirpėjo. 

Ji susigėdusi nuleido žiūronus ir atšoko nuo lango, nors 
stiklas buvo tamsintas ir veidrodinis iš lauko. Vyras negalėjo 
pamatyti Džeidės, tačiau ji vis tiek buvo sukrėsta. Jeigu šio 
vyro žvilgsnis pro tamsius akinius toks skvarbus, jis yra ne iš 
tų, kuriems patinka, kai yra sekami. 

Džeidei sudrėko delnai. Ji nusišluostė juos į sijoną. Pilvas 
tapo tarsi besvoris. Džeidė skubiai prisipylė stiklinę vandens 
ir išgėrė. Ji nesuprato, kas atsitiko. Jau daugelį metų vyrų 
ir moterų lytys Džeidės galvoje buvo susiliejusios. Jos mė- 
ginimas užmegzti romantiškus santykius su Henku baigėsi 
sielvartingai abiem. Profesionali psichoterapija nepadėjo. 

Prabėgus keliems gydymo mėnesiams, psichologė jai 
aiškino: 

— Žinome, kas sukėlė tokią jūsų būseną. Nuo jūsų priklau- 
so, kaip ją įveiksite. Jeigu norite pagyti, panele Speri, priva- 
lote dalyvauti šiame procese. 

— Negaliu, - atvirai prisipažino Džeidė. - Mėginau ir tik 
įskaudinau brangų man žmogų. 

— Tada, bijau, atsidūrėme aklavietėje. Jums prireiks drą- 
sos, kad vėl turėtumėte lytinių santykių. 

Džeidei drąsos netrūko, bet ji buvo nesavanaudė ir neno- 
rėjo kitam žmogui draskyti širdies. Nebuvo jokių garantijų, 
kad ji kada nors bus „išgydyta“, todėl Džeidė nutarė daugiau 
neberizikuoti. Kaip tik todėl ją apstulbino fizinė reakcija į 
pro žiūronus matytą vyrą. Ji atsisėdo prie nedidelio rašomo- 
jo stalo ir knygelėje įrašė dar vieną pastabą. Džeidės energiją 
sužadino stipresnis impulsas negu galingas sekso troškimas. 
Iš jos buvo atimta privilegija kada nors iki galo pamilti vyrą 
arba priimti vyro meilę, tad Džeidė buvo dar labiau pasiryžu- 
si siekti, kad už skriaudą būtų atlyginta. Niekas Palmete ne- 

beprivalės kęsti neteisybės, kurią skleidžia Pačetai. Prabėgus 
daugeliui metų Džeidė labai priartėjo prie savo tikslo. 

Laikas Los Andžele buvo praleistas prasmingai. Tris die- 
nas stebėjusi ir analizavusi Džeidė įsitikino, kad Deivas Sef- 
rinas rado „TeksTilės“ statybų vykdytoją. Rytoj ji nebesislėps 
už žiūronų ir prisistatys. 


—--— 


Stovėdama priešais veidrodį, kabantį ant viešbučio kambario 
durų, Džeidė tyrinėjo savo atvaizdą. Prieš dvejus metus ji at- 
šventė trisdešimtmetį. Laikas beveik nepalietė jos grožio. Jai 
pavyko išsaugoti jaunatvišką lieknumą, bet nesumenkinti 
moteriškų apvalumų. Skruostai vis dar buvo rausvi. Plaukai 
blizgantys ir tamsūs, be jokių žilų gijų. Žydros akys kaip vi- 
sada kerinčios. 

Mėgstamiausia jos drabužių spalva buvo juoda. Džeidė 
dažnai vilkėdavo juodus drabužius. Puošnus sijono ir švarko 
kostiumas, kurį Džeidė pasirinko šiandien, buvo juodas, bet 
lengvas, kad šiltoje Pietų Kalifornijos ji jaustųsi patogiai. 

Išėjusi iš viešbučio Džeidė prisiminė visus metus, prabė- 
gusius nuo tada, kai ji baigė Danderio koledžą, ir atvedusius 
ją iki šios akimirkos. Ji dirbo Šarlotėje, Šiaurės Karolinoje, 
kol atsirado geresnis darbas Birmingame, Alabamoje. Tuo 
metu Džeidė rūpinosi pirkimais, bet buvo priimta į viduri- 
nės grandies vadovų pareigas. Paskui buvo kiti darbai, bet 
Džeidė nesitraukė iš tekstilės ir drabužių gamybos ir nau- 
dojosi žiniomis, kurias sukaupė mokoma panelės Dorotės 
Deivis. 

Džeidė, Greihemas ir Ketė, kuri tapo šeimos nare, kelis 
sykius kėlėsi iš miesto į miestą. Džeidė intuityviai pajusda- 
vo, kad įgijo viską, ką gali pasiūlyti dabartinės pareigos, ir 
kad atėjo metas tobulėti. Darbdaviai visada apgailestaudavo, 
kai Džeidė iš jų išeidavo. Vienintelė išimtis buvo darbdavys, 
kuriam Džeidė turėjo pagrasinti pateiksianti kaltinimus dėl 
seksualinio priekabiavimo. Viršininkas į merginos grasini- 

mus rimtai nežiūrėjo, todėl Džeidė buvo priversta išeiti išdir- 
busi vos šešis mėnesius. 

Dažniausiai įgyta patirtis teikė pasitenkinimą. Džeidė 
susipažino su verslo techniniais aspektais, rinkodaros stra- 
tegija ir sužinojo, kaip maksimaliai padidinti gamybos efek- 
tyvumą. Tačiau aukščiausias Džeidės tikslas peržengė šių pa- 
lyginti mažų įmonių ribas. Jos užmojai buvo platesni. Džeidė 
lūkuriavo tinkamos progos. 

Ji mokėsi. Stropiai skaitė verslo žurnalus, tad su „GSS“ 
susipažino gerokai anksčiau, nei laikraštyje The Wall Street 
Journal perskaitė straipsnį, pakeitusį Džeidės ateitį. Ji jau ži- 
nojo, kad „GSS“ - vienas didžiausių ir nuolat besiplečiančių 
konglomeratų pasaulyje. Straipsnyje dėmesys buvo sutelktas 
į „GSS“ neseniai įsigytas tris tekstilės gamyklas, kurios, pa- 
sak viceprezidento, interviu su kuriuo buvo skelbiamas, šiuo 
metu yra sunki našta. 

Perskaičius straipsnį kelis sykius, Džeidės galvoje ėmė 
bręsti planas. Tuo metu ji dirbo bendrovėje, kurios pagrin- 
dinė būstinė buvo įsikūrusi Atlantoje, bet Džeidė žinojo, kur 
nori keliauti toliau. Tą vakarą ji paskambino į Niujorką. 

- Henkas? Sveikas. Čia Džeidė. 

— Sveika, kas nutiko? Kaip sekasi? Kaip Greihemas? 

— Auga tarsi piktžolė. Netrukus jis bus tavo ūgio. 

— Kaip Ketė? 

— Puikiai. Ji kaip visada nepamainoma. 

Po susitikimo su Lamaru Grifitu per Mičo laidotuves 
Džeidė rimtai ir atvirai pasikalbėjo su Henku. Jam atskleidė, 
kad, nepaisant psichoterapijos, negali turėti fizinių santykių. 
Rizikuodama prarasti draugą Džeidė norėjo, kad Henkas su- 
prastų, jog jų santykiai liks tik platoniški. 

Padrąsintas to ryto bučinio Henkas iš pradžių nusiminė, 
paskui supyko dėl staigaus Džeidės pasikeitimo. Vaikinas 
triukšmingai išėjo; Džeidė jo nematė ilgus mėnesius. Vieną va- 
karą jis netikėtai išdygo prie namų, tarsi nieko nebūtų nutikę. 
Jų draugystė vėl grįžo prie ištakų. Henkas paaiškino paprastai: 

— Geriau būsiu tau draugas negu niekas. 

Keliaudama iš miesto į miestą ir keisdama darbus Džeidė 
palaikė glaudžius santykius su Henku - jiedu dažnai vienas 
kitam rašydavo ir skambindavo. Todėl Henkas nenustebo, 
kai Džeidė paskambino jam į Niujorką, kur jis persikėlė gy- 
venti, gavęs menų ir dizaino diplomą. 

Kai jiedu apsikeitė asmeninėmis naujienomis, Džeidė 
paklausė: 

— Ar kada atlikai kokį darbą bendrovei „GSS“? 

— Pernai. Apie juos šiandien buvo straipsnis laikraštyje 
The Wall Street Journal. 

— Kaip tik jis man ir priminė tave. 

— Buvau pasamdytas iš naujo suprojektuoti jų korporacijos 
biurus, - paaiškino Henkas. - Supratau, kad jie nori nurašyti 
solidžius mokesčius. Mano pateiktas siūlymas buvo toks ka- 
pitalistinis, kad net pačiam buvo gėda tiek daug užsiprašyti. 

— Abejoju. 

Henkas nusijuokė. 

— Kad ir kaip ten būtų, jie priėmė mano siūlymą. 

Henkui labai puikiai sekėsi. Jis kelerius metus dirbo ko- 
mercinėje dekoravimo firmoje, paskui ėmėsi verslo savaran- 
kiškai ir persiviliojo daugumą firmos klientų. Jų rekomen- 
duotas Henkas susikūrė solidžią ir pelningą klientų bazę. Da- 
bar jis projektavo naujų arba renovuojamų komercinių pasta- 
tų interjerus. Atiduodamas didžiąją juodo darbo dalį dviem 
savo mokiniams Henkas mėgavosi kūrybiniu laisvalaikiu, jį 
dažniausiai leisdavo tapydamas. 

— Ar lengva dirbti su bendrove „GSS'? 

— Senukas Stainas - jo vardas Džordžas - vadovauja pasi- 
telkęs geležinį kumštį. Visi jo mirtinai bijo. 

— Ar buvai su juo susitikęs? 

- Žinoma. Mudu aptarėme mano projektus tikrindami, ar 
jie dera su Staino nuomone apie produktyvią darbo aplinką. 
Vėliau Stainas tapo tikru mano meno gerbėju. Atleisk už ne- 
kuklumą. 

Džeidė negalėjo nuspręsti. Ji nedrįso prašyti Henko šios 
ypatingos paslaugos. Net Ketė, kuri žinojo apie išprievarta- 
vimą ir siaubingas jo padarinius, manė, kad sustyguota kar- 
jeros sėkmė yra pagrindinis Džeidės tikslas. Ji nė nenujautė 
apie slaptą Džeidės motyvą. 

Henkas padarytų bet kokią paslaugą, tačiau Džeidė neno- 
rėjo jo išnaudoti. Antra vertus, rezultatas jam jokios įtakos 
neturės. Džeidė ketino ne išnaudoti draugą, o nepraleisti 
unikalios galimybės. 

— Henkai, ar galėtum mane supažindinti? 

— Su Džordžu Stainu? - aiškiai nustebęs paklausė bičiulis. 

— Jeigu visi Staino bijo, kaip tik su juo man reikia pasikalbėti. 

— Ar galiu paklausti kodėl? 

— Noriu pas juos dirbti. 

— Turi galvoje čia, Niujorke? Dieve, labai norėčiau, kad čia 
būtum, bet turiu tave perspėti: čia žmonės kalba greitakalbe. 
Šiame mieste niekur nerasi tinkamo valgyti kepto šamo, o 
Leona Helmsli, palyginti su Džordžu Stainu, yra artimos sie- 
los įsikūnijimas. 

— Puikiai suprantu, kokie yra trūkumai, bet šįsyk nutariau 
žaisti kietai ir su rimtais žaidėjais. 

— Kiekvienoje „GSS“ bendrovėje yra personalo skyrius. 
Kodėl nenori pasinaudoti įprastais būdais? 

— Kiek žmonių kasdien prašo darbo? Mano gyvenimo ap- 
rašymas įspūdingas, bet gali prabėgti net keli mėnesiai, kol 
jis bus bent perskaitytas. Be to, taikau į aukščiausius, o ne į 
vidutinės grandies vadovus. 

Henkas sušvilpė pro dantis. 

— Ar negalėjai iš pradžių paprašyti mažesnės paslaugos? 
Pavyzdžiui, kad nuogas vidurdienį nupieščiau Empair Steit 
Bildingo eskizą. 

- Žinau, kad prašau labai daug, Henkai. Jeigu negali su- 
rengti susitikimo, aš suprasiu. 

— Ar aš sakiau, kad negaliu? Tiesiog Džordžas Stainas yra 
užgaidus senolis, kurį reikia deramai paglostyti, kitaip vis- 

kas gali žlugti. Duok man porą dienų pagalvoti, kaip jam 
visa tai pateikti. 

— Norėčiau susitikti su Stainu draugiškoje, jaukioje aplin- 
koje, kur nors toliau nuo jo pavaldinių. Ar galėtum suorgani- 
zuoti? 

Henkas pasistengė. Jis pakvietė poną Stainą į savo studiją 
apžiūrėti ką tik baigto paveikslo. Bičiulis prisiviliojo senolį 
aiškindamas, kad tas šiuolaikinio meno kūrinys prie jo rašo- 
mojo stalo atrodys fantastiškai. 

Džeidė laukė Henko palėpėje Soho rajone, kai Staino vai- 
ruotojas jį ten išleido. Ji buvo pristatyta kaip kitame mieste 
gyvenanti draugė. Stainui nepaprastai patiko paveikslas, jis 
pasiderėjo su Henku dėl kainos ir nusipirko pakabinti savo 
kabinete, dėl to buvo gerai nusiteikęs. 

Gurkšnojant gėrimus, Stainas mandagiai paklausė: 

— Arjūs taip pat dailininkė, panele Speri? 

Jeigu Džeidė būtų rašiusi scenarijų, geresnės pokalbio 
pradžios nebūtų sugalvojusi. 

— Ne, mano darbas susijęs su tekstilės gamyba ir rinkodara. 

— Ji yra Atlantoje įsikūrusios įmonės, gaminančios darbo 
drabužius, viceprezidentė, - paaiškino Henkas. 

— Skaičiau, kad „GSS“ neseniai įsigijo tris bendrovės „Kel- 
so gamyklas, - tarė Džeidė. 

— Teisybė. 

Stainas užuodė kažką negera ir susiraukė. 

— Hmm, - Džeidė apsimetė, kad tai jai nedaro jokio įspū- 
džio, ir gurkštelėjo vyno. - Henkai, tą gėlę kampe reikia bū- 
tina palaistyti. Ji... 

— Ar esate susipažinusi su „Kelso gamyklomis, panele 
Speri? - pertraukė ją Stainas. 

— Girdėjau tik apie jų padėtį. 

— Ir kokia ji? 

Džeidė neatsakė, tik pareiškė: 

— Viliuosi, „GSS“ pavers jas pelningomis, tačiau... 

— Kas tačiau? - paragino ją senolis. 

— Tačiau, be abejonės, reikės didelės visos jų veiklos reor- 
ganizacijos, nuo pat vadovybės iki apačių. Modernizuoti tris 
gamyklas bus brangu, - Džeidė gūžtelėjo pečiais leisdama 
Stainui pačiam daryti išvadas. 

— Ar išlaidos pasiteisins? 

— Norint atsakyti į šį klausimą, reikia atlikti įvertinimą, 
kuris užtruktų kelis mėnesius, pone Stainai. Vargu ar aš galiu 
piršti savo nuomonę. 

— Tačiau aš jos paklausiau, tiesa? 

Henkas užgniaužė juoką prarydamas iš kokteilio ištrauktą 
alyvuogę. Džeidė atsakė: 

— Su verslu esu susipažinusi nuo audimo staklių iki sąs- 
kaitų, pone Stainai. Pamačiusi išsyk atpažįstu gerai valdomą 
gamyklą. Moku pamatyti taisytinas problemas ir pasitikiu 
savo gebėjimais jas išspręsti. Tačiau nereiškiu savo nuomonės 
remdamasi tik versle sklandančiais gandais. Ar jūsų organiza- 
cijoje nėra žmonių, galinčių pateikti moksliškesnę nuomonę? 

Dar prieš užduodama šį klausimą Džeidė žinojo, kad tokių 
žmonių nėra. Antraip Stainas nebūtų klausęs jos nuomonės. 

Prieš palikdamas Henko palėpę Stainas paprašė Džeidės 
atsiųsti jam savo gyvenimo aprašymą. 

— Tikiuosi, jus sudomins darbas pas mus. 

- Jeigu siūlymas bus ganėtinai patrauklus, pone Stainai. 

Išeidama iš viešbučio Džeidė prisiminė šį keistą pokalbį ir 
nusišypsojo pati sau. Dėl statybų kitoje gatvės pusėjė keliamų 
dulkių Los Andželo migla buvo dar tirštesnė. Triukšmas kurti- 
no, bet Džeidė nekreipė į jį dėmesio. Statybų vykdytojo vago- 
nėlis buvo už dviejų kvartalų. Džeidė nusprendė eiti pėsčiomis. 

Prisiminimai apie pirmąjį susitikimą su Džordžu Stainu 
sukėlė kitus, nieko bendra neturinčius su verslu. 

— Gali laikyti, kad esi priimta, - pareiškė Henkas, kai Stai- 
nas išėjo. - Atšvęskime. 

Jis atidarė dar vieną butelį atvėsinto baltojo vyno. Jiedu 
susėdo ant pagalvių krūvos - vienintelio baldo. Henkas paė- 
mė Džeidės delną ir perbraukė per jį nykščiu. 

— Su kai kuo susipažinau, Džeide, - pradėjo jis. 

— Nori pasakyti, su moterimi? 

— Aha. Susipažinau su ja parduotuvės „Macy“ namų inter- 
jero skyriuje. Ji mėgino parduoti bjauriausią iki šiol man ma- 
tytą sofą tokiai pat bjauriai bobai. Mudviejų žvilgsniai susiti- 
ko, kai ji rodė šios apmuštos baidyklės smulkmenas. Kai boba 
išsitraukė mokėjimo kortelę, nesusitvardęs nusijuokiau. 

Džeidė palinko pirmyn nekantraudama sužinoti daugiau. 

— Kuoji vardu? 

— Deidra. Ji turi interjero dizainerės diplomą ir įsidarbino 
parduotuvėje „Macy“ tik iki tol, kol ras ką nors geresnio. 

— Vadinasi, judu turite daug ką bendra. 

— Ji kilusi iš mažo Nebraskos valstijos miestelio, jos nosis 
strazdanota, užpakaliukas dailus, kikenimas užkrečiantis. 

- Ir tau ji labai patinka. 

Henkas atidžiai pažvelgė Džeidei į akis, tarsi ko jose ieš- 
kotų. 

— Taip. Dar nepaprasčiau yra tai, kad aš jai patinku. 

— Nematau čia nieko nepaprasto. Ar jūsų seksas geras? 

Henkas tingiai išsiviepė. 

— Matyt, Nebraskoje lukštena ne tik kukurūzus. 

— Džiaugiuosi, Henkai, - tarė Džeidė suspausdama vaiki- 
nui delnus. - Labai. 

— Ketinu ją vesti, - Henkas iš pradžių dvejodamas, paskui 
reikšmingai pažvelgė Džeidei į akis. - Kaip manai, Džeide? 
Ar verta? 

Vaikinas neklausė patarimo. Jis tik norėjo sužinoti, ar 
prarasti visas viltis į Džeidę ir kurti planus su kita. 

— Vesk ją, Henkai, - dusliu balsu patarė Džeidė. - Aš dėl to 
būsiu labai laiminga. 

Prieš išvykdama komandiruotėn į Los Andželą Džeidė už- 
suko pas Henką su Deidra aplankyti jų dvynių dukterų. Mer- 
gaitėms ką tik sukako šešios savaitės. Henkas vis dar buvo 
geriausias Džeidės draugas. Ji pasamdė bičiulį būti „TeksTi- 
lės" gamyklos Palmete biurų dizaineriu. 

Sumirksėjusi Džeidė suvokė, kad atėjo prie savo kelionės 
tikslo. Ji pajuto adrenalino antplūdį, kuris lydi bet kurį verslo 
sumanymą, ypač netikėtą antpuolį. Deividas Sefrinas sutarė 
dėl susitikimo su pasirinktu statybų vykdytoju, bet, Džeidei 
pageidaujant, nepaskyrė konkrečios datos. 

— Pažiūrėsiu, koks yra mano tvarkaraštis, ir susisieksiu su 
juo pati, kai nuvyksiu į Los Andželą, - pareiškė Džeidė ran- 
govui. 

Ji norėjo pamatyti, kaip statybos vyksta iš tiesų, o ne kaip 
jas norėtų parodyti potencialus „TeksTilės“ statytojas. 

Nepasibeldusi Džeidė drąsiai įėjo į vagonėlį. Viduje stovė- 
jo du rašomieji stalai. Prie vieno sekretorė kažką rašė kom- 
piuteriu. Prie kito vyras kalbėjo telefonu. Jis stovėjo atsukęs 
nugarą į Džeidę. 

Sekretorė pakėlė nuo klaviatūros pirštus rausvai lakuotais 
nagais. 

— Kuo galiu padėti? 

— Atėjau susitikti su ponu Matiasu. 

Sekretorė nukreipė žvilgsnį į priešingą vagonėlio galą. 

— Ar jūs susitarusi? 

— Ne, bet ponas Sefrinas mano vardu kalbėjo su ponu Ma- 
tiasu. Prašau jam pasakyti, kad panelė Speri iš Niujorko ben- 
drovės „GSS“ atėjo susitikti... 

— Panelė Speri? 

Vyrui atsigręžiant sucypė kėdės ratukai. Džeidė nutaisiusi 
santūrų veidą iš lėto pasisuko. 

— Ponas Matiasas? Aš Džeidė Speri. Laba diena. 

Vyras sutrikęs nenuleido nuo Džeidės akių, trumpai pa- 
kalbėjo telefonu ir padėjo ragelį. Stodamasis jis užsisagstė 
kostiumo švarką ir atkišęs ranką atėjo per visą vagonėlį. 

— Nežinojau, kad esame susitarę susitikti šiandien, - tarė 
jis mesdamas nekantrų žvilgsnį į sekretorę. 

— Nesame. Nežinojau, koks bus mano tvarkaraštis čia, Los 
Andžele. Kaip paaiškėjo, šiandien esu laisva. Pagalvojusi, kad 
galbūt nesuplanavote, kur pietausite, nusprendžiau užsukti. 

— Papietauti? Šiandien? Na, sakau, pagalvokime, žinoma. 

— Kaip dėl pono Hemphilo? - paklausė sekretorė. 

- Atšaukite, - nemandagiai amtelėjo viršininkas. - Kada 
norėtumėte eiti pietauti? - paklausė jis Džeidės. 

— Dabar. 

— Ak. Aš, hmm, maniau, kad iš pradžių norėsite apsidairyti. 

- Aš jau apsidairiau, pone Matiasai. 

— Ką gi, puiku. Ar turite transportą? Jeigu ne, paimsime 
mano automobilį. 

Jis nuskubėjo į priekį ir palaikė Džeidei pravertas vagonė- 
lio duris. 

Kai jiedu įsitaisė Matiaso jaguare su oda muštomis sėdy- 
nėmis ir nusprendė, į kurį restoraną vyks, Džeidė paklausė: 

— Ar skaitėte pono Sefrino atsiųstą informaciją? 

- Žinoma. Nuo pirmo iki paskutinio puslapio. Aš pats tin- 
kamiausias žmogus tam projektui Pietų Karolinoje. 

— Kodėl taip manote, pone Matiasai? 

Džeidė klausėsi, kol Matiasas, simboliškai kuklindamasis, 
vardijo savo puikias savybes. Geri verslo pietūs turėtų tęstis 
bent jau dvi valandas. Nors teko įveikti sudėtingą Los Andže- 
lo eismą, Džeidė ir Matiasas grįžo į vagonėlį gerokai greičiau 
nei po dviejų valandų. 

Ji atsisakė pratęsti pokalbį vagonėlyje. 

— Ačiū už sugaištą laiką, pone Matiasai. 

Džeidė apsigręžė eiti. Matiasas ją apėjo ir užtvėrė kelią ant 
šaligatvio. 

— Sakau, palaukite. Kada man paskambinsite? 

— Ponas Sefrinas ir aš turime pasikalbėti dar su keliais ran- 
govais, - pamelavo Džeidė. 

Per pietus Džeidė stengėsi būti nešališka, bet kiekvienas 
žodis, sklindantis iš Matiaso lūpų, tik patvirtino jos neigia- 
mą pirmą įspūdį. Džeidė pagalvojo, kad Matiasas tikriausiai 
pats parašė pranešimus spaudai ir rekomendacijas, nes apie 
save tikrai buvo labai geros nuomonės. 

Kuo labiau Matiasas gyrėsi, tuo prastesnį darė įspūdį. 

Nors Džeidė labai norėjo kuo greičiau pradėti vykdyti projek- 
tą, teko liūdnai pripažinti, kad ši kelionė buvo beprasmė ir 
kad Džeidė vis dar neturi generalinio rangovo. 

— Galutinai nuspręsime tik po kelių savaičių ar net mėne- 
sių, - išsisukinėdama pasakė Matiasui Džeidė. 

— Jūsų nesudomino tai, kas vyko restorane, tiesa? 

— Turite galvoje kvietimą pavalgyti deserto jūsų bute? -— 
šaltai paklausė Džeidė atsisakydama visų profesionalaus 
bendravimo likučių. - Ne, pone Matiasai, nesudomino. Tai 
mane atstūmė. 

— Sakau, esate klasiškai atrodanti moteris. Buvo verta pa- 
mėginti, - pašmaikštavo Matiasas kvailai išsiviepdamas. — 
Negalite kaltinti vyruko už tai, kad mėgino lįsti prie jūsų. 

— Deja, galiu, pone Matiasai. 

— Tada esate viena tų feministinio judėjimo šalininkių, pa- 
vydinčių penio. Aš tokias vadinu kiaušių nenaudėlėmis. Esu 
tikras, kad buvote susidariusi nuomonę apie mane dar prieš 
pietus. 

— Jūs teisus, buvau, - Matiasas nerinko žodžių, todėl 
Džeidė nematė reikalo slėpti savo įspūdžio. - Jūsų biure baisi 
netvarka. Kalbu ne apie tą netvarką, kuri atsiranda dirbant. 
Turiu galvoje perpildytas pelenines, tuščias gaiviųjų gėrimų 
skardines ir purvinas grindis. Antra, atvykau nesusitarusi, 
kad pamatyčiau, kaip jūs elgsitės. Dėl atšaukto ankstesnio 
susitarimo papietauti turėjote paskambinti pats ir paaiš- 
kinti, kodėl atidedate susitikimą. Be to, negalėčiau ilgą laiką 
dirbti su žmogumi, kuris beveik kiekvieną sakinį pradeda žo- 
džiu „sakau“. Ir galiausiai supratau, kad netinkate šiam dar- 
bui, kai pamačiau jūsų rankas. 

— Kuo neįtiko mano rankos? 

— Jos gležnos, manikiūruotos. 

— Sakau, panele, kur jūs... 

Artėjančio Los Andželo policijos departamento patrulinio 
automobilio sirena nutildė Matiasą. Automobilis sustojo vos 
už kelių žingsnių nuo Džeidės ir Matiaso. 


284 + Sandra Brown 


— Kas čia, po velnių, vyksta? - Matiasas, pamiršęs Džeidę, 
nužingsniavo prie automobilio ir sugriebė vieną policininkų 
už rankovės. - Ką jūs čia veikiate? 

— Kas jūs? 

— Veinas Matiasas. Aš čia viršininkas. 

— Gavome skundą telefonu. Matyt, vienas jūsų darbininkų 
įsiuto ir užpuolė kitą. Kažkur ten, - pridūrė policininkas at- 
lošdamas galvą ir apžiūrinėdamas paskutiniuosius nebaigto 
pastato aukštus. 

- Šūdas. Tik to man ir trūko, - sumurmėjo Matiasas at- 
laisvindamas kaklaraiščio mazgą. Pradėjo spiestis smalsių 
pėsčiųjų, panorusių sužinoti, kas čia vyksta, minia. - Verčiau 
patraukite tuos žmones. Nenoriu, kad tektų bylinėtis, jeigu 
kuris nors jų bus sužalotas. 

Džeidė kartu su kitais stebėtojais buvo patraukta atgal, 
bet ji panoro likti ir pamatyti, kas įvyko, kad prireikė kvies- 
ti policiją. Kartu su kitais ji stovėjo tyliai laukdama ir stebė- 
dama, kaip iš lėto leidžiasi darbinis liftas. Kai jis nusileido, 
žvangančios metalinės durys atsivėrė ir iš lifto vyras buvo 
išstumtas į uniformuotų policininkų rankas. 

— Tu! - su pasibjaurėjimu ištarė Matiasas. - Turėjau žino- 
ti, kad tai būsi tu. 

Tai buvo vyras, kurį Džeidė stebėjo pro žiūronus. 

Daiicininkas už alkūnės nusivedė Matiasą į šalį prie vyro, 
kurio rankos kažkieno diržu buvo patikimai surištos už nu- 
garos. Kiti du darbininkai išėjo iš lifto paskui surištąjį, bet 
laikėsi nuo jo atokiau. 

Džeidė pastebėjo, kad vyras ir toliau priešinasi. Iš pra- 
kirsto antakio jam sunkėsi kraujas, bet kitų vyrų veidai buvo 
labiau sumaitoti. Jis su panieka nužvelgė stovinčiuosius 
aplink, ypač Matiasą. 

Vienas policininkų paklausė: 

— Gerai, kas ten viršuje atsitiko? 

— Jis būtų mus užmušęs, - išpyškino darbininkas. - Vos 
taip ir nepadarė, bet mums pavyko parversti jį ant žemės ir 
surišti rankas. 

Policininkas linktelėjo savo partneriui: 

— Atrišk diržą ir uždėk antrankius, - tada kreipėsi į darbi- 
ninką: - Kas jūs? 

— Aš brigadininkas. Mes įrenginėjome oro latakus, kai jis 
pradėjo bambėti dėl prastos medžiagų kokybės. Aš jam pa- 
sakiau, kad medžiagos - ne jo suknistas reikalas, ir liepiau 
užsiimti darbu. Jis nesutiko ir pareikalavo susitikti su ponu 
Matiasu, jis čia stovi. Aš jam pasakiau, kad viršininkui nė 
motais jo nuomonė ir liepiau grįžti prie darbo arba pagrasi- 
nau išmesiąs už subinės. Tada jis man smogė. 

Brigadininkas palietė ištinusį smakrą. 

— Ar taip ir buvo? - paklausė policininkas, atsigręžęs į dar- 
bininką iš Lotynų Amerikos, kuris kartu nusileido liftu. 

— Si. Jis pradėjo visus mušti. 

— Jis šaukė ir bjauriai pravardžiavo poną Matiasą. 

— Mane? - paklausė žengdamas į priekį Matiasas. - Ką aš 
padariau? Manęs ten nė nebuvo. 

— Tu užsakei tą mėšlą, - išgirdę žemą, virpantį kaltinamo 
vyro, kuris pirmąsyk prabilo, balsą visi nustebę nuščiuvo. — 
Tavo pastatas sudegs kaip popierius, jeigu kas nors stipriau 
nusipers tuose latakuose. 

Matiasas nusikeikė sau po nosimi. 

- Jis beprotis. Taip maniau nuo pat tos akimirkos, kai pri- 
ėmiau jį į darbą, bet, suprantate, man jo buvo gaila, - mei- 
likaujamu tonu aiškino jis policininkui. - Jis buvo visiems 
rakštis subinėje, kai tik čia atvyko, bet, kol jis atlikdavo visos 
dienos... 

Matiasas sušvokštė, kai vyras kumščiu trenkė jam į pilvą, 
ir susirietė dvilinkas. 

Policininkas buvo ką tik atrišęs darbininkui rankas, bet šis 
puolė Matiasą. Sutrikęs pareigūnas mėgino sutramdyti vyrą, 
bet buvo piktai pastumtas į šalį. Darbininkas sugriebė Ma- 
tiasą už apykaklės ir trenkė į grandinių tvorą. Du policinin- 
kai puolė prie jų ir atplėšė vyrą nuo šnopuojančio Matiaso. 
Surakinti antrankiais darbininką prireikė abiejų policininkų. 
Vyrui buvo perskaitytos jo teisės, jis buvo nuvestas į patruli- 
nį automobilį ir įgrūstas ant galinės sėdynės. 

— Už tai aš prikirpsiu tau subinę, - suklykė Matiasas mo- 
juodamas išblyškusiu, suglebusiu kumščiu vyrui prieš vei- 
dą. - Pateiksiu kaltinimus dėl smurto, tu, šunsnuki! 

— Geriau būti smurtautoju negu žudiku, - suriko vyras pro 
galinį patrulinio automobilio langą. 

— Turėsite atvykti į nuovadą pateikti skundo, - tarė poli- 
cininkas Matiasui. - Jūs irgi, - paaiškino jis darbininkams. — 


Mums reikės jūsų visų pareiškimų. 

Kai patruliuojantis policininkas įsėdo į automobilį ir nu- 
važiavo, darbininkai ir Matiasas purtė galvas ir dėl kažko tar- 
pusavyje tarėsi. 

Minia išsiskirstė, bet Džeidė nepastebėta lūkuriavo dar 
beveik dvi valandas, kol Matiasas riaumodamas išvažiavo 
savo jaguaru. Kai Džeidė antrą sykį tą dieną nepranešusi už- 
ėjo į vagonėlį, sekretorė vis dar rašė kompiuteriu. 

— Ko norite? - nemandagiai paklausė sekretorė. 

- Šiek tiek informacijos. 

— Ponas Matiasas išvažiavo ir šiandien negrįš. 

— Esu tikra, kad jūs galite man padėti. 

— Kuo? 

— Noriu sužinoti apie vyrą, kuris šiandien po pietų buvo 
suimtas. 

Sekretorės veidas tapo ne toks priešiškas. 

— Jūs irgi manote, kad jis žavus, ar ne? 

— Nesupratau? 

- Jis tikrai gražus vyras. Nemanote? 

— Tad ar galite man padėti? - mandagiai paklausė Džeidė. 

Sekretorė gūžtelėjo pečiais, tada vėl atgręžė savo kėdę su 
ratukais į kompiuterį ir ekrane atidarė failą. 

— Tądien, kai jis atėjo čia užpildyti prašymo priimti į dar- 
bą, aš tiesiog ištirpau. 

— Kuo jis vardu? 

— Dilanas Berkas. Mane visada jaudina vyrų barzdos. Turiu 
draugę, kuri barzdas vadina įsčių šluotomis. Ar tai ne siaubin- 
ga? - sukikeno sekretorė. - Žinote, barzdos vyrus daro labai 
paslaptingus. 

— Tiesą sakant, mane labiau domina jo darbo patirtis. 

Sekretorė peržvelgė duomenis ekrane. 

— Jis pradėjo dirbti pas poną Matiasą pernai balandžio 
dvidešimt aštuntąją. 

— O prieš tai? 

— Nieko neparašyta. Galite pati pažiūrėti. Tai viskas, ką 
apie jį turime. Net nežinome pašto adreso. 

Sekretorė atsuko ekraną Džeidei, ši patikrino negausią in- 
formaciją, tada išplėšė lapą iš bloknoto ir užsirašė vyro var- 
dą, pavardę bei socialinio draudimo numerį. 

— Kąjis konkrečiai veikia? 

— Viską. Pažiūrėjęs į jį niekada nepagalvotum, bet vyras 
yra protingas ir žino, ką daro. Matiasas nuolat klausia pono 
Berko patarimų, tik niekada neprisipažįsta tai darąs. 

Džeidė įsidėmėjo šiuos žodžius. 

— Vadinasi, jo kaltinimai buvo teisingi? 

— Kaltinimai? Ak, jūs turite galvoje, kad Matiasas naudoja 
niekam tikusias medžiagas? 

— Tai tiesa? 

— Klausykite, nemanau, kad tai jūsų reikalas. Aš ir taip 
jums jau pasakiau daugiau... 

— Jis su manimi flirtavo, - tarė Džeidė, kliaudamasi nuo- 
jauta. - Per pietus Matiasas pakišo ranką man po sijonu ir 
pasikvietė į savo butą likusiai popietei. 

Sekretorė prisimerkė. Rausvi nagai įsirėžė į delnus. 

- Ak, tas žaidžiantis dvigubą žaidimą glitus, gašlus šūdžius! 


—8 


Džeidė stebėjo, kaip pareigūnas Diloną Berką pro duris paly- 
di iki rašomojo stalo, kur jis pasirašė kvitą, kad gavo visą savo 
mantą. Kai jis segėsi laikrodį, seržantas prie rašomojo stalo 
kažką pasakė, ir Berkas pasuko galvą. Jis pažvelgė į Džeidę 
taip pat bauginami skvarbiai, kaip ji buvo pastebėjusi pirmą 
kartą žiūrėdama pro žiūronus. 

Įrėmintos tankiais antakiais rudos vyro akys įtariai žiūrė- 
jo į Džeidę. Berkas nužvelgė ją nuo galvos iki juodais ungurio 
odos sportbačiais apautų kojų, paskui vėl pakėlė akis. Džei- 
dei prireikė visų valios pastangų, kad nesusigūžtų. 

- Jūs įsitikinęs? - išgirdo Džeidė, kaip Berkas, vėl atgręžęs 
jai nugarą, klausia seržanto. 

— Dovanotam arkliui į dantis nežiūrima, bičiuli. Pasisku- 
bink dingti iš čia, kol neapsigalvojome. 

Pakilusi Džeidė nustebo, kad linksta keliai. Jai policijos 
nuovados nepatiko. Per daug primindavo tą naktį, kurią pra- 
leido Palmeto apygardos teismo apklausų kambaryje. Per- 
skaičiusi, kad dabar Hačas užima andainykštes tėvo pareigas, 
Džeidė nenustebo. 

— Ponas Berkas? - prisiartinusi kreipėsi ji į vyrą. - Gal ei- 
tumėte su manim? 

Kai šis nustebęs pakreipė galvą, ilgi jo plaukai perbraukė 
Džeidei petį. 

— Ko? Kasjūs, po velnių? 

— Esu Džeidė Speri. Prašau eiti, - ji mostelėjo durų link. 
Džeidė nenusuko savo žydrų akių nuo skvarbaus vyro žvilgs- 
nio, nors buvo sutrikusi. - Kaip sakė seržantas, jie gali apsi- 
galvoti ir nuspręsti jus laikyti per naktį. Paskubėkim. 

Ji pasuko prie įėjimo apsimesdama, kad yra įsitikinusi, jog 
vyras seks iš paskos. Tačiau galėjo būti ir taip, kad, vos tik išė- 
jęs pro duris, Berkas dės į kojas, ir Džeidė daugiau niekada jo 
nepamatys. Ji pajuto palengvėjimą, kai vyras nužingsniavo 
kartu. 

Džeidė nusivedė Berką prie limuzino. Vairuotojas puolė 
atidaryti jiems durelių. Džeidė pasiūlė Berkui lipti pirmam. 
Akimirką sudvejojęs jis įsitaisė ant prabangios galinės sėdy- 
nės. Džeidė žinojo, kad limuzinas - nereikalinga prabanga. 
Tačiau norėjo Berką apstulbinti ir priversti pajusti nuolan- 
kumą dėl netikėtai nusišypsojusios laimės. Ji siekė, kad tas 
žmogus priimtų jos siūlymą. 

Džeidė paspaudė mygtuką, pakeliantį stiklinę pertvarą 
tarp vairuotojo ir galinės sėdynės. Netardamas nė žodžio 
Berkas atidžiai stebėjo jos judesius. 

Limuzinas įsiliejo į eismą ir nučiuožė be garso, tarsi sida- 
brinis žaltys. Džeidė užsimetė koją ant kojos ir pasigailėjo 
taip pasielgusi, nes tyloje kojinės garsiai sušiugždėjo. Berkas 
pažiūrėjo į jos kojas, paskui smalsiai pažvelgė į veidą. 

Norėdama paslėpti jaudulį Džeidė atvėrė rankinę ir ištrau- 
kė pakelį cigarečių bei naują žiebtuvėlį. 

— Gal cigaretę? 

— Nerūkau. 

— Ak, - juokdamasi pati iš savęs Džeidė padėjo cigaretes 
ir žiebtuvėlį ant nedidelio baro. - Matyt, prisižiūrėjau per 
daug filmų. 

— Filmų? 

— Kai kalinys paleidžiamas, pirmiausia jam pasiūloma ci- 
garetė. Nupirkau manydama... aš pirmą sykį laiduoju, kad 
žmogus būtų paleistas iš areštinės. 

Berkas ciniškai nužvelgė prabangų limuzino saloną. 

— Aš irgi į ją patekau pirmą kartą. 

— Anksčiau niekada neteko būti kalėjime? 

Berkas staiga atsigręžė, ir šis netikėtas judesys išgąsdino 
Džeidę. 

- Ojums? 

Vyras atrodė labai stambus ir buvo labai arti, tad Džeidė 
staiga suabejojo, ar pasielgė išmintingai paklususi impulsui. 
Ji prisiminė, kaip staigiai Berkas užpuolė Matiasą, kai buvo 
atrištos rankos. Fizinė jėga gąsdino Džeidę, bet ji neatsitrau- 
kė, nes spėjo, kad Berkas kaip tik to ir siekia. Jis stengėsi 
įbauginti Džeidę, galbūt todėl, kad pats buvo išsigandęs. 

— Ne, niekada nebuvau sulaikyta, - ramiai atsakė ji. 

Berkas dar sykį iš lėto nužvelgė ją nuo galvos iki kojų. 

— Abejoju. 

— Ar jums skauda prakirstą antakį? 

Žaizda jau nekraujavo, bet dar buvo neužsitraukusi. 

— Gyvensiu, - jis sudribo sėdynėje ir įsmeigė žvilgsnį į 
priekį, į tamsintą stiklą, skiriantį nuo vairuotojo. - Kur mes 
važiuojame? 

— Pagalvojau, kad jūs galbūt išalkote. Ar pavakarieniautu- 
mėte kartu su manimi? 

— Pavakarieniauti? - paklausė Berkas nelinksmai nusišyp- 
sodamas ir pažvelgė į savo darbo drabužius bei batus. - Esu 
ne visai tinkamai apsirengęs eiti į prabangų restoraną. 

- Tai jus trikdys? 

— Po velnių, ne. O jus? 

— Nė kiek. 

Valandėlę jiedu važiavo tylėdami, bet paskui Berko smal- 
sumas nugalėjo. 

— Kada man pasakysite, kas čia, po velnių, vyksta? Jeigu 
Matiasas pasiuntė jus kaip kyšį, tai... 

— Galiu užtikrinti, kad jis čia niekuo dėtas. Po vakarienės 
viską išsamiai paaiškinsiu, pone Berkai. Beje, atvažiavome. 

Limuzinas sustojo prie kepsnių restorano. Prieš pasirink- 
dama šį restoraną Džeidė pasitarė su viešbučio registratore, 
paskui pasakė adresą limuzino vairuotojui. Maitinimo įstai- 
ga reklamavosi siūlanti sveiką maistą už protingą kainą. Ra- 
jonas buvo neelitinis, restorano vidus priminė Džino Otrio 
filmų dekoracijas. Didelė valgomoji salė skendėjo prieblan- 
doje, ją sklaidė tik aukso šviesos srautai, sklindantys iš pa- 
kabintų žibintų. 

Kai administratorė, seginti apsiūtą spurgais odinį sijoną ir 
avinti kaubojiškus batus, lydėjo prie stalelio kampe, Džeidė 
nusprendė, jog restoraną pasirinko sėkmingai. Ponas Berkas 
čia jausis mažiau krintąs į akis negu brangesniame restorane. 

Pas gėrimų padavėją jis užsisakė pilstomo alaus. Džeidė 
paprašė gazuoto vandens su žaliąja citrina. Kai atnešė gėri- 
mus, Berkas padėkojo. Kol vyras gurkšnojo alų, Džeidė slap- 
ta jį stebėjo ir spėliojo, kaip jis atrodytų be barzdos. Berkas 
kruopščiai nupūtė alaus putas nuo ūsų, šie dengė viršutinę 
lūpą ir dailiai krito ant putlesnės apatinės. 

Džeidė pastebėjo, kad vyro rankos nėra gležnos. Tai buvo 
darbininko rankos sukietėjusiais krumpliais. Nagai buvo ap- 
kirpti ir švarūs, bet nenudildyti. Nuo darbinių pirštinių ant 
riešų buvo likusios neryškios rusvos raukšlės. Šiandien ant 
apatinių berankovių marškinėlių jis buvo užsivilkęs neuž- 
segtus languotus flanelinius marškinius. Rankovės buvo nu- 
plėštos. Atidengta vyro krūtinė aiškiai padarė įspūdį gėrimų 
padavėjai. 

— Kai baigsite, ar ateis mano eilė? 

Džeidė perkėlė žvilgsnį nuo vyro krūtinės į veidą. 

— Atleiskite? 

- Ar ateis ir mano eilė taip pat atidžiai apžiūrinėti jus, kaip 
jūs apžiūrinėjate mane? Gali pasirodyti labai sentimentalu, 
jeigu mudu tuo pat metu šaudysime akimis vienas į kitą. 

Laimė, neprireikė nieko atsakyti, nes kaip tik tuo metu 
priėjo padavėja. Džeidė skubiai užsakė: 

— Mano svečias valgys patį didžiausią jūsų didkepsnį, vi- 
dutiniškai pakeptą, bulvyčių ir salotų. Aš valgysiu mažą por- 
ciją „filė minjon“. Desertą užsakysime vėliau. 

Ji grąžino valgiaraščius padavėjai, tada atsigręžė į Berką. 

Jis taip stipriai spaudė alaus bokalą, kad net pabalo krum- 
pliai. Vyro balsas virpėjo iš pykčio. 

— Panele, velniaižin, kas jūs tokia, bet esu jau didelis ber- 
niukas. Pats sugebu perskaityti valgiaraštį ir užsisakyti. 

Džeidė jį apžiūrinėjo visai ne vertindama, bent jau ne tuo 
atžvilgiu, kurį Berkas turėjo galvoje, tad vyro pastaba apie 
šaudymą akimis ją supykdė. 

- Atsiprašau, kad buvau nemandagi. Kartais taip pasielgiu 
negalvodama. Tai blogas mano įprotis. 

— Ar paaiškinsite, ko iš manęs norite? 

— Po vakarienės. 

Berkas po nosimi keiktelėjo. 

— Galiu užsisakyti dar vieną bokalą alaus? 

- Žinoma. 

Kai vyras baigė gerti antrą bokalą, padavėja atnešė val- 
gius. Berkas puolė godžiai valgyti, tad Džeidei pasidarė įdo- 
mu, kada jis paskutinį sykį valgė gerą jautienos išpjovą. Ber- 
kas taisyklingai naudojosi įrankiais, bet valgė greitai. 

— Gal norėtumėte dar vieno didkepsnio? - švelniai paklau- 
sė ji palinkdama per stalą Berko link ir išsyk suprato, kad pa- 
darė klaidą užjaučiamai kreipdamasi į jį. 

Vyras šaltai pažvelgė į Džeidę. 

— Ne. 

Jis atsisakė daugiau iš išdidumo, o ne dėl to, kad buvo nu- 
malšinęs alkį, bet Džeidė daugiau nebesiūlė. Padavėja nunešė 
lėkštes. Berkas atsisakė deserto ir tik gūžtelėjo pečiais, kai 
Džeidė pasiūlė kavos. 

— Du kavos, - tarė ji padavėjai. 

Kai kava buvo patiekta, Džeidė prabilo: 

- Šiandien po pietų buvau statybų aikštelėje, kai jūs, pone 
Berkai, buvote suimtas. 

Džeidė stebėjo vyro akis tikėdamasi pamatyti kokią nors 
reakciją, bet jos nebuvo. Berko žvilgsnis buvo nukreiptas į ją, 
tačiau nieko neišdavė. Juk galėjo šmėstelėti nuostaba arba 
susidomėjimas. Tai, kad Berkas visiškai nereagavo, Džeidei 
kėlė nerimą. 

- Jūs man padarėte įspūdį dėl kelių dalykų. Visų pirma, 
nebijojote garsiai kalbėti ir laikėtės savo nuostatos, nors jūsų 
nuomonei nebuvo pritarta. Tai liudija apie įsitikinimą ir drą- 
są. Aš ieškau žmogaus, turinčio kaip tik šių bruožų. Man rei- 
kia tvirtos asmenybės. 

Iš vyro krūtinės tarsi tylus dundesys išsiveržė juokas. 

— Po velnių. Jūs pasistengėte. 

- Tikrai. 

Padėjęs rankas ant stalo Berkas palinko pirmyn virš dviejų 
pamirštos auštančios kavos puodelių ir tyliai tarė: 

— Dabar suprantu. Ieškote nuotykio, nes jūsų turtingas, 
sėkmės lydimas vyras yra darboholikas, kuris per daug užsiė- 
męs kaldamas pinigus, kad rodytų jums dėmesį. Arba galbūt 
sužinojote, kad jis tratina savo mašininkę, ir norite jį susi- 
grąžinti. Šiandien atsitiktinai ėjote pro šalį, kai kilo tas bruz- 
desys, ir net sudrėkote iš susijaudinimo svajodama apie vyrą 
su šalmu. Tad liepėte vairuotojui jus nuvežti į miesto rotušę 
ir - būdama turtinga, įtakinga ir valdinga kalė - paspaudėte 
reikiamus mygtukus, kad mane paleistų iš areštinės. Tiesa? 

Berkas patenkintas atsilošė kėdėje. 

— Gerai, puiku. Nenoriu, kad jūsų vargas nueitų perniek. 
Už tūkstantį dolerių aš jus dulkinsiu visą naktį. 


Dovynioliktas skyrius 


Džeias sudrebėjo visu kūnu. 

— Kaip jūs drįstate? 

Ištiesęs ranką per stalą Berkas stambiu delnu švelniai su- 
ėmė ją už riešo. 

— Gerai, penki šimtai. Šiandien netekau darbo, todėl ne- 
galiu derėtis. 

Džeidė trūktelėjusi išlaisvino ranką. Jai kilo nevaldomas 
noras už seksualias užuominas išvelėti Berkui kailį taip pat, 
kaip šiandien knietėjo apkulti Matiasą už kur kas švelnesnį 
seksualinį priekabiavimą. Netgi nugeibėlis Matiasas, paly- 
ginti su vyru kitoje stalo pusėje, atrodė padoresnis - bent jau 
išoriškai. 

Tačiau Džeidės juslės kuždėjo, kad Dilonas Berkas yra ki- 
toks, negu atrodo. Netvarkinga barzda, ilgi plaukai ir šiurkš- 
tumas - tai maivymasis. Džeidė negalėjo paaiškinti, iš kur 
tai žino. Ji tiesiog žinojo, todėl nepaliko Berko užgauliai pa- 
priekaištavusi, o liko sėdėti nenorėdama pasiduoti. Kodėl? - 
klausė savęs Džeidė. Ar tai buvo likimo pokštas, kad ji atsi- 
dūrė statybų aikštelėje tuo metu, kai Berkas buvo suimtas? 
Džeidė kelias dienas stebėjo jį pro žiūronus iš savo viešbučio. 
Regis, pats likimas jai parodė šį vyrą. 

Berkas vis dar atsargiai iš padilbų žvelgė į Džeidę. Ar ji ne- 
sijaustų sutrikusi juo dėta? Kad ir kaip ten būtų, dėl „TeksTi- 
lės gamyklos verta leisti Berkui pasimaivyti. 

Džeidė pamojo padavėjai. 

— Ar tikrai nenorite deserto, pone Berkai? 

Vyras kurį laiką spoksojo į ją dvejodamas, paskui stačio- 
kiškai tarė: 

— Obuolių pyrago. 

— Dvi porcijas, - kreipėsi Džeidė į padavėją. - Norėsim ir 
šviežios kavos. Neškite ją be paliovos. Mes čia galime užsi- 
būti. 

Padavėjai nuėjus, Džeidė pažvelgė į skvarbias Dilono ru- 
das akis. 

— Yra dalykų, kurių taip noriu, kad naktį miegodama jau- 
čiu jų skonį. Jūs man galite padėti, bet tai visiškai nesusiję su 
seksu. Dabar, kai tai sužinojote, ar vis dar norėtumėte išgirs- 
ti mano siūlymą? 

Nenuleisdamas nuo Džeidės akių Berkas atsilošė, kad pa- 
davėja galėtų patiekti pyragą ir šviežią kavą. Paėmęs deserti- 
nę šakutę tarė: 

— Turite laiko mane sudominti nuo šios akimirkos iki tada, 
kai baigsiu desertą. 

— Jūsų įtarimai teisingi. Matiasas naudoja neatitinkančias 
standartų medžiagas ir duoda kyšius miesto inspektoriui, 
kad šis jas patvirtintų. 

— Šunsnukis, - sumurmėjo sau po nosimi Berkas. - Ži- 
nojau, kad jis taip daro! Mačiau tokių dalykų, kurie negalėjo 
praslysti, bet per kiekvieną miesto valdžios atstovų inspekci- 
ją Matiasas gaudavo patvirtinantį spaudą. 

— Klientui jis išrašydavo sąskaitą už kokybiškas medžia- 
gas, o skirtumą pasiimdavo sau. 

— Man nė velnio nerūpi pinigai. Tas prakeiktas pastatas 
gali sugriūti, ypač jeigu kiltų žemės drebėjimas. Kaip jūs su- 
žinojote? 

- Iš jo sekretorės. Ji man daug ką papasakojo apie Matiasą, 
kai pasakiau, kad per dalykinius pietus jis su manimi flirtavo. 

— Puiku, - sumurmėjo Dilonas. - Dabar aš su Matiasu at- 
sidūriau toje pačioje lygoje. 

— Vargu, pone Berkai. 

— Tad kas jūs? Tyrėja? Ar visa tai darote, kad aš teisme 
liudyčiau prieš Matiasą? 

— Ne. Man visiškai neįdomu, kas nutiks Matiasui. Nuko- 
pijavau jo medžiagų užsakymus ir kitus inkriminuojančius 
dokumentus, tada paskambinau jam mobiliuoju telefonu. 
Pagrasinau, kad pranešiu apygardos prokurorui, jeigu jis pa- 
teiks jums kaltinimus. 

— Jums nereikėjo pačiai pasiimti manęs iš kalėjimo. 

— Reikėjo. 

— Kodėl? 

— Todėl, kad noriu jums pasiūlyti darbą, kurį buvau numa- 
čiusi Matiasui. Jūs baigėte valgyti pyragą. Ar tęsime pokalbį? 

Berkas žodžiais neparagino jos kalbėti, bet pastūmė į šalį 
tuščią deserto lėkštelę ir paėmė puodelį kavos. 

Leidusi sau nusišypsoti Džeidė paaiškino Berkui, kam ji 
atstovauja. Vyras buvo tik miglotai girdėjęs apie „GSS“. 

— Mūsų teisės departamentas beveik trylika mėnesių pa- 
tyliukais supirkinėjo nekilnojamąjį turtą Palmete, Pietų Ka- 
rolinoje. Ten ketiname statyti gamyklą. 

— Kokią? 

- Tekstilės. Tačiau mes ten ausime ir nebrangius audinius. 
Toje valstijos dalyje ekonominė padėtis apgailėtina. Maždaug 
iki paskutinio dešimtmečio kurortų planuotojai vandenyno 
pakrantėje trukdė vystyti pramonę. 

— Dėl teršalų? 

— Kaip tik dėl šito. Tačiau suformavus taršos kontrolės ta- 
rybą šis klausimas tapo nebeaktualus. Lobistai neteko galios. 
Valstijos plėtros taryba visiškai mums pritaria, nes „GSS“ yra 
pasiryžusi saugoti aplinką. 

— Kertu lažybų, kad „GSS“ taip pat yra pasiryžusi užsidirb- 
ti baksų, - ciniškai tarstelėjo Berkas. 

— Visiems. Mes atvešime savo aukštesniosios ir vidurinės 
grandies vadovus, bet gamykloje bus įdarbinti šimtai įvai- 

riausių specialybių vietinių gyventojų. Tai visiškai pakeis 
ekonomikos būklę. 

— Nieko nesu girdėjęs apie Palmetą. 

- Jis įsikūręs vandenyno pakrantėje tarp Savanos ir Čarls- 
tono. Gyventojų tik truputį daugiau negu dešimt tūkstančių, 
dauguma - trijų apygardų rajone. Kai ten atsikels „GSS“, vi- 
sas regionas turės naudos. 

— Kokį vaidmenį atliekate jūs? 

— Esu projekto vadovė. 

Berkas kilstelėjo antakį. 

— Jūs vadovaujate paradui? 

— Tam tikru atžvilgiu. 

— Ir atvykote į Pietų Kaliforniją samdyti statybininkų? — 
skeptiškai paklausė Berkas. 

— Atvykau rasti generalinį rangovą. 

- Įprastai tai daro statybų vykdytojas. 

— „GSS“ turi statybų vykdymo bendrovę. Deividas Sefri- 
nas yra atsakingas už „TeksTilės“ gamyklą. Jis mane atsiuntė 
susitikti su Matiasu, jis buvo labai rekomenduojamas, nors 
dabar aš abejoju jo rekomendacijų autentiškumu. 

- Jeigu tas Sefrinas yra statybų vykdytojas, kodėl jūs užsi- 
imate rangovo paieška? 

— Paskirtas šiam darbui rangovas turi tenkinti mano rei- 
kalavimus. Ši gamykla — mano kūdikis, pone Berkai. Nuo pat 
pradžios. Aš ilgą laiką glaudžiai bendradarbiausiu su ran- 
govu, todėl labai svarbu, kad būčiau įsitikinusi, jog jis tinka 
šiam projektui, - truputį palinkusi pirmyn Džeidė pridūrė: 
— Manau, jūs esate tas žmogus, kurio man reikia. 

Berkas taip garsiai nusižvengė, kad į jį ėmė žvilgčioti kiti 
restorano lankytojai. 

— Taip, tikrai, - jis nužvelgė save ir įkišo pirštą į džinsų 
skylę ant kelio. - Iš tiesų atrodau kaip viršininkas. Galėjote 
mane išsirinkti iš bet kurio žmonių būrio. 

— Man visiškai nerūpi, kaip jūs atrodote. 

Dilonas energingai papurtė galvą. 

— Nesu tas, kurio jums reikia. Gaila, kad nuvyliau. 

— Esate kilęs iš Pietų, pone Berkai, - vyras staiga klausia- 
mai pažvelgė į ją. - Vienas pietietis visada atpažins kito pie- 
tiečio akcentą, - paaiškino Džeidė. - Taip pat esate susipaži- 
nęs su pramonės ir turizmo priešpriešos klausimu. 

— Tad priimtumėte mane į darbą vien dėl pietietiško ak- 
cento? 

— Ne. Priimčiau dėl jūsų kvalifikacijos. 

— Neturiu deramos kvalifikacijos. 

— Nemalkite šūdo, - vyras vėl nustebęs kilstelėjo anta- 
kius. - Galite nepriimti mano siūlymo, bet nemeluokite. Esu 
tikra, kad turite svarią priežastį slėptis po barzda ir tomis 
siaubingomis plaukų karnomis iki pečių, bet šiam darbui 
esate tinkamas. Sekretorė kalbėjo ne tik apie Matiasą, bet 
ir daug pasakojo apie jus. Kai jūs čia atklydote, vyravo tikra 
netvarka. Netrukus pradėjote pastebėti bėdas ir patarinėti 
Matiasui, kol šis taip įprato, kad nepasitaręs su jumis nepa- 
krutindavo nė piršto. Dabar jis, neišgirdęs jūsų nuomonės, 
nebesamdo subrangovų. Tai tiesa? 

Berkas tik žvelgė į ją akmeniniu veidu. 

— Sekretorė sakė, kad jūs, regis, esate visų sričių ekspertas, 
pradedant brėžiniais ir baigiant metalo konstrukcijomis bei 
elektros instaliacija. Ji tvirtino, kad Matiasas jūsų nekentė 
už tai, jog barėtės dėl nekokybiškų medžiagų, bet nedrįso 
jūsų atleisti, nes tapote nepakeičiamas. Tai tiesa? 

Berkas dantimis prikando ūsų kamputį. 

— Turiu jūsų socialinio draudimo numerį, - tyliai pridūrė 
Džeidė. - Patikrinsiu jūsų duomenis. Tad nesivarginkite man 
meluodamas. 

Dilonas iškošė keiksmų virtinę, paskui tarė: 

— Gal kadaise ir turėjau deramą kvalifikaciją, bet pastaruo- 
sius septynerius metus dirbau tik nekvalifikuotą darbą. Kito- 
kio nenorėjau. Ir dabar nenoriu. Tiesiog noriu, kad, po velnių, 
paliktumėte mane ramybėje. 

— Kodėl? 

— Ne jūsų suknistas reikalas. 

Jo garsus, piktas balsas ir vėl atkreipė greta vakarieniau- 
jančiųjų dėmesį. 

— Manau, mums metas išeiti, - pasiūlė Džeidė. - Pasi- 
rengęs? 

- Seniai. 

— Kur jus išleisti? - paklausė Džeidė, kai jiedu vėl įsitaisė 
galinėje limuzino sėdynėje. 

— Prie statybų aikštelės. Ten stovi mano pikapas. Bent jau 
tikiuosi, kad jis vis dar ten. 

Džeidė pasakė vairuotojui adresą, tada atsilošė sėdynėje. 

— Nors Matiasui jūs reikalingas, jis jau nelaukia jūsų grįž- 
tant į darbą. Tad ką veiksite rytoj, pone Berkai? 

— Manau, išsimiegosiu. | 

— O paskui? 

— Eisiu ieškoti darbo. 

— Bet kokio? 

— Teisingai. Bet kokio darbo. Bet kur. Man išties nesvarbu. 

— Manau, kad svarbu, - Dilonas staigiai atsigręžė ir piktai 
sužaibavo akimis, kad Džeidė išdrįso jam paprieštarauti. — 
Manau, jums kur kas svarbiau, negu drįstate pats sau prisi- 
pažinti, - Džeidė pakėlė nuo grindų dokumentų portfelį ir 
atidarė. - Čia pono Sefrino parengta brošiūra apie „TeksTilės“ 
gamyklą. Norėčiau, kad ją paimtumėte ir pavartytumėte, - ji 
padavė į skaidraus plastiko aplanką įrištą siūlymą. - Rytoj 
grįžtu į Niujorką. Ar galėčiau jums po kelių dienų paskam- 
binti kuriuo nors numeriu? 

— Ne. Ir vartydamas prospektą savo nusistatymo nepakeisiu. 

— Alga - penki tūkstančiai dolerių per mėnesį - mokama 
nuo sutarties pasirašymo dienos. Jeigu būsiu patenkinta baig- 
tu darbu, gausite dvidešimt penkių tūkstančių dolerių premiją. 

Brošiūroje apie premiją užsiminta nebuvo. Džordžas Stai- 
nas tikrai pakels vėją, bet Džeidei reikėjo visų įmanomų prie- 
dų, kokius tik ji galėjo sugalvoti. 

— Pinigai man nė velnio nerūpi. 

— Tikrai? Ketinote pareikalauti tūkstančio dolerių už pra- 
leistą su jumis naktį, - priminė Džeidė. 

— Mėginau jus įžeisti. 

— Jums pavyko. 

Dilonas pirštais perbraukė ilgus susitaršiusius plaukus. 

— Ačiū, kad ištraukėte mane iš cypės, bet veltui gaišote 
laiką. 

— Aš taip nemanau, - limuzinas privažiavo prie tamsoje 
skendinčios statybų aikštelės, čia dabar nebuvo nė gyvos 
dvasios. - Pone Berkai, žinote, kur manęs ieškoti, kai nu- 
spręsite. 

— Jūs negirdite, ką sakau. Aš jau nusprendžiau. Mano at- 
sakymas yra „ne“, - vairuotojas apėjo aplink automobilį ir 
atidarė Dilonui dureles. Jis pastatė koją ant šaligatvio, tada 
atsigręžė ir paklausė: - Koks, sakėte, jūsų vardas? 

-—- Džeidė. 

— Ačiū už vakarienę, Džeide, bet man patinka gerai iškepti 
didkepsniai, - staigiu judesiu jis sugriebė Džeidę už sprando 
ir prisitraukė prie savęs. Dilono burna prigludo prie Džeidės. 
Jis giliai, bet trumpai įkišo liežuvį Džeidei tarp lūpų ir tuojau 
pat ją paleido. - Atsiprašau, kad pasielgiau šiurkščiai. Kartais 
taip padarau negalvodamas. Tai mano blogas įprotis. 

Dilonas išlipo iš automobilio. Džeidė liko sėdėti be žado, 
drėgnomis ir virpančiomis lūpomis. 


—8>- 


Stovėdamas Džeidės kabineto tarpduryje Dilonas jautėsi 
griozdiškas, visiems trukdąs, ankšti drabužiai varžė. Jis dau- 
gelį metų išdirbo lauke, todėl biure apėmė klaustrofobija. 

Džeidė Speri sėdėjo prie rašomojo stalo ir kalbėjo telefo- 
nu. Nugarą ji buvo atgręžusi į duris. Tamsūs moters plaukai 
buvo žemai surišti į kuodelį ir prisegti auksine sege, bet vie- 
ną ištrūkusią sruogą ji tingiai sukiojo aplink smilių. 

— Dar vienas dalykas, Kete. Prašau paskambinti į Greihe- 
mo mokyklą ir susitarti dėl susitikimo su direktoriumi. No- 

riu su juo pasimatyti prieš išvykdama... Aha... Ne, nepamir- 
šiu. Ačiū, kad priminėte. Būsiu namie maždaug šeštą. Iki. 

Ji padėjo telefono ragelį, apsigręžė su kėde ir kvėptelėjo 
išvydusi tarpduryje Diloną. 

— Atleiskite. Kuo galiu padėti? 

— Kaip greitai jos pamiršta. 

Iš nuostabos Džeidės akys išsiplėtė ir tapo ryškesnės, lū- 
pos sušvelnėjo. 

— Ponas Berkas? 

Jis droviai gūžtelėjo pečiais. 

Džeidė skubiai pakilo ir apėjo rašomąjį stalą. Ji vilkėjo bal- 
tą palaidinę, segėjo juodą lygų sijoną ir avėjo tuos pačius kaip 
ir Los Andžele prieš dvi savaites juodus aukštakulnius. Jos 
kojos buvo tokios pat dailios, kokias prisiminė Dilonas. 

— Nepažinau jūsų be barzdos, - prisipažino Džeidė. - Ir 
jūsų plaukai trumpesni, tiesa? 

— Tai mandagus būdas pasakyti, kad pagaliau nusikirpau 
plaukus. Aš net pasipuošiau. 

Šaipydamasis pats iš savęs jis išskėtė rankas į šalis. Dilo- 
nas buvo apsivilkęs savo geriausiais džinsais ir naujais marš- 
kiniais. Paskui net sugalvojo nusipirkti kaklaraištį toje pačio- 
je „K-Mart“ parduotuvėje, kurioje pirko marškinius. Dilonas 
jau seniai nebuvo ryšėjęs kaklaraiščio, tad prireikė trijų mė- 
ginimų ir virtinės keiksmažodžių, kol pavyko gerai užsirišti. 
Apžiūrinėdamas savo atvaizdą Krikščioniškosios vyrų jauni- 
mo sąjungos veidrodyje jis nusprendė, kad padarė viską, ką 
galėjo, ir jeigu toks netiks jai, tada bus velniškai blogai. Beje, 
kam viso to reikia? 

Jam. 

Tokią išvadą priėjo Dilonas po daugelio dienų kančių ir 
knaisiojimosi po savo sielą. Kad ją kur velniai! Pirmą sykį po 
septynerių metų Džeidei pavyko sudominti Diloną. Toji po- 
nia turi būti tikrai drąsi, kad šį didelį projektą patikėtų to- 
kiam išsekusiam ir nusivalkiojusiam bastūnui kaip jis, bet — 
Dieve! - šiam iššūkiui buvo neįmanoma atsispirti. 

— Atleiskite, kad įsispoksojau, - tarė Džeidė atgavusi sa- 
vitvardą. - Dabar jūs visiškai kitaip atrodote. Prašom sėstis. 

Dilonas atsisėdo. 

— Tikriausiai man reikėjo pirma paskambinti, - tiesą sa- 
kant, Dilonas nedrįso, nes baiminosi, kad Džeidė pasakys, 
jog vieta jau užimta. Jeigu taip būtų, šis nusivylimas Dilo- 
ną būtų sužlugdęs. Iš baimės, kad taip gali atsitikti, jo balsas 
tapo duslus. - Tikiuosi, neužklupau jūsų netinkamu metu. 

— Visiškai ne. 

Džeidė atsisėdo į savo kėdę prie rašomojo stalo. 

Dilonas susidomėjęs apžiūrinėjo jos kabinetą. Viskas buvo 
elegantiška ir šiuolaikiška, bet šilta. Ant palangės vazonuose 
žydėjo afrikietiškos žibuoklės, sienas puošė įrėminti mėgė- 
jiški paveikslai. Ant kiekvieno pieštuku piešto paveikslo buvo 
pasirašyta „Greihemas Speris“. 

— Mano sūnus, - paaiškino Džeidė, pasekusi Dilono žvilgs- 
nį. - Dabar jam keturiolika. Berniukas drovisi, kad aš pakabi- 
nau jo mokyklinius piešinius. 

— Keturiolika, - sumurmėjo Dilonas. 

Čarliui būtų sukakę aštuoneri. Jis perbraukė delnu vešlius 
ūsus, kuriuos nusprendė palikti, kai nusiskuto barzdą. 

— Ar galiu pasiūlyti kavos ar ko nors šalto? 

— Ne, ačiū. 

— Kada išvykote iš Los Andželo? 

— Prieš savaitę. Atvažiavau automobiliu. 

— Ak, suprantu. Tai buvo gana varginanti kelionė. 

— Normali, - lakoniškai atsakė Dilonas. 

Ar ji vilkina laiką nenorėdama sakyti, kad rado kitą, kuris 
geriau elgiasi? 

— Niujorke pirmą sykį? 

- Taip. 

— Ką apie jį manote? 

— Normalus miestas. 

Kiek patylėjusi Džeidė tarė: 

— Tikiuosi, man pasakysite gerą naujieną. 

— Ar darbo vieta vis dar laisva? 

— Taip. 

- Jau ne. 

Moters akys nušvito, bet balsas liko ramus. 

— Labai džiaugiuosi tai girdėdama, pone Berkai. 

— Kodėl? Radote mane areštinėje. Nežinote, kaip dirbu. 
Neturiu nuosavo verslo. 

— Būdama Kalifornijoje nusprendžiau, kad nenoriu sam- 
dyti bendrovės. Vienas žmogus baugina mažiau negu didelė 
bendrovė. 

— Vis tiek nesuprantu, - stebėjosi Dilonas. 

— Norime, kad „TeksTilė“ priklausytų Palmeto bendruo- 
menei. Samdydami vietinius statybininkus ir tame regione 
įsikūrusius subrangovus veiksime teisinga linkme. Šia min- 
timi pasidalijau su ponu Sefrinu, ir jis sutinka. Tai, kad jūs 
neturite nuosavos darbo jėgos, tiesą sakant, yra pliusas. Ir, - 
pridūrė ji pabrėždama pietietišką akcentą, - jūs kalbate tų 
žmonių kalba. Neatrodysite įsibrovėlis, o mes kaip tik ven- 
giame tokie pasirodyti. 

— O tas Sefrinas... 

— Pasikliauja mano juslėmis, nors turiu pasakyti, kad per 
tą laiką, kol su jumis nesimatėme, ieškojome ir kitur. Vis dar 
esate mano pirmasis kandidatas, todėl labai džiaugiuosi ma- 
tydama jus čia. Dabar papasakokite, kaip dirbate. 

Ji sunėrė rankas ant rašomojo stalo ir pasiruošė klausyti. 

— Esu po truputį dirbęs viską, kas susiję su statybomis, bet 
man labiausiai patinka susieti viską į vieną visumą. 

— Kol dar nežinojau, kad Matiasas - įžūlus sukčius, pir- 
miausia mane atstūmė jo rankos, - paaiškino Džeidė. - Jos 
gležnos. Matiasas vadovauja nesikeldamas nuo rašomojo 
stalo. Man reikia žmogaus, kuris prižiūrėtų visus statybų as- 
pektus, dirbtų išvien su subrangovais ir darbininkais. 

— Dėl to vargo nebus. Kaip tik taip man ir patinka dirbti. 

- Gerai. Šiam darbui reikalingas žmogus, atsidavęs projek- 
tui. Nuo tos akimirkos, kai pradėsime kasti pamatus, iki visiš- 
kai užbaigsime pastatą, prabėgs ne mažiau kaip dveji metai. 

— Kito užsiėmimo aš neturiu. 

— Ar jums nebus kliūčių persikelti į Palmetą? 

— Jokių. Kaip atspėjote, užaugau Pietuose, diplomą gavau 
Džordžijos technologijos universitete. 

— Ar dar ką nors norite aptarti, prieš man paliepiant sutar- 
čių skyriui parengti darbo sutartį? 

— Kaip subrangovai? 

— O kas dėl jų? 

— Kiekvienam darbui norėsiu gauti ne mažiau kaip tris 
pasiūlymus, - pareiškė Dilonas. - Ar privalėsiu rinktis tą su- 
brangovą, kuris pasiūlys mažiausią kainą? 

— Ne, jeigu toks subrangovas jūsų netenkins. 

- Kartais pigiausias siūlymas ilgainiui virsta brangiausiu — 
jeigu darbą tenka perdaryti. 

— Manau, mudu vienas kitą suprantame, pone Berkai. Da- 
bar parodykite savo rekomendacijas, ir galėsime baigti. 

Dilonas nejaukiai pasimuistė kėdėje. Šios akimirkos jis la- 
biausiai baiminosi. 

— Negaliu jums pateikti rekomendacijų. 

- Štai kaip. Kodėl? 

— Pastaruosius kelerius metus kilnojausi iš vietos į vietą. 
Sudeginau visus tiltus. Įsiveldavau į peštynes arba pasiger- 
davau, arba man įgrisdavo viršininko neišmanymas ir aš iš- 
eidavau, - Dilonas gūžtelėjo pečiais. - Rekomendacijos man 
nerūpėjo. Kad ir kaip ten būtų, aš jų neturiu. 

— Kaip man žinoti, kad neįsivelsite į peštynes, nepasigersi- 
te arba nemesite darbo? 

— Niekaip. Tiesiog turite patikėti mano žodžiu. 

Dilonas sulaikė kvapą. Jis nuėjo taip toli, tad buvo įsitiki- 
nęs, jog nepakels nusivylimo, jeigu Džeidė dabar jį atmes. Di- 
lonas norėjo gauti šį darbą. Jam tai buvo labai svarbu. Šis dar- 
bas reikštų, kad Dilonas vėl pradeda gyventi, o ne egzistuoja. 

Džeidė vėl pakilo ir apėjo rašomąjį stalą. 

— Iki gegužės pirmos privalote atvykti į Palmetą. Pasky- 
riau miesto bendruomenės susirinkimą, per kurį pranešiu 
mūsų planus, todėl privalote ten būti. 

— Norite pasakyti, kad priimate mane į darbą? 

— Taip, jūs priimtas. Nuo šiol iki gegužės pirmosios kiekvie- 
na jūsų darbo dienos minutė turi būti leidžiama posėdžiuose 
su Sefrinu, architektu, dizaineriu ir manimi. Darbas jums pa- 
skirtas, pone Berkai. Pasistengsiu jums rasti tuščią kabinetą. 

Jis priimtas į darbą! Dilonas buvo per daug apstulbęs, kad 
pajėgtų reaguoti. 

Dilonas pakilo ir abiem rankomis suėmė Džeidei delną. 
Spausti jos ranką ir vyro - didelis skirtumas. Visų pirma, 
Džeidės ranka maža, vėsi, sausa ir švelni. Regis, ji netiko to- 
kiam vyriškam gestui, bet Dilonas, paleidęs ranką, dar ilgo- 
kai jautė šį paspaudimą. 

— Atsiprašau. Aš ilgai neužtruksiu. 

Džeidė savo kabinete paliko Diloną vieną. Jis priėjo prie 
lango ir pažvelgė į miestą. Dilonui vis dar buvo sunku patikė- 
ti tuo, kas vyksta. Tą vakarą, kai Džeidė nusivežė jį į restora- 
ną, Dilonas nuo jos ir nuo siūlymo atsitvėrė daugybe užtva- 
rų. Tačiau vėliau nepajėgė liautis apie tai galvojęs. 

Galiausiai Dilonas nusileido ir paėmė brošiūrą, kurią buvo 
palikusi Džeidė. Kai perskaitė ją tuziną kartų, bendrovės 
„GSS“ gamykla „TeksTilė“ užvaldė Diloną taip pat stipriai 
kaip ir širdgėla. 

Septynerius metus jis stengėsi pabėgti nuo kaltės. Koro- 
nerio pažymoje buvo teigiama, kad Debra ir Čarlis mirė at- 
sitiktinai, bet Dilonas žinojo, kad jis yra už tai atsakingas. 
Kai greitosios pagalbos automobiliai išvežė kūnus, Dilonas, 
iš sielvarto netekęs proto, siautėjo po namą. Tada jis rado są- 
rašą darbų, kurių nespėjo atlikti per praėjusį savaitgalį. Pa- 
skutinis įrašas buvo „patikrinti krosnį . 

Išvažiavęs iš Talahasio jis klajojo be tikslo, graužiamas 
kaltės jausmo. Šis jausmas lydėjo Diloną Aliaskos ledynuo- 

se ir knibždančiose įvairiausių gyvūnų Centrinės Amerikos 
džiunglėse. Jis mėgino paskandinti kaltę gausybėje viskio, 
užgniaužti beprasmiu seksu ir išnaikinti be reikalo rizikuo- 
jant. Tačiau kaltės atsikratyti nepavyko. Ji buvo tarsi rege- 
neruojantis gyvas audinys, tokia pat išskirtinė Dilono dalis 
kaip pirštų atspaudai. 

Svarstant Džeidės Speri siūlymą Dilonui į galvą šovė min- 
tis, kad jam galbūt pavyktų susieti dvi savo įkyrias mintis. 
Jeigu jis priimtų darbo siūlymą ir gerai atliktų pareigas, tai 
galbūt atpirktų klaidą, dėl kurios žuvo žmona ir sūnus. 

— Viskas sutvarkyta. 

Dilonas nevalingai krūptelėjo, kai Džeidė grįžo į kabinetą 
nešina trijų puslapių sutartimi. Jis atidžiai perskaitė sutartį, 
įrašė trūkstamas smulkmenas ir pasirašė. 

— Kai tik turėsite nuolatinį adresą Palmete, prašom pra- 
nešti, kad galėtume įrašyti į asmens bylą, - paprašė Džeidė. 

- Jeigu jūs nieko prieš, norėčiau gyventi statybose. 

— Statybų aikštelėje? 

— Norėčiau išsinuomoti užtektinai didelį vagonėlį, kad jis 
būtų ir mano biuras, ir būstas. 

— Darykite, kaip jums patinka. 

Džeidė pakilo ir pajudėjo durų link. Dilonas nusekė iš paskos. 

— Pranešiau ponui Sefrinui. Jo kabinetas yra kitame pas- 
tate, bet ponas Sefrinas jau važiuoja čia. Ponas Stainas suži- 
nojo, kad esate čia, jis irgi nori su jumis susitikti. Be to, turi- 
me išsiaiškinti dar vieną dalyką. 

Džeidė nuleido akis. Dilonui jos juodos, riestos blakstie- 
nos atrodė tarsi plonu teptuku nupieštos ant šviesių vokų. 

— Nereikėjo tą vakarą Los Andžele manęs bučiuoti. Dau- 
giau tai niekada neturi pasikartoti. Jeigu jums sudėtinga 
dirbti vadovaujant moteriai, aš privalau tai žinoti. 

Dilonas tyčia laukė, kol Džeidė pakėlė akis, ir tik tada atsakė: 

— Turėčiau būti aklas eunuchas, kad nepastebėčiau, jog 
esate moteris. Graži moteris. Tačiau net jeigu turėtumėte to- 
kius vešlius kaip mano ūsus, man būtų nesvarbu. Aš noriu 

dirbti šį darbą. Taip pat nepalikote man jokių abejonių, kad 
esu jums pavaldus. Puiku. Nesu moterų niekintojas. Ir ga- 
liausiai, manęs galite nesisaugoti. Jeigu užsinorėsiu moters, 
aš ją susirasiu, bet tik vienai nakčiai. Nenoriu tokios, į kurią 
kitą rytą turėčiau žiūrėti ar kalbėtis. 

Džeidė taip garsiai nurijo seilę, kad Dilonas išgirdo. 

— Suprantu. 

— Ne, nesuprantate, bet tai nesvarbu. Tiesiog noriu užti- 
krinti, kad nemezgu meilės romanų su žmonėmis, kuriems 
dirbu. 

— Tai kodėl mane pabučiavote? 

Dilonas kreivai nusišypsojo kilstelėdamas pusę ūsų. 

— Nes jūs mane įsiutinote. 

— Kaip? 

— Visų pirma, diena man susiklostė ne itin sėkmingai, — 
ėmė sarkastiškai aiškinti jis. - Tada išdygote jūs, tikrai aki- 
plėša klientė, apsirengusi taip, kad būtų galima užmušti, ir 
mojuojanti auksine kreditine kortele. Man nepatinka, kai 
kažkas įsakinėja, lygiai kaip ir jums, kai privalote nusižemin- 
ti tik dėl to, kad kvepinatės kvepalais ir mūvite pėdkelnes. 
Nepažįstu nė vieno vyro, kuriam patinka, kai moteris su juo 
elgiasi globėjiškai. 

— Ir atvirkščiai. 

— Tada jūs turėjote trenkti man į veidą, kai pabučiavau. 

— Nesuteikėte man tokios galimybės. 

Pokalbis truko dešimtkart ilgiau negu bučinys, ir Dilonas 
buvo pasirengęs baigti apie tai kalbėti. Jis jautėsi nesmagiai. 
Dilonas nežinojo, kas jį paskatino pabučiuoti Džeidę. Dėl vie- 
no buvo tikras - jis nenorėjo žinoti. Tačiau negalėjo baigti šio 
pokalbio neuždavęs dar vieno klausimo: 

- Jeigu šis bučinys jus taip sutrikdė, kodėl priėmėte mane 
į darbą? 

— Visą savo gyvenimą paskyriau šio projekto sėkmei, 
pone Berkai. Palyginti su tuo, vienas bučinys vargu ar yra 
svarbus, - Džeidės akys patamsėjo, ir Dilonui ne pirmą sykį 

parūpo sužinoti, kas ją skatina. - Tačiau daugiau tai neturi 
pasikartoti. 

— Kaip jau sakiau, tai padariau ne iš seksualių paskatų. 

— Gerai, - Džeidės šypsena bylojo, jog ji jaučia tokį patį 
palengvėjimą kaip ir Dilonas, kad tema išsemta. - Ar dar ką 
nors norite paklausti prieš susitikdamas su ponu Stainu? 

— Taip. Kas yra ponas Stainas? 


Dvidešimtas skyrius 


Palmetas, 1991 gegužė 


IR malonią gegužės pirmąją miesto auditorija buvo sausa- 
kimša. Džeidė sėdėjo kėdžių, išrikiuotų ant scenos salės prie- 
kyje, eilėje. Į salę sparčiai gužėjo triukšminga, smalsi minia. 

Palengva pasklido žinia, kad nupirktas didelis žemės skly- 
pas, kurį planuojama naudoti pramoniniais tikslais. Dilonas 
buvo Palmete jau kelios savaitės ir rūpinosi reikalingais sta- 
tybų leidimais bei komunikacijų privedimu prie statybų aikš- 
telės, bet viską stengėsi daryti nekrisdamas į akis ir neskelb- 
damas jokių viešų pareiškimų. 

Gandai įsisiautėjo. Sklido kalbos apie įvairiausias statybas 
Palmete, nuo pramogų parko iki branduolinės jėgainės. Džei- 
dė paprašė miesto tarybos - jos nariai net nebuvo tikri dėl to, 
ką sumanė „GSS“, - sušaukti miesto bendruomenės susirin- 
kimą, kad būtų išsklaidyti nuogąstavimai, o bendruomenė 
entuziastingai prisidėtų prie projekto. 

Džeidė buvo kruopščiai paruošusi kalbą, bet širdis vis tiek 
virpėjo. Kad nurimtų, ji pradėjo galvoti apie namą, kurį išsi- 
nuomojo, kol kartu su Kete ir Greihemu gyvens Palmete. Tai 
buvo senesnės statybos namas su erdviais kambariais, kie- 
tmedžio lentų grindimis ir ventiliatoriais lubose. Savininkai 
jį iš pagrindų suremontavo ir atnaujino prieš imdamiesi kito 
renovacijos projekto Čarlstone. Džeidė, pasitelkusi nekilno- 

jamojo turto agentą iš Niujorko, pasirašė nuomos sutartį, kai 
tik namas atsilaisvino. 

Ketei patiks saulėta virtuvė ir tinkleliu dengtas galinis 
priebutis, kuris tikrai jai primins Morgantaune turėtą namą. 
Gilų, medžių pavėsyje skendintį galinį kiemą supo azalijų 
krūmai. Vieną antrojo aukšto miegamųjų Džeidė paskyrė 
Greihemui. Jam patiks sienose įmontuotos lentynos, ant jų 
vaikas galės išsidėlioti savo stereoaparatūrą. 

Džeidė entuziastingai apibūdino Greihemui kambarį kal- 
bėdama tarpmiestiniu telefonu. 

— Jame yra trys dideli langai, išeinantys į priekinį kiemą, 
ir drabužinė, kurioje erdvės kur kas daugiau, negu turime da- 
bar. Tau jis labai patiks. 

Greihemas vis tiek dvejojo ir nerodė didelio noro. 

— Manau, namas neblogas. Ar jis toli nuo tos vietos, kur 
statysite gamyklą? 

— Už kelių kilometrų. Kodėl klausi? 

— Tiesiog įdomu. Dilonas sakė, kad galbūt galėčiau ten 
kada nors apsilankyti. 

Dilonas buvo supažindintas su Greihemu Niujorke, kai 
berniukas po pamokų užsuko į Džeidės biurą. Paskui jiedu 
buvo susitikę dar vieną kartą, bet Greihemas dažnai minėda- 
vo Diloną. Vienintelis artimas Greihemui suaugęs vyras buvo 
Henkas. Džeidė įtikinėjo save, kad tai, jog berniukas garbina 
Diloną tarsi stabą, nėra pavojinga, kol šis garbinimas neper- 
žengia kitų ribų. Nors „TeksTilės“ statybai jai reikėjo kaip tik 
Dilono Berko, Džeidė nebuvo tikra, ar jis yra tinkamas pavyz- 
dys jautriam įspūdžiams sūnui, ypač dėl to, kad Dilonas gali 
ieškoti vaiko, kuris atstotų prarastą sūnų. 

Džeidė apie Diloną žinojo daugiau, negu šis įtarė. Be Džei- 
dės, generalinis rangovas bus svarbiausias asmuo vykdant 
šį projektą. Per dvi savaites, prabėgusias nuo judviejų susi- 
tikimo Los Andžele iki tada, kai Dilonas pasirodė Niujorke, 
Džeidė pasitelkė „GSS“ ryšius aiškindamasi vyro kvalifikaciją 
ir tikėdamasi, kad jos neapsirikta dėl Dilono. 

Tad dabar ji žinojo apie Dilono neramią vaikystę, patai- 
sos namus ir sėkmę universitete. Džeidė žinojo ir apie „Pi- 
loto statybų pramonės“ bendrovę bei Dilono sunkumus, su 
kuriais jis susidūrė pasikeitus vadovybei ir savininkams. Di- 
lono cinizmą paaiškino tragiška jo žmonos ir sūnaus mirtis. 
Iš ankstesnių darbdavių, kurie Diloną prisiminė, Džeidė su- 
žinojo, kad vyras yra išskirtinis, bet žuvęs talentas. 

Prašydama rekomendacijų Džeidė norėjo patikrinti, ar Di- 
lonas yra sąžiningas. Atviras vyro atsakymas ją įtikino, kad 
pasirinko teisingai. Dilonas turėjo asmeninių priežasčių im- 
tis šio projekto. Jos nebuvo tokios svarios kaip Džeidės, bet 
vis dėlto svarbios. Jeigu Dilonas nebūtų pasirodęs Niujorke, 
Džeidė būtų grįžusi į Los Andželą ir jį susiradusi. 

Buvo nuspręsta, kad Greihemas su Kete liks Niujorke, 
kol berniukui baigsis mokslo metai. Jeigu dėl galimybės vėl 
susitikti su Dilonu Greihemas noriau sutinka persikelti, pui- 
ku. Tačiau Džeidė nenorėjo, kad sūnus Diloną laikytų žaidi- 
mų draugu. Ji buvo įsitikinusi, kad Greihemas susiras naujų 
draugų ir greitai prisitaikys, kai kitą rudenį pradės lankyti 
mokyklą Palmete. 

Nors berniukas augo su dviem moterimis, jis mokėjo pri- 
siderinti, ir dėl vaiko seksualumo jokių dviprasmybių nekilo. 
Būdamas ketverių jis pirmą sykį paklausė: 

— Mama, kur mano tėtis? | 

Jie buvo ką tik persikėlę iš Morgantauno į Šarlotę, ir Džei- 
dė buvo užrašiusi sūnų į darželį. Vaikas buvo protingas, smal- 
sus, tad nenuostabu, jog po kelių pirmųjų savaičių darželyje 
jis pastebėjo, kad jo šeimoje trūksta to, ką, regis, visi kiti vai- 
kai turi. 

— Tu neturi tėčio, - švelniai paaiškino Džeidė. - Tau jo ne- 
reikia. Turi Ketę ir mane, taip pat turėjai tatą, kai šis buvo 
gyvas. Tau pasisekė, kad tiek daug žmonių tave labai myli. 

Vaikas laikinai nurimo, bet šis klausimas vėl iškilo po ap- 
silankymo pas Henką. 

— Ar Henkas - mano tėtis? 

— Ne, brangusis, jis tiesiog puikus draugas, kuris tave myli. 

Greihemas dar labiau užsispyrė. Jis suraukė antakius, o 
žydros akys maištingai patamsėjo. 

— Tada kas yra mano tėtis? Aš privalau jį turėti. 

— Turėjai, bet jis nėra svarbus. 

Priešingai, septynmečiui buvo nepaprastai svarbu turėti 
tėvą. Kitaip nei anksčiau, pokalbio baigti taip lengvai nepa- 


vyko. 
— Tu su juo išsiskyrei? - paklausė berniukas. 
— Ne. 
— Ar jis gali kada nors atvykti manęs aplankyti? 
- Ne. 


— Aš jam nepatikau, kai gimiau? 

— Jo tada nebuvo. Tik aš. O aš tave myliu daugiau negu 
dešimt žmonių. Daugiau negu šimtas. 

Tuo metu berniukas buvo pasiekęs amžių, kai apsikabi- 
nimas nepageidaujamas, bet tą vakarą leidosi ilgai laikomas 
mamos glėbyje. 

Atėjo laikas, kai Greihemas šį klausimą ėmė spręsti sa- 
vaip, kartais nesąžiningai. Džeidė sužinojo, kad sūnus kurpia 
istorijas apie tėvą, kuris žuvo iš degančio namo gelbėdamas 
kūdikį. 

— Kodėl taip pasakei? - paklausė Džeidė švelniai, nebar- 
dama. 

Berniukas gūžtelėjo pečiais. Jis buvo nepatenkintas, bet 
akyse spindėjo ašaros, kurių jis, tik ką sulaukęs dešimties, 
vyriškai neliejo. 

— Ar mokykloje vaikai tyčiojasi, kad neturi tėvo? 

— Kartais. 

Džeidės viltys, kad sūnus nesijaus apgautas, buvo nepa- 
grįstos. Turėti tik vieną iš tėvų - ne tas pat, kas gyventi su 
abiem. Nors didžioji Džeidės jaunystės dalis prabėgo gyve- 
nant tik su motina, vaikystėje, kada formuojasi vaiko asme- 
nybė, tėvas buvo šalia. Po jo mirties Džeidė turėjo nuotraukų 

bei prisiminimų, kurie teikė stiprybės. Ji niekada nepamiršo 
tylių pokalbių, šiltų, tvirtų apkabinimų, bučinių linkint labos 
nakties ar šnabždesių: „Niekada nebijok, Džeide. 

Džeidė net nesvarstė, ar pasakyti Greihemui tiesą. Jei- 
gu berniukas sužinotų, kad yra išprievartavimo vaisius, 
tikriausiai jis kaltintų save už tai, kad gyvena. Džeidė ne- 
norėjo užkrauti tokio kaltės jausmo vaikui prisimindama 
žiaurią atsakomybę, kurią jai užkrovė Velta, kai paskutinį 
sykį su ja matėsi. 

Ketė su ja nesutiko. Kiekvieną sykį, kai Greihemas prabil- 
davo apie tėvą, Ketė ragino viską pasakyti, bet nesėkmingai. 
Gėda, kad neturi tėvo, vaikui ir taip buvo užtektinai didelė, 
tad nėra reikalo žinoti daugiau. Kad sušvelnintų konfliktą, 
Džeidė leido berniukui meluoti. 

— Nekenčiu melo, Greihemai. Tu tai žinai. Tačiau, manau, 
kartais galima pameluoti, jeigu melas skirtas apsaugoti kitą, 
bet ne tave patį. Tad kai draugai klaus apie tėvą, gali juos ap- 
saugoti nuo keblumų tiesiog pasakydamas, kad tėvas mirė. 
Leidžiu tau sakyti tik tiek - tėvas mirė tau dar negimus. Gerai? 

Matyt, to pakako, nes berniukas daugiau niekada apie tėvą 
neklausinėjo. Jis tiek subrendo, kad pats galėjo susidoroti su 
šiuo klausimu. Pagalvojus, kaip greitai lekia metai, Džeidei 
suspaudė širdį ilgintis sūnaus. Ji nekantriai laukė birželio, 
kada Greihemas bus kartu su ja Palmete. 

— Surinkote nemažą minią. 

Džeidė pakirdo iš susimąstymo ir atsigręžė reaguodama į 
tylų balsą, pasigirdusį prie pat ausies. Dilonas sėdosi į tuščią 
kėdę šalia jos. 

- Labas rytas, Dilonai. Atrodote labai gražiai. 

— Ačiū, - susidrovėjęs padėkojo jis. 

Šia proga vyras vilkėjo naują kostiumą ir buvo nusikirpęs 
plaukus. 

Džeidė irgi apsirengė labai rūpestingai. Minioje bus mies- 
to senbuvių, kurie prisimena skandalą, kurį ji sukėlė išvyk- 
dama. Daugumai tiesiog rūpėjo, kokia bus naujoji Palmeto 

gamykla. Kad ir kaip ten būtų, šiandien Džeidė bus visų dė- 
mesio centre. Ji norėjo šiuos žmones apstulbinti. 

— Vakar vakare buvau nuvažiavusi prie vagonėlio, bet jūsų 
neradau, - tarė Dilonui Džeidė. 

— Gaila, kad nesusitikome. 

— Regis, jūs jau įsikūrėte. 

— Ne kažin ką reikėjo daryti. Esu pasirengęs dirbti. 

— Nežinojau, kad turite šunį. 

- Šunį? 

— Ant viršutinio vagonėlio laiptelio gulėjo šuo. 

— Ak, jis, - tarė Dilonas susiraukdamas. - Jis pasirodė 
prieš kelias dienas, ir aš padariau klaidą pašerdamas savo 
valgio likučiais. 

Džeidė pakreipė galvą ir erzinamai nusišypsojo. 

— Ir dabar jis pas jus prisiglaudė? 

— Neilgam. Kai tik pasitaikys proga, nuvešiu jį į benamių 
gyvūnų prieglaudą. 

— Turite galvoje, kai užgis jo koja. Tvarstis, regis, buvo sa- 
vadarbis, - vis dar šypsodamasi erzino Džeidė. 


Dilonas susiraukė rūsčiau. 

— Jis su kažkuo pešėsi ir buvo sunkiai sužalotas. Užpyliau 
ant žaizdos peroksido ir sutvarsčiau. Štai ir viskas. 

— Nežinau, Dilonai, - šaipėsi Džeidė. - Manau, įsigijote 
naminį gyvūną visam gyvenimui. 

Dilonas linktelėjo į minios pusę ir pakeitė pokalbio temą: 

— Ar tikėjotės, kad tiek prigužės? 

— Taip. Mano pavardė pirmą sykį vakar vakare pasirodė 
vietiniame laikraštyje. 

Dilonas vėl pažvelgė į Džeidę: 

— Ar yra priežasčių, dėl kurių jūsų pavardė sukėlė tokį di- 
delį vietos gyventojų susidomėjimą? 

— Gali būti. Aš čia užaugau. 

Dilonas į tai sureagavo, tarsi jį būtų trenkusi elektra. Jo 
rudos akys įsmigo į Džeidę. 

— Keista, kad to nesakėte anksčiau. 

Džeidė nespėjo atsakyti, nes prie jos priėjo Palmeto meras. 

— Panele Speri, duokime žmonėms dar maždaug penkias 
minutes susirasti vietas ir tada galėsite perskaityti praneši- 
mą. Kaip manote, kiek jis užtruks? 

— Maždaug dešimt minučių. Tada atsakysiu į klausimus. 

— Labai gerai. Skirkite laiko tiek, kiek reikia, jaunoji ponia. 
Ši diena istorinė. Aš vis dar negaliu prie to priprasti. 

Nutraukdama perdėtas, bet niekinančias moteris mero 
liaupses Džeidė supažindino jį su Dilonu. Kai abu vyrai spau- 
dė rankas, Džeidė, atsitiktinai pažvelgusi pro juos, minioje 
išvydo sėdinčią moterį. 

Jos lūpos nevalingai ištarė vardą: 

- Dona Di. 

Buvusi draugė taip ir neištaisė netaisyklingo sąkandžio, 
jos smulkūs dantys vis dar kyšojo virš viršutinės lūpos. Da- 
bar Donos Di plaukai buvo trumpai kirpti, bet vis tiek užsi- 
spyrusiai tiesūs. 

Tačiau draugės išvaizda buvo pastebimai pasikeitusi. Ji jau 
nebeatrodė komiškai judri, o tik šiurkšti. Regis, moters akys 
sulindo į kaukolę, tad Dona Di atrodė dar slapukiškesnė. Ji 
panėšėjo į nepatiklų žvėrelį, žvelgiantį į pasaulį iš savo guolio. 

Dona Di nebūdingą jai nejudrų žvilgsnį buvo įbedusi į 
Džeidę. Laikas abipus jos išsikišusios burnos išvagojo ryškias 
raukšles. Nors Džeidė ir Dona Di buvo to paties amžiaus, pas- 
taroji atrodė dešimčia metų vyresnė. 

Džeidė pajuto aštriai dilgtelint sąžinę, kad negali meiliai 
prisiminti tų naktų, kai draugės pakaitomis nakvodavo vie- 
na pas kitą kikendamos ir planuodamos ateitį, kuri būdavo 
susijusi su vyrais, už kurių jos ištekės, - Gariu ir Haču. Bent 
jau vienos jų svajonė išsipildė. Matyt, Džeidės mintys atsi- 
spindėjo veide, nes Dona Di pirmoji nusuko žvilgsnį į šalį. Ji 


nudelbė akis į kelius. 

Keista, kad susirinkime nedalyvavo Hačas. Keli šerifo pa- 
visada buvo stambus ir stiprus, bet iš esmės bailys. Nėra jo- 
kių abejonių, kad jis stengiasi išvengti pirmo po penkiolikos 
metų susidūrimo. 

Keli veidai minioje Džeidei buvo miglotai pažįstami. Kai 
kurių pavardes ji prisiminė. Džeidė neišvydo Mairadžeinės 
Grifit, bet Mairadžeinė buvo ne iš tų, kurios broliaujasi su pla- 
čiąja visuomene, nes jos daugumą laiko padugnėmis. Žinoma, 
Lamaro irgi nebuvo. Nuo to laiko, kai buvo susitikę Morgan- 
taune, vaikinas tik vieną sykį buvo su ja susisiekęs. Kaip ir 
ankstesnį kartą, Lamaras maldavo jį suprasti. Džeidė apgailes- 
tavo, kad vaikino mirtis buvo tokia tragiška, bet tai nesuma- 
žino jos ryžto - Lamaras mirė nesulaukęs Džeidės atleidimo. 

Prie jos vėl priėjo meras. Jis dirstelėjo į laikrodį ir reikš- 
mingai timptelėjo švarko skverną. 

— Na, panele Speri, jeigu esate pasirengusi, manau, galime 
pradėti. 

Pajutusi energijos antplūdį Džeidė atsakė: 

— Esu pasirengusi. 

Meras gražbyliavo prie mikrofono, kol visi susirinkusieji 
arba ėmė snausti iš nuobodulio, arba neramiai muistytis. Ga- 
liausiai jis pristatė Džeidę. 

Auditorijos plojimai buvo mandagūs, bet santūrūs. 

— Ponios ir ponai, ačiū, kad šįryt atvykote. Gausus jūsų 
būrys liudija, kad „GSS“ puikiai numatė „TeksTilės“ gamyklos 
statybos vietą. Palmetas buvo parinktas dėl kelių priežasčių. 
Viena jų - čia yra statybinių medžiagų, be to, uostai lengvai 
pasiekiami, todėl bus galima palyginti nebrangiai gabenti 
prekes į vietos ir užsienio rinkas. Tačiau svarbiausia priežas- 
tis, dėl kurios buvo pasirinkta ši vieta, dviguba šio verslo tei- 
kiama nauda. „TeksTilės“ gamykla sukurs šimtus darbo vie- 
tų. Ji atgaivins merdinčią ekonomiką. O „TeksTilės“ gamykla 
suklestės dėl stiprios, stropios ir išradingos darbo jėgos - ki- 
taip sakant, jūsų. 

Džeidė sulaikė kvapą. Kaip ji ir tikėjosi, iš pradžių pasi- 
girdo skystoki plojimai, paskui jie įsibangavo ir perpildytoje 
salėje tapo kurtinami. Širdyje ji nusišypsojo supratusi, kad 
palenkė žmones į savo pusę. Džeidė strategiškai nepradėjo 
savo kalbos stengdamasi priblokšti „GSS“ turtais ir galia. Tai 
būtų sukėlę tik apmaudą. Atvirkščiai, Džeidė pagyrė regioną 
ir jo Žmones. 

Nuotaika pastebimai pasikeitė. Minia tapo draugiškesnė. 
Džeidės auditorija jau nežvelgė įtariai į jankių bendrovę, mė- 
ginančią įsibrauti ir užtvindyti atvykėliais vietinius kraštus. 
Ji paaiškino gamybos procesą nuo pat pradžių, kai išvalyta 
medvilnė patenka į gamyklą, ir iki pabaigos, kai galiausiai iš- 
keliauja virtusi gatavais drabužiais, skirtais bet kuriai pasau- 
lio rinkai. 

- Ši gamykla priklausys bendruomenei, - pabrėžė Džei- 
dė. - Juo daugiau į ją investuosite, juo didesnė bus grąža. 
Kasmet tik vietinių mokesčių bus sumokama tūkstančiai do- 
lerių, juos bus galima panaudoti bendruomenės sąlygoms ge- 
rinti. Individualiai tai reiškia geresnes galimybes rasti darbą 
įvairiausių sričių darbuotojams. 

— Kokie tai bus darbai? - sušuko kažkas iš salės galo. 

— Prie surinkimo konvejerio, pervežimų, įrengimų prie- 
žiūros, inžineriniai, kanceliariniai. Galimybių sąrašas išties 
yra begalinis. Iš pradžių mums reikės statybininkų. Tad da- 
bar norėčiau pristatyti poną Diloną Berką. Jis yra mūsų ge- 
neralinis rangovas. 

Ji atsigręžė į Diloną ir rankos mostu pakvietė išeiti į prie- 
kį. Dilonas priėjo prie tribūnos. Vyras atrodė bauginamai 
vien dėl nepaprasto kūno sudėjimo. Vešlūs, užsirietę ūsai 
ir patraukiančios dėmesį akys dar labiau sustiprino įspūdį, 
tad visa murmanti minia nuščiuvo. Perduodama mikrofoną 
Džeidė jam padrąsinamai nusišypsojo. 

Pasakęs kelis žodžius Dilonas atsiprašęs išėjo ir netrukus 
grįžo nešinas baigtos gamyklos architektūriniu brėžiniu. Jį 
išvydę susirinkusieji aiktelėjo. 

— Šitaip atrodys baigta gamykla, - aiškino Dilonas. - Kaip 
matote, tai bus šiuolaikiška įmonė, kuriai pastatyti prireiks 
ne vienų metų. Subrangovus skatinsiu samdyti jūsų regiono 
darbininkus. 

Jis atrėmė brėžinį į tribūną ir tuojau pat grįžo į savo kėdę. 

— Ačiū, pone Berkai, - padėkojo Džeidė ir vėl kreipėsi į su- 
sirinkusiuosius: - Esu pasirengusi išgirsti jūsų klausimus... 

Galinės salės durys plačiai atsivėrė su tokia jėga, kad atsi- 
trenkė į vidinę sieną. Visi atsisuko pažiūrėti, kas sukėlė šį šur- 
mulį. Kai du vyrai įžengė į vidų, visa salė laukdama nuščiuvo. 

Nesidairydami nei į kairę, nei į dešinę jie žengė viduri- 
niu tarpu tarp sulankstomų kėdžių, kol pasiekė scenos kraš- 
tą. Džeidei apmirė širdis, bet ji nekreipė dėmesio į šiurkštų 
trukdymą. 

— Dabar atsakysiu į jūsų klausimus. 

Pakilo kelios rankos, bet Džeidė neturėjo galimybės leisti 
paklausti. 

— Aš turiu jums klausimą, panele Speri, - prabilo balsas iš 
jos praeities. - Kaip jūs, po velnių, drįsote pasirodyti šiame 
mieste? 

Džeidė susitvardė, nors jos veidas tapo ledinis, kai ji nulei- 
do žvilgsnį į vyrą priešais tribūną. 

Iš invalido vežimėlio į Džeidę piktai žvelgė Ivanas Pačetas. 


Dvidešimt pirmas skyrius 


|sikišo sutrikęs meras. Jis nenorėjo rizikuoti, kad bus įžeis- 
tas svarbiausias miesto pilietis. Tačiau taip pat nenorėjo, kad 
būtų užgauliojama Džeidė. Kad ir kaip žiūrėsi, padėtis tapo 
pavojinga. Vienintelis kelias išvengti katastrofos - staiga už- 
baigti susirinkimą. 

Aidint ūžesiui Džeidė per mikrofoną pažadėjo į visus būsi- 
mus klausimus atsakyti laikraščio straipsnių serija. 

— Kas čia, po velnių, vyksta? - paklausė Dilonas priėjęs 
prie Džeidės. - Kas tas senas išvėpėlis? 

— Papasakosiu apie tai vėliau. Dabar tiesiog noriu dingti 
iš Čia. 

— Jūs dar neatsakėte į mano klausimą! 

Ivano triukšminga sumaištis neatgrasino. Nors susirinki- 
mas buvo baigtas, minia neskubėjo skirstytis. Dauguma lū- 
kuriavo norėdami pamatyti, kas bus toliau. Jie pajuto, kad 
netrukus ims pykšėti petardos, o Ivanas, kaip įprastai, išnau- 
dojo savo auditoriją. 

Džeidė pirmam susitikimui su Pačetais buvo numačiusi 
kitą laiką ir vietą, bet Ivanas vertė ją veikti, tad Džeidė neke- 
tino trauktis. Ji nužengė nuo scenos ir atsistojo prieš Ivaną. 

— Turiu teisę būti šiame mieste ar bet kurioje kitoje vieto- 
je, į kurią panorėsiu nuvykti. Laisvos verslininkystės princi- 
pas Amerikoje vis dar galioja. 

— Tik ne mano mieste. 

— Na, na. Džeidė Speri. Tai tu toji paslaptinga asmenybė, 
su kuria visa tai susiję. Kas galėjo pagalvoti. 

Nilas stovėjo už Ivano invalido vežimėlio. Džeidė klydo 
galvodama, kad yra atspari Nilo poveikiui. Taip nebuvo. Ją 
užplūdo toks įsiūtis ir neapykanta, kad mergina beveik ne- 
matė besišypsančio Nilo veido. „Kantrybės“, - tarė ji pati sau. 
Jau neilgai jis taip pasipūtęs šypsosis. 

Visus tuos metus Džeidė gaudavo Palmeto laikraštį, ji ži- 
nojo apie nelaimingą atsitikimą prie geležinkelio pervažos 
Čarlstone. Ivanui abi kojos buvo nukirstos aukščiau kelių. 
Nilui buvo sutraiškytas pilvas, sulaužyti kaulai, jis patyrė 
kontūziją ir kelis sunkius sužalojimus, dėl kurių ne vieną mė- 
nesį praleido ligoninėje. Jis taip ir nevedė Marlos Sju Pikens. 
Vestuvės buvo atšauktos dėl miglotų priežasčių. 

Nei metai, nei sužalojimai nesudarkė Nilo. Jis buvo toks 
pat patrauklus ir arogantiškas. 

— Kai prašymas sudaryti naują detalųjį planą pirmą sykį 
pasirodė miesto tarybos darbotvarkėje, pagalvojau, kad visas 
šis reikalas dvokia iki pat dangaus. Žinoma, aš balsavau prieš. 
Mėginau įtikinti kitus, bet jiems akyse spindėjo žvaigždės ir 
vaidenosi kažkoks gėris miestui, - Nilas klastingai išsivie- 
pė. - Turiu tau, Džeide, pasakyti, kad žaviuosi, jog sugebėjai 
iš pasalų viską apeiti. 

— Negirk jos, - suurzgė Ivanas pirštu rodydamas į Džei- 
dę. - Esu velniškai jumis pasipiktinęs, jaunoji ponia. Galbūt 
manote, kad buvote labai protinga? Gal viliatės, kad aš sil- 
pnas ir neveiksnus, nes esu įgrūstas į šį prakeiktą vežimėlį? 

Jis pavažiavo vežimėliu į priekį, kol kojų strampai beveik 
palietė Džeidei kelius. Ji nesitraukė, nors Ivanas atrodė šlykš- 
čiai, o mintis, kad senis gali ją paliesti, kėlė pasibjaurėjimą. 

— Klausyk, mergyte, - sušvokštė Ivanas. - Esu stiprus 
kaip niekada. Žinok, kad suknistas traukinys nesužalojo 
mano smegenų, - jis grėsmingai prisimerkė. Gali būti ti- 
kra — ta tavo prakeikta gamykla niekada nebus pastatyta 
mano teritorijoje. 

Ant Ivano kelių gulėjo lazdelė. Senis ją pakėlė ir sviedė į archi- 
tektūrinį brėžinį, kuris vis dar buvo atremtas į tribūną. Brėžinys 
nuvirto ant grindų. Akies krašteliu Džeidė pamatė, kaip Dilonas 
metasi prie Ivano. Ji atkišo ranką ir sulaikė vyrą už krūtinės. 

Džeidės balsas buvo stulbinamai ramus. 

— Pripažįstu, kadaise buvote grėsmingas, pone Pačetai, - ji 
nužvelgė Ivaną nerodydama jokių jausmų. - Dabar esate tik 
niekingas. 

Džeidė apėjo invalido vežimėlį, prasibrovė pro Nilą ne- 
kreipdama dėmesio nei į jį, nei į jo žodžius. Lauke vis dar 
būriavosi žmonės. Kai Džeidė išėjo iš pastato, visi su viltimi 
pažvelgė į ją. Matyt, laukė norėdami pamatyti, kaip Džeidei 
sekėsi susikauti su Ivanu. 

Užtikrintu žingsniu Džeidė šaligatviu patraukė prie savo 
naujo Cherokee ir atrakino vairuotojo dureles. Džeidė įmetė į 
vidų portfelį ir ketino sėsti prie vairo, kai kažkas iš užpakalio 
sugriebė jai ranką. 

Dilonas buvo užsidėjęs matinius saulės akinius, tačiau, 
nors vyro akis dengė tamsūs lęšiai, Džeidė matė, kad jis yra 
įsiutęs. Iš pagarbos smalsiems praeiviams Dilonas kalbėjo ty- 
liai, nors buvo įsitempęs. 

— Ką visa tai, po velnių, reiškia? 

— Dabar ne laikas ir ne vieta tai aptarinėti. 

Dilonas pasilenkė prie pat Džeidės. 

— Nė velnio. Prieš iškasdamas pirmą kastuvą žemių noriu 
žinoti, ar į mano nugarą nebus nukreipti šautuvai. Kas tas 
senas šunsnukis invalido vežimėlyje? 

— Tai Ivanas Pačetas, ir jis ne visada buvo neįgalus, - ji kils- 
telėjo ranką norėdama nubraukti užkritusią plaukų sruogą. 
Ranka drebėjo. Džeidė vylėsi, kad Dilonas to nepastebės. - 
Tačiau jis visada buvo šunsnukis. 

— Pačetas? Sojų pupelių karalius? 

— Tas pats. O dabar prašau paleisti mano ranką. Aš jau pa- 
kankamai šįryt buvau viešai iškoneveikta. Nenoriu su jumis 
galynėtis čia, Pagrindinėje gatvėje. 

Dilonas pažvelgė į savo ranką, kuria buvo tvirtai surakinęs 
Džeidei dilbį. Matyt, jis iki šios akimirkos nesuvokė, kad ją 
liečia. Vyras kaipmat paleido Džeidės ranką. 

— O kitas vyrukas - tai jo sūnus? 

— Nilas. 

— Kas jus su jais sieja? 

— Tai mano reikalas. 

Džeidė mėgino įlipti į automobilį, bet Dilonas žaibiškai 
sugriebė ją už rankos. 

— Ištraukėte mane iš areštinės Los Andžele, todėl dabar 
tai ir mano reikalas, - vyrui košiant žodžius pro dantis, jo 
ūsai tik vos vos krutėjo. - Įtikinote mane, kad viskas čia eis 
kaip sviestu patepta, kad visi miestiečiai remia projektą ir 
kad prie mano durų lauks eilė norinčiųjų įsidarbinti. Dabar 
akivaizdu, kad ne viskas yra taip, kaip sakėte. Noriu žinoti, 
su kuo man teks susigrumti. 

— Šiuo metu, pone Berkai, jums teks grumtis su manimi, - 
nekreipdama dėmesio į šaligatviu palengva žingsniuojančius 
paskutinius susirinkimo dalyvius Džeidė ištraukė ranką iš 
Dilono gniaužtų. - Jūs nesate atsakingas už viešuosius ry- 
šius. Tai mano sritis. Todėl būsiu dėkinga, jeigu nemėginsite 
spėlioti, kokie yra mano motyvai. O jeigu drįsite kištis, išme- 
siu jus iš darbo. 

Džeidė nėrė į automobilį ir triukšmingai užtrenkė du- 
reles. Neatsigręždama ji išvažiavo iš stovėjimo aikštelės ir 
nudūmė tolyn. 

Džeidė žinojo, kad Dilonas turi teisę rūpintis dėl visuo- 
menės paramos, nes ji gali radikaliai pakeisti darbų grafiką. 
Tačiau Džeidės santykiai su Pačetais nėra ir niekada nebus 
Dilono reikalas. Be to, Džeidė nemanė, kad Dilonui patiktų 
žinoti, jog jis vaidina, tegul ir nedidelį, vaidmenį jos keršto 
plane. Kad ir kaip ten būtų, Džeidė neketino Dilonui pasaky- 
ti daugiau, negu jam reikia žinoti. 

Kai Džeidė įžengė į namus, suskambo neseniai įvestas te- 
lefonas. 

— Klausau. 

— Ar susirinkimas jau baigėsi? 

— Pone Stainai! - sušuko Džeidė. - Taip, jis ką tik baigėsi. 

— Kodėl man nepaskambinote? Juk liepiau. 

— Ketinau. Aš ką tik įžengiau pro duris. 

— Na? Kaip sekėsi? 

— Nuostabiai. Geresnės reakcijos ir negalėjome tikėtis. 

Džeidė trumpai papasakojo, kas paaiškėjo, nė žodeliu ne- 
užsimindama apie Pačetus. 

— Vadinasi, jūs vis dar tikite šio regiono komerciniu po- 
tencialu? 

— Besąlygiškai. 

— Gerai. Tada leiskite man pasidalyti keliomis mintimis, 
kurias pastaruoju metu rutulioju. 

Džeidė atsisėdo ir ėmė klausyti. 


———> 


— Tu vis dar čia? Negi nesupranti užuominų? 

Naujų batų galu Dilonas pastūmė atklydusį šunį į šalį ir 
atrakino vagonėlio duris 

— Šok į vidų, kol jos neužsidarė! 

Mišrūnas liūdnomis akimis pažvelgė į jį, atsigulė ant laip- 
telio ir padėjo snukį ant priekinių letenų. 

— Kaip sau nori, - suniurnėjo Dilonas. - Tik nesitikėk, kad 
ir toliau tave šersiu. 

Jis taip smarkiai trinktelėjo durimis, kad sudrebėjo visas 
vagonėlis. Paėmęs iš siauroje virtuvėje stovinčio šaldytuvo li- 
monado skardinę Dilonas atsistojo skersvėjyje ir vienu gurkš- 
niu išgėrė pusę, tada priglaudė šaltą skardinę prie kaktos. 

— Po velnių. 

Dilonas nepalankiai žiūrėjo į viską, kas gyvenime jį vertė 
svarstyti arba jausti. Prieš septynerius metus jis oficialiai nu- 
stojo jausti. Kapuose buvo palaidota daugiau nei jo žmona ir 
sūnus. Dilonas palaidojo ir savo jautrumą. Dabar egzistavo 


324 + Sandia Brown 


tik jo kūnas, ir tiek. Jo širdis buvo tuščia. Dilonui šitaip pati- 
ko. Jis ketino ir toliau taip gyventi. 

Dilonas išėjo iš namo, kuriame mirė Debra bei Čarlis, ir 
viską paliko praeityje. Nuo tos dienos jis buvo atsiskyręs nuo 
pasaulio. Dilonas neturėjo jokios nuosavybės, tik kelis būti- 
niausius daiktus, kuriuos vežiojosi savo pikapu. Jis buvo abe- 
jingas kitiems žmonėms. Dilonas niekur neužsibūdavo, kad 
neužmegztų draugysčių. Jis nenorėjo draugų. 

Per kančias Dilonas suprato, jog nesvarbu, kaip tau sekasi 
atlikti tai, ko kiti iš tavęs tikisi, kad ir koks geras stengiesi 
būti, vis tiek gausi į dantis. Būsi baudžiamas už prasižengi- 
mus, apie kuriuos nė nenutuokei. Skolos visada išieškomos, 
o mokestis už jas - brangių tau žmonių gyvybė. 

Remdamasis šia žiauria pamoka Dilonas sukūrė logišką 
teoriją: nemylėk. 

Jo gyvenimas tapo saugus, be skausmo, ir Dilonas norėjo, 
kad taip būtų visada. Todėl nereikia, kad kvailas šuo prie jo 
prisirištų. Dilonas nenori globėjiškai ir savininkiškai mąstyti 
apie savo darbą ir galvoti apie jį kaip „apie savo gamyklą . Ir 
jam velniškai tikrai nereikia, kad prie jo priskrestų moteris. 

Nusikeikęs Dilonas trinktelėjo šaldytuvo duris. Toks jau 
yra gyvenimas. Ant priekinių laiptų guli kvailas sargis, kuris 
kiekvieną sykį, kai Dilonas žengia pro duris, laižo jam ran- 
ką. Dilonas ir taip jau globėjiškai, tarsi lokio patelė, saugojo 
„TeksTilės“ gamyklą, kuriai dar net neiškasti pamatai. Be to, 
jis pyko ant Džeidės Speri. Pyktis - emocija. Dilonas nenorė- 
jo jausti jokių emocijų, susijusių su Džeide. 

Praleidęs daugybę savaičių pasitarimuose ir susitikimuose 
Niujorke su vyrais, vilkinčiais prabangius „Burberry“ kostiu- 
mus ir niekada neturėjusiais nuospaudų ant rankų, Dilonas 
nekantravo, kada prasidės tikrosios statybos. Dabar, regis, 
vos tik jis pirmą sykį po daugelio metų leido sau emociškai 
prisirišti prie darbo, projektas gali būti sužlugdytas. 

Net ir kvailys galėjo numatyti, kad Pačetas nenugrius ant 
nugaros ir neapsimes lavonu, kai į miestą ateis kita bendro- 

vė, kuri jo verslą nustums į tolimą antrą vietą. Džeidė Speri 
nėra kvailė. Ji turėjo iš anksto žinoti, kad Pačetas taps jos 
priešu. Po apsižodžiavimo per miesto bendruomenės susi- 
rinkimą Dilonas buvo įsitikinęs, kad Džeidė su Pačetu - ir jo 
sūnumi - yra seni priešai. 

Senasis Pačetas klausė: 

— Kaip jūs, po velnių, drįsote pasirodyti šiame mieste? 

Tokie žodžiai bylojo apie skandalą. Ar Džeidė išvyko iš 
Palmeto užsitraukusi gėdą? 

Dilonas ištuštino limonado skardinę ir suglamžė ją saujo- 
je. Jis negalėjo įsivaizduoti, kad kompetentinga, rami, šalta 
ir susikaupusi panelė Speri galėtų įsivelti į skandalą, ypač į 
amoralų. Dilonas nenorėjo įsivaizduoti Džeidės jokiame kon- 
tekste, bet moteris dažnai atkeliaudavo į jo mintis. 

Tai suprantama, įtikinėjo save Dilonas. Ji mano viršinin- 
kė. Jeigu viršininkas būtų vyras, Dilonas apie jį irgi galvo- 
tų. Tačiau jeigu viršininkas būtų vyras, Dilono mintys apie jį 
būtų kitokios nei dažnai aplankančios apie Džeidę. 

Dilonas buvo ištikimas Debrai beveik visus metus po jos 
mirties. Tada vieną šaltą vienišą naktį kažkurioje lygumų 
valstijoje - Montanoje? Aidahe? - jis bare susirado moterį 
ir nusivedė į motelio kambarį. Paskui pasibjaurėjo savimi 
ir tapo dar vienišesnis. Jis verkė dėl Debros sausai ir kan- 
kinamai kūkčiodamas. Nepaisant emocinės negalios, fizinis 
Dilono apetitas atsigavo, ir jis vėl tapo stiprus ir sveikas. 
Antrą sykį nusivedęs moterį į lovą jis kankinosi mažiau. Tre- 
čią kartą viskas buvo beveik paprasta. Tuo metu Dilonas jau 
buvo išsiugdęs gebėjimą fizinį aktą atriboti nuo sąmonės. Jo 
kūnas galėjo būti stimuliuojamas nesužadinant kaltės jaus- 
mo. Dilonas pajėgdavo pasiekti malonų atsipalaidavimą nejį- 
traukdamas nei širdies, nei proto. 

Dėl nuošalumo Dilonas moterims tapo dar geidžiamesnis. 
Jas jaudindavo slaptas vyro priešiškumas. Liguistas elgesys 
žadindavo motiniškus instinktus. Tačiau visos jos numalšin- 
davo tik lytinį potraukį. Palikęs moteris Dilonas būdavo toks 

pat neramus kaip ir anksčiau. Jo atmintyje neišlikdavo nei 
vardų, nei veidų. 

Tačiau dabar mintyse dažnai šmėkščiodavo ir vardas, ir 
veidas. Tai Dilonui kėlė rimtą susirūpinimą. 

Lauke pradėjo loti šuo. 

— Nutilk! - suriko Dilonas pro duris. 

Tada išgirdo automobilio variklio burzgesį ir pravėrė du- 
ris. Iš blizgančio naujo pikapo su nupiešta ant durelių „Teks- 
Tilės' emblema išlipo Džeidė Speri. 

— Ar jis kandžiojasi? - paklausė Džeidė, galva mostelėda- 
ma šuns pusėn. 

— Nežinau. Jis ne mano. 

— Vargu ar šuo tai žino. Jis jau saugo jus. 

Pasilenkusi ji meiliai pašaukė šunį: 

— Ateik čia, šuneli. 

Šuo liovėsi lojęs, kelis sykius suinkštė ir prišliaužė artėliau 
prie Džeidės. Ji leido pauostyti savo ranką. Šuo ją palaižė. 
Džeidė pakasė gyvūnui apyausius. 

— Tai bent sarginis šuo, - nusišaipė Dilonas. 

Atsitiesusi Džeidė numetė Dilonui sunkvežimuko raktelius. 

-Tikiuosi, jis jums patiks, - Dilonas viena ranka sugavo 
ryšulį. - Jis jūsų. Galite važinėti kur norite, bet tik darbo 
reikalais. 

- Aš ir taip turiu sunkvežimuką. 

Džeidė dirstelėjo į aplamdytą automobilį. 

— Jis skirtas asmeniniam naudojimui. Tačiau prašau nau- 
dotis bendrovės automobiliu, kai tik jai atstovausite. 

— Taip, ponia. Kas dar? 

Džeidė užlipo ant vagonėlio laiptų. Šuo vizgindamas uo- 
degą nusekė jai iš paskos. Džeidė iš rankinės ištraukė degalų 
kreditinę kortelę ir padavė Dilonui. 

— Ja taip pat galite naudotis. 

— Ačiū. 

— Sąskaitos bus siunčiamos tiesiai man. 

— Tegul taip ir būna. 

Dilonas elgėsi šiurkščiai ir įžeidžiamai, bet jam buvo ne- 
smagu gauti dovanų iš moters. Tai priminė ponios Čandler 
sekso pamokas. Daryk taip, daryk anaip. Ne taip smarkiai. 
Smarkiau. Lėčiau. Greičiau. Dilonas sparčiai mokėsi ir netru- 
kus ištobulino savo būdą. Vaikinui seksas patikdavo kur kas 
labiau, kai viršenybė būdavo jo pusėje. 

Dilonas žinojo, kad elgiasi netinkamai ir ne laiku, bet nie- 
ko negalėjo padaryti. Jis iškrypėliškai džiaugėsi, kad yra vie- 
nu laipteliu aukščiau už Džeidę ir kad ji privalo atlošti galvą, 
jei nori kalbėti žiūrėdama jam į akis. Galbūt ji viršininkė ir 
turi lėšų pirkti sunkvežimukus, bet nepajėgs įveikti Dilono 
vyriškumo. 

— Turėsite parvežti mane namo. 

— Žinoma. 

— Tačiau pirmiau norėčiau apžiūrėti jūsų kabinetą, - Dilo- 
nas nė nekrustelėjo. Džeidė apsimestinai saldžiai nusišypso- 
jo. - Jeigu dabar jums patogu, pone Berkai. 

Dilonas įbedė į ją žvilgsnį pajutęs, kad vyksta neskelbtas 
karas, kurio valia stipresnė. Galiausiai jis pasitraukė į šalį ir 
rankos mostu pakvietė Džeidę į vidų. Kad šuo nejeitų, Dilo- 
nas uždarė duris ir kaipmat pasigailėjo taip pasielgęs. Vago- 
nėlis buvo per mažas dviem žmonėms - bent jau taip Dilonui 
atrodė dabar, kai jis čia atsidūrė vienas su Džeide. 

Dilonas buvo matęs Džeidę tik su biuro apranga. Po mies- 
to bendruomenės susirinkimo ji persirengė ir dabar mūvėjo 
džinsus ir vilkėjo baltą per galvą maunamą megztinį. Jeigu 
Dilonas nebūtų geriau pažinojęs Džeidės, niekada nebūtų at- 
spėjęs, kad ji devynis mėnesius nešiojo kūdikį. Moters šlaunys 
bei sėdmenys buvo tvirti ir dailūs. Pilvas plokščias. Krūtys... 

Dilonas atsikrenkštė. 

— Rytoj bus įvestas telefonas. 

— Gerai, - pritarė ji nusigręždama nuo rašomojo stalo, kurį 
apžiūrinėjo. Gyvenamoji vagonėlio dalis buvo paversta kom- 
paktišku biuru. Vieninteliai nereikalingi darbui daiktai buvo ra- 


dijo imtuvas ir mažas nešiojamasis televizorius. - Cia ankštoka. 

— Man daug vietos nereikia. 

— Ar tikrai neapsigalvosite, kad pasamdyčiau jums sekre- 
torę? | 

Dilonas papurtė galvą. 

— Jeigu vėliau nuspręsiu, kad ji man reikalinga, pranešiu, - 
Džeidės žvilgsnis pro Diloną nukrypo virtuvės ir miegamojo 
link. - Ar norite patikrinti ir mano lovą? 

Džeidė staigiai pažvelgė į jį. Dilonas galėjo lažintis iš visos 
kito mėnesio algos, kad moteriai ant liežuvio galo sukosi už- 
gauli pastaba, bet ji nusprendė nieko nesakyti. 

— Mane domina vienintelis dalykas - kur jūs vykdysite 
bendrovės veiklą, - sausai pareiškė ji. 

Dilonas nusprendė, kad ir panelės Speri tvirtumas turi 
ribas. Jos neperžengia profesinio lyčių bendravimo. Čia pa- 
nelės Speri rafinuotumas kaipmat subliūkšdavo. Dilonas 
stebėjo, kaip Džeidė bendrauja su vyrais pagrindinėje „GSS“ 
būstinėje Niujorke. Ji jausdavosi nepatogiai išgirdusi dvi- 
prasmiškas užuominas. Su šia ponia nepaflirtuosi. Džeidei 
rūpi tik reikalai, visa kita - nulis. 

Dilonas nusprendė, kad Džeidė nebuvo ištekėjusi. Ji 
niekada nėra užsiminusi apie savo buvusįjį. Vienas jaunų 
„GSS“ vadovų prisėlino greta Dilono prie biuro kavos apa- 
rato ir paklausė: 

- Ar dulkiniesi su Džeide? 

Dilonas niekada nepritarė apkalboms persirengimo kam- 
bariuose, ypač su svetimais. 

— O kas tau darbo? 

— Sukirtau lažybų iš penkiasdešimties baksų. 

Dilonas ramiai gurkštelėjo karštos garuojančios kavos ir 
grėsmingai prisimerkęs pažvelgė į smalsuolį. 

- Štai ką pasakysiu: jeigu nori pakalbėti apie seksą, iškrušk 
pats save ir tada ateik papasakoti, kaip ten buvo. 

Matyt, Džeidė sukėlė kelių partnerių vyrų neviltį, kad šie 
pradėjo spėlioti apie moters seksualumą. Dilonui ir pačiam 

buvo smalsu, kas vaiko tėvas, bet jis niekada šio klausimo 
nelietė. 

— Galbūt mums reikėtų įsigyti dar vieną vagonėlį? - sausai 
ir dalykiškai paklausė Džeidė. 

— Kam? 

— Man irgi reikia biuro. Būtų patogiau jį turėti čia, statybų 
aikštelėje, o ne miesto centre. Be to, jums reikėtų patalpos, 
kurioje galėtumėte vesti pasitarimus su subrangovais. Ką 
manote? Ganėtinai erdvų, kad tilptų mano rašomasis stalas 
ir posėdžių zona. 

— Tai jūsų pinigai. 

— Pagalvosiu apie tai rytoj. 

— Puiku. 

— Na, manau, tai viskas. 

Džeidė stovėjo prie durų jau uždėjusi plaštaką ant ranke- 
nos, kai Dilonas ją apėjo ir užtvėrė kelią. 

— Ne visai viskas, Džeide. 

Ji impulsyviai žingtelėjo atgal. Regis, staigus Dilono jude- 
sys ją išgąsdino. Dilonas pagalvojo, kad moters reakcija per- 
dėta. Džeidė beveik su baime pažvelgė į jį. 

— Ko jūs norite? 

Dilonas taip pat negalėjo paaiškinti, kodėl Džeidei staiga 
ėmė trūkti kvapo. Juk ji viskam vadovauja. Kodėl moteris 
gali bijoti Dilono? Palikęs ramybėje asmeninį smalsumą Di- 
lonas paklausė apie reikalus: 

— Papasakokite apie Ivaną Pačetą. 

— O ką apie jį pasakoti? 

— Suprantu, kodėl jis yra nepatenkintas dėl „TeksTilės' ga- 
myklos. Tai atims dalį jo galios. Palmetas iki šiol buvo Ivano 
karalystė, ir jis ją valdė gana ilgai. 

— Tarkim, - sutiko Džeidė. 

— Rodos, jūs taip ir galvojote. Ką tai galėtų reikšti? Ar dėl 
to nusprendėte gamyklą statyti čia, kad žinojote, jog tai pa- 
kenks Pačetui? 

- Skaitėte brošiūrą. Žinote, kad Palmetas - puiki vieta. 

— Taip pat žinau, kad galėjote vandenyno pietrytinėje pa- 
krantėje išsirinkti daugiau negu dešimt kitų vietų, kurios 
būtų tokios pat puikios. Kodėl išsirinkote Palmetą? 

— Aš tą miestą pažinojau. 

— Tada užduosiu antrą klausimą. Kodėl Pačetas teigia, jog 
jums pakako įžūlumo išdrįsti čia pasirodyti? 

Džeidė papurtė galvą - laisvų tamsių sruogų kupeta krito 
ant pečių. 

— Iš Palmeto išvykau kebliomis aplinkybėmis. 

- Ir šios „aplinkybės“ yra kaip nors susijusios su Pačetu? 

— Be kitų. 

— Ypač su jaunesniuoju Pačetu? 

— Kodėl taip manote? 

Dilonas kurį laiką tyrinėjo moters veidą, paskui pamėgino 
spėti: | 

— Kas jūsų sūnaus tėvas, Džeide? 

— Greihemas neturi tėvo. 

— Netiesa. Paskutinį sykį kūdikis be tėvo gimė Betliejuje. 
Kai išvykote iš Palmeto, buvote nėščia, ar ne? 

Džeidė gręžė jį ledinėmis žydromis akimis. 

- Arjūs pastojote nuo Nilo Pačeto, o šis vėliau atsisakė jus 
vesti? Taip buvo? 

— Visiškai ne. Aš visada niekinau Nilą Pačetą. 

Pastūmusi Diloną iš kelio Džeidė energingai trūktelėjo du- 
ris ir išėjo į lauką. Šuo pašoko ir ėmė smagiai vizginti uodegą, 
laukdamas daugiau malonių žodžių. Nekreipdama dėmesio 
į šunį Džeidė nužingsniavo laiptais žemyn ir atsigręžusi ant 
apatinio laiptelio vėl kreipėsi į Diloną: 

— Žinau, kad šįryt mieste su jumis pasielgiau atžagarokai, 
ir dėl to atsiprašau. Turėjau jus užtikrinti, kad valdau padėtį, 
ir tuo viską baigti. 

— Arjūs tikrai valdote padėtį? 

- Visiškai. Esu pajėgi susidoroti su visais galimais sunku- 
mais, o jų, esu tikra, bus daug, kol baigsime projektą. Jums 
turėtų rūpėti tik tiesiogiai su statybomis susijusios bėdos. 

Taip pat prašau spėliones apie mano sūnų ir mane pasilaikyti 
sau. Būtų dar geriau, jeigu apie mudu apskritai nespėliotu- 
mėte. Kai bus pradėti kasti pamatai, būsite toks užsiėmęs, 
kad nerasite laiko galvoti apie visokias smulkmenas. 

Diloną šie žodžiai labai suintrigavo. Piktoka Džeidės reak- 
cija į užduotus klausimus tik dar labiau sužadino jo smalsu- 
mą. Palmetas - mažas miestas. Žmonės linkę kalbėti. Anks- 
čiau ar vėliau jis sužinos tamsią Džeidės paslaptį. Dabar nu- 
sprendė daugiau nesigilinti. 

Dilonas užrakino vagonėlį ir nusekė paskui Džeidę prie 
naujo sunkvežimuko, ji jau laukė keleivio sėdynėje. Dilonas 
sėdo prie vairo ir įjungė variklį. 

— Gana prašmatnu, - tarė Dilonas apžiūrinėdamas auto- 
mobilio vidų. 

— „GSS“ yra prestižinė korporacija, - sausai atsakė Džeidė. 

Dilonas nuvairavo sunkvežimuką provėžiuotu taku, ve- 
dančiu į greitkelį. 

— Turėsite man pasakyti, kaip nuvažiuoti prie jūsų namo. 

Dilonas žinojo, kur Džeidė išsinuomojo būstą, bet neno- 
rėjo išsiduoti. 

Klausydamas trumpų nurodymų jis važiavo per miestą. 
Netrukus Dilonas suprato, kad Džeidė jam rodo kelią ne į iš- 
nuomotą namą. 

— Stebiuosi, kad nusprendėte gyventi taip toli, — atsainiai 
tarė jis, kai jiedu išvažiavo už miesto ribų. 

— Važiuojame ne tiesiai į mano namus. Noriu išgirsti jūsų 
nuomonę apie vieną dalyką. 

Dilonas suglumęs dirstelėjo į Džeidę, bet ji daugiau nieko 
neaiškino. Dilonas ir toliau važiavo dviejų juostų plentu, ku- 
ris, kaip jis žinojo, veda į Atlanto pakrantę. 

— Kitoje sankryžoje pasukite į dešinę, - kaip buvo liepta, 
jis staigiai pasuko į siaurą žvyrkelį. - Čia galite bet kur susto- 
ti, - vos tik Dilonas sustabdė automobilį, Džeidė išlipo. - No- 
rėčiau, kad eitumėte kartu. 

Dilonas išlipo ir nusekė paskui ją išilgai spygliuotos vielos 
tvoros. Prie vieno iš stulpų buvo prikaltas surūdijęs užrašas: 
ĮŽENGTI DRAUDŽIAMA. Nekreipdama dėmesio Džeidė pa- 
prašė Dilono palaikyti dvi vielas, praskleistas užtektinai pla- 
čiai, kad būtų galima pralįsti. 

— Žinote, kad čia privati nuosavybė, - perspėjo Dilonas. 

— Taip, žinau, - saugiai pralindusi pro skylę ji koja užmynė 
apatinę vielą, o viršutinę iškėlė kaip įmanydama aukščiau. — 
Ateikite, nemanau, kad mus čia kas nors sučiups. 

Dėl savo ūgio Dilonas pro spygliuotos vielos plyšį turėjo 
lįsti atsargiau negu Džeidė. Atsidūręs kitapus tvoros jis įsi- 
sprendė rankomis į šonus ir pažvelgė į moterį. 

— Kas toliau? Ką tokio mes pamatysime šiapus tvoros, ko 
negalėjome matyti nuo kelio? 

Jiedu stovėjo pūdyme. Jeigu Džeidė norėjo maloniai pa- 
sivaikščioti kaime, galėjo Dilonui pasakyti, kad persirengtų. 
Jis paliko vagonėlyje kaklaraištį ir švarką, bet vis dar mūvėjo 
kostiumo kelnes ir avėjo tuos pačius, kaip ir per miesto susi- 
rinkimą, batus. 

— Noriu tik apsidairyti, - Džeidė leidosi žingsniuoti per 
lauką. - Nenorėjau atvykti viena. 

— Atvykti vienai tikrai būtų buvusi didelė klaida, - pajuo- 
kavo Dilonas. 

Kaip ir buvo galima tikėtis, šie žodžiai Džeidės nepra- 
linksmino. 

Visą pusvalandį jiedu klajojo po nedirbamą žemę. Džeidė 
ėjo palei tvorą, paskui paprašė Dilono, kad šis žingsniais iš- 
matuotų jos ilgį. Dilonas taip ir padarė, nors nesuprato šio 
keisto pageidavimo. Džeidė iš rankinės išsitraukė spirale įriš- 
tą bloknotą ir kažką jame užsirašė. 

Pakilo vėjas, bet Džeidė nekreipė į jį dėmesio, net ir tada, 
kai šis ėmė šiaušti jai plaukus, sruogos lindo į burną. Atslin- 
ko tamsūs žemi debesys. Tolumoje Dilonas išgirdo griausti- 
nį. Jie ir toliau žingsniavo ir matavo žemę be jokios Dilonui 
suprantamos priežasties. 

Galiausiai Džeidė sugniaužė vėjo ištaršytus plaukus į 
kumštį, prispaudė prie sprando ir atlošė galvą, kad pažvelgtų 
į Diloną. 

— Ką jūs manote? 

Moteris stovėjo plačiai išskėtusi kojas, užmetusi ranką 
už galvos, vėjas priplakė prie kūno palaidinę, išryškindamas 
dailias, dideles ir standžias krūtis, tad Dilonui į galvą lindo 
tik kūniškos mintys. 

— Ką aš manau? - stačiokiškai pakartojo jis. - Manau, kad 
mes sušlapsime. 

Džeidė tamsesnio negu audros debesys mėlio akimis pa- 
žvelgė į dangų. 

— Ko gero, jūs teisus. Tačiau ką galvojate apie šį sklypą? 

Dilonas nekantriai perbraukė ranka vėjo sutaršytus plaukus. 

— Ar dėl to mes čia pastarąjį pusvalandį trypčiojame - kad 
išgirstumėte mano nuomonę apie šį apgailėtiną žemės skly- 
pą? Galėjau savo nuomonę pasakyti ir neišsiterliodamas pur- 
vu naujų batų. 

— Manote, kad jis nevertingas? 

— Vertingas? - stengdamasis perrėkti vėją sušuko Dilo- 
nas. - Jis bevertis. Tikriausiai pusę jo užlieja potvyniai. 

— Ketinu jį nupirkti bendrovei „GSS“. 

Tai ištarusi Džeidė apsisuko ir nelygiu dirvos paviršiumi pa- 
traukė atgal prie tvoros. Sutrikęs Dilonas žengė jai iš paskos. 

— Kurių velnių? 

— Kad turėtume kur plėstis ateityje. Atsargiai lįskite pro 
skylę, Dilonai. 

Jiedu sėkmingai išlindo lauk ir nužingsniavo prie auto- 
mobilio. Kai Džeidė įlipo, Dilonas užtrenkė dureles keleivio 
pusėje ir apibėgo automobilį. Vos tik jis spėjo šmurkštelėti 
vidun, į priekinį stiklą ėmė barbenti pirmieji lietaus lašai. 

Dilonas nusikeikė, kad batų padai aplipę purvu, tada vėl 
grįžo prie ankstesnio pokalbio. 

— Tikriausiai kalbate nerimtai, juk neketinate pirkti šio 
žemės sklypo. 

— Gal ir taip. Šiandien man paskambino ponas Stainas. 
Mes aptarėme kelias galimas plėtros vietas šioje apygardoje 
ir aplink ją. Labai tikėtina, kad korporacijai įsigysime nekil- 
nojamojo turto. Tiesą sakant, šis siūlymas buvo pateiktas la- 
biau kaip vadovybės paliepimas. 

—- Kad paruoštumėte šią žemę statyti ką nors daugiau 
negu lauko išvietę, prireiks ne vieno milijono. 

— Mes juos turime. 

Džeidės lengvabūdiškumas velniškai suerzino Diloną. 

— Ką gi, jeigu žinote visus atsakymus, kodėl čia atsigabe- 
note mane? 

— Kad apsisaugočiau. 

Dilonas kurį laiką piktai žiūrėjo į ją, paskui įjungė atbulinę 
pavarą, permetė ranką per sėdynės atkaltę, atsigręžė ir nuvai- 
ravo automobilį prie sankryžos su greitkeliu. Ištiestos rankos 
pirštų galiukais jis jautė išsidraikiusius Džeidės plaukus. Jie 
buvo drėgni ir švelnūs. Dilonas įsiuto ant savęs, kad tai pa- 
stebėjo. Jis norėjo sugriebti moters plaukus ir įsikniaubti į 
juos veidu. Lietus atvėsino langus. Jie aprasojo. Troškiame 
ore Dilonas užuodė Džeidės kvepalus. 

Džeidės plaukai. Džeidės kvepalai. Jis kreipia per daug dė- 
mesio į Džeidę. 

Norėdamas išsiblaškyti, Dilonas išvydo kaimišką pašto 
dėžutę, pavojingai pasvirusią ant surūdijusio stulpelio. Per 
lietų jis perskaitė pavardę, prieš daugelį metų užrašytą ant 
aplankstyto metalo. Raidės buvo išblukusios, bet jis vis dėlto 
sugebėjo perskaityti: O. PARKERIS. 

— Noriu žinoti, ką sumanė toji kalaitė. 

Ivanas irzliai ranka nuvijo namų šeimininkę, kuri mėgino 
jam patiekti antrą saldžiųjų bulvių porciją. Prieš ketverius 
metus Jula išėjo į pensiją. Vietoj jos patarnavo duktė, kuriai 
teko papildoma atsakomybė rūpintis neįgaliuoju amputuo- 
tomis kojomis. 


Sakiai 2 


— Atnešk man brendžio, - šiurkščiai paliepė Ivanas. Kai 
tarnaitė išėjo atnešti butelio, Ivanas piktai pažvelgė į Nilą, 
kuris sėdėjo sudribęs kėdėje ir knibinėjo valgio likučius lėkš- 
tėje. - Gal apkurtai? Pasakyk ką nors. 

Nilas pažvelgė į tėvą. 

— Kiek sykių turiu kartoti? Žinau tik tiek, kiek jau pasakiau. 

Ivanas pagriebė butelį iš namų šeimininkės rankų ir dos- 
niai šliūkštelėjo gėrimo į taurę. Tarnaitė paėmė Nilo lėkštę, 
kai šis davė ženklą baigęs valgyti. Kai moteris grįžo į virtuvę, 
tėvas ir sūnus liko vieni - du žmonės prie stalo, prie kurio be 
vargo galėtų susėsti dvidešimt. 

— Tas rangovas, Berkas, - tarė Nilas, - ką tik pasamdė įmo- 
nę iš Kolumbijos pamatams kasti. Jie jau veža žemės kasimo 
įrengimus. 

- Tuos įrengimus jie galėjo atsivežti ir tiesiai iš čia, - burb- 
telėjo Ivanas vėl įsipildamas brendžio. 

Nuo stalo jis vežimėliu nuvažiavo į poilsio kambarį. 

-— Ateik! - sušuko tėvas. Jo balso aidas nuaidėjo tuščiame 
name, kurio interjeras nepasikeitė, tik buvo pritaikytas pato- 
giai važiuoti invalido vežimėliui. 

Nilas, nešinas taure brendžio, paskui tėvą įžengė į poilsio 
kambarį. 

— To nesustabdysi vien panorėjęs, senoli. Per tą miesto 
bendruomenės susirinkimą apsikvailinai urgzdamas tarsi 
sužeistas aligatorius. Reikia veikti ne taip, tėti. 

Nilas klestelėjo ant odinės sofos. 

— Privalome įveikti Džeidę žaisdami jos žaidimą. Mudu 
snaudėme, kol ji supirkinėjo žemę, kurioje bus gamykla. Šį- 
syk nepramiegosime. 

— Ką sumanei? 

Nuo brendžio Ivano nuotaika šiek tiek pasitaisė. 

Be to, dabar alkoholis atimdavo Ivanui jėgas ir jis būda- 
vo ne toks tironiškas. Nelaimingas atsitikimas susidūrus su 
traukiniu rimtai pakenkė Ivano sveikatai, Nilui teko daugiau 
atsakomybės. Anksčiau vengęs darbo Nilas maloniai nustebo 

supratęs, kad darbas panašus į žaidimą. Nilas visada žaisda- 
vo siekdamas pergalės ir nemokėjo pralaimėti. 

— Šniukštinėju, ką veikia Džeidė, - paaiškino jis tėvui. — 
Kilnojamame pastate statybų aikštelėje, prie pat vagonėlio, 
kuriame gyvena tas vyrukas Berkas, ji įkūrė biurą. Galbūt 
vienintelis keistas jos poelgis tas, kad Džeidė dusyk buvo nu- 
važiavusi į Parkerių ūkį. 

— Po velnių, ką tu sakai! 

— Kiek žinau, dusyk, - pridūrė Nilas susiraukdamas. - Vie- 
ną kartą su Berku, kitą sykį pati viena. Vadinasi, ji ten važiuo- 
ja ne aplankyti Parkerių, o kažką šniukštinėja. Antrą kartą 
Džeidė nė neišlipo iš automobilio, tik kelis sykius pravažiavo 
Očio aptvertą sklypą. Vakar ji nuvyko į teismą ir paprašė pa- 
rodyti žemės sklypo planus. 

— Ar esi tikras, kad tai buvo Parkerių sklypo planai? 

— Taip. Pagyriau Greisės Del Ferguson riebią subinę, - paaiš- 
kino Nilas turėdamas galvoje teismo raštininkę. - Tada ji man 
noriai viską išpasakojo. Džeidė paprašė parodyti visus doku- 
mentus, susijusius su Parkerių sklypu ir jį supančia teritorija. 

— Didžioji dalis tą sklypą supančios teritorijos priklauso man. 

— Teisingai, tėti. Tai pabrėžė ir Greisė Del stengdamasi, 
kad pastebėčiau jos didelius papus. 

— Ar Džeidė paaiškino Greisei Del, kodėl ją domina tie 
planai? 

— Ne. 

Kai Nilas abiem vėl įpylė brendžio, Ivanas paklausė: 

— Kaip manai, kodėl Džeidę domina Parkerių ūkis? 

— Neįsivaizduoju, bet man tai nepatinka, - suniurnėjo Ni- 
las. - Noriu sužinoti, ką ji sumanė. 

— Na,ji tikriausiai iš anksto nepraneš, o anksčiau ar vėliau 
sužinos, kad tu sekioji paskui ją ir klausinėji. 

— Ne bėda. Radau porą nekvailų vyrukų, mokančių laikyti 
liežuvį už dantų. Jie pamainomis seka Džeidę ir pranešinėja 

giuosi labai galantiškai. Vakar jai nusiunčiau gėlių. 


Ivanas gudriai pažvelgė į sūnų. 

— Tapusi moterimi ji dar gražesnė negu tada, kai buvo 
mergina. 

— Vadinasi, tu irgi tai pastebėjai, - nusijuokė Nilas. - Ji 
triukšmingai parskrido į miestą, bet po korporatyvine Džei- 
dės išore slypi tiesiog moteris. Jos gali kiek nori šaukti reika- 
laudamos lygybės. Bet jei kalbame apie esmę, vienintelis jų 
privalumas yra tarp kojų. 

— Sutinku su tavimi. Tačiau ši moteris man kelia nerimą. 
Ji nepamiršo, kas įvyko prieš pat jums baigiant mokyklą, - 
Ivanas buku pirštu bedė į orą. - Ji čia atvyko mūsų palaidoti, 
berniuk. Prisimink, kad ji buvo ne bukaprotė. Dabar yra dar 
gudresnė. Džeidė atvyko trokšdama kraujo. Mūsų kraujo. 

Nilo akys sublizgo virš brendžio taurės krašto. 

— Žinau tik: jeigu Palmete atsiras nauja gamykla, ji pri- 
klausys Pačetams. 

Ivanas sukikeno. 

— Aš tave mokiau kaip tik taip galvoti. Mano širdis džiau- 
giasi, kad kai kurias pamokas įsisavinai. Niekas nepajėgs 
mūsų iš čia išstumti. 

— Ne, bet Džeidė laikinai mums sutrukdys. Pirmiausia ji 
gali sukelti atlyginimų karą. Jeigu Džeidė mūsų darbuoto- 
jams pasiūlys už valandą dešimčia centų daugiau, kaip ma- 
nai, kam liaudis norės dirbti? 

— Mūsų darbuotojai ištikimi. 

— Nė velnio jie ne ištikimi, - su panieka atšovė Nilas. — 
Dabar Pietūs yra kitokie, tėti. Pabusk. Visas tas šlamštas apie 
kartų ištikimybę yra pliurpalas. Jeigu Džeidė pasiūlys jiems 
didesnį atlygį, mudu prarasime savo darbuotojus. Bus visai 
nesvarbu, kad mums dirbo jų tėvai ir seneliai. Po perkūnais! 
Kai tik apie tai pagalvoju, noriu čiupti ją už gerklės. 

Ivanas iš padilbų pažvelgė į Nilą. 

— Galbūt tą vakarą jums reikėjo ją nužudyti, paskui apkal- 
tinti nigerius ar kokį nors baltaodį šiukšlę. 

— Taip. Jei tada būčiau žinojęs tai, ką žinau dabar. 


338 + Sandra Braun 


— Ji čia tikrai atvyko keršyti. Pats esu ne kartą keršijęs, to- 
dėl atpažįstu ženklus, - Ivanas pasibjaurėjęs sučepsėjo. - Tas 
Mairadžeinės šūdvabalis sūnus mirė. Mūsų garbingasis šeri- 
fas nė velnio nepajėgus su ja kovoti. Tad atspėk, kas lieka? 

Nilas uždėjo ranką tėvui ant peties. 

— Nesijaudink, tėti. Pakaks ir mudviejų. 

Džeidė įvairavo automobilį į kiemą, kuris atrodė taip pat 
apgailėtinai, kaip ir tada, kai matė jį paskutinį kartą. Vištos 
tikriausiai buvo kažkelintos kartos ankstesniųjų palikuo- 
nės, bet vis dar lesiojo kieme. Purvinoje kiaulidėje kriuksė- 
jo paršavedė. 

Pro virtuvės langą Džeidė pamatė, kaip ponia Parker nusi- 
šluosto rankas į šluostę ir žiūri pro stiklą, kas atvyko. Džeidė 
patyrė vaiduoklišką dėja vu pojūtį. Jai vertėjo atvažiuoti kitu 
dienos metu, kad neprisimintų tos prieblandos, kai kluone 
išvydo šiurpų reginį. Tačiau vakarienė - pats tinkamiausias 
metas rasti Otį namie. 

Ji nuėjo prie laukujų durų ir pasibeldė. Duris atidarė po- 
nia Parker, per petį persimetusi indų šluostę ir prisidengusi 
akis nuo besileidžiančios saulės, pro ištampytą metalinį tin- 
klelį pažvelgė į Džeidę. 

— Kuo galiu jums padėti? 

— Sveika, ponia Parker. Aš Džeidė. Džeidė Speri. 

Džeidė išgirdo, kaip ponia Parker aikteli. Kilstelėjo jos 
kaulėta krūtinė. Moteris dar sykį pridėjo delną prie akių ir 
pažvelgė atidžiau. 

— Ko tu nori? 

— Norėčiau užeiti į vidų ir pasikalbėti. 

— Mudvi neturime ką viena kitai pasakyti. 

— Prašau, ponia Parker. Tai svarbu, kitaip nebūčiau atva- 
žiavusi. 

Džeidė neramiai laukė įsivyravus tylai, kuri, regėjosi, truko 
amžinybę, paskui metalinio tinklelio durys garsiai sucypė, kai 

ponia Parker jas atidarė. Ji linktelėjo pražilusią galvą; Džeidė 
įžengė į svetainę. Sofos apmušalai buvo tokie apdriskę, kad 
tarpais styrojo išlindę vatos kuokštai. Ant fotelio atramos 
galvai buvo matyti dėmė. Kilimo kraštai apspurę. Kambaryje 
niekas nepasikeitė nuo tada, kai Džeidė jame buvo paskutinį 
kartą. Tai buvo niūri patalpa su purvinais sienų apmušalais, 
nutriušusiais baldais, garsiai tiksinčiu laikrodžiu ir įrėminta 
Gario su abituriento mantija ir kepuraite, kurios jis taip ir 
neužsidėjo per išleistuves, nuotrauka. | 

Grįžusi į Palmetą Džeidė aplankė Gario kapą. Žiūrėdama į 
vaikiną, besišypsantį iš pigioje parduotuvėje pirkto rėmelio, 
Džeidė pajuto, kaip suspaudžia širdį, bet tai tik sutvirtino jos 
ryžtą. Ji atsigręžė į Gario motiną, per tą laiką ji labai pase- 
no, nes nuo paskutinio susitikimo praėjo penkiolika metų. 
Plaukai buvo išretėję ir netvarkingi, drabužiai apdribę. Po 
jais barkšojo kaulai. 

— Kur jūsų jaunesnieji vaikai, ponia Parker? Kas jiems 
nutiko? 

Nesileisdama į smulkmenas ji papasakojo Džeidei, kad 
dvi dukros ištekėjo ir turi savų vaikų. Vienas sūnų su žmona 
gyvena mieste ir dirba Pačeto sojų pupelių gamykloje; kitas 
įstojo į karinį jūrų laivyną; trečias iškeliavo iš namų nežinia 
kur. Paskutinis iš jo gautas atvirukas buvo iš Teksaso. 

— Jauniausioji vis dar čia, namie, - pavargusiu balsu pra- 
nešė ponia Parker. - Kitais metais ji baigs mokyklą. 

Džeidė su liūdesiu prisiminė, kaip Garis norėjo nutiesti 
kelią savo jaunesniems broliukams ir sesutėms. 

Ji išgirdo užsidarant duris kitame namo gale. 

— Tai Otis, - sunerimusi tarė ponia Parker. - Jis bus nepa- 
tenkintas, kad jūs čia. 

— Man reikia su juo pasimatyti. 

Otis Parkeris paseno dar labiau negu žmona. Jis buvo su- 
kumpęs, išretėjusių plaukų kuokštai pražilę. Senatvė kartu 
su nuovargiu, neviltimi ir sielvartu jo veide išvagojo gilius 
tarpeklius. Išvydęs Džeidę Otis sustingo vietoje. 

— Turime svečių, Oti, - tarė ponia Parker, nusimesdama 
nuo peties šluostę ir sukiodama ją rankose. 

— Kas ten? 

Susikūprinęs, mindžikuodamas kreivomis kojomis Otis 
priėjo arčiau, sustojo per metrą priešais Džeidę ir ėmė į ją 
šnairuoti trumparegėmis akimis. 

— Aš Džeidė Speri, pone Parkeri. 

Senolis švokšdamas lėtai iškvėpė. Džeidė beveik manė, 
kad jis subliūkš. Tačiau vyras išsitiesė visu ūgiu. 

— Dabar matau. Ką čia veiki? 

Džeidei kilo noras apkabinti senukus. Tada ji tarsi būtų vėl 
palietusi Garį. Tačiau Džeidė nuslopino užplūdusį troškimą. 
Ji mėgino dalytis su senukais sielvartu per Gario laidotuves, 
bet buvo atstumta. Jie, kaip ir visi kiti, manė, kad Garis nusi- 
žudė dėl Džeidės neištikimybės. 

— Girdėjau, kad grįžai į miestą, - tarė Otis. - Ko nori iš mūsų? 

— Ar galėtume atsisėsti? 

Pora tyliai susižvelgė. Otis atsuko nugarą ir nuėjo sėsti į 
fotelį su dėme galvos atramoje. Ponia Parker Džeidei parodė 
sofą, o pati atsisėdo į kėdę su nusidėvėjusių pynučių sėdyne. 

— Sakėte, kad girdėjote, jog grįžau į miestą, - pradėjo Džei- 
dė. - Ar žinote kodėl? 

— Girdėjau, kad statai kažkokią gamyklą. 

— Teisybė, - Džeidė paprastai paaiškino senukams, kokia 
gamykla bus pastatyta. - Mano bendrovė jau svarsto, kaip 
paįvairinti veiklą. Kad galėtume plėstis, mums reikės daugiau 
žemės. Dėl to šįvakar ir atvykau su jumis susitikti, pone Parke- 
ri, - Džeidė giliai įkvėpė. - „GSS“ vardu noriu nupirkti jūsų ūkį. 

Ponia Parker pridėjo delną prie lūpų, bet neišleido nė gar- 
so. Otis toliau šnairavo į Džeidę. 

- Šį sklypą? Kam? 

— Yra kelios galimybės, - išsisukinėdama atsakė Džeidė. 

— Pavyzdžiui? 

— Neturiu teisės jų aptarinėti su jumis, pone Parkeri. Taip 
pat prašyčiau šį siūlymą laikyti paslaptyje, - ji dirstelėjo į po- 

nią Parker, paskui vėl į Otį. - Tikiuosi, suprantate. Visiškai 
niekas neturi žinoti. 

— Tai visai nesvarbu. Aš neparduodu. 

— Suprantu, kad ši žemė ilgą laiką priklausė jūsų šeimai, 
pone Parkeri. Žinoma, reikia atsižvelgti į tai, kad esate prie 
jos prisirišęs, bet... 

— Aš jos neparduodu. 

Džeidė prikando lūpą. Ji žadino senukams skausmingus 
prisiminimus. Būdama jų namuose Džeidė priminė sūnų, 
kurį Parkeriai labai mylėjo ir kurio tragiškai neteko. Jai kilo 
noras išvažiuoti ir šitaip palengvinti senukų skausmą. Tačiau 
ji prisivertė kalbėti toliau: 

— Ar bent leistumėte įvertinti žemės sklypą? Tai padary- 
tų objektyvi trečioji šalis. Pažadu, kad vertinama būtų labai 
diskretiškai ir nesukeltų jums jokių nepatogumų. Pamačiusi 
įvertinimą būsiu dėkinga, jeigu suteiksite man galimybę vėl 
su jumis pasikalbėti. 

— Juk tai niekam nepakenks, ar ne, Oti? - paklausė ponia 
Parker. 

Otis priešiškai pažvelgė į Džeidę. 

— Tu įskaudinai mano berniuką, sudraskei jo širdį ir dvasią. 

Džeidė panarino galvą. 

— Negaliu jums paaiškinti, kas nutiko tą pavasarį, bet pri- 
valote patikėti, kad Garį mylėjau visa širdimi. Jeigu būčiau 
galėjusi rinktis, niekada jo nebūčiau įskaudinusi. 

— Manai, kad nupirkdama šį sklypą nuraminsi sąžinės 
priekaištus? - paklausė ponas Parkeris. 

— Šiek tiek. 

— Ką gi, nei tu, nei ta įtakinga bendrovė, kuriai dirbi, netu- 
rite tiek pinigų, kad sugrąžintumėte Garį. 

— Jūs visiškai teisus, pone Parkeri. Gario gyvybė neįkai- 
nojama. Tiesiog jūsų ūkis trukdo mums plėtotis. „GSS“ yra 
pasirengusi už tai sumokėti papildomai. 

- Ūkis neparduodamas. Tik ne tau. 

Otis pakilo ir išėjo iš kambario. 

Netrukus ir Džeidė nenoriai atsistojo. Ponia Parker paly- 
dėjo ją iki durų. 

— Kaip manote, ar galiu pasirūpinti, kad nekilnojamasis 
turtas būtų įvertintas? 

Moteris neramiai dirstelėjo į namo galą. 

— Juk jis tiesiai šviesiai nepasakė „ne“, tiesa? 

— Ne, nepasakė. 

— Tada, manau, galite. 

— Kai ūkis bus įvertintas, ar galėsiu vėl atvažiuoti jūsų ap- 
lankyti? 

Tramdydama jausmus ponia Parker sučiaupė lūpas. 

— Džeide, mudu mylėjome tą berniuką ir turbūt niekada 
neatsipeikėsime dėl to, ką jis sau padarė. 

— Aš taip pat. 

— Gario savižudybė vos nepražudė ir Očio, - ji nusišluostė 
nosį indų šluoste. - Žinai, jis išdidus, kaip ir visi vyrai. Ma- 
nau, kad privalome ką nors gauti už širdgėlą, kurią patyrėme 
dėl Gario. Kas nors turi sumokėti už tai, kas įvyko. 

Džeidė spustelėjo moteriai ranką. 

— Ačiū. Netrukus su jumis susisieksiu. Ir prašau niekam 
apie tai nepasakoti. 


Dvidešimt antras skyrius 


— Sakau, mama? 

— Sakai, ką? 

Greihemas pakėlė akis nuo vartomo žurnalo Sports Illus- 
trated. Vaikas gulėjo kniūbsčias ant svetainės kilimo. 

- Keista girdėti „sakau“ iš tavo lūpų. Šitaip dažniausiai vie- 
nas su kitu kalbasi juodukai. Kartą buvau sutikusi vyrą - bal- 
taodį, - kuris beveik visus sakinius pradėdavo žodžiu „sakau“. 
Tas vyras mane taip suerzino, kad pasiunčiau jį į kalėjimą. 

Greihemas apsivertė ant nugaros, paskui atsisėdo. 

— Nejuokauji? 

Tamsūs berniuko plaukai buvo pasišiaušę, akys spindėjo. 
Džeidė nesidrovėdama žavėjosi sūnumi. Greihemas su Kete į 
Palmetą atvyko jau prieš savaitę, bet Džeidė vis dar negalėjo į 
jį atsižiūrėti. Per tą pusantro išsiskyrimo mėnesio jai siaubin- 
gai trūko sūnaus. Tai buvo ilgiausias judviejų išsiskyrimas, ir 
Džeidei jis visai nepatiko. 

— Jeigu netiki manimi, - tarė ji, - paklausk pono Berko, 
kai kitą sykį jį pamatysi. Jis geriau už mane žino, kad to vyro 
vieta kalėjime. 

— Ponas Berkas yra labai kietas. 

— Kietas? 

Džeidė pamėgino šį apibūdinimą pritaikyti Dilonui. Jis dir- 
bo be paliovos ir kiekvieną gaišatį - dėl blogo oro ar sugedusių 
įrengimų - laikydavo asmeniniu įžeidimu. Jo stropumas tapo 

beveik fanatiškas. Pastatyti gamyklą jam reiškė kryžiaus žygį. 
Dilonas buvo beveik taip pat užsidegęs kaip ir Džeidė. 

— Manau, jį galima vadinti kietu. 

Džeidė tyčia nutaisė abejingą balsą. 

Moteris nepastebėjo jokių Dilono ydų. Jos akivaizdoje vy- 
ras nė sykio nebuvo girtas arba pagiringas. Jeigu susitikdavo 
su moterimis, tą darydavo ne vagonėlyje. Džeidės žiniomis, 
Dilonas nė sykio nebuvo atsivedęs moters į statybų aikštelę. 

— Kai su juo susipažinau, pamaniau, kad jis yra nemalo- 
nus, - prisipažino Greihemas. 

— Nemalonus? 

- Juk jis nesišypso, tiesa? 

— Ne. Manau, kad nesišypso, - susimąsčiusi atsakė Džei- 
dė. Tuos kelis sykius, kai ji matė Diloną besišypsantį, jis šai- 
pėsi pats iš savęs. 

— Okai mane pirmą kartą nusivedei į statybas, jis apšaukė, 
kad įlipau į buldozerį. 

Per trumpą laiką Palmete Greihemas tris sykius prikalbi- 
no Džeidę nusivesti jį į statybų aikštelę. Vaiką statybos su- 
žavėjo. Dabar Džeidė spėliojo, kas berniuką traukė labiau: 
Dilonas ar pamatų kasimas. 

— Džiaugiuosi, kad Dilonas tave aprėkė. Tau negalima žais- 
ti su technika. Tai pavojinga. 

— Ponas Berkas aiškino tą patį. Jis sakė, kad žmonių, kurie 
šitaip rizikuoja susižaloti, galvose yra ne smegenys, o šūdas. 

— Greihemai! 

— Mama, tai jis taip sakė, ne aš. Aš tau tik atpasakoju. 

— Kokių dar žavių posakių išmokai iš pono Berko? 

— Rodos, dabar aš jam patinku, bet ponas Berkas visiškai 
neteko kantrybės, kai mudu su Vienišiumi užsiropštėme ant 
žvyro krūvos. 

— Vienišiumi? 

— Jo šunimi. Taip ponas Berkas jį vadina. Kad ir kaip ten 
būtų, aš ją palaikiau paprasta kalva, bet ponas Berkas atbė- 

go iš savo vagonėlio šaukdamas, kad, po velnių, tuojau pat 
nulipčiau. Mama, tai jo žodžiai. Tada jis pagriebė už rankos 
ir papurtė klausdamas, ar visai neturiu proto ir nežinau, kad 
vaikai nuolat prasmenga žvyro krūvose. Aš jam atsakiau, kad 
nesu vaikas. Jis atšovė: „Bet ir ne suaugęs. Ir kol būsi čia, elg- 
sies taip, kaip liepsiu aš.“ Jis atrodė grėsmingai, nes, kai kalba 
labai tyliai ir piktai, per ūsus nesimato, kaip kruta lūpos. 

— Taip, žinau. 

Ji buvo mačiusi netekusį savitvardos Diloną. Kaip ir Greihe- 
mas, Džeidė susigriebė, kad stebi, ar juda vyro ūsai bei lūpos. 

— Jis tavęs neužgavo? 

— Ne, nė velnio. Tai yra ne, nieku gyvu. Vėliau jis atsipra- 
šė, kad sugriebė mane už rankos. Ponas Berkas sakė, kad pa- 
matęs mane su Vienišiumi ant žvyro krūvos taip išsigando, 
kad vos neapsišiko ir buvo pasirengęs mus abu pamokyti, — 
Džeidė susiraukė girdėdama tokius berniuko žodžius. Vaikas 
geraširdiškai nusišypsojo. Jam buvo smagu sakyti žodžius, 
kuriuos įprastai draudžiama vartoti. - Jis gali taip stipriai su- 
spausti ranką, kad net lūžtų kaulai. 

Dilono jėga Džeidei niekada nekėlė abejonių. Ne sykį ji yra 
stabtelėjusi prie savo kilnojamojo kabineto lango paspoksoti 
į dirbantį Diloną, kai šis nenutuokdavo esąs stebimas. Kai jis 
apžiūrinėdavo, kaip kasami pamatai, vyro žingsniai būdavo 
platūs ir užtikrinti. Net iš tolo Džeidė pajėgdavo atpažinti jį 
tarp kitų darbininkų, nes Dilonas visada dėvėdavo šalmą ir 
lakūno saulės akinius... ir, žinoma, visada būdavo su ūsais. 

— Ar galiu? 

— Atleisk, Dilonai. Ką gali? 

Berniukas pavartė akis, kaip daro paaugliai, kai tėvai de- 
monstruoja neįtikėtiną kvailumą. 

- Ar galiu dviračiu nuvažiuoti į statybų aikštelę? Kelią žinau. 

— Tačiau iki jos keli kilometrai. 

— Mama, prašau. 

— Regis, čia deramasi dėl kažko labai svarbaus, - tarė Ketė. 
Ji įžengė į kambarį nešina padėklu su sausainiais ir gėrimais. 

Greihemui buvo stiklinė pieno, o jai pačiai ir Džeidei - ka- 
vos. - Jums reikia pasistiprinti, kad galėtumėte tęsti darbus. 

Per kelias dienas Palmete Ketė spėjo įrodyti, kad puikiai 
moka būstą paversti namais. Džeidė nesuvokė, kokia gyvy- 
biškai svarbi jai yra Ketė, iki pagyveno be jos šešias savaites. 
Ketė nupirkdavo viską, ko reikia, gamino maistą ir tvarkė 
namus. Kaip tik tai ji norėjo daryti, ir Ketei puikiai sekėsi. 
Jeigu nebūtų dėl ko bruzdėti, Ketei gyvenimas būtų atrodęs 
beprasmis. 

Ji pastatė padėklą ant kavos stalelio ir atsisėdo ant sofos 
šalia Džeidės. 

— Apie ką diskutuojame šįvakar? 

Kramsnodamas ką tik iš orkaitės ištrauktą sausainį su šo- 
kolado gabalėliais Greihemas paaiškino: 

— Ponas Berkas sakė, kad galiu atvažiuoti į statybų aikšte- 
lę, kada tik panorėsiu. Kas čia bloga, jeigu nuvažiuosiu dvira- 
čių, mama? 2 

— Pirmiausia, statybų aikštelė per toli, kad važiuotum ten 
dviračiu. Antra, statybos - tai ne žaidimų aikštelė. Gali truk- 
dyti darbininkams arba susižaloti. Galiausiai turėtum susi- 
rasti savo amžiaus draugų. 

— Aš jau susipažinau su keliais berniukais iš kaimyninių 
namų. 

Džeidė vylėsi, kad per vasarą Greihemas su kuo nors su- 
sidraugaus, tad rudenį bus lengviau mokykloje. Leisti laiką 
su bendraamžiais yra kur kas prasmingiau, negu lankytis pas 
jos atsiskyrėlį generalinį rangovą. 

— Ponas Berkas turi įdomesnių užsiėmimų, nei linksminti 
tave. 

— Tačiau jis sakė, kad galiu, mama. Tu visai nenori, kad 
smagiai leisčiau laiką, - bambėjo vaikas. 

Diplomatiškai įsiterpė Ketė: 

— Galbūt aš galėčiau pakviesti poną Berką vakarienės? 

— Oho, tai bent, - vėl šypsodamasis ėmė džiūgauti Grei- 
hemas. 

— Abejoju, - skubiai tarė Džeidė. 

— Kodėl, mama? 

— Jis kiekvieną vakarą valgo vienas savo vagonėlyje, ne- 
bent važiuotų į restoraną, - švelniai ginčijosi Ketė. - Esu įsi- 
tikinusi, kad jam patiks namie pagamintas maistas. 

— Manau, kad turime gerbti jo privatumą, jeigu jis nori gy- 
venti kaip atsiskyrėlis. 

Tai buvo neįtikinamas paaiškinimas. Džeidė tai būtų su- 
pratusi, net jeigu Ketės ir Greihemo veido išraiška nieko 
nebūtų išdavusi. Esmė buvo ta, kad jiedu su Dilonu kasdien 
daug bendraudavo. Jis buvo toks kompetentingas, kad Džei- 
dė netrukus pradėjo klausti jo nuomonės arba patarimo 
darydama daugybę sprendimų. Jiedu elgėsi draugiškai, bet 
griežtai profesionaliai, tokie santykiai ir turėjo likti. 

— Vis dar neatsakei, ar galiu ten nuvažiuoti dviračiu, - pri- 
minė Greihemas. - Mama, prašau. Palmetas - tai ne Niujor- 
kas. Čia nieko bloga neatsitiks. 

Džeidė netvirtomis rankomis pastatė puodelį ant padėklo. 

— Greihemai, duok jai porą dienų pagalvoti, - skubiai įsi- 
kišo Ketė. - Kadangi jau sudorojai visą lėkštę sausainių, ga- 
lėtum man padėti sutvarkyti virtuvę. Prašau nunešti ten pa- 
dėklą. Aš netrukus ateisiu. Dumk. 

Greihemas nenoriai pakilo ir išnešė padėklą iš kambario. 
Kai vaikas nebegalėjo girdėti, Ketė suėmė tvirtai prie kelių 
prispaustus Džeidės delnus. | | 

— Jis tai pasakė nieko nežinodamas, Džeide. 

- Žinoma. Iki tol, kol buvau išprievartauta, taip pat nieka- 
da nebūčiau patikėjusi, kad čia gali kas nors atsitikti. 

- Žinau, jog niekada nenorėjai, kad Greihemas sužinotų, 
kaip jis buvo pradėtas, - labai atsargiai rinkdama žodžius 
tarė Ketė. 

— Nepakeičiau savo nusistatymo. 

— Ojeigu jis sužinos iš ko nors kito? - susirūpinusi paklau- 
sė Ketė. - Jeigu kas nors staiga išdygs ir paklaus, kuris iš trijų 
vyrų yra berniuko tėvas? 

— Žmonės, kurie žino apie išprievartavimą, neprasitars. 
Be to, jie net nenutuokia, kad Greihemas buvo pradėtas tą 
vakarą. 

— Tavo priešai yra svarbiausi miesto žmonės - Pačetai ir 
šerifas Džolis. Kai jie sužinos apie Greihemą, anksčiau ar vė- 
liau viską supras. 

- Ir kas tada? Prisipažins, kad mane išprievartavo? Abejoju. 

Ketė tyrinėjo savo jaunesnės draugės veidą. 

— Džeide, niekada nesikišau į tavo asmeninį gyvenimą. 
Jeigu būčiau taip dariusi, būčiau prieš daugelį metų prikalbi- 
nusi tekėti už Henko Arneto. Niekada neketinau tavęs moky- 
ti, ką turėtum daryti. 

— Kodėl dabar jaučiu, kad tai netrukus pasikeis? 

Vyresnioji moteris nekreipė dėmesio į Džeidės sarkazmą 
ir karštai sušnibždėjo: 

— Pamiršk. 

— Ką? 

— Nesu kvaila, Džeide. Palmetą „TeksTilės“ gamyklai tu 
pasirinkai ne užgaidos pagauta. Dėl ko gi dar, jeigu ne dėl 
keršto, grįžtum į miestą, su kuriuo tave sieja itin nemalonūs 
prisiminimai? 

Ji dar stipriau suspaudė Džeidei rankas. 

— Tavo laimėjimai bus pakankamas kerštas. Tu įveikei vi- 
sas kliūtis savo kelyje. Turi Greihemą, ir jis tave labai myli. Ko 
dar tau reikia? Pamiršk. 

— Negaliu, Kete, - Džeidė net nemėgino neigti Ketės kal- 
tinimo. - Daugelį metų laukiau šios akimirkos. Dabar nesi- 
trauksiu. 

— Man dėl tavęs baisu. Visa tai sekina. Kerštas gali sunai- 
kinti tave pačią anksčiau, negu tu sunaikinsi juos. 

— Aš nenoriu jų sunaikinti. Jeigu būčiau norėjusi, būčiau 
juos nužudžiusi prieš penkiolika metų. Galvojau apie tai, - 
Džeidė papurtė galvą. - Tačiau nužudyti būtų per lengva 
išeitis. Ne, aš noriu, kad jie prarastų viską, ką brangina, taip, 
kaip aš praradau savo nekaltybę ir mylimą vaikiną. Noriu, 

kad žlugtų visos jų svajonės, kaip žlugo manosios. Maža to, 
noriu atkeršyti už Gario mirtį. Jie jį nužudė, Kete, tarsi būtų 
pridėję pistoletą jam prie smilkinio ir paspaudę gaiduką. Ne- 
nurimsiu, kol jie brangiai nesumokės už Gario gyvybę. 

Džeidės tonas sušvelnėjo ir tapo ilgesingas. 

— Jis buvo toks idealistas. Mudu svajodavome, kaip vieną 
dieną nuversime Pačetus nuo sosto ir sustabdysime jų ekono- 
minę tironiją Palmete. Pačetai medžioja aukas, kurios neturi 
pinigų, galios ar įtakos, tokias, kokia buvau aš prieš penkio- 
lika metų. Jie nepaiso įstatymų, neturi sąžinės ir skaudins 
žmones, ir engs šį miestą, kol kas nors juos sustabdys, - 
Džeidės veidas vėl tapo rūstesnis ir ryžtingesnis. - Penkio- 
lika metų siekiau šios galimybės. Negaliu jos paleisti vėjais. 

Ketė kurį laiką tylėjo, paskui tiriamai pažvelgė į Džeidę. 

- Papasakok Greihemui, kas tau atsitiko. Jeigu šie žmo- 
nės yra tokie nedori, kaip sakai, jie smogs atsakomąjį smūgį. 
Jie gali mėginti pažeisti tave per Greihemą. Papasakok jam, 
Džeide, kol kas nors kitas to nepadarė. 

Džeidė pripažino, kad Ketės žodžiuose yra išminties, bet 
taip pat prisiminė, kaip Velta dėl tėvo savižudybės apkaltino 
ją. Jeigu Džeidė papasakos Greihemui apie išprievartavimą, 
berniukas gali klaidingai prisiimti kaltę už tai, kad buvo pra- 
dėtas. Džeidė nenorėjo užkrauti vaikui naštos, kurią tektų 
nešti visą gyvenimą. 

— Ne, Kete. Jis niekada neturi to sužinoti. 

Klausimas, ar Greihemui galima važiuoti dviračiu į statybų 
aikštelę, buvo laikinai atidėtas, kai Dilonas išvyko iš miesto pa- 
sikalbėti su keliais betono darbus atliekančiais subrangovais. 

— Jis prašė manęs pasirūpinti, kad Vienišius turėtų maisto 
ir vandens, kol jo nebus, - paaiškino Džeidė Greihemui tą va- 
karą, kai grįžo namo. - Tau nėra prasmės prašyti, kad leisčiau 
ten nuvažiuoti dviračiu. Vėl pakalbėsime tada, kai grįš ponas 
Berkas. 

Berniukas nusiminė. 

— Kada tai bus, po šimto metų? 

— Jis sakė, kad po dviejų savaičių. 

— Po šimto metų, - tik lūpomis ištarė vaikas ir nuliūdęs 
pasišalino. 

Greihemas buvo nepatenkintas, kad taip pasisuko įvykiai, 
bet Džeidė slapta džiaugėsi. Ketės perspėjimo nebuvo galima 
lengvabūdiškai atmesti. Džeidė taip kryptingai siekė įgyven- 
dinti savo planus, kad pamiršo apie galimus Pačetų ir Hačo 
atsakomuosius veiksmus. Po miesto bendruomenės susirin- 
kimo jie laikėsi atokiai. Vien tai kėlė įtarimą. Be abejonės, 
Pačetai kažką rezgė. Džeidė negali nė akimirką prarasti bu- 
drumo, kol nesužinos, ką šie sumanė. Ji nenorėjo, kad Grei- 
hemas laisvai klaidžiotų po miestą. 

Nors Dilono nebuvo, darbai statybose tęsėsi. Kasimo dar- 
bų meistrą jis paskyrė laikinuoju prižiūrėtoju. Dilono reika- 
lavimai buvo labai aukšti, todėl Džeidė buvo įsitikinusi, kad 
prižiūrėtojas viską padarys teisingai, bet ji jausdavosi sau- 
gesnė ir labiau pasitikinti savimi, kai Dilonas būdavo greta. 

Statybų aikštelė virto turistų lankoma vieta, pritraukė 
šimtus stebėtojų. Beveik nebūdavo dienos, kad Džeidė ne- 
duotų interviu žiniasklaidai. Lola Garison, nepriklausoma 
žurnalistė iš Čarlstono, rašanti apybraižas, praleido su ja 
kone visą dieną. Ji rašė straipsnį apie „TeksTilę sekmadie- 
nio priedui, kurį keli pagrindiniai laikraščiai platina visuose 
Pietuose. 

Pavasaris palengva virto vasara. Dienos tapo ilgesnės. Vie- 
ną vakarą Džeidė nusprendė dirbti viršvalandžius, kai žemės 
kasimo brigados išjungė savo įrengimus ir išvyko namo. Ji 
taip įsigilino į darbą, kad prarado laiko jausmą, ir atsitraukė 
nuo reikalų tik tada, kai lauke pradėjo loti Vienišius. 

Per krūtinę perbėgo malonus virpulys. Džeidė pagalvojo, 
kad grįžo Dilonas. Tačiau žingsniai ant laiptų buvo ne tokie 
sunkūs kaip Dilono, o Vienišius lojo ne džiaugsmingai svei- 
kindamasis. Vagonėlio durys plačiai atsivėrė. 

— Sveika, Džeide. 

— Dona Di! 

Džeidė vienu metu buvo ir priblokšta matydama savo 
seną draugę, ir pajuto palengvėjimą, kad lankytoja nėra grės- 
minga. 

Vienišius vis dar piktai lojo stovėdamas ant slenksčio. 

— Tūpk, berniuk, - paliepė Džeidė. 

Ji apėjo rašomąjį stalą, kad uždarytų duris. Tada atsigręžė 
į Doną Di. 

— Gerai atrodai, Džeide, - buvusios draugės šypsenoje 
buvo galima pastebėti kartėlį ir pavydą. - Tačiau tu visada 
gerai atrodei. 

- Ačiū. 

— Nesijaudink. Nesitikiu išgirsti komplimentų iš tavęs. Tai 
darydama meluotum. 

Džeidei daugiau neliko ką sakyti. Metai buvo negailestingi 
Donai Di, kuri ir taip niekada nebuvo graži. Ji visada traukė 
tik savo gyvumu. Tačiau dabar ir jo neliko. Iškreiptas Donos 
Di humoro jausmas virto pagieža. 

— Ko atėjai pas mane, Dona Di? 

— Ar galiu atsisėsti? 

Džeidė linktelėjo kėdės pusėn ir grįžo prie rašomojo sta- 
lo. Dona Di atsisėdo pabrėžtinai užtempdama sijono kraštus 
ant kelių ir šitaip parodydama, kad nervinasi. Ji neturėjo nė 
kruopelės drovumo. Jai visiškai nerūpėjo, ar keliai uždengti. 
Kažkas kita vertė ją nervintis. Galbūt kaltės jausmas. 

— Buvau nuvažiavusi į tavo namus, - aiškino Dona Di. - 
Jie pasakė, kad tu šiandien dirbsi iki vėlumos. 

- Jie? 

— Vyresnio amžiaus moteris ir berniukas... Greihemas? 

— Taip, Greihemas. 

Dona Di nusuko akis į šalį. Džeidė pastebėjo, kad draugė 
abiem rankomis laiko įsitvėrusi rankinės dirželį, tarsi bijotų 
kišenvagių. 

— Aš, hmm, tik prieš kelias dienas sužinojau, kad turi sūnų. 

— Jis buvo Niujorke, baigė mokslo metus. Kaip tu apie jį 
sužinojai? 

— Žinai, paskalos čia plinta greitai. 

— Taip, žinau. Per daug gerai. 

Dona Di nusvarino galvą ir užkišo plaukų sruogą už ausies. 

— Jis dailus berniukas, Džeide. 

— Ačiū. 

— Panašus į tave. 

— Ir į mano tėvą. 

— Taip, prisimenu jo nuotraukas, kurias turėjai, - Donos 
Di pirštai maigė rankinės odinio dirželio siūles. - Kiek... 
Greihemui metų? 

— Keturiolika. 

Abi moterys spoksojo viena į kitą jausdamos per daugelį 
metų susikaupusį kartėlį. Įtemptą tylą suardė Dona Di. 

- Ketini priversti mane paklausti, tiesa? 

— Ko paklausti? 

— Ar jis buvo pradėtas tą vakarą? 

— Turi galvoje tą vakarą, kai buvau išprievartauta? - Džei- 
dė netikėtai pakilo. - Tada judviejų su Haču per vakarienę 
lauktų pikantiškas pokalbis? 

Dona Di taip pat atsistojo. 

— Mudu su Haču šįvakar nevakarieniausime. Ir nesikal- 
bėsime. Hačas guli intensyviosios slaugos skyriuje Savanos 
ligoninėje, Džeide. Jis miršta! 

Donos Di žodžiai aidu atsimušė nuo sienų. Kurį laiką abi 
moterys piktai žaižaravo akimis viena į kitą, paskui Dona Di 
vėl sudribo į kėdę ir delnu pasirėmė kaktą. 

- Jis miršta. 

Kaip ir Fricas, Hačas buvo tik nominalus šerifas. Iš tiesų 
jis buvo Pačetų marionetė. Iki Džeidei grįžtant jos spėjimas 
apie Hačą buvo teorinis. Džeidė tai patikrino pačią pirmą at- 
vykimo į Palmetą dieną. Ji tyčia viršijo leistiną greitį, ir pa- 
trulis ją sustabdė. 

Kai policininkas mėgino išrašyti baudos kvitą, Džeidė pa- 
prieštaravo: 

— Ponui Pačetui nepatiks, kai jis apie tai sužinos. Esu jo 
draugė. Jis man sakė nesijaudinti, jeigu gausiu baudą už grei- 
čio viršijimą. Jam tereikės paskambinti šerifui, ir šis viską 
sutvarkys. Taip tvirtino ponas Pačetas. Kam suteikti rūpes- 
čių daugeliui žmonių? Juk tai beprasmiška, tiesa? 

Griebdamasi vaidmens, kuriuo bjaurėjosi, Džeidė nusiė- 
mė saulės akinius ir apžilpino šerifo pavaduotoją šypsena. 

— Na, džiaugiuosi, kad man pasakėte, panele, - patrulis 
įsikišo baudos kvitų knygelę į kišenę. - Šerifas Džolis nu- 
tarkuotų man subinę, jeigu būčiau nuskriaudęs pono Pačeto 
draugę. Ar kalbame apie Nilą, ar apie vyresnįjį Pačetą? 

— Pasirinkite, kurį norite, - atsakė Džeidė įjungdama variklį. 

- Aš jūsų neatpažįstu. Kokia, sakėte, jūsų pavardė? 

- Ašjos nesakiau, - atšovė Džeidė ir nuvažiavo patenkin- 
ta, kad jos spėjimai pasitvirtino. 

Dabar ji buvo nustėrusi. Džeidė jau nepatirs malonumo 
demaskuodama Hačą kaip korumpuotą bailį, kuris Ivano ir 
Nilo išjuokimo bijojo labiau negu prakeiksmo. 

— Nežinojau, Dona Di, - tarė Džeidė. - Apgailestauju tai 
girdėdama. | 

Dona Di su panieka prunkštelėjo. 

- Tikrai. Neabejoju. Jeigu Hačas mirs, du bus sunaikinti, 
liks tik trečias, tiesa? 

-— Atsargiai. Tu beveik pripažinai, kad juos tris sieja vienas 
dalykas - išprievartavimas. 

— Tai tu juos tris apkaltinai, - Dona Di pašnairavo į Džei- 
dę. - Ivanas taip pat beveik lavonas, tu tai žinai. Po to nelai- 
mingo atsitikimo jis jau niekada nepasveiks. Nilo būklė kurį 
laiką buvo sunki. Iš pradžių visi galvojo, kad jis prarado vy- 
riškumą. Argi nebūtų juokinga, jeigu Palmeto eržilui daugiau 
nebepasistotų? Kaip paaiškėjo, tai buvo tik bjaurūs gandai. 
Daugybė moterų tvirtina, kad jo daiktas ir dabar toks pat 
kietas, koks buvo visada. 


354 »* Sandra Brown 


— Manęs tai visai nedomina. 

Dona Di porino toliau, tarsi Džeidė nebūtų nieko pasakiusi: 

— Fricas su Lamaru mirę. Ivanas suluošintas. Hačas miršta.“ 
Dievas beveik atkeršijo už tave, Džeide. Matyt, dorai gyveni. 

— Nesu atsakinga dėl jų nelaimių. Kad ir ką tu, Dona Di, 
galvotum, nenoriu, kad Hačas mirtų. 

— Tačiau per jo laidotuves neverksi, tiesa? 

— Ne. Visas ašaras išverkiau per Gario laidotuves. 

Dona Di skubiai įkvėpė ir teisindamasi išpyškino: 

— Hačas su tuo neturi nieko bendra. Gariui pasakė Nilas, 
ne Hačas. 

— Ką jis pasakė Gariui? 

— Kad tu nėščia ir kad buvai pas Džordžę pagalbos. 

Nuo taip atsainiai pasakytos žinios Džeidę ištiko stabas. 
Nors jos kūnas nejudėjo, mintys sukosi kaip patrakusios. 
Kraujas pradėjo grėsmingai pulsuoti gyslomis. 

— Nilas pasakė Gariui, kad buvau pasidaryti abortą? - sau- 
sai sušvokštė Džeidė. 

Į klausimą, kuris ją kankino daugelį metų, pagaliau buvo 
atsakyta. Dona Di, pati to nesuvokdama, įstatė paskutinį dė- 
lionės gabalėlį. 

Džeidė troško sužinoti, kas paskatino Garį nusižudyti. 
Dabar ji žinojo. Vaikinui buvo pasakyta, kad Džeidė nėščia, 
šitaip paverčiant ją išdavike ir melage. 

Nesvarbu, kaip Nilas sužinojo apie Džeidės nėštumą, - 
matyt, jam pasakė Patricija Votli. Ir jis nedelsdamas pranešė 
tai Gariui. Tada, visiškai praradęs tikėjimą, vaikinas nusižu- 
dė. Regis, Nilo klastai nėra ribų. 

Džeidė sukryžiavo rankas ant krūtinės. 

— Verčiau keliauk, Dona Di. 

— Tu tą dieną nepasidarei aborto, tiesa? 

— Prašau išeiti. 

— Tavo sūnus - tas pats kūdikis, ar ne? Klausyk, Džei- 
de, - Dona Di giliai įkvėpė tarsi save drąsindama. - Maž- 
daug prieš metus Hačas blogai pasijuto. Jis nekreipė dėme- 


lai 


sio į simptomus, kol galėjo. Žinai, kokie vyrai gali būti už- 
sispyrę dėl panašių dalykų. Jie niekada nenori prisipažinti, 
kad nėra antžmogiai. 

— Taigi, - toliau pasakojo Dona Di, - nežinojome, kas jam 
negerai, kol sutriko inkstų veikla. Hačui buvo nustatyta reta 
inkstų liga. Nuo to laiko jam atliekama dializė. Mieste niekas 
apie tai nežino. Saugojome paslaptį, kad Hačas neprarastų 
darbo. Tačiau dabar net ir tai nesvarbu. 

Dona Di iš rankinės išsiėmė popierinę nosinaitę ir nusi- 
šluostė akis. 

— Kad ir kaip ten būtų, inkstai jau nebeveikia. Dializė ne- 
padeda. Kad liktų gyvas, jam reikia persodinti inkstą. 

— Užjaučiu jus abu. 

— Džeide, - maldaujamai kreipėsi į ją Dona Di, - tinka- 
miausias donoras Hačui yra tavo sūnus. 

— Ką? - aiktelėjo Džeidė negalėdama patikėti savo ausimis. 

Dona Di pakilo nuo kėdės ir prisiartino prie Džeidės. 

— Mudu su Haču neturime vaikų. Išmėginome viską, bet 
aš taip ir nepastojau. Dora mirė prieš dvejus metus, tad Ha- 
čas daugiau neturi jokių šeimos narių. Kol rasime atsitiktinį 
donorą, gali būti per vėlu. Džeide! - sušuko Dona Di spaus- 
dama draugei ranką. - Jeigu Hačas yra Greihemo tėvas, tada 
berniukas gali būti donoru. 

Džeidė ištraukė ranką ir pasitraukė nuo Donos Di toliau, 
tarsi ši sirgtų užkrečiama liga. 

'- Galnnetekai proto? Nė už ką, Dona Di. 

— Dėl Dievo meilės, juk kalbame apie žmogaus gyvybę! 

- Taip, apie Gario gyvybę. Jis mirė dėl to, ką Hačas padarė 
man, kad ir kaip stengiesi jį teisinti, kad nuramintum savo 
sąžinę. Velniškai gerai žinojai, kad tą dieną šerifo kabinete 
sakiau tiesą. Žinojai, Dona Di! Paskui patvirtinai apie mane 
skleidžiamą melą. 

— Man buvo tik sušiktų aštuoniolika metų! - sušuko Dona 
Di. - Buvau įsiutusi, nes vaikinas, dėl kurio ėjau iš proto, gei- 
dė mano geriausios draugės, o ne manęs. 

— Vargu ar tai pasiteisinimas. Dėl smulkmeniško pavydo 
esi iš dalies atsakinga, kad Garis nusižudė. 

Dona Di abiem delnais užsidengė ausis, bet Džeidė juos 
atitraukė. 

— Nepaaukosiu nė lašo savo sūnaus kraujo, kad galbūt pa- 
vyktų išgelbėti Hačui gyvybę. 

— Esi teisuoliška pasipūtusi kalė, - užgauliai išrėžė Dona 
Di. - Tokia visada buvai. 

— Man svarbiausia pasaulyje yra sūnus. Mano sūnus, Dona 
Di. Jis nepriklauso niekam, išskyrus mane. Ir niekas neišdrįs 
jo paliesti. 

Donos Di žvilgsnis buvo taip persunktas neapykanta, kad 
Džeidė galbūt būtų palūžusi, jeigu ne jos tvirtas apsisprendi- 
mas. Dona Di atgręžė nugarą, atidarė duris ir išdidžiai išžygiavo. 
Džeidė skubiai užsirakino jai pavymui, tada puolė prie telefono. 

Ketė atsiliepė po antro skambučio. 

— Kete, ar Greihemas namie? 

- Žinoma. Sėdi ir valgo vakarienę. Sakei mums vakarie- 
niauti be tavęs. 

— Taip, taip, džiaugiuosi, kad taip ir padarėte, - Džeidei dre- 
bėjo keliai. Ji susmuko į kėdę prie rašomojo stalo. - Kete, norė- 
čiau, kad Greihemas šįvakar niekur neitų iš namų. Net nesiva- 
žinėtų gatvėje nei dviračiu, nei riedlente, nei mėtytų į krepšį. 

— Mudu ketinome po vakarienės pažiūrėti filmą per te- 
leviziją. 

— Gerai. Puiku. 

— Kas nors atsitiko? 

— Nieko. 

— Ar tai kaip nors susiję su ankstesniu ponios Džoli apsi- 
lankymu pas mus? 

— Taip, bet norėčiau, kad Greihemui apie tai nieko nesa- 
kytum. 

Džeidė pajuto, kad Ketė nepritaria, nes ragelyje įsivyravo 
tyla. 


— Jis nori tau pasakyti „labas“. 

— Duok jam ragelį. 
— Labas, mama, kada grįši namo? 
— Greitai. Lauk manęs. 


— Kokio vel... 

Dilonas staigiai pasuko automobilį, kad nepartrenktų 
šuns. Vienišius nėrė iš pakelės griovio ir kirto plentą tiesiai 
pikapui po ratais. Dilonas nuspaudė stabdžių pedalą. Ant as- 
falto liko keli metrai prisvilusios gumos. 

— Kvailas šunėke! - sušuko jis pro pravertą langą. 

Išgirdęs pažįstamą balsą Vienišius slysdamas sustojo ant 
grindinio. Jis atlošė galvą, pažvelgė į pikapą, tada pašėlusiai 
džiūgaudamas puolė prie automobilio. Dilonas atidarė dure- 
les vairuotojo pusėje. Užšokęs jam ant kelių Vienišius ėmė 
laižyti veidą, letenomis daužyti vairą ir vizginti uodegą. 

- Šunie, nulipk nuo manęs. Jėzau, kaip tu dvoki! Kada pa- 
skutinį sykį maudeisi? 

Dilonas nustūmė Vienišių nuo kelių ir vėl įjungė pava- 
rą. Kai įsuko į kelią, Dilonas paskersakiavo į šunį. Vienišius 
žvelgė į jį įsimylėjusiu žvilgsniu. Iš nasrų kyšojo liežuvis. Šuo 
sunkiai šnopavo. 

— Tūkstantį kartų tau sakiau manęs nemylėti, bet tu vis 
tiek neklausai. 

Dilonas turėjo pripažinti, kad malonu grįžti namo po dvy- 
likos dienų, kai tavęs laukia, nors tas vienintelis, kuris ilgisi, 
tėra Mišrūnas, neturintis smegenų ir išbėgantis prieš dvi to- 
nas sveriantį pikapą. Pats to nenorėdamas Dilonas prisirišo 
prie šuns. Jis ieškodavo gyvūno, kai šis nekiūtodavo prie va- 
gonėlio, ir nerimaudavo, kol šuo nepasirodydavo. 

Dilonas pakasė šuniui apyausį. 

— Kur buvai susiruošęs? O gal bėgai namo? Gal buvai su- 
sitikti su dama? - Vienišius liovėsi šnopavęs ir kilstelėjo an- 
takius. - Ak štai kaip! Ir radai? - Vienišius suinkštė. Dilonas 
liūdnai tarė šuniui: - Žinau tą jausmą. 

Dilonas vairavo kaire ranka, o dešine toliau glostė Vienišių. 
Vėlų vakarą eismas buvo nedidelis. Gerai, kad vairuoti buvo 
galima atsipalaidavus, nes Dilono mintys sukosi apie kitką. 

Dilonas jos pasiilgo. 

Savo išvyką jis sutrumpino dviem dienomis. Visai be rei- 
kalo važiavo šešias valandas, kad grįžtų namo šįvakar, nors 
galėjo parvažiuoti ir rytojaus pusiaudienį. Nuo kada jis apie 
šį - arba bet kurį - miestą pradėjo galvoti kaip apie namus? 

Nes čia buvo žmogus, kurį Dilonas nekantravo pamatyti. 

Tai jį velniškai gąsdino - baugino taip stipriai, kad Dilonas 
vos neįkalbėjo savęs palikti „TeksTilės“ pikapą Noksvilyje ir 
vėl išnykti. Tačiau ši mintis jį kamavo neilgai. 

— Visų pirma, - aiškino jis dėmesingai klausančiam Vieni- 
šiui, - šitaip nuo problemų šalinasi tik bailiai. 

Kokia prasmė pasitraukti iš visuomenės, kai Debra mirė? 
Laikinai vienatvė Diloną atbukino ir leido gyventi toliau, kai 
jis gyvenimui tapo visiškai abejingas. Kai atrado negyvus 
žmoną ir sūnų, vienintelis Dilono tikslas buvo sukelti skaus- 
mą Skanlanui. Kai tai bus padaryta, Dilonui bus visiškai ne- 
svarbu, ar jis dar įkvėps nors vieną oro gurkšnį. 

Tačiau nežinomo akstino verčiamas Dilonas gyveno to- 
liau. Tarsi kompiuterio mikroschema, maža, bet aktyvi, pa- 
slėpta giliai Dilono sąmonėje, rūpinosi, kad jis gyventų. Da- 
bar Dilonas žinojo kodėl. Dėl „TeksTilės“. Jam buvo lemta 
pastatyti šią gamyklą. Tuo jis tikėjo visa savo esybe. 

- Taigi. Privalau ją užbaigti. Privalau sau įrodyti, kad galiu 
ištverti iki pat skausmingos pabaigos. Supranti? - Vienišius 
suinkštė ir padėjo galvą Dilonui ant šlaunies. - Taip, žinau. 
Gyvenimas - sumautas dalykas. 

Dilonas nenorėjo prisirišti prie šuns, bet gerklėje pajuto 
gumulą, nes šis kvailas padaras džiaugiasi, kad šeimininkas 
grįžo namo. Dilonas taip pat nenorėjo pamėgti berniuko, bet 
jis svajojo, kad Čarlis būtų buvęs kaip tik toks vaikas, koks 
yra Greihemas. Berniukas buvo smalsus, protingas, draugiš- 
kas ir gana išdykęs, bet tikrai ne vėpla. 

— Kaip sekasi Greihemui? - paklausė Dilonas Vienišiaus. - 
Ar dažnai jį matei? Galbūt kai kitą kartą ilgesniam laikui iš- 
važiuosiu, paprašysiu Greihemo, kad jis tave maudytų kas sa- 
vaitę, - Vienišius vikstelėjo uodegą be entuziazmo pritarda- 
mas šiai minčiai. Šuo ne itin mėgo maudytis. - Galėčiau jam 
pasiūlyti kelis baksus. Jo amžiaus berniukams visada reikia 
pinigų smulkioms išlaidoms. 

Prieš Dilonui išvykstant Džeidė atsiprašė, kad Greihemas 
trinasi statybų aikštelėje. Ji manė, kad berniukas Dilonui 
įkyri painiodamasis po kojomis ir klausinėdamas. Tačiau iš 
tiesų vyriškis jautė pasitenkinimą, kai Greihemas bidzen- 
davo greta. Vaiko klausimai bei pastebėjimai kartais būdavo 
juokingi, kartais sumanūs. Pats to nenorėdamas Dilonas pra- 
dėjo laukti susitikimų su berniuku. 

Per šešių valandų kelionę jis stengėsi apie tai negalvoti, 
bet dabar, kai iki namų liko vos kelios minutės, Dilonas buvo 
priverstas pripažinti tikrąją skubėjimo grįžti priežastį: jis ne- 
kantravo pamatyti Džeidę. 

Žinoma, turėjo daug ką pranešti. Ir buvo tikras, kad Džei- 
dė jam taip pat turi krūvą naujienų. Reikės aptarti, kas įvyko, 
kol Dilonas buvo išvažiavęs. 

Tačiau ar tik dėl darbo reikalų Dilonas nori ją pamatyti? 
Jis labai vylėsi, kad tik dėl to, nes bet kuri kita priežastis 
reikštų neištikimybę Debrai ir paprasčiausią kvailystę. Jam 
reikėjo susirasti moterį, kol buvo išvykęs. Jeigu būtų pasigul- 
dęs į lovą šiltą, geidžiančią moterį, gal nebūtų toks sudirgęs. 
Galbūt ne taip trokštų pamatyti Džeidę. Galbūt jo pimpalas 
nesukietėtų vien tik prisiminus, kaip Džeidė stovėjo Parkerių 
sklype besiartinant audrai su perkūnija. 

Dilonas įvairavo pikapą į žvyrkelį, vedantį prie vagonėlio. 
Vienišius, pajutęs, kad atsirado namie, atsistojo sėdynėje ir 
visu kūnu, nuo nosies iki uodegos, pasipurtė. Dilonas sukike- 
no, bet pamatęs kilnojamajame vagonėlyje šviesą ir Džeidės 
Cherokee, stovintį prie namelio, išsyk surimtėjo. 

- Kąji, po velnių, veikia taip vėlai vakare? 

Pastatęs pikapą Dilonas išlipo. Vienišius prasmuko pro jį 
ir patraukė prie dubens su vandeniu. Dilonas paklebeno biu- 
ro duris. Jos buvo užrakintos. 

— Džeide? 

Vyriškis iš džinsų kišenės išsitraukė raktą ir įkišo į spyną. 
Durys tyliai prasivėrė. 

Džeidė miegojo padėjusi galvą ant rašomojo stalo. Dilonas 
prisėlino prie jos ant pirštų galų. 

— Džeide? 

Ji nė nekrustelėjo. Galva buvo padėta ant ištiestos ran- 
kos. Delnu parėmusi veidą.. Džeidės pirštai buvo labai ploni. 
Ranka daili ir miegant atrodė trapi. Plaukai buvo pasišiaušę, 
užkritę ant rankos ir popierių. Juodos kaip varno garbanos 
puikiai paryškino šviesią Džeidės odą. 

Atgręžtas į viršų skruostas buvo raustelėjęs. Antakis ly- 
gus ir žvilgus, tarsi nupieštas ant porcelianinės lėlės. Džeidė 
buvo giliai įmigusi ir kvėpavo truputį prasižiojusi. 

Dilonas skausmingai troško ją paliesti. 

Jis svarstė, ką daryti. Džeidei nepatiks, kad buvo užklup- 
ta tokia pažeidžiama. Jiedviem abiem gali būti nesmagu, ir 
tai gali atsiliepti darbo santykiams, kurių Dilonas nė už ką 
nenorėjo gadinti. Džeidė, matyt, nejautė jokio diskomforto. 

Geriausia būtų palikti ją šitaip miegančią. Jeigu Džeidė 
pabus ir pamatys, kad Dilonas grįžo, ji ateis į vagonėlį ir pati 
pradės pokalbį, jeigu to norės. Arba jiedu pasimatys kitą rytą. 
Tačiau Dilonas nenorėjo, kad lempa šviestų jai į veidą, tad 
pasilenkė per rašomąjį stalą išjungti. 

Kai tik šviesa užgeso, Džeidė pabudo. 

— Ne! - sušuko ji pašokdama nuo kėdės ir vos neatsitrenk- 
dama kaktomuša į Diloną. 

— Džeide, tai aš. 

— Neliesk manęs! 

Ji ėmė grabalioti tarp daiktų, išmėtytų ant rašomojo stalo. 

— Ką čia veikiate? 

— Jei mane paliesi, aš tave nužudysiu. 

Apstulbęs dėl tokios audringos reakcijos, Dilonas pažvel- 
gė į Džeidės rankas ir pamatė šaltai blizgantį metalinį daiktą. 

— Džeide, - ramiai tarė jis, - tai aš, Dilonas. 

Jis ištiesė ranką norėdamas įjungti lempą. 

— Nel 

Džeidė peiliu laiškams atplėšti vos nepataikė jam į pilvą. 

— Jėzau! 

Džeidė, matyt, giliai miegojo arba buvo visiškai praradu- 
si orientaciją ir nesuvokė, ką daro. Kol nė vienas iš judviejų 
nespėjo susižaloti, Dilonas peršoko rašomąjį stalą ir sugriebė 
Džeidę už rankų. Telefonas nukrito ant grindų. Dokumentai 
išsisklaidė tarsi rudeniniai lapai pučiant stipriam vėjui. Džei- 
dė spiegė. Jiedu grūmėsi dėl peilio laiškams atplėšti. Džeidė 
atsitrenkė į sieną ir numetė ant jos kabantį kalendorių. 

Dilonas suko Džeidei rankas, bet ji nepaleido peilio. Atro- 
dė, kad ją užplūdo antžmogiškos jėgos. Dilonas žinojo, kad 
kelia jai skausmą. Teks atsiprašyti. Tačiau pirmiau reikia su- 
laikyti moterį, kad Džeidė nepaleistų jam žarnų. 

Galiausiai Dilonui pavyko nutverti Džeidę už abiejų riešų 
ir iškelti jos rankas virš galvos. Jis visu kūnu prispaudė Džei- 
dę prie sienos. Ši įnirtingai muistė galvą. 

— Turėsi pirmiau mane nužudyti. 

— Džeide! 

— Aš tau neleisiu. Turėsi mane nužudyti. 

— Džeide! 

Regis, Dilonas staiga prižadino Džeidę iš košmaro. Ji kai- 
pmat nustojo priešintis ir nebesimuistė. Moters krūtys sun- 
kiai kilojosi prie Dilono krūtinės. 

— Kas čia? 

Dilonas pajuto jos tankų kvėpavimą. 

- Čia Dilonas. 

— Dilonas? 

— Teisingai. 

— Dilonas. 

— Taip. 

Išsekęs vyriškis įsirėmė galva Džeidei į kaktą ir ėmė gau- 
dyti orą. Paskui paleido jos riešus. Džeidės rankos tarsi vir- 
vės nusviro prie šonų. 

- Arjums nieko neatsitiko? - kimiu balsu paklausė Dilonas. 

Džeidė papurtė galvą. Dilonas nuo jos pasitraukė ir įjun- 
gė lempą. Peilio, kurį Džeidė vis dar laikė rankoje, ašmenys 
buvo dantyti. Dūris galėjo būti mirtinas. 

— Jėzau, - nusistebėjo Dilonas, - ką jūs, po velnių, mėgi- 
note padaryti su šiuo prakeiktu daiktu? 

Džeidė numetė peilį laiškams atplėšti ant rašomojo stalo 
ir susmuko į kėdę. 

- Apsiginti. 

Džeidė buvo išblyškusi, drebėjo, jai trūko kvapo, bet šiaip 
jau atrodė normaliai. Pamatęs, kad jai viskas gerai, Dilonas 
supyko. 

— Po velnių, jūs man vos nepaleidote žarnų! 

Džeidė alkūne atsirėmė į rašomąjį stalą ir nuo veido nusi- 
braukė plaukus. 

— Nereikėjo prie manęs sėlinti. 

— Aš nesėlinau. Lauke sukėliau velnišką triukšmą. Dusyk 
šaukiau jus vardu. 

— Kodėl manęs neprižadinote? 

— Nenorėjau išgąsdinti. 

- Štai kaip. Todėl nusprendėte palinkti prie manęs, tarsi 
ketintumėte pasmaugti? 

Dilonas riebiai nusikeikė. 

— Beje, ką čia veikiate? Kiek dabar valandų? - paklausė 
Džeidė. Taip netikėtai pažadinta ji vis dar buvo sutrikusi. 

— Nelabai vėlu, - atsakė Dilonas. - Truputis po vienuolikos. 

— O Viešpatie! 

Džeidė pakėlė nuo grindų telefoną. Kolji skambino į namus, 
Dilonas stovėjo prie rašomojo stalo ir piktai žaižaravo akimis. 

— Džiaugiuosi, kad atvykote kaip tik dabar, - tarė Džeidė 
padėjusi telefono ragelį. - Ketė nerimavo, bet sakė nenorėju- 
si man skambinti ir trukdyti dirbti. 

— Ką, po velnių, sau galvojote likdama viena sutemus? — 
piktai paklausė Dilonas. - Jums pasisekė, kad pro duris įėjau 
kaip tik aš. 

— Durys buvo užrakintos. 

— Tarsi jos būtų sulaikiusios tą, kuris labai norėtų įeiti. 

— Na, nieko tragiško neįvyko, todėl tiesiog pamirškime tai, 
gerai? 

Nuo šio menkinančio tono Dilonas visada pasišiaušdavo. 
Kai Džeidė apėjo rašomąjį stalą, vyriškis pastojo jai kelią. 

— Pamiršime, kai aš pasakysiu, kad atėjo metas pamiršti. 
Moteriai likti vienai sutemus čia, toli nuo miesto, yra nesau- 
gu. Daugiau taip nedarykite. 

— Gal turėčiau priminti, kad jūsų pareigos neleidžia man 
įsakinėti? 

— Po griausmais, pamirškime pareigas. Tai neturi nieko 
bendra su darbu. Be to, jūs man primenate, kad esate virši- 
ninkė tik tada, kai žinote, jog esate neteisi. 

Džeidė liepsnojančiomis akimis pažvelgė į Diloną. 

— Jeigu būtų buvęs kas nors kitas, o ne jūs, Vienišius loda- 
mas būtų perspėjęs mane apie pavojų. 

Dilonas prisikišo prie pat Džeidės. 

— Tikrai? 

— Tikrai. 

— Ką gi, žinokit, kad Vienišiaus čia nebuvo, - tyliai pareiš- 
kė Dilonas. - Jis ieškojo poros. Jeigu šunėkui būtų pasisekę, 
jis tikriausiai būtų negrįžęs iki prašvintant. 

Suirzusi ir sutrikusi Džeidė nusuko akis į šalį. 

— Esu dėkinga, kad rūpinatės mano saugumu. 

— Negalvokite per daug gerai apie save. Aš jūsų saugumu 
visai nesirūpinu, tik stengiuosi įkrėsti sveiko proto tam, ku- 
riam vietoj smegenų aiškiausiai yra šūdas. 

Džeidė staigiai atsigręžė. 

— Džiaugiuosi, kad pavartojote kaip tik šiuos žodžius. Jie 
priminė, kad turiu jus perspėti, jog šitaip nekalbėtumėte 
mano sūnaus akivaizdoje. 


304 e Sandra Brown 


— Arjūs slapta klausėtės mūsų pokalbių su Greihemu? 

— Žinoma, ne. Jis jus cituoja. Berniukas mano, kad esate 
velniškai nuostabus. 

Dilonas pajuto malonų šilumos antplūdį. 

— Tikrai? 

— Tikrai. Todėl atsargiau rinkite žodžius, kai vaikas būna 
šalia. 

— Nesakiau nieko, ko jis neišgirstų per kabelinę televiziją, 
o gal ir mokykloje. 

—Tai nekeičia reikalo esmės. 

— Kaip tik keičia. Jeigu nenorite, kad Greihemas sumote- 
riškėtų, truputį atleiskite varžtus, leiskite jam kartkartėmis 
nusikeikti. Jis per daug dažnai būna moterų draugijoje. Lai- 
kas, kurį berniukas leidžia čia, su vyrais, jam tik į naudą. 

— Dabar man priminėte kitą dalyką. Nekvieskite jo atva- 
žiuoti čia dviračiu. 

— Aš ir nekviečiau. 

— Greihemas tvirtina, kad kvietėte. 

— Ne. 

— Niekada su juo nekalbėjote apie tai, kad čia galima atva- 
žiuoti dviračiu? 

- Žinoma, tokia kalba buvo. Aš Greihemui paaiškinau, kad 
spręsti turite jūs. 

— Ką gi, labai dėkui, nes aš esu jo motina. 

Dilonas suprato, kad netrukus ją ir vėl pabučiuos. Tai buvo 
didžiausia beprotybė, bet vis tiek taip pasielgs, ir, kadangi jau 
nusprendė, niekas negalėjo jo suturėti. 

Dilonas sukišo pirštus Džeidei į plaukus, atlošė jos galvą 
ir pasilenkė prie jos lūpų. Nustebusi Džeidė staigiai iškvėpė. 
Dilonas pajuto kvėpsnį ir ėmė juo gardžiuotis. Visos mintys 
išgaravo iš galvos. Dilonas nebegalvojo apie šio bučinio pada- 
rinius - iš anksto žinojo, kad, kai tik liausis bučiavęs, Džeidė 
išmes jį iš darbo. Dilonas negalvojo apie Debrą. Jis apskritai 
apie nieką negalvojo. Tiesiog reagavo į nuostabius erotinius 
dirgiklius, kuriuos žadino Džeidė. 

Dilonas liežuvio galiuku perbraukė jos lūpas, paskui įsprau- 
dė jį į burną. Vyras pajuto, kad Džeidė apstulbo. Jos kūnas įsi- 
tempė, kvėpavimas liovėsi. Tačiau tai, kad nesulaukė atsako, jo 
neatgrasė. Jis pritaikė būdą, kurį buvo gerai įvaldęs prieš dau- 
gelį metų: įkišo liežuvį į burną, paskui ištraukė ir taip kartojo 
tol, kol moteris vėl pradėjo kvėpuoti ir įsikibo jam į rankas. 

— Ne, - sušnibždėjo Džeidė. - Prašau. 

Ji turėjo galvoje ne „prašau, liaukis“, o „prašau, tęsk“. 
Nors prieš prašymą ji ištarė „ne“, Dilonas jautė, kad Džeidė 
yra susijaudinusi. Šis jaudulys stiprėjo ir kaitino moterį iš vi- 
daus taip, kad Dilonas net per drabužius pajuto karštį. Jos 
kvėpavimas buvo dažnas ir negilus - toks būna susijaudinus. 

Dilonas ilgais pirštais suėmė Džeidei galvą ir dar labiau 
atlošė. Jis ėmė kramsnoti jos atidengtą kaklą ir bučiuoti 
minkštą, kvapią odą paausyje. 

— Ne, Dilonai, - suinkštė Džeidė. 

— Tu nenori sakyti „ne“. 

Grįžęs prie lūpų Dilonas pakreipė galvą ir pabučiavo dar 
giliau. Karštis ir geismas susitvenkė jo strėnose. Iš skausmo 
ir užplūdusio didžiulio malonumo vyras suaimanavo. Jis už- 
dėjo delną Džeidei ant sėdmenų ir pakėlęs priglaudė prie sa- 
vęs. Dilono varpa prigludo prie Džeidės plyšio. Jis ėmė trinti 
varpą į moters kūną. Ji sudejavo. 

Kitu delnu Dilonas paglostė Džeidei krūtį. Ji buvo standi, 
putli, tobula. Spenelis nuo glostymo nykščiu sustandėjo. Di- 
lonas norėjo priglausti prie jo burną, kad ir per palaidinę, ir 
nuleido galvą prie krūties. 

— Ne! 

Džeidė atsitraukė nuo jo taip greitai, kad net suklupo, 
prarado pusiausvyrą ir atsitrenkė į sieną. Moteris sukryžiavo 
rankas ant krūtinės ir ėmė trinti jas delnais, tarsi mėgintų 
nugramdyti nešvarumus. Džeidės akys buvo taip išplėstos, 
kad aplink neramias melsvas raineles buvo matyti baltymai. 

- Sakiau, ne! - trūkčiojamu balsu sušuko ji. - Sakiau jums, 
ne. Ne. Ne. Ar nesuprantate? Ne! 

Apstulbęs Dilonas žingtelėjo artyn. 

— Džeide, aš... 

— Nelieskite manęs. Ne! - isterišku balsu suspiegė ji ir at- 
statė ranką. 

Dilonas pasiduodamas iškėlė rankas į viršų. 

— Gerai, gerai. Neliesiu jūsų. Prisiekiu. 

Jis dar niekada nebuvo atsidūręs tokioje padėtyje. Mote- 
rys kartais apsimestinai priešindavosi, kad pasirodytų dro- 
vios, bet nė viena jų niekada nebuvo puolusi į isteriją. Jeigu 
Dilonas manytų, kad ji vaidina, įsiustų. Tačiau Džeidė, be jo- 
kios abejonės, buvo siaubingai išsigandusi. 

— Nereikia manęs bijoti, Džeide, - švelniai tarė jis. - Ne- 
versiu jūsų nieko daryti. 

— Aš negaliu. 

— Dabar matau. 

— Aš negaliu, - pakartojo ji. 

— Viskas gerai. Liaukitės žiūrėjusi į mane taip, tarsi būčiau 
Džekas Skerdikas. Neketinu jūsų skriausti. 

Palengva Džeidė nurimo. Ji nustojo trinti rankas, bet laikė 
jas sukryžiavusi ant krūtinės. Iš akių išnyko patekusio į spąs- 
tus žvėrelio baimė, bet Džeidė dar vengė pažvelgti Dilonui į 
akis. Ji perbraukė delnu krūtį, kurią glamonėjo Dilonas. Nuo 
šio moteriško savisaugos gesto Dilonas pasijuto taip bjauriai, 
tarsi būtų vaikų žagintojas. 

Vis dar sukdama žvilgsnį į šalį, Džeidė skubiai pagriebė 
rankinę ir raktus. 

— Verčiau važiuosiu namo, kitaip Ketė vėl ims nerimauti. 

— Džeide, kas... 

Ji energingai papurtė galvą neleisdama Dilonui sužinoti, 
kokia yra tokio keisto elgesio priežastis. 

Džeidė beveik bėgte išlėkė iš vagonėlio ir įlipo į savo Che- 
rokee. Dilonas stovėjo tarpduryje ir apstulbęs spoksojo pa- 
vymui. Jis žiūrėjo tol, kol raudonos galinių žibintų šviesos 
išnyko tamsoje. 

Gegužės pirmąją Džordžas Stainas su Džeide aptarinėjo gali- 
mybę kur nors netoli „TeksTilės“ gamyklos statyti korporaty- 
vinį priestatą. Jame įsirengtų biurus ne tik gamyklos, bet ir 
su „GSS“ susijusių laivininkystės, naftos perdirbimo bei įvai- 
rių kitų įmonių, įsikūrusių Pietvakariuose, aukštesniojo eše- 
lono vadovai. Nuo to laiko visą mėnesį Stainas skambindavo, 
beveik kasdien reikalaudamas ataskaitos apie žemės įsigiji- 
mą. Džeidė delsė aiškindama, kad yra labai išranki. Neseniai 
Stainas užsiminė, kad gali atsiųsti ką nors į pagalbą, jei šis 
darbas Džeidei per sunkus. 

Džeidė suprato, jog Stainas gąsdina, bet žinojo, kad nega- 
lės klausimo vilkinti iki begalybės. Priestato projektas buvo 
viliojantis, Džeidė norėjo, kad jis taptų neatskiriama gamy- 
klos dalimi... tačiau viskas savo laiku. Deja, jeigu ponas Stai- 
nas ką nors sugalvodavo, norėdavo veikti nedelsdamas. 

Kai Dilonas grįžo, kitą rytą Džeidė nusprendė vėl pasikal- 
bėti su Očiu Parkeriu. Ji pasirūpino, kad Parkerio ūkis kartu 
su kitais žemės sklypais netoli Palmeto būtų įvertintas kuo 
mažiau krintant į akis. 

Ji atvyko į fermą anksti, kaip tik tuo metu, kai Otis lipo į 
traktorių ir ruošėsi išvažiuoti į laukus. 

— Sutrukdysiu jus labai trumpam, pone Parkeri, - prisiar- 
tinusi tarė Džeidė. 

- Jeigu atvažiavai įkalbinėti, kad parduočiau žemę, tuščiai 
gaišti laiką. 

— Prašau manęs išklausyti, - ji palaukė, kol Otis nulips ant 
žemės, tada dėstė toliau: - Esu tikra, kadirjūs, ir ponia Parker 
norėtumėte likusį gyvenimą gyventi prabangiai. Galėtumėte 
mieste nusipirkti dailų namą ir išeiti į pensiją. Jums daugiau 
nebereikėtų dirbti, nebent pats to norėtumėte. Pagalvokite, 
kaip galėtumėte padėti savo vaikams ir vaikaičiams. 

Otis su panieka pažvelgė į ją. 

— Taip, visa tai skamba patraukliai. Tačiau jei kada ir nu- 
spręsiu parduoti, tai tik ne tau. 

— Ką norite pasakyti? 

Otis iš kombinezono kišenės išsitraukė raudoną šluostę ir 
apsimetė valąs traktorių. 

— Neprivalau tau nieko aiškinti. 

— Pone Parkeri, prašiau, kad niekam nesakytumėte, jog 
domiuosi jūsų žeme. 

— Aš ir nesakiau. Tačiau puikiai turėtum žinoti, kas deda- 
si nedideliame miestelyje. Pasklinda kalbos. Tas vertintojas, 
kurį pasamdei, čia užtruko ištisas dvi dienas ir sukėlė kai ku- 
rių žmonių smalsumą. 

Džeidė skubiai atsegė portfelio užtrauktuką. 

- Štai ką „GSS“ siūlo už jūsų žemę ir namą. 

Ji padavė teisininkų parengtą sutartį ir parodė sumą lapo 
apačioje. Otis prisimerkė, kad galėtų įžiūrėti nusilpusiomis 
akimis, tada jam atvipo žandikaulis. 

— Penki šimtai tūkstančių dolerių? Ar iš manęs tyčiojiesi? 

— Ne, pone Parkeri. Jums tereikia šiandien po pietų susi- 
tikti su manimi žemės registre ir pasirašyti sutartį. 

— Nežinau, - atsakė Otis purtydamas galvą. 

— Niekas tiek daug už jūsų sklypą nepasiūlys, pone Parke- 
ri. Suma yra kur kas didesnė negu įvertinta. 

Otis kurį laiką įtariai žvelgė į Džeidę, paskui vėl pakratė 
galvą. 

— Neketinu skubėti. Kaip sakiau, dar nenusprendžiau, ar 
apskritai parduosiu. 

Jis nusigręžė, įlipo į traktorių ir užvedė variklį. Užsidėjęs 
šiaudinę skrybėlę Otis išvairavo traktorių iš kiemo. Džeidė 
padėjo sutartį priebutyje ir prispaudė akmeniu. Apsigręžu- 
si eiti išgirdo, kaip atsidarė metaliniu tinkleliu dengtos du- 
rys, - pakėlusi galvą išvydo ponią Parker. 

— Labas rytas. 

— Girdėjau žmones kalbant, kad turi berniuką, - berte iš- 
bėrė žodžius ponia Parker, nors jai buvo sunku juos ištarti. 

— Taip. Jo vardas Greihemas. 

— Spėlioju, gal tai Gario vaikas. 

Džeidę apėmė sielvartas. Nuo desperatiškos vilties, kurią 
išvydo pavargusiame, neišvaizdžiame veide, suspaudė širdį. 
Džeidei kilo pagunda sumeluoti, kad Garis yra Greihemo tė- 
vas, bet galiausiai tai pakenktų ir Parkeriams, ir Greihemui. 

— Ne, ponia Parker, - liūdnai atsakė Džeidė. - Tačiau vos 
tik sužinojau, jog esu nėščia, troškau, kad tėvas būtų jis. 

Netarusi daugiau nė žodžio išvargusi moteriškė įslinko vi- 
dun. Tinkleliu dengtos durys užsitrenkė. 

Netrukus Džeidė pasiekė plentą. Vos pasiekus sankryžą, 
pro šalį dideliu greičiu prašvilpė raudonas El Dorado. 

Važiuodama į statybų aikštelę Džeidė buvo taip pasken- 
dusi mintyse apie Parkerius, kad nepastebėjo El Dorado, kol 
automobilis beveik susilygino su josios. Matyt, jis apsigręžė 
ir sekė jai iš paskos. Prie vairo sėdėjo Nilas Pačetas. 

Šypsodamasis jis pasignalizavo Džeidei sustoti. 

— Eik po velnių! 

Vis dar šypsodamasis Nilas padidino greitį, keliais metrais 
aplenkė Džeidę ir staigiai užtvėrė jai kelią, vos neatsimušda- 
mas į Cherokee. Džeidė kaipmat nuspaudė stabdžių pedalą. 
Nilo mašina stovėjo šonu, tad automobiliai siaurame plente 
suformavo „T“ raidės kliūtį. 

Džeidė atidarė dureles ir išlipo. 

— Ką čia, po velnių, išdarinėji? 

— Gražiuoju prašiau tavęs sustoti. 

Nilo tonas, pasipūtimas ir pataikaujanti šypsena Džeidei 
buvo gerai pažįstami. 

Ironiška, kad jie sustojo beveik toje pačioje vietoje, kur 
Nilas prieš penkiolika metų pagrobė Džeidę iš Donos Di au- 
tomobilio. 

— Jeigu nebūna taip, kaip nori, tu primeti savo valią. 

Nilas riteriškai žemai nusilenkė. 

— Atsiprašau. 

— Jeigu norėjai su manimi susitikti, reikėjo susitarti iš 
anksto. 

— Aš juk mėginau. Ar negavai pranešimų, kuriuos palikau 
tavo balso pašto atsakiklyje? 

— Gavau, bet nekreipiau į juos dėmesio. 

— Ar ne tu visada padėdavai ragelį, kai paskambindavau? 
Net negavau padėkos raštelio už atsiųstas gėles, kuriomis 
sveikinau tave sugrįžusią į miestą. 

— Aš jas išmečiau tą pačią akimirką, kai tik gėlės buvo 
įteiktos. 

Nilas sučepsėjo lūpomis. 

— Džeide, Džeide, išvykai į šiaurę ir tapai nemandagi. Ti- 
kriausiai iš tų jankių perėmei daugybę blogų įpročių. Kas nu- 
tiko mielai merginai, kurią visi pažinojome ir mylėjome? 

— Ją išprievartavo trys vaikinai. 

Nilas susigūžė, bet jo reakcija buvo suvaidinta. 

— Matau, kad vis dar jauti pagiežą. Pasisaugok, Džeide. 
Kartėlis pasendins tave anksčiau laiko ir išvagos veidą raukš- 
lėmis. Be to, kokia prasmė? Lamaras palaidotas. Hačas be- 
veik lavonas. Aš atvykau pas tave kaip senas draugas, siūlau 
taikos pypkę ir viliuosi, kad pamirši tą mažą nesusipratimą. 

Nilas išsityčiojo jos išprievartavimą bei Gario savižudybę 
sumenkindamas ir pavadindamas mažu nesusipratimu, tad 
Džeidė turėjo sukaupti visą valią, kad nepultų akėti nagais to 
savimi patenkinto akiplėšos veido. 

— Atvykai pas mane išsigandęs, Nilai. Mano bendrovė ke- 
lia grėsmę vietos feodalinei ekonomikai. Netrukus prarasi 
galią, ir tai žinai. Be to, ir aš tai žinau. 

— Dar nenurašyk Pačetų, Džeide. 

— Niekada jūsų ir nenurašiau. Tik šįsyk nelaimėsite. 

Ji įlipo į automobilį ir uždarė dureles. Nilas pasilenkęs įki- 
šo galvą pro pravirą langą. 

— Ar esi dėl to tikra? 

— Pasistengsiu, kad būčiau velniškai tikra. 

Nenaudėlis prisimerkė. 

— Džeide, negalėjau patikėti savo ausimis, kai išgirdau, kad 
turi sūnų, o neturi vyro. Tad vieną dieną slampinėjau prie 
tavo namo ir, štai, pamačiau jį - paauglį berniuką, mėtantį 
prievažoje kamuolį į krepšį, visai taip pat, kaip darydavau aš. 

Džeidė nepajėgė nuslėpti didžiulės baimės. Tai pastebėjęs 
Nilas toliau suokė tuo pačiu tyliu, ramiu balsu: 

— Jis dailus vaikis, Džeide. Primena mane, kai buvau jo 
metų, - Nilas palinko arčiau. - Pradėjau spėlioti, gal Džordžė 
tądien, kai mes stebėjome tave įeinančią į jos namą, kūdikio 
nepašalino. 

— Mes? 

— Na, taip, mudu su Gariu. Nuvažiavome pas ją pirkti na- 
minio viskio. Buvome pritrenkti, kai pamatėme tave ant pirš- 
tų galiukų sėlinančią šaligatviu su mažoje saujoje sugniauž- 
tais penkiasdešimčia dolerių. 

— Judu nuvažiavote ne naminio viskio pirkti. Patricija Vo- 
tli pasakė, kad aš būsiu ten. Tu pasiėmei Garį, kad jis mane 
pamatytų. 

— Jis visiškai pašėlo, - tyliai nusijuokė Nilas. 

Džeidė taip nevaldomai drebėjo ir buvo taip įsiutusi, kad 
vos pajėgė kalbėti: 

— Tada maniau, kad tave nužudyti būtų per didelė garbė. 
Klydau. Man reikėjo tave nudėti prieš penkiolika metų. 

Nilas nerūpestingai prunkštelėjo. 

- Žinai, ką manau, Džeide? Galvoju, kad iš Džordžės namų 
išėjai su penkiasdešimčia dolerių saujoje ir kūdikiu pilve, - jis 
įkišo ranką pro langą ir apsivijo aplink pirštą moters plaukų 
sruogą. - Manau, kad aš padariau tą kūdikį ir kad tavo ber- 
niukas yra mano sūnus. O Pačetai pasiima tai, ką laiko savo 
nuosavybe. 

Džeidė staigiai atlošė galvą ir tą pačią akimirką įjungė at- 
bulinę pavarą. Automobilis nėrė atbulas vos nenutraukda- 
mas Nilui rankos, bet šis spėjo ją ištraukti pro pravirą langą. 
Džeidė įjungė priekinę pavarą ir nuspaudė greičio pedalą. 
Cherokee šovė į priekį ir tik per plauką nesusidūrė su naujau- 
sio modelio El Dorado galu. Džeidė stipriai įsikibo į vairą. Ji 
griežė dantimis, kad nepradėtų klykti. Kad juos kur velniai! 
Kodėl tiems Pačetams suteikta galia ją terorizuoti? 

Kai Džeidė atvyko į statybų aikštelę ir pastatė automobilį 
prieš kilnojamąjį biurą, ją vis dar graužė baimė ir įtarumas. 
Viduje jau buvo tvanku. Susijaudinusi ir išsigandusi Džeidė 
įjungė oro kondicionierių ir nusimetė švarkelį. Kabinant dra- 
bužį ant pakabos Džeidei už nugaros atsidarė durys. 

Tarpduryje išniro didžiulis ir atšiaurus Dilono siluetas, 
apšviestas ryto saulės spindulių. 

— Labas rytas, - pasisveikino Džeidė. 

— Labas rytas. 

Džeidei buvo sunku žvelgti į vyrą po vakardienos nutiki- 
mo. Ji greitai ėmė ruošti kavą. Nuo Nilo ištartų žodžių Džei- 
dei drebėjo rankos. Ji judėjo nerangiai, nemikliai ir visur pri- 
barstė kavos grūdelių. 

— Vakar vakare neturėjau galimybės jūsų paklausti apie ke- 
lionę. Kaip sekėsi? 

— Manau, kelionė buvo produktyvi. 

— Nelaukiau jūsų grįžtant iki ketvirtadienio. 

— Man pavyko susitikti su visais į sąrašą įtrauktais žmonė- 
mis greičiau, negu tikėjausi. 

— Arjau pasirašėte sutartį? 

— Pirmiausia norėčiau su jumis aptarti pagrindinius pre- 
tendentus. 

— Gerai. Tą padarysime, kai tik bus paruošta kava. 

— Vadinasi, aš vis dar čia dirbu? 

Džeidė staigiai atsigręžė. Nors Dilonas vilkėjo įprastus 
darbo drabužius, į vidų neįėjo. Stovėjo sustingęs ant slenks- 
čio, tarsi laukdamas leidimo įeiti. 

— Žinoma, kad dirbate. Ir prašom uždaryti duris. Jūs išlei- 
džiate atvėsintą orą. 

Dilonas įėjo vidun ir uždarė duris. 

— Po vakardienos įvykio nebuvau tikras, ar tebeturiu dar- 
bą. Maniau, kad šįryt išvysite mane ir liepsite krautis daiktus. 

Kartais Džeidė gailėdavosi, kad vilki tik berankovę palai- 
dinukę. Ypač dabar. Džeidei buvo sunku žiūrėti į apnuogintą 
vyro krūtinę, bet dar sunkiau atremti skvarbų jo žvilgsnį. 

— Būtų neteisinga atleisti jus iš darbo, tiesa? Dėl tokios 
kvailystės kaip bučinys? 

Džeidė tyčia nesureikšmino bučinio, nes tai buvo vienin- 
telis greitas, saugus ir protingas būdas išsisukti iš padėties. 
Jeigu Džeidė sureikšmintų bučinį, turėtų Diloną išbarti. Ši- 
taip elgdamasi turėtų išsiaiškinti savo pačios prieštaringus 
jausmus. Tam Džeidė buvo nepasirengusi. 

Bemiegę naktį ji svarstė ir vienaip, ir kitaip: kas būtų at- 
sitikę, jeigu jos priešinimasis būtų buvęs nepakankamai tvir- 
tas ir būtų nenumalšinęs Dilono geismo? Kad ir kaip ji for- 
mulavo šį hipotetinį klausimą, atsakymas visada buvo vienas 
ir tas pat. Dilono glamonės būtų tapusios nekantresnės. Ne- 
trukus drabužiai būtų pradėję kliudyti, ir Dilonas galiausiai 
tikėtųsi, kad Džeidė įsileistų jį į save. Dilonas ją pažintų inty- 
miai. Džeidė pažintų jo jėgą, galią, esmę. Vien nuo šios min- 
ties Džeidę krėtė drebulys, bet jis kilo ne dėl pasibjaurėjimo 
ir ne iš baimės. Kaip tik tai ją trikdė. Kodėl Džeidė neįsiuto? 
Kodėl nepajuto pasibjaurėjimo? 

Henko mėginimai įkalbėti buvo švelnūs ir malonūs. Di- 
lonas bučiavo Džeidę visiškai nešvelniai, jo apimtas geismo, 

tyrinėjantis liežuvis buvo visai nemeilus. Taip ją bučiavo tik 
Garis. Jeigu Džeidei pakaktų drąsos prisipažinti, turėtų pa- 
sakyti, kad dar niekas nėra jos taip bučiavęs. 

Džeidės reakciją į Dilono agresyvumą nulėmė aplinkybės. 
Ji reagavo taip, kaip būdinga patyrus psichologinę traumą. 
Tačiau Džeidė neatstūmė jo greitai ir ryžtingai, kaip buvo 
įpratusi. Ji suteikė Dilonui laiko ir erdvės glamonėms. Ko- 
dėl? Todėl, kad, nepaisydama vyro agresyvumo, jo apkabinta 
Džeidė pajuto dilgčiojimą tose vietose, kurios, jos įsitikini- 
mu, buvo atsparios lytiniam sužadinimui. Širdis dunksėjo 
ne tik iš baimės, bet ir iš ypatingo jaudulio. Jis baugino, nes 
buvo nepažįstamas. Džeidės reakcija į šį jaudulį neramino ly- 
giai taip pat, kaip ir pats bučinys. 

Štai kodėl Džeidė dar buvo nepasirengusi apie tai kalbėti. 
Susitikusi su Nilu ir išgirdusi jo slaptus grasinimus, Džeidė 
buvo įbauginta ir jautėsi pažeidžiama. Ketė atspėjo, kad Pa- 
četai puls Džeidę per Greihemą. Džeidė prisiekė, kad dar la- 
biau stengsis apsaugoti berniuką nuo jų. 

Tačiau dabar Džeidei buvo svarbiausia atkurti darbinius 
santykius su Dilonu. Dėl projekto tą reikia padaryti nedelsiant. 

Laikinai užgniaužusi nerimą dėl Greihemo ji kreipėsi į 
Diloną: 

— Sėskitės, Dilonai. Papasakokite apie betono darbų su- 
brangovus, kuriuos norite samdyti. 

Dilonas atsisėdo, o Džeidė pripylė kavos. Dabar ji jau žino- 
jo, kad vyras geria kavą be cukraus, tad padavė jam puodelį 
garuojančio gėrimo, tada nuėjo už savo rašomojo stalo ir at- 
sisėdo. 

— Susiaurinau ratą iki trijų pretendentų, - paaiškino Dilo- 
nas paduodamas Džeidei aplanką. - Jie sudėti į aplanką atsi- 
tiktine tvarka. 

Džeidė dirstelėjo į tris Dilono gautus siūlymus, paskui 
grįžo prie pirmojo ir ėmė skaityti atidžiau. Dilonas muistėsi 
kėdėje. Džeidė suprato, kad vyras nori kalbėti, dar jam neiš- 
tarus nė žodžio. 

— Jaučiu, kad turėčiau jūsų atsiprašyti, bet nesu tikras ko- 
dėl ir už ką. 

— Nereikia jokių atsiprašymų. 

— Matau, kad esate prislėgta. 

— Taip, esu prislėgta, bet tai su jumis nesusiję. 

Džeidė buvo nudelbusi akis į priešais gulinčius popieriaus 
lapus, bet beveik nematė, ką skaito. Jai nepavyko susikaupti, 
nes vis prisimindavo, kaip Dilono ūsai kuteno jai lūpas. 

— Jūs man kartą apie tai esate pasakiusi tiesiai šviesiai. 
Turiu galvoje bučinį. 

— Prisimenu tą pokalbį. 

— Tą sykį, kai pabučiavau jus limuzine... na, noriu, kad ži- 
notumėte, jog vakar vakare buvo visai kas kita. Vakar vakare... 

— Aš neprašau pasiaiškinti. 

— Tačiau nenoriu, kad galvotumėte, jog klaidingai supra- 
tau jūsų draugiškumą. 

— Aš taip nemanau. 

— Jūs nesiuntėte jokių seksualių ženklų. 

— Gerai, kad pripažinote. 

— Neketinau jūsų bučiuoti, Džeide. Tai įvyko spontaniškai. 

- Suprantu. 

- Jeigu būtumėte anksčiau pasakiusi, kad jums tai nepa- 
tinka... 

— Niekada nesakiau, kad man tai nepatinka. 

Tik išgirdusi savo žodžius Džeidė suvokė, ką ištarusi. 
Abiejų žvilgsniai susitiko, abudu tylėjo. Džeidė skubiai įkvė- 
pė. Nuo skvarbaus šio vyro žvilgsnio neapsaugos jokie šarvai. 

— Vadinasi, jums tai patiko? - stačiokiškai paklausė jis. 

— Ne. Tai yra... - Džeidė vėl nudelbė žvilgsnį. - Dilonai, aš 
tiesiog pasakiau, kad negaliu... negaliu to daryti. 

— Negalite bučiuotis su verslo kolega? 

— Negaliu bučiuotis su niekuo. 

Džeidė išgirdo, kaip Dilonas pastato kavos puodelį ant jos 
rašomojo stalo krašto. Kai vyras palinko į priekį, jo drabužiai, 
trindamiesi į kėdės sėdynę, sušiugždėjo. 

— Jūs negalite bučiuotis su niekuo? 

— Taip. 

— Kodėl? 

— Tai mano reikalas. 

— Dabar tai ir mano reikalas, - atšovė jis pakeldamas balsą. 

Džeidė drąsiai atlošė galvą, piktai sužaibavo akimis į Di- 
loną ir išsyk to pasigailėjo. Dilonas buvo rankomis įsirėmęs 
į rašomojo stalo kraštą ir truputį palinkęs į priekį. Vasaros 
saulė jo plaukuose išbalino šviesius dryžius. Apnuogintos 
rankos, plati krūtinė, ūsuotas veidas ir ramios rudos akys 
skleidė vyriškumą, kuris Džeidę ir žavėjo, ir kėlė baimę, lygiai 
taip pat kaip ir vakarykštis bučinys. 

— Tema išsemta, - dusliu balsu pareiškė ji. 

— Gal ir išsemta, bet tik laikinai. 

Džeidė dirstelėjo į dokumentus ant rašomojo stalo ir at- 
sikosėjo. 

— Norėčiau aptarti šiuos siūlymus, kad jūs galėtumėte nu- 
spręsti. 

— Gerai, - iš lėto tarė Dilonas. 

Viso susitikimo metu jis žiūrėjo į ją nemirksėdamas, todėl 
Džeidė jautėsi nepatogiai iškaitusi. Jis viską daro prakeiktai 
intensyviai - dirba, spokso... ir bučiuojasi. 


——-— 


— Po velnių, nuo šio šūdo man norisi vemti! 

Ivanas turėjo galvoje ne savo neįgalumą ar invalido veži- 
mėlį, nors kumščiu trenkė į jo porankį. Pačeto. pyktį sukėlė 
ant šlaunų strampų gulinti sutartis, kurią Nilas išviliojo iš 
ponios Parker. 

— Koks sveiko proto žmogus panorėtų mokėti pusę milijo- 
no dolerių už apgailėtiną žemės lopinėlį? 

— Regis, man teks juos sumokėti, - niūriai pareiškė Nilas. 

— Kurių velnių ji nori to sklypo? 

— Galbūt tik tam, kad per jį nutiestų geležinkelio bėgius. 

Pasak laikraščių, prekes į užjūrį gamykla gabens iš Port Roja- 
lio uosto. Kad ir ko nori Džeidė, mums ši žinia yra bloga. 

Nilas suraukęs antakius spoksojo į sutartį. 

— Tai tikriausiai tik pirmasis Džeidės siūlymas. „GSS“ turi 
pinigų iki kaklo. Ji tol kels kainą, kol Otis galiausiai pasiduos. 

— Įpilk man išgerti, - suurzgė Ivanas. 

Nilas ir sau įsipylė kukurūzų viskio. Šįryt jis drąsiai pasi- 
rodė prieš Džeidę. Tiesą sakant, ji pataikė į dešimtuką. Pir- 
mą sykį gyvenime Nilo pasitikėjimui savimi buvo suduotas 
smūgis. 

Kitaip nei naiviai manė Nilas su Ivanu, Džeidė nesileido 
lengvai manipuliuojama. Ji atvirai nekreipė dėmesio į Nilo 
telefono skambučius, tvirtino, kad išmetė gėles, kurias buvo 
jai atsiuntęs. Bendruomenėje ji sukėlė karštligišką domėji- 
mąsi naująja gamykla. Nilas skausmingai nujautė, kad Džei- 
dė prisivilios geriausius darbuotojus. 

Nilo tėtis senas ir luošas. Jo balsas vis dar girdimas, bet 
kaip ilgai žmonės iš tiesų jo klausys? Kiek Ivanas turės įtakos, 
kai čia atsikels nauja gamykla? Visi žinojo, kad Ivanas mani- 
puliuoja žmonėmis siūlydamas trokštamą darbą. Netrukus 
tėvui gali tekti maldauti, kad žmonės sutiktų jam dirbti. 

Nilas apžvelgė savo būstą. Obusono kilimai, Spodo porce- 
lianas, Vaterfordo krištolas - neįkainojamos motinos šeimos 
relikvijos. Jis džiaugėsi, kad turi didžiausią, prašmatniausią 
namą apygardoje. Nilui patiko kasmet vairuoti naują auto- 
mobilį. Jam patiko būti Nilu Pačetu ir mėgautis savo pavar- 
dės svarba mieste. Po velnių, jis nenori, kad dabar visa tai 
pasikeistų. 

Nilas dirstelėjo į tėvą, kuris susikūprinęs sėdėjo invalido 
vežimėlyje, ir suprato, kad judviejų ateities negalima patikė- 
ti senam žmogui amputuotomis galūnėmis. Tėtis nepajėgus 
kautis, bet jis išmokė sūnų kovoti nesąžiningai. Atėjo metas 
Nilui pramankštinti raumenis. 

- Štai ką aš ketinu daryti, senoli. Nueisiu į banką ir pasira- 
šysiu penkių šimtų tūkstančių dolerių skolos raštą. 

Ivanas įtariai pažvelgė į sūnų. 

— Ir kokį pasiūlysi užstatą? 

— Parduosiu vieną kitą akrą žemės čia, vieną kitą ten. Su- 
rinksiu pakankamai lėšų užstatui. 

— Man nepatinka mintis parduoti žemę. 

— Tau taip pat nepatiko ir mano siūlymai įvairinti veiklą. 
Dabar teturime vieną fabriką, kurį netrukus užgoš nauja pra- 
monė. Jeigu būtum man leidęs plėstis ir atnaujinti, daryti 
tai, ką norėjau, nebūtume atsidūrę šioje aklavietėje, - piktai 
įgėlė Nilas. - Tad užsičiaupk ir paklausyk. 

Ivanas susiraukė, bet nepratarė nė žodžio. 

— Džeidė domėjosi keliais žemės sklypais, bet Parkerių 
ūkis yra didžiausias, todėl jai labiausiai rūpi. Kaip tik jo mes 
ir sieksime. Privalome Očio žemę perimti į savo rankas. 

— Bankas gali tiek daug neskolinti. 

— Paskolins, jeigu pasakysiu, kad paskola trumpalaikė. 
Man tereikia užtikrinti, kad Parkerių žemė bus mūsų. Tada 
panelė Subinė turės ateiti pas mane mojuodama sutartimi su 
„GSS“ emblema. Galiu kirsti lažybų iš savo mielo pasturgalio, 
kad, kai ji pasirodys, per vieną naktį žemės kaina pašoks į 
neįtikėtinas aukštumas. Ne tik Parkerių, bet ir visų ją supan- 
čių sklypų, kurių savininkai esame mes. Jeigu ji pasiryžusi 
siūlyti pusę milijono, pasiūlys ir daugiau. Tačiau tada Džeidė 
pirks iš mūsų. Aš sumokėsiu banko paskolą, ir tai kainuos tik 
palūkanas, o per tą laiką uždirbsiu nemažą pelną. 

— Kaip paaiškinsi bankui, kam tau reikalingi pinigai? 

— Ką nors sugalvosiu. Nenoriu, kad žinia apie tai pasklistų 
mieste. Ketinu priblokšti Džeidę taip, tarsi kas nors jai įkąstų 
į užpakalį. 

Nilas jau buvo sukūręs planų, kaip panaudos būsimą pel- 
ną, bet nenorėjo jų aptarinėti su tėvu, kol šis reikalas bus iš- 
spręstas. Jis vylėsi, kad Ivanas sutiks modernizuoti ir išplėsti 
jų pačių verslą. Tėvas su sūnumi dėl to ginčijosi jau daugelį 
metų. Ivanas atkakliai laikėsi tradicinio gamybos būdo ir su 
panieka žvelgė į naujas technologijas. Galbūt šis pavojus pri- 

vers jį pakeisti nuomonę. Po susidūrimo su traukiniu verslą 
valdė Nilas, nors Ivanas vis tiek liko oficialus vadovas. Atėjo 
metas visiems, taip pat ir šiam senukui, pradėti Nilą laikyti 
viršininku. 

Jis išmaukė gėrimo likučius. 

— Ar nori, kad tau šįvakar atvežčiau merginą, tėti? 

Ivano akyse sušvito žiburiukai. 

— Tos raudonplaukės, kurią buvai atvežęs kaip gimtadie- 
nio dovaną, burna kaip dulkių siurblys. 

— Pažiūrėsiu, ar ji vis dar yra mieste. 

— Ne, ne šįvakar. Man galvą slegia per daug rūpesčių, kad 
leisčiau kam nors iščiulpti smegenis, - Ivanas mąsliai pasi- 
glostė smakrą. - Vis galvoju, kad mudu šį tą praleidome. Kaip 
Otis? Ką tu jam pasakysi? 

— Kadangi judviejų santykiai labai seni, leisiu tau susitvar- 
kyti su Očiu. 

Ivanas sukikeno. 

- Jis bukesnis už mėšlą, kuriuo tręšia savo žemę. Primin- 
siu, koks buvau geras visus tuos metus. Paaiškinsiu, kad, jei- 
gu jis ketina kam nors parduoti žemę, pirkėjas privalo būti 
„draugas“, - Ivanas nutilo ir susimąstė. - Galbūt banko papra- 
šyk šešių šimtų tūkstančių. Nepakenks, jeigu šį reikalą trupu- 
tį pasaldinsime. Toji kalė Speri gali labai įtikinamai kalbėti. 

— Puiki mintis. 

Nilas susiruošė eiti, bet Ivanas jį sulaikė. 

— Parodyk dar sykį berniuko nuotrauką. 

Išgirdęs, kad Džeidė turi paauglį sūnų, Ivanas buvo toks 
pat priblokštas kaip ir Nilas. Nilas polaroidu nufotografavo 
Greihemą ir parnešė nuotrauką namo parodyti Ivanui. Jis vėl 
padavė nuotrauką tėvui, kuris ir taip ją apžiūrinėdavo ištisas 
valandas. 

— Šįryt nuvažiavau prie jų namų, - aiškino Nilas, - ir ma- 
čiau berniuką, pjaunantį žolę. Jis kaip tik to amžiaus. 

— Man sakei, kad ji buvo pas Džordžę. 

- Buvo, bet išėjo su kūdikiu. 

— Tu to nežinai, o Džordžė mirusi. Negalime jos paklausti. 

- Šiandien susidūriau su Džeide. Ji to neneigė. Net jei ir 
būtų paneigusi, žinau, kad esu teisus. Aš atėmiau jos nekal- 
tybę. Ji nebuvo nėščia nuo Gario Parkerio. 

— Po velnių, sūnau, - tarė Ivanas palinkdamas į priekį ir 
beveik seilėdamasis ėmė mojuoti nuotrauka. - Pagalvok, ką 
tai mums reikštų, jeigu berniukas tavo. 

- Neprivalau galvoti. Žinau, kad jis mano, - Nilo veidas 
tapo klastingas ir grasus. - Aš noriu jį pasiimti, tėti. 

— Tą vakarą jūs ją patvarkėte trise, - priminė Ivanas susi- 
raukdamas. - Vaikas taip pat gali būti ir Hačo. Ar net Lamaro. 

— Jis į juos net nepanašus! 

- Jis nepanašus ir į tave! - suriko Ivanas. - Jis kaip iš akies 
traukta Džeidė. Pabūsiu velnio advokatu ir paklausiu: kodėl 
esi toks įsitikinęs, kad vaikas tavo? 

- Jis mano. 

— Tu labai nori tuo tikėti, ar ne, berniuk? - paklausė Iva- 
nas bjauriai nusijuokdamas. - Žinai, kad tai vienintelis pali- 
kuonis, kurį gali turėti. 

Nilas atbulu delnu perbraukė išrasojusią viršutinę lūpą. 
Per tą nelaimingą įvykį Ivanas neteko kojų, o Nilas - gebė- 
jimo daugintis. Prekinis traukinys sumalė į šipulius trečdalį 
jų automobilio priekio. Nilas daugelį valandų buvo įstrigęs 
sumaitotame automobilyje, kol gelbėjimo komandai pavyko 
prapjauti sulankstytą metalą ir išlaisvinti vaikiną. Į jo sėkli- 
des kraujas netekėjo taip ilgai, kad Nilas tapo nevaisingas. Jis 
nenorėjo apie tai galvoti. 

Ačiū Dievui, kad neliko impotentas. Jeigu taip būtų atsi- 
tikę, Nilas būtų nusižudęs. Tačiau kaskart, kai kalba pakryp- 
davo apie palikuonis, Nilas pasijusdavo nesmagiai. Nuo pat 
lopšio buvo sakoma, kad iš Nilo reikalaujama tik vieno - pa- 
daryti dar vieną Pačetą. To iš jo buvo tikimasi. Tai buvo vie- 
nintelis svarbus dalykas. 

Sūnus patapšnojo tėvui per petį. 

— Palik viską man, tėti. Tai mano sūnus ir aš pareikšiu į jį 
teises. Tačiau pirmiau turime parklupdyti jo mamą. 

Pakeliui į miestą Nilas niūniavo sau po nosimi. Turėda- 
mas konkretų planą pasijuto geriau. Buvo apmaudu, kad 
Džeidė vis dar jį atstumia, tarsi Nilas būtų baltaodis šiukš- 
lė. Prieš daugelį metų ji vietoj Nilo pasirinko Garį Parkerį. 
Ir dabar Džeidė į Nilą žiūri taip, tarsi jis būtų gimęs dien- 
daržyje. Nilas negalėjo pakęsti moters, manančios, kad gali 
kontroliuoti jo elgesį. Džeidė dar pasigailės tos dienos, kai 
nusprendė keršyti jam. 


——18 


Džeidė įvairavo prievažon. Greihemas priekinėje pievelėje 
gainiojo futbolo kamuolį. 

— Sveika, mama. 

- Sveikas. 

- Žiūrėk, - tarė berniukas ir nusivarė kamuolį per kiemą. 
Atsidūręs per metrą nuo Džeidės jis stipriai spyrė kamuolį 
tiesiai į pušies kamieną. - Įvartis! - sušuko vaikas pergalingai 
iškeldamas kumščius į viršų. 

— Lengva įmušti įvartį, kai nėra varžovų. 

Berniukas nubraukė kelias suprakaitavusias juodų plaukų 
sruogas nuo kaktos. 

- Ką? 

— Pamėgink padaryti tą patį, kai aš būsiu vartininkė. 

- Gerai! 

Berniukas paėmė kamuolį ir nusinešė į kiemo galą. 

Džeidė išsispyrė iš aukštakulnių batelių ir atsistojo prieš 
medį vartininko poza. 

Tačiau Greihemas varėsi kamuolį ne tiesiai, o vingiavo per 
kiemą mitriai spirdamas jį vikriais kojų judesiais. Džeidė sto- 
vėjo pasirengusi prieš „vartus“, bet berniukas apgaulingu ju- 
desiu išviliojo ją iš vidurio ir, nespėjus motinai grįžti į vietą, 
spyrė kamuolį į medžio kamieną. 

- Įvartis! - sušuko jis. 

Išsišiepusi Džeidė puolė prie vaiko, pagriebė ir parvertė 
ant žolės. 

— Baudinys! Baudinys! 

Džeidė pakuteno jam šonkaulius. Tačiau Greihemas ją nu- 
stebino - apsivertė ant šono ir nusimetė motiną. Šnopuoda- 
ma ji atsisėdo. 

— Kur tą išmokai? Vos prieš kelis mėnesius galėdavau visą 
valandą išlaikyti tave prispaudusi. 

— Augu. 

Džeidė su motinišku pasididžiavimu pažvelgė į berniuką. 

— Tikrai. 

— Kiek tu sveri, mama? 

— Kaip nemandagu šito klausti! 

— Ne, iš tikrųjų. Kiek? 

— Maždaug penkiasdešimt kilogramų. 

— Aš jau už tave sunkesnis! 

— Ką, dėl Dievo meilės, čia veikiate? - paklausė Ketė, kuri 
stebėjo juos iš verandos. 

- Žaidėme futbolą ir aš pralaimėjau, - liūdnai prisipažino 
Džeidė. 

Greihemas pašoko nuo žemės ir padėjo motinai atsistoti. 

— Tau kažkas skambina, - tarė Ketė. - Ar man pasakyti, 
kad palauktų, kol baigsis kėlinys? 

— Labai juokinga, - atšovė Džeidė trepsėdama laiptais viršun. 

Ketė nusikvatojo. 

- Įpilsiu tau kokakolos. 

- Ačiū, - tarstelėjo Džeidė per petį ir mūvėdama vien tik 
kojines nutapseno prie telefono koridoriuje. 

— Klausau. 

— Čia, hmm, panelė Džeidė? 

- Taip. 

- Čia Otis Parkeris. 

Nuo to laiko, kai Džeidė jo namuose paliko sutartį, praėjo 
savaitė. Ji atsispyrė pagundai skambinti pati ir labai nudžiu- 
go, kad Otis pagaliau su ja susisiekė. 

— Sveiki, pone Parkeri, - apsimestinai šaltakraujiškai pasi- 
sveikino Džeidė. 

— Kai paskambinau numeriu, kuris buvo parašytas tavo 
paliktoje kortelėje, atsiliepė kažkoks vyrukas. Jis man davė 
šį numerį. 

— Tai tikriausiai buvo ponas Berkas. Tikiuosi, šis jūsų 
skambutis reiškia, jog priimate mano siūlymą. 

— Ne visai. Ketinu jį apsvarstyti ilgėliau. 

Džeidė abiem delnais uždengė telefono ragelį ir išsiblaš- 
kiusi linktelėdama padėkojo Greihemui, kai šis atnešė šalto 
gėrimo. 

— Pone Parkeri, esu pasirengusi padidinti siūlomą sumą, - 
Džeidė turėjo veikti atsargiai, ypač dėl to, kad nebuvo tikra, 
kodėl Otis delsia. - Ką sakytumėte, jeigu pasiūlyčiau septy- 
nis šimtus penkiasdešimt tūkstančių? 

Otis uždengė telefono ragelį. Džeidė nugirdo prislopinto po- 
kalbio nuotrupas. Otis su kažkuo tarėsi. Su ponia Parker? Klau- 
sė jos nuomonės, patarimo? O gal jam patarinėja trečia šalis? 

— Jeigu siūlote tiek daug, - vėl prabilo Otis, - sakyčiau, 
kad labai norite šio sklypo. 

- Taip. 

— Kuriam tikslui? 

— Neturiu teisės atskleisti. 

— Hmm. Ką gi, aš... 

— Prieš tai, kol atsakysite... aš taip pat norėčiau jums su- 
teikti aštuoniolika mėnesių išsikelti iš ūkio. Kitaip sakant, 
„GSS“ taps sklypo savininke, kai tik bus pervesti pinigai, bet 
mes į jį įsikelsime tik po pusantrų metų. Tai jūsų šeimai su- 
teiks pakankamai laiko persikelti. Jūs nebūsite įsipareigojęs 
tiek laiko gyventi ūkyje, bet turėsite galimybę rinktis. 

Džeidė gurkštelėjo kokakolos, kol vyko dar vienas prislo- 
pintas pokalbis. Jos pirštai buvo beveik tokie pat šalti kaip ir 
apšarmojusi stiklinė. 

— Paskambinsiu jums vėliau, - galiausiai tarė ponas Parkeris. 

— Kada? 

— Kai apsispręsiu. 

— Pone Parkeri, jeigu kita šalis... 

- Šįvakar jau viską pasakiau. Sudie. 

Padėjusi telefono ragelį Džeidė dar ilgai į jį spoksojo gai- 
lėdamasi, kad nepasakė daugiau arba ko kito. Jai buvo labai 
svarbu sėkmingai išspręsti šį reikalą. Ant kortos buvo pastaty- 
tas ne tik Džeidės išdidumas, bet ir jos tolesnis darbas „GSS“. 


—88r 


Padėjęs telefono ragelį Otis Parkeris atsigręžė į savo svečius. 

— Na, Oti, ką jai pasakysi, kai vėl paskambinsi? - paklausė 
Ivanas, iš padilbų žvelgdamas į poną Parkerį. 

Otis pasikasė galvą ir jausdamasis nesmagiai dirstelėjo į 
žmoną, kuri tyli ir įsitermpusi sėdėjo ant sofos. 

— Nežinau, ką daryti, Ivanai. Ji siūlo septynis šimtus pen- 
kiasdešimt tūkstančių ir duoda man daugiau negu metus iš- 
sikelti. Vargu ar jūs galite pasiūlyti daugiau. 

— Galime ir pasiūlysime, - atsakė Nilas. 

Regėjosi, kad jo žandikaulis iškaltas iš granito, o akys aš- 
trios kaip stiklo šukės. Per susitikimą su Parkeriais jis atsisa- 
kė sėstis. Nunešęs Ivaną į fotelį su riebaluotu atlošu galvai jis 
stovėjo atsainiai atsirėmęs į sieną ir atrodė nerūpestingesnis, 
negu buvo iš tiesų. 

Savaitė buvo velniška. Jis norėjo, kad sandoris būtų su- 
darytas, juo greičiau, juo geriau. Nilui nepatiko būti pasken- 
dusiam skolose. Tačiau jis jau nuėjo taip toli, kad nebegalėjo 
trauktis. Jeigu teks užstatyti kelis prabangos dalykus - jach- 
tą ir paplūdimio namą Hiltono kyšulyje, - Nilas taip ir pada- 
rys. Jis nežymiai linktelėjo tėvui. 

— Duok mums kelias savaites, kad galėtume pasiūlyti tas 
pačias sąlygas, - paprašė Ivanas vėl atsigręždamas į Otį. - Tu 
esi skolingas už tuos daugybę kartų, kai pratęsiau skolos grą- 
žinimo terminą, - tada Ivanas pasitelkė ginklą, kurį buvo pui- 
kiai įvaldęs. Jis ėmė subtiliai grasinti. - Turiu pasakyti, Oti, 
kad esu tavimi nusivylęs. Tau reikėjo išsyk atvykti pas mane 

ir pasakyti, kai Džeidė užsiminė, kad nori pirkti tavo ūkį. Bū- 
čiau nesužinojęs, jeigu neturėčiau šnipų, kurie saugo mano 
interesus. Kai jie pirmą sykį pasakė, kad tu susijęs su tos Spe- 
ri užmačiomis mane sunaikinti, pamaniau, kad meluoja. 

— Nesu susijęs su jokiomis užmačiomis, Ivanai. 

— Na, man tai atrodo velniškai panašu. Štai mano siūly- 
mas, kuris vis dar nepaliestas guli ant stalo. Ir čia esu aš, 
manantis, kad esame draugai, ir ketinantis paaukštinti tavo 
sūnų, kuris dirba pas mane. Taip, tamsta, ketinu jį paaukš- 
tinti į meistrus ir gerokai pakelti atlyginimą vien todėl, kad 
mudu esame draugai. Manau, jam pravers papildomi pinigai, 
nes netrukus gims dar vienas vaikas. 

Ivanas prunkštelėjo leisdamas Parkeriui pačiam suprasti, 
kas liko nepasakyta. 

Dabar įsiterpė Nilas: 

— Tėti, ar esi pasirengęs iškeliauti? 

— Manau, kad esu, nes, regis, šįvakar nesudarysime jokio 
sandorio, - Ivanas rankos mostu pakvietė Nilą jį paimti. - Pa- 
vargau nuo šios gaišaties, Oti. Laukiu, kol apsispręsi, girdi? 

Otis beviltiškai linktelėjo galvą. 

Nilas suėmė rankomis Ivaną ir iškėlė iš fotelio. Otis nu- 
skubėjo prie durų ir palaikė jas atvertas. Eidamas pro duris 
Nilas tarstelėjo: 

— Negaliu patikėti, kad turi reikalų su Džeide, kai Garis dėl 
jos pasikorė. Jeigu jai parduosi šią žemę, Garis apsivers kape. 

Ponia Parker įsižeidusi tyliai sumykė. Nilas niekinamai 
nužvelgė abu Parkerius, tada per girgždantį priebutį nusine- 
šė tėvą ir prisegė El Dorado priekinėje sėdynėje. 

Kai jie nutolo nuo Parkerių namo, Ivanas tarė: 

- Puikiai padirbėta. Tavo paskutinis smūgis viską pakeitė. 

— Tačiau negalime juo pasikliauti. 

— Ką turi galvoje? 

— Pinigai yra galingesnis akstinas už sentimentus. Todėl 
turime pasiūlyti ne tiek pat, kiek Džeidė, o daugiau. 

— Po velnių, kodėl? 

— Ji laukia, kol Otis paskambins ir duos atsakymą. Gali- 
me ją aplenkti, apmulkinti seną kvailį ir išpešti jo parašą dar 
nespėjus atgauti proto. Šis žaidimas negali tęstis amžinai. 
Turėdama „GSS“ išteklius Džeidė gali kelti kainą iki pasaulio 
pabaigos. Matyt, jai labai svarbu įsigyti šį sklypą, antraip ji 
nebūtų šitaip smarkiai pakėlusi siūlomos kainos. 

— Daryk viską, ko reikia, berniuk, - suniurnėjo Ivanas ir 
išsiblaškęs pasikasė krūtinę. - Negalėsiu ramiai užmigti, kol 
toji kalė nebus pašalinta iš mano gyvenimo. 


Dvidešimt kotvirtas skyrius 


- De Berkai, kaip manote, ar aš galėčiau žaisti profesi- 
onalų futbolą? 

— Liepiau tau mane vadinti Dilonu. 

- Žinau, bet tai labai neįprasta. 

— Vadink mane Dilonu. Tas ėjimas žirgu buvo geras, Grei- 
hemai. Į tavo klausimą atsakysiu: taip, manau, kad gali tapti 
profesionalu, jeigu labai panorėsi. 

— Mano mama sako tą patį. Ji aiškina, kad galiu padaryti 
bet ką, jeigu labai panorėsiu. 

Koridoriuje stovinti svečiui ir sūnui nematoma Džeidė 
nusišypsojo. 

— Tavo mama išmintinga. 

— Aha. Ar matėte jos nuotrauką sekmadienio žurnale? 

- Žinoma. Puikus straipsnis. Turėtum ja didžiuotis. 

- Aš ir didžiuojuosi, - Greihemo entuziazmas palengva iš- 
blėso. - Tačiau ji vis dar nepritaria, kad važinėčiau dviračiu į 
statybvietę. 

— Ji turi priežasčių. 

— Visos jos kvailos. 

— Tik ne motinai, kuri rūpinasi savo vaiku. 

Galbūt pakviesti Diloną vakarienės buvo ne tokia jau blo- 
ga mintis, pagalvojo Džeidė klausydamasi pokalbio, kuris 
vyko žaidžiant šachmatais. Ketė įkyriai kartojo, kad reikia 
pakviesti Diloną vakarienės, tad Džeidė šiandien po pietų 

taip ir padarė. Ji pasistengė, kad kvietimas nuskambėtų 
spontaniškai ir atsainiai. 

— Kodėl jums šįvakar neatvažiavus pas mus pavakarie- 
niauti? Greihemas seniai nori su jumis pažaisti šachmatais. 

Prieš sutikdamas Dilonas kelias akimirkas dvejojo. 

- Žinoma. Atvažiuosiu, kai tik apsitvarkysiu. 

— Puiku. Pasimatysime vėliau. 

Džeidė kalbėjo atsainiai, kad Dilonas nesureikšmintų šio 
kvietimo. 

Vakarienė vyko linksmai. Dilonas ir Džeidė elgėsi taip, tar- 
si būtų seni šeimos draugai. Jiedviem juokaujant ir šaipantis 
buvo sunku patikėti, kad vos prieš kelias savaites Dilono lūpos 
buvo aistringai prigludusios prie Džeidės, kad jo delnas glamo- 
nėjo jos krūtį, o lytiškai susijaudinęs kūnas trynėsi į jos kūną. 

Džeidė taip pat negalėjo numanyti, kad, prabėgus tiek 
daug dienų, ji taip aiškiai prisimins tą apkabinimą ar kad šie 
prisiminimai sukels tą pačią prieštaringą reakciją, kokią su- 
kėlė bučinys. 

— Ką ten koridoriuje veiki? 

Džeidė kaltai krūptelėjo, kai jai už nugaros priėjo Ketė ir 
pagavo slapta klausantis. 

— Jie pradėjo megzti vyrišką draugystę, tad nenorėjau 
trukdyti. 

Ketė pažvelgė į ją kilstelėjusi antakius. Šis žvilgsnis bylojo, 
kad moteris viską supranta. Ji pirma Džeidės nuėjo į svetinę, 
kur ant kavos stalelio buvo padėta šachmatų lenta. 

- Štai dar persikų pyrago, Dilonai. Prašom vaišintis, kai 
tik panorėsite. 

- Ačiū, Kete, bet pakaks. Vakarienė buvo nuostabi. 

— Dėkui. 

— Mama, Dilonas sakė, kad šį rudenį mudu galėtume nu- 
važiuoti į Klemsoną pažiūrėti futbolo rungtynių. 

— Pamatysime. 

Greihemas ketino išpešti tvirtesnį įsipareigojimą, kai sus- 
kambo durų skambutis. 

— Aš atidarysiu, - tarė berniukas pašokdamas. - Mano 
draugas turėtų atnešti naują „Nintendo kasetę. Dilonai, jei- 
gu norėsite, išmokysiu žaisti. 

Dilonas kreivai šyptelėjo. 

— Nemoku žaisti „Vaiko Ikaro“, tad jaučiuosi tikrai senas ir 
labai kvailas. 

- Aš taip pat, - paguodė jį Džeidė ir tyliai nusijuokė. - Man 
vis dar nepavyksta išmokti naudotis pulteliu. 

Vyro akys šelmiškai žybtelėjo. 

— Girdėjau, kad reikia daugiau praktikuotis. 

Džeidė išgirdo Greihemo šūksnį nuo paradinių durų. 

— Mama, čia vėl ta ponia, - Džeidė pakilo eiti į koridorių, 
bet sustojo tarsi įbesta, kai Greihemas į svetainę atlydėjo 
Doną Di. - Ji čia jau kartą buvo. Ieškojo tavęs, - paaiškino 
berniukas. 

Donos Di žvilgsnis trumpam stabtelėjo prie Dilono, pas- 
kui nukrypo į Džeidę. 

— Man tikriausiai reikėjo pirma paskambinti, bet... Ar ga- 
lime pasikalbėti? 

Per paskutinį pokalbį Džeidė aiškiai išsakė savo poziciją. 
Ji nenorėjo kartoti spektaklio, ypač Ketės, Greihemo ir sve- 
čio akivaizdoje. 

— Eime į verandą. 

Kai moterys išėjo pro pagrindines duris, Džeidė atsigręžė 
į Doną Di ir tarė: 

— Tau reikėjo paskambinti. Būčiau perspėjusi, kad tuščiai 
negaištum laiko ir čia nevažiuotum. 

Dona Di net nemėgino apsimesti mandagi. 

- Nesipūsk, Džeide. Šį savaitgalį laikraščio sekmadieni- 
niame priede mačiau apybraižą apie tave. Dabar esi garseny- 
bė. Sprendžiant pagal tai, ką toji kekšė Garison rašo, galima 
pagalvoti, kad tu esi didžiausia laimė šiam žemumų kraštui. 
Tačiau net ir laukiniai arkliai nebūtų pajėgę manęs atitempti 
prie tavo namo, jeigu nebūtum mano paskutinė viltis. 

— Dėl ko? 

— Dėl Hačo. Jo būklė pablogėjo ir tapo kritinė. Jeigu per 
kelias dienas nerasime inksto donoro, aš jo neteksiu. 

Džeidė nudelbė žvilgsnį į dažytas priebučio grindis. 

"- Apgailestauju, Dona Di, bet negaliu tau padėti. 

— Privalai! Greihemas - vienintelė Hačui likusi viltis. 

— Tu nesi dėl to tikra, - tyliai, bet piktai atšovė Džeidė. - 
Nekenčiu tavęs už tai, kad visą atsakomybę už Hačo gyvybę 
perkeli ant mano sūnaus pečių. 

- Neantjo - ant tavo. Kaip gali leisti žmogui mirti visiškai 
jam nepadėdama? 

- Ne bet kokiam žmogui, Dona Di. Žmogui, kuris mane iš- 
prievartavo. Jeigu Hačas degtų, užpilčiau ant jo vandens, bet 
tu prašai kur kas daugiau. Net neleisiu, kad Greihemui būtų 
atlikti būtini testai, - Džeidė energingai papurtė galvą. - Ne. 
Jokiu būdu ne. 

— Net jei Hačas yra Greihemo tėvas? 

- Ššš. Jis gali tave išgirsti. Kalbėk tyliau. 

— Ką pasakysi savo sūnui, kai jis panorės sužinoti apie 
savo tėvą? Ar paaiškinsi, kad leidai jo tėčiui mirti, nes siekei 
atkeršyti? 

— Dėl Dievo meilės, kalbėk tyliau. 

— Nori pasakyti, dėl tavo meilės? Nenori, kad Greihemas 
sužinotų, jog beveik esi žudikė. Kaip manai, ar vaikas tave ir 
toliau mylės sužinojęs, kad leidai jo tėvui mirti, nes nepaju- 
dinai nė piršto? 

— Koks čia, po velnių, triukšmas? 

Atsigręžusi Džeidė pamatė, kad Dilonas žiūri į jas pro tin- 
kleliu aptrauktas duris. 

— Kur Greihemas? - paklausė ji išsigandusi, kad berniukas 
taip pat išgirdo Donos Di grasinimus. 

— Ketė nutempė jį į viršų, - Dilonas išėjo pro tinkleliu 
trauktas duris ir prisidėjo prie moterų priebutyje. - Kas čia 
vyksta? 

- Atvykau maldauti dėl savo vyro gyvybės, - paaiškino 
Dona Di. - Džeidė galėtų jį išgelbėti, jeigu panorėtų. 

— Tai netiesa, Dona Di. Tu nieko tikrai nežinai. 

- Šią akimirką Hačas guli intensyvios terapijos skyriuje, — 
toliau aiškino Dona Di. - Jis mirs, jeigu Džeidė neleis savo 
sūnui paaukoti inksto. Ji nesutinka, nes nenori, kad berniu- 
kas sužinotų, kas jo tėvas. 

Dilonas pažvelgė į Džeidę. Jo žvilgsnis buvo skvarbus ir 
tiriantis. Džeidė nebyliai papurtė galvą. 

— Gerai, - tarė Dilonas vėl žvelgdamas į Doną Di. - Pasakė- 
te viską, ką norėjote. Sudie. 

Dona Di išdidžiai nužvelgė Džeidės svečią. Jo veidas liko 
neįskaitomas. Tada Donos Di demonstratyvi drąsa prigeso. 

- Jeigu tavo sūnus apie tai sužinos, jis tau niekad neatleis. 
Viliuosi, kad jis ims tavęs nekęsti. 

Iš verandos ji nuskubėjo šaligatviu ir įlipo į savo automo- 
bilį. Kai tik ji nuvažiavo nuo šalikelės, pro duris išvirto Grei- 
hemas, o jam pavymui - Ketė. 

— Mama, dėl ko čia šūkavote? 

— Dėl nieko, Greihemai. Tavęs tai neliečia. 

Džeidė vengė į ją įbesto griežto Dilono žvilgsnio. 

— Ji čia atvyksta jau antrą kartą, vadinasi, tai svarbu. Pasa- 
kyk man, ko ji nori iš tavęs. 

— Tai privatus reikalas, Greihemai. 

- Vis tiek gali man pasakyti. 

— Ne, negaliu ir nenoriu dėl to ginčytis. Tad pamiršk jį! 

Dėl to, kad motina kalbėjo su juo pakeltu, drausminan- 
čiu balsu, berniukas pasijuto nepatogiai prieš savo didvyrį, 
Diloną. 

— Tu man niekada nieko nesakai! - suriko jis. - Elgiesi su 
manimi tarsi su prakeiktu mažvaikiu. 

Jis nuskubėjo atgal į namą ir užbėgo laiptais į viršų. 

Regėjosi, kad Ketė nori įsikišti, bet išmintingai susilaikė. 

Kai Ketė įėjo į vidų, Dilonas paklausė: 

— Ar norite, kad pasikalbėčiau su Greihemu? 

Džeidė staigiai atsisuko ir sužaibavo į jį akimis išliedama 
ant Dilono visą pyktį, nes vyras buvo patogus atpirkimo ožys. 

- Ne, ačiū, - sausai atsakė ji. - Šįvakar ir taip daug ko prisi- 
klausėte, tiesa? Liepiu jums pamiršti viską, ką išgirdote. 

Dilonas nutvėrė ją už pečių ir prisitraukė prie savęs. 

— Nesitikėkite, - ištaręs šį žodį, jis paleido Džeidę taip pat 
staiga, kaip ir buvo ją sugriebęs. Išeidamas Dilonas tarstelėjo 
per petį: - Žinote, kur mane rasti, jeigu galėsiu būti kuo nors 
naudingas Greihemui. Labanakt. 

Jam nereikia viso šio mėšlo. 

Tokia buvo Dilono nuotaika, kai jis savo aplamdytu pika- 
pu privažiavo prie vagonėlio durų ir išjungė variklį. Vienišius, 
matyt, buvo išvykęs ieškoti meilės nuotykių. Šuo nepasitiko 
Dilono. Dar geriau, tarė sau Dilonas įeidamas į vidų. Šiuo 
metu jam nereikia draugijos, net ir šuns. 

Vagonėlio viduje buvo karšta ir tvanku tarsi garpuodyje. 
Dilonas įjungė oro kondicionierių, atsistojo prieš ledinio oro 
srovę, nusimetė marškinius ir atsisegė džinsus. Rankomis, 
atsirėmė į sieną virš oro kondicionieriaus ir priglaudė prie 
jos kaktą. Oras pūtė į drėgną odą ir šiaušė tankius tarsi kailis 
krūtinės plaukus. 

Dilonas niekaip negalėjo suprasti Džeidės. Kai tik pagal- 
vodavo, kad ją perprato, Džeidė pamesdavo suktą kamuo- 
lį - kaip šįvakar. Dilonas niekaip negalėjo numatyti, kad po 
vakarienės Džeidės namuose pasirodys moteris, tvirtinanti, 
kad Džeidės sūnaus tėvas yra jos sergantis vyras. 

Toji moteris minėjo Hačo vardą. Vietinio laikraščio savait- 
galio numeryje buvo rašoma, kad Palmeto šerifas Hačas Džo- 
lis guli Savanos ligoninėje ir laukia inksto donoro. Jeigu čia 
ne kažkoks beprotiškas sutapimas, ir Palmete yra du vyrai, 
vardu Hačas, laukiantys inksto donoro, tai Hačas Džolis yra 
Greihemo tėvas. Greihemas, matyt, to nežino, ir Džeidė ne- 
linkusi vaikui atskleisti šios paslapties. 

Ar Džeidė prieš grįždama į Palmetą žinojo apie Džolio 
ligą? Ar ji mojavo Greihemu tarsi morka prieš mirtinai ser- 

gantį vyrą? Jeigu Džolis - Greihemo tėvas, kaip su visu tuo 
susiję Pačetai? Koks jų vaidmuo? Džolio žmona taip pat ne- 
kenčia Džeidės, bet ne dėl tokios priežasties, kokios būtų ga- 
lima tikėtis. Paprastai žmonos yra linkusios neigti savo vyro 
nesantuokinio vaiko tėvystę. 

Patyrimas išmokė Diloną, kad, kai kalbama apie Džeidę 
Speri, nieko įprasto negalima tikėtis. 

Matyt, jai reikia pagalbos. Tačiau kai Dilonas ją pasiūlė, 
Džeidė atstatė ledinius šarvus ir kategoriškai atsisakė. Koks 
kvailys gali atmesti pagalbos siūlymą, kai jos taip desperatiš- 
kai reikia? 

Dilonas sugrūdo pirštus į plaukus. 

— Jėzau! 

Jis atpažino Džeidės kvailumą, nes ir pats buvo iškrėtęs 
kvailystę. Per Debros ir Čarlio laidotuves Dilonas buvo labai 
storžieviškas su Niuberiais ir visais jų draugais. Jis su panie- 
ka atmetė bet kokius nuoširdžius užuojautos pareiškimus 
ir atstūmė visus pagalbos siūlymus, nes jam buvo per daug 
skaudu būti su žmonėmis, kuriuos Debra pažinojo ir mylėjo. 
Dilonas nuo jų atsiribojo manydamas, kad vienatvėje ras nu- 
siraminimą. 

Tik sutikęs dirbti šį darbą jis susisiekė su Niuberiais. Para- 
šė jiems laišką, kuriame atsiprašė už septynerius tylos metus 
ir pranešė savo dabartinę gyvenamąją vietą. Jam pavyko pa- 
rašyti Debros vardą nejaučiant, tarsi šis būtų skustuvu išrai- 
žytas jo širdyje. Niuberiai atsakė Dilonui reikšdami džiaugs- 
mą, kad gavo jo laišką, ir kviesdami aplankyti juos Atlantoje 
bet kuriuo patogiu metu. 

Dabar Dilonas pajėgė prisiminti Debrą gyvą - mylinčią ir 
besijuokiančią, - o ne įsivaizdavo gulinčią mirusią su sūnumi 
glėbyje. Kad ir kaip atkakliai Dilonas buvo įsikibęs į savo šir- 
dies žaizdą, ji užgijo. 

Dilonas suderino lange įmontuoto oro kondicionieriaus 
termostatą ir nuėjo į miegamąjį. Nusiavė batus, išsinėrė iš 
džinsų bei apatinių drabužių ir nuogas įslinko tarp lovos pa- 

klodžių. Jis susikišo rankas po galva ir spoksojo į lubas. Kaip 
Dilonas prieš septynerius metus, taip dabar Džeidė nenorėjo 
priimti pagalbos, nes nelaimė buvo tokia nemaloni, jog mo- 
teris nenorėjo jos prisiminti. 

— Tačiau kas? - tik išgirdęs savo balsą Dilonas suvokė, kad 
prabilo garsiai. - Kas? 

Kas verčia Džeidę bijoti pasitikėti kitais, nepripažinti savo 
seksualumo? 

Kol nesusipažino su Džeide, Dilonas žodį „frigidiška“ laikė 
bendriniu drovių tuščiagalvių mergiočių apibūdinimu. Nai- 
vios merginos pigiuose filmuose buvo vadinamos frigidiško- 
mis supriešinant jas su įsižeidusiais saldžiabalsiais pagrindi- 
nių vaidmenų atlikėjais vyrais. Tai buvo nimfomanių, plačiai 
vartojamo, bet konkrečiai neapibrėžto žodžio antonimas. 
Deja, šis žodis tobulai tiko Džeidei Speri apibūdinti. Vyro 
prisilietimas jai kėlė tikrą siaubą. 

Ar Hačas Džolis atėmė iš Džeidės teisę į teikiantį malonu- 
mą seksualumą? Jeigu taip, Dilonas nekentė to šunsnukio, 
nors nebuvo akyse regėjęs. Džeidė intelektuali, nuovoki ir 
graži, bet atokioje savo galvos kertelėje slepia baisią paslaptį. 
Toji paslaptis ją persekios tol, kol kas nors ją iš ten išvarys. 

— Net negalvok apie tai, - sumurmėjo į tamsą Dilonas. 

„Tu jai tik dirbi, - priminė jis sau. - Nesi nei jos psichote- 
rapeutas, nei meilužis, netgi ne būsimas meilužis.“ 

Tačiau Dilonas gulėjo atmerktomis akimis svarstydamas, 
kaip atverti Džeidės širdį ir išvyti jos baimes. 

Miegantis intensyvios terapijos skyriuje kūnas tebuvo žmo- 
giškas pavidalas, kuriam gyvybę palaikė mašinos, sukurtos 
pratęsti gyvenimą, kurio gyventi jau neverta. 

Džeidė pažvelgė į buvusį bendraklasį, savo prievartautoją. 
Hačas niekada nebuvo gražus, bet dabar atrodė apgailėtinai 
bjaurus. Stambaus veido kaulai groteskiškai kyšojo, skruos- 
tai buvo įdubę. Išblyškęs veidas kontrastavo su rūdžių spal- 

vos plaukais. Hačas visada buvo stiprus, tvirtas sportininkas; 
dabar jam per šnerves buvo tiekiamas deguonis. Medicinos 
technika atliko funkcijas, kurių kūnas jau nepajėgė vykdyti. 

Hačo pagrindiniai būklės rodikliai buvo elektroniškai se- 
kami ir registruojami, ir, kol vyras kovojo su mirtimi, dvi 
slaugytojos aptarinėjo tvankų karštį lauke ir epinį filmą apie 
Pilietinį karą, kuriame pagrindinį vaidmenį atlieka Melas 
Gibsonas ir kuris buvo filmuojamas netoli Savanos. 

— Tik dvi tris minutes, panele Speri, - leido viena slaugy- 
toja, kai abi pasišalino. 

— Taip. Ačiū. 

Džeidė, matyt, visą naktį pasąmonėje kamavosi negalė- 
dama apsispręsti, nes rytą pabudo žinodama, kad važiuos į 
Savaną aplankyti Hačo. Ji neabejojo, kad vyro būklė sunki. Ir 
tikrai nepakeitė nusistatymo, kad neleis tirti Greihemo kaip 
galimo organo donoro. Džeidė tiesiog jautėsi privalanti nu- 
vykti ir, tikriausiai paskutinį kartą, pažvelgti į akis. 

Ji įsiprašė įleidžiama į intensyvios terapijos skyrių. Lai- 
mė, Donos Di ten nebuvo, nes ši būtų paneigusi, kad Džeidė 
yra giminaitė, atvykusi net iš Niujorko atsisveikinti su pus- 
broliu Haču. 

Džeidė apsidžiaugė, kad atvyko. Neapykantai reikia ener- 
gijos. Kartais neapykanta trims vyrams, kurie yra kalti dėl 
Gario savižudybės, taip išvargindavo, kad Džeidė jausdavosi 
išsekusi. Po šiandieninio apsilankymo ji turės daugiau jėgų, 
nes sunku sužadinti neapykantą lovoje gulinčiam žmogui. 

Netikėtai Hačas sujudėjo ir atsimerkė. Jis ne išsyk pamatė 
Džeidę ir tik gerokai vėliau suvokė, kas ji. Kai Hačas ją atpa- 
žino, išdžiūvusios, išbalusios lūpos prasiskyrė ir vyras, nega- 
lėdamas patikėti, sušvokštė Džeidės vardą. 

— Sveikas, Hačai. 

— Jėzau. Ar aš jau miriau? 

Džeidė papurtė galvą. 

Hačas pamėgino aplaižyti lūpas, bet jo liežuvis buvo ne- 
sveikai papurtęs. 

— Dona Di sakė, kad grįžai. 

— Jau seniai. 

Hačas kurį laiką ją tyrinėjo žvilgsniu. 

— Kaip matau, nuostabiai atrodai, Džeide. Visiškai taip 
pat, kaip ir anksčiau. 

— Ačiū. 

Įsivyravo nejauki tyla. Galiausiai Hačas tarė: 

— Dona Di sakė, kad turi sūnų. 

— Teisybė. 

— Paaug]į. 

— Jam tuoj sukaks penkiolika. 

Hačas stipriai užsimerkė, o jo veidas persikreipė, tarsi iš 
skausmo. Kai vyras vėl atsimerkė, jam buvo sunku sutelkti 
žvilgsnį į virš jo palinkusį Džeidės veidą. 

— Ar jis mano? 

— Iš kur man žinoti, Hačai, juk jūs mane išprievartavote 
trise, - jis suaimanavo, tarsi būtų kankinamas dvasinių kan- 
čių. - Vaikas mano, - pabrėžė Džeidė. - Nenoriu žinoti, kas 
jo tėvas. 

— Negaliu tavęs kaltinti. Tiesiog prieš mirdamas norėčiau 
žinoti. 

— To nebus, net jeigu gyvensi dar penkiasdešimt metų. 

Hačas švokšdamas nelinksmai nusijuokė. 

— Panele Speri, turiu paprašyti, kad dabar išeitumėte. 

Džeidė davė slaugytojai ženklą, kad suprato. Ji tyliai tarė: 

— Sudie, Hačai. 

— Džeide? - vyras pakėlė nuo injekcijų pamėlynavusią ran- 
ką, kad ją sulaikytų. - Dona Di įsikalė į galvą tą kvailą mintį. 
Ji ketino prašyti tavo sūnų, kad šis paaukotų savo inkstą. 

— Ji buvo dusyk pas mane atvažiavusi. 

Hačas ir vėl atrodė, tarsi būtų kamuojamas skausmo. 

- Liepiau jai to nedaryti. Po velnių, verčiau mirsiu, negu 
įpainiosiu tą berniuką. Jeigu jis mano sūnus, nenorėčiau jam 
sukelti tokių kančių. Nesileisk Donos Di prikalbinama. Ne- 
leisk jai trikdyti tavo berniuko. 

Džeidę nustebino aistringa Hačo kalba. Akyse susitvenku- 
sios ašaros nederėjo su jo vyrišku veidu. Hačas kelis sykius 
konvulsyviai nurijo seilę. 

- Jeigu jis mano sūnus, nenoriu, kad sužinotų apie mane... 
apie tai, ką padariau tau, - ašaros nuriedėjo sulysusiais Hačo 
skruostais. - Velniškai norėčiau tai atitaisyti, bet, deja, neį- 
manoma. Tegaliu tik tiek pasakyti: apgailestauju, Džeide. 

— Tai nėra taip lengva, Hačai. 

— Nesitikiu, kad tu man atleisi. Net nenoriu, kad gailėtu- 
meisi manęs. Tiesiog noriu, kad žinotum, jog mūsų gyveni- 
mai po to vakaro negrįžtamai pasikeitė. Mano tėtis žinojo, 
kad nusikaltome prieš tave, ir negalėjo su tuo susitaikyti. 
Mudu apie tai nesikalbėjome - aš tiesiog žinojau. Lamaras 
nubaustas. Traukinys už tave atsiskaitė su Ivanu ir Nilu. 

— Su Nilu? 

— Jis nevaisingas. Negali turėti vaikų. Niekas apie tai ne- 
turėtų žinoti. Net Dona Di nežino. Nilas man atsitiktinai pa- 
sipasakojo vieną vakarą, kai buvo girtas, - Hačas nutilo, kad 
įkvėptų oro ir sukauptų jėgas. - Noriu pasakyti, Džeide, kad 
mes visi dėl to kentėjome. 

— Jūs galbūt ir kentėjote, bet Garis mirė. 

Hačas atgailaudamas linktelėjo. 

— Taip, mirsiu graužiamas sąžinės ir dėl to, - jis sumirksėjo, 
ir iš akių nutekėjo dar kelios ašaros. - Niekada neketinau tavęs 
šitaip nuskriausti, Džeide. Velniškai dėl viso to apgailestauju. 

Jiedu ilgai žiūrėjo vienas kitam į akis. 

Netikėtai į intensyviosios terapijos skyrių įsiveržė įraudu- 
si ir uždususi Dona Di. Išvydusi Džeidę prie savo vyro lovos 
ji sustingo vietoje. 

- Jeigu atvykai slapta pasidžiaugti, tau nepasisekė, - įžū- 
liai pareiškė ji. - Hačas turi donorą. 

Ji pribėgo prie Hačo lovos iš kitos pusės ir priglaudė iš- 
blyškusią vyro ranką sau prie krūtinės. 

— Dvidešimtmetis vyras šįryt, prieš pat auštant, vairuoda- 
mas motociklą pateko į avariją, - Dona Di pro laimės ašaras 

nusišypsojo Hačui. - Jo audiniai gana gerai dera su tavaisiais, 
tad gydytojas pritarė persodinimui. Netrukus tave pradės 
ruošti operacijai. Ak, Hačai, - sušnibždėjo ji ir pasilenkusi 
pabučiavo vyrą į kaktą. 

Regis, Hačą ši žinia taip sujaudino, kad jis nepajėgė kalbėti. 

Dona Di atsitiesė ir sužaibavo akimis į Džeidę. 

— Mums tavo sūnaus neprireiks, - jos mažos akutės piktai 
sušvito. - Ir aš labai džiaugiuosi. Niekada neturėsiu tau dėko- 
ti, kad išgelbėjai mano vyrui gyvybę. 


— 


Dilonas negalėjo užmigti pusę nakties stengdamasis logiškai 
sudėlioti tai, ką žino. Kai galiausiai užmigo, jo sapnai buvo 
dar neramesni —- ir erotiškesni. Auštant jis nusprendė, kad 
gali vėlesniam laikui atidėti šeštadienio darbus bei namų 
ruošą ir nuvažiuoti į Savaną. 

Dilonas troško ne išvysti kitokį kraštovaizdį. Jis susiruošė 
ieškoti informacijos. Jeigu negali jos gauti iš Džeidės, galbūt 
pavyks ką nors išpešti iš Donos Di. 

Kalbant teoriškai, asmeninis Džeidės gyvenimas - ne 
Dilono reikalas. Jeigu jis ir toliau kaišios nosį, Džeidė gali 
atleisti iš darbo. Tačiau Dilonas pasiekė tokį momentą, kai 
buvo pasiryžęs surizikuoti. Nesvarbu, patinka tai Dilonui 
ar ne, bet jis jau susisiejo su Džeide, nors šis ryšys yra tik 
vienpusis. 

Jis atvyko į ligoninę kaip tik tuo metu, kai iš intensyvio- 
sios terapijos skyriaus išėjo Džeidė. Išvydusi Diloną korido- 
riuje Džeidė parodė, kad yra nepatenkinta. 

— Ką čia veikiate? 

Ryškioje fluorescencinių lempų šviesoje jos veidas atrodė 
išblyškęs. Paakiuose matėsi violetiniai ratilai, bet jie tik pa- 
brėžė akių didumą ir gyvą spalvą. Džeidė segėjo trumpą tie- 
sų nuskalbtą džinsinį sijoną, vilkėjo baltą drobinę palaidinę, 
buvo užsijuosusi raudoną diržą ir avėjo raudonus sandalus. 
Ji atrodė tiesiog puikiai. 

— Galiu ir jūsų paklausti to paties, - atkirto Dilonas. - Po 
to, ką nugirdau vakar, maniau, kad šiandien jūsų čia jokiu 
būdu nerasiu. 

— Aš turiu pagrindą būti čia, jūs - jokio. 

— Laikykite mane smalsiu stebėtoju, - pastebėjęs šurmulį 
prie intensyviosios terapijos skyriaus Dilonas pažvelgė Džei- 
dei per petį. Koridoriuje staiga prigužėjo bėgiojančio medici- 
nos personalo. - Kas čia vyksta? 

— Hačas turi donorą. 

Dilonui širdis nusirito į kulnus. 

- Ne... 

— Ne, ne Greihemą. Autoavarijos auką. 

Džeidė atsigręžusi dirstelėjo į intensyviosios terapijos 
skyrių, paskui apsisuko ir patraukė išėjimo link. Dilonas 
žingsniavo greta. 

— Ar Hačas Džolis - Greihemo tėvas? 

Džeidė ir toliau žvaliai žingsniavo. 

— Nežinau. 

— Dėl Dievo meilės! - suirzęs Dilonas ją aplenkė ir užtvėrė 
kelią. - Tai jis tėvas ar ne? 

— Siūlyčiau nesikišti į mano asmeninį gyvenimą. Jūsų ne- 
sveikas domėjimasis mane tikrai erzina. 

— Kas jums yra, ponia Džoli? 

Labai suirzusi Džeidė sulaikė kvapą, paskui pasiduodama 
atsiduso. 

— Mudvi su Dona Di buvome geriausios draugės. 

- Iki kada, Džeide? Kada jūsų draugystė nutrūko? Kai Ha- 
čas tapo jūsų kūdikio tėvu? Ar tuo metu jie jau buvo susituokę? 

- Žinoma, ne! Kaip drįstate... - ji sučiaupė lūpas, kad dau- 
giau nieko neprasitartų. 

Dilonas matė, kad šis klausimas tikrai supykdė Džeidę. 
Metas trauktis arba viską statyti ant kortos. Paėmęs už pa- 
rankės Dilonas nulydėjo Džeidę prie išėjimo. 

- Jeigu būtumėte su manimi atvira ir nuoširdi, - švelnin- 
damas padėtį tarė jis, - man nereikėtų šniukštinėti. 

— Tai ne jūsų reikalas. 

— Manau, kad mano. 

— Kodėl? 

Dilonas vėl sustojo, kad pažvelgtų jai į akis. Štai ir statyk 
viską ant kortos. Jis privertė Džeidę pasitraukti atatupstą iki 
artimiausios sienos ir karštai sušnibždėjo: 

— Todėl, kad noriu žinoti, kodėl sustingstate kaskart, kai jus 
paliečiu. Po galais, Džeide, tai jūs sukeliate man norą jus lies- 
ti. Tačiau negaliu pakęsti, kai į mane žiūrite, tarsi būtumėte 
žmogiškoji auka, o nuo mano rankų dar nenudžiūvo kraujas. 

— Nenoriu nieko girdėti. 

— Gal ir nenorite girdėti, bet taip yra, ir jūs velniškai pui- 
kiai tą žinote. Pagal tai, kaip bučiavau, galėjote atspėti, kad 
noriu su jumis permiegoti. 

— Ne. Daugiau nieko nesakykite. 


— Džeide... 
- Įsidėmėkite, - pabrėždama ištarė ji, - tarp mūsų niekada 
negali būti nieko intymaus. 


— Dėl to, kad man mokate algą? 

Nelaimingose žydrose Džeidės akyse šmėstelėjo pyktis. 

- Ir dėl to. Tačiau svarbiausia dėl dalykų, kurių jūs nežinote. 

— Kokių dalykų, Džeide? Kaip tik tai ir mėginu sužinoti. 
Pasakykite man, kokių dalykų. 

Džeidė papurtė galvą. Jos užsispyrimas atrodė neįveikia- 
mas. Patyliukais nusikeikęs Dilonas pasitraukė į šalį ir pralei- 
do Džeidę prie išėjimo. 


—-—18> 


Kai Džeidė pasiekė Palmeto pakraštį, popietė jau buvo įpu- 
sėjusi. Galinio vaizdo veidrodėlyje ji pamatė, kad Dilonas vis 
dar seka iš paskos. Nuo pat Savanos jis neleisdavo daugiau 
nei vienam automobiliui įsiterpti tarp judviejų. Kai Džeidė 
pasuko trumpesniu keliu, Dilonas padarė tą patį. 
Vingiuojantį kaimo kelią iš abiejų pusių supo tankus miš- 
kas. Kelias galiausiai baigėsi aklagatviu prie apleisto planta- 

cijos namo. Skydas „Parduodamas“ čia stovėjo taip ilgai, kad 
per aukštą žolę, augančią prie stulpelio, jo beveik nesimatė. 
Nuo lietaus ir saulės raidės išbluko. Namas buvo architektū- 
riškai įspūdingas, nors ir aplūžęs. Dažai nuo Korinto stiliaus 
kolonų buvo nusilupinėję. Vienur langinės buvo išklibusios, 
kitur jų visai nebuvo. Per paskutinį pakrantėje siautusį ura- 
ganą buvo nuplėšta dalis stogo. 

Tačiau supantys namą ąžuolai nenukentėjo. Nuo jų šakų 
drėgname karštyje nejudėdamos karojo samanos, kurias tik 
retsykiais sujudindavo pakrantės vėjelis. Paukščiai čirškė di- 
dingose pušyse ir gėrė vandenį iš kerpėmis apaugusio akme- 
ninio fontano. Mirtos buvo taip aplipusios susiraičiusiais 
fuksijų žiedais, kad jų šakos nusviro tarsi vogčiomis snau- 
džiančių senų tarnaičių galvos. 

Džeidė išlipo iš Cherokee. 

— Puiki vietelė, - nusišaipė Dilonas išlipdamas iš savo pi- 
kapo. 

— Nuostabi, tiesa? Ketinu ją pirkti. 

Nesumišusi, kad Dilonas nerodo entuziazmo, Džeidė nu- 
ėjo prie namo ir atsargiai užlipo laiptais į verandą. Ji supo 
tris namo šonus. Džeidei žingsniuojant veranda ir dairantis 
pro langų rėmus girdėjosi duslus jos žingsnių aidas. Likęs kai 
kuriuose languose stiklas buvo išterliotas smulkia druska. 
Paplūdimys buvo vos už pusės kilometro. 

— Tikriausiai juokaujate, - tarė Dilonas prisiartinęs prie 
verandos. 

— Ne. 

— Ar namas jums trims ne per didelis? 

— Jis bus ne mums. Noriu jį nupirkti „GSS“. 

Dilonas šiurkščiai nusijuokė. 

- Iš pradžių nuskurdusi ferma, dabar apleistas namas. Ti- 
kiuosi, kad Džordžas Stainas nėra leidęs jums nekontroliuo- 
jamai naudotis bendrovės čekių knygele. 

Neįsižeidusi Džeidė išėjo iš verandos ir patraukė į rytinę 
namo pusę, kurioje kadaise buvo gėlynas. Grūstų jūros kriau- 

klelių takai buvo apžėlę piktžolėmis, o lysvėse, kuriose kadai- 
se augo gerai prižiūrimos gėlės, vešėjo laukinės žolės. 

Tolimame gėlyno krašte augo dar vienas ąžuolas. Ant vie- 
nos jo šakos kabėjo sūpuoklės. Jos buvo pririštos prie medžio 
virvėmis, storesnėmis už Džeidės riešus. Mazgai po lentine 
sėdyne buvo didesni už jos kelius. Džeidė linksmai klestelėjo 
į sėdynę ir sandalo galu atsispyrė nuo žemės. 

Džeidė atlošė galvą, užsimerkė ir atstatė veidą į taškuotą 
saulės šviesą. Ji giliai įkvėpė tvankaus oro, kvepiančio saus- 
medžiais ir gardenijomis. 

— Jūs čia jau esate buvusi. 

Džeidė atsimerkė. Dilonas stebėjo ją abi rankas susikišęs 
į užpakalines džinsų kišenes. Jo rudos akys atrodė žalesnės 
nei įprastai, nes jose atsispindėjo žaliuojančios medžio šakos. 

— Kelis sykius. Kai sakiau, kad noriu pirkti šį namą, ne- 
juokavau. Norėčiau, kad čia būtų bendrovės poilsio ir pasi- 
linksminimų vieta, savotiška korporatyvinė užeiga, kurioje 
galima gauti nakvynę ir pusryčius. 

— Maniau, kad ieškote sklypo priestatui. 

- Šis namas bus papildomas. Pagalvokite, kaip bus nuos- 
tabu čia linksminti klientus ir aukščiausiojo ešelono vado- 
vus. Iš nekilnojamojo turto agento paėmiau pastato planą ir 
nusiunčiau Henkui. 

Dilonas su Henku buvo susitikęs Niujorke. Tada jiedu ta- 
rėsi dėl „TeksTilės gamyklos. 

— Pasakiau jam, kad namas turi būti renovuotas išsaugant 
Pietų grakštumą ir žavesį. Jeigu pavyks užimti užsienio rin- 
kas, apie kurias svajojame, galėsime jų atstovus atsivežti čia 
oficialioms vakarienėms. Galbūt atvežti arklių tempiamo- 
mis brikelėmis ir verandoje pavaišinti saldžiu mėtų gėrimu. 
Jiems tai labai patiktų. 

Dilonas užėjo jai už nugaros, uždėjo savo rankas ant įsiki- 
busių į virves Džeidės plaštakų ir ėmė sūpuoti, ne per daug 
energingai, bet pakankamai stipriai, kad vėjas kedentų jos 
plaukus. 

— Ar jau pasigyrėte senajam Džordžui apie šį sumanymą? 

— Dar ne. Noriu, kad Henkas pirmiau nulietų kelis eskizus 
akvarele. 

— Regis, judu su Henku gana artimai bendraujate. 

— Mudu esame draugai nuo koledžo laikų. 

- Hmm. 

Džeidė nekreipė dėmesio į spėliojimo gaidelę Dilono balse. 

— Taip pat paprašiau Henko suprojektuoti paplūdimio na- 
melį, panašų į pavėsinę, kur būtų galima rengti bendrovės 
pobūvius, iškylų vaišes ir priėmimus. Taip pat galėtume jį iš- 
nuomoti kitiems, kai patys nesinaudotume. Šitaip sumažin- 
tume išlaikymo išlaidas. 

— Džordžui tai patiks. Ir galbūt, kol tie užsieniečiai vado- 
vai sėdės verandoje gurkšnodami saldų mėtų gėrimą, juodao- 
džiai galėtų padainuoti spiričiuelių iš vergovės laikų. 

Džeidė nuleido koją ir įrėžė metro ilgio griovelį, kol sū- 
pynės sustojo. Ji turėjo stipriai atlošti galvą, kad galėtų pa- 
žvelgti Dilonui į akis. Jos pakaušis beveik lietė vyro pilvą. 

— Kalbate su manimi globėjišku tonu. 

Dilonas nė nekrustelėjo, nors kalbėti būtų buvę kur kas 
lengviau, jeigu jis paleistų virves ir apeitų sūpynes, kad atsi- 
durtų priešais Džeidę. 

— Taip. 

— Ačiū, kad bent jau prisipažinote. 

— Nėra už ką. 

— Matyt, užsisvajojau. Ar manote, kad aš pamišusi? 

— Manau... kad esate įdomi, - prisipažino Dilonas trumpai 
nutilęs, kad rastų tinkamą žodį. - Tiesą sakant, Džeide, jūs 
mane velniškai sugluminote. 

Vyro balsas nuskambėjo ne guodžiamai - tai buvo ištarta 
per daug energingai. Džeidė pamėgino suvokti, ką jis norėjo 
pasakyti, ir nukreipė pokalbį į Diloną. 

- Jūs pats esate gana mįslinga asmenybė. 

Dilonas plačiai nusišypsojo pro ūsus. 

— Aš? 

— Aha. Kaip vienas gyvenantis viengungis ne itin dažnai 
linksminatės. 

- Čia nėra jokios paslapties. Mano reikli viršininkė nesu- 
teikia daug laiko malonumams. 

— Jūs nesusitikinėjate su moterimis. 

Dilonas kilstelėjo antakį. 

— Ar jūs užsirašinėjate? 

- Tiesiog laikau jus vyru, kuriam dažnai reikia moterų 
draugijos. 

— Turite galvoje seksą? 

— Taip, seksą, - nesmagiai pakartojo Džeidė. 

Staiga rami popietė tapo dar vangesnė. Net vabzdžiai nu- 
stojo dūgzti. Oras pasidarė per tvankus kvėpuoti. Džeidė 
pajuto savo drabužius ir visas kūno vietas, prie kurių odos 
jie nuo drėgmės buvo prilipę. Plaukai tapo sunkūs ir kaitino 
kaklą. Ryški saulė svilino žemę, kuri skleidė mirguliuojantį 
karštį. Džeidė pasijuto tarsi iškvėpintoje saunoje - tik jiedu 
su Dilonu nebuvo nuogi. 

Džeidė labai aiškiai pajuto, kad Dilonas stovi arti už nu- 
garos ir jos pečiai beveik liečia vyro šlaunis. Į virves įsikibu- 
sias judviejų rankas skyrė vos keli centimetrai. Dilono kvapas 
buvo susimaišęs su daugybe kitų, bet Džeidė pajėgė jį išskirti. 

— Ketinau pasakyti, - dusdama tarė ji, - kad jūsų neakty- 
vus socialinis gyvenimas turi būti kažkaip susijęs su žmonos 
ir vaiko netektimi. 

Dilono ūsai nusviro. Jis patraukė rankas nuo sūpynių ir 
stovėjo atgręžęs savo plačią nugarą į Džeidę. 

— Iš kur tai žinote? 

- Žinojau vos prabėgus kelioms dienoms po mūsų susiti- 
kimo Los Andžele. 

— Jums būdinga viską tikrinti, - įsitempęs tarė vyras ir at- 
sigręžė į Džeidę. 

- „TeksTilės“ projektas man buvo gyvybiškai svarbus. Ne- 
galėjau sau leisti klaidingai pasirinkti. Patikrinau jus kaip 
įmanydama nuodugniau. 

Kelias akimirkas Dilonas piktai spoksojo į Džeidę, paskui 
jo pečiai palengva atsipalaidavo. 

— Manau, jog jau nesvarbu, kad jūs žinote. 

— Kas tada nutiko? - švelniai paklausė Džeidė. 

— Kodėl klausiate? Juk ir taip žinote. 

- Žinau tik pagrindinius faktus. 

Dilonas nusilaužė šakelę ir ėmė ją sukioti tarp pirštų. 

— Mes gyvenome Talahasyje. Dirbau pas tokį glitų šuns- 
nukį, kuris man paskyrė darbą kitame mieste. Namo grįžda- 
vau tik savaitgaliais. Debrai labai nepatiko tokia tvarka. Man 
dar labiau. Tačiau tuo metu neturėjome iš ko rinktis. Debrą 
pradėjo kamuoti depresija, tad mudu suplanavome ypatingą 
savaitgalį. Namo grįžau šaltą ir drėgną penktadienio vakarą. 
Debra buvo mums parengusi šaunią vakarienę. 

Toliau Dilonas monotonišku balsu apibūdino Džeidei 
namą ir papasakojo, ką rado pagrindinio miegamojo lovoje. 

— Jie atrodė tiesiog tobulai, - švokšdamas aiškino Dilo- 
nas. - Jokios netvarkos, jokio kraujo, jokio... - jis skėstelėjo 
rankomis parodydamas, kad tai buvo nesusipratimas. - Ma- 
niau, kad jie miega. 

— Ką tada darėte? 

Dilono žvilgsnis tapo šaltas. 

— Pirmiausia kaip reikiant aptalžiau tą vyrą, kuris buvo 
mane atskyręs nuo šeimos. 

- Gerai. 

— Paskui kelis mėnesius gėriau, atsiribojau nuo visko, net 
ir nuo „draugijos“, apie kurią užsiminėte. Kai vėl pradėjau, 
pasiguldydavau bet kokią moterį, kuri ištardavo „taip . Sto- 
rą, liesą, bjaurią, gražią, seną, jauną. Man tai buvo nesvarbu, 
suprantate? - Džeidė papurtė galvą. - Na, matyt, reikia būti 
vyru, kad tai suprastum. 

- Galbūt. 

— Kad ir kaip ten būtų, daug klajojau ir buvau vienišius, 
kol jūs man pasiūlėte šį darbą, - Dilonas pervėrė Džeidę 

žvilgsniu. - Pirmą kartą per septynerius metus turiu dėl ko 
gyventi. Esu jums už tai skolingas ir dėkingas, Džeide. 

— Jūs man nieko neskolingas, išskyrus įtemptą darbą, už 
kurį moku. Kol kas jumis nenusivyliau. 

Jis numetė šakelę ant žemės ir nusipurtė delnus. 

— Man reikėjo būti namie kartu sujais. 

— Kodėl? Kadirjūs kartu būtumėte numiręs miegodamas? 
Ar dėl to kas nors pagerėtų? 

— Man reikėjo patikrinti krosnį. 

— Ojai nereikėjo jungti nepatikrintos krosnies. 

— Nesiginčykite. 

—- O jūs nekalbėkite nesąmonių, Dilonai. Tai buvo tragiš- 
kas įvykis, dėl kurio nieko negalima kaltinti. Negalite gyventi 
visą likusį gyvenimą mėgindamas išpirkti kaltę už kažką, dėl 
ko nesate kaltas, - Džeidė įdėmiai pažvelgė į jį. - Tai, ką iš- 
girdau, daug ką paaiškina. Žinojau, kad darbas statant „Teks- 
Tilės“ gamyklą jums yra svarbus. Tačiau tik dabar supratau, 
koks jis svarbus. 

- Aš jį laikiau antra galimybe. Nenoriu jos prarasti, - Di- 
lonas atsirėmė į medžio kamieną ir slydo juo tol, kol atsisėdo 
ant kulnų. - Tad dabar žinote, kas mane skatina. O kas ska- 
tina jus? 

— Fantastiška alga. Pareigos ir pagarba vyrų pasaulyje. 

— Hmm. Jeigu jums iš tiesų to reikia, kodėl grįžote į Pal- 
metą? 

— Nes „GSS“ reikėjo bendruomenės, o bendruomenei rei- 
kėjo šios gamyklos. Kadangi esate pastabus, negalėjote ne- 
matyti, kokia sustingusi čia ekonomika. Kai kurie čia gyve- 
nantys žmonės vis dar neturi vandentiekio ir kanalizacijos. 
Jie maitinasi tik tuo, ką patys užsiaugina. „TeksTilė“ įdarbins 
šimtus žmonių. Dar prieš gamyklai pradedant veikti ketinu 
organizuoti seminarus ir kursus, kad žmonės įgytų reikalin- 
gų įgūdžių. Priimtieji į darbą gaus dalį algos, nors tuo metu 
jie mokysis. Gamykloje bus vaikų darželis, kad galėtų dirbti 
abu tėvai. Taip pat bus... 

— Visa tai tauškalai, Džeide. 

Džeidė nustebusi išsižiojo. 

— Ką? 

— Pasakiau, kad tai tauškalai. Skamba nuostabiai. Iš pa- 
viršiaus atrodo, kad jūs tiesiog trykšte trykštate altruizmu, - 
tarė Dilonas atsistodamas. - Sužinojau tikrą priežastį, dėl 
kurios norite čia statyti gamyklą, ir tai visai ne užuojauta 
vargšams ar sustingusi ekonomika. 

Dilonas apžergė jos kojas, įsikibo į sūpynių virves, atsi- 
stojo priešais Džeidę ir ėmė kalbėti tiesiai į jos atloštą veidą: 

— Tai yra susiję su jūsų buvusia geriausia drauge ir šerifu, 
už kurio ji ištekėjo ir kuris galbūt yra Greihemo tėvas. Į tą 
reikalą taip pat kažkaip yra įsipainioję Pačetai. Tarp jūsų ir 
šio miesto svarbių asmenų nėra jokios meilės. 

— Jau vėlu. Privalau važiuoti. 

Džeidė pakilo, nors teko paliesti Dilono kūno priekį, ir nuo 
to jai sustojo širdis. Džeidė nėrė pro vyro ranką ir jai beveik 
pavyko pasprukti, bet Dilonas ją sugriebė ir atgręžė į save. 

— To nepakanka, Džeide. 

— Mano nurodytos priežastys, dėl kurių noriu pastatyti šią 
gamyklą, yra tikros. 

— Dėl to neabejoju. 

— Tada kodėl tiesiog su tuo nesutinkate ir nepaliekate vis- 
ko ramybėje? 

— Todėl, kad jūsų aiškinimas nesiklijuoja. Tas, kuris reiškia 
tiek užuojautos savo kraštiečiui, pasiūlytų inkstą, kurio jam 
reikia. 

— Niekas neprapjaus Greihemo ir neišims jo inksto. 

— Tikrai - ypač kai inksto gavėjas yra vedęs jūsų buvusią 
geriausią draugę ir galbūt yra jūsų sūnaus tėvas, - Dilonas 
prisiartino prie Džeidės. - Ar Džolis pametė jus dėl Donos Di, 
kai buvote nėščia ir vis dar jį mylėjote? 

— Aš jo nekenčiau. 

— Dabar kažkas aiškėja. Kodėl? 

— Palikite mane ramybėje, Dilonai. 

— Tik tada, kai suprasiu, kas čia vyksta. 

— Jūs neturite suprasti. 

— Kodėl krūptelite kiekvieną sykį, kai prie jūsų prisiartina 
vyras? 

— Aš nekrūpteliu. 

— Nė velnio, - tyliai paprieštaravo Dilonas. - Prieš kelias 
akimirkas jūs vos neapalpote, kai jūsų krūtys prigludo prie 
manęs. O jūsų veido išraiška, kai pastebėjote, kad mano daik- 
tas sukietėjęs, nesutampa su jūsų žodžiais. 

— Aš nieko nepastebėjau. 

— Meluojate. Ar Hačas Džolis jus pavertė frigidiška? 

— Aš nesu frigidiška. 

— Ne? Nemėginkite manęs kvailinti. 

— Galbūt jūs man esate tiesiog nepakankamai patrauklus. 

Dilonas sunėrė pirštus jai ant sprando po plaukais, kur 
oda nuo karščio buvo sudrėkusi. 

— Tai dar vienas melas, Džeide, - palenkęs galvą jis ūsais 
perbraukė moters lūpas. - Pati sakėte, kad mano bučinys 
jums patiko. 

— Aš taip nesakiau. 

— Melagė. 

Dilonas liežuviu palietė jos lūpų kamputį. Džeidė pajuto 
virpulį ir siaubą. Nuo erzinamų glamonių ji iškaito ir apsvai- 
go. Džeidė sugniaužė kumščius ant sijono priekio po aude- 
klu jausdama tvirtus raumenis. Dilonas buvo labai didelis ir 
stiprus; jis galėjo sužaloti Džeidę. Jis kvepėjo vyriškai. Dilo- 
no vyriškumas gundė ir tuo pat metu buvo atgrasus. Džeidė 
stengėsi priešintis šiam žavesiui ir jo keliamam siaubui. 

— Nedarykite to, Dilonai, - maldavo Džeidė kalbėdama į jo 
godžias lūpas. - Aš negaliu jos pakeisti. Jokia moteris negali. 

Dilonas staigiai atlošė galvą. 

— Kąjūs pasakėte? 

— Nebūsiu viena tų moterų, kurias pasiguldote gedėdamas 
savo Žmonos. 


— Arjūs save laikote dar vienu minkštu, drėgnu taku į už- 
simiršimą? 

— Taip gali būti, ar ne? 

Dilonas sau po nosimi nusikeikė. 

- Klausykite, jeigu trokščiau tik to, jau iki sutemstant savo 
lovoje turėčiau nuogą moterį. 

— Tačiau ar ji taip pat turėtų paauglį sūnų? 

— Ak, dabar suprantu, - tarė Dilonas. - Greihemas turėtų 
man pakeisti sūnų, kurio netekau. 

— Jūs labai aiškiai mėginate su juo suartėti. 

Vyro įsiūtis buvo toks pat apčiuopiamas kaip ir karštis. 
Per Dilono kūną jis prasisunkė į Džeidę. Dilonas dar sykį įžū- 
liai nužvelgė ją nuo galvos iki kojų sulaikydamas žvilgsnį ties 
krūtimis ir šlaunų viršumi, paskui vėl įsispitrėjo į veidą. 

— Nepakankamai save vertinate, Džeide. Jeigu ir neturė- 
tumėte Greihemo, aš vis tiek norėčiau jus išdulkinti. 

Jis apsigręžė ir nužingsniavo prie savo pikapo. Dabar 
Džeidė įsiutusi atidūmė jam iš paskos. Ji spėjo pasivyti Dilo- 
ną, kai šis lipo į vairuotojo sėdynę. 

— Jeigu ir toliau man kalbėsite tokius dalykus, neturėsiu 
kitos išeities, kaip atleisti jus iš darbo. 

— Prašom, - atsakė Dilonas karingai kilstelėdamas smakrą. 

Vyras tikriausiai šitaip sureagavo į netikrą Džeidės grasi- 
nimą norėdamas ją pagąsdinti, bet ši reakcija buvo veiksmin- 
ga. Mintis, kad Dilonas gali palikti projektą, Džeidę paveikė 
blaivinamai. Kur ji ras tokį gerą rangovą? Kaip ji pasiaiškins 
Džordžui Stainui, kuris Diloną tik liaupsina? 

Džeidė nusprendė pakeisti taktiką. 

— Vis dar esu įsitikinusi, kad šiam darbui jūs tinkamiau- 
sias, Dilonai. 

- Ačiū. 

— Ar nesuprantate, kad mums būtų neišmintinga tapti 
meilužiais, net jeigu aš... galėčiau. 

— Niekada nesakiau, kad tai išmintinga. 

— Tai visam laikui pakeistų mūsų gerus darbo santykius. 
Juk nė vienas mūsų to nenorime, tiesa? 

— Ne. 

— „TeksTilė“ mums abiem yra per daug svarbi. Negalime 
leisti, kad asmeniniai konfliktai trukdytų darbui. 

— Jeigu taip sakote. 

— Tada mane suprantate? 

— Aš jus suprantu. 

— Ir ar galite prižadėti, kad daugiau prie šio reikalo ne- 
grįšime? 

— Nė už ką. 

Iki tos akimirkos Dilonas vengė pažvelgti Džeidei į akis. 
Kai jis įsmeigė savo žvilgsnį, Džeidė jį pajuto taip, tarsi kas 
būtų švelniai smogęs į pilvą. Tada Dilonas nuleido nuo kak- 
tos savo matinius saulės akinius, ir Džeidė visiškai nematė 


jo akių. 

— Nunss — nusikeikė Greihemas ir spyrė į prakiurusią 
dviračio padangą. - Povelniųšūdasužsikrušk. 

Vaikas mėgavosi ištardamas visus žodžius, kuriuos išgirdo 
iš statybininkų - kartais net ir iš Dilono, kai šis nežinodavo, 
kad berniukas yra greta. Jeigu motina išgirstų šitaip kalbant, 
mažiausiai vieną savaitę neleistų išeiti iš namų. Tačiau dabar 
aplink nebuvo nieko, kas galėtų išgirsti, tad Greihemas palei- 
do dar vieną vulgarybių virtinę. 

Berniukui galiausiai pavyko išsikovoti, kad motina sutiktų 
leisti jam dviračiu važinėti į statybvietę, jeigu prieš išvažiuo- 
damas jai paskambins ir pakeliui niekur nesustos. Greihemas 
spėjo tik kelis sykius nuvažiuoti į statybvietę, kai stojo blogas 
oras. Lijo ištisą savaitę. Kai oras pagerėjo, Geihemui į skran- 
dį įsimetė virusas, tad vaikas vieną ištisą dieną vėmė, o kitą 
leisgyvis gulėjo lovoje. 

Kelias dienas po ligos motina uždraudė bet kokią energin- 
gą veiklą. 

— Tai buvo vasaros gripas, gali atkristi. 

— Tačiau, mama, dabar jaučiuosi puikiai. 

Motinos niekaip nepavyko perkalbėti. Tad dabar buvo pir- 
ma diena po beveik dviejų savaičių, kai Greihemui buvo leis- 
ta nuvykti į statybvietę, ir še tau - prakiuro padanga. Jeigu 
važiuos toliau, padangą visiškai sugadins. Greihemui reikėtų 
parsiridenti dviratį namo, bet tada šiandien jis nenuvyks į 

statybų aikštelę. Jeigu ridens į statybvietę, neatsiras joje lai- 
ku, ir motina nerimaus. 

Kad ir kaip žiūrėsi, reikalai prasti. 

Pro šalį keldamas dulkių debesis pralėkė automobilis. 
Nors neseniai lijo, vėlesnės dienos buvo tokios karštos, kad 
žemė vėl išdžiūvo. Greihemas nusišluostė dulkes nuo veido ir 
parodė vairuotojui bevardį pirštą. 

Kaipmat sužibo automobilio stabdžių žibintai. 

— Ak, velnias, - išsigandęs sušnibždėjo Greihemas. Dar 
didesniam vaiko siaubui, automobilis ėmė važiuoti atbulas. - 
O šūde. 

Berniukas nulaižė dulkes nuo perdžiūvusių lūpų ir nusi- 
šluostė prakaituojančius delnus į šortų sėdynę. 

Prie jo sustojo raudonas El Dorado. Tamsintas stiklas vai- 
ruotojo pusėje nusileido valdomas elektronikos. 

— Ei, berniuk. 

Greihemas nervingai nurijo seilę. 

— Sveiki. 

- Jeigu neklystu, man parodei bjaurų gestą. 

Greihemui nutirpo keliai. Jis labai užsinorėjo šlapintis. 

— Taip, tamsta. 

— Kodėl? 

— Aš, hmm, vos neuždusau nuo jūsų sukeltų dulkių, - tada, 
nenorėdamas atrodyti visiškas verksnys, pridūrė: - Manau, 
kad jūs viršijote greitį. 

Vairuotojas nusijuokė. 

- Po velnių, berniuk, aš visada viršiju greitį, Turiu daug 
kur nuvažiuoti, su daug kuo susitikti, - jis linktelėjo į dvira- 
tį. - Regis, patekai į bėdą. 

— Mano padanga prakiuro. 

— Kur traukei? 

— Ten, kur stato „TeksTilės' gamyklą. 

— Hmm, - vairuotojas nuleido saulės akinius ir per rėme- 
lius pažvelgė į Greihemą. - Aš važiuoju į priešingą pusę, bet, 
manau, galėčiau tave pavėžėti. 

— Ak, ne, ačiū. Aš... 

— Tavo dviratis tilps į bagažinę. 

- Ačiū, tamsta, bet, manau, bus geriau, jeigu aš nevažiuosiu. 

— Esi Džeidės sūnus, tiesa? 

Greihemas apstulbo. 

— Taip, tamsta. Iš kur žinote? 

— Pasakyk dar sykį savo vardą. 

— Greihemas. 

— Teisingai, Greihemas. Na, Greihemai, mudu su tavo 
mama pažįstami nuo pradinės mokyklos. Galbūt ji mane mi- 
nėjo - esu Nilas Pačetas. 

Pavardė Greihemui buvo girdėta. Berniukas buvo įsitiki- 
nęs, kad motina yra kalbėjusi apie žmones, kurių pavardė 
Pačetai. 

— Ar ji pažįsta ir jūsų tėvą? 

— Taip, - patvirtino Nilas plačiai išsiviepdamas. - Jis var- 
du Ivanas. Ar žinai, kad prekinis traukinys jam nukirto abi 
kojas? 

Kaip ir daugumą jo amžiaus berniukų, kalba apie kraują 
sužavėjo Greihemą. 

— Jėzau. Nejuokaujate? 

— Tai faktas. Štai čia, virš kelių. Žiaurus vaizdas, - Nilas 
dėtuvėje paspaudė mygtuką, ir bagažinės dangtis pasikėlė. — 
Dėl čia savo dviratį ir lipk į vidų. Mielai tave pavėžėsiu. 

Greihemui buvo draudžiama važiuoti su nepažįstamai- 
siais, bet vaikas žinojo, kas yra šis vyras, be to, mama taip 
pat jį pažįsta. Jeigu nevažiuos su juo, bus įstrigęs kelyje ir ne- 
žinos, kaip pasielgti. Viską įvertinęs Greihemas nusprendė, 
kad tai geriausia išeitis. 

Jis prirideno dviratį prie automobilio galo ir įkėlė į baga- 
žinę. Greihemui reikėjo perdėti žūklės įnagius ir du ten padė- 
tus šautuvus, bet galiausiai pavyko įgrūsti dviratį ir uždaryti 
dangtį. 

Atsidūręs prabangiame odiniame automobilio salone 
Greihemas susigėdo savo apdulkėjusių sportinių batelių. Jo 

suprakaitavusios nuogos kojos prilipo prie sėdynės. Tačiau 
pabuvus karštoje saulėje automobilio viduje buvo malonu. 

- Įsitaisei? 

— Taip, tamsta. 

— Baik su tuo sušiktu „tamsta“, gerai? Vadink mane tiesiog 
Nilu. 

— Ačiū. 

Nilas paklausė, kaip Greihemui patinka Palmetas. Ber- 
niukas į visus klausimus atsakinėjo mandagiai. Jiedu nuva- 
žiavo daugiau kaip kilometrą, kai Greihemas pagaliau išdrį- 
so perspėti: 

— Pone Pačetai, mums reikia apsigręžti. Statybvietė yra į 
priešingą pusę. 

— Po velnių, žinau. Tačiau pagalvojau, kad verta sutvarkyti 
tą padangą. Pažįstu mechaniką, kuris tą padarys nemokamai. 
Laukdami atsigersime ko nors šalto. Ar ne šaunu? 

— Tikriausiai. 

Atsigerti būtų tikrai šaunu. Greihemas jautėsi ištroškęs. 
Jis galbūt pavėluos kelias minutes pas motiną, bet guodė 
save mintimi, kad sutvarkyti padangą užtruks ne ką ilgiau, 
negu likusį kelią būtų tekę važiuoti dviračiu. Kai tik jie iš- 
važiuos iš garažo, Greihemas paprašys pono Pačeto spustelti 
akceleratorių. Puikus kadilakas juos akimirksniu nugabens į 
statybvietę, velnioniškai greičiau, negu Greihemas ją pasiek- 
tų mindamas pedalus. 

- Iš garažo paskambinsiu mamai ir pasakysiu, kad vėluo- 
ju, - tarė berniukas, staiga pagautas įkvėpimo. 

— Žinoma, jeigu manai, kad tai būtina, - Nilas dirstelėjo 
į vaiką. - Ar ji vis dar kartkartėmis nuvažiuoja į Parkerių 
fermą? 

— Kur? 

— Į Parkerių fermą. 

— Nežinau. 

- Štai kaip. Mačiau ją ten kelis sykius ir pagalvojau, kad 
mama minėjo tą fermą. 

— Žinau, kad ji bendrovei perka nekilnojamąjį turtą, - tarė 
vaikas stengdamasis būti naudingas. 

— Ji tikra landūnė, tiesa? 

Palaikęs šiuos žodžius komplimentu, berniukas atsakė lai- 
mingai nusišypsodamas: 

— Be abejonės. 

Kai privažiavo garažą, juos pasitiko vyras tepaluotu kom- 
binezonu. Jis nusišypsojo ponui Pačetui parodydamas tris 
uostomuoju tabaku apneštus dantis. Kol taisė padangą, 
meistras pakvietė užeiti į biurą, kuriame bus vėsu. 

Greihemas nusekė paskui Nilą į užgriozdintą biurą. Jame 
buvo tik truputėlį vėsiau negu lauke, be to, dvokė perpildyta 
nuorūkomis peleninė, trenkė ašių bei varikliu tepalu. Grei- 
hemui biuras būtų nepatikęs, jeigu ne ant sienos kabantis 
stulbinantis kalendorius su nuoga mergina. Berniukas neži- 
nojo, kad speneliai gali būti tokie dideli ir raudoni, o gaktos 
plaukai tokie tamsūs ir vešlūs. 

- Štai telefonas, jeigu nori paskambinti mamai. 

Greihemas iš tiesų nepadarė nieko bloga, bet jautėsi per 
daug prasižengęs, kad galėtų kalbėti su mama. Be to, berniu- 
kas nenorėjo, kad Nilas Pačetas, kuris buvo superkietas, pa- 
galvotų, jog Greihemas yra mamyčiukas. 

— Ne, viskas gerai. 

Nilas pabučiavo sau į pirštus ir patapšnojo SPi2Ų kalen- 
doriaus merginos užpakaliuką. 

— Nieko sau, tiesa? Kai buvau tavo amžiaus, atvažiuoda- 
vau čia tiesiog paspoksoti į kalendorius. Vėliau čia pradėjau 
pirkti gumytes. Žinai, čia greičiau negu vaistinėje. Ana ten, 
tualete yra pardavimo automatas, jeigu skubiai prireikia. 

Netekęs žado Greihemas atplėšė akis nuo kalendoriaus ir 
įsispitrėjo į Nilą. 

- Žinai, kas yra gumytės, tiesa? 

Greihemas kvailai linktelėjo, paskui atsikosėjo ir tarė: 

— Taip, po velnių, žinau, kas yra gumytės. 

— Taip ir maniau, kad privalai žinoti. Beje, kiek tau metų? 

Greihemas pasijuto pamalonintas, kad ponas Pačetas su 
juo kalba kaip su vyru. Berniukas išdidžiai pareiškė: 

— Per kitą gimtadienį man sukaks penkiolika. 

- Ir kada tai bus? 

— Lapkričio dvidešimt septintąją. 

Nilas kurį laiką žvelgė į vaiką, paskui plačiai nusišypsojo: 

— Maždaug per Padėkos dieną. 

— Jis kas septynerius metus išpuola per Padėkos dieną. 

— Tik pagalvok. Na, ko atsigersi? 

Jis atidarė šaltų gėrimų automatą, kokių Greihemas dar 
nebuvo matęs. Tai buvo atšaldyto oro spinta. Buteliai stovėjo 
eilėmis, atskirti metaliniu tinkleliu. 

Nilas trinktelėjo į kasos aparato stalčių ir šis atsidarė. Iš 
jo vyras susižėrė saują monetų. Greihemas paspoksojo į pini- 
gus, paskui nervingai žvilgtelėjo pro langą. 

— Arjis neprieštaraus? 

— Jis mano tėčiui per daug skolingas, kad prieštarautų. 
Dėl to nesirūpink. Ką gersi? 

Greihemas tarp kamščiais uždarytų butelių eilių ieškojo 
ko nors pažįstamo. 

— Ar čia yra „Dr. Pepper ? 

— „Dr. Pepper“? Regis, ne. „Grapette“, „Apelsinų nehi“, 
„Didysis raudonasis", „Šokoladinis kareivis“. 

- „Šokoladinis kareivis“? Kas tai? 

— Ar nori pasakyti, kad sulaukei brandaus keturiotikos 
metų amžiaus ir dar nesi ragavęs „Šokoladinio kareivio“? 

Dėl to, kad Nilas negalėjo patikėti, Greihemas pasijuto ne- 
tašytas, tačiau nutarė gintis. 

— Niujorke mes gerdavome kiaušinių kremą. Jo galima nu- 
sipirkti pas gatvės pardavėjus. 

Nilas įmetė dvi dvidešimt penkių centų monetas į plyšį 
pinigams. 

- Kiaušinių kremas? Jeigu tai ne jankių gėrimas, sumokė- 
siu, kad neatspėjau. 

„Šokoladinis kareivis“ buvo labai skanus. Ponas Pačetas 
pasiūlė pasivaišinti dar vienu, bet Greihemas atsisakė. Ber- 
niukas nerimavo, kad vėluoja. 

— Kaip manote, kiek dar reikės laiko padangai sulopyti? 

— Regis, jis jau baigia. 

Nilas atidarė duris ir jiedu perėjo į dirbtuvę. 

Greihemas pajuto palengvėjimą, kad netrukus išvažiuos. 

— Ten turėjau būti jau dabar. Jeigu pavėluosiu, mama labai 
supyks. 

— Ką gi, - pietietiškai nutęsė Nilas, - dabar žinai, kokios 
būna moterys. Jos sisiuoja į kelnes dėl menkiausio dalyko. 

Jis draugiškai patapšnojo Greihemui per petį. 


—( 


— Liaukis man sakęs tuos pačius atsibodusius pasiteisini- 
mus, kuriuos dalini kitiems klientams, - tarė Džeidė nusišyp- 
sodama į telefono ragelį. - Kada galėsi man ką nors parodyti? 

— Turėtum žinoti, kad menininko raginti nevalia, - atšovė 
Henkas Arnetas. - Raginimas žlugdo kūrybiškumą. 

— Kada? Nenoriu teikti siūlymo mūsų draugui Džordžui, 
kol negalėsiu jo užversti tavo piešiniais. 

Džeidė vis dar ketino bendrovei pirkti plantacijos namą. 
Ji ištisas valandas praleido kalbėdama telefonu su Henku. 
Bičiuliui mintis išsyk patiko, bet jis pareiškė negalįs įsiparei- 
goti, kol nepamatė nuotraukų, su kuo jam teks dirbti. Džei- 
dė susitarė su nekilnojamojo turto agentu ir pateko į namo 
vidų. Jos polaroidu darytos nuotraukos dabar buvo pas Hen- 
ką. Šis tvirtino, kad dabar svarsto įvairius variantus. Džeidė 
nekantravo juos pamatyti. 

— Kukliai prisipažinsiu, kad kelios mano akvarelės padės 
įtikinti Džordžą, - prisipažino Henkas. - Kaip žinai, Džor- 
džas eina iš proto dėl mano kūrinių. 

— Tad kelkis iš lovos ir nuliek jas. 

— Duok man dar dvi savaites. 

— Dešimt dienų. 

— Tu zyzi įkyriau negu Deidra, - pasiskundė bičiulis. 

— Tavo žmona - tikras angelas. Beje, kaip auga mano dvy- 
nės krikštadukros? 

Dilonas įėjo į kabinetą kaip tik tuo metu, kai Džeidė dėjo 
telefono ragelį. 

— Atrodote laiminga. 

— Kalbėjau su Henku. 

— Ar jis visada paskatina jus šitaip šypsotis? - niūriai pa- 
klausė Dilonas. 

— Kartais. 

Jis sarkastiškai sumykė. Dilonas buvo blogos nuotaikos 
nuo tada, kai prasidėjo liūtys, statybų aikštelę pavertusios 
pavojinga klampyne. Dilonas galiausiai nusileido ir įsakė su- 
stabdyti kasimo darbus, kol orai pagerės ir žemė išdžius. 

Dėl to darbai gerokai atsiliko nuo Dilono parengto grafi- 
ko. Tik jam vienam tai buvo nepriimtina, ir dabar Dilonas 
pats plušėjo iš visų jėgų ir vertė kitus, kad būtų įveiktas at- 
silikimas. Dabar jis šypsodavosi dar rečiau negu anksčiau. 
Šiandien Dilonas buvo itin agresyviai nusiteikęs. 

Ant jo berankovių marškinėlių krūtinės matėsi trikampė 
prakaito dėmė. Džinsai ir batai buvo dulkėti. Dilonas šalmą 
paliko lauke, bet nebuvo nusiėmęs saulės akinių. Dabar jis 
juos sukiojo paėmęs už rėmelių. Tačiau tai buvo ne nerūpes- 
tingas judesys, reiškiantis atsipalaidavimą, o susikaupusios 
nevilties ženklas. Vyro lūpos buvo tvirtai sučiauptos. 

Nuo tos dienos apleistame plantacijos name Dilonas ne- 
buvo palietęs Džeidės. Jų pokalbiai buvo griežtai dalykiški. 
Tačiau Džeidei niekaip neišėjo iš galvos Dilono žodžiai, iš- 
tarti prieš išsiskiriant. Jeigu ji ir abejojo Dilono ryžtingumu 
šiuo klausimu, pakako dabar pažvelgti vyrui į akis, kad visos 
abejonės išsisklaidytų. 

— Ar atėjote dėl ko nors konkretaus, Dilonai? 

— Taip, dėl vakarienės. 

— Nesupratau? 

— Vakarienės. Pavakarieniaukime kartu. 

— Puiku. Paskambinsiu Ketei. Esu tikra, kad ji mielai pa- 
dengs stalą dar vienam asmeniui. 

— Kalbu ne apie tai, - Dilonas prisiartino prie jos rašomojo 
stalo. - Pavakarieniaukime kartu. Tik jūs ir aš. 

— Norite pasakyti, kad tai būtų tarsi pasimatymas? 

— Kaip tik taip, pasimatymas. 

— Kada? 

— Greitai. 

— Kodėl? 

— O kodėl ne? 

Jiedu pažaižaravo akimis vienas į kitą. 

Džeidė pridėjo ranką prie gerklės ir ėmė žaisti su ten įseg- 
ta sege. Dilonas kumščiais įsirėmė į rašomojo stalo kraštą ir 
palinko į priekį. 

— Na? - piktai paklausė jis. - Kas bus negerai, jeigu mudu 
kartu pavakarieniausime? Galbūt jums nepatinka, kad vaiši- 
na vyras? 

Džeidė įsižeidė. 

— Pasitarsiu su Kete, kurį vakarą jai bus patogiausia pabūti 
su Greihemu, - šaltai atsakė ji. - Tada aš... - ji nutilo ir staiga 
pakilo. - Dilonai, ar Greihemo čia dar nėra? 

— Manau, kad ne. 

— Jūs jo nematėte? 

- Šiandien ne. Tiesą sakant, nemačiau nuo tada, kai vaikas 
susirgo. Ar jo laukėte? 

Džeidė apėjo rašomąjį stalą, nuskubėjo prie vagonėlio 
durų ir plačiai jas atvėrė. Vienišius snaudė laiptų šešėlyje. 
Šuo pakėlė galvą ir abejingai pažvelgė į Džeidę. Jeigu čia būtų 
Greihemas, kad ir koks svilintų karštis, Vienišius sekiotų 
paskui berniuką, o ne snaustų šešėlyje. Džeidė apsidairė, bet 
nei Greihemo, nei jo dviračio niekur nesimatė. 

— Kiek dabar valandų? 

Aplink kabojo laikrodžiai, be to, ji buvo užsisegusi rankinį, 
tad šis klausimas buvo refleksyvus. 

— Artėja penkios. Kodėl klausiate? 

Apėjusi Diloną Džeidė grįžo prie rašomojo stalo ir paėmė 
telefono ragelį. 

— Praėjo valanda, kai Greihemas man skambino, - paaiški- 
nojirinkdama namų telefono numerį. - Berniukas jau turėtų 
būti čia. 

— Galbūt jis išvažiavo ne išsyk, kai paskambino. 

Džeidė papurtė galvą. 

— Jis skubėjo čia patekti, kol pamaina nebaigė darbo... La- 
bas, Kete. Ar Greihemas namie? - išgirdus atsakymą, kurio 
bijojo, Džeidės pirštai tvirčiau įsikibo į telefono laidą. - Taip, 
žinau, kad jis skambino, bet berniuko čia dar nėra. 

— Ką ji pasakė? - paklausė Dilonas, kai Džeidė padėjo te- 
lefono ragelį. 

— Kaip tik tai, ko bijojau. Greihemas išvažiavo iš namų vos 
tik paskambinęs. Ketė stovėjo ir matė. Dabar ji važiuos tuo 
pačiu keliu patikrinti, gal kur nors pamatys vaiką. 

— Galbūt jį sulaikė koks nors draugas. 

— Greihemas yra pareigingas. Vaikas žino, kad jo laukiu. 
Jis turėtų būti čia... nebent jam kas nors atsitiko. 

Kai Džeidė vėl puolė prie durų, Dilonas sugriebė ją už 
pečių. 

— Džeide, jam keturiolika metų. Tokio amžiaus berniukai 
lengvai išsiblaško ir praranda laiko jausmą. Greihemas pajė- 
gus pasirūpinti savimi. Nepanikuokite. 

— Berniukas per daug bijo, jog iš jo bus atimta privilegija 
atvykti čia, kad gaištų laiką. Jam kažkas nutiko. 

Džeidė išsilaisvino iš Dilono gniaužtų ir išėjo iš vagonėlio. 
Ji nebuvo sugalvojusi nieko konkretaus. Motiną adrenalinas 
tiesiog skatino veikti, judėti, nedelsiant rasti Greihemą. 

— Kurjūs važiuojate? 

— Jo ieškoti, - atsakė Džeidė lipdama į Cherokee. 

— Negalite be tikslo jį vaikytis, - įrodinėjo Dilonas. - Jeigu 
berniukas pasirodys, kaip mes žinosime, kur jus rasti? 

— Pirmiausia jį raskime. 

Siekdama rankenos uždaryti automobilio dureles Džeidė 
pamatė iš plento išsukantį El Dorado. Kaipmat jį atpažinusi 
Džeidė iššoko iš savo automobilio. 

Nilui dar nespėjus visiškai sustoti Džeidė atidarė dureles 
vairuotojo pusėje. 

— Greihemai! 

Motinai iš palengvėjimo vos nesulinko keliai. Ji ištraukė 
vaiką iš odinės sėdynės ir apsivijo rankomis. Vienišius kaip 
pašėlęs bėgiojo aplink juos ratais ir džiaugsmingai lojo, kol 
Dilonas paliepė šuniui nurimti. 

— Mama, tu mane pasmaugsi, - sumurmėjo paaugliškai 
sutrikęs Greihemas. 

Laikydama berniuką už pečių Džeidė atitraukė vaiką per 
ištiestos rankos atstumą. | 

— Kur tu buvai? 

— Pakeliui prakiuro mano dviračio padanga. Ponas Pačetas 
mane pavėžėjo iki garažo, kur padangą užlopė, paskui atvy- 
kome tiesiai čia. 

Džeidė žudančiu žvilgsniu pažvelgė į Nilą, kuris jai šypso- 
josi pro savo automobilio stogą. 

— Tau reikėjo iš garažo man paskambinti, Greihemai. 

— Apie tai nepagalvojau, - išlemeno berniukas. 

— Kur dabar tavo dviratis? - paklausė Dilonas. 

- Jis mano bagažinėje, - paaiškino Nilas, priėjo prie auto- 
mobilio galo ir rakteliu atrakino bagažinę. 

Vienišius įtariai apuostė atvykėlį. 

Dilonas iškėlė dviratį ir atžariai tarstelėjo: 

— Ačiū. 

— Nedėkokite jam, - piktai amtelėjo Džeidė, kuriai iš pyk- 
čio vos neatėmė žado. 

— Mama, jis mane pavėžėjo. 

Džeidei kilo noras supurtyti sūnų, kad šis stojo ginti Nilo. 
Kad to nepadarytų, ji tvirtai prispaudė rankas prie šonų ir 
suleido nagus į delnus, kol ėmė skaudėti. 

- Žinai, kad negalima važiuoti su svetimais, Greihemai. 

— Tačiau jis ne svetimas. Tu jį pažįsti. Ir jis tave pažįsta. 
Maniau, kad čia nieko tokio. 

— Blogai manei! 

— Džeide. 

— Užsičiaupkite, Dilonai. Tai mano reikalas. Aš susitvar- 
kysiu pati. 

— Ką gi, jums velniškai blogai sekasi. 

Tolesnį ginčą nutraukė dideliu greičiu atidūmusi Ketė. Ji 
skubiai išlipo iš automobilio. 

— Greihemai Speri, mirtinai išgąsdinai savo mamą ir mane. 
Kur tu buvai? 

- Jis papasakos pakeliui į namus, - atsakė už sūnų Džeidė. 

— Namo? - suinkštė Greihemas. - Aš turėsiu važiuoti namo? 

Džeidė taip rūsčiai pažvelgė į berniuką, kad jam dingo no- 
ras toliau ginčytis. Net Ketė nedrįso daugiau klausinėti. Ji ap- 
sikabino Greihemą per pečius ir nusivedė į savo automobilį. 

Kai tik Ketė su vaiku pajudėjo, Džeidė užsipuolė Nilą. 

— Privalau pasirūpinti, kad tave suimtų. 

— Kartą jau šitaip gąsdinai, bet paskui išsigandai, pameni? 
Kada pagaliau suprasi, Džeide, kad gali laimėti tik perėjusi į 
mano pusę? 

— Nelįsk prie mano sūnaus. Jeigu jį nuskriausi, aš tave už- 
mušiu. 

— Nuskriausti? - šilkiniu balsu paklausė Nilas. - Kodėl tu- 
rėčiau skriausti savo kūną ir kraują? 

— Apie ką čia, po velnių, kalbate? - paklausė Dilonas grės- 
mingai artindamasis prie Nilo. 

Pajutęs šeimininko nuotaiką Vienišius ėmė urgzti. 

Nilo neišgąsdino nei Dilonas, nei šuo. 

— Esu to berniuko tėtis. Ar Džeidė tau nesakė? 

— Netiesa! - sušuko Džeidė. 

— Gal man paskambinti šerifui ir pačiam jį pristatyti į nuo- 
vadą? - paklausė Dilonas. 

— Tikrai, Džeide, - nusišaipė Nilas. - Ką jam daryti? Gal 
nori, kad jis liktų čia ir išgirstų visas bjaurias mūsų senos 

meilės smulkmenas? Jeigu dėl jo dabar drėksta tavo tarpko- 
jis, esu tikras, kad jį tai sudomins. 

— Ak, tu, sumautas šunsnuki! 

Dilonas ketino smogti Nilui, bet tarp jų atsistojo Džeidė. 

— Ne, Dilonai. Kaip tik to jis iš jūsų ir nori. Mačiau tai ir 
anksčiau. Palikite mudu vienus. 

— Nė velnio, - suurzgė Dilonas, kuriam vis dar niežtėjo 
rankos trenkti Nilui. 

— Prašau, nesiginčykite su manimi. 

Dilonas nužvelgė Džeidės veidą, tarsi visiškai jos negalė- 
tų suprasti. Tada keikdamasis nukėblino į biurą ir trinktelėjo 
paskui save durimis. 

— Nuvyk tą kvailą gyvūną, - paliepė Nilas. 

Vienišius vis dar spoksojo į jį urgzdamas. Džeidė liepė šu- 
niui pasitraukti. 

— Pasakyk, ką nori, Nilai. 

Šis ištiesė ranką ir paglostė Džeidei skruostą jai nespėjus 
nustumti, o kai nustūmė, plačiai išsiviepė. 

— Bijai ne dėl to, kad nuskriausiu tavo berniuką. Baiminie- 
si, kad pareikšiu savo teises į jį arba, dar geriau, jis pareikš 
savo teises į mane. 

Nilas nevaisingas. Visi Pačetai galvoja apie dinastiją. Tą 
stulbinančią ir keliančią siaubą akimirką Džeidė suprato, 
koks svarbus jiems yra Greihemas. Pačetai pasistengs pada- 
ryti berniuką tokį patį, kaip ir jie. Slėpdama baimę ji atšovė: 

— Nėra nė menkiausios galimybės, kad tai įvyktų. 

— Ne? Aš jam patikau, Džeide. Pati paklausk. 

— Neabejoju, kad jį sužavėjai. Jo amžiaus berniukai leng- 
vai susižavi blogiu. 

Nilas trumpai nusijuokė. 

— Kodėl tau nepalengvinus mūsų visų gyvenimo? Tark 
tik žodelį, ir aš pasiūlysiu tau tekėti už manęs, kaip būčiau 
padaręs prieš penkiolika metų. Galėtume būti viena didelė, 
laiminga šeima, gyvenanti šeimos name - trys Pačetų vyrų 
kartos ir naujoji namų šeimininkė. 

— Nesiartink prie mano sūnaus, - grėsmingu balsu pareiš- 
kė Džeidė. - Aš tave perspėju, Nilai. 

— Džeide, - suulbėjo Nilas. - Geriau nei kas kitas žinai, 
kad Palmete vienintelis perspėjimas, vertas bent menkiausio 
šūdo, yra tik tas, kurį pareiškia Pačetai. 

Prisiartinęs prie Džeidės Nilas suėmė jai smakrą. 

— Duosiu tau patarimą. Nekovok su manimi. Turėsiu savo 
sūnų kartu su tavimi arba be tavęs, - jis reikšmingai jai nu- 
sišypsojo. - Norėčiau, kad šis sandėris įvyktų kuo greičiau, — 
tada pamerkė akį. - Kartą jau buvai man atsidavusi, ir buvo 
visai neblogai, tiesa? 

Džeidė pasimuisčiusi išlaisvino galvą ir pasitraukė nuo jo 
toliau. 

— Kol kas tiek, - vis dar šypsodamasis pareiškė Nilas. - Vė- 
luoju į susitikimą. 

Pasiuntęs oro bučinį jis sėdo į savo El Dorado ir nuvažiavo. 
Džeidė išsilaikė apsimesdama neišsigandusi, kol Nilas dingo 
iš akių, paskui susmuko atsirėmusi į vagonėlio sieną. Dilonas 
išsiveržė pro duris. 

Jo veidas buvo nuožmus, apniukęs ir piktas tarsi puolusio 
angelo. 

— Gerai. Gražiai elgiausi. Buvau kantrus. Bet visa ši nesą- 
mone man jau stovi skersai gerklės. Noriu žinoti, kas ir kodėl 
čia, po velnių, vyksta. Iš čia neišeisite, kol nesužinosiu. 

|| sieks už rankos jis užsitempė Džeidę laiptais aukštyn. 
Tada užrakino duris, išjungė telefoną ir ranka parodė į nedi- 
delę sofą. 

— Sėskitės. 

— Aš dar turiu darbo, Dilonai. 

- Šiandien visus darbus baigėte. Man visiškai nerūpi jūsų 
darbotvarkė, mudu pasišnekučiuosime. Prašom sėsti. 

Džeidė klestelėjo į sofą ir užsidengė veidą delnais, pasiduo- 
dama labiau dėl emocinio streso negu dėl aklo paklusnumo. 

— Ar galiu pasiūlyti ko nors atsigerti? 

Ji papurtė galvą. Dilonas ištraukė metalinę sulankstomąją 
kėdę, pastatė ją vos per kelis centimetrus nuo Džeidės kelių, 
apžergęs atsisėdo ir rankomis atsirėmė į kėdės atkaltę. 

— Gerai, pradėkime. 

— Ką? 

— Jėzau, - suirzęs nusikeikė jis. - Ar ir toliau žaisime spė- 
liones? 

- Tai jūsų žaidimas, ne mano. Aš noriu namo. 

- Prieš minutę norėjote dirbti. 

- Liaukitės mane bauginęs! 

— Tada pradėkite kalbėti. 

— Kąjjūs norite sužinoti? 

- Pirmiausia galite paaiškinti, kodėl du vyrai tvirtina, kad 
Greihemas - jų sūnus. 

— Abu daug laimėtų, jeigu Greihemas būtų jų sūnus. Hačas 
gautų inkstą, o Nilas turėtų įpėdinį, - kai Dilonas klausiamai 
kilstelėjo antakius, Džeidė pridūrė: - Jis nevaisingas dėl to 
nelaimingo atsitikimo, per kurį Ivanas neteko kojų. 

Dilonas ėmė virškinti šią naujieną, bet Džeidės aiškinimu 
liko nepatenkintas. 

- Vis tiek tai nelogiška, Džeide. Vyrai paprastai nepuola 
tvirtinti tėvystės. Dažniausiai būna kaip tik atvirkščiai. 

— Aplinkybės nėra įprastos. 

— Arjūs su jais abiem miegojote? 

— Ne. 

— Tada jų reikalavimai teisių į Greihemą yra visiškai ne- 
pagrįsti? 

Džeidė nieko neatsakė. 

— Kas yra Greihemo tėvas, Džeide? 

— Nežinau! 

— Tada jūs tikrai miegojote su jais abiem. 

— Ne! 

— Po velnių, - sušuko Dilonas. - Neišsisukinėkite. 

— Jie mane išprievartavo! 

Žodžiai garsiu atsimušė aidu nuo mažos patalpos sienų. 

Jie skambėjo Dilono, kuris pritrenktas ir netekęs žado 
spoksojo į Džeidę, galvoje. Džeidė dar sykį delnais užsidengė 
veidą. 

— Jie mane išprievartavo, - tyliai pakartojo ji. - Jie mane 
išprievartavo. 

Dilonas susigrūdo pirštus į plaukus ir nubraukė juos nuo 
veido. Paskui nuleido rankas ir pasitrynė delnus į šlaunis. Jis 
norėjo sužinoti. Sekiojo paskui Džeidę trokšdamas, kad ši pa- 
pasakotų. Tačiau to išgirsti nesitikėjo. 

Dilonas laukė aikštingos šiuolaikinės paauglės, nedrąsios 
slapukės, kuri norėjo dėmesio būdama lengvai pasiekiama, 
ar maištininkės, norinčios pakankinti savo tėvus, prisipaži- 
nimo. Jis nesitikėjo išgirsti apie išprievartavimą. 

— Kada, Džeide? 

— Vasario mėnesį, kai buvau baigiamojoje mokyklos klasė- 
je. Tą dieną sužinojau, kad mudu su Gariu gavome stipendi- 
jas studijuoti universitete. 

— Gariu? 

Po velnių, Dilonas manė, kad žino visus dramos aktorius, 
o dabar Džeidė užsiminė apie dar vieną. 

— Gariu Parkeriu, - atsakė Džeidė. - Mokykloje mudu bu- 
vome įsimylėjėliai. Ne, kur kas daugiau negu įsimylėjėliai. 
Mudu ketinome susituokti ir kartu pakeisti pasaulį. 

Tyliu, tolimu balsu Džeidė pasakojo apie savo draugystę: 

— Mudu puoselėjome didelių vilčių ateičiai. Aš jį labai 
mylėjau. 

— Ar Garis galėtų būti Greihemo tėvas? 

Džeidė pažvelgė pro langą, sutemos nudažė jį melsva 
spalva. 

— Ne. Kaijie mane išprievartavo, buvau nekalta. 

— Jėzau! Ir abu lengvai išsisuko? 

Džeidė vėl pažvelgė į Diloną. 

— Tiesą sakant, jų buvo trys. Trečias - Lamaras Grifitas, 
drovus, jautrus vaikinas, bet jis taip pat prisidėjo, nenorėda- 
mas Nilo akyse pasirodyti nevykėliu. 

— Arjis vis dar gyvena Palmete? 

Džeidė išklojo apie Lamaro likimą. Po ilgos tylos Dilonas 
tarė: 

— Kaip suprantu, tai buvo Nilo sumanymas. 

— Be abejonės, - piktai patvirtino Džeidė. - Nilas buvo jų 
gaujos vadas. Jeigu ne Nilas, to niekada nebūtų įvykę. Tačiau 
Hačas su Lamaru galėjo jį sulaikyti, bet jie mane taip pat iš- 
prievartavo ir paliko vieną. 

- Paliko? 

— Dona Di mane vežė į Gario namus, kad jam praneščiau 
apie mūsų stipendijas. Pakeliui mums baigėsi benzinas. 

Dilonas klausėsi Džeidės prisiminimų apie tą šiurpią po- 
pieteę. Ji nepraleido nė menkiausios smulkmenos. Per daugelį 
metų Džeidės prisiminimai išliko aiškūs kaip krištolas. 

— Kai jie mane nusivežė, iš pradžių supykau. Bijoti pradė- 
jau, kai Nilas nepasuko į Gario namus. Jis mane nuvežė prie 
kanalo, kur vaikinai prieš tai žvejojo. Nilas liepė visiems išlip- 
ti iš automobilio. Aš priešinausi, bet jis mane ištempė. 

— O kiti du jam pritarė tarsi nuolankios avelės? 

— Sunku įsivaizduoti, kokią valdžią jiems turėjo Nilas. Vai- 
kinai buvo pasirengę padaryti viską, ką tik Nilas palieptų. 
Jis išdalijo alaus skardines. Aš gerti atsisakiau. Kai vaikinai 
baigė alų, paklausiau, ar galiu eiti. „Dar ne“, - atsakė Nilas. 
Paklausiau kodėl. Ir jis pasakė... - Džeidė užsikirto ir nudelbė 
akis sau į kelius. - „Todėl, kad prieš išvažiuodami, - paaiškino 
jis, - mes visi trys tave išdulkinsime.“ 

Dilonas suglaudė delnus, alkūnėmis atsirėmė į kėdės at- 
kaltę ir abiem kumščiais užsidengė burną. Jis užsimerkė ir 
ėmė gailėtis, kad su Džeide buvo šiurkštus, jam kilo begalinis 
noras sumalti tą savimi patenkintą Nilo Pačeto snukį, kai tik 
pasitaikys proga. 

— Nė kiek neabejojau, kad jis taip ir padarys, - nuaidėjo 
duslus Džeidės balsas. 

Dilonas suprato, kad šiuo metu Džeidė yra ne su juo; ji 
grįžo į tą šaltą, lietingą vasario vakarą. 

— Apsigręžiau ir puoliau bėgti, bet Nilas sugriebė mane 
už plaukų. Skaudėjo. Sušukau, iš akių ištryško ašaros. Pakė- 
liau rankas, kad atplėščiau Nilo letenas, bet nepajėgiau. Kol 
buvau iškėlusi rankas, Nilas apkabino mane per liemenį ir 
parvertė ant žemės. Ji buvo šalta ir šlapia, - Džeidė susirau- 
kė. - Ir bjauriai dvokė - tarsi pašvinkusi žuvis. Hačas sušuko: 
„Nilai, ką tu, po velnių, darai?“ Šis atsakė: „Kaip tik tai, ką jai 
pasakiau. Užsičiaupk ir padėk man. Palaikyk jos rankas“ 

— Aš klykiau, verkiau ir kartojau „ne“. Nemačiau nė vieno, 
išskyrus Nilą. Talžiau jį, kol Hačas pritūpė man už galvos, su- 
griebė už riešų ir prispaudė juos prie žemės man virš galvos. 
Nilas buvo palinkęs virš manęs ir liepė užsičiaupti. Jis kelis 
sykius smogė man į veidą. 

- Lamaras mėgino įsikišti: „Jėzau, Nilai, gal išprotėjai?“ 

Dirstelėjęs per petį Nilas atšovė: „Pasistenk būti naudingas ir 
nustok elgtis kaip boba. Mes jos nenuskriausime. Lamaras 
atsitraukė. Aš jo nemačiau, bet išgirdau, kaip vaikinas pasa- 
kė: „Ji verkia. Tada Nilas rimtai ant jo supyko. „Ar pats nori 
paragauti? - paklausė jis. - Jeigu ne, dink man iš akių.“ 

— Nilas gulėjo ant manęs. Jis praskėtė man šlaunis ir keliu 
prispaudė vidinę vienos šlaunies pusę. Aš surikau. Nilas vėl 
trenkė man į veidą. Pamėginau jam įspirti. Tada Lamaras su- 
griebė mane už kulkšnių. Aš nepajėgiau sukrutėti. Maldavau 
jų to nedaryti. 

— „Užsičiaupk, - paliepė Nilas. Negaliu pakęsti moteriško 
inkštimo.“ Hačas viena ranka suėmė mano abu riešus, o kita 
užspaudė burną. Pakėliau galvą ir akimis maldavau Hačą pa- 
dėti, bet jis nežiūrėjo man į akis, o stebėjo, ką daro Nilas. 

Dilonas nė nekrustelėjo ir nepratarė nė žodžio. Kurį laiką 
Džeidė žaidė su laikrodžio apyrankės sagtimi. Patalpoje buvo 
taip tylu, kad Dilonas girdėjo, kaip tiksi Džeidės laikrodis. 

— Nilas praplėšė mano palaidinę. Mano liemenėlė buvo už- 
segama iš priekio. Jis ją atsegė ir praskleidė. Atmenu... atme- 
nu, kad šitaip apnuoginta buvau labai sutrikusi. Iki kraujo 
įsikandau liežuvį. Nilas pareiškė: „Ar ne dailus vaizdas? Džei- 
dės Speri papai. 

Džeidė sausai sukūkčiojo. 

— Maniau, kad mirsiu. Norėjau mirti. Pažeminimas... Ni- 
las, kurio nekenčiau... - Džeidė delnu užsidengė burną, tarsi 
bijotų, kad tuoj apsivems, bet pasakojo toliau. Jos žodžius 
slopino delnas. - Nilas ėmė mane graibyti. Jis mane maigė, 
žnaibė ir tampė. Buvo siaubinga, labai skaudėjo. Jaučiausi 
baisiai pažeminta. Tada jis pasilenkė ir ėmė čiulpti mano spe- 
nelį. Taip stipriai, kad net suskaudo. 

Dilonas pašoko nuo kėdės. Susikišęs rankas į nudėvėtų 
džinsų užpakalines kišenes jis ėmė žingsniuoti po kambarį tar- 
si ieškodamas išėjimo. Vyro įtūžis buvo grėsmingas. Jis norėjo 
kam nors trenkti, sutraiškyti, sunaikinti. Matyt, Džeidė nepa- 
stebėjo šios reakcijos. Ji toliau pasakojo savo siaubingą istoriją. 

— Nilas juokdamasis atsiklaupė ant kelių ir atsisegė kel- 
nes. Nusmaukė jas ir paėmė į saują savo penį. „Jis gražus, ar 
ne, Džeide? - paklausė skriaudikas. - Kertu lažybų, kad tavo 
p...ė nekantrauja. Matyt, Hačą apėmė nerimas. „Nilai, pa- 
kaks, - perspėjo jis. - Tu jau pasilinksminai. Paleisk ją.“ „Pa- 
leisti? - paklausė Nilas. - Po velnių, ne. Aš dar tik pradedu 
linksmintis.“ 

— Nilas pakėlė man sijoną. Kaip įmanydama rangiausi, 
stengiausi neleisti jam numauti kelnaičių. Nilas taip skubėjo, 
kad Lamaras turėjo jam padėti. Tada Nilas... 

Dilonas stovėjo prie lango ir nieko nereginčiomis akimis 
spoksojo į tamsėjantį dangų. Kai Džeidė nutilo, Dilonas per 
petį dirstelėjo į ją. Moteris buvo susiėmusi galvą rankomis; ji 
masažavo smilkinius. 

Dilonas grįžo prie kėdės, ją apgręžė ir atsisėdo veidu 
į Džeidę. Jis nepratarė nė žodžio ir sutramdė norą paliesti 
Džeidę. Regis, ją ramino tiesiog tai, kad Dilonas yra greta. 
Džeidė nuleido rankas ir apsilaižė lūpas. 

— Nilas prispjovė sau į delną ir seilėmis ištrynė savo or- 
ganą. Tada tarė: „Kertu lažybų, kad gerai čiulpi pimpalą. Ti- 
kriausiai čiulpi Parkeriui? Turėčiau priversti tave padaryti 
tai man, - Džeidė užsimerkė, tarsi jausdama palaimingą 
dėkingumą. - Tačiau jis manęs nevertė, - šiurkščiu balsu 
pripažino ji. 

— Nilas sunkiai įsiskverbė į mane. Manau, vaikinas buvo 
nustebęs, jog esu nekalta, nes pažvelgė man į veidą ir nu- 
sijuokė. Jis palinko virš manęs ir sušnibždėjo: „Ką gi, tebū- 
nie šlovė. Visgi aš nuskinsiu tavo rūtų vainikėlį“, - tarsi tai 
būtų tik mudviem žinomas pokštas. Tada jis... - Džeidė dar 
žemiau nuleido galvą. - Jis ... stipriai įgrūdo savo daiktą, ir 
man labai skaudėjo. 

Lauke automatiškai įsijungė halogeninės saugos šviesos. 
Jų melsvai balta šviesa šiek tiek prasiskverbė į vidų, bet di- 
džioji biuro, kuriame aidėjo švilpiantis Džeidės balsas, dalis 
skendėjo šešėlyje. 

— Maniau, kad tai tęsis amžinai. Paskui supratau, kad Ni- 
las gana greitai patyrė orgazmą. Keldamasis nuo manęs jis 
išterliojo man pilvą savo sėkla. Tada pažvelgė į Hačą ir plačiai 
išsiviepė: „Aš tau patepiau pavažas.“ 

- Jiedu pasikeitė vietomis. Kai Hačas atitraukė delną man 
nuo burnos, vėl pamėginau rėkti, bet neturėjau jėgų. Vos 
pajėgiau pakelti ranką. Kai Hačas palinko virš manęs, ap- 
draskiau jam veidą. Jis nusikeikė ir priglaudė delną sau prie 
skruosto, o kai atitraukė, jo pirštai buvo kruvini. Hačas su- 
pyko. „Laikyk jos rankas, Nilai“, - suurzgė jis. Nilas sugriebė 
mano rankas ir laikė jas abipus galvos. 

— Hačas vienintelis mane pabučiavo. Iš pradžių maniau, 
kad jis tik tai ir ketina padaryti. Užgriuvęs visu svoriu jis vos 
manęs nesutraiškė ir vis kaišiojo savo liežuvį giliai į burną. 
Aš pradėjau žiaukčioti. Viduje klykiau iš įsiūčio, bet išoriškai 
mano riksmas teskambėjo kaip kačiuko miaukimas. 

— Išgirdau, kaip už manęs juokiasi Nilas. „Ar tu pagaliau 
susiruoši, Hačai? Jėzau! Per tave aš ir vėl užsinorėjau. Net 
Lamarui atsistojo. Lamaras nervingai sukikeno. 

— Kai Hačas įsiskverbė į mane, pradėjau klykti. Jis buvo 
dvigubai šiurkštesnis už Nilą. Supratau, kad vaikinas viduje 
mane drasko, ir aš kraujuoju, nes tai pajutau. 

- Šunsnukiai, - sušvokštė Dilonas. Vos pajėgdamas suval- 
dyti savo įsiūtį jis kumščiais daužė kelius. 

— Kai Hačas baigė, jis išrietė nugarą ir siaubingai nemalo- 
tis. Dėl to vaikinas atrodė labai bjaurus, atstumiantis. Tada 
jis susmuko ant manęs. Nepajėgiau kvėpuoti, bet ant savo 
kaklo jaučiau jo karštą alsavimą. Nuo Hačo trenkė alumi, ir 
mane supykino, bet labai bijojau, kad, jeigu apsivemsiu, pa- 
skęsiu savo pačios vėmaluose. Tad pajėgiau sulaikyti blogulį. 

—- Lamaras buvo paskutinis. Tuo metu aš jau neturėjau 
jėgų priešintis. Pamaniau, kad Lamaras apsiverks, kai vaiki- 
nas pažvelgė į mane. Jo rankos buvo ant užtrauktuko, bet 
Lamaras dvejojo. „Kas atsitiko? - paklausė Nilas. - Pažiūrėki- 

me, kaip tu tai padarysi.“ „Nežinau, ar man reikėtų tai dary- 
ti ,- drebančiu balsu atsakė Lamaras. Tai jam buvo būdinga. 

— Kadangi Hačas jau buvo įrodęs savo vyriškumą, vaikinas 
jautėsi žvitriai. „Po velnių, turėjome žinoti, kad šis mažas pi- 
daras išsigąs. „Aš ne pidaras“, - sušuko Lamaras. Spėju, kad 
net tada vaikinas kentėjo dėl savo lytinio neapibrėžtumo. Jis 
tikriausiai suprato, kad privalo arba tai padaryti, arba taps 
draugužių patyčių objektu, tad Lamaras... padarė. 

— Kai Lamaras nusimovė kelnes, kiti du vaikinai ėmė ploti 
išvydę jo erekciją. Žinau, kad Lamarui tai buvo pirmas kar- 
tas. Jis nežinojo kur... Jis vis trankėsi į mane. Skaudėjo, nes 
buvau sumušta. Kai Lamaras pagaliau įsiskverbė, jis judėjo 
siutingai ir greitai, tarsi rujojantis žvėris. Vaikino veidą iš- 
mušė prakaitas. Nilas be paliovos juokavo ir šaipėsi iš Lama- 
ro „technikos“. Galiausiai jis patyrė orgazmą. 

— Atsitraukęs nuo manęs vaikinas su palengvėjimu nusi- 
juokė, bet vos tik pažvelgė į mano veidą, jo šypsena užgeso. 
Manau, Lamaras suprato, ką padarė. Jis akimis be žodžių at- 
siprašinėjo. Tačiau aš jam neatleidau nei tada, nei vėliau, kai 
susitikau po kelerių metų. 

— Kada tai buvo? - paklausė Dilonas. 

Džeidė trumpai papasakojo apie Mičo Hirono laidotuves 
ir netikėtą Lamaro pasirodymą. 

— Ašjam - nė vienam jų - neatleidau iki šiol. 

Po ilgos tylos Džeidė pakėlė galvą. 

— Gal paduotumėte man popierinę nosinaitę? - Dilonas 
padėjo dėžutę ant jos rašomojo stalo krašto. - Ačiū. 

Džeidė nenusišluostė akių, nes iš jų neištryško nė viena 
ašarėlė. Ji nusivalė suprakaitavusius delnus. 

— Arjie tada jus paliko, Džeide? 

— Taip, - ji karčiai nusijuokė. - Tarsi laikydamasis žiauraus 
šablono prieš išvažiuojant Nilas užsirūkė cigaretę. Pamenu, 
kad užuodžiau degtuko sieros ir degančio tabako kvapą. Susi- 
riečiau į kamuoliuką. Tuo metu buvau sustingusi. Tą sąstingį 
prisimenu geriau negu skausmą. 

— Jie pasitarė, ką su manimi daryti, ir nusprendė, kad tu- 
riu pakankamai jėgų rasti kelią atgal į miestą. Lamaras pa- 
klausė: „Ką mes pasakysime, jeigu kas nors sužinos, kas atsi- 
tiko?“ Nilas atsakė: „Kas apie tai pasakys? Tu?“ - „Po velnių, 
ne. - „Tai ko tada nerimauji?“ 

— Hačas paklausė, ką jie darys, jeigu aš papasakosiu po- 
licijai. Nilas tiesiog nusijuokė. Jis pareiškė, kad aš niekam 
nepasakosiu, nes nenorėsiu, kad mano „meilužis“ - jis turė- 
jo galvoje Garį - apie tai sužinotų. Nilas aiškino, kad aš pati 
prisiprašiau, nes flirtavau su jais visais. 

— Žinoma, Hačas ir Lamaras su juo sutiko, daugiausia dėl 
to, kad žinojo, jog Nilas kaip tik to iš jų tikisi, bet taip pat ir 
norėdami pateisinti savo poelgį. Netikiu, kad Nilas sau prie- 
kaištautų ar jaustųsi kaltas. Jis yra amoralus. Neturi sąžinės. 
Jis norėjo mane pamokyti už tai, kad myliu ne jį, o Garį, ir 
atkeršyti Gariui už tai, kad šis buvo pranašesnis kvailose peš- 
tynėse. Nilas matė, kaip vienu šūviu galima nušauti abu zui- 
kius, ir jautė turįs teisę, nes jo pavardė - Pačetas. 

— Jums nedelsiant reikėjo kreiptis į valdžios atstovus. 

Džeidė ir vėl nelinksmai nusijuokė. 

— Dilonai, jūs manęs gerai nepažįstate, tiesa? Kai tik pajė- 
giau judėti, nušliaužiau į plentą. Man buvo svarbu išgyventi, 
kol pamatysiu, kad jie nubausti, paskui galėjau ir mirti. 

Džeidė papasakojo apie lankymąsi ligoninėje ir viską, 
kas kitą dieną vyko šerifo Džolio kabinete. Dilonas negalėjo 
patikėti. 

— Tad grupinis išprievartavimas buvo paslėptas po kilimu 
ir pamirštas? 

— Iki dabar. 

— Ir štai, po penkiolikos metų grįžote atkeršyti. Norite, 
kad jie sumokėtų už tai, kad jus išprievartavo. 

— Ne tik už tai. 

— Už ką dar? 

— Už Garį. 

— Ak, taip. Pamiršau, - sutiko Dilonas ir švelniai pridūrė: - 
Vaikinams panašius dalykus sunku ištverti, Džeide. 

— Garis neištvėrė. Ypač kai Nilas ir kiti pradėjo kalbėti, kad 
aš esu ištvirkėlė. Nilas negalėjo nurimti. Jis provokavo Garį 
užuominomis, kol vargšas nebeatlaikė. 

Kai Džeidė papasakojo, ką Garis padarė pamatęs ją prie 
Džordžės namų, Dilonas buvo priblokštas. Jis vėl susigrūdo 
pirštus į plaukus ir svarstė, ką pasakyti. Nusprendė, jog to, 
kas pirmiausia šovė į galvą - kad Garis turėjo labiau tikėti 
moterimi, kurią myli, - sakyti nedera. Džeidei tokie žodžiai 
būtų nemalonūs. 

— Po Gario savižudybės negalėjau likti Palmete. Tačiau 
prisiekiau sau, kad kada nors grįšiu, ir kai tai įvyks, padėtį 
valdysiu aš. 

- Jūs jau sukėlėte nerimą Ivanui su Nilu. Jie mato grėsmę 
ir supranta, ką nauja gamykla reiškia jiems. 

- Jie turi už daug ką atsakyti. Per tuos metus jie nuskriau- 
dė ne tik mane. 

— Ar prieš grįždama žinojote, kad Hačas serga? 

— Ne. Ketinau atskleisti korupciją šerifo tarnyboje. 

— Ar jis korumpuotas? 

— Nė kiek neabejoju. Jis slepia Pačetų darbelius lygiai taip 
pat, kaip darydavo jo tėvas. 

— Tačiau reikalas sudėtingas, tiesa? 

— Tikriausiai. 

Pirmieji požymiai rodė, kad inksto persodinimas Hačui 
pavyko sėkmingai. Gydytojai kalbėjo atsargiai, kol nepraėjo 
infekcijos grėsmė, bet jų prognozės buvo geros. Organo at- 
metimas buvo slopinamas vaistais. Regis, Hačui nepasireiškė 
jokie šalutiniai poveikiai. Tačiau vis tiek vargu ar jis vėl galės 
vadovauti viešajai įstaigai. 

— O kaip Dona Di? Ji tokia pat kalta kaip ir bet kuris iš 
vaikinų. 

— Ji visada mylėjo Hačą. Jeigu atskleisiu korupciją, dėl 

nešlovės Dona Di kankinsis taip pat, kaip ir Hačas. Taip iš- 
ėjo, kad ji atėjo pas mane maldauti dėl Hačo gyvybės, lygiai 
taip pat, kaip aš jos maldavau šerifo Džolio kabinete pasakyti 
tiesą. Ne dėl to nesutikau, kad Greihemas būtų donoras, bet 
dabar Dona Di žino, ką reiškia jaustis desperatiškai - kai ne- 
tenki paskutinės vilties. 

— Ar Lamaras čia turi šeimą? 

— Motiną. Kaip suprantu, ji niekada nesužinojo apie iš- 
prievartavimą. 

— Tada bet koks kerštas jai būtų neveiksmingas, tiesa? 

- Išskyrus tai, kad Greihemas gali būti jos vienintelis vai- 
kaitis. 

- Arjūs tikrai nežinote, kas berniuko tėvas? 

— Ne. 

— Greihemas nežino apie... 

— Ne! Ir nenoriu, kad žinotų. 

— Vaikas, be abejonės, klausė, iš kur jis atsirado, kas jo tėvas. 

— Sumenkinau jo svarbą. Greihemas susitaikė su mintimi, 
kad aš esu vienintelė gimdytoja. 

Dilonas abejodamas suraukė kaktą. 

— Dabar - galbūt. Tačiau kaip rytoj? Poryt? Tapęs vyresnis 
berniukas tikrai norės sužinoti, kas jo tėvas. 

- Jeigu toks metas ateis, galėsiu jam nuoširdžiai pasakyti, 
kad nežinau. 

— Yra būdų tėvystei nustatyti. Tai vadinama genetiniais 
pėdsakais. 

— Aš nenoriu žinoti. Man nesvarbu. Greihemas mano. 
Mano, - pabrėžė Džeidė lūžinėjančiu balsu. - Jeigu būčiau 
žinojusi, kad Hačas serga, o Nilas - nevaisingas, galbūt Grei- 
hemą būčiau palikusi Niujorke. Niekada nepagalvojau, kad 
berniukas gali būti svarbiausias veiksnys jų gyvenime. Tai 
mane baugina, Dilonai. Manote, kad šiandien po pietų per 
daug jautriai reagavau, bet aš žinau, kokių niekšybių gali 
griebtis Nilas ir jo tėvas. 


436 + Sandia Brown 


Buvo aiškiai matyti, kad Džeidė įsibaiminusi. Dilonas ins- 
tinktyviai ištiesė į ją rankas norėdamas apkabinti. Ji taip pat 
instinktyviai pasitraukė. 

— Po velnių, norėčiau, kad negalvotumėte, jog keliu jums 
grėsmę. Norėčiau jus apkabinti, - tamsoje Dilono balsas at- 
rodė dar duslesnis. - Tik apkabinti, Džeide. Daugiau nieko. 

Netrukus ji sušnibždėjo: 

— Manau, kad neprieštaraučiau, jeigu mane apkabintumėte. 

— Niekada jūsų nenuskriausiu, - užtikrino Dilonas kilda- 
mas iš kėdės ir sėsdamas ant sofos šalia Džeidės. - Niekada. 

— Tikiu. 

Jis apkabino Džeidę per liauną liemenį ir atlošė į sofos 
pagalves. Tokia intymi poza ją suneramino. Džeidė įsitvėrė 
į Dilono rankas. 

— Nebijokite, - sušnibždėjo jis. - Nebijokite. Paleisiu jus, 
kai tik pasakysite. Ar norite, kad paleisčiau? Pasakykite. 

Įtemptai pasvarsčiusi Džeidė papurtė galvą ir atsipalaida- 
vusi prigludo prie Dilono. Matyt, trumpi berankoviai marš- 
kinėliai jos jau negąsdino. Džeidė priglaudė galvą prie vyro 
krūtinės. Jos plaukai perbraukė Dilonui odą, ir jis vos garsiai 
nesuaimanavo iš malonumo. Džeidė neatitraukė delno nuo 
Dilono rankos. 

— Džeide? 

— Hmm? 

— Nuo to vakaro jūs nepajėgėte mylėtis? 

— Nepajėgiau ir nenorėjau. 

— Nenorėjote net pamėginti? 

— Mėginau. Su Henku. 

— Henku Arnetu? 

Diloną nudiegė pavydas. 

— Jis buvo mane įsimylėjęs. Aš tai žinojau, bet nenorėjau, 
kad vaikinas mane mylėtų. Taip pat nenorėjau jo įskaudin- 
ti. Be paliovos kartojau, kad nėra prasmės, kad aš į jo meilę 
negaliu atsiliepti. Raginau jį nepuoselėti tuščių vilčių, kad aš 
pagysiu. Henkas yra tikras užsispyrėlis. Jis nenorėjo klausyti. 

— Matyt, galiausiai pavyko jį įtikinti. 

— Tam prireikė ne vienų metų. Norėjau atsakyti į jo meilę, 
todėl pradėjau lankytis pas psichologą. Galiausiai pajėgiau su 
juo bučiuotis nesudirgdama. 

— Ar patiko su juo bučiuotis? 

— Tiek, kiek pajėgiu jausti malonumą. 

Dilono pavydas šiek tiek nuslopo. Kai Džeidė sakė, kad jai 
patinka jo bučiniai, jų neapibūdino. 

— Maždaug tuo metu mirė Mičas, - toliau pasakojo Džei- 
dė. - Per jo laidotuves netikėtai pasirodė Lamaras. Jį išvydus, 
vėl grįžo visas siaubas. Galiausiai pasakiau Henkui, kad negaliu 
turėti lytinių santykių su jokiu vyru. Tai tiesiog neįmanoma. 

— Ar pasakėte jam kodėl? 

— Ne. Ir nepaaiškinau, todėl Henkas supyko ir šalinosi ma- 
nęs kelis mėnesius. Bet paskui grįžo, ir nuo to laiko mudu 
esame geri draugai. Galiausiai jis su tuo susitaikė. 

Dilonas nenorėjo girti Henko aiškindamas, kad Hen- 
kas - šaunus vyrukas ir kad Džeidė turėjo jam suteikti dau- 
giau galimybių. Henkas Niujorke; Dilonas čia ir laiko Džei- 
dę savo glėbyje. 

— Kodėl man papasakojote apie išprievartavimą, Džeide? 

Kai Džeidė pakėlė galvą ir pažvelgė į jį, Dilonas supra- 
to, kad nėra jokios priežasties pavyduliauti Henkui ar kam 
nors kitam. 

— Jeigu nepaaiškinčiau, nepriimtumėte tokios, kokia esu. 

— Ir? 

— Ir dėl to... jog man svarbu, kad suprastumėte, kodėl to- 
kia esu. 

Kad susivaldytų nepabučiavęs, Dilonas uždėjo smakrą 
Džeidei ant pakaušio.. 

— Tai, kas jums atsitiko, yra nusikaltimas. Piktas, niekšiš- 
kas ir smurtingas. Jis neturi nieko bendra su seksu. 

— Žinau, Dilonai. 

— Lytinis artumas tarp dviejų žmonių, kurie vienas kitam 
yra brangūs... 

— Tai visiškai kas kita, - vietoj Dilono užbaigė Džeidė. - Psi- 
chologas tai kartojo tol, kol man mirtinai nusibodo klausytis 
šio teiginio. Ne, aš pasąmonėje nekaltinu savęs. Taip, pykstu 
ant diskriminuojančios moteris teisinės sistemos ir vyrų. Ne, 
netikiu, kad visi vyrai - barbarai. Ne, nejaučiu jokio polinkio į 
lesbizmą. Ne, nenoriu, kad visi vyrai būtų iškastruoti. 

— Tai išgirdęs jaučiu palengvėjimą. 

Džeidė vėl pakėlė galvą ir, kai judviejų žvilgsniai susitiko, 
nusijuokė. Dilonas taip pat. Jiedu juokėsi kelias minutes ir pa- 
juto palengvėjimą, nes nė vienas nepajėgė verkti. Juokas juos 
padarė silpnus. Jiedu įsikibo vienas į kitą ieškodami paramos. 

Regis, abu nustojo juoktis lygiai tą pačią akimirką. Tik ką 
smagiai kvatojęsi, dabar įsitempę ir užgniaužę kvapą įdėmiai 
žvelgė vienas kitam į akis. 

Dilonui suspaudė krūtinę. Jis nuleido akis į Džeidės lūpas 
ir žiūrėjo, kaip jos kruta. 

— Dilonai? 

Jis skubiai užsimerkė. 

— Jėzau, noriu tave bučiuoti, mylėtis su tavimi pirmą kar- 
tą tavo gyvenime. Noriu parodyti, kas tai yra iš tiesų, kaip 
gali būti. Noriu, kad tu mane pamylėtum. 

Kai Dilonas vėl atsimerkė, Džeidės akyse spindėjo nuosta- 
ba, lūpos virpėjo. Jam kilo pagunda pritraukti moters lūpas 
prie savųjų ir sužinoti, kodėl ji taip žiūri į jį. Dilonas vylėsi, 
kad šį žvilgsnį sukėlė jaudulys, o ne pasibjaurėjimas. 

Jis paglostė Džeidei plaukus. Dilonas troško švelniais bu- 
činiais nuraminti jos baugščiai drebančias lūpas ir pamasa- 
žuoti tarp antakių įsirėžusią susirūpinimo raukšlelę. Jis no- 
rėjo, kad Džeidei trūktų kvapo dėl aistros, o ne iš įtampos. Jis 
troško padovanoti šiai moteriai seksualaus atradimo dovaną, 
kuri iš jos buvo atimta. 

Tačiau jeigu padarys tai netinkamai, bus atsakingas už ne- 
pataisomą žalą. Tad atsitraukė nuo Džeidės, pakilo ir padėjo 
jai atsistoti. 

— Kada nors kitą sykį, - liūdnai tarė jis. 

Namas skendėjo tamsoje. Dilonas primygtinai siūlėsi palydė- 
ti Džeidę iki namų, laukė tol, kol ji saugiai įėjo į vidų. Ketė ant 
virtuvės stalo buvo palikusi raštelį, kad nuėjo gulti anksčiau, 
nes skauda galvą. Taip pat buvo parašyta, kad šaldytuve stovi 
troškinys. Džeidei tereikia jį pašildyti mikrobangų krosnelė- 
je. Ji nusprendė, jog nėra alkana. Užrakinusi namus nakčiai, 
ji užlipo į viršų. 

Pro Greihemo miegamojo durų apačią skverbėsi šviesos 
dryžis. Džeidė pasibeldė ir pastūmusi atidarė duris. Berniu- 
kas gulėjo lovoje ir abejingai spoksojo į televizorių. | 

— Ar galiu užeiti? 

— Čia tavo namai. 

Nekreipdama dėmesio į kandžią pastabą, Džeidė priėjo 
prie vaiko lovos ir atsisėdo. 

— Užuominą supratau. Pyksti ant manęs. 

Berniukas svarstė, ar ir toliau šiauštis, ar išlieti pyktį. Pas- 
taroji mintis nugalėjo. 

— Ar tu ant manęs nepyktum, jeigu pridaryčiau tau didelių 
nemalonumų? Mama, Dilono ir pono Pačeto akivaizdoje el- 
geisi su manimi tarsi su mažu vaiku. 

— Tai, ką padariau, tau, Greihemai, galėjo pasirodyti nelo- 
giška, bet aš buvau labai susijaudinusi. 

— Sukėlei tokį triukšmą dėl niekų! Aš pavėlavau labai ne- 
daug. 

— Jaudinausi visai ne dėl to. Man kėlė rūpestį, kad buvai 
su Nilu. 

— Kodėl? Jis buvo malonus. Be to, tu jį pažįsti, tad dėl ko 
taip jaudinaisi? 

— Jaudinausi, nes per daug gerai jį pažįstu. Jis nėra malonus. 

— Manjis toks pasirodė, - karingai sumurmėjo berniukas. 

— Neabejoju, kad jis padarė tokį įspūdį. Nilas skleidžia ža- 
vesį, bet yra supuvęs iki pat šaknų, Greihemai. Privalai mani- 
mi patikėti. Laikykis nuo jo atokiau. Nilas gali būti pavojin- 

gas, - vaikas pašaipiai prunkštelėjo. - Kalbu rimtai. Kai kitą 
sykį jis prie tavęs prisiartins, nedelsdamas man pranešk. 

Apimtas paaugliško užsispyrimo vaikas kurį laiką žiūrėjo 
į Motiną. 

— Tu pasikeitei, mama. 

— Pasikeičiau? 

— Nuo tos dienos, kai čia atsikėlėme, nuolat esi įsitempusi. 

— Turiu nepaprastai daug darbo, Greihemai. Rūpinuosi ne 
vien „TeksTilės“ gamykla, bet ir perku bendrovei nekilnoja- 
mąjį turtą, tvarkau visus... 

— Ar mėgini nupirkti žemę iš žmonių, kurių pavardė Par- 
keriai? 

Džeidė nustebusi pažvelgė į sūnų. 

— Iš kur žinai? 

— Ponas Pačetas apie tai šiandien užsiminė. 

Nuo paskutinio pokalbio telefonu Džeidė iš Očio nebu- 
vo gavusi jokių žinių. Ji dvejojo svarstydama, ar reikėtų jam 
paskambinti ir spustelėti, ar duoti laiko naujam pasiūlymui 
apsvarstyti. Greihemas patvirtino Džeidės įtarimus - ją per- 
sekioja Pačetai. 

Vėl grįžusi mintimis prie sūnaus ji tarė: 

- Žinai, kokia esu užsiėmusi. Mano galva užimta daugybe 
svarbių reikalų. Esi pakankamai suaugęs tą suprasti. 

— Tačiau, kai gyvenome Niujorke, taip pat turėjai daugybę 
darbų. Tada jie tavęs taip neslėgė. Kas atsitiko? 

Džeidė ištiesė ranką ir perbraukė berniukui plaukus. 

— Jeigu pastaruoju metu atrodžiau labai įsitempusi, tai tik 
todėl, kad noriu sėkmingai įgyvendinti šį projektą. Ir noriu, 
jog tu čia būtum laimingas. Taip ir yra, tiesa? Ar tau patinka 
šis namas? 

- Žinoma, jis puikus, tik... 

— Tik kas? 

— Man tenka draugams nuolat aiškinti. 

— Ką aiškinti? 

— Kodėl neturiu tėčio ir kodėl Ketė nėra tikra mūsų gimi- 
naitė. Žinai, tuos šūdus, kuriuos turiu nuolat malti, - vaikas 
persibraukė veidą. - Visada kartojai, jog esame ypatinga šei- 
ma. Unikali, - Greihemas pakėlė savo žydras akis į motiną. - 
Nenoriu būti ypatingas, mama. Pavargau būti unikalus. No- 
rėčiau, kad būtume normalūs, kaip visi kiti. 

— Nėra nieko normalaus, Greihemai. 

— Na, dauguma žmonių yra normalesni už mus. 

Nors berniukas buvo jau didelis, Džeidė jį apkabino ir pri- 
glaudė sunerimusį sūnų prie krūtinės. 

— Kartais mūsų gyvenime atsitinka dalykų, kurių valdyti 
nepajėgiame. Privalome susikurti geriausia iš to, ką turime. 
Iš visos širdies noriu, kad gyventum „normalų“ šeiminį gyve- 
nimą, bet taip neišėjo. Apgailestauju. Stengiausi kaip įmany- 
dama. Ir dabar darau tai, kas, mano įsitikinimu, yra geriau- 
sia, - pridūrė Džeidė, prisiminusi Ketės ir Dilono patarimus, 
kad reikėtų Greihemui pasakyti apie išprievartavimą. 

Tačiau ji negali to padaryti. Sūnui ir nežinant apie moti- 
nos tragediją yra gana sunku prisitaikyti prie naujų namų ir 
įveikti brendimo sunkumus. 

— Žinau, kad stengiesi, mama. Pamiršk, kad apie tai užsi- 
miniau. 

Berniukas išsilaisvino iš jos glėbio ir nusišypsojo lūpų 
krašteliu: 

— Atsiprašau, kad šiandien pridariau tau keblumų Dilono 
akivaizdoje, pažadu daugiau taip niekada nesielgti. Ar šįva- 
kar buvai su juo? 

— Taip. Kodėl klausi? 

— Tiesiog smalsauju. 

— Kas yra? - nusijuokė Džeidė. - Esi išsišiepęs kaip zuikis. 

— Manau, kad tu Dilonui patinki, tik tiek. 

- Žinoma, kad patinku. Negalėtume kartu dirbti, jeigu 
jam nepatikčiau. 

- Liaukis, mama. Žinai, ką turiu galvoje. 

— Mudu esame draugai. 

— Aha, - vaikas nusišypsojo jausdamas savo pranašumą. - 
Kaip manai, ar suaugęs būsiu toks aukštas kaip jis? - berniu- 
kas dirstelėjo į įrėmintą nuotrauką ant savo rašomojo stalo. - 
Kokio ūgio buvo senelis Speris? 

Per tryliktąjį sūnaus gimtadienį Džeidė jam oficialiai įtei- 
kė senelio Garbės medalį ir nuotrauką, kurią ji visada brangi- 
no. Nuo tada, kai Greihemas dar buvo ganėtinai mažas, kad 
būtų galima pasisodinti ant kelių, Džeidė berniukui pasako- 
davo apie senelio narsą Korėjos kare. Tačiau ji niekad nepra- 
sitarė, kad senelis nusižudė. 

— Manau, jis buvo metro aštuoniasdešimt aštuonių centi- 
metrų. 

— Tad aš būsiu bent jau tokio ūgio. 

— Tikriausiai, - Džeidė palinkusi pabučiavo sūnų į kaktą. - 
Tik neskubėk toks užaugti, gerai? Labanakt. 

— Labanakt. Mama? 

— Hmm? 

Jau prie durų Džeidė atsigręžė į Greihemą. 

— Ar mano tėtis buvo aukštas? 

Pagalvojusi apie tris užpuolikus ji atsakė dusliu balsu: 

— Aukštesnis negu vidutinio ūgio. 

Greihemas patenkintas linktelėjo galvą, tada išjungė lem- 
putę virš lovos. 

— Labanakt. 


Dvidešimt septintas skyrius 


Džcias dirbo prie rašomojo stalo, kai nepranešęs iš anksto 
ir net nepasibeldęs įėjo Nilas. Vienišius jos neperspėjo, kad 
kažkas atvažiavo. Greihemas žvejojo upelyje netoliese ir kar- 
tu pasiėmė šunį. 

Nilas nusišypsojo, tarsi jie būtų labai draugiškai išsiskyrę. 

— Sveika, Džeide. 

— Ką čia veiki? 

— Atvežiau pas tave savo tėtį. 

— Kokiu reikalu? 

— Nenorėčiau sugadinti jo staigmenos. 

Bet kokia Pačetų staigmena galėjo būti tik bjauri. 

— Nenoriu jo matyti. 

— Neturi kitos išeities. 

Prieš išeidamas į lauką jis sudedamąja kėde prirėmė vago- 
nėlio duris ir netrukus grįžo nešinas Ivanu. Nilas pasodino 
tėvą ant sofos. Džeidė įsitempusi stovėjo greta rašomojo sta- 
lo. Nilas patraukė kėdę nuo durų ir atsisėdo. Pasitikėdamas 
savimi ir pasipūtęs jis aukštai užsikėlė koją ant kojos. 

— Dėl ko norėjote su manimi susitikti? - paklausė Ivano 
Džeidė. 

— Nepasidomėsi mano sveikata? - erzindamas paklausė 
šis. - Jokių malonių žodelių? Jokių mandagybių? 

— Ne, - atšovė Džeidė susidėdama rankas ant pilvo - šis 

gestas bylojo, kad ji netenka kantrybės. - Jeigu turite ką pa- 
sakyti, klokite. Jeigu ne, išeikite. 

— Aš šitaip su žmonėmis nebendrauju. 

— Aš šitaip bendrauju su jumis. 

Ivanas ėmė glostyti glotnią, riestą savo lazdelės rankeną. 

— Mačiau tavo sūnaus nuotraukas. Jis tikrai dailus vaikis. 

Džeidė prisiminė Ivano įprotį žiūrėti į žmones iš padilbų. 
Dabar jis naudojosi tuo pačiu bauginimo būdu. Sunku buvo 
apsimesti abejingai, ypač todėl, kad Ivanas kalbėjo apie Grei- 
hemą. Fizinis luošumas dar labiau paryškino bjaurią Ivano 
asmenybę. 

— Manau, kad jis tikrai dailus, - šaltai ir ramiai atsakė 
Džeidė. 

— Jis panašus į tave. Bent jau iš tolo. Norėčiau pamatyti 
berniuką iš arti. 

Džeidės širdis dunksėjo, bet ji išsaugojo abejingą veidą ir 
nieko neatsakė. 

— Gal atsisėstum, Džeide? - pasiūlė Nilas. 

— Verčiau pastovėsiu. 

— Kaip tau patinka, - tarstelėjo Ivanas, įkišo savo geltono- 
mis dėmėmis nubertą, gyslotą ranką į švarko kišenę, ištraukė 
voką ir atkišo jį Džeidei. 

Ši įtariai pažvelgė į voką. 

— Kas tai? 

— Atplėšk ir sužinosi. 

Džeidė paėmė voką, atplėšė ir išėmė žemės pirkimo aktą. 
Ji greitai permetė dokumentą akimis, paskui sutelkė dėmesį 
į svarbias eilutes, kuriose buvo nuosavybę perduodančių ir 
perimančių šalių parašai. 

— Otis Parkeris, - sušnibždėjo ji jausdama, kaip linksta 
keliai. 

— Teisingai, - patvirtino čepsėdamas Ivanas. Jis priminė 
plėšrūną, ką tik suėdusį savo auką. - Dabar mes esame šios 
žemės savininkai. Sandoris buvo įvykdytas vakar. 

Tarsi apimta transo Džeidė grįžo prie kėdės už rašomojo 

stalo ir atsisėdo. Ji išlygino sulankstytus sandorio lapus. Ant 
jų buvo notaro antspaudas. Dokumentas buvo neginčijamai 
oficialus. Nenuostabu, kad Otis jos vengė. Jis neatsakė į ži- 
nutes, kurias Džeidė palikdavo per ponią Parker, o ši visa- 
da, kai tik Džeidė skambindavo, kalbėdavo sutrikusi. Džeidė 
buvo nuvažiavusi pas juos, bet pasibeldus niekas neatidarė 
durų, nors ji žinojo, kad šeimininkai yra namie. 

— Kiek jiems sumokėjote? - gargždžiu balsu paklausė ji. 

— Milijoną dolerių. 

— Milijoną? 

- Taip. 

— Mes jam suteikėme tokias pačias sąlygas, kokias siūlei 
tu, - paaiškino Nilas ir atsilošė kėdėje. - Jeigu Otis nori, gali 
gyventi ūkyje dar dvejus metus. Galės nuimti dvejų metų 
derlių. Tačiau dabar jam šių pajamų neprireiks, - kikenda- 
mas pridūrė. | 

— Kaip... kaip tu surinkai tiek daug pinigų? 

Nilas mirktelėjo Džeidei. 

— Dalį turto pardaviau, kitą įkeičiau ir paėmiau trumpalai- 
kę paskolą. Kai esi vietinio banko valdybos narys, nesunkiai 
gali prasukti tokius dalykus, - jis nutaisė kupiną užuojautos 
veidą. - Matai, Džeide, tu vis dar turi daug ko išmokti - kaip 
geri seni Pietų vaikinai daro verslą. 

— Atvykai į šį miestą ir kraipei subinę, tarsi būtum labai 
svarbi, - mestelėjo Ivanas bjauriai išsišiepdamas. - Tie Niu- 
jorko šunsnukiai, kuriems atstovauji, palyginti su manimi, 
tėra kačiukai. 

Jis patapšnojo sau į krūtinę. 

Džeidė aplaižė sukepusias lūpas. 

— Kokios yra mokėjimo sąlygos? 

Nilas pažvelgė į tėvą ir nusijuokė. 

— Negi manai, kad mes vakar gimę, Džeide? Nepalikome 
tau jokios galimybės manevruoti. Sandorį pasirašėme įteik- 
dami banko čekį visai sumai. Kai jam padavėme tą čekį, Otis 
vos neapsisiusiojo. 

Džeidei pavyko neprarasti savitvardos. Ji rūpestingai su- 
lankstė sutartį ir įdėjo į voką, tada stumtelėjo jį ant rašomojo 
stalo kampo. 

— Sveikinu. 

Tarsi susitikimas būtų baigtas, Džeidė paėmė rašiklį ir grį- 
žo prie darbo. 

— Na? 

Džeidė klausiamai šypsodamasi pažvelgė į Nilą. 

— Kas „na'? 

— Ar neturi ką pasakyti? 

— Apie ką? 

— Po velnių! - sumaurojo Ivanas. - Apie žemę. Ką manai? 

— Tu jos norėjai, o mes įsigijome, - įsiterpė Nilas ir plačiai 
skėstelėjo rankomis. - Gali nebelįsti prie Očio. Su juo viskas 
baigta. Aš turiu tai, ko trokšta tavo pasipūtusi bendrovė. Nuo 
šiol reikalų turėsi su manimi. 

Džeidė padėjo rašiklį ir delnais pasirėmė smakrą. 

- Tu klysti. Mano bendrovės nedomina žemė, kuri anks- 
čiau priklausė Parkeriams, o dabar priklauso tau, - paaiškino 
Džeidė saldžiai nusišypsodama. 

Ivanas nusijuokė. 

— Nė velnio! Ji koketuoja norėdama numušti kainą. 

— Visai ne, pone Pačetai. Kalbu nuoširdžiai. Visiškai neke- 
tinu pirkti tos žemės. O dabar prašom atleisti... 

— Ak tu, niekinga kale! - pašokdamas sušuko Nilas. - Vel- 
niškai gerai žinau, kad nori to sklypo. Vos tik atvykusi į mies- 
tą šliaužiojai aplink jį, matavai, pasirūpinai, kad įvertintų. 
Nemėgink to neigti. Liepiau tave sekti. 

— Aš taip ir maniau, - ramiai pareiškė Džeidė. - Tiesą sa- 
kant, to tikėjausi. 

Ivanas švogždamas mėgino įkvėpti daugiau oro. 

— Kad tave velniai griebtų! - jis grėsmingai sužaibavo aki- 
mis. Pikta Ivano siela turėjo kvapą. Ji dvokė. - Maža apgavi- 
kė kekšė! Tu apmovei... 

— Užsičiaupk! - amtelėjo tėvui Nilas. Jis dviem ilgais žings- 
niais prisiartino prie rašomojo stalo, pasilenkė per jį ir pakėlė 
Džeidę. Tada iškošė pro sukąstus dantis: - Nori pasakyti, kad 
niekada nenorėjai pirkti Parkerių ūkio? 

— Visiškai teisingai. Aš tik norėjau, kad tu jo įsigeistum. 

— Ji žaidė su mumis kaip su pora kvailių, - suurzgė Iva- 
nas. - Mes išleidome milijoną dolerių už kiaulių mėšlo krūvą. 

Džeidė pasuko galvą į vyresnį vyrą ir pažvelgė į jį liepsno- 
jančiomis žydromis akimis. | 

— Tai nedidelė kompensacija už Gario gyvybę, ar ne? 

Nilas ištraukė ją iš už rašomojo stalo ir stipriai papurtė. 

— Tu mus sužlugdei! 

- Lygiai kaip tu sužlugdei Garį ir mane. 

Atžagaria ranka jis trenkė Džeidei per veidą. Ji suriko. Du- 
rys atsivėrė taip staiga, kad vagonėlyje susidarė skersvėjis. 
Dilono poza ir nuožmus veidas priminė dievą Perkūną, bet 
jis ištarė mirtinai tyliai: 

— Tu šito pasigailėsi. 

Jis nėrė per kambarį, nutvėrė Nilą už sprando ir trenkė į 
sieną. Ivanas lazda vožė Dilonui per pakinklius. Dilonas suri- 
ko iš skausmo bei nuostabos, apsigręžė ir išplėšė lazdą Ivanui 
iš rankų. Iš pradžių Džeidė išsigando, kad bičiulis šia lazda 
praskels senoliui galvą. Tačiau Dilonas užlipo ant vieno jos 
galo, pakėlė kitą ir perlaužė lazdą tarsi šakelę pusiau. 

Jis numetė lazdos gabalus į šalį ir sureagavo į Džeidės ku- 
piną baimės šūksnį, kai Nilas puolė iš nugaros. Nilas visada 
leisdavo, kad už jį muštųsi kiti. Antra vertus, Dilonas išmo- 
ko pliektis gatvėje, kad išgyventų. Jo judesiai buvo tikslūs ir 
staigūs. Dilonas alkūne smogė Nilui į pilvą, paskui trenkė į 
veidą sulaužydamas nosies kremzlę ir prakirsdamas odą. 

Nilas susvirduliavo atatupstas, atsitrenkė į sieną, paskui 
susmuko ant grindų. Sunkiai šnopuodamas Dilonas atsistojo 
prie jo. 

— Dink, po velnių, iš čia ir pasiimk su savimi tą apgailėtiną 
šunsnukį. Arba pasilik ir suteik man malonumą tave sutrypti. 

Nilas mėgino nusivalyti kraują nuo smakro, bet jis tryš- 
ko iš sutinusios nosies ir lašėjo ant marškinių. Sukaupęs visą 
orumą jis vargais negalais atsistojo. Po Dilono smūgių Nilui 
buvo nelengva pakelti ir išnešti Ivaną. 

Džeidė palydėjo juos pro duris žinodama, kad galiausiai 
atėjo akimirka, kurios ji laukė penkiolika metų. Pačetai buvo 
nugalėti ir pažeminti. 

Nilas prisegė Ivaną saugos diržu savo El Dorado keleivio 
sėdynėje. Džeidė stovėjo priešais poliruotas groteles, kai Ni- 
las apėjo automobilį. Ji tėškė sutartį Nilui į delną. 

— Tikiuosi, kad iki gyvenimo pabaigos neturėsi nė vienos 
ramios dienos. 

Nilas suglamžė sutartį. 

— Tu šito pasigailėsi. Velniškai. 

Raukydamasis iš skausmo jis įsitaisė prie vairo. Delnu pri- 
sidengusi akis nuo saulės Džeidė stebėjo, kaip jie nuvažiuoja. 
Ji net nenusikosėjo nuo dulkių debesies, kurį sukėlė žvygina- 
mos padangos. 

Džeidei sulinko keliai ir ji susmuko ant žemės. 

— Pavyko. Pavyko. 

Prie jos pritūpė Dilonas. 

— Arjūs nesužeista? 

— Ne. Jaučiuosi puikiai, - Džeidė jam nusišypsojo. Dilo- 
no veidas buvo išterliotas žemėmis ir prakaitu. Kaktoje buvo 
matyti nuo šalmo įsispaudęs rausvas dryželis. Paakiuose — 
saulės akinių įspaustos vagutės. Vyro žvilgsnis buvo labai su- 
sirūpinęs. - Ačiū, Dilonai. 

— Kai pamačiau jo automobilį, atlėkiau kaip įmanydamas 
greičiau, - Dilonas švelniai palietė Džeidei lūpą. Ji buvo pati- 
nusi, bet nekraujavo. - Tačiau vis tiek nespėjau laiku. 

— Man neskauda, - pro besisklaidantį dulkių debesį Džei- 
dė pažvelgė į visu smarkumu tolstantį automobilį. - Pavy- 
ko, - dar sykį sušnibždėjo ji. 

— Kas? 

Džeidė jam papasakojo apie gudrų ėjimą, kurį buvo sugal- 
vojusi. 

— Labai bijojau, kad jie nesusigundys, kad atspės, jog mano 
domėjimasis Parkerių žeme - apgaulė. 

— Ką būtumėte dariusi, jeigu Pačetai būtų neprariję jauko? 

— Mičas paliko man palikimą. Nieko apie tai nežinojau, iki 
buvo perskaitytas testamentas. Jeigu mano klasta būtų ne- 
pavykusi, tuos pinigus būčiau panaudojusi pati nupirkdama 
Parkerių žemę. 

Dilonas nusivylęs papurtė galvą. 

— Jūs mane išsitempėte iš čia, kaip prakeiktam kvailiui lie- 
pėte žingsniais matuoti žemę, ir visa tai buvo tik spektaklis? 

— Turiu prisipažinti, kad jumis pasinaudojau. Atsiprašau. 

— Po to, ką Pačetai jums padarė, - tarė Dilonas linguodamas 
galvą, - neprivalote aiškinti nei savo motyvų, nei metodų. 

— Tai mano kerštas. Nenorėjau į šį reikalą įvelti nei jūsų, 
nei ko nors kito. 

Džeidė vėl pažvelgė į tolį. Diena buvo šilta ir tvanki, nors 
vasara jau ėjo prie pabaigos. Nenumaldomai artėjo permainos. 

— Garis negalėjo pakęsti, kad yra skurdžius, - liūdnai susi- 
mąsčiusi pasakojo Džeidė. - Jis kankinosi dėl savęs ir dėl šei- 
mos. Vaikinas sakydavo, kad vieną gražią dieną grįš į Palmetą 
ir numes tėčiui ant kelių milijoną dolerių, - švytinčiu veidu ji 
atsigręžė į Diloną, paskui paglostė raumeningas jo rankas. - 
Dilonai, aš tai padariau už jį. 

Apglėbęs Džeidę per liemenį Dilonas atsistojo, sykiu pa- 
keldamas ir ją. Tada plačiai ir nuoširdžiai nusišypsojo. 

— Manau, kad tai reikia atšvęsti. 


—8> 


Kai namų šeimininkė pasirodė poilsio kambaryje ir paklausė 
pono Ivano bei pono Nilo, kada jie norėtų vakarienės, Nilas 
sviedė į ją krištolo grafiną. Moteris vos spėjo laiku pasilenkti. 
Jai užteko proto daugiau šeimininkų netrukdyti. 

Kambaryje dvokė brendžiu, kuris nuo plokštėmis apkaltų 
sienų varvėjo ant kilimo, bet tėvas su sūnumi buvo per daug 
nusilakę, kad pajustų šį kvapą. 

— Kalė, - sumurmėjo Nilas, įsipildamas gėrimo į savo sti- 
klą. - Po velnių, ji net nebuvo gera. Sumauta skaistuolė, - jis 
plačiai mostelėjo ranka ir apsitaškė brendžiu. - Supranti, juk 
tam jos ir skirtos. Tada Hačas, Lamaras ir aš su ja pasilinks- 
minome. Iš kur, po velnių, galėjau žinoti, kad ji taip giliai pa- 
ims į širdį ar kad jos vaikinas pasikars? 

— Sėskis ir užsičiaupk, - suurzgė Ivanas iš savo vežimėlio. 
Jo galva buvo įsmukusi į pečius, tarsi būtų buvusi be kaklo. 
Po vešliais antakiais įstatytos akys spindėjo tarsi pikti žibu- 
rėliai. - Esi girtas. 

— Turiu svarų pagrindą toks būti, - Nilas nuvingiavo per 
kambarį iki tėvo vežimėlio ir palinko virš jo. - Jeigu kartais 
pamiršai, tėti, mes neturime net puodo, į kurį galėtume nu- 
simyžti. Kaip paskolos užstatą panaudojome ir kitų metų nu- 
matomą pelną. 

- Ir kieno buvo ši geniali mintis? 

— Turėjo pavykti, - teisindamasis atsakė Nilas. 

— Tačiau nepavyko! 

Šitaip sūnus su tėvu bendraudavo nuo pat mažens. Nilas 
buvo pasipūtęs ir arogantiškas. Kai patekdavo į bėdą, kreip- 
davosi į tėvą, kad šis iš tos bėdos ištrauktų. 

- Iš kur gausime pinigų, tėti? - inkštė Nilas. - Kaip sumo- 
kėsime darbuotojams? Teks uždaryti gamyklą. 

Ivanas su pasidygėjimu pažvelgė į sūnų. 

— Kodėl, po velnių, dėl to jaudiniesi? Netrukus neturėsime 
nė vieno darbuotojo, nes jie visi dirbs Džeidei Speri „TeksTi- 
lės“ gamykloje. Pačeto sojų pupelių gamykla taps istorija. 

Nusiminęs ir sumuštas Nilo veidas sutrūkčiojo. 

— Nekalbėk taip, tėti. 

- Jį tą planavo nuo pat pradžių. Ji norėjo mus sužlugdyti, 
uždaryti gamyklą, - Ivanas įsistebeilijo į galinę sieną, lyg nuo 
jo žvilgsnio išnyktų visos bėdos. - Ir kaip tik tai ji padarė. 

Nilas susmuko ant sofos ir pirštų galiukais užspaudė vokus. 

— Nemoku būti vargšas. Nenoriu. 

— Po velnių, liaukis inkštęs! 

— Ar tau, seni, rūpi, kas bus? Tai aš liksiu gyventi ir kuopti 
šį mėšlą. Gydytojas sako, kad tavo širdis ir plaučiai niekam 
tikę. Šiaip ar taip, netrukus mirsi. 

— Man nereikia gydytojo, kad tai žinočiau, - Ivanas ne- 
atrodė kaip mirtinas ligonis. Jo akys klastingai spindėjo. - 
Tačiau dėl vieno esu velniškai tikras. Nemirsiu, kol kartą ir 
visiems laikams su ja neatsiskaitysiu. Toji Speri taip lengvai 
neišsisuks. Nieku gyvu. Tegul džiaugiasi maža pergale - mai- 
nais už šį tą kur kas svarbesnio. 

Nilas akimirksniu išsiblaivė ir padėjo savo stiklą ant kavos 
stalelio. 

- Jos sūnų. 

— Teisingai, berniuk. Galbūt Pačetai sužeisti, bet mes dar 
nemirę. Rytoj iš pat ryto paskambinsi ir pakviesi... Maira- 
džeinę Grifit. 

Dilonas prižiūrėjo kepsninę vidiniame kieme. 

— Puiki žuvis, - tarė vyras jam padedančiam Greihemui. 

— Ačiū, - išdidžiai šypsodamasis atsakė berniukas. - Kas- 
kart, kai nuvykstu į tą vietą prie kanalo, pagaunu bent vieną. 

— Kaip sekasi mokykloje? 

Greihemas jau dvi savaites lankė Palmeto gimnaziją ir kol 
kas viskas ėjosi gerai. Taip jis ir paaiškino Dilonui. 

— Tikiuosi patekti į futbolo komandą. Atranka kitą savaitę. 

— Nesijaudink, pateksi, - Dilonas pavartė žuvies filė. - Ar 
ilgiesi Niujorko? 

— Ne per daug. Man lygir patinka gyventi mažame mieste. 
O jums? 

Prieš atsakydamas Dilonas dirstelėjo į namą. Greihemas 
pasekė jo žvilgsnį. Abu matė, kad berniuko mama žiūri į juos 
pro virtuvės langą. 

— Taip, man čia patinka, - atsakė Dilonas, vėl nukreipda- 
mas dėmesį į kepsninę. 

— Ką veiksite, kai gamykla bus baigta? Ar liksite čia, ar ke- 
liausite kur nors kitur? 

Pokalbiui taip pakrypus, Greihemas džiaugėsi galimybe 
paklausti Dilono apie ateitį. Būtų puiku, jeigu Dilono ateitis 
kaip nors sutaptų su jo. 

— Gamyklą pastatyti užtruks dar labai ilgai, - atsakė Dilo- 
nas. - Ne vienus metus. Paskui nežinau, ką darysiu. Taip toli 
į ateitį neplanuoju. 

— Kodėl? 

— Patyriau, kad tai nieko gera neduoda. 

Džeidė iškišo galvą pro galines duris. 

— Viskas jau paruošta. Laukiame jūsų, vyrai. 

- Mūsų laukti nereikia. Žuvis iškepusi, - šūktelėjo jai Di- 
lonas. - Greihemai, prašau išjungti dujas. 

— Gerai. 

Mama pertraukė jų pokalbį labai ne laiku. Paskutinis Dilo- 
no teiginys suglumino berniuką, nes jis prieštaravo motinos 
įsitikinimams, jog kiekvienas privalo sau iškelti konkrečius 
tikslus ir jų siekti, kad ir kokios iškiltų kliūtys. Greihemas 
taip pat norėjo garantijų, kad Dilonas dar ilgai bus čia. 

— Patikrink, kad čiaupas būtų iki galo užsuktas, - perspėjo 
Dilonas. 

— Patikrinsiu. 

Dilonas sukrovė žuvies filė į pusdubenį ir įnešė pro galines 
duris, kurias Džeidė jam laikė atvertas. Greihemas žiūrėjo, 
kaip motina pasilenkia, apuosto žuvį ir nekantriai apsilaižo. 
Dilonas kažką jai pasakė, ir motina nusijuokė. 

Staiga vėl pažvalėjęs Greihemas rūpestingai užsuko dujas 
ir paskui suaugusiuosius nusekė į vidų. Jam visada patikda- 
vo, kai Dilonas atvažiuodavo vakarienės, bet šįvakar namie 
jautėsi šventiška nuotaika. Berniukas nežinojo, ką Dilonas 
ir motina švenčia, bet jam tai ir nerūpėjo. Svarbiausia, kad 

mama pirmą kartą po to, kai jiedu išvyko iš Niujorko, atrodė 
labiau atsipalaidavusi. Galbūt ji paėmė į širdį Greihemo prieš 
kelias savaites pasakytus žodžius, kad yra per daug įsitempu- 
si. Šįvakar ji buvo itin žvali. 

Grįžusi iš darbo mama persirengė ir dabar vilkėjo minkš- 
to, banguojančio balto audinio drabužį. Draugai Greihemui 
nuolat kartodavo, kad jo mama jėgiškai atrodo, ir tai buvo 
tiesa. Kai visi susėdo vakarieniauti, mama atrodė ypač graži. 

Greihemo ji paprašė pasakyti padėkos žodžius, ir berniu- 
kas skubiai sumurmėjo padėkos maldelę. Kai visi krovėsi 
maistą į lėkštes, vaikas paklausė: 

— Ar po vakarienės galėsime pažaisti žodžių spėlionę iš 
piešinėlių? Mudu su Dilonu, kaip ir anksčiau, vėl būsime par- 
tneriais. 

— Nė už ką! - sušuko Džeidė. Ji griebė peilį ir kotu pabaks- 
nojo į stalą. - Praėjusį kartą judu sukčiavote. 

— Jų rankų ženklų nepavadinčiau sukčiavimu, - diploma- 
tiškai įsiterpė Ketė. 

— Tai buvo sukčiavimas, - karštai ginčijosi Džeidė. 

— Aš įsižeidžiau. Atsiimkite savo žodžius, - perspėjo Di- 
lonas. 

Jis ištiesė ranką, pakišo ją Džeidei po plaukais ir suspaudė 
sprandą. Ji instinktyviai kilstelėjo petį ir pakreipė galvą, ši- 
taip užspausdama Dilono ranką tarp savo skruosto ir peties. 

Greihemas pamatė, kad mamos veidas akimirksniu per- 
simainė. Ji nebūtų labiau apstulbusi, jeigu Dilonas būtų už- 
lipęs ant stalo ir leidęsis šokti nuogas. Mama atlošė galvą ir 
atsigręžė į Diloną. 

— Atsiimu. 

Jos balsas skambėjo taip keistai, tarsi mama ką tik būtų 
gurkštelėjusi neskiesto viskio. Skruostai išraudo, ji kvėpavo 
taip, tarsi darytų ritminės gimnastikos pratimus. Kai Dilo- 
nas iš lėto atitraukė ranką nuo mamos kaklo, jiedu dar ilgai 
žiūrėjo vienas į kitą. Abiem galiausiai atplėšus žvilgsnius, Di- 
lonas ėmė tepti sviestu kukurūzų burbuolę. Greihemo mama 

atrodė sutrikusi. Ji nudelbė akis į savo lėkštę ir žaidė įran- 
kiais, lyg niekada anksčiau nebūtų jų mačiusi ir nemokėtų 
naudotis. 

Greihemas šelmiškai nusišypsojo. Jeigu jo mama ir Dilo- 
nas nenori sekso, tada jis visiškai nieko nenutuokia. 


—>> 


— Vis dar negaliu atsipeikėti. Kai tik prisimenu, noriu 
įsignybti, kad įsitikinčiau, jog iš tiesų tai įvyko, - Džeidė at- 
sigręžė į Diloną, kuris kartu su ja sėdėjo neseniai įrengtose 
priemenės sūpynėse. - Aš tai padariau, tiesa? Tai ne sapnas? 

— Parkeriams tai tikrai sapnas. Pačetams panašesnis į koš- 
marą. Privertėte juos sprukti išsigandusius. 

— O taip, aš iš tiesų esu baisi, - nusijuokė Džeidė. 

— Galite tokia būti. Tą vakarą, kai ištraukėte mane iš areš- 
tinės, mirtinai išgąsdinote. 

— Aš? Tai jūs buvote su vešlia barzda ir žvelgėte grėsmingai. 

- Tačiau jūs valdėte padėtį. Kai Debra mirė, nepajėgiau 
įsikibti į gyvenimą. Jūsų ramus reikalų išmanymas mane 
baugino. Kaip manote, kodėl elgiausi tarsi šauniu vyru save 
laikantis paršas? 

— Maniau, kad tai jūsų žavios asmenybės bruožas. 

Kreivai nusišypsojęs Dilonas papurtė galvą. 

— Tai buvo akla baimė. 

Džeidė pažvelgė į priekinį kiemą. Pro tankias medžių ša- 
kas prasiskverbusi mėnesiena ant žolės metė įvairių formų 
šešėlius. Čirškė svirpliai. Vėjelyje buvo juntamas silpnas jū- 
ros kvapas. 

— Niekada negirdėjau jūsų pasakojant apie savo tėvus. Kas 
jiems nutiko? 

— Gailėsitės, kad paklausėte. 

Džeidė pusvalandį pasakojo apie nevykusius santykius su 
motina. Ji išklojo apie tėvo savižudybę ir jos skirtingą povei- 
kį dviem moterims. Dilonas nuliūdo išgirdęs, kad Velta laikė 
Džeidę iš dalies atsakingą dėl išprievartavimo. 

— Klystate, - tarė Dilonas, kai Džeidė baigė savo pasako- 
jimą Veltos pabėgimu. - Džiaugiuosi, kad paklausiau. Taip 
pat džiaugiuosi, kad neturėjau galimybės susipažinti su jūsų 
motina. 

— Visą gyvenimą troškau, kad ji mane mylėtų. Tačiau ji 
niekada nemylėjo. Ji buvo nepatenkinta, kad gimiau, ir mūsų 
santykiai nepagerėjo. 

— Tiesą sakant, Džeide, ji galbūt jums pavyduliavo. Nors 
motina nenorėtų pripažinti, ji pagiežingai jus gerbė. 

— Galbūt ir galima pasitenkinti pagarba, kai tau trisde- 
šimt, bet ne trylika ar treji. Arba net aštuoniolika. Negalėjau 
būti tokia, kokios norėjo mano motina. 

— Ką norite pasakyti? 

— Pamaiva Pietų gražuolė, galinti sėkmingai ištekėti - Pal- 
mete tai būtų reiškę nutverti Nilą Pačetą. 

Dilonas nusikeikė. 

— Mano tikslai buvo kur kas aukštesni negu jos, motina jų 
nesuprato, ir tiek. 

— Ką gi, kadir kurji būtų, jai teks suprasti, jog klydo, Džei- 
de. Galbūt ji gailėsis savo poelgio. 

— Norėčiau su ja pasimatyti ir pasikalbėti. Nenoriu išgirsti 
jos atsiprašymo. Tiesiog norėčiau, kad pamatytų, kaip seka- 
si Greihemui ir man. Norėčiau sužinoti, ar ji galiausiai rado 
žmogų, kuris padarė ją laimingą. 

— Kalbate, tarsi būtumėte jai atleidusi. 

Džeidė susimąstė dėl žodžio „atleisti“ ir nusprendė, kad 
čia jis netinka. Motina yra iš kito laikotarpio. Dabar ji neturi 
nei galios, nei teisių nuskriausti Džeidę. 

- Tik norėčiau, kad ji sužinotų, jog pasiekiau tai, ką buvau 
užsibrėžusi. Nesvarbu nei tai, ar ji gailisi, nei tai, ar aš jai at- 
leidau. Tai praeitis. Po šios dienos noriu žvelgti ne atgal, o į 
priekį. 

Dilonas išlipo iš sūpynių ir nuėjo prie verandą supančių 
turėklų. Abu nepastebėjo, kad jau vėlu. Namas už judviejų 
nugarų skendėjo tyloje. Ketė su Greihemu jau buvo nuėję 


456 + Sandra Brown 


gulti. Regis, Dilonas neskubėjo išvykti. Jis įsikibo į turėklus 
ir palinko į priekį. 

— Pastaruoju metu daug galvojau apie praeitį. 

— Ar apie ką nors konkretaus? 

— Taip. Priėjau tą pačią išvadą kaip ir jūs. Laikas ją pamirš- 
ti. Judėti į priekį. 

Dilonas atsirėmė į turėklus ir atsigręžė į Džeidę. 

— Visą gyvenimą vadovavausi teorija, kad, jeigu žmogus 
yra neblogas, sunkiai dirba ir nesiūbuoja kosminės valties, 
jam bus atlyginta. Reikalai susitvarkys. Kita šios filosofijos 
pusė yra ta, kad, jeigu jis susimauna, už tai tenka brangiai 
mokėti. Jam nutinka blogų dalykų. Pastaruoju metu pradė- 
jau galvoti, kad ši teorija klaidinga. 

Džeidė pajuto, kaip Dilonas iš sidabriškos tamsos glosto 
ją akimis. 

— Kalbate apie savo žmoną ir sūnų. 

— Taip. 

— Dilonai, argi nėra žmogiška ieškoti paaiškinimo, kai nu- 
tinka tokia nelaimė? Ir taip pat įprasta - kadangi turime ką 
nors kaltinti - visą kaltę suversti sau? 

— Tačiau aš tai paverčiau mokslu. Jis prasidėjo tada, kai 
žuvo mano tėvai. Prisimenu, kaip kankinausi dėl to, ką bloga 
padariau Dievui, kad jis taip ant manęs supyko. Tai nutiko 
anksčiau, negu psichologai susivokė aiškinti vaikams, kad, 
jeigu atsitinka kas nors negera, vaikai dėl to nėra kalti. 

Dilonas atvertė delną ir ėmė apžiūrinėti nuospaudas prie 
pirštų. 

— Jeigu šitaip pradedi galvoti būdamas vaikas, taip pat 
mąstai ir sulaukęs paauglystės bei brandos. Nuolat stengiau- 
si gerais darbais atsverti klaidas, kad neprarasčiau likimo 
malonės. Jeigu padarydavau ką nors negera, laukdavau, kada 
gausiu per galvą. 

Dilonas pasisuko į ją šonu. 

- Kai Debra ir Čarlis mirė, supratau, kad rimtai prisidir- 
bau, - jis nusijuokė šaipydamasis iš savęs. - Didžiausias pa- 

sipūtimas yra manyti, kad valdai kitų žmonių likimus, tie- 
sa? Tačiau visus šiuos metus dėl jų mirties aš kaltinau save. 
Nusprendžiau, kad tai atpildas už tai, ką padariau arba ko 
nesugebėjau padaryti. 

Džeidė perėjo verandą ir atsistojo prie turėklų greta Dilo- 
no, bet jo nepertraukė. Šis grauždamasis papurtė galvą. 

— Esmė ta, kad šūdini dalykai nutinka, kaip sakoma auto- 
mobilio lipduke. Šūdini dalykai vis tiek nutinka. Tragedijos 
ištinka gerus žmones. Fortūna šypsosi šunsnukiams, - Di- 
lonas pažvelgė Džeidei į akis. - Nemoku apsakyti, kaip gera 
jaustis nusimetus šią kaltės naštą. 

- Debra ir Čarlis tapo nelaimingo atsitikimo aukomis. Jūs 
taip pat. 

— Ačiū, kad padėjote man tai suprasti, - jis pakėlė rankas 
Džeidei prie galvos leisdamas susitaikyti su mintimi, kad ne- 
trukus ją palies. Tada nubraukė nuo skruostų tamsių plaukų 
sruogas. - Jūs graži, Džeide. 

Ji sustingo. Nepajuto pavojaus, kuris paprastai užplūs- 
davo, kai ją paliesdavo vyras, todėl Džeidė nenorėjo nieko 
daryti - net mirksėti, nuryti seilę ar kvėpuoti, - kas sukeltų 
stingdantį siaubą. 

Džeidė visą dėmesį nukreipė ne į save ir savo reakcijas, o į 
Diloną. Ką ji mato, kai Dilonas žvelgia į ją tomis skvarbiomis 
pilkai žalsvomis akimis? Ar jis pirštų galiukais jaučia, kad jos 
plaukai tarsi šilkas? Ar Diloną apėmė toks pat nekantrus lau- 
kimas, kaip ir ją? 

„Laukimas ko?“ - paklausė savęs Džeidė. 

Ši mintis labai glumino, tad Džeidė nekantriai nuvijo ją 
šalin. Ji prie visko pratinsis palengva ir kol kas nenori jokių 
trikdžių. 

Dilonas ištiesė dešinę ranką ir įsikibo į koloną Džeidei už 
nugaros. Patekusi į spąstus tarp kolonos ir Dilono Džeidė pa- 
juto, kaip apima panika. Tačiau kai Dilonas ištarė jos vardą, 
ramus vyro balsas skleidė pasitikėjimą: 

— Džeide? 

- Hmm? 

— Netrukus padarysiu tai, ko ne sykį liepėte man nedaryti. 

Džeidei suspurdėjo širdis. Ant veido ji pajuto šiltą ir drė- 
gną vyro kvėpavimą. Ji stengėsi būti atsimerkusi kaip įma- 
nydama ilgiau, tačiau netrukus akys nevalingai užsimerkė. 
Dilono ūsai pakutino jai viršutinę lūpą. Pačiu liežuvio galiu- 
ku jis palaižė Džeidei lūpų vidurį, iš pradžių taip švelniai, jog 
moteriai pasirodė, kad ji visa tai įsivaizduoja. 

— Dabar tavęs paragausiu, Džeide. 

Pakreipęs galvą jis priglaudė savo lūpas prie josios. Džeidė 
nustebo, kad jos svetingai prasiskyrė. Dilonas iš geismo tyliai 
suaimanavo ir įspraudė liežuvį Džeidei į burną. Jis saugiai ir ne- 
agresyviai prisispaudė prie jos lūpų ir maloniai įsisiurbė. Dilono 
liežuvis ėmė judėti burnoje, bet nesukėlė įsibrovimo pojūčio. 

Džeidę apgaubė tamsus nakties karštis ir gili Dilono buči- 
nio paslaptis. Jausdama svaigulį ji instinktyviai ištiesė ranką 
ieškodama atramos. Džeidė apglėbė Dilono ranką, kuri vis 
dar buvo atremta į koloną. Vyras atsidusdamas ištarė jos var- 
dą ir nuleido ranką, šitaip prisiartindamas prie Džeidės, kad 
liestųsi judviejų drabužiai. 

Dilonas nedrąsiai kita ranka apkabino Džeidę per liemenį, 
ėmė lūpomis kramsnoti jos lūpas ir braukyti jas ūsais. Tada 
švelniai dantimis atitraukė apatinę Džeidės lūpą. Paskui pa- 
lenkė galvą ir pabučiavo jai į kaklą. 

Džeidė tyliai aiktelėjo. 

— Aš bijau. 

— Manęs? 

- Šito. 

— Nebijok. 

Džeidė užsimerkė ir stengėsi negalvoti. 

Dilonas luktelėjo. 

- Ar taip gerai? - pakėlęs galvą vyras pažvelgė jai į veidą. - 
Džeide? 

Ji prispaudė delnu pašėlusiai besikilojančią krūtinę. 

— Negaliu kvėpuoti. 

Dilonas šyptelėjo. 

— Ar tai geras ženklas, ar blogas? 

— Nežinau. 

— Laikysiu geru ženklu. 

- Gerai. 

- Atsipalaiduok, - jis paleido Džeidę, ir ši nugara atsirėmė 
į koloną. - Kvėpuok giliai. 

Kaip vaikas ji klusniai padarė, kas liepta, ir užsimerkusi 
kvėpė gaivaus oro gurkšnius. Kai atsimerkė, Dilonas buvo 
palinkęs prie jos, ir Džeidei vėl atėmė žadą. 

— Jaučiuosi labai kvailai. 

— Nesijausk. Tau reikia įveikti baisiausią košmarą, kokį tik 
gali patirti moteris. 

— Aš noriu jį įveikti, Dilonai, - išsprūdo Džeidei. - Tikrai 
noriu. | 

— Gerai. Labai gerai, - dusliu balsu pritarė jis. - Mudu tuo 
užsiimsime. Aš galvoju apie ilgąjį savaitgalį, kurį praleisime 
kartu. Jokių įsipareigojimų. Jokių lūkesčių. Tiesiog atsiribo- 
sime nuo visko, kas pažįstama, kad galėtume atsipalaiduoti. 
Ką į tai pasakysi? 

— Ne. 

Dilonas nuleido rankas ir pasitraukė nuo Džeidės. Jo vei- 
de buvo matyti pyktis, sumišęs su neviltimi. 

— Tada negaliu tavęs toliau bučiuoti, nes anksčiau ar vėliau 
neteksiu galvos. Pimpalas pradės galvoti už mane, ir galiau- 
siai aš tave išgąsdinsiu. Nenoriu, kad taip atsitiktų. 

Dilonas nusigręžė ir nubėgo laiptais žemyn. Džeidė jį pasi- 
vijo nespėjus pasiekti pikapo. 

— Dilonai, tu nesupranti. 

— Aš suprantu. Prisiekiu. Tik... - jis ranka persibraukė 
plaukus. - Jėzau, aš nebegaliu daugiau tverti. 

Džeidė sugriebė jį už rankovės. 

— Ne, tu nesupranti, ką noriu pasakyti. Aš nenoriu laukti 
ilgojo savaitgalio. Noriu pamėginti šiąnakt, - ji nervingai ap- 
laižė lūpas ir maldaujamai pažvelgė į vyrą. - Dabar, Dilonai. 

- I. mudu važiuojame? - paklausė Džeidė. - Tai yra ne 
kur, o kodėl? 

— Palauk ir pamatysi. 

Priekiniai žibintai apšvietė medžių tunelį, kuris galiau- 
siai baigėsi prie plantacijos namo, Džeidės neseniai nupirkto 
bendrovei „GSS“. Kiemas buvo užlietas mėnesienos, tik po 
tankiais medžiais driekėsi gilūs šešėliai. Namas atrodė bal- 
tas, didingas, jis buvo kur kas įspūdingesnis negu ryškioje 
dienos šviesoje. 

Dilonas paslaptingai nusišypsojo ir iš dėtuvės ištraukė ži- 
bintuvėlį. 

— Eime. Nesibaimink. Namo savininkė - mano draugė. 

Jiedu kirto didelį kiemą ir užlipo laiptais. Senos lentos 
girgždėjo nuo atvykėlių svorio. 

— Reikės jas suremontuoti, kol niekas dar neįlūžo, - tarė 
Dilonas iš kišenės traukdamas raktą. 

— Kur gavai raktą? 

— Jeigu nesiliausi klausinėjusi, sugadinsi staigmeną. 

— Kokią? 

— Tai jau kitas klausimas. 

Kai Dilonas pastūmė duris ir įvedė Džeidę į platų vesti- 
biulį, plūstelėjo tuštiems namams būdingas priplėkęs oras. 
Dilonas įjungė žibintuvėlį ir apšvietė itališkų plytelių grindis. 

— Čia gana gražu. 

Džeidė apsikabino alkūnes. 

— Man labiau patinka dieną. Dabar čia vaiduokliška. 

Džeidė buvo sutrikusi ir truputį nusivylusi. Kai jiedu išva- 
žiavo iš namų, Džeidė spėjo, kad Dilonas ją nusiveš tiesiai į 
savo vagonėlį. Likti jos namuose buvo neįmanoma. Net jeigu 
jiems pavyktų prasmukti nepastebėtiems pro Ketę ir Greihe- 
mą, Džeidė jaustųsi nesmagiai, žinodama, kad Ketė ir ber- 
niukas miega gretimuose kambariuose. Šiąnakt ji nenorėjo 
būti varžoma. 

Gerai pagalvojus, jos pasiryžimas gali išnykti. Didelis se- 
nas namas, kuris daugelį metų stovėjo tuščias, vargu ar pa- 
dės atsipalaiduoti. Džeidė taip pat buvo truputį įsižeidusi, 
kad Dilonas nepuolė iškart su ja mylėtis. Ar jo aistra taip 
greitai atvėsta? 

- Įsikibk man į ranką ir ženk atsargiai. 

Džeidė padavė jam ranką. Dilonas ėmė mikliai lipti į vir- 
šų išvengdamas pavojingų aplūžusių laiptelių. Tai Džeidę 
nustebino. 

— Esi čia buvęs anksčiau? 

— Aha. 

— Be manęs? 

— Aha. 

— Kada? 

— Atsargiai, ten kyšo surūdijusi vinis. 

Kai pasiekė laiptų aikštelę, Dilonas pasuko į dešinę ap- 
šviesdamas koridorių žibintuvėliu. Visų kambarių, išskyrus 
vieno, koridoriaus gale, durys buvo praviros. Kaip tik pro šias 
duris Dilonas įsivedė ją į vidų. Prieš pasukdamas porceliano 
rankeną Dilonas pažvelgė į ją su lūkesčiu. 

Džeidė peržengė slenkstį ir įėjo į kambarį. Šis kambarys 
buvo išvalytas. Nei ant aukštų lubų kampuose, nei ant krišto- 
linių sietyno karoliukų nebuvo matyti voratinklių. Kietmedžio 
grindų lakas buvo išblukęs, bet dulkės ir lūženos nušluotos. 

Kambaryje stovėjo tik vienas baldas - žalvario lova. Džei- 
dė ja susižavėjo, kai pirmą sykį lankėsi šiame name, nors 

tada žalvaris atrodė beviltiškai patamsėjęs. Dabar jis spindė- 
jo apšviestas Dilono žibintuvėlio. Karalienės Viktorijos sti- 
liaus galvūgalio lenta buvo puošta įmantriais raižiniais. Į ją 
atremtos pūpsojo pagalvės, įvilktos į naujus baltus užvalka- 
lus. Naujos paklodės ir pūkinė antklodė dengė čiužinį. Lovą 
gaubė tinklas nuo uodų. 

Džeidė apstulbusi stovėjo ir dairėsi aplink, o Dilonas nu- 
ėjo prie marmurinio židinio ir uždegė ant laito pastatytas 
žvakes. Tada jis apėjo kambarį ir degiojo daugybę žvakių, 
kol blyškios muaro sienos pradėjo tviskėti, o žalvarinė lova, 
uždengta tinklu, ryškiai suspindo. Uždegęs paskutinę žvakę 
Dilonas užpūtė degtuką, įmetė jį į židinį ir atsigręžė į Džeidę. 
Jis atrodė susidrovėjęs ir susirūpinęs. 

— Na, ką manai? 

Džeidė iškėlė rankas ir prasižiojo, bet nepajėgė ištarti nė 
žodžio. 

— Dažniausiai vakarais neturiu ką veikti, - aiškino Dilo- 
nas. - Kai tik pasirašei šio namo pirkimo sutartį, aš čia atvyk- 
davau vakarais ir dirbdavau įvairius darbus. 

Dilonas varžydamasis pažvelgė į lovą. 

- Žinau, tai gali pasirodyti įžūlu. Tačiau žinojau, kad tau 
šis namas labai patinka. Tad pagalvojau, jeigu tu kada nors... 
jeigu mudu... po velnių. 

Vieną ranką jis užsikišo už sprando, o kitą įgrūdo už džin- 
sų juosmens. 

— Klausyk, negalėjau vežtis tavęs į tą prakeiktą vagonėlį, 
supranti? Tai būtų pati neromantiškiausia vieta ir... pagalvo- 
jau, kad tau reikia, jog nusipelnei, kad tau būtų meilinamasi, 
— jis sumurmėjo virtinę keiksmų. - Kalbu kaip mulkis, tiesa? 
Ką gi, jaučiuosi kaip prakeiktas kvailys. Romantiškiausias da- 
lykas, kurį esu padaręs bet kuriai moteriai po Debros mirties, 
tai pirmiausia paklausiau jos vardo, - jis pasibjaurėjęs atsidu- 
so. - Galbūt tai buvo netikęs sumanymas. Jeigu nori, galime 
jo atsisakyti. 

Netardama nė žodžio Džeidė papurtė galvą. 

— Aš nepyksiu, prisiekiu, - aiškino Dilonas. - Pasakyk, kad 
reikia baigti, ir baigsime. 

Džeidė prisiartino prie jo. 

— Pradedu galvoti, kad tai tu bijai, Dilonai. 

— Taip. Bijau, kad tu išeisi, - paskui šiurkščiai pridūrė: - Aš 
to nenoriu. 

— Aš tikriausiai būsiu netikusi meilužė. 

Įtemptame Dilono žvilgsnyje atsispindėjo žvakių šviesos. 

— Tai neįmanoma. 

Džeidė nejučia nukreipė žvilgsnį į lovą. 

— Kambarys žavingas. Tikrai. Tai buvo dėmesingas - ir ro- 
mantiškas - gestas. 

— Ačiū. 

Džeidė atlošė galvą ir droviai nusišypsojo. 

- Džiaugiuosi, kad tai įvyks su tavimi, Dilonai. 

Vyras paėmė ją už rankos ir nykščiu perbraukė krumplius. 

-— Aš taip pat. Tačiau kodėl išsirinkai mane? 

Džeidė nudelbė žvilgsnį. 

- Vis dar nesu tikra, kad pajėgsiu tai padaryti, bet... tu esi 
pirmas vyras, privertęs mane šito panorėti. Aš pirmą kartą 
manau, kad verta surizikuoti. 

Dilonas pakėlė jos ranką prie lūpų ir pabučiavo. 

— Bet kurią akimirką tau tereikės pasakyti „liaukis“, ir aš 
liausiuos. Tikriausiai keiksiuos. Gal net šauksiu, - perspėjo 
jis šyptelėdamas. - Tačiau liausiuos. 

Bet Džeidė nenorėjo, kad Dilonas liautųsi glamonėjęs jos 
ranką. Jis kalbėjo neatitraukdamas lūpų, ir nuo vyro kvėpa- 
vimo ant Džeidės odos liko drėgni lopinėliai. Dilonas truputį 
pakreipė ranką ir, išskėtęs jos pirštus, suleido dantis į nykš- 
čio pagrindą. 

Užsimerkęs Dilonas ėmė karštai bučiuoti jai delną. Vyro 
lūpos buvo šiltos, uolios, o liežuvis žaismingas ir erotiškas. 
Paėmęs Džeidės smilių Dilonas priglaudė jį sau prie ūsų, 
tada jos piršto galiuku perbraukė ūsus nuo vieno užriesto 
galo iki kito. 

Dilonas švelniai suleido dantis jai į smilių. Džeidė pajuto 
kutenimą - piršte ir pilvo apačioje. Dilonas paeiliui kramsno- 
jo ir laižė visus jos pirštus. 

Džeidė patyrė didelį malonumą ir žiūrėdama, ką Dilonas 
daro, ir jausdama jo glamones. Žvakių šviesoje išryškėjo švie- 
sesnės vyro plaukų sruogos. Tamsios, tankios blakstienos 
buvo prigludusios prie skruostų, išvagotų negiliomis vin- 
giuotomis raukšlelėmis. Vyro burna su putlesne apatine lūpa 
po vešliais ūsais atrodė labai seksuali. Žiūrėdama į ją Džeidė 
jautėsi tarsi katė, kuri gerai išsimiegojusi rąžosi su gyvulišku 
malonumu. 

Dilonas pabučiavo jai riešą, paskui lūpomis ėmė kilti iki 
pat alkūnės. Džeidė juto, kaip slysta jo drėgnas liežuvis ir 
glotnūs dantys. Dilonas galva atsirėmė į jos krūtį, ir Džeidė 
išsigando, kad ją vėl apims panika. Tačiau jos kūnas palengva 
pareiškė, kad tai yra gerai ir teisinga. 

— Jie turėtų sustandėti. 

Džeidė nesuprato, kad pašnibždomis ištarė šiuos žodžius, 
bet Dilonas pakėlė galvą. 

- Ką? 

— Nieko. 

— Ką pasakei? 

— Pasakiau... pasakiau, kad jie turėtų sustandėti. 

— Kas tie „jie“? 

— Mano speneliai. 

Dilonas pažvelgė į spenelius: 

— Ar jie sustandėjo? 

Džeidė linktelėjo. 

— Kai tryneisi į mane galva. 

— Ar buvo malonu? 

— Taip. 

— Ar kas nors, ką dariau iki šiol, tau nepatiko? 

— Taip. 

— Kas? 

— Tu nustojai šnekėti. 

Dilonas tyliai sukikeno. 

— Matai? Aš vėl grįžtu prie senų įpročių. Būgštauju, kad bus 
kas nors ne taip, kai velniškai noriu, kad viskas gerai pavyktų. 

Tarsi tai būtų buvusi lėta rutina, kurią jiedu kartodavo kas 
vakarą, Dilonas pakėlė Džeidės rankas ir užsidėjo sau ant pe- 
čių. Tvirtai apkabinęs per liemenį prisitraukė ją arčiau, kol ju- 
dviejų kūnai susilietė. Kai Dilonas prigludo, Džeidė nepajėgė 
nuslėpti nuostabos. 

— Ne tik tavo speneliai sustandėja, Džeide, - dusliai su- 
šnibždėjo Dilonas. Prispaudęs kaktą prie jos kaktos vyras 
kalbėjo tuo pačiu nekantriu balsu: - Tai tik kūnas. Tai aš, ir 
tu manęs nebijai, tiesa? 

Dilonas laukė atsakymo. Galiausiai Džeidė papurtė galvą 
patrindama savo kaktą į jo. 

— Prašau, nebijok manęs. 

- Aš nebijau. 

— Tada pabučiuok mane, - jis pakreipė galvą ir pažvelgė į 
Džeidę. - Pabučiuok mane, Džeide. 

— Jau bučiavau. 

— Ne, tai aš tave bučiavau. Tai visai kas kita. 

Džeidė panoro Dilonui įrodyti, kad neišsigąs. Maža to, ji 
norėjo įrodyti ir pati sau. Ji perbraukė pirštais vyrui plaukus, 
palenkė jo galvą, o pati atsistojo ant pirštų galų. Tada pri- 
spaudė lūpas prie jo lūpų. 

Dilonas reagavo gana abejingai, ir tai įžeidė Džeidės savi- 
meilę. 

— Būtų geriau, jeigu ir tu mane pabučiuotum. 

— Tu manęs nebučiuoji. Mudu tik liečiamės lūpomis. Tai 
nesiskaito. 

Džeidė ir bijojo artumo, ir buvo pasiryžusi šią baimę įveik- 
ti. Vėl pasistiepusi ant pirštų galų ji liežuvio galiuku perbrau- 
kė per tvirtai sučiauptas vyro lūpas. Jos prasiskleidė, ir Džei- 
dė staiga ėmė liežuviu braukti per Dilono gomurį bei liežuvį, 
jausti vyro skonį. Ji dar labiau palenkė Dilono galvą. Šis ap- 
žiojo Džeidės burną. 

Įvyko šis tas nuostabaus ir seksualaus. Jie abu tai pajuto. 
Alkanai suaimanavęs Dilonas apkabino Džeidę per strėnas ir 
atlošė per liemenį. Džeidė jautėsi taip, tarsi ji valdytų padėtį, 
todėl leido Dilonui tai daryti. Tiesą sakant, ji norėjo jausti 
vyro kūno kaitrą. 

Pirmą sykį per penkiolika metų Džeidė leido pojūčiams 
laisvai reikštis. Ji mėgavosi Dilono burnos skoniu. Pirštų ga- 
liukais patyrė naują ir jaudinantį malonumą liesdama Dilo- 
no plaukus bei odą. Ausys mėgavosi geidulingais, seksualiai 
virpančiais garsais, kurie sklido iš vyro galugerklio. Džeidės 
negąsdino Dilono jėga. Džeidės kūno apvalumai ją maloniai 
švelnino ir papildė. Kiekviename kūnų sąlyčio lopinėlyje 
Džeidė juto sproginėjant pojūčius. 

Jiedu ir toliau bučiavosi. Geismui augant, Džeidė įgrūdo 
liežuvį Dilonui giliai į burną. Jis atsakė tuo pačiu, ir kiekvie- 
nas jų bučinys virto meilės aktu, kūniškais mainais. 

Galiausiai, netekusi kvapo, Džeidė atsiplėšė ir bejėgiškai 
atsirėmė į Diloną. 

— Dilonai, gal galėtume atsisėsti? 

- Atsigulkime. 

Džeidė nuo jo atšlijo. 

Vyro žvilgsnis buvo spinduliuojantis, skvarbus, bet balsas 
raminamai tylus. 

— Gerai? 

Nuo minties, kad atsiguls kartu su Dilonu, Džeidei širdis 
vos neiššoko iš krūtinės. Ji baimingai pažvelgė į lovą. 

Dilonas plaštaka palietė jai skruostą ir nusuko galvą nuo 
lovos. 

- Šonas prie šono, Džeide. Aš neatsigulsiu ant tavęs. 

Ji apsilaižė lūpas ir pajuto nuostabų Dilono skonį. 

— Gerai. Atsigulkime glausdamiesi šonais. 

Linktelėjęs, kad sutinka, Dilonas pasitraukė nuo jos ir 
ėmė segiotis marškinius. 

— Aš dar nepasirengusi nusimesti drabužių, - skubiai per- 
spėjo Džeidė. 

- Gerai. 

Tačiau Džeidės sprendimas nepakeitė Dilono ketinimų. 
Jis išsinėrė iš marškinių ir numetė juos ant grindų. Dilonas 
nebuvo užsijuosęs diržo. Jo senų džinsų juosmuo buvo toks 
nusidėvėjęs, kad audinio siūlai buvo beveik visiškai balti. 
Juosmuo buvo laisvas ir atidengė gundantį tarpelį tarp džin- 
sų ir plokščio plaukuoto pilvo. Praskleidęs tinklą nuo uodų 
Dilonas klestelėjo į lovą ir paeiliui po vieną nusiavė batus, 
paskui nusimovė kojines. 

Dilonas išsitiesė aukštielninkas. Ant baltų paklodžių ir 
pagalvių kalno įdegusi vyro oda atrodė tamsesnė. Pro plyšį 
tinkle jis ištiesė ranką Džeidei. Virpėdama ji atsigulė šalia. Ji 
nusiavė sandalus, bet tai buvo vienintelė nuolaida prieš už- 
traukiant tinklą nuo uodų. 

Be marškinių Dilonas atrodė dar vyriškesnis, ir jo atviras 
vyriškumas pavergė Džeidę. Svaigi euforija, kurią buvo su- 
kūrę bučiniai, palengva sklaidėsi. Žiežirbos ėmė blėsti, tarsi 
gęstančio laužo žarijos. Džeidė pajuto, kaip ją ima kaustyti 
juoda baimė. Matyt, Dilonas taip pat tai pajuto. 

— Mano kūnas toks pat, kaip ir tavo, Džeide, - tyliai tarė 
jis. - Tik jo forma kita. 

Džeidė pažvelgė į plačią plaukuotą krūtinę, ryškią įdubą 
krūtinės ląstos apačioje, paslaptingą bambą ir akivaizdžiai 
pūpsantį tarpkojį. 

- Tikrai. 

Smiliaus galiuku jis palietė iš susirūpinimo surauktą Džei- 
dės kaktą. 

— Juk nėra labai blogai, tiesa? 

— Visiškai neblogai, - dusliu balsu atsakė ji. - Man patinka 
tavo išvaizda. Nuo tada, kai pirmą sykį pamačiau tave pro 
žiūronus. 

Dilonas suglumo. 

- Žiūronus? 

Išskėtęs pirštus jis beveik uždengė visą Džeidės nugarą ir 
patrynė delnu. 

— Atmeni, Los Andžele, kai tave verbavau, sakiau, kad ste- 
bėjau kelias dienas. Sekiau pro žiūronus pro viešbučio kitoje 
gatvės pusėje langą. Kelis sykius net pagalvojau, kad pajutai, 
jog tave stebiu. Regėjosi, kad žiūri tiesiai į mane, - ji nukrei- 
pė žydrų akių žvilgsnį į Diloną. - Nuo tavęs man užgniaužė 
kvapą. 

Dilonas ir toliau delnu, kuris per ploną palaidinės audeklą 
deginte degino, glostė Džeidei nugarą. 

— Nežinojau, kaip reaguoti į pojūčius, kuriuos tu man su- 
kėlei, - dusliu balsu prisipažino ji. 

— O kaip dabar? 

— Vis dar nežinau. 

- Sužinok. 

— Kaip? 

— Paliesk mane. Pažadas tebegalioja, - pridūrė Dilonas. - 
Jeigu nenorėsi, aš pasitrauksiu. 

Džeidė atsargiai pažvelgė į jo nuogą krūtinę. 

— Aš verčiau dar truputį pasibučiuočiau. 

Dilonas įsitempęs nusišypsojo. 

— Manau, kad pajėgsiu tai ištverti. 

Jis suėmė delnais Džeidės veidą ir prisitraukė prie savęs. 
Jų lūpos susiliejo į dar vieną gilų bučinį. Jis buvo švelnus, 
geidulingas, seksualus. Dilonas provokuojamai tai įgrūsdavo 
liežuvį Džeidei į burną, tai ištraukdavo. Netrukus vien buči- 
nio tapo per maža. Džeidė panoro daugiau. 
baikščiai uždėjo delną vyrui ant krūtinės. Jis iš nuostabos bei 
malonumo suurzgė, bet neatsitraukė nuo Džeidės lūpų. 

Dilono oda buvo šilta. Krūtinės plaukai atrodė stangrūs ir 
tankūs. Vyro spenelis buvo išbrinkęs ir standus. Džeidė jautė 
jį delnu. Kelias minutes ji nepajėgė pajudėti. Tačiau Dilono 
bučiniai buvo karšti, išsklaidė visą Džeidės nerimą, žadino 
smalsumą bei geismą. 

Džeidė truputį pajudino pirštų galiukus ir užčiuopė kie- 
tus raumenis bei krūtinės plaukus. Nykščiu ji palietė Dilono 

spenelį. Vyras skubiai įkvėpė oro ir jį sulaikė. Džeidės delnas 
sustingo. 

— Nenorėjau tavęs išgąsdinti, - sušvokštė Dilonas. - Tęsk. 

— Nesitikėjau, kad tu būsi toks... 

— Koks, Džeide? 

— Toks... mielas. 

Tyliai nusijuokęs jis įsikniaubė Džeidei į plaukus ir tvirtai 
apkabino. Tada užsirito ją ant savęs. Padėtis pasikeitė taip 
staiga ir netikėtai, kad Džeidė nespėjo pasirengti šokui, kuris 
ją ištiko atsidūrus tarp Dilono šlaunų. Sustingusi ji įsispitrė- 
jo vyrui į veidą. 

- Jeigu tau nepatinka, galime padėtį pakeisti, - geranoriš- 
kai pasiūlė Dilonas. 

Pagalvojusi Džeidė suvokė, kad patiria lytinį jaudulį, o ne 
baimę. Jiedu su Gariu Parkeriu glamonėjosi prieš daugybę 
metų. Šį pojūtį ji buvo patyrusi labai seniai, tad ne išsyk su- 
prato, ką jaučia. 

Tačiau paaugliškų glamonių negalima nė iš tolo lyginti su 
šiomis. Garis buvo berniukas. Dilonas - tikras vyras, o Džei- 
dė - nebe mergaitė. Ji jau daugelį metų yra moteris, bet Dilo- 
nas - pirmas vyras, pažadinęs jos moteriškumą. Šis pabudi- 
mas buvo svaigus, džiuginantis. 

Dilono varpa atsidūrė Džeidės tarpkojyje. Nuo sąlyčio taš- 
ko Džeidės kūnu sklido šiluma. Jos aistra pulsavo kartu su 
maloniu lytiniu jauduliu. Džeidei skaudėjo, bet šis skausmas 
buvo malonus. 

— Man patinka, bet nežinau, ką daryti, - sielvartingai su- 
šnibždėjo ji. 

— Daryk ką tik nori, Džeide. Tai ne testas. Aš tau neketinu 
rašyti pažymio. Negali nei išlaikyti šio testo, nei susimauti. 
Kad ir ką darytum, viskas bus gerai. 

Džeidė vėl priglaudė lūpas prie Dilono lūpų. Jis delnais 
tvirtai suėmė Džeidės galvą, o vyro lūpos susiliejo su jos lū- 
pomis tokiai bučinių orgijai, kad abiem pritrūko kvapo. Džei- 
dė atlošė galvą, kad galėtų įkvėpti; Dilonas išnaudojo šią aki- 

mirką kramsnodamas jai kaklą. Tada jis pridėjo ranką prie 
pirmos Džeidės palaidinės sagos. 

— Ką?.. Ne. 

Neatitraukdamas rankos Dilonas paaiškino: 

— Tai mylėjimosi dalis, Džeide. 

— Žinau, bet... 

— Noriu tave pamatyti. Leisk man tave paliesti, - jiedu ne- 
nuleido vienas nuo kito akių. Galiausiai Dilonas tarė: - Tiek 
to. Jeigu nenori. 

— Ne, luktelėk, - Džeidė dar truputį padvejojo, paskui del- 
nais paglostė jam krūtinę ir pilvą. Atsisėdusi ant kulnų ji pa- 
kėlė vyrą, kad šis atsisėstų, ir jo delnu palietė savo krūtinę. - 
Tik neįskaudink manęs. 

— Niekada. Niekada tavęs neįskaudinsiu. Noriu parodyti, 
koks apima malonumas, kai tave liečia. 

Džeidė sutikdama linktelėjo ir paleido jo ranką. Dilonas at- 
segė pirmą sagą ir perėjo prie antros. Jo judesiai buvo nesku- 
būs. Atsegęs Dilonas ištraukė palaidinę iš sijono juosmens. 
Tada įkišo delną į prasegtą palaidinę ir paglostė krūtinę. 

- Ar galiu paliesti tavo krūtį, Džeide? 

Vyro delnai buvo vėsūs, su nuospaudomis ir šiurkštūs, bet 
prisilietimas švelnus. 

- Taip. 

Dilonas apgaubė delnu kairę krūtį. 

— Pasakyk, jeigu skaudės. Perspėk, kada liautis. 

— Nebijau, kad sukelsi man skausmą. Baiminuosi, kad ne- 
pajėgsiu jo pakęsti. Nuogąstauju, kad skausmas privers prisi- 
minti, ir tie prisiminimai viską sugadins. 

— Galvok tik apie šią akimirką. Sutelk dėmesį į pojūčius. 

Jis ėmė švelniai masažuoti Džeidę per liemenėlę ir lengvai 
perbraukė krumpliais spenelį, kuris kaipmat sustandėjo. 
Džeidė nejučiomis pradėjo tyliai murkti. 

— Norėčiau atsegti tavo liemenėlę. 

Ji linktelėjo. 

Užkišęs ranką už nugaros Dilonas atsegė kabliuką, tada 
įkišo delną į atsipalaidavusį kaušelį ir suėmė Džeidės krūtį. 
Ji aiktelėjusi ištarė jo vardą. 

— Ar nori, kad liaučiausi? 

Netardama nė žodžio Džeidė papurtė galvą. 

Dilonas tiriamai perbraukė delnu krūtį. Ji sustandėjo ir 
pakeitė formą. Džeidė prikando lūpą, kai Dilonas pradėjo 
glamonėti spenelį. Jis išbrinko ir sukietėjo dar nepaliestas. 

— Jėzau, esi tobula, Džeide. 

Dilonas ir toliau nykščiu braukė standų spenelį vos jį lies- 
damas ir sukeldamas drebulį bei karščio bangas. 

Nusilpusi nuo glamonių Džeidė uždėjo galvą vyrui ant pe- 
ties, paskui apsikabino. Jos nagai įsmigo į raumeningą Dilo- 
no nugarą. 

- Džeide, noriu lūpomis prisiglausti prie tavęs. Štai čia, - 
jis suspaudė spenelį. - Ar galiu? 

Ji leido nežymiai pajudindama galvą. 

Dilonas praskyrė jos palaidinę ir nuleido liemenėlės kau- 
šelius. Džeidė apnuoginta oda pajuto pro langą dvelkian- 
tį nakties orą. Jis vėsino įkaitusias krūtis. Pirmasis Dilono 
bučinys buvo švelnus, lengvas, meilus. Jo lūpos flirtavo su 
Džeidės oda. Liežuvis erzino. Dilonas ūsais braukė iškilusį 
spenelį tol, kol Džeidė pagalvojo, kad išprotės nuo nepake- 
liamo malonumo. 

Tada Dilonas sučiaupė lūpas ir pradėjo karštai, maloniai 
žįsti krūtį. Kiekvienas švelnus timptelėjimas sukeldavo atsa- 
ką Džeidės įsčiose. Pojūčiai buvo nuostabūs, neįsivaizduoja- 
mi, įdomūs. Džeidė atsiklaupė, kad Dilonui būtų lengviau ją 
pasiekti. Dilonas apgaubė delnais jos krūtį, tarsi gertų iš gy- 
vybės taurės. Atitraukęs burną jis ėmė baksnoti Džeidę no- 
simi ir dygiu skruostu trintis į jos skruostą, paskui vėl grįžo 
prie lūpų. 

Džeidės drabužiai nuolat trukdė Dilonui ir ją pačią erzino 
nė kiek ne mažiau. 

— Jeigu nutrauksiu palaidinę tau nuo pečių, ar išnersi ran- 
kas iš rankovių? - dusliu balsu paklausė jis. - Prašau, Džeide. 

Ji linktelėjo. 

Dilonas nutraukė palaidinę ir padėjo išnerti rankas iš ran- 
kovių. Netikėtai sudirgusi Džeidė liemenėle užsidengė krūtis. 
Jiedu įsmeigė žvilgsnius vienas į kitą. Džeidė matė, kaip pul- 
suoja venos Dilono smilkiniuose, o dantys yra kietai sukąsti. 

— Ar tuo ir baigsime? 

— Aš... Ne, manau, ne. 

Ji atitraukė rankas nuo liemenėlės, ir ši nukrito Dilonui 
ant kelių. 

— Ačiū Dievui, - tarė jis giliai iškvėpdamas. 

Abiem delnais Dilonas iš pradžių palietė jai plaukus, pas- 
kui veidą, tada lūpas, jos buvo sutinusios nuo daugybės buči- 
nių. Paskui pirštais perbraukė jai kaklą ir krūtis. Jis spoksojo 
į Džeidę, tarsi ši būtų stebuklingas kūrinys. 

— Parodyk, ką tau padaryti, Džeide. 

Suėmusi delnais Dilono veidą Džeidė nukreipė jį sau į 
krūtį ir stebėjo, kaip jo lūpos įsisiurbia į kūną. Nuo liežuvio 
glamonių jos speneliai sustandėjo. Dilono burna teikė nepa- 
keliamą malonumą. 

Suaimanavęs jis krito aukštielninkas ant pagalvių, nu- 
braukė nuo kelių Džeidės liemenėlę ir apgraibomis ėmė ieš- 
koti savo džinsų sagų. Džeidė sunerimusi išplėtė akis. 

— Nedarysiu nieko, ko nenori, - skubiai paaiškino Dilonas. 
Iškėlęs kairę ranką virš galvos jis įsikibo į riestą galvūgalio 
vamzdį. - Juk viena ranka negaliu nieko nuveikti, tiesa? Ta- 
čiau privalau išsilaisvinti iš drabužių, Džeide. 

Dešine ranka jis karštligiškai mėgino atsegti neklusnias 
sagas. Kai galiausiai jam pavyko, praskėtė džinsų antuką ati- 
dengdamas tik baltų medvilninių kelnaičių trikampį. Tačiau 
jo varpos forma ir dydis buvo aiškiai matyti. Džeidė su baime 
žvelgė į ją. 

Laikydamasis duoto žodžio Dilonas viena ranka buvo įsi- 
kibęs į lovos galvūgalį, bet kita paglostė Džeidei skruostą. 

— Taip, man pasistojo. Taip ir turėtų būti. Tačiau ne to- 
dėl, kad norėčiau smurtauti prieš tave, įskaudinti arba įro- 
dyti, jog esu fiziškai pranašesnis. Man pasistojo todėl, kad 
tavo nuostabios žydros akys žadina norą jose paskęsti. Kad 
nepajėgiu atitraukti akių nuo tavo nuostabių kojų dar nuo 
to laiko, kai mudu važiavome tuo prakeiktu limuzinų. Man 
pasistojo todėl, kad tavo burna nepaprastai skani, o krūtys 
saldžios, ir žinau, jog dabar jau turėtum būti sudrėkusi, - Di- 
lonas nusišaipė iš savo paties erotiško monologo. Tada sun- 
kiai suaimanavo. - Nenoriu tavęs išniekinti, Džeide. Noriu su 
tavimi pasimylėti. 

Džeidė užsidengė krūtis rankomis. 

- Žinau, Dilonai. Jaučiu širdimi. Tačiau galvoje... 

— Liaukis klausyti savo galvos, - vos ne rėkte ištarė jis ir 
tuojau pat pasitaisė: - Ką nori daryti, Džeide? Klausyk savo 
širdies. Ką ji sako? 

— Ji sako, kad aš taip pat noriu mylėtis su tavimi, bet bijau, 
kad sustingsiu, kai į mane įsiskverbsi. 

Dilonas delnu perbraukė jai plaukus. 

— Tada aš net nemėginsiu. Žinojau, kad tai užtruks. Tikė- 
jausi, kad, jeigu neskubėsiu, pavyks. Mudu viską darysime 
palengva ir net nebandysime mylėtis, iki tu būsi pasirengusi. 

— Tai neteisinga tavo atžvilgiu. 

— Aš nesikankinu, - Džeidė abejodama dirstelėjo į jo tarp- 
kojį. Dilonas liūdnai sukikeno. - Na, ne visos kančios yra vie- 
nodos. Aš atsisėsiu, gerai? 

Kai Džeidė vėl klūpėjo jam tarp šlaunų, Dilonas iš lėto ati- 
traukė jos rankas nuo krūtų. 

— Esi labai graži, - sušnibždėjo jis. 

Vienas bučinys ištirpo kitame ir netrukus buvo neįmano- 
ma atskirti, kuris jų baigiasi ir kuris prasideda. Dilono delnai 
be paliovos judėjo. Jis glamonėjo Džeidei kaklą, nugarą, lie- 
menį, krūtis. Džeidė taip pat nesidrovėjo jį liesti. Vyro krūti- 
nė buvo nepažįstama teritorija, kurią ji tyrinėjo rankomis ir 
smalsiomis, bet atsargiomis lūpomis. 

— Nesustok, - sušnibždėjo Dilonas, kai Džeidės lūpos pri- 
artėjo prie jo spenelio. 

Džeidė grakščiai jį palaižė ir nustebo, kad tai labai jaudina. 
Moteriai buvo trisdešimt treji, ir ji tik dabar pirmą sykį tyri- 
nėjo vyro kūną. Tai buvo pasakų šalis, teikianti naujų patyri- 
mų akims, delnams ir burnai. 

Dilono lūpos dažnai grįždavo prie jos krūtų. Vyras jas be 
paliovos bučiavo. Mitriu liežuvio galiuku jis Džeidei beveik 
sukeldavo ekstazę. Ji delnais apkabino Dilonui galvą ir tvir- 
tai prispaudė prie krūtinės mėgaudamasi jo tankių plaukų, 
besitrinančių į odą, pojūčiu ir drėgnomis lūpomis. 

Džeidei suskaudo pilvą. Jos lytinės lūpos išpampo nuo 
pritekėjusio kraujo ir geismo. Kad palengvintų susijaudini- 
mo sukeltą skausmą, ji nevalingai išsilenkė ir ėmė trintis į 
Diloną. 

Dilonas sodriai nusikeikė. 

Džeidė suvokė, kad jis pakišo delnus po sijonu tik tada, kai 
Dilonas delnais ėmė glostyti jai šlaunis. 

— Ar taip gerai, Džeide? 

Ji pajėgė tik padrikai aimanuoti. 

Dilonas suėmė Džeidę už sėdmenų ir prisitraukė arčiau. 
Tada nuleido galvą ir per sijoną ėmė nosimi liesti jos tarpkojį. 

— O Dieve! 

Džeidė aiktelėjo, pajutusi malonumo pliūpsnį, kurį sukė- 
lė ši netikėta glamonė. Jos šlaunys sudrėko. Džeidė tvirtai 
įsikibo Dilonui į pečius. Jis vieną delną uždėjo Džeidei ant 
sėdmenų, o kitą perkėlė ant kelnaičių priekio. Vyro pirštai 
pro nėrinius prasiskverbė į tankias žvilgančias garbanas virš 
Džeidės moteriškumo. 

Jai nė į galvą nešovė išsigąsti. Džeidė trūkčiojamai atsidu- 
so ir palenkė galvą. 

— Truputį praskėsk šlaunis, Džeide. 

Dilonas jos nebaksnojo ir šiurkščiai netyrinėjo. Jo pirštai 
švelniai ieškojo, įtikinamai glostė ir lietė ne stipriau, negu dru- 
gelis plasnodamas sparnais. Džeidė truputį praskėtė kelius. 

— Puiku, - drąsinamai sušnibždėjo Dilonas. - Tu sudrėku- 
si, - jis bakstelėjo Džeidei į krūtį, paskui įsisiurbė į ją lūpo- 
mis. - Kaip šlapias šilkas. 

Dilono pirštas slydo tarp išburkusių audinių, bet nejįsi- 
skverbė į vidų. Švelniai, iš lėto jis praskyrė lytines lūpas, kad 
atidengtų vietą, labiausiai reaguojančią į jo pirštą. Džeidė ne- 
jučiomis pradėjo rangytis. 

Žvakių apšviestas kambarys ėmė trauktis. Džeidės pasau- 
lis sumažėjo iki lovos ir jos kūno, kuriam Dilonas teikė dau- 
giau malonumo, negu Džeidė kada nors galėjo svajoti. Dabar 
jis labai švelniai liežuviu braukė spenelį ir pirštu atsargiai 
glostė slidžią varputę. 

Džeidės pilvas trūkčiojo. Jos krūtys kilojosi su kiekvienu 
kvėptelėjimu. Džeidę išmušė karštis. Ji nesigėdydama siūba- 
vo ant Dilono rankos. Kai įtampa tapo nepakeliama, kūnas 
užsiliepsnojo, Džeidė įsikando raumeningą Dilono petį, kad 
nerėktų, kai pajuto sukrečiantį protrūkį. 

Dilonas griuvo aukštielninkas ant pagalvių nusiversda- 
mas kartu ir Džeidę. Ji išsipleikė ant vyro krūtinės bei pilvo, 
jos kojos atsidūrė Dilonui tarp kojų. Jis trynė Džeidei nuga- 
rą, glostė sėdmenis, masažavo pečius. 

Džeidė vis dar buvo įsikniaubusi Dilonui į kaklo įdubimą. 
Gulėdama ant jo Džeidė giliai įkvėpė vyro prakaito, sumi- 
šusio su jos kvepalais ir jo odekolonu, kvapą. Džeidės kūnu 
kartkartėmis perbėgdavo lengvas virpulys. 

Galiausiai Dilonas suėmė delnais jos galvą ir pakėlė, kad 
galėtų pažvelgti į veidą. 

— Buvai nepakartojama, - dusliai sušnibždėjo jis. 

Džeidė susidrovėjusi staigiai palenkė galvą. 

— Niekada nežinojau, kad tai bus taip... taip... 

— Aš kaip tik tai norėjau pasakyti. 

Abu tyliai nusijuokė. Tada švelniai pasibučiavo. Paskui su- 
pynė liežuvius. Dilonas atsegė juosmenį ir nutraukė jai sijoną 
nuo šlaunų. Tada įkišo rankas į kelnaites. Šiurkščiais delnais 
suėmė sėdmenis ir prisitraukė Džeidę prie savęs. 

— Noriu, kad prisiglaustum prie manęs. Kad savo drėgme, 
savo karščiu... pajustum mane. Prisiekiu, kad mano pimpalas 
bus ten, kur yra dabar, bet, po velnių... 

Džeidė taip pat norėjo jį jausti. Prieš kelias akimirkas ji 
manė, kad visas geismas jau išeikvotas. Tačiau Dilono buči- 
niai atnaujino ilgesingą skausmą, kuris buvo ir naujas, ir kar- 
tu pažįstamas. 

Ji nusiplėšė savo drabužius ir atsigulė ant Dilono. Kai vy- 
ras vėl pradėjo ją glamonėti delnais liesdamas nuogą kūną, iš 
jo lūpų išsiveržė aimana. Dilonas dar labiau prisitraukė Džei- 
dę ir burna palietė jai krūtį. 

Džeidės kojos prasiskėtė. Keliai prasiskyrė ir apžergė Di- 
lono liemenį. Jis ėmė taip delnais masažuoti Džeidei šlaunis, 
kad ją apėmė silpnumas. 

— Dilonai, prašau. 

Ji negalėjo konkrečiai pasakyti, ko maldauja. Tačiau nie- 
kada nebūtų atspėjusi, ką gaus. Suėmęs delnais Dilonas pri- 
sitraukė jos šlaunis prie savęs, o pats nuo pagalvių palinko į 
priekį. Tada veidu įsikniaubė į žvilgančius plaukus tarp Džei- 
dės šlaunų. Kad nenuslystų, Džeidė įsikibo į galvūgalio rėmą 
už Dilono galvos. 

Jis ėmė bučiuoti standžias tamsias garbanas. 

— Dilonai... 

Dilonas nuslydo žemiau ir ėmė meiliai bučiuoti visa bur- 
na. Džeidė vos neapalpo pajutusi jo liežuvį — skiriantį, ieš- 
kantį, randantį, kutenantį, glostantį. Dilonas tuo pat metu 
delnais glamonėjo jos šlaunis prie pat sėdmenų. 

Džeidę vėl užliejo malonumo banga. Širdis ėmė plakti dar 
smarkiau. Raudonis išplito nuo gaktos iki pat spenelių. 

Netrukus tai vėl turėjo įvykti. Džeidė to troško. Tačiau... 

— Ne, - tarė ji stengdamasi atsitraukti nuo Dilono. - Dilo- 
nai, ne. Liaukis. 

Išgirdęs sutartinį žodį Dilonas ją paleido, bet atrodė sumi- 
šęs ir susirūpinęs. 

— Dėl Dievo meilės, kodėl? 

— Noriu, kad į mane įsiskverbtum. 

Ji nutraukė Dilonui trumpikes ir nusileido prie vyro var- 
pos galiuko, kuris jau blizgėjo nuo išsiskyrusio skysčio. 

— Ne, Džeide, leisk man... 

— Leisk man)! - kategoriškai pareiškė ji. 

Džeidę jau buvo apėmę ritmiški traukuliai, kai ji glotnią 
Dilono organo galvutę apgaubė savo moteriškumo klostė- 
mis. Visas Džeidės kūnas pradėjo virpėti. 

Dilonas suaimanavo kažką nešvankaus ir uždėjo delnus 
Džeidei ant šlaunų. Jis pirštais perbraukė drėgnas garbanas 
ir įspraudė gilyn savo pimpalą. 

Drebinama orgazmo Džeidė šaukė Dilono vardą. Ji pasi- 
smeigė ant vyro, paskui susmuko jam ant krūtinės visame 
kūne jausdama malonius virpulius. Dilonas ją apsikabino. 
Jam tereikėjo įsiskverbti, kad išsiskirtų sėkla. 

Žvakių apšviesto kambario sienos aidėjo nuo tylių 
džiaugsmo šūksnių, pasitenkinimo aimanų ir galiausiai pa- 
sisotinimo atodūsių. 


Dvidešimt dovintas skyrius 


I usuisės palatoje tvyrojo laidotuvių nuotaika. 

Lovūgalyje stovintis gydytojas jau nebeslėpė pesimizmo. 
Pažvelgęs iš pradžių į pacientą, paskui į jo žmoną, jis pareiškė: 

— Apgailestauju. Padarėme viską, ką galėjome. 

Kai gydytojas išėjo, abu kelias akimirkas nepratarė nė žo- 
džio. Galiausiai Hačas pakreipė galvą. Jis paėmė Doną Di už 
rankos. 

— Ką gi, manau, tai viskas. 

— Ne, - smulkus, aštrių bruožų Donos Di veidas persikrei- 
pė, kai ji mėgino sulaikyti ašaras. - Tie nauji organų atmeti- 
mą slopinantys vaistai dar gali padėti. 

— Girdėjai, ką sakė gydytojas, Dona Di. 

— Jis sakė, kad vaistai eksperimentiniai ir kad jis nededa 
labai daug vilčių. Girdėjau kiekvieną jo žodį. Tai nereiškia, 
kad aš jais tikiu. Nenoriu tikėti. 

— Tu visada atsisakydavai tikėti tuo, ko nenorėdavai. 

Hačas pavargęs užsimerkė. 

— Ką tai turėtų reikšti? - Hačas gulėjo neatsiliepdamas. 
Dona Di timptelėjo jį už rankos. - Hačai? 

Vyras atsimerkė, nors šios pastangos aiškiai sumažino 
senkančias jo jėgas. 

— Tu niekada nenorėjai patikėti tuo, kas iš tiesų nutiko 
Džeidei, - silpnu balsu pareiškė jis. 

— Džeidei? 


— Mesją išprievartavome, Dona Di. Buvo taip, kaip ji sakė. 

Dona Di pamėgino ištraukti ranką, bet Hačas ją laikė su 
stulbinamu mirštančiam žmogui tvirtumu. Dona Di karštli- 
giškai skubėjo pakeisti pokalbio temą. 

— Hačai, yra daug svarbesnių dalykų, dėl kurių turi jaudin- 
tis, negu dėl to, kas įvyko prieš penkiolika metų. 

— Dėl to jaudinsiuosi visą amžinybę pragare. Aš ją išprie- 
vartavau. Ir padėjau paskatinti Garį Parkerį nusižudyti. 

— Hačai, gydytojo kalbos tave prislėgė. Tauški nesąmones. 
Dabar nutilk! 

— Liaukis melavusi pati sau, Dona Di! - sušvokštė Hačas. — 
Aš esu kaltas. Mes visi kalti. 

— Džeidė tave išprovokavo. Aš žinau. 

Vyras lėtai ir kankinamai iškvėpė orą. 

— Puikiai žinai, kad tai netiesa. 

— Galbūt ji to nepadarė tiesiogiai, bet... 

— Kitą dieną, kai tai įvyko, tėtis sakė, kad labai gailėsiuosi 
anksčiau, negu visa tai baigsis. Jis buvo teisus, - Hačas nu- 
kreipė žvilgsnį lubas. - Džiaugiuosi tik dėl vieno. Džiaugiuo- 
si, kad mano organizmas atmeta ne Džeidės berniuko inkstą. 

— Kodėl taip sakai? - pasipiktinusi paklausė žmona. 

— Todėl, kad, jeigu jis - mano sūnus, - o aš linkęs taip ma- 
nyti, - nenorėčiau, kad vaikas ko nors atsisakytų dėl manęs. 
Džeidė buvo teisi nesutikdama, kai tu jos prašei. Nė vienas 
mūsų negali reikšti tėvystės teisių į jos sūnų. Nė vienas mūsų 
nesame to vertas. 

Dona Di pajuto pavydo, kurį gali sukelti tik minimas Džei- 
dės vardas, dilgtelėjimą. Ji suspaudė vyrui ranką. 

— Kodėl tu tai padarei, Hačai? Ar tave sukurstė Nilas? Ar 
tai buvo viena tų beprotiškų situacijų, kurios tu nepajėgei su- 
valdyti? 

— Taip, Dona Di, - ramiai suvapėjo Hačas. - Tai buvo tik 
viena tų beprotiškų situacijų, kurių aš nepajėgiau suvaldyti. 

Donai Di buvo lengviau atleisti, kad vyras išprievartavo 
Džeidę, negu tai, kad jos geidė. 

— Ar nebuvo jokių kitų priežasčių, dėl kurių tu... ją užvaldei? 

Hačas padvejojo, paskui tyliai atsakė: 

— Ne, nebuvo jokių kitų priežasčių. 

Tačiau Dona Di nepatikėjo nei šiuo paneigimu, nei pri- 
verstine vyro šypsena. 


—25 


Saulės spindulys apšvietė Dilono veidą. Į jo miegamąjį vago- 
nėlyje saulės šviesa nepatenka, tad vyras ne išsyk suvokė, kur 
yra ir kodėl taip velniškai gerai jaučiasi. 

Pramerkęs vieną akį jis išvydo permatomą tinklą nuo uodų 
ir staiga prisiminė, kodėl šiandien jaučiasi tarsi būtų pasaulio 
princas. Jis išvadavo Džeidę nuo ją kamavusių demonų. 

Šypsodamasis, apšepęs per naktį išdygusia barzda ir nuo- 
gas Dilonas apsivertė ant kito šono, pasirengęs prisitraukti 
mielą Džeidės kūną prie savęs ir pradėti dar vieną piktųjų 
dvasių išvarymo seansą. 

Tačiau kita lovos pusė buvo tuščia. 

Susirūpinęs Dilonas nusimetė paklodę ir praskleidė tinklą. 
Jis pašaukė Džeidę, bet jo balsas aidu atsimušė nuo tuščio 
namo sienų. Dilonas nusvirduliavo prie lango. Ant jo nebuvo 
užuolaidų, tik tinklelis. Dilonas nužvelgė kiemą jausdamas, 
kaip nerimas spaudžia krūtinę. 

Pamatęs Džeidę Dilonas giliai su palengvėjimu atsikvė- 
pė, paskui atsirėmė į lango rėmą ir mėgavosi reginiu. Džeidė 
buvo apsirengusi, bet basa. Saulė ant jos pasišiaušusių plau- 
kų išrašė mirguliuojančias juostas. Pridėjęs delnus prie bur- 
nos Dilonas pašaukė Džeidę. 

Ji pakėlė galvą ir pažvelgė į langą antrame aukšte. 

— Labas rytas, - jos šypsena buvo beveik tokia pat ryš- 
ki kaip saulė. Džeidė buvo suėmusi kelias sijono klostes ir 
į sterblę prikrovusi persikų. - Pusryčiams bus ką tik nuo 
medžio nuskinti persikai. Aš vieną jau suvalgiau. Jie nepa- 
prastai skanūs. 

— Ne tokie gardūs kaip tu, - pats sau ištarė Dilonas. 

Strėnose jis pajuto pirmuosius lytinio susijaudinimo žen- 
klus. Atsigręžęs į kambarį susirado prie lovos numestus džin- 
sus ir skubiai juos užsimovė. Dilonas nesivargino užsisegti 
antuko prieš išbėgdamas į koridorių. Peršokęs per laiptelius, 
kuriuos reikėjo remontuoti, jis pro paradines duris išsiveržė 
į lauką. 

Kiemas buvo tuščias. 

— Po velnių! 

Staiga Dilonui į galvą šovė mintis, kur būtų galima rasti 
Džeidę. Jis perbėgo per sodą. Ir tikrai kitame sodo gale Dilo- 
nas rado Džeidę sūpynėse po ąžuolu. 

Dilonas pribėgo prie jos uždusęs - labiau iš jaudulio negu 
nuo fizinių pastangų. Jis įsikibo į sūpynes laikančias virves 
ir pasilenkęs pabučiavo Džeidę pirmą sykį dienai išbrėškus. 

Džeidės lūpos buvo drėgnos nuo persikų sulčių, ir, vos 
tik jų lūpos susilietė, bučinys tapo aistringas. Atitraukęs lū- 
pas Dilonas apsiblaususiomis nuo geismo akimis pažvelgė į 
Džeidę. Ji palaidinės kraštus buvo susirišusi prie juosmens, 
bet nesivargino jos užsisegti, ir tai labai pradžiugino Diloną. 
Žvelgdamas iš viršaus jis matė viliojantį moters tarpkrūtį. 

— Man patinka jūsų apranga, panele Speri. 

Nors kreipėsi oficialiai, Dilonas įkišo delną į Džeidės pa- 
laidinę ir suėmė krūtį. Į darbą ji visada ateidavo vilkėdama 
kaip tikra viršininkė. Net su kasdieniais drabužiais Džeidė 
atrodė lyg vadovė. 

Basa, spindinčiu veidu ir pasišiaušusi Džeidė jaudino ly- 
tiškai, nors šįryt ir reikėjo labai nedaug, kad Dilonas susi- 
jaudintų. 

Džeidė atrėmė galvą į Dilono ranką ir su malonumu atsi- 
duso atsiliepdama į jo drąsią glamonę. 

— Neradau savo apatinių drabužių. 

— Jie atsiras. Dabar man patinki tokia, kokia esi. 

Džeidės skruostai išraudo kaip sunokę persikai sterblėje. 
Dilonas nusijuokė ir pasijuto keistai... bet maloniai. Regėjo- 
si, kad per naktį jis neteko penkiasdešimties kilogramų, toks 

jautėsi lengvas ir nevaržomas. Dilonas buvo laimingas. Ir, 
kaip suprato, beprotiškai įsimylėjęs. 

Dvaras atrodė nežemiškai. Tuščias senas namas buvo 
nuošalus ir romantiškas, tarsi atskirta nuo pasaulio judviejų 
sala. Rodos, paukšteliai pramiegojo. Net darbščiosios vove- 
rės pasiėmė išeiginę dieną. Oras buvo tvankus ir ramus. Ry- 
tas ūkanotas, tingus, ir visa, kas gyva, alsavo intymiu seksu. 
Dilonui kilo noras sustabdyti laikrodį maždaug šimtui metų 
ir visą tą laiką mylėtis su Džeide. 

— Atsikelk ir leisk atsisėsti man. 

— O kur sėdėsiu aš? - akiplėšiškai paklausė Džeidė. 

— Man ant kelių. 

Matyt, ši mintis jai patiko, nes Džeidė pakilo, leido Dilo- 
nui užimti sūpynes ir tada atsisėdo jam ant kelių. 

— Gal nori persiko? Tai vienas paskutiniųjų šį sezoną. 

Dilonas atsikando persiko, kurį Džeidė prikišo jam prie 
burnos. Iš vaisiaus ištryško saldžios, kvapios sultys, jos nu- 
tekėjo per Džeidės ranką, Dilono smakrą ir ėmė varvėti ant 
nuogos vyro krūtinės. 

— Skanu? - paklausė Džeidė. 

— Mhm, -jis apkabino Džeidę per kaklą, atlošė jos galvą ir 
begėdiškai karštai pabučiavo. Baigęs bučiuoti Dilonas atsidu- 
so: - Labai skanu. 

Jis nukreipė Džeidės delną prie jos burnos. Džeidė atsi- 
kando persiko. Dilonas privertė atsikąsti dar sykį, paskui dar, 
kol moters burna prisipildė sulčių, šios ėmė tekėti per sma- 
krą ir kaklą. 
paskui pasilenkė ir ėmė ją laižyti. Jis atrišo mazgą ant juos- 
mens, praskyrė palaidinę, apnuogino prieš saulę moters krū- 
tis ir įsisiurbė į jas lūpomis. 

Pamiršusi saujoje laikomą persiką Džeidė rankomis apsivijo 
Dilonui kaklą ir atsilošė atstatydama jam savo kaklą ir krūtis. 
Dilonas bučiuodamas kilo aukštyn iki lūpų. Kai judviejų lūpos 
susiliejo, Dilonas, pajutęs žvėrišką lytinį jaudulį, suurzgė. 

Dilonas apgręžė Džeidę į save ir jos kojas užsikėlė sau ant 
šlaunų. Prigludęs besirangantis moters kūnas varė jį iš proto. 

Džeidė sumurmėjo: 

— Ar palaikysi mane įžūlia, jeigu aš... 

— Ne, nė trupučio. 

Džeidės ranka dingo po vyro marškiniais, šie buvo susisu- 
kę jam aplink liemenį. Kai Džeidė perbraukė jį pirštų galiu- 
kais, Dilonas suaimanavo, o kai delnais suėmė sėklides, vyras 
paleido maldų ir keiksmų virtinę. Paskui Džeidė iš džinsų iš- 
traukė jo varpą, ir Dilonas karštai pabučiavo moterį. Ji nu- 
kreipė varpą į savo kūną ir priėmė ją visą, iš lėto apgaubdama 
kiekvieną kietą centimetrą. 

Dilonas kulnais atsispyrė į žemę, sūpuoklės pasislinko į 
priekį, ir jis dar giliau įsiskverbė į Džeidę. Malonumas buvo 
neapsakomas. Paskui sūpuoklės pasviro atgal, Džeidė dar la- 
biau prisispaudė prie Dilono. Vyras tvirtai ją apkabino. 

- Žiūrėk, kad nesukelčiau tau skausmo, - sušnibždėjo jis. 

— Man neskauda. Tačiau tave jaučiu labiau negu praėjusią 
naktį. 

— Aš esu giliau. 

— Taip. Taip. 

Sūpynės ir toliau siūbavo. Kaskart, kai jos sulėtėdavo ar 
visai sustodavo, Dilonas vėl švelniai pastumdavo. Jis jau 
buvo pasiruošęs baigti anksčiau negu Džeidė, bet susilaikė. 
Žemai palenkęs galvą Dilonas liežuviu brūkštelėjo. Džeidei 
per spenelį, paskui ėmė į jį pūsti tol, kol pajuto, kaip Džeidės 
kūnas apgniaužia jo varpą tarsi aksominis kumštis. Džeidė 
kelis sykius trūkčiojamai sušuko gaudydama kvapą, kai jos 
kūnas sugėrė ilgai laikytus Dilono syvus. 

Jiedu, drėgni nuo prakaito ir lipnūs nuo sekso bei persikų 
sulčių, tvirtai apsikabino. Paskui Dilonas pakėlė galvą ir pa- 
žvelgė Džeidei į veidą. Jis nubraukė drėgnas plaukų sruogas 
nuo rasotų moters skruostų. 

- Šįryt pabudau, - pradėjo tyliai pasakoti jis, — ir, dar ne- 
suvokęs, kur esu, pradėjau spėlioti, kodėl taip gerai jaučiuosi. 

- Aš irgi gerai jaučiuosi, Dilonai. Niekada nepajėgsiu tau 
atsidėkoti už... 

Dilonas pridėjo pirštą jai prie lūpų. 

— Visas malonumas atiteko man. 

— Ne visas. 

— Seksas buvo nuostabus, Džeide. Tačiau ne tik tai, - jis 
sunėrė delnus moteriai už galvos. - Man patiko, kad miegojai 
šalia manęs. 

— Man taip pat patiko, - prisipažino Džeidė. - Labai. Tai 
pirmas kartas, kai miegojau su vyru. Nežinojau, kad galėsiu 
jaustis tokia saugi. Nenuostabu, kad žmonės tai labai vertina. 

— Nenuostabu, - pritarė Dilonas ir plačiai nusišypsojęs 
prisitraukė ją prie krūtinės. 

Džeidė padėjo galvą vyrui ant peties. 

— Dilonai? 

— Hmm? 

— Praėjusią naktį, kai aš jau ketinau, na, žinai, pirmą 
sykį... - ji nutilo nebaigusi sakinio. 

- Na? 

— Tu pasakei: „Ne, Džeide“ Kodėl pasakei „ne'? 

— Ketinau pirmiausia užsimauti prezervatyvą. 

— Ak. Aš apie tai nė nepagalvojau. 

— Ką gi, reikėjo, bet kadangi nepagalvojai, leisk man užti- 
krinti, kad panikuoti nėra pagrindo. Blogiausia, kas gali įvyk- 
ti, - tu pastosi. 

Džeidė pakėlė galvą ir pažvelgė į jį. 

— Niekada nesupančiosiu tavęs kūdikiu. 

Dilonas įsmeigė žvilgsnį į jos akis. 

— Negalėčiau sugalvoti nieko puikesnio. 

Trūkčiojamai kvėpuodama Džeidė paklausė: 

— Ar nori pasakyti, kad mane myli? 

— Kaip tik tai ir noriu pasakyti. 

- Aš tave irgi myliu, Dilonai. Irgi tave myliu. 

Ji švelniai pabučiavo Diloną į lūpas ir vėl padėjo galvą jam 
ant peties. 

Jiedu girdėjo tik vieningą abiejų širdžių plakimą ir senos 
virvės girgždesį. Kai sūpynės sustojo, Džeidė su Dilonu dar 
ilgai jose sėdėjo. 

Mairadžeinė Grifit pastatė savo pilką Ford sedaną pusapvalė- 
je prievažoje prieš Ivano Pačeto namą. Nilo kvietimas paval- 
gyti vėlyvųjų pusryčių nuskambėjo tarsi perkūnas iš giedro 
dangaus. Mairadžeinė išėjo į pensiją prieš dvejus metus. Nuo 
to laiko ji nebuvo nei mačiusi Pačetų, nei girdėjusi iš jų kokią 
nors žinią. Mairadžeinė dažnai pagalvodavo, kad Pačetai pa- 
sielgė negražiai po trisdešimt penkerių darbo jiems metų pa- 
dovanodami tik auksinę segę, paspausdami ranką ir paskui 
visiškai užmiršdami. 

Žinoma, Lamaras kaltas, kad žmonės jos vengia. Kas no- 
rėtų draugauti su motina vyro, kuris negarbingai mirė nie- 
kinamame pagonių mieste? Mairadžeinė netikėjo tuo, kas 
buvo sakoma apie jos sūnų. Lamaras nebuvo iškrypėlis. Jis 
nebuvo įsivėlęs į baisius iškrypimus, kaip teigia žmonės. Sū- 
nus mirė nuo plaučių uždegimo ir retos odos vėžio formos. 

Mairadžeinė ir šiandien nenori tikėti siaubingais prisipa- 
žinimais, ištartais mirties patale. Lamaras prisipažino dėl 
nebūtų dalykų, nes jo protą aptemdė skausmą malšinantys 
vaistai ir medicinos personalo, užsiimančio raganų medžio- 
kle, smegenų plovimas. San Fransiske taip siaubingai bijoma 
AIDS, kad ten manoma, jog šia liga serga visi ligoniai. 

Matyt, Pačetai taip pat, kaip ir Mairadžeinė, netiki šio- 
mis melagystėmis, antraip nebūtų jos pakvietę į savo namus. 
Žiūrėdama į įspūdingą namo, kurio visada pavydėjo, fasadą 
Mairadžeinė užsimovė baltas medvilnės pirštinaites. Jos del- 
nai buvo suprakaitavę iš nervingo susijaudinimo. 

Kodėl Ivanas nori su ja pasimatyti? Nilas užsiminė, kad 
reikalas svarbus ir skubus. Tiesą sakant, Mairadžeinei visai 
nerūpėjo, ką sumanė Ivanas. Ji pasijuto pamaloninta, kad 
buvo iškviesta. 

Jos gėlėta suknelė puikiai tiko rytiniam susitikimui. Maira- 
džeinė ją dėvėjo jau kelis sezonus, bet drabužis buvo kokybiš- 
kas. Jos tėtis visada sakydavo, kad geriau turėti vieną kokybiš- 
ką drabužį negu tuziną nekokybiškų. Atvykusi į miesto centrą 
Mairadžeinė visada baisėdavosi, kaip dabar rengiasi moterys. 
Regis, joms nerūpi, ką dėvi. Dabar neįmanoma kokybiškų 
žmonių atskirti nuo šiukšlių, nes visi rengiasi netinkamai. 

Padorumas ir kuklumas tapo praeitimi - kaip ir Kouva- 
nų dinastija bei jų šeimos dvaras. Mairadžeinė girdėjo, kad 
dvaras neseniai buvo parduotas. Sklandė gandai, kad bankas 
džiaugiasi jo atsikratęs. Tai išgirdusi Mairadžeinė karčiai ap- 
siverkė. 

Liūdna, kad kai kurių dalykų neįmanoma susigrąžinti. 
Mairadžeinė jau niekada negyvens šeimos name, bet iki pat 
mirties laikysis praeities tradicijų, pavyzdžiui, niekada viešai 
nemūvės kelnių ir viešuose susibūrimuose niekada nesirodys 
be pirštinaičių ir nosinės. Lipdama verandos laiptais ji pasitai- 
sė plačiakraštę šiaudinę skrybėlę, kurią tinka dėvėti iki penk- 
tos valandos po pietų. Apie Kouvanus niekas niekada negalės 
pasakyti, kad jie nemoka oriai ir deramai elgtis. Būdama pa- 
skutinė gyva Kouvanų palikuonė Mairadžeinė jautėsi asme- 
niškai atsakinga už savo mergautinės pavardės reputaciją. 

Kai Ivano tarnaitė atidarė duris, viešnia padavė graviruo- 
tą vizitinę kortelę. 

— Esu Mairadžeinė Kouvan-Grifit. Ponas Pačetas manęs 
laukia. 


——-— i 


Atvažiavus prie namo, Džeidė pakvietė Diloną užeiti. 

- Atrodau labai netvarkingai, - paprieštaravo jis. - Esu ne- 
siskutęs, o krūtinės plaukai sulipę nuo persikų sulčių. 

- Aš - ne tvarkingesnė. Prašau. Norėčiau tau paruošti pus- 
ryčius. 

- Visų pirma, aš dar nespėjau tavęs pavaišinti vakariene. 

— Ką turi galvoje sakydamas „visų pirma“? 


Skandalas + 487 


Dilonas nusijuokė, kai Džeidė sužaibavo į jį žydromis 
akimis. 

— Užeisiu išgerti kavos - vieną puodelį. 

Apsikabinę vienas kitą per liemenį jiedu patraukė prieki- 
nių durų link. 

— Iš kur žinai, kad viduje manęs nelaukia Greihemas ir 
Ketė su užtaisytais šautuvais? 

— Jie dėl mūsų apsidžiaugs, - pareiškė Džeidė nusišypso- 
dama. 

- Iš kur žinai? 

— Nes aš džiaugiuosi. 

Džeidė įėjo pirma, o Dilonas vos nesusidūrė su išbėgančia 
į lauką Kete. 

- Labas rytas. 

— Ačiū Dievui, kad grįžai namo, - gaudydama kvapą tarė 
moteris. - Ką tik pabudau ir radau Greihemo raštelį. Jis pa- 
siėmė dviratį ir nuvažiavo į Dilono vagonėlį susitikti su juo ir 
su tavimi. 

Džeidė nekreipė dėmesio į klausiamą užuominą Ketės sa- 
kinio pabaigoje. 

- Jis puikiai žino, kad be leidimo negalima išvykti iš namų, 
net ir šeštadienį! - pasipiktinusi sušuko Džeidė. - Uždrausiu 
jam visą savaitę išeiti iš namų. 

Dilonas uždėjo rankas jai ant pečių ir atgręžė į save. 

— Galbūt jis nerimavo dėl tavęs. Ar apie tai nepagalvojai? 
Nepaskambinę mudu pasielgėme neatsakingai. Jeigu Greihe- 
mas važiuoja į statybvietę, aš jį pasivysiu. 

— Maniau, pasiliksi išgerti kavos. 

- Taip ketinau anksčiau. 

— Tačiau... 

— Gal aš verčiau važiuoju susitikti su Greihemu. Kai judvi 
su Kete apsirengsite, galėsite su mumis susitikti mano va- 
gonėlyje. Visus pavaišinsiu blynais su karijų riešutais „Vaflių 
trobelėje“. 

— Nuostabu, - apsidžiaugė Džeidė nepajėgdama suvaldy- 

ti šypsenos. Ji jau nebegalėjo pykti ant Greihemo. Šįryt būti 
priešiškai nusiteikusiai tiesiog neįmanoma. - Kete, kaip jūs? 

— Aš už. 

— Gerai, - pagyrė Dilonas. - Netrukus pasimatysime. 

Jis pirštu pakėlė Džeidės smakrą ir atlošęs jos galvą švel- 
niai pabučiavo. Džeidė svajingai žiūrėjo, kaip vyras kerta 
pievelę ir įlipa į savo pikapą. Nuvažiuodamas jis pamojavo 
ranka. Atsigręžusi Džeidė pamatė, kad Ketė gudriai žiūri į ją. 

— Esu nustebusi, - tarė ji. - Nesitikėjau, kad jis bus Dilonas. 

— Ką reiškia „jis? 

— Vyras, kuris tave išlaisvins. Maniau, kad jis bus ne toks 
vyriškas ir ne toks stiprus. 

— Dilonas yra labai jautrus. 

Ketė meiliai palietė susitaršiusius Džeidės plaukus. 

— Jis turėjo toks būti, kad įveiktų tavo baimę. 

— Po žmonos ir sūnaus mirties Dilonas galynėjosi su savo 
paties drakonu. Aš jam tikau taip pat, kaip jis tiko man. Tai 
pats geriausias dalykas. 

Ketė skeptiškai nužvelgė Džeidės drabužius. 

— Ar esi tikra, kad tai geriausias dalykas? 

Džeidė garsiai nusijuokė. Jos juokas buvo gerklinis, seksu- 
alus, koks dar vakar jai būtų buvęs visai svetimas. Dieve, kaip 
puiku pagaliau jaustis visateise žmonių rasės nare. Nesijaus- 
dama atstumta dėl savo baimės ir varžymosi Džeidė džiaugs- 
mingai reagavo į aplinkinių juokus. 

Ketė Džeidės švytinčiose akyse, matyt, perskaitė visus at- 
sakymus į nesuskaičiuojamą daugybę klausimų. Moters akys 
spindėjo nuo ašarų. 

— Tu tiesiog spinduliuoji, Džeide. 

— Esu laimingesnė negu bet kada, - tvirtai pareiškė ši. 


„— 


Tą rytą į „Vaflių trobelę“ jie nenuvažiavo. Džeidė su Kete at- 
vyko į statybvietę prabėgus keturiasdešimčiai minučių po to, 
kai iš jų namų išvyko Dilonas. Vienišius, džiaugdamasis jas 

išvydęs, lodamas bėgiojo aplink Cherokee. Kai moterys mėgi- 
no nuraminti šunį, iš vagonėlio išniro Dilonas. 

Džeidės širdis sustojo išvydus savo mylimąjį po trumpo iš- 
siskyrimo. Mylimąjį. Tai buvo naujas žodis, papildęs Džeidės 
žodyną. Mintyse ji pakartojo šį žodį kelis sykius stengdamasi 
priprasti prie jo skambėjimo ir prasmės. Džeidės krūtinėje 
pražydo pasididžiavimo ir nuosavybės jausmas. Iš naujai at- 
rastos meilės šaltinio tryško džiaugsmas. 

— Greihemo čia nėra, Džeide, - paaiškino Dilonas. 

Jos entuziazmas kaipmat išblėso. 

— Jo čia nėra? 

— O Dieve, - suaimanavo Ketė. - Tai aš kalta. Man nede- 
rėjo pramiegoti. 

— Berniukai kartais klaidžioja. Esu tikras, kad jam nieko 
nenutiko. 

Iš įsimetusios tarp Dilono antakių raukšlės Džeidė supra- 
to, kad jis pats nelabai tiki savo žodžiais. 

- Kurjis galėtų būti? 

— Nežinau. Čia važiavau įprastu maršrutu ir pakeliui ber- 
niuko niekur nemačiau. Atvažiavęs tikėjausi jį rasti čia. Ta- 
čiau Greihemo nebuvo. Vienišiaus ėdalo dubenėlis buvo tuš- 
čias, tad nemanau, kad vaikas čia apskritai buvo. Čia atvažia- 
vęs jis pirmiausia pašeria šunį, net jeigu jo šerti ir nereikia. 
Nuvažiavau į kitą statybvietės galą, kur vyksta inžineriniai 
tyrinėjimai, bet ir ten jo nebuvo nė ženklo. 

Džeidė susiėmė alkūnes, nors saulė jau buvo aukštai paki- 
lusi ir diena tapo per karšta, kad krėstų šaltis. 

— Galbūt berniukas nuvažiavo žvejoti, - viltingai tarė ji. 

— Galbūt. Kaip tik ketinau patikrinti jo mėgstamą vietą 
prie kanalo, kai jūs atvažiavote, - Dilonas raminamai suspau- 
dė Džeidei ranką. - Palaukite čia. Grįšiu po penkių minučių. 

Jis išvažiavo bendrovės pikapu. 

— Eikime į tavo biurą ir palaukime, - pasiūlė Ketė. 

Džeidė leidosi nuvedama į vagonėlį, bet įėjusi į vidų nega- 
lėjo nustygti vietoje. Ji vaikštinėjo prieš langus kas kelias se- 

kundes pažvelgdama pro juos su viltimi, kad pamatys Diloną, 
grįžtantį kartu su Greihemu. 

— Arjo raštelis negalėjo būti suklastotas? Gal buvo parašy- 
tas per prievartą? 

- Žinoma, ne, - atsakė Ketė. - Greihemas pakišo raštelį po 
mano miegamojo durimis ir virtuvėje ant stalo paliko atida- 
rytą sausainių dėžutę. Manau, kad jis važiavo čia susitikti su 
tavimi ir Dilonu, kaip parašyta raštelyje. 

— Tada kur jis? 

— Kažkas jį išblaškė, ir berniukas kažkur sustojo. 

— Jam draudžiama bet kur sustoti be mano leidimo. 

— Vaikai kartais pamiršta. Kartais jie būna baisiai ne- 
klusnūs. 

— Tik ne šįsyk, - užsispyrusi tvirtino Džeidė. - Be to, 
Greihemas jau ne vaikas, - staiga jai į galvą šovė kita min- 
tis. - Kaip manote, gal jis nusiminė, kad aš naktį praleidau 
su Dilonu? 

— Labai tuo abejoju. Berniukas įsimylėjo Diloną anksčiau, 
negu tu supratai, kad myli šį vyrą, - Džeidė aštriai pažvelgė į 
Ketę. - Kas tave stebina, Džeide? Kad Greihemas myli šį vyrą 
ar kad jį myli tu? O gal esi nustebusi, kad aš žinojau, kas vyks- 
ta tarp judviejų su Dilonu, gerokai anksčiau, negu jūs patys 
tai supratote? 

— Jau pirmą pažinties su Dilonu dieną man buvo aišku, ką 
tas vyras tau jaučia, ir lygiai taip pat buvo akivaizdu, kad tu 
pradedi jį įsimylėti. Nejaugi manai, kad Greihemas, būdamas 
labai nuovokus, taip pat nepastebėjo šių požymių? Vaikas dėl 
Dilono eina iš proto. Esu tikra, kad jis labai džiaugiasi, jog jūs 
pagaliau esate kartu. 

Džeidės dėmesį patraukė triukšmas lauke. 

- Jis grįžo, - ji išbėgo pro duris kaip tik tuo metu, kai sus- 
kambo telefonas. - Kete, atsiliepkite, gerai? 

Sunkvežimuke Greihemo nebuvo. 

— Niekur jo nemačiau, - paaiškino Dilonas. - Važinėjau 
kanalo pakrante. Nebuvo jokių nei berniuko, nei jo dviračio 

ženklų, - Džeidė prispaudė kumštį prie lūpų. Dilonas ją apka- 
bino. - Nepanikuok. Greihemas kažkur yra, ir mes jį rasime. 
— Džeide! - iš tarpdurio pašaukė Ketė. - Tau skambina. 
— Priimk žinutę. 
— Čia Nilas Pačetas. 


Irisdešimtas skyrius 


Dienas vairavo galvodamas tik apie greitį. 

— Ak, tie šunsnukiai. Ką jie padarė - pagrobė vaiką vidury 
kelio? 

— Nežinau. Nilas nepasakė, - Džeidės žvilgsnis buvo įbes- 
tas į kelią. - Jis tik pareiškė, kad Greihemas ir Mairadžeinė 
Grifit yra jų namuose ir kalbasi apie dalykus, kurie, jo nuo- 
mone, mane turėtų sudominti. 

— Mairadžeinė yra... 

— Lamaro Grifito motina. 

Dilonas tvirtai suspaudė Džeidei ranką. 

- Jie tavęs jau negali įskaudinti, Džeide. 

— Jie turi mano sūnų. 

— Jie nedrįs jo nė pirštu paliesti. 

— Galbūt ne fiziškai. Tačiau, patikėk, jie žino, kaip tai pa- 
daryti. Tų jų nepažįsti taip, kaip aš. 

Vos tik Nilas perdavė kraują stingdantį pranešimą, Džeidė 
nutėškė biuro telefono ragelį. Ji skubiai kažką išėmė iš mažo 
seifo po savo rašomuoju stalu ir išbėgo pro duris. 

— Važiuoju su tavimi, - pareiškė Dilonas. - Kete, prašau 
užrakinti biurą. Džeidės automobiliu parvažiuokite namo ir 
laukite mūsų ten. Mes paskambinsime, kai tik galėsime. 

Dilonas sugriebė Džeidę prie jos Cherokee ir nusivedė prie 
savo automobilio. 

— Tai mano bėda, Dilonai. Mano kova. Aš susidorosiu. 

— Tik ne viena. Negaišk laiko ir lipk į vidų. 

Dabar Džeidė džiaugėsi, kad Dilonas važiuoja kartu. Jaus- 
dama vyro jėgą ji jautėsi saugesnė. Be to, Dilonas vairavo 
agresyviau, negu Džeidė būtų pajėgusi. 

Jiedu atvažiavo į Pačetų dvarą per rekordiškai trumpą lai- 
ką. Džeidė nėrė iš pikapo, vos tik automobilis sustojo. Ji už- 
bėgo laiptais ir nuskuodė per verandą. Dilonas atsidūrė jai už 
nugaros kaip tik tuo metu, kai Džeidė ėmė kumščiu daužyti 
į duris. 

— Greihemai! 

Jos šūksnis aidu atsimušė nuo sienų ir aukštų lubų. 

— Jis čia. 

Priekinis salonas atrodė taip nekaltai, tarsi tai būtų teatro 
scenos dekoracija. Ant žemo stalelio garavo arbatos servizas, 
greta buvo padėti traškūs sausainiai ir džemas, šviežių vaisių 
kompotas ir pusdubenis su plonais kaip popierius supjausty- 
tais kepto kumpio griežinėliais. Niekas nevalgė. 

Mairadžeinė Grifit sėdėjo aukštame senoviniame fote- 
lyje. Jos gėlėta suknelė nederėjo su raštuotais apmušalais. 
Skruostų raudonis buvo užteptas nemokšiškai ir atrodė tarsi 
dvi ryškios spalvotos monetos ant išblyškusio raukšlėto vei- 
do. Ant kelių gulėjo pora baltų pirštinaičių. Mairadžeinė buvo 
užsidėjusi juokingą skrybėlę... ir žudančiu žvilgsniu žvelgė į 
Džeidę. 

Ivanas invalido vežimėlyje atrodė tarsi beformė masė, ku- 
rią įrėmina tik netinkami drabužiai. Jo šypsena buvo gudri 
ir pagiežinga. Įdubusios senio akys priminė langus į pragarą. 

Nors sutinusia nosimi ir sumuštu smakru Nilas atrodė 
tvarkingas ir ramus kaip visada. Jis mūvėjo pilkas drobines 
kelnes ir vilkėjo rausvus ilgarankovius marškinius. Vyras 
stovėjo prieš židinį alkūne nerūpestingai atsirėmęs į raižytą 
atbrailą. Nilas rankoje sukiojo aukštą stiklinę, kurioje, regis, 
buvo kokteilis „Kruvinoji Merė“. 

Džeidė aprėpė visus vienu žvilgsniu ir išsyk sutelkė dėme- 
sį į sūnų, kuris sėdėjo nuošaliai. Ji pribėgo prie vaiko. 

— Greihemai, ar tau nieko nenutiko? 

Vaikas pašoko nuo kėdės, ją apėjo ir pastatė tarp motinos 
ir savęs. Tada ėmė čiupinėti kėdės atkaltę, puoštą sedulos 
žiedų raižiniais. 

— Pasitrauk nuo manęs. Aš tavęs nekenčiu. 

Džeidė sustingo. 

— Greihemai, ką tu kalbi? 

— Tu leidai jam mirti. Aš galėjau padėti, bet tu man nelei- 
dai, todėl jis mirė. 

— Kas? 

— Hačas, - paaiškino Nilas. - Jo jau nebėra su mumis. 

Džeidė pasijuto priblokšta. Jai prieš akis iškilo Donos Di 
atvaizdas, jai Džeidė pajuto užuojautą. 

— Hačas mirė? 

— Vakar vakare mums paskambino Dona Di ir pranešė liū- 
dną naujieną. 

— Tu jį nužudei! - sušuko Greihemas. 

— Nekalbėk taip su mama, - piktai subarė vaiką Dilonas. 

— Jūs, jūs užsičiaupkite, - sumikčiojo berniukas, iš visų 
jėgų stengdamasis sulaikyti iš akių besiveržiančias ašaras. — 
Ji - kekšė, ir jūs tą taip pat žinote. Tikriausiai ji jus dulkino 
visą naktį. 

— Pakaks! - amtelėjo Dilonas. 

- Kaip koks mulkis vyliausi, kad judu susituoksite. Šį rytą 
važiavau jums pasakyti, kad neprieštarauju, bet dabar jos ne- 
vesite, nes mano mama paleistuvė. 

- Greihemai, paklausyk, - įsiterpė Džeidė, - aš... 

— Ne. Tuesiblogiausias žmogus, kokį pažįstu. Leidai mirti 
vyrui, kuris galbūt buvo mano tėtis. Galėjau jam duoti savo 
inkstą, bet tu man net nepasakei. 

— Kokia prasmė? Jis galbūt visai ne tavo tėvas. 

— Todėl tu ir esi kekšė, - berniukas ranka parodė į Ivaną su 
Nilu. - Jie pasakė, kad mano tėtis galėjo būti vienas iš trijų 
vyrų. Papasakojo, ką tu su jais visais padarei. Du iš jų dabar 
mirę, ir per tave aš niekada jų nemačiau. Ši sena ponia galbūt 

yra mano močiutė, tik tu taip pat nenorėjai, kad aš su ja su- 
sipažinčiau. 

— Ne, aš nenorėjau, kad tu sužinotum, kas tavo tėvas. 

— Kodėl? - suriko berniukas. 

— Nes jis pasielgė labai blogai. 

— Blogai? - žagsėdamas paklausė vaikas. - Aš tavimi netikiu. 

— Tai tiesa. 

— Tu melagė. Niekada nenorėjai papasakoti apie mano tėtį, 
nes gėdijaisi. Daugiau niekada tavimi netikėsiu. Niekada. 

Vakar Džeidė manė, kad jau nugalėjo savo priešus, tačiau 
jie pakilo keršyti. Niekšai buvo išmintingi ir puolė pažeidžia- 
miausią Džeidės vietą - Greihemą. 

Berniuko veide Džeidė matė baimę, sąmyšį ir sielvartą. 
Sugriuvo visas jo pasaulis, o piktas melas motinos įvaizdį su- 
daužė į šipulius. Jeigu Džeidė kaipmat nesusigrąžins sūnaus, 
gali jį prarasti visiems laikams. 

Greihemą grąžinti gali tik tiesa. 

— Tai, ką jie tau, Greihemai, sakė, - tiesa. Bet kuris iš tų 
trijų vyrų gali būti tavo tėvas, nes jie visi trys mane išprievar- 
tavo. Aš tavęs susilaukiau išprievartauta trijų vyrų. 

Berniukas prasižiojęs trūkčiojamai įkvėpė oro. 

— Nenorėjau, kad tu apie tai sužinotum, stengiausi, kad 
neužsitrauktum šios gėdos. Nenorėjau, kad save kaltintum 
už tai, dėl ko nesi kaltas. Tai jų nuodėmė, Greihemai. Jų. Ne 
mano, ir tikrai ne tavo. 

Džeidė žengė arčiau vaiko. 

— Nesakyčiau tau ir dabar, bet bijau, kad, jeigu tylėsiu, am- 
žinai neteksiu tavo meilės ir pasitikėjimo. Privalai manimi 
patikėti, Greihemai. Tie trys vyrai atėmė mano nekaltybę ir 
jaunystę. Jie atėmė iš manęs pirmąją, gražią meilę - vaikiną, 
vardu Garis Parkeris. Jis nusižudė dėl to, ką jie padarė. Dėl 
viso to tavo močiutė mus paliko. 

Džeidė ištiesė sūnui ranką. 

— Negaliu leisti, kad jie iš manęs atimtų ir tave, Greihemai. 
Jie iškraipė faktus, kad aš atrodyčiau kalta, bet kalta buvau ne 

aš. Tu taip pat nesi kaltas. Aš myliu tave, Greihemai. Žinau, 
kad ir tu myli mane. Todėl privalai patikėti, kad sakau tiesą. 

Vaikas įtariai pažvelgė į Pačetus, paskui vėl įsispitrėjo į 
Džeidę. 

— Tu buvai išprievartauta? 

— Taip. Man buvo aštuoniolika. Bet džiaugiuosi susilauku- 
si tavęs. 

Greihemas dar truputį padvejojo, paskui skubiai nuvertė 
kėdę ir puolė prie motinos. Džeidė jį tvirtai apkabino ir laikė 
taip, tarsi niekada neketintų paleisti. 

— Jis mane sustabdė kelyje. Pasakė, kad būsi čia, mama. 
Aiškino, kad turėčiau važiuoti kartu su juo. 

- Žinau, kaip jis moka įtikinėti. 

- Atleisk, kad apie tave taip bjauriai kalbėjau. Aš nenorėjau. 

— Žinau, - per petį ji su pasibjaurėjimu pažvelgė į Nilą. - 
Mudu mylime vienas kitą, ir niekas to nepakeis. Nieku gyvu. 

Dilonas apkabino juos abu. 

— Po velnių, nešdinkimės iš čia. 

Visi kaip vienas atsigręžė į duris. 

— Neskubėkite, - sustabdė juos Nilas. - Mes dar nebai- 
gėme. Turime daug ką aptarti su Džeide. Jūsų, Berkai, tai 
neliečia. 

Džeidė prabilo Dilonui nespėjus ištarti nė žodžio: 

— Neturiu apie ką su tavimi kalbėti, tik kaltinu, kad pagro- 
bei mano vaiką. 

— Neįmanoma pagrobti savo vaiko, - atkirto Nilas. 

— Kąjis turi galvoje, mama? 

— Manau, kad norėtum susipažinti su savo tikruoju tė- 
čiu, - tarė Greihemui Ivanas. - Ar tau nepatiktų? Geriau pa- 
žinti savo tėtį ir senelį? 

— Liaukitės! - suriko Džeidė. - Ar dar mažai padarėte žalos 
per vieną dieną? 

Greihemo žvilgsnis įsmigo į Nilą. 

— Jūs buvote tas kitas, tiesa? Ar jūs išprievartavote mano 
mamą? 

— Taip ji tvirtina, - ramiai atsakė Nilas. - Tačiau, sūnau, 
turėtum žinoti, kaip moterys meluoja. 

— Nevadinkite manęs sūnumi. 

— Viskas buvo ne taip, kaip ji pasakoja. Ar ne, Džeide? - 
paklausė Nilas pamerkdamas jai akį. 

— Esi niekšas. 

Džeidė paėmė Greihemą už rankos ir apsigręžė eiti, bet 
visus nustebino Mairadžeinė stodamasi ir pirmą sykį prabil- 
dama. 

— Jis - Kouvanas! Jame aš matau savo tėtį. Tai Lamaro 
sūnus, ir aš noriu jį pasiimti. 

— Ką gi, jūs negalite jo pasiimti, - Džeidė pažvelgė į Ivaną 
ir Nilą. - Kodėl jūs ją į visa tai įpainiojote? Kad dar labiau 
pablogintumėte reikalus? 

— Jeigu jis yra Lamaro sūnus, - atšovė Ivanas, - Maira- 
džeinė į jį turi visas teises, lygiai kaip ir mes, jeigu berniukas 
yra Nilo. 

Mairadžeinė fanatiškai degančiomis akimis ėmė artintis 
prie Džeidės su Greihemu. 

- Jis yra mano kūnas ir kraujas. Jis - Kouvanas. Jis - vie- 
nas mūsų, - pažvelgusi į Džeidę ji sušnypštė: - Kaip drįsai 
visus šiuos metus slėpti vaiką nuo manęs? Kaip drįsai leisti 
man galvoti, kad mūsų giminė išnyko? 

— Ji beprotė, - tarė Dilonas alkūne bakstelėdamas Džei- 
dei. - Eime. 

— Nieko nepeši, jeigu išeisi su berniuku, - perspėjo Iva- 
nas. - Nieko nepasieksi ir jį slėpdama. Jeigu prireiks, mes 
ketiname kreiptis į teismą. 

— Dėl ko? 

— Dėl globos. 

Džeidė žvelgė į juos negalėdama patikėti. 

— Nė vienas šalies teismas nepriims šio ieškinio. 

— Tačiau pagalvok, kokią tai sukels smarvę, - tarė Ivanas 
bjauriai sukikendamas. - Juk nenori tokio skandalo, tiesa? 
Nemanai, kad tai jankių žydų bendrovei, kuriai dirbi, patiks, 

jeigu laikraščiai mirgės nuo pasakojimų apie tave ir tris iš- 
prievartavusius tave bendraklasius. 

Mairadžeinė aiktelėjo išgirdusi tokius šiurkščius žodžius, 
bet niekas į ją nekreipė dėmesio. 

— O galtai buvo keturi bendraklasiai, tėti? - tyčiodamasis 
paklausė Nilas. - Nepamiršk Gario. 

— Užsičiaupkite ir nekalbėkite taip apie mano mamą! 

Džeidei ir Dilonui nespėjus sulaikyti, vaikas, atstatęs 
kumščius, puolė prie Nilo. Dilonas jį atitraukė. 

— Aš pirmas jį aptalžysiu, - sumurmėjo Dilonas. 

Džeidė įsiterpė tarp jų. 

— Eikite abu į lauką. 

Greihemas stengėsi išsilaisvinti iš Dilono gniaužtų, kad 
galėtų pulti Nilą. Regėjosi, kad ir Dilonas yra pasirengęs tą 
niekšą užmušti. 

— Ir palikti tave vieną su jais? Nė velnio, Džeide. 

Džeidė uždėjo delną vyrui ant rankos. 

— Prašau. Palaukite kieme. Aš tai turiu sutvarkyti viena. 

— Mama, neišvaryk mūsų, - piktinosi Greihemas. 

— Greihemai, aš privalau. Prašau. 

Dilonas svarstė tiriamai žvelgdamas į Džeidę. 

— Prašau, - nekantriai sušnibždėjo ji. 

Dilonas galiausiai nusileido ir pastūmė Greihemą prie 
durų. Berniukui tai nepatiko, bet Dilonas nenorėjo girdėti jo- 
kių prieštaravimų. Prieš išeidamas Dilonas atsigręžė į Nilą ir 
pagrūmojo pirštu: 

- Jeigu ją paliesi, aš tave užmušiu. Niekas man nesuteiktų 
didesnio malonumo. 

Išgirdusi užsidarant paradines duris Džeidė atsigręžė į 
kambarį. Tai buvo svarbiausias jos gyvenime susidūrimas. Ji 
meldė Dievą, kad suteiktų drąsos tinkamai viską atlikti. 

Niekada nebijok, Džeide. 

- Šis ieškinys nieku gyvu nepateks į teismą, - tarė ji Nilui 
tvirtu, užtikrintu balsu. - Tu neturi jokių teisių į mano sūnų. 

- Jis galėtų būti ir mano sūnus. 

— To tu niekada nesužinosi. 

— DNR tyrimas. 

— Nė už ką neleisiu, kad jis būtų atliktas Greihemui. Bet 
koks tavo teisių į berniuką pareiškimas prilygs prisipažini- 
mui, kad mane išprievartavai. 

— Mano sūnus niekada nieko neišprievartavo, - suspiegė 
Mairadžeinė. 

Džeidė atsigręžė į Lamaro motiną. 

- Jis išprievartavo, ponia Grifit. Kai atvykote į Mičo Hiro- 
no laidotuves, Lamaras manęs už tai atsiprašė, - vėl atsigrę- 
žusi į Nilą ji pareiškė: - Jeigu nori, įteik savo ieškinį teismui. 
Ir štai ką aš paliudysiu: pastojau todėl, kad buvau išprievar- 
tauta grupės vaikinų, kuriuos sukurstei tu. 

— Nė velnio, niekas tuo nepatikės. 

— Gal ir nepatikės, bet, kaip sakė tavo tėvas, tai tikrai su- 
kels smarvę. 

- Tau. 

— Ir tau. Ar atmeni moterį, vardu Lola Garison? 

— Kas ji, po velnių? - irzliai paklausė Nilas. 

- Ji tave, Nilai, puikiai prisimena. Lola turėjo būti vyriau- 
sioji pamergė per tavo vestuves, kurios taip ir neįvyko, nes 
patekai į avariją. Prieš išvykdamas iš vestuvių repeticijos į 
bernvakarį tu ją pažinai kūniškai restorano moterų tualete. 
Dabar prisimeni? 

— Miglotai. Na, ir kas? 

— Panelė Garison yra nepriklausoma žurnalistė. Prieš ke- 
lias savaites ji praleido visą dieną imdama iš manęs interviu 
straipsniui į sekmadieninį laikraščio priedą. 

— Mačiau jį, - su apsimestiniu abejingumu tarstelėjo Ni- 
las. - Kartoju: na, ir kas? 

— Probėgšmais ji užsiminė, kad vienintelių žmonių, ku- 
riuos pažįsta Palmete, pavardė yra Pačetai. Lora man papa- 
sakojo, kokiomis aplinkybėmis jūs susipažinote, ir išvadino 
tave „gličiu šunsnukiu“, kuriam labai norėtų iškaršti kailį. 
Regis, kai tavo išrinktoji atsisakė tekėti, tu piktdžiugiškai 

puikavaisi, kad tiesiai jai po nosimi patvarkei jos vyriausiąją 
pamergę. Tavo prisipažinimas sugriovė draugystę. 

— Subinę, o ne draugystę, - nusišaipė Nilas. - Lola, ar koks 
ten jos vardas, pati prie manęs prikibo. Kokia ji draugė? 

— Kalbu ne apie dviejų merginų, o jų tėvų draugystę. Vy- 
rai buvo verslo partneriai. Nesantaika ponios Garison tėvui 
brangiai kainavo. Jis taip ir neatsigavo - nei finansiškai, nei 
emociškai. Lora tave laiko asmeniškai atsakingu už šį nuos- 
mukį. Esu tikra, kad ji sa malonumu išklausys mano pasako- 
jimą apie tą vakarą prie kanalo. 

Kurį laiką tvyrojo įtempta tylą, ją galiausiai nutraukė Ivanas. 

— Man atsibodo su tavimi terliotis, - pareiškė jis. - Jeigu 
nori purvinos kovos laikraščiuose, puiku. Mes vieną laikraštį 
valdome. Kol toji mergiotė rašys apie tai, kaip ji čiulpė vieša- 
jame tualete, mes tave apkaltinsime sukčiavimu. 

— Sukčiavimu? 

— Tu sukėlei Parkerių žemės kainą visai neketindama jos 
pirkti, - antrino tėvui Nilas. 

- Įrodyk, Nilai, - pasišiaušė Džeidė. - Otis Parkeris paliu- 
dys, kad aš palikau dešimties tūkstančių dolerių užstatą už tą 
žemę. Tad kaip tu įrodysi, kad neketinau jos pirkti? 

- Aš jam daviau milijoną baksų! - suriko Ivanas. - Jeigu 
paprašysiu, Otis paliudys, kad jo kiaušiai - saldieji žirneliai. 

— Tačiau užstatą aš deponavau sąlyginai. Tą paliudys įra- 
šai. Jeigu manote, kad galėsite juos sunaikinti, kaip sunai- 
kinote medicininius įkalčius, kai mane išprievartavo, galite 
nesivarginti. Sąskaita yra mano banke Niujorke. 

Sūnus ir tėvas neramiai susižvelgė. Jie priminė du žmo- 
nes, įsikibusius į gelbėjimo plaustą, iš kurio palengva veržiasi 
oras. Menkas šiaudas, į kurį juodu buvo įsikibę, ėmė slysti iš 
pirštų. Džeidė užuodė jų baimę. Tai buvo labai malonu. 

- Jūs esate finansiškai sužlugdyti, - pareiškė Džeidė. - Po 
kelių mėnesių jūsų gamykla bus uždaryta, nes pritrūksite 
darbinio kapitalo. Negalėsite bauginti žmonių grasindami 
juos atleisti, nes „TeksTilė“ pasiūlys darbų geresnėmis sąly- 

gomis ir su kur kas didesniu užmokesčiu. Aš surengsiu kam- 
paniją, kad šerifo pareigas vietoj Hačo užimtų doras žmogus. 
Jūsų, Ivanai, kaip Palmeto diktatoriaus, dienos baigėsi. 

Ji pažvelgė į Nilą. 

— Tu jau neturi galios skriausti žmones. Tavo žavesys se- 
niai dingo. Aš nemanau, kad tu jo apskritai turėjai. 

Nilas prisėlino tarsi kirsti ketinanti gyvatė ir stipriai su- 
griebė Džeidę už rankos. 

— Aš dar galiu pareikšti teises į vaiką. Tai tau sukels daug 
kančių. 

Džeidė išlaisvino ranką ir atstūmė Nilą. 

— Pakartosiu: vienintelis būdas tau pareikšti teises į Grei- 
hemą yra prisipažinti, kad esi kaltas dėl išprievartavimo. 

Nilas suprunkštė. 

— Kad ir koks būtų senaties terminas, jis jau pasibaigęs. 

— Tada aš tau iškelsiu civilinį ieškinį. Ir tikrai taip padary- 
siu, jeigu mane priversi, kad ir koks dėl to kiltų skandalas. Ni- 
lai, neketinau tavęs įgrūsti į kalėjimą už tai, ką man padarei, 
tiesiog dėl to, jog nenorėjau, kad Greihemas sužinotų tiesą. 
Dabar tu mane privertei ją atskleisti, tad mano rankos lais- 
vos. Jeigu bent sykį prisiartinsi prie vaiko, - šaltai pagrasino 
ji, - atsidursi kalėjime už išprievartavimą. 

— Tai bus tik tavo žodžiai prieš manuosius, - nusišaipė Ni- 
las. - Niekada negalėsi to įrodyti. 

Džeidė atsidarė rankinę, iš jos ištraukė vaizdajuostę ir pa- 
davė tėvui su sūnumi. 

— Ji buvo mano seife nuo tos dienos, kai atvykau į Palme- 
tą. Kopija yra nuomojamame seife čia, Palmete, ir dar viena 
Niujorko banke. Tą seifą atidaryti gali tik mano advokatas. 
Žiūrėti šią vaizdajuostę skausminga. Tikiuosi, niekada ne- 
teks jos panaudoti, bet nedvejosiu nė akimirkos, jeigu mane 
priversi. 

Nilas šaipydamasis paplojo. 

— Puiki vaidyba, Džeide. Drebu iš nekantrumo. Kas joje? 

— Lamaras. 

Mairadžeinė tyliai aiktelėjo. 

— Lamaras ją įrašė kelios dienos prieš mirtį. Jo prašymu, 
draugai po Lamaro mirties atsiuntė vaizdajuostę man. Čia 
viskas aišku, bet kitais žodžiais galiu pasakyti, kad Lamaras 
labai gailisi dėl to, ką jis kartu su Haču ir tavimi man padarė. 
Jis prisipažįsta dėl savo įvykdyto nusikaltimo... tavo nusikal- 
timo, Nilai. Mirdamas jis maldauja mano atleidimo ir baimi- 
nasi dėl savo nemirtingos sielos. Lamaras tvirtina, kad tas va- 
karas jam vaidenosi visą gyvenimą. Vaizdajuostė labai įtikina- 
ma. Nė vienas ją pamatęs nesuabejos, kad vaikinas sako tiesą. 

Džeidė padėjo vaizdajuostę ant kavos stalelio ir atsigręžė 
į Mairadžeinę. 

— Jie nusipelnė būti pasmerkti už tai, kaip su jumis pasi- 
elgė šiandien. Jie jumis pasinaudojo. Verčiau jūs niekada ne- 
būtumėte to sužinojusi. Tačiau, nors ir sužinojote, negalėsite 
pareikšti teisių į Greihemą, nes nemylėjote net savo sūnaus, 
ponia Grifit. Jūs pavertėte Lamarą silpnu, droviu ir lengvai 
manipuliuojamu žmogumi, koks jis buvo tą vakarą, kai Nilas 
pasiūlė visiems paeiliui mane išprievartauti. Štai kodėl nesi- 
jaučiu blogai savo bendrovei nupirkusi jūsų šeimos dvarą. Jis 
bus visiškai restauruotas ir apgyvendintas, bet jame gyvens 
ne Kouvanai. 

Suvytęs Mairadžeinės veidas susiraukė kaip sutraukiama 
rankinė. 

- Kilmė visada išlenda, - dygiai pareiškė ji. 

— Tikiuosi, kad ne, ponia Grifit. Bent jau kalbant apie 
mano sūnų, - tyliai atšovė Džeidė. 

Atgręžusi moteriai nugarą ji pažvelgė į Ivaną, kuris švokš- 
damas sėdėjo invalido vežimėlyje. Jo orumas ir galia buvo su- 
niokoti taip pat kaip ir kūnas. Džeidė nusprendė, kad Ivanas 
nevertas jos dėmesio, ir tai buvo didžiausias įžeidimas, kokį 
ji galėjo sugalvoti. 

Žvelgdama į Nilą Džeidė tarė: 

— Tik pamėgink pareikšti teises į mano sūnų ir kaipmat 
keliausi į kalėjimą. Jeigu dar sykį kiši prie manęs nagus, pa- 

teiksiu civilinį ieškinį dėl to, ką padarei man ir Gariui. Tavo 
nusikaltimas galiausiai paaiškės, ir būsi už jį nubaustas. Pa- 
tariu pagalvoti, kaip išsisuksi su mažiausiais nuostoliais. Kai 
grįžau į Palmetą, ketinau įgrūsti tave į kalėjimą ir galėjau 
tai padaryti. Turėdama šią vaizdajuostę, galėjau. Tačiau per 
pastaruosius kelis mėnesius supratau, kad yra kur kas svar- 
besnių dalykų, nei nubausti tave... ir teikiančių kur didesnį 
pasitenkinimą. Atradau naują gyvenimą, naują meilę ir turiu 
sūnų. Dabar jie, o ne kerštas yra mano pasaulio centras. Nuo 
šiol noriu žiūrėti ne atgal, o pirmyn. 

Penkiolika metų visas mano dėmesys buvo sutelktas į 
tave, - paskutinį žodį Džeidė ištarė niekinamai nusišypsoda- 
ma. - Nesi vertas, kad apie tave galvočiau nors sekundę. Esi 
sužlugdytas, ir to pakanka. Viskas baigta. 

— Nė velnio. Nebijau tavo grasinimų. Tu manęs neišgąs- 
dinsi, kale. 

— Išgąsdinsiu, Nilai, - ramiai atsakė Džeidė. - Esu tavo 
baisiausias košmaras - žmogus, kuris visiškai tavęs nebijo. 

Džeidė dar sykį visus nužvelgė, tada apsigręžė ir išėjo iš 
kambario. Ji žingsniavo namo koridoriumi, kuriame matėsi 
pirmieji nykimo požymiai, nors ir subtilūs, bet nepaneigia- 
mi. Pačetų dienos baigėsi. 

O Džeidės prasidėjo. 

Išėjusi Džeidė nusišypsojo Dilonui su Greihemu, kurie 
nekantriai laukė prie pikapo. Susirūpinęs berniukas pribėgo 
prie mamos. Tai, kad vaikas sužinojo tiesą, nesumenkino jo 
meilės motinai. Dabar, kai paaiškėjo, kaip Džeidė pastojo, ji 
pajuto palengvėjimą atsikračiusi slegiančios paslapties. 

— Mama, kas ten vyko? 

— Pasakiau, kad jie pasigailės, jeigu dar bent sykį prikibs 
prie tavęs. 

- Ir viskas? - truputį nusivylęs paklausė vaikas. 

- Iš esmės, taip. 

Greihemas nustėręs pažvelgė į motiną. 

— Turėjai man apie tai papasakoti. 

— Galbūt ir turėjau, Greihemai. 

— Nejaugi manei, kad aš nesuprasiu? 

— Ne visai dėl to. Mėginau tave apsaugoti. Nenorėjau, kad 
save menkintum dėl to, ką padarė tavo tėvas... kad ir kas jis 
buvo. 

— Dilonas sako, kad esu nepriklausomas. Man nebūtina 
žinoti, kuris iš jų yra mano tėvas. 

— Tu esi Greihemas Speris, - jausmingai tarė Džeidė ir pa- 
glostė vaikui skruostą. - Man to pakanka. 

— Man irgi. 

— Tavo žiniai, prieš pat mirtį buvau aplankyti Hačo. Jis ne 
tik neketino prašyti, kad tu paaukotum savo inkstą, bet net 
nenorėjo apie tai kalbėti. Tad nesijausk dėl to kaltas. 

Vaikas dirstelėjo į namą. 

— Ak, tie Pačetai... gaila, kad neleidai mudviem su Dilonu 
jų apkulti. 

Džeidė šypsodamasi apkabino Greihemą ir per vaiko petį 
pažvelgė į Diloną. 

- Esu dėkinga, kad norėjote. 

Dilonas palinko ir švelniai pabučiavo ją į lūpas. 

- Esi velniška moteris. 

— Nuo praėjusios nakties... tavo dėka. 

Nusišypsojus vešlūs vyro ūsai užsirietė į viršų. 

- Važiuokime namo. 

Jie važiavo nuleidę langus lygiu ir siauru plentu, apsodin- 
tu ąžuolais, nuo kurių driekėsi samanų barzdos, ir aukštomis 
į dangų žiūrinčiomis pušimis. 

- Žinai, ką man sakydavo tėtis, Greihemai? 

— Senelis Speris? 

— Aha. Jis sakydavo: „Niekada nebijok, Džeide.“ Maniau, 
kad jis kalba apie mirtį. Šiandien supratau, kad jis galvoje 
turėjo ką kita. Tėtis man patardavo nebijoti gyventi. Mirti 
yra lengviau, negu gyventi. Mama negalėjo pakęsti savo gy- 
venimo, todėl nuo jo pabėgo. Tėtis apskritai neturėjo drąsos 
gyventi. Aš drąsos turiu. 

Greihemas sumaniai ir nekantriai žaidė su radijo imtuvo 
klavišais ir nelabai klausėsi. 

Tačiau Dilonas išgirdo ir suprato kiekvieną žodį. Jis ištie- 
sė ranką ir nušluostė ašarą Džeidei nuo skruosto. Tai buvo 
pirma per penkiolika metų pralieta jos ašara. Džeidė pabučia- 
vo ant Dilono nykščio atsidūrusią ašarą ir skruostu atsirėmė 
į vyro delną. 

Kai parvažiavo namo, Džeidė tarė Greihemui: 

— Pasakyk Ketei, kad viskas gerai ir kad mes grįšime vaka- 
rienės. 

— Kur judu važiuojate? 

— Mudu su Dilonu turime sutvarkyti vieną reikalą. 

— Kur? Aš irgi noriu važiuoti. 

— Tavęs niekas nekviečia. 

— Norite būti vieni, kad galėtumėte bučiuotis ir taip toliau. 

— Lauk! 

Vyriškai supratingai nusišypsojęs Dilonui Greihemas išlipo. 

— Paruošk šachmatų lentą, - tarė jam Dilonas. - Po vaka- 
rienės pažaisime, - Greihemas nusišypsojo ir nudūmė namo 
link. - Vaikas nenukentėjo, Džeide. 

— Taip. Ačiū Dievui, - sušnibždėjo ji. 

— Galbūt labiausiai reikėtų dėkoti tau. 

Ji palaukė, kol Greihemas įeis pro pagrindines duris, tada 
atsigręžė į Diloną. 

— Noriu, kad mane nuvežtum tenai. 

Dilonui nereikėjo klausti, kur Džeidė nori važiuoti, tik 
kaip ten patekti. Džeidė pasakė. 

Žiūrėdama į pro šalį lekiančius vaizdus Džeidė suprato, 
kad yra labai nepanaši į tą naivią merginą, kuri šaltą vasa- 
rio vakarą su savo geriausia drauge važiavo tuo pačiu keliu. 
Bet nebėra ir ryžtinga moteris, mikliai tarsi saugas futbolo 
aikštėje nardanti verslo pasaulyje. Ji jau laimėjo ir nebejautė 
poreikio įrodyti savo tiesą. 

Dvi Džeidės Speri savybės susiliejo į vieną. Kaip ir žuvie- 
nės sudedamosios dalys, atskiri jos asmenybės elementai 

troškinosi kartu. Tai buvo keistas, unikalios sandaros bei 
kvapų mišinys, kurio skonį ji palengva pradėjo pažinti. 

Daugelį metų siekusi vienintelio tikslo Džeidė vėl atsidūrė 
ten, kur viskas prasidėjo. Ją pažįstantys miestiečiai jau nebe- 
laikė Džeidės mergina, kuri paliko Palmetą gaubiama skan- 
dalo. Pažįstami elgėsi su Džeide rodydami pagarbą, kurios ji 
šiandien nusipelnė. Tie, kurie jos nepažinojo, Džeidę laikė 
didvyre, darančia puikius darbus jų bendruomenei. 

Džeidė nustebo, kad visa tai, ko ji mėgino nekęsti, iš tie- 
sų jai yra brangu - žemumų krašto virtuvė, mažo miesto gy- 
venimas, vasaros oras, kuriuo per sunku kvėpuoti, švelnūs 
vėjeliai, prisisunkę svaigaus gėlių aromato, ir savitas jūros 
vandens kvapas. 

Regiono negalima kaltinti dėl kelių blogų žmonių, kurie 
čia užaugo. Verslininkė, motina, draugė, mylimoji, - kad ir 
kuo dar ją pavadintum, - Džeidė buvo moteris iš Pietų. Jos 
širdis plakė tuo pačiu nuobodžiu Pietų ritmu. 

Nuo plento gilyn vedančios provėžos buvo apaugusios 
žole. Čia jau seniai niekas nesilankė. Džeidė norėjo manyti, 
kad čia niekas nebuvo atvykęs nuo ano vakaro. Dienos švie- 
soje kanalo krantai atrodė kitaip. Tylus vandens pleškenimas 
neskambėjo grėsmingai. Nesimatė nei baimę keliančių šešė- 
lių, nei pasalūnų. 

Dilonas kantriai buvo greta, kol Džeidė vaikštinėjo prisi- 
mindama ir... pamiršdama. Galiausiai ji atsistojo prieš vyrą. 

— Mylėk mane, Dilonai. 

- Čia? 

— Taip. 

— Kodėl? 

- Iki pat gyvenimo pabaigos nenoriu šios pakrantės prisi- 
minti kaip vietos, kurioje buvau išprievartauta. Kad ir ką da- 
ryčiau, vis grįžta pažeminimas ir pyktis. Noriu šią vietą prisi- 
minti, kai čia šilta, šviečia saulė, o aš esu su vyru, kurį myliu. 

Dilonas susikišo pirštus į plaukus. 


Skandalas + 507 


— Noriu tave mylėti. Tačiau ar esi tikra, kad myli mane, o 
ne tai, ką tau padariau? 

- Pradėjau tave mylėti dar tada, kai maniau, kad nieku gyvu 
nepajėgsiu to išreikšti. Ir jeigu man niekada nebūtų pavykę, vis 
tiek tave mylėčiau, - Džeidė priglaudė delnus prie mylimojo 
skruostų. - Aš myliu tave. Mylėjimasis yra premija už tai. 

Dilonas atsidusdamas ištarė Džeidės vardą ir prisitraukė 
prie savęs. Stiprios vyro rankos tvirtai apglėbė jai liemenį. 
Jų lūpos susiliejo aistringuose kūniško geismo ir draskančios 
sielą meilės mainuose. Jiedu suprato vienas kitą ir nusime- 
tė drabužius ant žolės. Kai Dilonas priglaudė Džeidės krūtis 
prie burnos, jų speneliai išbrinko ir paraudo. Džeidė glostė 
sunkų ir šiltą Dilono vyriškumą. 

Džeidė atsigulė ant žolės ir prisitraukė Diloną prie savęs. 

- Šitaip. 

Jis atsiklaupė tarp Džeidės šlaunų ir palengva nusileido 
antjos. 

- Jeigu nepatinka, pasakyk, ir aš liausiuos, - sušnibždėjo jis. 

— Mylėk mane, Dilonai. 

Jis įsiskverbė iš lėto, palengva paskęsdamas Džeidės 
kūne. Kiekvienas Dilono judesys buvo atskiras meilės aktas, 
kai jis beveik ištraukdavo varpą ir vėl pasinerdavo į Džeidę. 
Kiekvienas Dilono įsiskverbimas buvo toks jaudinantis, kad 
Džeidė pradėjo kiloti klubus prisiderindama prie jo judesių. 
Dilonas ėmė judėti sparčiau. Džeidė instinktyviai pakeitė 
kojų padėtį. Jos delnai Dilono nugara nuslydo ant sėdmenų. 
Džeidė prisitraukė jį arčiau, stipriau, giliau. 

Kai abu pajuto orgazmą, Džeidė išrietė nugarą ir atstatė 
kaklą Dilono lūpoms, o vyras dusliai šnibždėjo meilės ir įsi- 
pareigojimo įžadus. 

Džeidė prisitraukė mylimojo veidą prie kaklo duobutės. 
Glostydama Dilonui plaukus ji pro ašaras pažvelgė į saulę ir 
savo šypsena pajuto jos šiltus spindulius. 

Po širdies persodinimo operacijos televizijos 
serialų žvaigždė Keitė Delani persikelia į 
Teksasą vesti kartą per savaitę transliuo- 
jamos laidos ir netrukus sužino, jog kažkas 
persekioja ir žudo visus, kuriems buvo perso- 
dinta širdis tą pačią dieną kaip ir jai. Moteris 
kreipiasi į detektyvinių romanų rašytoją, kad 
šis padėtų rasti žudiką... 


vl KU 


Bo žodžių 

Žmogžudys Karlas Herboldas pabėga iš 
Takerio kalėjimo ir pasuka Teksaso kryptimi. 
Klajūnas Džekas Sojeris, su kuriuo Karlą 
sieja lemtingi praeities įvykiai, taip pat 
atvyksta į Teksasą ir įsidarbina galvijų fermoje. 
Čia su uošviu ir penkerių metų sūneliu Deividu 
gyvena kurčia našlė Ana Korbet, ir čia Karlas 
sumano iškrėsti dar vieną niekšystę. 


Ar pavyks Džekui prakalbinti „nekalbančią“ Aną 
ir ją su sūneliu išgelbėti nuo didelės nelaimės? 


HU KU 

svoilia, tamsa 


Dėmesį prikaustanti istorija apie moterį, 
bėgančią nuo praeities šmėklų, tačiau dėl 
neatsargiai suteikto patarimo įsipainio- 
jančią į pavojingą istoriją ir įkliūvančią į 
dar kraupesnį košmarą, keliantį grėsmę 
ir jos ateičiai. 


vl) G 


Liudytoja 


Profesionalia valstybine advokate tapti 
troškusiai Kendalei atrodo, kad pagaliau pa- 
vyko pagauti laimės paukštę: ji ištekėjusi už 
gražuolio laikraščio redaktoriaus, jos uošvis 
gerbiamas ir populiarus bendruomenės na- 
rys, o nedideliam miestukui Prosperui reikia 
geros, atsidavusios teisininkės. Bet moteris 
net neįtaria, kad Prospere viešpatauja 
fanatizmas ir kad netrukus jai bus lernta 
susidurti su siaubingomis blogio jėgomis ir 
tapti liudyti nenorinčia liudytoja... 


Rikošolas 


Detektyvas seržantas Dankanas Hačeris 
vidury nakties iškviečiamas į teisėjo Kato 
Leirdo namus tirti žmogžudystės. Iš pirmo 
žvilgsnio viskas atrodo paprasta: Eliza, 
gražuolė teisėjo Žmona, gindamasi nušovė 
įsilaužėlį. Tačiau Dankanui Elizos pasako- 
jimas sukelia įtarimų... 


SKA GH 


Lūžio taškas 


Turtingo verslininko Polo Vilerio 
nužudymas įvykdytas tarsi pagal tipišką 
filmų apie žmogžudystes scenarijų. Yra 
ir pagrindinis įtariamasis - Polo sūnėnas 
Kreitonas. Tačiau jis turi tvirtą kaip 

uola alibi. Kol advokatas Derekas ir 

Polo mylimoji Džulė bando išsiaiškinti 
tiesą, nusikaltėlis imasi ieškoti atlikėjų 
naujiems šiurpiems scenarijams, o laikas 
nenumaldomai bėga... 


Mirtinos paslaptys 


„Brown talentas papasakoti istoriją be galo 
retas net tarp populiariausių rašytojų.“ 
Toronto Sun 


„Brown jėga - kurti erotizmu pagardintus 
siužetus, verčiančius skaitytojus nepabaigia- 
mai spėlioti.“ 

Library Jaurnal 


I LKD 


Rešvarus Žaidimas 


Intriguojanti ir kupina netikėtų peripetijų 
detektyvinė istorija apie manijas ir jų pada- 
rinius. Susikompromitavusi futbolo žvaigždė 
prarado viską, nes žaidė ne pagal taisykles. 
Dabar jo ateitį ir gyvybę lemia paskutinis 
ėjimas, o laikas baigiasi... 

Kai Honoratos Džilet keturmetė dukrelė Emilė 
praneša mamai, kad jų kieme guli sergantis žmo- 
gus, Honorata nuskuba jam padėti. Paaiškėja, 
kad tas „sergantis žmogus - Li Koburmas, kal- 
tinamas praėjusią naktį šaltakraujiškai nužudęs 
septynis žmones. Pavojingas, viskam pasiryžęs ir 
ginkluotas vyras pažada moteriai, kad jiedvi su 
dukrele liks saugios, kol darys viską, ką jis lieps. 


Persigandusiai Honoratai Koburnas paaiškina 
neatsitiktinai patekęs į jos namus - Honoratos 
velionis vyras žinojo kai ką itin svarbaus, ir jo- 
dviem su dukrele dabar gresia mirtinas pavojus, 
nes nusikaltėliai suinteresuoti tą informaciją 
gauti bet kokia kaina. Vienintelė galimybė iš- 
gelbėti Honoratai ir jos dukrelei gyvybę - rasti 
informaciją anksčiau, nei į namus pasibels per- 
sekiotojai. 

Tačiau netrukus Honoratos akyse įvyksta kai kas, 
kas ją priverčia suabejoti gerais Koburno ketini- 
mais. Negana to, ji supranta nebegalinti pasitikė- 
ti ir pačiais artimiausiais žmonėmis... 

Kas yra kas šioje painioje istorijoje? Į kokių jėgų 
akiratį pakliuvo Honorata ir jos dukrelė? Kokias 
paslaptis nusinešė į kapą Honoratos vyras? Ir kur 
slypi jų įminimo raktas? 


Prancūziškas šilkas 


Geismas, paslaptys, mįslės ir erotiškos 
prancūziško šilko pagundos... 


Paslaptinga gražuolė Klerė Loran 
daug ir sunkiai dirbo, kol jos išskir- 
tinio apatinio trikotažo bendrovė 
„Prancūziškas šilkas“ išgarsėjo. Tačiau 
moters džiaugsmą temdo nuolatiniai 
fanatiško televizijos pamokslininko 
Džeksono Vaildo, paskelbusio karą 
pornografijai, išpuoliai. 

Kai Džeksonas Vaildas nužudomas, 
Klerė tampa pagrindine įtariamąja. 
Ji gali prarasti viską - net gyvybę. 
Padėtį dar labiau komplikuoja jos 
elgesys per tyrimą. 

Vis dėlto net matydamas, kad Klerė 
atkakliai meluoja ir save klampina, 
prokuroro pavaduotojas Robertas 
Kasidis nejučia pasiduoda šios nuos- 
tabios moters pasaulio kerams ir 
nusprendžia žūtbūt ją išgelbėti. Bet 
nei Kasidžio atsidavimas, nei Klerės 
tikinimai, kad ne ji nužudė visiems 
įgrisusį pamokslininką, jos negelbsti. 
Lieka vienintelis kelias - atskleisti 
sukrečiančią tiesą, kurią Klerė buvo 
prisiekusi nusinešti į kapą... 


SAK BADNN 


lomas slėgis 


Belamei Liston buvo vos dvylika, kai per 
baisų uraganą buvo nužudyta jos vyresnioji 
sesuo Suzana. Viesulas sunaikino visus 
įkalčius ir iš Belamės atminties ištrynė 
tikruosius tos dienos įvykius. 

Praėjus aštuoniolikai metų Belamė parašo 
sensacingą romaną, paremtą sesers 
nužudymo istorija. Saugodama šeimos 
ramybę, ji prisidengia pseudonimu, tačiau 
vienas žurnalistas atkapsto ir paviešina 
tikrąją Belamės pavardę. Mergina 
netikėtai atsiduria nežinomo, keršto 
ištroškusio asmens taikinyje... 


Pakliuvusiai į mirtiną pavojų Belamei 
nelieka kito pasirinkimo, kaip tik išdrįsti 
susitikti su praeities vaiduokliais. 
Padedama buvusio sesers vaikino Dento 
Karterio, ji ryžtasi atgaivinti atmintį. 
Išnyrantys prisiminimai atneša naujų, 
netikėtų pavojų ir verčia suabejoti 
brangiausiais žmonėmis. Tačiau Belamė 
ir Dentas neketina liautis, kol suras 
tikrąjį Suzanos žudiką. Žinoma, jei tik jis 
nesmogs pirmas... 

Vieną lietingą vakarą užpulta trijų vietinių vaikinų Džeidė Speri patyrė 
baisiausią, kokį tik gali patirti moteris, košmarą. Po to atsidūrusi skandalo 
bei dramatiškų įvykių centre, mergina išvyko kaip įmanoma toliau nuo ne- 
laimę primenančios vietos. Tačiau ji niekada nepamiršo mieguisto „vienos 
bendrovės miesto“, kuriame kiekvienas vyras, moteris ir vaikas priklauso nuo 
turtuolių Pačetų šeimos. Džeidė nepamiršo ir išlepinto šios šeimos sūnelio, 
kuris kartu su dviem draugais visam laikui pakeitė jos gyvenimą. Ji nenurims, 
kol atkeršys. 

Sandra Brown 
(Sandra Braun, g. 1948 m.) 


JAV rašytoja, detektyvinių trilerių autorė, parašė per 60 knygų. 
Jos išverstos į daugiau kaip 30 kalbų. Lietuvių skaitytojams 
gerai žinomi jos romanai: „Alibi“, „Pavydas“, „Baltasis karštis“, 
„Šalčio faktorius“, „Sveika, tamsa“, „Susikeitimas“, „Spąstai“, 
„Svetimas veidas“, „Mirtinos paslaptys“, „Nešvarus žaidimas“, 
„Rikošetas“, „Šarada“, „Išskirtinis interviu“, „Dūmų uždanga“, 
„Aklavietė“, „Be žodžių“, „Liudytoja“, „Lūžio taškas“, „Ypatinga 
klientė“, „Prancūziškas šilkas“, „Mirtininkas“, „Žemas slėgis“. 
Daugelis S. Brown romanų yra skaitomiausių knygų sąrašuose, 
ir visi jos detektyvai, pasak USA Today, vilioja skaitytoją 
karštligiškai versti puslapį po puslapio iki pat kūrinio pabaigos. 

Jauna, patraukli, puikią karjerą padariusi Džeidė klubas 
Speri mėgaujasi prabangiu gyvenimu Niujorke. Bet 
jos laimę tebetemdo prisiminimai apie keliolikos Tapkite Knygų klubo nariu! 
metų senumo įvykį, nutikusį gimtajame miestelyje api e a a 
Amerikos pietuose. Tada aštuoniolikmetę ją užpuolė ir A ab į bet kurį pasaulio kraštą 
išniekino miestelyje karaliaujančio verslininko sūnus 

www.knyguklubas.lt 


ir du jo draugai. Nesitikėdama sulaukti teisingumo 

ir matydama, kad jos ir artimų žmonių gyvenimas 
ima byrėti į šipulius, mergina tąkart išvyko kuo toliau 
nuo baisųjį košmarą primenančios vietos. Tačiau anos 
dienos įvykių ji nepamiršo. Dabar Džeidė grįžta - 
suvesti sąskaitų su savo įtakingaisiais skriaudikais... 

